This  is  a  digital  copy  of  a  book  that  was  preserved  for  générations  on  library  shelves  before  it  was  carefully  scanned  by  Google  as  part  of  a  project 
to  make  the  world's  books  discoverable  online. 

It  has  survived  long  enough  for  the  copyright  to  expire  and  the  book  to  enter  the  public  domain.  A  public  domain  book  is  one  that  was  never  subject 
to  copyright  or  whose  légal  copyright  term  has  expired.  Whether  a  book  is  in  the  public  domain  may  vary  country  to  country.  Public  domain  books 
are  our  gateways  to  the  past,  representing  a  wealth  of  history,  culture  and  knowledge  that 's  often  difficult  to  discover. 

Marks,  notations  and  other  marginalia  présent  in  the  original  volume  will  appear  in  this  file  -  a  reminder  of  this  book' s  long  journey  from  the 
publisher  to  a  library  and  finally  to  y  ou. 

Usage  guidelines 

Google  is  proud  to  partner  with  libraries  to  digitize  public  domain  materials  and  make  them  widely  accessible.  Public  domain  books  belong  to  the 
public  and  we  are  merely  their  custodians.  Nevertheless,  this  work  is  expensive,  so  in  order  to  keep  providing  this  resource,  we  hâve  taken  steps  to 
prevent  abuse  by  commercial  parties,  including  placing  technical  restrictions  on  automated  querying. 

We  also  ask  that  y  ou: 

+  Make  non-commercial  use  of  the  files  We  designed  Google  Book  Search  for  use  by  individuals,  and  we  request  that  you  use  thèse  files  for 
Personal,  non-commercial  purposes. 

+  Refrain  from  automated  querying  Do  not  send  automated  queries  of  any  sort  to  Google's  System:  If  you  are  conducting  research  on  machine 
translation,  optical  character  récognition  or  other  areas  where  access  to  a  large  amount  of  text  is  helpful,  please  contact  us.  We  encourage  the 
use  of  public  domain  materials  for  thèse  purposes  and  may  be  able  to  help. 

+  Maintain  attribution  The  Google  "watermark"  you  see  on  each  file  is  essential  for  informing  people  about  this  project  and  helping  them  find 
additional  materials  through  Google  Book  Search.  Please  do  not  remove  it. 

+  Keep  it  légal  Whatever  your  use,  remember  that  you  are  responsible  for  ensuring  that  what  you  are  doing  is  légal.  Do  not  assume  that  just 
because  we  believe  a  book  is  in  the  public  domain  for  users  in  the  United  States,  that  the  work  is  also  in  the  public  domain  for  users  in  other 
countries.  Whether  a  book  is  still  in  copyright  varies  from  country  to  country,  and  we  can't  offer  guidance  on  whether  any  spécifie  use  of 
any  spécifie  book  is  allowed.  Please  do  not  assume  that  a  book's  appearance  in  Google  Book  Search  means  it  can  be  used  in  any  manner 
any  where  in  the  world.  Copyright  infringement  liability  can  be  quite  severe. 

About  Google  Book  Search 

Google's  mission  is  to  organize  the  world's  information  and  to  make  it  universally  accessible  and  useful.  Google  Book  Search  helps  readers 
discover  the  world's  books  while  helping  authors  and  publishers  reach  new  audiences.  You  can  search  through  the  full  text  of  this  book  on  the  web 


at|http  :  //books  .  google  .  corn/ 


A  propos  de  ce  livre 

Ceci  est  une  copie  numérique  d'un  ouvrage  conservé  depuis  des  générations  dans  les  rayonnages  d'une  bibliothèque  avant  d'être  numérisé  avec 
précaution  par  Google  dans  le  cadre  d'un  projet  visant  à  permettre  aux  internautes  de  découvrir  l'ensemble  du  patrimoine  littéraire  mondial  en 
ligne. 

Ce  livre  étant  relativement  ancien,  il  n'est  plus  protégé  par  la  loi  sur  les  droits  d'auteur  et  appartient  à  présent  au  domaine  public.  L'expression 
"appartenir  au  domaine  public"  signifie  que  le  livre  en  question  n'a  jamais  été  soumis  aux  droits  d'auteur  ou  que  ses  droits  légaux  sont  arrivés  à 
expiration.  Les  conditions  requises  pour  qu'un  livre  tombe  dans  le  domaine  public  peuvent  varier  d'un  pays  à  l'autre.  Les  livres  libres  de  droit  sont 
autant  de  liens  avec  le  passé.  Ils  sont  les  témoins  de  la  richesse  de  notre  histoire,  de  notre  patrimoine  culturel  et  de  la  connaissance  humaine  et  sont 
trop  souvent  difficilement  accessibles  au  public. 

Les  notes  de  bas  de  page  et  autres  annotations  en  marge  du  texte  présentes  dans  le  volume  original  sont  reprises  dans  ce  fichier,  comme  un  souvenir 
du  long  chemin  parcouru  par  l'ouvrage  depuis  la  maison  d'édition  en  passant  par  la  bibliothèque  pour  finalement  se  retrouver  entre  vos  mains. 

Consignes  d'utilisation 

Google  est  fier  de  travailler  en  partenariat  avec  des  bibliothèques  à  la  numérisation  des  ouvrages  appartenant  au  domaine  public  et  de  les  rendre 
ainsi  accessibles  à  tous.  Ces  livres  sont  en  effet  la  propriété  de  tous  et  de  toutes  et  nous  sommes  tout  simplement  les  gardiens  de  ce  patrimoine. 
Il  s'agit  toutefois  d'un  projet  coûteux.  Par  conséquent  et  en  vue  de  poursuivre  la  diffusion  de  ces  ressources  inépuisables,  nous  avons  pris  les 
dispositions  nécessaires  afin  de  prévenir  les  éventuels  abus  auxquels  pourraient  se  livrer  des  sites  marchands  tiers,  notamment  en  instaurant  des 
contraintes  techniques  relatives  aux  requêtes  automatisées. 

Nous  vous  demandons  également  de: 

+  Ne  pas  utiliser  les  fichiers  à  des  fins  commerciales  Nous  avons  conçu  le  programme  Google  Recherche  de  Livres  à  l'usage  des  particuliers. 
Nous  vous  demandons  donc  d'utiliser  uniquement  ces  fichiers  à  des  fins  personnelles.  Ils  ne  sauraient  en  effet  être  employés  dans  un 
quelconque  but  commercial. 

+  Ne  pas  procéder  à  des  requêtes  automatisées  N'envoyez  aucune  requête  automatisée  quelle  qu'elle  soit  au  système  Google.  Si  vous  effectuez 
des  recherches  concernant  les  logiciels  de  traduction,  la  reconnaissance  optique  de  caractères  ou  tout  autre  domaine  nécessitant  de  disposer 
d'importantes  quantités  de  texte,  n'hésitez  pas  à  nous  contacter.  Nous  encourageons  pour  la  réalisation  de  ce  type  de  travaux  l'utilisation  des 
ouvrages  et  documents  appartenant  au  domaine  public  et  serions  heureux  de  vous  être  utile. 

+  Ne  pas  supprimer  r attribution  Le  filigrane  Google  contenu  dans  chaque  fichier  est  indispensable  pour  informer  les  internautes  de  notre  projet 
et  leur  permettre  d'accéder  à  davantage  de  documents  par  l'intermédiaire  du  Programme  Google  Recherche  de  Livres.  Ne  le  supprimez  en 
aucun  cas. 

+  Rester  dans  la  légalité  Quelle  que  soit  l'utilisation  que  vous  comptez  faire  des  fichiers,  n'oubliez  pas  qu'il  est  de  votre  responsabilité  de 
veiller  à  respecter  la  loi.  Si  un  ouvrage  appartient  au  domaine  public  américain,  n'en  déduisez  pas  pour  autant  qu'il  en  va  de  même  dans 
les  autres  pays.  La  durée  légale  des  droits  d'auteur  d'un  livre  varie  d'un  pays  à  l'autre.  Nous  ne  sommes  donc  pas  en  mesure  de  répertorier 
les  ouvrages  dont  l'utilisation  est  autorisée  et  ceux  dont  elle  ne  l'est  pas.  Ne  croyez  pas  que  le  simple  fait  d'afficher  un  livre  sur  Google 
Recherche  de  Livres  signifie  que  celui-ci  peut  être  utilisé  de  quelque  façon  que  ce  soit  dans  le  monde  entier.  La  condamnation  à  laquelle  vous 
vous  exposeriez  en  cas  de  violation  des  droits  d'auteur  peut  être  sévère. 

À  propos  du  service  Google  Recherche  de  Livres 

En  favorisant  la  recherche  et  l'accès  à  un  nombre  croissant  de  livres  disponibles  dans  de  nombreuses  langues,  dont  le  français,  Google  souhaite 
contribuer  à  promouvoir  la  diversité  culturelle  grâce  à  Google  Recherche  de  Livres.  En  effet,  le  Programme  Google  Recherche  de  Livres  permet 
aux  internautes  de  découvrir  le  patrimoine  littéraire  mondial,  tout  en  aidant  les  auteurs  et  les  éditeurs  à  élargir  leur  public.  Vous  pouvez  effectuer 


des  recherches  en  ligne  dans  le  texte  intégral  de  cet  ouvrage  à  l'adresse]  ht  tp  :  //books  .google  .  corn 


#^ 


ACADÉMIE  ROYALE  DE  BELGIQUE 


TYPOGRA.PHIB  DE  M.   WBI3SSNBRUCH,  IMPBIMSUR  DU  ROI 
7.    HUE    DU    XUSÉE. 


ŒUVRES 


GEORGES  CHASTELLAIN 

PUBLIÉES 

PAR  M.  LE  BARON  KERVYN  DE  LETTENHOVE 

MEMBRK    DE    L'ACADÉMIE   ROYALE   DE   BELGIQUE. 


3 
TOME    TROISIÈME. 


CHRONIQUE 

1454-1458. 


BRUXELLES, 

F.  HEUSSNER,  LIBRAIRE-ÉDITEUR, 
H,  FIACK   SlIRTI-CDDDll. 

1864 


Ithenewyou»! 
IPUBUCUBRAW) 


1  :  :'..'   '•  A 


•        •  •  • ••• 4 


•  •  •   • 

•  •    ••  • 

•  •  •  ••    • 


! •      •  ?••  • 


•  •  •  •  • 


t 


p 
à 


■  j 


CHRONIQUE 


DE 


GEORGES  CHASTELLAIN. 


LTV  RE  IV. 


CHAPITRE  PREMIER. 

Comment  le  duo,  estant  reyenu  de  Rainsebonrg,  rompist  par  samblant 
le  mariage  de  son  fils  avec  mademoiselle  de  Boorbon. 

Grandes  ont  esté  et  hautes  [les  matières  récitées]  ci- 
devant,  touchant  les  faits  de  [ce  grand  duc]  Philippe,  dont 
j'ay  traitié  jà  trois  volumes  et  desquels  le  contenu ,  j'es- 
poire,  est  demoré  en  bon  recort  des  lisans.  Sy  convient 
maintenant  procéder  avant  en  son  histoire,  et  le  surplus 
de  sa  vie  donner  à  cognoistre  ainsi  qu'elle  a  esté  déduite, 
dont  toutevoies  ce  qu'il  en  reste  est  d'autant  de  plus  grant 

pois  que  ce  qui  est  escrit,  comme  le  haut  eage  d'un  vîel 
homme  est  plus  dangereux  que  d'un  jeusne,  parce  que  de 
la  £n  de  l'homme  se  fonne  sa  grâce  et  que  de  jeunesse  glo- 
rifiée ne  se  peut  traire  haultesse,  sinon  par  persévérance 
en  mesme  jusque  l'issue. 

Or  a  esté  dit  comment  ce  duc  de  Bourgongne  a  esté  à 
Eaînsebourg  '  au  mand  de  l'empereur,  là  où  luy-mesmes 
qui  le  mandoit,  ne  comparut  point,  ains  recula  de  luy  et 
diflféra  de  s'y  trouver  par  doute  que  a  voit  qu'il  ne  le  pressast 
trop  près  d'emprendre  le  voyage  en  Turquie,  tous  ses  autres 
affaires  lesaiés ,  car  le  sentoit  assés  délibéré  à  ce  et  tout 
conclu ,  comme  en  effet  il  eust  fait,  s'il  eust  trouvé  le  dit 
empereur  prest  et  de  celuy  vouloir,  mais  nenny ,  et  partant 
il  fit  un  long  périlleux  voiage  à  povre  fruit,  mais  plein  de 
mérite  toutevoies  et  de  gloire  touchant  sa  personne. 

Â  esté  dit  aussy  comment  d'allée  et  de  retour,  il  a  esté 
reçu  des  ducs  d'Autrice  et  de  Bavière,  des  marquis  et  des 
barons  du  pays,  des  cités  et  bonnes  [villes  et  commu- 
nautés] où  onques  homme  ne  passa  qui  tant  [reçut  grand 
chière,]  ne  tel  festoy,  quant  mesmes  à  l'empereur  dont 
sont  subgectes,  n'y  a  esté  vu  faire  pareil  honneur. 

Maintenant  doncques  pour  continuer  la  matière  de  luy, 
aelong  ce  qu'elle  va,  après  ce  voyage  en  quel  Dieu  espoir 
le  regarda  mu  de  léal  vouloir,  retourna  par  la  cité  de 
Bernes  en  son  pays  de  Bourgongne,  là  où  arrivé  fut  reçu 
à  telle  joye  de  son  peuple  par  les  bonnes  villes,  que  le  mis- 
tère  en  seroit  ou  trop  bng  pour  écrire  ou  trop  tirant  à 
vanité  d'en  faire  le  conte,  car  faisoient  des  cérimonies  par 
tel  excès  dlioimeur  et  d'amour  que  à  peines  à  mortel 
homme  n'en  séoit  point  foire  autant,  et  ce  faisoient  les 

■  liatiftbonne. 

tntoiena  çà  et  là,  par  renvy  l'un  sur  Tautre,  dont  à  Salins 
se  fît  la  première. 

Après  doneques  avoir  séjourné  un  poy  en  Bonrgongne 
prist  son  chemin  yers  Nevers,  car  1&  avoit  estahli  journée 
de  convenir  les  ducs  d'Orléans  et  de  Bourbon  et  les  deu^t 
ducesses  avec  luy,  pour  traiter  du  mariage  de  son  fils  conte 
de  Charolois  avecques  sa  niepce  fille  au  duc  de  Bourbon, 
lequel  mariage  il  avoit  ordonné  et  commandé  à  faire  à  son 
dit  fils,  premier  que  parti  s  estoit  de  Lille  pour  aller  devers 
l'empereur,  affin  que  si  d'aventure  il  y  fust  demoré  en  la 
mercy  de  Dieu  mort  ou  pris,  qu'il  pust  demorer  dressié  et 
allié  en  France  dont  il  estoit  du  ventre,  et  non  en  Angle- 
terre là  où  sa  mère  le  contendoit  à  traire,  dont  pour  ce  que 
ce  mariage  n'estoit  pas  parconclu  encore  et  que  ledit  conte 
son  fils  aucunement  y  avoit  restivé  à  rencontre  à  l'heure 
de  son  partement,  comme  recité  est  en  la  fin  de  mon  autre 
volume  devant  cestui*,  pour  ce  maintenant,  quant  le  père 
est  retourné  en  ses  pays  et  que  le  cœur  lui  tiroit  fort  à  ceste 
besogne,  la  voulut  bouter  outre  et  traitier  avecques  son 
beau-frère  de  Bourbon  le  mariage  jusques  à  son  parfait, 
et  en  effet  mesmes  s'en  ala  à  Nevers  pour  ceste  cause,  là 
où  le  duc  et  ducesse  d'Orléans  pareillement  et  la  ducesso 
de  Bourbon,  ensemble  madame  Jehenne  de  France,  com- 
tesse de  Clermont,  vinrent  toutes  ensemble  et  y  menèrent 
grant  bruit,  car  ne  s'estoient  onques  entrevues  jusqu'à 
celle  heure.  Le  duc  de  Bourbon  en  personne  n'y  pooit  estre 
pour  cause  de  sa  maladie  des  goûtes  dont  il  estoit  povre 
martir,  mais  y  envoia  son  ambassade  notable  pour  beso- 
gnier,  messire  Pierre  d'Emboise,  seigneur  de  Chaumont- 


'  Nous  n^avons  plus  la  partio  de  la  chronique,  k  laquelle  renvoie  ici 

sur-Loire  et  le  seigneur  de  Culan  avecques  aucuns  nota- 
bles clers  bien  chargés  et  instruis  sur  la  matère.  Or  est 
vray  que  au  commencement  (et  jà  avoit  bonne  pièce) 
quant  ce  duc  Charles  de  Bourbon  avoit  oy  parler  premier 
de  ce  mariage,  tant  s'en  trouva  joyeux  que  joignant  les 
mains  vers  le  ciel  en  getta  les  larmes  aussy  toutes  grosses 
par  abondance  de  joye,  et  s'en  tint  à  plus  content  de  Dieu, 
ce  disoit,  que  de  chose  qu'ilr.rlui  envoiast  onques,  car  ne 
pooit  au  monde  mieux  logier  sa  fille,  ce  lui  sembloit,  ne 
mieux  rasseurer  sa  maison  d'alliance,  jà-soit-ce  qu'elle  y 
estoit  assés  par  avant.  Mais  maintenant  pour  ce  que  le  duc 
avoit  esté  dehors  et  longuement  absent  en  Allemagne, 
aucunement  estoit  refroidi  celui  de  Bourbon  en  cecy ,  pour 
cause  d'aucunes  conditions  que  le  duc  de  Bourgongne  y 
vouloit  mettre  et  lesquelles  le  <iit  de  Bourbon  pesoit  beau- 
coup, et  envis  les  accordoit,  car  est  vrai  qu'en  délibérant 
ce  mariage,  le  duc  de  Bourgongne  voulut  avoir  la  terre  et 
seigneurie  deChinon'  qui  gisoit  enclavée  en  Bourgongne 
et  estoit  de  grant  préjudice  au  pays  en  temps  de  guerre.  Sy 
désiroit  fort  à  l'avoir,  et  non  point  tant  pour  la  convoitise 
que  pour  l'empescement.  De  cecy  avoit  esté  consentant 
assez  celui  de  Bourbon,  au  commencement,  mais  ainsi  que 
princes  ont  des  aviseurs  beaucoup,  et  des  gens  qui  les  des- 
mennent,  par  long  intervalle  de  temps,  commença  à 
mettre  des  restivetés  beaucoup  et  des  dangers  au  transport 
de  ceste  terre,  disant  qu'il  avoit  une  multitude  d'enfans 
masles  auxquels,  par  soy  deflFaire  de  ceste  seigneurie,  il 
donneroit  rompture  et  grant  playe  en  temps  avenir  en 
leur  partage,  car  valoit  bien  pour  fumissement  de  l'un  de 
eux*.  Sy  se  commença  le  dit  de  Bourbon  à  resfroidier  et  à 

'  Chûteau-Chinon  dans  le  Nivernais.  C'est  la  capitale  du  Morvan. 
»  On  trouve  dans  les  pièces  justificatives  de  VHistoire  de  Bourgogne, 

mettre  beaucoup  de  dangers  en  cecy  pour  cause  de  ses 
enfans,  et  en  effet,  ne  s'estoit  onques  monstre  tant  ardant 
du  faire  que  maintenant  ne  se  monstra  plus  lent  pour  y 
mettre  consentement,  sauve  toutevoies  que  la  convention 
de  Nevers  qui  se  devoit  faire  pour  ceste  cause,  n'estoit  pas 
encore  commencée. 

Or  convinrent  ensemble,  comme  j'ay  dit,  les  deux  ducs, 
les  duchesses  d'Orléans  et  de  Bourbon,  avecques  l'ambas- 
sade du  duc  de  Bourbon,  pour  traiter  de  ceste  matère, 
laquelle  à  chief  de  trois  jours  tourna  tout  à  nient,  car  ne 
vouloit  celui  de  Bourbon  pour  nulle  rien  condescendre  à 
la  donison  de  ceste  terre ,  posé  que  autrement  lui  plaisoit 
moult  le  mariage,  mais  regardant  la  playe  qui  en  demor- 
roit  à  ses  autres  enfans  dont  il  en  avoit  beaucoup  à  pour- 
veoir,  ne  voioit  manière  de  le  pooir  faire  sans  grant  grief, 
et  à  Tautre  lez,  le  duc  de  Bourgongne  qui  ne  se  voulut  on- 
ques déporter  de  ceste  terre  qu  elle  ne  fust  accordée  par 
le  traité  à  son  fils,  se  tint  roide  etrestif  aussi,  et  monstra  par 
samblant  que  de  la  rompture  ne  lui  estoit  riens  et  encore 
moins  qu'à  l'autre,  et  par  ainsi  ce  mariage  que  droit-là  on 
pensoit  à  traiter  par  amour,  demora  en  apparence  de  non 
soy  faire  jamais  par  le  discort  des  parties,  dont  la  ducesse 
de  Bourbon,  sœurau  duc  de  Bourgongne,  mouroit  d  annuy, 
et  ne  l'en  pooit-on  estansier  de  plorer,  tant  luy  alla  près 
du  cœur.Sy  furent  le  duc  et  elle  par  Tespasse  bien  de  six 
heures  ensemble  sur  ceste  matère  qu  onques  personne 
n'entra  devers  eux,  et  là  où  la  dite  dame  se  désenfla  de  sa 
douleur  l'une  fois  par  plours,  l'autre  fois  par  paroles  pi- 


de  dom  Plancher,  une  lettre  du  20  septembre  1454,  adressée  au  duc  de 
Bourgogne  par  le  duc  de  Bourbon,  qui  s'excuse,  comme  le  dit  Chas- 
tellain,  à  cause  du  nombre  de  ses  enfants,  de  ne  pouvoir  donner  pour 
dot  à  sa  fille  Isabeau  la  baronnie  de  Chftteau-Chinon. 

teuses,  qui  toutevoids,  humain  envers  eDe,  et  qui  naturel* 
kment  Tamoit,  la  rappaisa  par  belles  raisons  et  lui  ouvrit 
de  son  estomac  ce  qu'il  vouloit  qu'elle  sceust,  jà-soit^e  que 
non  le  droit  secré  comme  il  apperra  bien  ci-après,  car  lui 
dist  une  chose  et  pensa  l'autre.  Toutevoies  en  fin  de  con- 
clusion tout  demora  en  rompture  pour  celle  fois  et  en  fut 
Fespoir  mis  dehors  à  tous  lez,  dont  après  avoir  fait  grans 
chières  ensemble,  les  dames  avecques  les  seigneurs,  et 
que  madame  Jehenne  de  France  avoit  esté  honorée  et  fes- 
tiée  du  duc  son  oncle  par  manière  que  nulle  onques  meil- 
leur, le  duc  prist  congié  d'elles  et  du  duc  d'Orléans  et 
repaira  vers  Salins  là  où  il  fist  un  peu  de  séjour  et  y  fist 
convenir  les  trois  estais  du  pays*,  pour  avoir  leur  aide  sur 
son  voiage  de  Turquie  lequel  il  avoit  en  cœur,  et  ne  pen- 
«oit  autrement  fors  que  l'opportunité  lui  vendroit  prochai- 
nement pour  le  faire,  car  aussi  le  désiroit  sur  toute  riens 
autre ,  et  l'eust  fait  si  les  fortunes  ailleurs  et  les  disposi- 
tions des  hommes  l'eussent  souffert  alors  et  voulu,  mais 
nenny  ;  toutevoies  ne  s'en  laissa  point  à  mettre  en  bon  léal 
devoir,  et  en  toute  préparation  le  plus  sagement  que  pooit, 
car  avecques  ce  qu'il  y  avoit  grant  cœur,  sy  y  avoit-il 
mis  l'honneur  plus  avant  que  nul  autre,  parce  que  de  tout 
ancien  temps  s'y  estoit  offert,  et  sur  tous  les  autres 
princes  chrestiens  avoit  esté  continuel  susciteur  de  ceste 
besogne. 


*  Les  états  du  duché  de  Bourgogne  furent  aussi  convoqués.  Ils 
s'assemblèrent  à  D^on  et  votèrent  un  subside  de  soixante  mille  livres 
[Eist.  de  Bourgogne,  par  dom  Plancher,  IV,  p.  286). 

CHAPITRE  IL 
Comment  le  roy  de  Hongrie  se  plaigny  du  due  de  Bourgongne. 

Pendant  que  ce^st  assamblement  se  fît  à  Nevers,  vînt  un 
chevalier  en  la  court  du  roy  à  Tours ,  tramis  du  roy  de 
Honguerie,  lequel  en  aucunes  de  ses  paroles,  sambloit 
vouloir  donner  charge  au  duc  de  Bourgongne  d'aucunes 
choses  qui  touchoient  à  honneur,  et  es  quelles  il  se  devoit 
estre  moins  hien  porté  depuis  son  partement  de  Rainse- 
bourg»  ce  disoit»  et  à  ceste  cause  le  roy  de  Honguerîe  en 
forme  de  complainte  envoioit  devers  le  roy  de  France  pour 
l'en  advertir,  et  comme  au  souverain  du  duc,  ajŒln  d'en 
avoir  raison  par  luy .  Sy  en  fut  adverti  le  duc  de  Bourgon- 
gne qui  guères  toutevoies  ne  s'esmaia  du  cas ,  mais  lui 
cuisoit  durement  la  charge  que  le  roy  hongrois,  son 
cousin,  lui  donnoit  sans  cause,  mais  brief  conseillié  sur 
cecy,  envoia  un  escuier  breton  nommé  Mériadec  *  devers  le 
roy  à  Tours,  lui  signifiant  par  ses  lettres  comment  telles 
choses  estoient  venues  à  sa  cognoissance,  et  lui  suppliant 
que  de  sa  gr&ce  il  lui  plust  à  lui  en  faire  savoir  le  vray  et 
le  fons  de  la  besogne  comme  à  son  humble  serviteur  et 
parent,  et  au  surplus,  si  charge  aucune  lui  estoit  imputée 
là  où  il  estoit  absent,  il  en  ordonueroit  tellement  que 
l'honneur  du  roy  et  le  sien  propre  y  seroient  gardés,  et  de 
fait  donna  charge  au  dit  Mériadec  de  dire  tout  haut,  si  le 
roy  de  Honguerie  le  vouloit  charger  d'aucune  chose  tou- 
chant honneur  ou  d'avoir  mespris  en  faire  ou  en  dire,  et 

*  Le  tombeau  dUeryô  de  Mériadec  se  volt  à  Wervicq.  Une  notice  lui 
a  éic  coDaacrée  dans  lo  Messager  des  Sciences  historiques,  de  Gand. 

que  cela  voulsist  faire  maintenir  par  un  noble  homme  non 
chevalier,  le  dit  Mériadec  seroit  celui  qui  de  son  corps 
soustiendroit  le  contraire  et  le  feroit  apparoir,  si  aussi  le 
dit  roy  hongrois  y  avoit  tramis  ou  vouloit  tramettre  che- 
valier pour  maintenir  ceste  cause,  lui  samblablement  il  y 
tramettroit  son  homme  pour  le  deffendre,  et  si  lui-mesme 
ou  prince  en  son  nom  vouloit  riens  mettre  avant  contre  son 
honneur  et  ce  maintenir  en  leur  personne,  lui-mesme  qui 
prince  estoit  comme  autres,  oflfroit  de  son  propre  corps  à 
justifier  et  deffendre  sa  propre  querelle,  et  de  fait  au  sei- 
gneur de  Chamy  qui  droit  là  estoit  emprès  luy  à  Nevers, 
il  ordonna  la  bataille  de  son  honneur,  quant  le  cas  y 
escherroit,  de  chevalier  contre  autre.  Sy  alla  ledit  Mériadec 
à  Tours'. 

CHAPITRE  m. 


De  rassemblée  des  trois  estais  de  la  haute  Bourgongne  qui  se  fit  à 

SaUns. 


En  la  ville  de  Salins  donques  se  fît  l'assemblée  des  trois 
estats  de  la  haute  Bourgongne  nommée  la  conté ,  là  où  le 
duc,  par  la  bouche  de  l'évesque  de  Toul  qui  avoit  esté  à 
Eainsebourg  avecque  luy,  fit  faire  la  relation  de  ce  que 

>  A  la  suite  se  trouve  un  feuiUet  blanc,  et  il  faut  en  conclure  que  ce 
cbi^itre,  au  moins  dans  le  texte  que  nous  avons  sous  les  jeux,  est  in- 
complet, n  ne  faut  pas  perdre  de  vue  ce  qu'écrit  Molinet,  disciple  de 
Cbastellain  :  «  Grand  planté  de  ses  œuvres  sont  demeurées  impar- 
«  faites,  qui  donneront  labeur  intoUérable  à  ceulx  qui  voudront  par- 
«  attaindre  à  la  fin  de  ses  conceptions.  »  Ailleurs  Molinet  parle  de 
«  certains  volumes  par  luy  très-grandement  avancés.  »  Tout  annonce 
que  la  chronique  de  Cbastellain  n'a  jamais  été  terminée,  et  ceci  expli- 
que pourquoi  elle  a  été  si  peu  connue  des  historiens  contemporains,  et 
pourquoi  les  manuscrits  en  sont  si  rares. 

avoit  en  cœur,  touchant  son  volage  de  Turquie,  les  causes 
aussi  qui  le  mouvoient  de  ce  faire  et  les  dangers  de  son 
honneur  qui  le  pressoient  d'y  entendre,  et  leur  fit  prier 
que,  attendu  le  cas  quel  il  estoit  et  en  quelle  disposition, 
que  ils  le  voulsissent  aider  et  secourir  d'une  somme  de  de- 
niers selon  la  portion  du  pays,  en  confort  de  son  dit 
voiage,  et  comme  qui  plus  saintement  ne  pooient  emploier 
aide  qu'en  cestui  endroit  qui  estoit  universel  à  toute  la 
crestienté,  et  qu'onques  ne  les  avoit  pressés  pour  nuls  de 
ses  affaires,  fors  que  ceste  fois  seule,  dont  la  nécessité 
n'estoit  point  à  luy,  mais  au  divin  service  et  à  la  foy  cres- 
tienne.  Et  en  effet  aussi,  les  nobles  hommes  de  la  dite 
conté  sont  si  francs  que  leur  prince  ne  peut  tailler  leurs 
subgès  sinon  de  leur  consentement,  et  encore  quant  ils 
consentiront  à  lever  tailles  sur  leurs  hommes,  ce  que  guères 
n'eschiet,  sy  en  tourne  le  tiers  ou  une  grande  portion  de- 
vers eux,  qui  redonde  en  leur  bourse.  Or  fut  oye  la  péti- 
tion de  ce  duc  et  bien  agréablement  reçue  de  ses  subgets, 
lesquels  à  chief  de  trois  jours  entre  deux  pour  avoir  avis 

dessus,  lui  ottroièrent  la  somme  de par 

condition  que  ceste  somme  ne  seroit  jamais  levée  jusqu'à 
tant  que  ce  voiage  de  Turquie  se  feroit  et  que  asseur  on 
f ust  que  [en]  nulle  riens  autre  ne  seroit  convertie,  car  lors- 
que les  aucuns  des  seigneurs  consentoient  en  ceste  aide 
par  faveur  espéciale  envers  luy,  les  autres  à  danger  y  con- 
descendoient  pour  maintenir  francise  selon  la  nature  du 
pays,  qui  à  ceste  cause  se  nomme  France-Conté ,  comme 
celle  entre  toutes  les  autres  du  monde  là  où  les  nobles 
hommes  vivent  plus  francs  et  plus  aiant  seigneurie  sur 
leurs  hommes,  non  pas  que  pourtant  ils  ne  soient  humbles 
et  cordiaulx  à  leur  prince  pour  le  servir  en  tout  estroit 
besoing,  mais  avecques  ce  gardans  les  anciennes  francises 

et  libertés  de  leurs  pères,  dont  ne  veulent  estre  fonnenés 
par  nulles  occasions  nouvelles. 


CHAPITRE  IV. 


Comment  le  doc  eoToya  une  notable  ambassade  derers  le  roy  pour 
impétrer  son  assentement  sor  le  fkit  du  Tojage  de  Turquie. 


En  ceste  ville  de  Salins  vinrent  devers  ce  duc  de  Bour- 
gongne  messire  Jehan  de  Croy  et  le  seigneur  de  Haubour- 
din,  celui  qui  se  nomme  le  bastard  de  Saint-Pol,  tous  deux 
de  lordëne  de  la  Toison  d*or,  et  estoient  mus  du  pays  de 
Picardie  pour  aller  vers  le  roy  lui  dire  adieu,  premier  que 
partissent  de  son  royaume  pour  aller  avecques  leur  mais- 
tre  en  Turquie,  lequel  ils  voioient  tout  disposé  à  ce.  Sy  l'en 
vinrent  advertir  et  lui  dire  leur  intention,  qui  joieux  les 
recueilly  et  leur  fit  grant  chière,  et  en  effet  leur  loa  d'aller 
vers  le  roy  et  de  faire  ce  pour  quoy  estoient  mus,  disant 
que  c'estoit  bien  fait,  et  que  luy-mesme  avoit  envoie  mes- 
sire Simon  de  Lalaing  pour  ceste  cause  devers  luy  afin  d'a- 
voir sa  grâce  et  son  congié,  comme  de  son  souverain.  Sy 
prirent  congé  les  deux  chevaliers  de  leur  maistre  le  duc, 
et  prirent  leur  chemin  vers  Bourges  là  où  je  les  laisse  jus- 
ques  jà  tost,  et  retourne  à  conter  de  messire  Simon  qui  jà 
estoit  devers  le  roy*,  et  avoit  charge  sur  trois  principaux 
points,  dont  l'un,  ce  estoit  que  le  duc  son  maistre  supplioit 
au  roy  qu'il  lui  plust  lui  donner  congé  d'aller  au  voiage 
de  Turquie  à  l'encontre  des  infidèles ,  le  second  qu'il  lui 
plust  souffrir  et  donner  grâce  à  ceux  de  son  royaume,  qui 

*  Simon  de  Lalaing  fut  envoyé  Tors  Charles  VII  au  mois  de  décem- 
br«14M. 

le  voudroîent  sievir  et  servir,  de  venir  en  ce  voiage  avee- 
ques  luy  sans  reprise  aucune  de  leur  honneur,  ne  de  leurs 
personnes,  le  tiers,  que  considéré  le  bon  et  léal  vouloir  que 
avoit  en  ceste  matère ,  il  lui  plust  prendre  en  garde  et  en 
protection  son  fils,  tous  ses  pays  et  seigneuries,  conune 
les  siens  propres,  et  au  surplus  l'avoir  en  sa  bonne  grâce 
et  en  ses  bonnes  dévotions  et  prières  :  et  d'abondant  lui  fit 
signifier  par  le  dit  messire  Simon  et  dire  de  point  en  point 
tout  ce.qu'avoit  esté  fait,  dit  et  conclu  h  Eainsebourg  tou- 
chant ce  cas,  et  tout  ce  qu'il  y  avoit  eu  de  faute  et  d'a- 
dresse es  personnes  des  princes,  et  sur  quelles  conclusion» 
le  partement  s'en  fit,  dont  du  tout  pour  avoir  avis  et  con- 
seil sur  ce  qui  restoit  h  faire  et  pour  corriger  et  changer 
en  mieux  ce  que  jà  eu  estoit  fait,  il  envoioit  devers  luy 
comme  à  son  chief ,  pour  en  vouloir  faire  et  laisser  par  son 
bon  ordonner.  Sy  fut  cest  annoncement  moult  agréable  au 
roy,  et  moult  acceptable  aussi  la  prière  de  son  frère  et 
cousin  que  fit  faire  par  le  dit  messire  Simon,  et  venu  à 
Meun-sur-Yèvre  devers  lui,  moult  l'honora  et  lui  fit  grant 
chière,  le  fit  festier  et  accompagner  des  plus  grans  de  sa 
maison,  et  après  l'avoir  fait  séjourner  par  aucun  temps, 
lui  donna  toute  honorable  response  et  souffisant  à  ses 
demandes,  et  libéralement  agréa  à  son  maistre  le  duc  de 
Bourgongne  ce  pour  quoy  l'avoit  envoie  devers  luy  avec 
signifiance  au  dit  duc  que  pour  ceste  cause  encore  et 
autre,  il  envoieroit  temprement  devers  luy  aucuns  de  son 
conseil  pour  tant  plus  ouvertement  parler  de  ceste  matëre 
qui  estoit  de  grant  pois. 

Sy  escheit  ainsi  que  comme  ces  deux  chevaliers  messire 
Jehan  de  Croy  et  le  seigneur  de  Haubourdin  arrivèrent  à 
Meun,  ledit  messire  Simon  qui  jà  avoit  sa  response,  estoit 
encore  droit  là,  et  surattendoit  aucunes  lettres  lesquelles 

lui  besognoient  du  conseil  du  roy.Sy  furent  lesdits  cheva- 
liers logés  honorablement  et  reçus  par  l'ordonnance  du 
roy  et  bien  pansés  et  songniés,  car  savoit  jà  bien  les  causes 
pour  quoy  venoient  devers  luy,  sy  les  vouloit  tant  mieux 
recevoir  et  faire  conjoïr  conmie  qui  ne  venoient  pour  nulles 
matëres  ruyneuses,  fors  qu'en  leurs  privées  personnes ,  et 
par  espécial  le  seigneur  de  Haubourdin  qui  avoit  esté 
chevalier  de  si  grant  nom  en  France  que  toutes  les  terres 
en  estoient  pleines,  et  n'avoit  oncques  esté  vu  par  delà  '. 
Celui  désiroit  le  roy  fort  à  vmr,  et  de  lui  faire  toute  amour 
et  bonne  chière ,  car  selon  sa  renommée  acquise,  il  sem- 
bloit  à  chascun  qu'il  le  valoit,  dont  si  le  roy  et  les  sei- 
gneurs grant  nombre  avoient  grant  faim  de  le  voir,  encore 
en  estoit-il  trop  plus  aux  dames  qui  droit  là  estoient,  pour 
cause  de  sa  haute  renommée  du  viel  temps.  Or  furent 
mandés  les  deux  chevaliers  à  venir  devers  le  roy,  et  furent 
conduits  par  haulx  et  nobles  barons  jusqu'en  la  chambre 
du  roy,  comme  du  conte  de  Dunois,  du  conte  de  Damp- 
martin,  du  seigneur  de  Gaucourt,  grant  maistre  d'ostel, 
du  seigneur  de  Torsi  et  de  pluseurs  autres,  et  venus  devers 
luy,  dist  messire  Jehan  de  Croy  pour  eux  deux,  comment 
ils  estoient  venus  droit  là,  pour  prendre  congé  à  luy  et 
dire  adieu  comme  subgès  de  son  royaume,  et  ce  à  cause 
de  ce  que  leur  maistre  et  prince  se  disposoit  de  tout  son 
pooir  à  tirer  sur  les  ennemis  de  Dieu  les  infidèles,  en  quel 
voiage,  eux  qui  estoient  de  sa  nourriture,  ses  subgès  et  de 

•  Jean,  bfttard  de  Luxembourg,  seigneur  de  Haubourdin,  chevaUer 
de  la  Toison  d'or  en  1433,  mort  en  1466  ou  1468.  «  Il  estoit  hardy  et 
«  yaiUant  chevalier,  et  ung  des  beaux  chevaliers  de  France,  bon  jous- 
«  teur  et  fort  amoureulx  :  il  estoit  riche  en  bagues  et  de  revenus  et 
«  d  offices.  Sa  première  oscole  fut  par  estre  en  la  grâce  des  dames  et 
•  de  bien  grandes.  Il  estoit  grand  et  droit  et  bien  fait.  »  (J.  Du- 
cleroq,  V,  58.) 


DE  CHASTELLAIN.  17 

son  ordre,  ne  lui  vouloient  faillir,  ne  y  resongner  mort, 
dont  pour  faire  honneur  audit  roy  et  eux  mettre  en  devoir 
envers  luy,  lui  vinrent  signifier  cecy,  et  lui  demander  sa 
grâce  et  son  congé.  Sy  les  ascouta  le  roy  ententivement 
et  moult  lui  plut  leur  raison,  car  bel  parlier  estoitmessire 
Jehan  de  Croy,  et  sage  chevalier,  et  en  effet,  après  leur 
avoir  fait  dire  que  leur  venue  lui  estoit  joieuse,  les  fit 
approchier  de  luy  en  privé  et  leur  fit  grant  chière,  et  les 
interrogeant  d'une  chose  et  d'autre,  les  tint  en  longues 
honorables  devises  touchant  leur  voiage  entrepris,  louant 
aucuneffois  leur  maistre  et  son  haut  contendement  et 
entreprendre,  et  plaignant  mesmes  sa  propre  fortune  qui 
ne  lui  souffroit  y  entendre  et  y  labourer  en  personne,  car 
se  sentoit  avoir  gens  et  industrie  à  la  bataille  plus  que 
roy  de  la  terre,  mais  ne  voioit  point  disposés  les  affaires 
de  son  royaume  à  ce  pooir  souffrir,  auxquels  devant  toute 
rien  autre,  ce  disoit-il,  lui  besongnoit  entendre  et  avoir 
l'œil.  Et  faisant  ses  devises  telles  et  telles,  les  tint  en 
divers  proupos  qui  moult  plurent  aux  deux  chevaliers,  car 
estoient  honorables  et  de  fruit  aux  ascoutans. 

De  ce  temps-cy  régnoit  emprès  le  roy  une  femme  en 
grant  bruit,  nommée  la  damoiselle  de  Villequier,  niepce 
à  celle  qui  se  soloit  nommer  la  belle  Agnès,  dont  tant 
a  esté  faite  récitation  par  cy-devant,  et  avoitesté  ceste 
damoiselle  mariée  au  seigneur  de  Villequier,  norman*. 


*  Le  12  noTembre  1450,  le  roi  avait  donné  la  ville  dlssoudun  à  André 
de  Villequier,  à  Toccasion  de  son  mariage  avec  Antoinette  de  Maigne- 
lais.  Charles  VII  le  créa  successivement  son  premier  chambellan  et  vi- 
comte de  la  Guierche.  Il  lui  donna  aussi  les  biens  autrefois  confisqués 
sur  Godefroi  d'Harcourt.  Antoinette  de  Maignelais  était  déjà  veuve  en 
1454.  (Archives  impériales  à  Paris.)  Toute  la  famille  de  Villequier  eut 
part  aux  libéralités  royales.  On  trouve  d'autres  mentions  dé  dons  faits 
à  Thomine  de  Villequier,  dame  de  Vauvert,  et  à  Marguerite  de  Ville- 

celui  qui  soloit  estre  mignon  du  roy,  et  tout  jeusne  tant 
monta  haut  en  la  roue  de  fortune  que  nul  son  pareil 
en  son  temps.  Ceste  damoiselle-ycy  maintenoit  estât  de 
princesse,  et  tout  égal  à  la  reyne,  et  désiroit  moult  à  voir 
ce  seigneur  de  Haubourdin,  pour  cause  de  sa  renommée 
du  viel  temps.  Sy  pressa  fort  le  roy ,  et  lui  pria  qu'il  le 
voulsist  envoier  devers  elle  aflOln  d'en  avoir  les  devises  ; 
mais  ledit  Haubourdin  s*en  devoit  aller  devers  le  conte 
du  Maine  à  Chasteauleraut  pour  voir  la  contesse  dont  il 
estoit  cousin  et  que  au  retour  il  devoit  repasser  par  devers 
luy,  certes  pour  le  mieux  et  pour  lui  faire  chiëre  à  part, 
différa  ceste  Visitation  pour  ceste  fois,  et  la  remist  jusques 
à  son  retour  pour  cause  de  messire  Jehan  de  Croy ,  car  on 
le  désiroit  avoir  seul  et  à  par  lui.  Âlèrent  toutevoies  les 
deux  chevaliers  devers  la  roine,4à  où  on  leur  fit  honneur 
et  grant  chière,  souverainement  au  bastard  de  Saint-Pol, 
pour  cause  que  jamais  n'avoit  esté  vu  droit  là,  et  que  sa 
personne  avoit  esté  de  si  grant  renom  en  beaucoup  de 
hautes  choses. 

Ce  soir-là,  le  roy  estant  en  son  privé  et  ainsi  qu'il  se  de- 
visoit  de  ces  chevaliers,  dont  trois  tout  d'un  ordre  et  d'une 
maison  estoient  par  devers  luy,  commença  à  dire  beaucoup 
de  biens  du  seigneur  de  Haubourdin,  disant  que  c'estoit 
un  bel  chevalier  et  bien  adressié,  et  que  tout  ennemi  qu'il 
avoit  esté  à  son  royaume  par  maintenir  le  parti  des 
Angles,  sy  estoit-il  [sien]  d'âme  et  de  cœur,  et  de  fait 
désiroit  moult  à  lui  faire  plaisir,  s'il  en  avoit  à  faire,  car 
ne  vit  pièça  chevalier,  ce  dist,  qui  tant  lui  avoit  plu. 
Donc,  pour  donner  gloire  au  maistre  à  qui  ils  estoient  tous 
trois,  dist  enfin  :  c  Saint  Jehan  I  saint  Jehan  !  beau-frère 

quier,  damo  de  MonteU.  Marguerite  de  VUlequier  époasa  Antoine 
d'Aubusaon,  baUli  de  Touraine. 

«  est  bien  mieux  accompagné  que  nous  ne  sommes. 
«  Begardes  quels  trois  chevaliers  il  a  droit-cy  qui  suffi- 
«  roient  pour  parement  d'un  roy,  car  sont  de  mise  à  tout 
€  aux  sens  et  aux  armes.  »  Quant  à  messire  Jehan  de 
Crqy,  cestui-Ih  lui  estoit  cognu  de  piëça  :  sy  ne  lui  en  fut 
riens  de  nouvel,  mais  de  messire  Simon  que  tant  avoit 
prisié  pour  le  sens  et  hauts  biens  que  voioit  en  luy,  de 
cestui-là  fit-il  gprant  estime,  pareillement  du  seigneur  de 
Haubourdin  survenu  maintenant  fit-il  une  autre  nouvelle 
grande  réputation,  et  ne  s'en  pooit  ravoir,  avecques  ce 
qu'il  fit  recort  encore  des  seigneurs  de  Chamy  et  de  Ter- 
nant,  du  seigneur  de  Créquy  et  d'autres  que  tous  avoit 
vus ,  et  dont  les  personnes  réputoit  beaucoup.  Finable- 
ment,  après  les  avoir  fait  festier  en  divers  lieux,  prirent 
congé  de  luy,  leur  accorda  sa  gr&ce  avec  tout  aimable 
préoffrement  en  ce  que  poroient  avoir  besoing  de  luy , 
et  à  tant  les  commanda  à  Dieu,  réservé  qu'à  celui  de 
Haubourdin  rementevoit  '  son  retour  par  devers  luy  au 
repasser  de  son  voiage. 

CHAPITRE  V. 

Comment  le  conte  de  Charolois   cspousa  madamoiselle  Ysabel  do 

Bourbon. 

Je  retourne  donques  à  faire  un  conte  du  duc  de  Bour- 
gong^e ,  lequel  je  dusse  avoir  fait  dès  lors  qu'il  se  partit 
de  Nevers,  car  en  son  venant  par  les  champs  et  dès  le  pre- 
mier jour  fit  un  merveilleux  couvert  personage  qui  est 
digne  de  mémoire,  avecques  un  sien  jeusne  chevalier  en 
qui  moult  se  fioit,  nommé  messire  Philippe  Pot.  Sy  est  vmy 

'  Rementevoit^  rappelait,  mettait  en  mémoire. 

conmie  vous  avez  oj,  quant  ce  mariage  estoit  tourné  à 
rompture,  ce  duc-cy  tousjours  avoit  le  pensement  là 
envers  et  ne  se  pooit  ravoir  du  duc  de  Bourbon,  lequel  par 
chiceté  *  d'une  petite  terre  que  ne  vouloit  donner,  restivoit 
en  Favancement  de  sa  fille  et  d*un  si  grant  bien  pour  tous 
ses  enfans  '.  Sj  luj  doloit  plus  qu  il  n  en  fist  samblant  ceste 
roideur  tenue  en  celui  de  Bourbon,  et  y  musoit  plus  que 
assez,  car  envis  consentoit  le  pardeffait,  et  à  dur  se  soup- 
ploioit  à  la  roidesse  de  son  beau-frère  qui  plus  que  luy 
avoit  cause  de  l'en  requerre.  Or  avoit-il,  comme  j'ai  dit, 
confidence  beaucoup  en  ce  jeusne  chevalier  pour  ce  que 
beau  langaigier  estoit  et  de  bon  sens,  et  lui  avoit  donné 
des  privautés  beaucoup  entour  sa  personne.  Sy  advint  que 
allant  par  les  champs,  le  duc  l'appella  à  part  et  soi  séparant 
de  ses  gens,  commença  à  deviser  de  ce  mariage,  et  des  ri- 
gueurs que  le  duc  de  Bourbon  avoit  tenues  en  ceste  ma- 
tère,  qui  lui  cuisoient,  disant  que  si  le  duc  de  Bourbon 
pensoit  que  convoitise  l'eust  mu ,  il  avoit  tort,  car  cela 
lui  estoit  peu  de  chose,  mais  l'amour  qu'il  avoit  à  la  fille 
laquelle  il  avoit  nourrie,  c'estoit  la  cause  de  son  prétendre, 
et  lui  sambloit  bien  que  celui  de  Bourbon  y  devoit  avoir 
l'œil  plus  encore  que  lui.  Sy  ne  se  voulut  plus  contenir  le 


«  CA^c^//,  avarice. 

*  Le  duc  de  Bourbon  avait  toutefois  cédé  sur  quelques  points,  car  la 
duchesse  de  Bourbon,  Âgrnès  de  Bourgogrne,  écrivait  au  duc  Philippe  : 
«  Mon  très-chier  seig^neur  et  frère,  j'ay  ouy  tout  ce  que  Bondault  m'a 
«  dit  de  par  vous...  Pour  abréger,  monseigneur  est  content  et  voulen- 
«  tiers  a  accordé  les  choses  que  demandez.  Pour  ce,  me  semble  que  lui 
«  devez  tenir  bons  termes  et  doulz,  et  laisser  et  oublier  toute  rancune 
«  et  merencolio  que  pourriez  avoir  eue  sur  lui.  Monseignieur,  puisque 
«  ainsi  est  que  je  tiens  la  chose  pour  faite,  je  vous  supplie  que  le  plus 
«  brief  que  pourrez  se  facent  ces  nopces,  touteffois  que  ce  ne  soit  pas 
«  sans  moy,  ainsy  que  le  m*avez  promis.  »  [Histoire  de  Bourgogne, 
IV.  pr.  p.,  215.) 

duc  qu'à  ce  jeusne  chevalier  il  n'ouvrist  pleinement  son 
estomac,  et  qu'il  ne  lui  dist  ce  qu  avoit  en  cœur  de  faire, 
car  non-  obstant,  ce  dist,  les  roideurs  et  escharsetés  de  celui 
de  Bourbon  et  que  chascun  ymaginast  que  jamais  plus 
riens  ne  s'en  feroit,  sa  volonté  estoit  toutevoies  de  le  bou- 
ter outre  et  n'en  souffreroit  point  la  rompture,  car  déjà 
en  avoit  obtenu  secrètement  la  dispense  de  nostre  Saint- 
Père  pour  ce  que  la  fille  estoit  sa  niepce,  et  par  ainsi  non 
obstant  les  froideurs  en  cestui  cas  du  duc  de  Bourbon,  sy 
estoit-il  conclu,  ce  disoit,  de  lui  monstrer  par  courage^ 
que  non  convoitise,  mais  vraye  amour  le  mouvoit  droit-cy , 
et  par  amour  et  par  hautesse  de  cœur,  il  feroit  ce  mariage 
sans  y  appeller  nul,  et  sans  y  prendre  un  denier,  car 
avoit  des  biens  de  Dieu  et  des  possessions  plus  qu'à  lar- 
gesse, ce  disoit,  et  son  fils  aussi.  Donc,  comme  il  en  fitles 
devises  affirmativement,  il  vouloit  aussi  qu'ensi  il  se  fist 
et  qu'à  toute  haste  on  les  fist  espouser ,  et  en  demanda 
au  chevalier  son  avis.  Le  chevalier  estoit  sage  et  lui  loua 
moult  son  intention,  disant  qu'elle  estoit  bonne  et  sainte 
et  honorable  pour  lui  et  profitable  à  tout  le  royaume,  et 
que  plus  haute,  ne  plus  glorieuse  il  ne  poroit  faire,  con- 
sidéré encore  la  cause  de  la  rompture  et  l'espérance  qui 
en  estoit  faillie  partout.  Sy  lui  dist  le  duc  que  vrayement 
il  le  feroit  ainsi,  et  que  jamais  il  ne  cesseroit  jusques  la 
chose  en  fust  faite,  car  il  y  estoit  tout  bouté,  et  comment 
que  fust,  il  vouloit  voir  marié  son  fils,  premier  qu'il 
allast  nulle  part  en  voiage,  de  peur  de  sa  mère  la  ducesse 
dont  il  se  deffioit  d'alliance  quise  ailleurs,  et  que  mesmes 
il  sentoit  son  fils  assez  enclin  au  conseil  de  sa  mère,  non 
bien  utile  pour  lui,  ne  à  ses  pays.  Donques  après  longues 
devises  et  raisons  alléguées  qui  estoient  belles ,  finable- 
ment  dist  au  chevalier  que  le  matin  il  monteroit  à  cheval 

et  n'en  iroit  devers  son  fils  loi  conmuiider  et  enjonidrede 
par  lui,  que  incontinent  et  sans  délaj,  il  aSast  aTuit  en 
ce  mariage  et  espoosast  sa  niepce  sans  j  mettre  ecamedit, 
car  ainsi  le  vouloit  avoir  fait,  et  que  en  ce  il  ne  diffénst 
pour  mère,  ne  poor  nulle  quelconque  cause  autres  sur 
toute  l'obéissance  que  lui  devoir  et  maintenir  Tondroit, 
car  son  vouloir  estoit  tel,  et  de  fait,  celle  nuitée  mesmes, 
venu  au  logis,  lui  escrivit  lettres  de  sa  propre  main  amie- 
nant  ce  que  icj  est  dit,  lesquelles  il  bailla  au  dit  cheva- 
lier, aveuques  crédence  de  tout  en  faire  et  dire  ce  qui 
apfiartenoit  au  cas  et  jusques  à  faire  venir  la  chose  à  con- 
sommation et  parfait.  Sy  prist  le  chevalier  ceste  charge 
sans  qu*onques  créature  autre  en  sceust  à  parler,  et  le 
matin  feignant  d*aller  esbattre  quatre  ou  cinc  jours  par 
pays,  monta  à  cheval  et  s*en  alla  de  belle  tire  en  Flandies» 
et  s*en  vint  à  Lille,  là  où  il  trouva  le  conte  de  Charolois 
emprès  sa  mère  la  ducesse,  auquel  il  bailla  ses  lettres 
aveuques  Texposement  du  vouloir  de  son  père  dont  il  avoit 
le  secré,  et  droit  là  je  le  laisse  jusques  à  jà  bientost  que  je 
relièveraile  surplus,  après  avoir  fait  mon  retour  au  roy  qui 
de  ce  mariage,  lequel  il  cuidoit  en  rompture,  avoit  soing* 
et  murmure  en  cœur,  et  en  eust  bien  voulu  voir  l'appro- 
cernent  en  meilleurs  termes  pour  la  peur  qu'il  avoit  d*autre 
alliance  en  Angleterre  ou  autre  part. 

Sy  est  vray  que  le  roy  en  espoir  de  reddressier  le  diffé- 
rent de  ce  mariage,  tantost  après  avoir  scu  le  partement 
de  Nevcrs  en  discort,  envoia  devers  le  duc  de  Bourbon 
connue  tout  courcié  que  autrement  ne  s*estoit  porté  droit- 
cy,  ne  de  meilleur  mode,  car  avoit  grant  peur  le  roy,  à 
dire  vray,  que  la  rompture  n'y  fust  à  bon  escient,  comme 

*  Hoing,  Houcl. 

qui  jamais  n  eust  pensé  ce  qui  en  advînt,  et  par  tant 
querroit-il  à  trouver  moien  par  lequel  le  renoement  s'en 
refist  et  en  sortisist  la  désirée  fin.  Sy  fit  remonstrer  à 
celui  de  Bourbon  pluseurs  choses  en  quoi  il  erroit,  ce  lui 
estoit  avis,  et  lui  conseilla  d'autrement  y  entendre,  comme 
qui  jamais  tel  mariage  ne  trouveroit,  ne  qui  tant  lui  du- 
sist*,  mais  point  ne  fit  cecy  le  roi  tant  en  faveur  de  nulle 
des  parties,  ce  fait  à  penser,  comme  par  peur  qu'il  avoit, 
si  la  rompture  y  estoit  conclute,  que  le  conte  de  Charoloîs 
ne  se  mariast  ailleurs  et  en  autre  royaume  grevable  à  sa 
couronne,  comme  qui  la  mère  de  lui  y  sentoit  fort  encline 
et  tendant.  Donques,  pour  ce  qu'il  savoit  bien  que  au  lez  du 
duc  de  Bourbon  ne  gisoit  point  le  plus  fort,  mais  le  plus 
dur  et  le  plus  roide,  c'estoit  au  lez  de  Bourgongne  dont  il 
craignoit  l'argu,  délibéra  à  faire  le  personnage  double  et 
d'envoyer  devers  ledit  duc,  par  assay,  si  par  prières  et  belles 
remonstrances  ensemble  et  par  gracieux  moiens,  pourroit  ^^ 
réunir  ce  discort  et  remettre  l'estrif  en  voye  d'apaisement.  \ 
Et,  en  effet,  pensa  et  conclut  tout  à  une  fois,  et  envoia  le  ^ 

bailli  de  Berry  à  Dijon,  là  où  estoit  le  duc  pour  celle 
Leure,  et  lui  bailla  ses  lettres  de  crédence  avecques  la 
déclaration  de  ce  que  avoit  à  dire  et  à  faire  en  ce  cas  de 
par  lui  :  lequel  bailli  joyeusement  accepta  la  charge,  car 
estoit  matère  agréable  et  de  tout  bien ,  ce  lui  sembloit,  et 
n'avoit  onques  vu  ledit  due,  ne  esté  en  sa  maison,  par 
quoy  il  en  estoit  plus  en  talent.  Sy  vint  et  arriva  à  Dijon 
là  où  il  trouva  le  duc  qui  bénignement  le  reçut,  et  après 
lui  avoir  baillié  se»  lettres,  lui  exposa  sa  crédence  de 
par  le  roy  qui  estoit  telle  et  de  la  condition  que  vous 
avez  oye,  et  tousjours  persuadant  ce  duc-icy  de  par  le 

*  Qui  tant  luy  dmist^  qui  lui  convtat  autant. 

roy  que  libéralement  il  lui  plust  procéder  en  ce  ma- 
riage pourparlé ,  sans  viser ,  ne  à  convoitise ,  ne  à  autre 
chose,  fors  à  llionneur  de  Dieu  et  de  commune  utilité, 
car  avoit  des  biens  de  Dieu  largement  et  assez,  et  disoit 
outre  ce,  que  pour  oeste  mesme  cause,  le  roy  avoit 
envoie  pareillement  comme  à  luy  vers  le  duc  de  Bourbon 
pour  tout  raddouber,  car  y  vouloit  mettre  peine  et  avoit 
fort  la  besongne  au  cœur,  ce  disoit,  et  plus  que  nul 
autre. 

Le  duc  le  souffrit  parler  tout  à  Taise  et  soigneusement 
Tascoutoit,  mais  qui  avoit  fait  ses  conclusions  toutes 
autres  qu'il  ne  vouloit  dire,  donna  aussi  responses  toutes 
couvertes  et  toutes  propres  à  son  entendre,  car  savoit 
estre  en  bon  estât  ce  que  le  roy  et  autrui  craignoient 
rompu ,  combien  que  semblant  fist  de  Tignorer,  et  par 
tant  pour  response  il  remercioit  humblement  le  roy  du 
bon  seing  qu'il  y  prenoit,  et  disoit  que  voirement  n'avoit 
point  tenu  à  luy  que  tout  ne  fust  fait,  mais  sy  y  estoit  bien 
porté  et  encore  feroit  volentiers  de  sa  part  pour  ITion- 
neur  du  roy  premier  et  aussi  pour  Tamour  de  sa  fille. 
Sy  se  tint  le  bailly  à  bien  content  de  la  response  et  en 
grant  espoir  de  bonne  conclusion,  car  n'y  veoit  que  tout 
bien. 

Or  attendoit  le  duc  nouvelles  prochainement  de  messire 
Philippe  Pot,  lequel  il  avoit  envoie  battant  et  à  l'emblée 
devers  son  fils  pour  faire  ce  mariage  et  les  faire  espouser 
et  coucher  ensemble,  sans  quelconque  délay  et,  comme 
j'ai  dit,  ledit  chevalier  trouva  le  conte  à  Lille,  la  ducesse 
sa  mère  aussi  et  la  fille  de  Bourbon,  et  de  fait  par  aucuns 
divers  et  longs  mistères  de  paroles  et  d'aucunes  difficultés 
que  le  conte  y  mist  au  commencement,  ce  chevalier  tant 
labora  qu  il  les  fit  espouser  le  premier  dimence  de  qua- 

remme*,  faire  toutes  les  solempnités  des  nopces,  sans 
nullui  y  évoquer,  et  finablement  couchier  et  consommer 
le  mariage,  en  merveilleuse  et  grande  admiration  du 
monde  d'un  cas  si  «oudain.  Sy  savoit  bien  le  duc  qu  ensi 
en  advenroit  infalliblement  et  que  guères  longuement  ne 
demorroit  qu'il  n  en  eust  nouvelles,  ou  que  le  chevalier 
mesme  ne  retournast  en  personne  devers  luy,  toutevoies 
en  celoit  tondis  son  cœur,  et  amusoit  le  bailli  en  faire  bonne 
chière  par  l'espace  bien  de  dix  ou  douze  jours,  que  tous 
les  soirs  le  fît  souper  en  banquet  avecques-  luy  et  mener 
grant  gale\  dont  de  la  manière  du  faire  et  de  Thumanité 
de  ce  prince  il  fit  une  grant  estime  et  s'en  loua  sur  toute 
chose  autre,  aussi  il  estoit  homme  d'entendement  et  qui 
beaucoup  avoit  vu.  Sy  estoit  la  chière  tant  mieux  em- 
ploiéeàluy. 

Au  bout  donquea  de  huit  ou  dix  jours  que  ce  bailli  sé- 
joumoit  à  Dijon  pour  avoir  sa  response,  escheit  que  messire 
Philippe  Pot  arriva  vers  son  maistre  le  duc  et  lui  apporta 
les  nouvelles  de  ce  mariage  et  de  la  manière  du  mistère, 
dont  le  duc  forment  joyeux  en  fit  grant  chière  à  son  che- 
valier, et  le  prisoit  en  son  besongnier,  dont  prestement 
premier  que  l'œuvre  en  fust  divulguée  en  commun , 
manda  venir  devers  luy  le  bailli,  et,  lui  venu,  lors  lui  dist  : 
«  Or  ça,  bailli,  le  roy  vous  a  envoie  par  devers  moy,  pour 
«  une  telle  chose  dont  je  le  mercie  humblement,  de  quoy 
«  il  lui  en  plaist  prendre  tel  soing.  Je  vous  ai  dit  que  je 
«  penseroie  dessus  et  m'y  emploieroie  volentiers  sans  nulle 
a  fiction,  et  désirez  bien  à  en  avoir  response.  Vecy  qui 


^  Il  y  a  ici  une  grave  erreur.  Le  mariage  fat  célébré,  d*après 
Matthieu  d^Escoucby,  le  31  octobre  1454  (le  30  octobre,  selon  Jacques 
Duclercq). 

'  Gale,  réjouissance. 

€  vient  de  Flandres  tout  prestement  :  demandez-lui  des 
€  nouvelles  et  oez  ce  qu'il  vous  dira.  »  Donc  le  bailli  com- 
mença à  demander  au  chevalier  :  «  Quelles  nouvelles,  mon- 
€  seigneur,  nous  portez-vous  de  par  delà?  S'il  vous  plaist, 
€  dites-nous-en.  •  Et  le  chevalier,  en  riant ,  respondit  : 
€  Par  ma  foy ,  monsieur  le  bailli,  les  plus  grandes  nou- 
«  velles  que  j'y  sache,  ce  sont  que  monseigneur  de  Charo- 
€  lois  est  marié.  •  —  €  Marié,  ce  dit  l'autre ,  et  à  qui?» 

—  €  A  qui?  ce  dist  lors  le  chevalier:  à  sa  cousine  germaine, 
€  la  niepce  de  monseigneur  que  vecy,  »  et  le  duc  rioit  à 
pleine  bouche  de  la  menée,  c  Comment  Déa ,  ce  dist  le 
€  bailli  lors,  vecy  le  plus  terrible  personnage  dont  onc- 
€  ques  homme  oyt  parler,  et  est-il  certainement  vray?  » 

—  €  S'il  est  vray,  ce  dit  le  chevalier,  il  doit  bien  estre 
«  vray  et  pour  croire  quant  ils  ont  couchié  ensemble,  et 
€  fait  et  parfait  les  nopces  à  leur  droit.  »  Sy  se  commença 
à  signer  le  bailli  d'amiration  qu'avoit*  et  voioit  en  ce  mis- 
tère,  et  ne  sçavoit  à  quoy  tourner  son  sens,  ou  h  rire 
aveuques  les  deux  autres,  ou  à  soy  ruer  à  genoux  devant 
le  duc  en  glorification  de  l'œuvre.  Fit  toutevoies  les  deux 
personnages,  et  rendoit  grâce  au  duc  du  cas,  pour  et  au 
nom  du  roy,  et  en  sa  personne  rioit  aveuques  les  autres  de 
la  menée  que  jamais  n'eust  pensée.  Aussi  c'estoit  un 
homme  tout  outre-mondain,  et  qui  de  sens  et  de  folie  savoit 
faire  son  profit  autant  que  nul  de  son  temps. 

Or  est  vray  que  prestement,  quant  ce  mariage  fut  fait, 
ceste  nouvelle  contesse  de  Charolois,  ferrant  battant  et  & 
tuer  cheval,  envoia  devers  son  père  le  duc  de  Bourbon,  et 
devers  sa  mère  la  ducesse,  leur  annonçant  ce  qui  estoit 
fait  et  la  manière  comment,  dont,  si  la  dite  jeusne  contesse 

'  AminUian,  étonnement. 

cstoit  aise  et  non  merveilles,  père  et  mère  en  furent  cent 
fois  plus  entrepris  d'amiration  et  du  mistère  non  onques 
espéré  en  eux ,  et  tellement  leur  alla  près  du  cœur  ceste 
œuvre  que  tous  deux  tournèrent  à  pleurs  d'abondance  de 
joie,  et  joignans  les  mains  envers  le  ciel ,  en  rendirent 
loenges  à  Dieu.  Et  dist  prestement  le  duc  de  Bourbon  lors, 
tout  povre  martir  qu'il  estoit  :  «  Or  a  vaincu  la  bonté  de 
«  monseigneur,  mon  frère,  la  rudesse  de  mon  dur  courage, 
«  et  à  rencontre  de  ma  restive  nature  froide,  il  m'a  montré 
«  une  amour  de  perpétuelle  mémoire.  Or  ça.  Dieu  est 
«  riche  assez  pour  mes  enfans,  et  ne  pourront  faillir  à 
«  avoir  assez  puisqu'ils  sont  liés  et  reliés  à  un  tel  duc  qui 
€  leur  est  et  sera  père  après  moy.  Tout  ce  qu'il  m'a  fait 
t  demander,  Chinon  et  autre  chose,  si  plus  vouloit,  je  le 
«  lui  accorde  et  donne  devant  Dieu,  et  veul  que  beau-fils 
€  de  Charolois,  puisqu'ensi  est,  il  en  soit  ahérité  et  mis  en 
«  possession,  et  me  desplaist  qu'à  monseigneur  mon  frère, 
«  en  qui  tant  ay  trouvé  bonté,  me  suis  porté  si  restif,  et 
«  prie  à  Dieu  que  je  lui  en  puisse  rendre  les  grâces  et  re- 
«  merciemens,  comme  j'y  suis  tenu.  •  Et  prestement  mist 
sus  son  ambassade  et  renvoia  arrière  le  seigneur  de  Chau- 
mont  et  celui  de  Culan  aveuques  son  chancelier  devers  le 
duc  à  Dijon,  pour  lui  rendre  les  grâces  et  remerciemens 
de  ce  mariage,  lesquels  lui-mesmes  ne  pooit  faire  en  per- 
sonne pour  cause  de  son  impotence,  ensamble  et  pour  faire 
le  don  et  le  transport  de  la  terre  de  Chinon  en  la  main  du' 
duc.  Sy  arrivèrent  les  dis  seigneurs  à  Dijon  maintenant, 
durant  encore  que  le  bailli  de  Berri  y  estoit,  et  vinrent 
faire  les  remerciemens  au  dit  duc  en  toute  la  plus  grant 
révérence  que  pooient  et  lesquels  il  ne  convient  réciter, 
car  sont  assez  à  ymaginer  de  eux-mesmes  ;  firent  aussi  de 
parle  duc  leur  maistre  le  don  et  transport  de  la  terre  qu'a- 

voit  demandée,  et  estoit  belle  chose  et  digne  de  grant  re- 
cort,  les  beaux  langages  dont  ils  usoient  par  manière  de 
recognoissance  et  de  remerciement,  dont  le  duc  de  Bour- 
gongne  toutevoies,  jà-soit-il  que  la  vertu  mouvoit  de  lui, 
en  refusa  l'honneur,  disant  que  ce  qu'il  avoit  fait,  il  avoit 
fait  à  intention  de  bien,  et  si  son  beau-frère  le  duc  de  Bour- 
bon le  vouloit  recognoistre  aussi,  il  en  estoit  bien  joieux, 
et  si  non,  il  falloit  bien  qu'il  s'en  passast,  et  ne  lui  vouloit 
demander  riens.  Sy  en  firent  tellement  les  deux  parties  en 
noblesse  de  cœur  que  tous  deux  y  acquirent  honneur  et 
que  mesmes  les  remercians  qui  droit-là  estoient  venus  pour 
ceste  affaire,  furent  suscités  à  larmes  par  la  vertu  du  mis- 
tère  et  de  la  bonté  que  veoient  entre  ces  deux  princes. 

Le  bailli  de  Berri  vit  tous  ces  mistères  et  personnages, 
et  lui  sambloit  bien  que  n'avoit  cause  de  faire  longue 
poursieute  sur  ce  pour  quoy  estoit  venu  de  par  leroy,  car 
voioit  tout  consommé  et  paraccompli  son  désir.  Sy  prist 
congé  au  duc,  lequel  avecques  ce  qu'avoit  vu  et  oy,  l'as- 
souffy  de  response  et  de  recommandation  humble,  ainsi 
qu'il  séoit  au  cas,  et  partit  le  dit  bailli  content  hautement 
du  duc  et  lui  attribuoit  toutes  les  hautes  louenges  du 
monde.  Dont  ne  fut  mie  si  tost  au  logis  qu'il  ne  trouvast 
là  les  commis  de  par  le  duc  qui  l'attendoient  et  lui  firent 
présent  de  douze  tasses,  chacune  de  trois  marcs  d'argent, 
lui  priant  qu'il  les  voulsist  prendre  en  gré  et  humblement 
recommander  leur  maistre  en  la  bonne  grâce  du  roy.  Le 
dit  bailli  les  reçut  en  gralit  révérence  et  se  monstra  tout 
surpris  de  la  largesse  de  ce  prince,  car  savoit  bien  qu'en 
la  maison  de  son  maistre  le  roy,  on  n'avoit  point  ceste 
manière  de  faire  aux  serviteurs  du  duc  de  Bourgongne, 
et  partant  s'en  esvergonda  tant  plus  fort,  mais  comment 
que  fust,  ce  disoit,  et  puisqu'il  avoit  plu  au  duc  de  mons- 

trer  ainsi  ses  bontés  «nvers  luy,  qui  onqûes  service  ne 
lui  fit  et  point  ne  le  valoit,  il  mettroit  peine  &  le  déservir 
s'il  pouvoit,  et  d'en  remercier  le  roy  pour  qui  honneur  on 
lui  avoit  fait  tant  de  biens,  et  par  conclusion  partit  le 
plus  hautement  content  qu'onques  homme  fit  de  maison  de 
prince,  et  en  fit  bon  et  léal  recort  au  roy  et  bien  honorable, 
et  de  quoy  le  roy  après  se  trouva  grandement  à  sa  paix 
et  plus  asseuré. 

CHAPITRE  VI. 
Comment  il  y  avoit  toutes  apparences  d'amour  entre  le  roy  et  le  duc. 

Or  n'y  avoît-il  nulles  rumeurs  alors  entre  le  roy  et  ce 
duc  deBourgongne,  mais  y  avoit  signes  et  apparences  d'a- 
mour et  de  toute  union,  réservé  que  pour  cause  des  terres 
engagées  il  sambloit  avoir  du  costé  du  roy  toudis  un  cou- 
vert relais  de  murmure  parce  que  ne  pouvoit  avoir  sou 
royaume  tout  à  luy  et  en  son  entier,  comme  icy  devant  au 
commencement  de  ce  livre  a  esté  dit  tout  à  plein.  Toute- 
voies  pour  ce  que  l'occasion  ny  chéoit  point  juste  pour  les 
demander,  et  que  celui  par  lequel  peut-estre  on  les  pensoit 
à  ravoir,  ne  vouloit  venir  vers  son  père,  il  s'en  convenoit 
taire  alors  et  dissimuler  et  feindre  porter  amour  qui  estoit 
froide  par  dedens,  comme  le  monde  dès  onques  est  plein  de 
telles  dissimulations.  Et  partant,  quant  je  dis  que  l'amour 
y  estoit,  je  le  dis  par  une  spécification,  car  au  moins  elle 
y  sambloit  estre,  et  au  fort  si  l'amour  n'y  estoit  vraie,  au 
moins  y  estoit  paix  sans  guerre  nulle,  qui  estoit  un  grant 
bien.  Le  duc  toutevoies  de  sa  part  pour  attaindre  à  l'a- 
mour vraie  et  unie  du  roy,  s'estoit  mis  en  tout  humblo 

léal  devoir  maintefois  et  avoit  bien  monstre  que  moult  lui 
estoit  désirée  et  convoitée  quant  jà  avoit  envoie  devers  luy 
son  seulsecréet  premier  cliambellan,  le  seigneur  de  Croy. 
Pour  tant  plus  le  vaincre  et  le  gagner,  y  avoit  envoie 
aussi  son  chancelier,  Thomme  du  monde  le  plus  sage,  ce 
disoit-on,  et  en  qui  mains  gisoient  tous  les  liaulx  affaires 
de  son  régner*.  Donques  ces  deux  notables  seigneurs  qui 
portoient  le  cœur  et  l'estomac  de  leur  maistre  pour  les 
monstrer  au  roy  en  fons,  donnent  assez  preuve  que  l'amour 
et  bonne  volenté  y  estoient  de  sa  part,  et  que,  si  froideur 
y  avoit  ou  devant  ou  après,  ce  ne  mouvoit  de  sa  cause,  si 
non  en  tant  que  ne  vouloit  restituer  gratis  et  pour  nient  ce 
qu  avoit  par  léal  droiturier  transport  et  appointement  de  la 
paix,  dont  nul  ne  lui  doit  donner  blasme.  Mais  n'est  de 
merveilles  si  entre  si  haulx  et  si  puissans  princes  il  y  ait 
des  couverts  liongnis  *  tousjours,  quant  povres  et  petites 
gens  vivent  à  peine  sans  en  avoir  entre  eux  beaucoup  et 
pour  fastrouUes*.  Donques  et  puisque  les  princes  sont 
hommes  et  leurs  affaires  sont  haulx  et  agus,  et  leurs  na- 
tures sont  subgettes  à  passions  maintes  comme  à  haine  et 
envie  et  si  faites  povretés,  et  sont  leurs  cœurs,  vray  habi- 
tacle d'icelles  h  cause  de  leur  gloire  en  régner,  par  plus, 
par  moins,  sy  n'est  donc  riens  de  nouvel  si  entre  ces  deux 
princes  qui  onques  ne  s'entrevirent,  et  tous  deux  voloient 
du  plus  haut  vol  de  la  terre,  et  gisoient  leurs  affaires  en 
commune  communication  ensemble  et  en  un  royaume,  y 
avoit  questions  aucunefois  et  difficultés ,  rumeurs  et  dis- 

•  Lo  10  avril  1454  (v.  st.)  le  duc  de  Bourgogne,  qui  se  trouvait  alors 
à  Noseroy,  envoja  Toison-d'Or  (Lefebvre-Saiut-Remy)  vers  le  roi  de 
France  {Histoire  de  Bourgogne,  l\\  pr.  p.,  215).  JMgnoro  la  date  exacte 
tlu  dt^part  du  soigneur  do  Croy  et  du  chancelier. 

■  Hongnis,  nvurmuros,  plaintes. 

•  Fastroulks,  bîigat elles. 

sentions  dures  à  devoir  [souffrir]  et  par  lesquelles  amour 
vive  se  peut  estaindre,  et  froideur  et  dissimulée  envie  y 
courir  et  croistre ,  lesquelles  je  laisse  toutevoies  et  m'en 
veul  taire,  pour  cause  que  le  jugement  n'y  est  pas  cer- 
tain, et  me  suffit  seulement  que  la  paix  y  estoit  pour  lors 
encore  et  d'amistié  la  samblance,  et  ne  dis  mie  cecy  sans 
cause,  car  l'heure  venra  cy-après  que  cecy  servira,  et  n'y 
sera  point  l'amour,  ne  par  samblant,  ne  par  effet,  mais 
disposition  et  apparence  à  grant  mal  inréparable. 

Pour  ensievir  donques  la  matère,  et  laquelle  parfois  est 
fondée  en  racine  de  rumeur,  aucune  fois  aussi  en  douceur 
et  en  production  de  bon  courrage,  je  laisse  ce  qui  est  cou- 
vert dedens  les  pensées  et  viens  à  ce  qui  se  monstre  par 
paroles,  car  là  prent-on  les  gens  et  les  juge-on.  Le  roy  en 
ce  temps-cy  sentant  la  famé  et  grant  voix  qui  couroit  en 
ce  royaume  que  son  beau-frère  le  duc  de  Bourgongne  de- 
voit  prestement  partir  pour  aller  au  saint  voiage  de  Tur- 
quie ,  et  qu'à  ce  faire  il  se  préparoit  tout  et  disposoit  en 
toute  diligence,  certes  moult  lui  commença  à  attendrir  le 
cœur  et  à  doloir  de  le  perdre  sans  qu'onques  une  seule  fois 
ne  l'avoit  pu  voir  de  vif  œil.  Sy  regrettoit  durement  son 
eslonge  *  et  la  plaignoit  fort ,  tant  pour  la  glorieuse  famé 
qui  estoit  en  luy  comme  pour  vertu  du  prochain  sang  qui 
s'acquittoit  en  droiture.  Sy  me  fut  recordé  alors  qu'à  ceste 
cause  un  jour  parlant  de  luy  et  sur  ces  termes,  il  dist  : 
«c  Saint  Jehan!  saint  Jehan!  beau-frère  de  Bourgongne 
«  s'en  va  en  Turquie,  ce  poise  moy,  saint  Jehan  !  c'est  le 
«  plus  honoré  prince  qui  vive,  il  doit  beaucoup  à  Dieu;  ei 
«  je  l'avoie  vu  une  fois,  j'en  morroie  plus  aise,  saint  Jehan! 
«  saint  Jehan  !  et  premier  que  je  ne  le  voie,  je  luy  envoie- 

'  Eslonge,  éloignement. 

«  ray  ainchois  beau  fils  Charles  *  en  ostage  ;  car  s'il  s'en  va, 
«  il  pend  en  grant  aventure  si  jamais  j'y  recoeuvre,  ne  luy 
€  aussi.  »  Gestes  paroles  estoient  belles  et  de  bon  juge- 
ment, et  me  samble  que  là  où  il  y  avoit  un  tel  sens  et  ainsi 
parlant,  si  Tentrevue  y  eust  esté  une  fois,  certes  le  rema- 
nant eust  esté  de  grant  espoir,  et  leurs  deux  natures  eus- 
sent esté  entre-esjoyées  et  renflambées  de  bonne  amour 
non  jamais  séparable,  mais  les  fortunes  du  monde  ne  le 
vouloient  point  encore,  dont  ce  fut  pitié,  et  aussi  les 
moyens  y  eussent  esté  durs  à  trouver  et  bien  difficiles,  selon 
divers  regars  aux  choses  passées,  et  du  présent  temps 
d'alors  pleines  de  dangers.  Toutevoies,  connue  le  roy  avoit 
dit  et  fait  dire  à  messire  Simon  qu'il  envoieroit  devers  lui 
aucuns  de  son  conseil,  premier  qu'il  partisist  de  ses  pays, 
il  en  ordonna  aussi  et  donna  la  charge  à  un  chevalier 
nommé  messire  Jehan  Boursier,  général  de  Normandie, 
d'aller  devers  luy  en  Flandres  et  duquel  le  conte  se  fera  en 
son  lieu,  le  duc  arrivé  droit  là,  qui  encore  est  à  Dijon. 


CHAPITRE  VIL 


Comment  le  duc  prist  son  chemin  vers  Flandres  et  fut  partout  reçu 
à  garant  solempnité. 


Or  estoit  pleine  toute  France,  mesmes  et  pluiseurs  autres 
royaumes,  que  le  duc  de  Bourgongne  devoit  faire  le  voiage 
en  Turquie,  et  qu'à  ce  faire  il  s'emploioit  tout  et  soUicitoit 
l'empereur  et  les  autres  princes  crestiens.  Donques  après 
avoir  séjourné  en  Dijon,  par  l'espasce  d'un  mois  ou  en- 

*  Charles,  depuis  duc  de  Guyenne. 

viroiiy  priât  son  chemin  vers  Flandres,  et  passant  par  Chas- 
tillon-6U]>Seine,  y  demora  quatre  ou  cinc  jours  et  droit-là 
vint  devers  luy  l'évesque  de  Langres',  nouvellement  par- 
venu à  la  dignité,  lequel  après  lui  avoir  fait  la  révérence, 
lui  rementevoit  l'hommage  que  devoit  à  Téglise  à  cause 
de  Chastillon,  et  en  effet  demandoit  à  avoir  ycelui.  Mais 
le  duc  qui  savoit  bien  ce  qui  estoit  de  faire  et  de  dire,  lui 
respondit  :  «  Déa,  monseigneur  de  Langres,  j'ay  une  fois 
€  fait  l'hommage  à  l'église,  et  cela  peut  et  doit  suffire 

<  pour  une  fois  :  sy  n'est  mie  dit  que  je  le  dois  faire  à  tous 
€  les  évesques  un  après  autre,  car  l'église  n'est  tousjours 

<  que  une,  et  moy,  je  ne  suis  que  un  homme  aussy .  •  De 
ceste  parole  fut  tout  entrepris  l'évesque  de  Langres,  et  ne 
savoit  que  dire  après,  se  contint  toutevoies  sagement 
envers  luy  et  tourna  son  parler  en  autres  devises,  comme 
il  savoit  bien  faire,  car  estoit  gracieux  homme  et  avoit 
autrefois  assez  jparlé  à  luy  du  temps  des  guerres  de  Gant, 
que  le  roy  l'avoit  envoie  devers  luy  avecques  messire  Loys 
de  Beaumont  pour  traiter  de  l'accort  entre  luy  et  les  Gan- 
tois*, et  estoit  celuy  qui  en  ce  temps-là  se  nommoit l'archi- 
diacre de  Tours,  homme  bien  notable  et  discret,  bon  clerc 
et  de  grant  autorité  au  conseil  du  roy.  Tenu  donques  en 
devises  avecques  le  duc  qui  volentiers  l'ascoutoit ,  com- 
mença à  parler  de  son  voiage  en  Turquie,  et  lui  dist  que 
hautement  et  glorieusement  avoit  empris  tant  pour  l'âme 
que  pour  le  corps,  mais  à  tel  prince  qu'il  estoit ,  si  grant 
et  si  loingtain  d'icelles  marches,  et  que  jà  estoit  venu  à 


■  Oui  Bernard,  maître  des  comptes  et  conseiller  de  Charles  VII,  suc- 
cessivement archidiacre  de  Tours ,  ahbé  de  Saint-Remy  de  Reims  et 
év^uo  de  Langres.  Après  la  bataille  de  Nancy,  il  se  déclara  en  faveur 
de  Louis  XI  contre  Mario  de  Bourgogne.  Mort  en  1481. 

'  Foyw  t.  U,  p.  308. 

haut  et  pesant  eage,  îl  y  mettoit  beaucoup  de  dangers,  et 
sambloit  que  par  ses  paroles  tendoît  à  Finduire  de  s'en 
déporter  plus  tost  que  de  lemprendre,  pour  cause,  comme 
j'ay  dit,  des  dangers  qui  y  estoient,  et  lesquels  aussi  il 
alléguoit  de  bonne  amour.  Mais  le  duc  certes  qui  &  cest 
article  voioit  opportunité  de  respondre  et  d'en  parler  au 
vray  de  son  cœur,  dist  prestement  :  €  Vraiement,  monsei- 
«  gneur  de  Langres,  je  considère  bien  que  vray  est  ce  que 
«  vous  dites,  et  que  du  dangier  y  cbiet  beaucoup,  en  ce 
«  que  je  volontiers  feroie,  mais  face  Dieu  de  moy  ce  qu'il 
«  lui  plaira,  car  quant  je  sauroye  véritablement  que  j'y 
€  devroie  mourir  et  jamais  n'en  retourner,  si  je  trouve 
<  les  choses  disposées  pour  y  pooir  aller,  sy  irai-je  et  ne 
«  m'en  tenra  riens  nulle*.  »  Par  quoy,  après  le  mot  dit, 
révesque  ne  voulut  onques  plus  répliquer,  car  voioit  bien 
qu'il  avoit  la  chose  en  cœur,  et  partant  pria  à  Dieu  qu'il 
lui  envoiast  bonne  aventure  et  bon  avancement  selon  le 
haut  et  bon  désir  qu'il  y  avoit. 

Le  duc  partit  de  Chastillon-sur-Seîne  et  passa  la  Cham- 
paigne  par  dehors  toutes  les  bonnes  villes  sans  entrer  ny 
en  Troies,  ne  en  Châlon.  Sy  estoient  toutevoies  les  eaues 
bien  grandes  et  hors  de  rive  partout,  par  quoy  il  y  faisoit 
pénible  passer,  mais  ce  fit-il  à  cause  qu'il  vouloit  fuir  peut- 
estre  les  honneurs  qu'on  lui  eust  fait  à  l'aventure  par  les 
bonnes  villes  du  roy,  car  toutes  s'estoient  attendues  à  son 
passage  parmi  elles.  Sy  en  furent  tous  débaretés  *  les  ma- 
nans  et  ne  savoient  pour  quoy  ainsi  les  fuioit.  Or  vint 
jusques  Arras  là  où  arrivé  on  lui  fist  une  réception  solemp- 
uelle ,  comme  si  tout  nouvel  entrast  en  seigneurie,  et  y 


*  Ne  m'en  tenra  riens  nulle,  rien  ne  me  retiendra. 

*  Débaretés,  déçus. 

tendit-on  les  rues  à  ciel  deseure,  les  quarefours  pleins  de 
personnages,  processions  au  devant  de  luy,  à  multitude  de 
torches  alliimées,  et  crioit-on  Noël!  à  toutefforcement*. 
N'estoit  chière,  ne  joie  de  quoy  on  se  pooit  aviser,  qui 
droit-là  ne  fust  monstrée  pour  son  joieux  retour  d'Alle- 
magne, là  où  tous  ses  subgets  lavoient  regretté  estre  allé 
en  tel  péril,  et  non  merveilles,  car  le  péril  y  estoit  grant, 
mais  Dieu,  espoir,  le  préserva  et  conduisit;  et  de  ceux 
mesmes  que  Ton  avoit  cuidié  estre  ses  ennemis,  et  qui 
autreffois  l'avoient  deffié  de  feu  et  de  sang,  maintenant 
quant  s'estoit  trouvé  entremy  eux.  Dieu  leur  donna  cœur 
tout  nouvel  et  les  fit  devenir  ses  serviteurs  et  amis  et  lui 
offrir  corps,  biens,  femme  et  enfans  et  mettre  mesmes  leur 
querelle  que  pooient  avoir,  en  ses  mains,  pour  en  estre 
juge  et  partie,  laquelle  chose  ne  se  peut  autrement  en- 
tendre, fors  que  c'estoit  œuvre  de  Dieu,  qui  en  la  bonne 
ardant  volenté  qu'avoit  envers  luy  et  envers  sa  sainte  foy, 
Tavoit  voulu  deffendrc  et  préserver  de  tous  périls  plus 
encore  hors  de  ses  marches  qu'en  les  siennes  propres,  et  là 
proprement  gisent  les  mi  stères  de  Dieu;  car  non  en  choses 
légères  et  capables  à  humain  pooir,  mais  en  choses  déses- 
pérables  et  périlleuses  se  monstrent  les  vertus  divines. 

D'Arras  s'en  alla  à  Lille,  là  où  arrivé  on  lui  fit  autre- 
tant  d'honneur  comme  à  Arras,  et  de  Lille  tout  droit  s'en 
alla  à  Bruges,  là  où  Brugeois  pareillement  comme  ailleurs 
s'acquittèrent  envers  luy  en  toute  solempnité  et  joie,  et 
lesquels  tant  en  firent  que  le  taire  me  samble  autant  los 
pour  moy  que  le  réciter  sans  cause  opportune. 

■  On  poprésenta  notamment  lo  mystère  de  Gédéon.  Les  personnages 
étaient  richement  habillés,  mais  ils  no  parlaient  point.  Co  mystôro 
coûta  plus  de  mille  couronnes  d'or.  «  Si  Dieu  fust  descendu  du  ciel, 
«  i^oute  Jacques  Duclercq,  je  ne  sais  si  on  lui  eust  pu  faire  plus 
«  d'honneur.  » 

CHAPITRE  VIII. 


Comment  lo  roi  envoya  devers  le  duc  messire  Jehan  le  Boursier, 
général  de  Normandie. 


Or  convient  revenir  au  roy  qui  fort  désiroit  à  envoîer 
devers  son  beau-frère  le  duc  de  Bourgongne  sur  les  ma- 
tières que  messire  Simon  de  Lalaing  lui  avoit  ouvertes  à 
Meun,  et  en  effet  donna  ceste  charge  à  un  sage  cheva- 
lier et  notable,  nommé  messire  Jehan  le  Boursier,  pari- 
sien et  général  de  Normandie',  lequel  bien  instruit  de  ce 
qu'avoit  à  faire  et  à  dire,  s'en  vint  à  Bruges,  et  trouvant 
<lroit-là  le  duc,  lui  présenta  ses  lettres  de  crédence  et  lui 
exposa  sa  charge  sur  le  contenu  d'icelles,  fit  une  moult 
belle  relation  et  qui  moult  faisoit  bonne  à  oïr,  et  disoit 
entre  autres  choses  que  le  roy  regrettoit  durement  Tes- 
longe  de  sa  personne  et  son  périlleux  entreprendre,  jà-soit- 
ce  que  moult  il  en  louast  son  noble  courage  et  point  ne  l'en 
vouloit  destourner,  mais  toutevoies  par  vertu  du  sang  ne 
80  pooit  tenir  qu'il  ne  lui  fist  remonstrer  les  baux  et  grans 
dangers  qui  y  gisoient  et  souverainement  à  luy  qui  jà 
estoit  venu  à  haut  eage.  Sy  estoit  belle  chose  à  oyr  ce 
que  ce  chevalier-cy  disoit  et  remonstroit  de  la  part  du 
roy  il  CQ  prince  droit-cy  qui  y  entendoit  soigneux,  et 
mesmes  lo  chevalier  qui  moult  gracieux  homme  estoit  et 
do  bonne  nature,  par  la  vertu  des  paroles  à  luy  chargées 

•  On  trouve  dans  V Histoire  de  Bourgogne,  de  dom  Plancher,  rv, 
pr.  p.,  Sn,  IcH  instructions  donnéen  par  Charles  VII  à  messire  Jean  le 
Itoursior.  soltrnour  d'Kstemay  ou  d'Ostornay,  chambellan,  mattre  des 
comptes  et  ^^néral  des  finances,  et  à  Jean  d'Amancier,  conseiller  du 
ri>l. 

et  par  l'affabilité  du  personnage  que  vit  devant  luy  si 
révèrent,  aveuques  la  production  des  mots,  plusieurs  fois 
fondit  en  larmes  que  ne  pooit  restraindre,  remonstrant 
en  outre  au  duc  que  tout  ce  qu'il  avoit  fait  requérir  par 
messire  Simon  de  Lalaing,  le  roy  le  lui  accordoit  libé- 
ralement '  et  s'y  voudroit  emploier  de  tout  son  pooir,  et 
finablement  en  signet  d'amour  lui  envoya  aucuns  dons  par 
souvenance.  Sy  fut  le  dit  chevalier  moult  honorablement 
reçu  et  festié  à  tous  lez  de  tous  les  grans  et  de  toutes  gens 
de  bien  ;  car  estoit  doux  homme  et  agréable  à  chascun,  et 
ne  quéroit  mesmes  que  de  donner  chevaux  et  coursiers  çà 
et  là,  qui  les  eust  voulu  prendre,  et  tellement  s'y  porta  qu'il 
acquist  grâce  et  bon  los  de  chascun.  Sy  en  advint  après  que 
pour  la  grâce  qu'il  avoit  droit-cy  acquise,  le  roy  arrière 
une  autre  seconde  fois  le  renvoia  droit-cy  pour  plus 
difficile  matère,  aveuques  l'évesque  de  Constances,  pour  le 
fait  du  dauphin  son  fils,  en  espoir  que  par  son  gracieux 
langage  il  pourroit  faire  revenir  devers  luy  son  dit  fils, 
comme  cy-après  vous  apperra,  quant  ledit  dauphin  sera 
venu  en  la  maison  de  Bourgongne,  lorsque  les  affaires 
de  celle  matère  donneront  occasion  d'en  faire  le  conte. 


«  Par  des  lettres  du  5  mars  1454  (v.  st.),  Charles  VII  autorisa  le  duo 
de  Bourgogne  à  percevoir  la  dîme  et  à  lever  des  troupes  dans  le 
royaume  de  France  pour  faire  la  guerre  aux  infidèles  {Histoire  de 
Bourgogne^  IV,  pr.  p.,  214.)  Ces  lettres  se  trouvent  à  Bru^œlles  aux 
archives  générales  du  royaume.  Voyez  l'inventaire  de  ces  archives,  III, 
p.  96.  L'évéque  de  Toumay  fut  nommé  collecteur- général  des  deniers 
de  la  croisade,  dans  les  États  du  duc  de  Bourgogne.  On  peut  voir  à  la 
bibliothèque  de  Douay  des  lettres  du  18  juillet  1455,  par  lesquelles  il 
en  ordonne  la  levée.  A  ces  lettres  se  trouve  Joint  le  tableau  de  ce  qui 
fut  reçu  dans  plusieurs  villes,  notamment  à  Lille,  à  Bruges  et  à  Gand 
(mss.  de  la  bibliothèque  de  la  ville  de  Douay,  n«*  849  et  850). 

CHAPITRE   IX. 

Chy  s'ensieut  le  camp  de  Malnenot  et  de  Jacotin  Plouvier. 

En  ce  temps-cy  au  mois  de  may  escheit  à  faire  un 
champ  de  bataille  en  Valencines  par  manière  de  gage 
mortel  entre  deux  compagnons  vallets,  armés  tant  seule- 
ment et  cousus  chascun  en  une  pel  de  cordawen  '  join- 
tissé  depuis  la  cheville  du  pié  jusques  au  dessous  le  men- 
ton à  la  fachon  du  corps  tant  estroite  que  nulle  main  n'y 
poroit  pincer  desus,  et  estoient  rés  à  pilotte*  et  à  nue  teste, 
chascun  un  pavais  de  bois  en  sa  main  et  un  baston  de 
mellier*  cautelé  et  agu  devant,  mais  premier  qu'entrer  en 
la  manière  de  leur  combattre,  convient  réciter  aussi  la 
cause  qui  à  ce  les  traioit,  car  sambleroit  chose  estrange  à 
maintes  nations  que  deux  vallets,  et  encore  en  telle  façon, 
dussent  combattre  en  gage  de  mort,  qui  est  député  et 
encore  à  grant  dur  à  nobles  hommes  et  pour  singulières 
causes.  Sy  convient  savoir  que  très- anciennement  et  de 
tout  temps,  cette  ville  de  Valencines,  terre  impériale,  a 
esté  douée  de  divers  singuliers  previlèges  et  bien  estran- 
ges  les  aucuns,  tous  toutevoies  à  les  interpréter  au  vray , 
donnés  une  fois  à  intention  de  bien,  desquels  toutevoies 
ce  duc  présent,  depuis  qu'il  en  estoit  devenu  seigneur, 
pour  aucuns  d'iceux  dont  on  usoit  tout  en  mal  et  en  con- 
dition abhominable,  leur  en  rompit  et  trèscoppa  aucuns 
par  haute  forte  main,  ce  qu'onques  prince  n'avoit   pu 

*  Cordatren^  cordoan,  cuir  do  Cordoue. 

*  Rés  a  pilotte^  complètement  ras^*s. 
'  Meilier,  néflier. 

flaire  jusqu'à  maintenant.  Entre  autres  choses,  ceste  ville- 
icy  par  previlège  ancien  peut  recueillir  et  donner  francise 
à  deux  conditions  de  gens,  l'une  sy  est  à  gens  homicides, 
et  l'autre  à  gens  fuians  devers  eux  pour  debtes,  qu'en 
autres  pays  ou  villes  ne  poroient  payer,  et  par  espécial 
cestes  gens  derreniers  qui  y  affuient  pour  debtes,  ne 
peut-on  rattaindre,  ne  poursievir  en  icelle  ville  par  nulle 
quelconque  remonstrance  qu'on  sace  faire  de  leur  fait,  ne 
par  lettriage ,  ne  par  preuve  donnée,  ne  par  obligation 
de  propre  main,  ne  par  nulle  riens  autre,  si  ce  n'est 
que  deux  bourgeois  mesmes  de  la  ville  le  prouvent  et 
tesmoignent,  par  la  vertu  desquels  les  créditeurs  seroient 
oys  en  justice  et  les  affuis  condampnés  à  faii-e  raison, 
mais  ce  point-là  à  bien  dur  et  à  peine  jamais  ne  se  trou- 
veroit  en  ycelle  ville,  ne  que  deux  bourgeois  voulsissent 
tesmoigner  à  rencontre  de  eux-mesmes  et  de  leur  fran- 
cise, et  aussi  par  adventure  il  leur  seroit  impossible  d'en 
faire  vray  tesmoignage,  quant  l'affuy  poroit  estre  d'Avi- 
gnon et  le  poursievant  d'Espagne,  comme  souvent  y 
escheit.  Sous  ombre  donques  de  ce  previlège  droit-cy  se 
retraient  en  ceste  dicte  ville  souvent,  mains  faulx  gabu- 
seurs  trompeurs  et  de  mauvais  arts  pleins ,  et  qui  sous 
aucune  crédence  que  poront  avoir  à  Paris,  à  Tournay, 
à  Bruges  et  à  Lille  entre  les  marchans ,  esleveront  les 
biens  d'iceux  par  fainte  marchandise,  emprunteront  grans 
sommes  de  deniers  ou  de  vasselle  d'argent  sous  leur  cré- 
dence, et  par  nuit  embléement  trousseront  tout  et  l'envoie- 
ront  en  ceste  ville  de  Valencines ,  et  femmes  et  enfans  et 
leurs  propres  personnes  y  transporteront,  dont,  le  matin  à 
l'aventure,  ceux  à  qui  l'emprunt  aura  esté  fait,  battront 
leurs  paulmcs  de  desconfort  et  en  crieront  vengeance  à 
Dieu,  mais  savent  bien  qu'il  n'en  poront  avoir  autre 

chose.  Sy  faut  bien  entendre  que  ce  previlège  droit-cy  ne 
fut  mie  jadis  donné  à  telle  intention,  ne  pour  gens  ai  fids, 
mais  fut  donné  pour  soulager  et  donner  respit  à  mainte 
povre  créature  ruée  jus  par  fortune  par  quelque  mau- 
vaise eschéanoe  ou  de  mer  ou  de  guerre  ou  de  feu  ou  de 
larrons  ou  d'aucun  autre  inconvénient,  ainsi  que  une  per- 
sonne est  plus  maleureuse  que  Vautre,  et  à  telles  gens  par 
pitié  et  compassion  qu'on  doit  avoir  en  eux ,  fut  donné  ce 
previlège  aux  Valencinois,  non  à  ceux  dont  ils  ont  abusé 
depuis  et  dont  c'est  pitié.  Les  gens  de  l'autre  condition  à 
qui  est  donné  previlège,  sont  gens  homicides,  comme  j'ay 
dit,  qui  y  seront  reçus,  de  quelque  marche  ou  pays  qu'ils 
y  affuient,  et  seront  là  en  la  francise  et  sauvegarde  de  la 
ville,  sans  que  l'empereur,  ne  le  roy,  ne  le  duc  de  Bour- 
gongne  mesmes  qui  en  est  prince,  les  puissent  poursievir, 
ne  leur  porter  grief;  mais  cecy  se  fait  par  une  condition 
laquelle  il  convient  déclarer  premier,  et  laquelle  souffi- 
samment  répare  lesdits  Valencinois  en  ceste  matère.  La 
costume  de  cestui  cas  sy  est  quant  aucun  de  quelque  nation 
où  il  soit,  veult  venir  quérir  la  francise  de  ceste  ville  pour 
cas  d'homicide,  il  ne  peut  sinon  sur  son  péril  entrer  dedens 
la  banlieue  d'icelle,  que  premier  il  n'annonce  à  justice  que 
là  dehors  des  bailles  il  y  a  un  qui  vient  requérir  francise. 
Sy  envoie  justice  prestement  droit-là  deux  hommes  dépu- 
tés à  ce,  et  trouvent  celui,  puis  lui  demandent  quel  chose 
il  quiert,  et  celui  respond  :  t  Je  demande  francise  d'unho- 
€  micide  que  j'ay  fait  en  tel  lieu  ou  tel.  »  Lors  les  commis 
à  ce  rinterrogentsur  la  condition  du  fait,  s'il  a  esté  vilain 
ou  réparable,  puis  lui  demandent  son  nom  et  le  nom  du 
mort,  dont  s'il  respond  que  le  fait  est  sans  vilain  reproce 
et  que  de  celui  il  demande  francise  pour  peur  des  amis  et 
de  la  justice  du  prince,  les  commis  à  ce  lui  disent  alors  : 

«  Nous  vous  accordons  la  francise  et  demeure  de  ceste 
«  ville  par  condition  que  si  homme  vient  ou  peut  venir, 
«  qui  vous  veulle  reprocher  et  mettre  sus  que  cest  homi- 
«  cide  ayez  commis  villainement,  et  par  quoy  vous  ne 
€  seriez  digne  de  joïr  de  ceste  francise,  que  vous  de  votre 
€  corps  serez  tenu  de  vous  endeffendre  et  parer  à  Tescu  et 
<  au  baston  à  rencontre  de  l'accusant  en  lices  closes,  dont 
€  jamais  ne  partirez  que  ne  soiez  vainceur  ou  vaincu  et 
«  exécuté  par  justice  mort  ou  vif.  >  Adonc  l'homicide 
respond  qu'il  en  est  content,  on  lui  accorde  l'entrée  et  le 
reçoit-on  prestement,  on  rapporte  le  cas  aux  seigneurs 
de  la  loy,  et  le  met-on  en  registre  sur  date  et  sur  nom  et 
sur  Tannée  du  prévost  alors  gouvernant. 

Or  advint  qu'envers  ce  temps-cy  et  de  la  prévosté  d'un 
nommé  Nicholas  du  Gardin  en  l'an  cinquante-cinc,  vint 
un  compagnon  de  Toumay  nonmié  Mahienot,  lequel  avoit 
tué  un  autre  en  ladite  ville  et  demandant  la  francise  de 
Valencines,  l'obtint  sur  les  conditions  alléguées,  jà-soit-ce 
que  aucuns  couvertement  maintenoient  que  son  cas  estoit 
vilain,  mais  ne  vouloient  point  faire  fait  pour  cause  de 
l'estroit  danger.  Finablement  après  avoir  demoré  en  Va- 
lencines par  aucun  temps,  s'esmut  noise  et  question  entre 
ce  Mahienot-icy  et  un  autre  nommé  Jacotin  Plouvier,  et  ce 
à  cause  que  ce  Mahienot  devoit  avoir  promis  audit  Jacotin, 
qui  se  disoît  parent  du  mort,  une  somme  de  dix  escus, 
affin  qu'il  lui  procurast  paix  envers  les  amis  du  trespassé. 
Sy  donna  ainsi  l'adventure  depuis,  que  Jacotin  demandant 
ceste  somme  d'argent,  qui  estoit  un  vert  compagnon  et  de 
légère  sorte,  Mahienot  lui  nya  tout  et  dist  que  point  ne 
lui  donroit  un  denier,  car  de  luy  n'a  voit  que  faire,  ne  de 
son  aide,  ne  de  son  maltalent  ne  lui  estoit  riens.  De  quoy 
ledit  Jacotin  courchié,  tant  pour  le  sang  de  son  parent 

comme  pour  sa  promesse  faillie,  chaudement  respondit  : 
«  Ha!  faux  traître  meurtrier  que  tu  es,  qui  as  meurtry 
€  mon  proïsme  en  trayson  et  en  faux  aguet ,  et  encore 
€  aveuques  ce  tu  me  gabes  et  moques.  Oh!  que  je  prie  à 
«  Dieu  que  je  me  puisse  venger  de  toy  comme  d'un  faux 
€  mauvais  murtrier  que  tu  es,  et  qui  as  tué  larcineuse- 
«  ment  celuy  du  monde  qui  autreffois  s'est  plus  fié  de  toy.  » 
Sur  lesquelles  paroles,  Mahienot  lui  demanda  s'il  vouloît 
dire  et  maintenir  que  ledit  son  parent,  il  l'avoit  tué  meur- 
trièrement,  et  l'autre  lui  dist  que  oy,  et  Mahienot  lui  re- 
doubla, disant  qu'il  en  avoit  menti,  et  Jacotin  tiercement 
lui  répliqua  fellement,  disant  qu'il  avoit  menti  lui-mesme, 
et  jettant  son  gage  promist  de  le  monstrer  et  faire  bon  de 
Bon  corps.  Sy  fut  levé  le  gage  et  les  deux  personnes  furent 
mises  en  arrest  et  en  main  de  justice  pour  en  décider  au 
droit  de  chascun.  Or  estoit  cecy  une  grant  matère  et 
dont  de  cent  ans  par  avant  ou  environ  n'estoit  advenue 
nulle  samblable,  et  n'estoit  pas  le  duc  retourné  encore  de 
son  voiage  d'Allemagne,  par  quoy  les  seigneurs  de  la  loy 
craignoient  à  soufifrir  faire  *  ce  champ  selon  le  contenu  de 
leurs  previlèges,  sans  en  avoir  adverti  premier  le  prince 
et  seigneur  et  en  -avoir  son  aveu,  pour  ce  que  c'estoit  un 
cas  de  grant  nouvelleté  et  touchant  fort  à  la  hauteur  de 
sa  seigneurie.  Sy  envoièrent  devers  luy  à  Dijon  sitost 
que  le  sentirent  estre  arrivé  droit-là,  là  où  le  duc  leur 
deffendit  par  exprès,  qu'ils  n'en  souffrissent  riens  faire  jus- 
qu'à tant  qu'il  seroit  au  pays,  et  qu'alors  sans  faute  il  leur 
souffreroit  joyr  de  leur  previlège,  et  lui-mesme  y  seroit 
en  personne.  Sy  s'en  tinrent  content  à  tant  les  Valencinois, 
et  bien  joyeux  de  leur  response  retournèrent  en  leur  ville. 

»  C'e»t-à-dire  :  craignaient  de  laisser  fairo. 

Donc  après  aucune  espace  entre-deux  et  que  le  duc  estoit 
venu  en  sa  ville  de  Bruges ,  retournèrent  arrière  devers 
luy,  pour  savoir  quel  chose  il  seroit  à  faire  de  ces  deux 
gens,  ou  s'il  les  souflfreroit  combattre  ou  non,  là  où  arrivé 
le  duc  les  mena  de  terme  à  autre  par  autres  empescemens 
qu'il  avoit,  mais  leur  promettoit  infailliblement  que  le 
champ  en  souffreroit  faire  court  ou  long,  et  qu'en  ce  ne 
dévoient  mettre  doute,  car  mesme  le  vouloit  voir.  Sy  se 
contenoient  très-bien  les  gens  de  bien  qui  pour  ceste  cause 
estoient  tramis  devers  luy  et  Texcusoient  en  ses  affaires, 
mais  à  dur  pooit-on  contenter  le  peuple  en  la  ville,  qui 
disoit  que  ce  duc-cy  ne  le  souffreroit  jamais,  quelque 
samblant  qu'il  en  fist,  mais  leur  voudroit  rompre  ce  pre- 
vilège,  comme  autres  leur  avoit  rompu.  Sy  en  murmu- 
roient  fort  et  s'en  monstroient  très-mal  contens,  et  de  fait 
estoient  tous  favorisans  grans  et  menus  avecques  Mahie- 
not,  celui  qui  avoit  pris  la  francise,  et  l'autre,  il  le  héoient 
de  noire  mort  et  lui  souhaidoient  toutes  les  malédictions 
de  Cayn  par  courrage  qu'ils  avoient  contre  luy,  dont  moy 
passant  par  Valencines  en  ce  pendant  et  qui  tout  cecy 
cognus  et  oys,  le  dis  au  duc  mesme,  lui  estant  assis  au 
disner,  lors  où  il  respondit  :  «  Ceux  de  Valencines  s'abu- 
«  sent  bien,  disant  que  je  leur  rompray  ce  previlège,  jà- 
«  soit-ce  que  je  le  poroie  bien  faire,  mais  ils  combattront, 
«  et  si  j'en  estoye  à  cinquante  lieues  loin,  sy  y  venrai-je 
«  pour  les  voir,  certes.  >  Et  ainsi  en  fit,  et  le  xxi"  jour 
du  mois  de  may  Tan  LV,  il  y  comparut,  et  se  logea  sur  le 
marchié  droitement  devant  les  lices  en  la  maison  du  pré- 
vost  de  celle  année,  qui  onques  ne  l'avoit  esté,  et  lequel  le 
duc  mesmes  avoit  créé  prévost  contre  toutes  les  anciennes 
coustumes  et  libertés  de  la  ville,  car  estoit  bastard,  mais 
très-riche,  bon,  simple  preudhomme  et  fort  envié  en.  la  ville 

pour  cause  de  son  avoir  et  plus  maintenant  encore  pour 
sa  promotion.  Sy  s'estoit  venu  rendre  droit-là  le  duc  pour 
voir  mieux  à  son  aise  la  bataille  qui  moult  estoit  piteuse  et 
dont  les  manières  et  conditions  vous  seront  déclarées 
droit-cy  au  plus  près  de  mon  retenir. 

Par  un  jour  de  mardi  qui  moult  estoit  bel,  environ  neuf 
heures  du  matin  entrèrent  donques  en  champ  ces  deux 
champions  Tun  après  lautre,  dont  les  manières  du  mis- 
tère  vous  deviserai,  mais  que  premier  ay  conté  un  peu  la 
nature  du  champ  et  des  cérimonies  que  la  ville  y  met, 
et  dont  le  prince,  posé  encore  qu'il  y  soit  présent,  n'a  nul 
intérest,  et  premièrement  des  lices  qui  sont  rondes,  à 
trois  doubles  rans  de  gros  marien  charpenté,  mais  fer- 
mées de  grosses  cordes  haut  et  bas  tout  à  l'environ,  dont 
chascun  cercle  a  cinc  pies  de  large  en  dedens  mesuré,  et 
celui  de  dedens  vient  en  croisure,  et  deux  pies  de  haut  de 
sablon,  aflSln  que  les  plus  loingtains  les  puissent  voir  com- 
battre, et  en  dedens  lesdits  cercles  sont  assis  ceux  du  ser- 
ment de  la  ville,  archers,  arbalestriers,  canonniers  et 
toutes  si  faites  gens,  armés  et  embastonnés,  et  au  plus  près 
du  parquet  principal  sont  assis  ceux  de  la  loy  aveuques 
aucuns  autres  lesquels  ils  y  ont  évoqués,  ayans  emprès 
eux  le  bourreau  et  autres  commis  au  parfait  de  l'œuvre 
quant  besoing  sera,  dont  pour  la  seurté  de  l'assamblée  et 
de  toute  la  ville  qui  a  nulle  riens  autre  n'entend  à  celle 
heure  qu'à  cestui  fait,  ont  fait  fermer  les  portes,  et  les 
tiennent  closes,  et  ont  envoie  grant  puissant  guet  sur  la 
muraille,  et  font  sonner  la  grosse  cloche  tout  au  long  de 
la  bataille  jusques  à  la  victoire  de  l'un,  laquelle  fait  hi- 
deux à  oyr.  Or  ont  eu  ces  deux  gens-icy  par  longue 
espace  leurs  maistres  emprès  eux,  qui  leur  ont  appris 
leurs  envayes  et  deffenses,  et  tout  ce  en  quoy  il  les  espè- 

rent  à  sauver,  et  avoit  Mahienot  emprës  lui  un  nommé 
Hans,  le  meilleur  qu*on  savoit  en  nul  pays,  et  Jacotin, 
qui  estoit  serviteur  à  messire  Sance  de  Lalaing,  prévost 
du  conte  alors  en  Valencines,  avoit  emprès  luy  un  nommé 
maistre  Jehan  de  Bourges  non  si  expert  que  l'autre,  ce 
disoit-on,  mais  de  bonheur  pour  luy. 

Or  vint  l'heure  qu'entrer  leur  convenoit  en  lices,  et  y 
entra  Jacotin  premier  comme  appelant  h  teste  nue  rès  à 
pilotte,  et  cousu  en  cordowan  noir ,  tout  d'une  pièce  jam- 
bes et  corps  sans  pourpoint  et  sans  riens  dessous,  et  yce- 
lui  entrant  et  mené  de  son  maistre  fit  le  signe  de  la  croix 
h  l'entrée  et  ploiant  les  genoux  bien  bas  jetta  les  yeux  vers 
le  ciel  et  joignoit  les  mains  avecques  oration  de  bouche 
secrètement,  puis  s'en  alla  à  la  main  droite  de  luy,  où  estoit 
sa  chaière,  et  là  en  fit  autretant  aussi  au  front  droitement 
devant  le  duc  qui  là  se  tenoit  derrière  un  treillis,  et  puis 
quartement  en  fit  autretant  à  la  main  senestre  et  lors  re- 
tourna seoir  en  sa  chaière  là  où  il  rasscura  son  samblant, 
car  moult  avoit  esté  pâle  à  l'entrée;  sy  estoit-il  bel  compa- 
gnon et  grant  et  avoit  grâce  d'avoir  esté  merveilleusemeut 
hardy. 

Prestement,  quant  Jacotin  estoit  assis,  sievi  Mahienot , 
lequel  d'entrée  se  mist  à  genoux  en  terre,  et  faisant  le 
signe  de  la  croix  baisa  la  terre  et  partout  en  la  croisée  du 
parquet  en  fit  autretant  et  estoit  petit  homme,  mais  quan- 
ques  il  fit,  il  le  fit  de  grant  cœur,  ce  sambloit,  et  tout  res- 
conforté,  et  ne  se  monstroit  nul  signe  de  peur  en  luy.  Dont, 
après  avoir  fait  ses  premiers  devoirs,  s'alla  seoir  en  sa 
cluiière  vis-à-vis  de  Jacotin ,  qui  encore  ne  avoient,  ne 
escu,  ne  baston,  et  voiant  Jacotin  devant  lui,  le  regarda 
moult  fellement  et  se  haussa  assis  deux  ou  trois  fois  en  sa 
chaière  par  manière  comme  s'il  le  mcnaçast  de  grant  mal. 

Sy  furent  notés  moult  les  contenemens  de  Tun  et  de  lau- 
tre,  de  plusieurs  seigneurs  qui  là  estoient,  et  en  fit-on  des 
couversjugemens.  Droit-là  assis  donques,  fut  apporté  un 
missel  et,  icelui  ouvert  à  Tendroit  de  Tévangile,  le  vint-on 
présenter  à  Jacotin  pour  jurer  dessus,  et  Jacotin  jura 
avoir  bonne  querelle,  tenant  la  main  sur  Tévangile,  et  le 
baisa.  Donc,  ce  fait,  on  tourna  vers  Mahienot  qui  pareille- 
ment jura  et  dist  que  l'autre  estoit  un  faux  mauvais  men- 
teur, et  cela  lui  feroit  cognoistre,  et  baisant  le  livre  devint 
mort  comme  cendre  et  changea  de  couleur. 

Or  falloit-il  faire  encore  un  autre  mistèrebien  estrange, 
car  vinrent  deux  hommes  à  ce  commis  qui  apportoient  du 
vieux  oing'  chascun  une  grant  portion,  dont  l'un  s'en  alla 
à  Jacotin  et  l'autre  à  Mahienot  et  commencèrent  à  frotter  et 
à  engraisser  ces  deux  champions  depuis  le  haut  du  col  jus- 
ques  à  la  cheville  dupié,  et  par-devant  et  darière  tellement 
les  adoubèrent  que  nulle  chose  onques  ne  fut  plus  glis- 
sant, car  n'estoit  ongle  qui  eust  sçu  pincier  sus,  mais  la 
grasse  de  Jacotin  fondit  prestement  dedens  son  cordowan, 
sitost  qu'elle  y  estoit  mise  sus,  et  de  Mahienot  pour  frotter 
qu'on  lui  fist,  ne  pour  chaleur  du  soleil  qui  jà  estoit  haut 
onques  ne  volt  entrer  dedens ,  mais  demora  toute  blanche 
dehors  sans  fondre,  et  veoit-on  bien  qu'en  cela  pooit  avoir 
aucun  secré  signe,  mais  ne  le  savoit-on  à  qui  attribuer  ou 
en  bien  ou  en  mal,  sauve  que  le  fondre  dedens  donnoit 
désespoir  à  pluseurs  et  espoir  aux  autres  comme  vous  orez 
ce  que  la  fin  en  ordonna.  Après  ce  mistère  fait,  vint-on 
apporter  espices  en  deuxta^^ses  d'argent,  etfaisoit  celui  qui 
portoit  les  espices  l'assay  chascun  devant  son  homme,  affin 
qu'il  ne  se  doubtast  de  poison ,  ne  de  haine.  Sy  en  prist 

*  Oing,  graisse. 

chascun  et  en  mengea  aveuques  le  signe  de  la  croix,  et 
furent  reportés  les  espices  et  puis  apporta-t-on  des  cendres 
en  deux  tasses  aussi,  et  en  fit-on  Tassay  devant  eux,  pour 
ce  qu'elles  dévoient  toucher  à  la  char  nue,  et  leur  eu 
frotta-on  les  mains  bien  fort  afin  de  tant  mieux  pooir 
tenir  leur  baston  sans  couler  dehors,  dont  finablement  et 
pour  tous  mistères  derreniers,  après  les  cris  faits  de  par  la 
ville,  leur  furent  apportés  leurs  bastons  et  leurs  escus, 
ësquels  escus  &  l'envers  y  avoit  painture  d'aucuns  saints  et 
saintes,  lesquels  ils  baisèrent ,  puis  les  prisrent  par  les 
enarmes  ',  chascunle  sien,  et  garnis  de  leurs  bastons,  se 
disposèrent  à  la  bataille  là  où  maintenant  estoient 
venus* 

Ce  Mahienot-cy  estoit  un  très-hardy  valleton ,  plein  de 
courrage  et  de  fierté ,  et  aigrissoit  fort  pour  deffaire  son 
homme  plus  par  subtilité  que  par  force,  car  se  sentoit 
beaucoup  moins  puissant  que  l'autre  et  plus  petit  ;  sy  s'a- 
vança à  grant  pas  vers  son  homme  bien  fièrement  et  ainsi 
qu'il  estoit  souple  de  corps  et  petit,  bouta  son  escu  de  la 
.pointe  en  terre  et  levant  le  sablon  à  tout,  qui  estoit  secq, 
le  jetta  es  yeux  de  Jacotin  et  aveuques  ce  marcha  dedens 
luy  et  lui  assist  un  coup  en  la  teste,  droit  au-dessus  du  front, 
et  le  plaia  grièvement  et  tant  que  le  sang  en  randissoit  ' 
dehors  du  haut  jusques  en  terre  et  que  de  l'un  et  de  l'au- 
tre ne  faillit  guères  qu'il  ne  perdist  vue,  mais  Jacotin  qui 
pour  ce  ne  se  monstra  esbahjs  ains  plein  de  cœur  et  de 
hardement  ne  failly  mie  à  emploier  ses  bras  aussi  à  bon 
profit,  mais  tellement  le  vint  charger  de  coups  hideux  et 
pesans  que  Mahienot  n'avoit  plus  force,  ne  cœur  de  porter 
son  escu,  ains  le  laissa  couler  à  terre  et  cheoir  tout  plat, 

*  Enormes^  courroies  de  l'écii. 
'  RandUtoit,  janiissait. 

et  voiant  que  Jacotin  1  aigrissoit  mortellement  de  prèa 
pour  mettre  à  fin,  ne  voioit  autre  deffense  contre  la  mort 
que  de  prendre  son  baston  à  deux  mains  et  de  ruer  les 
bras  en  haut  pour  défendre  sa  teste.  Dont  entre-deux  une 
fois  seulement  cuidant  recouvrer  sur  Jacotin,  rua  après  ses 
jambes  là  où  il  faillit.  Sy  se  remist  arrière  sous  la  cou- 
verte de  son  baston  à  deux  mains  pour  se  garantir,  mais 
riens  ne  lui  valut,  car  les  coups  de  Jacotin  lui  estoient 
trop  mortels,  et  ne  les  pooit  porter.  Sy  commença  à  chan- 
celer comme  si  les  jambes  lui  faillissent  et  le  courrage 
aussi,  et  tout  ainsi  que  un  homme  yvre  desmarche  bran- 
lant, se  laissa  cheoir  à  terre  d'un  costé  et  son  baston 
de  lautre,  dont  Jacotin  qui  avoit  Tœil  en  lui,  vistement 
rua  jus  son  escu  et  de  croisée  se  laissa  cheoir  sur  luy,  et 
par  force  le  tourna  sur  le  ventre,  le  visage  en  terre,  là  où 
le  povre  homme  commença  à  crier  et  à  soy  efi^orchier  pour 
tourner  le  visage  en  sus  et  pour  soy  aucunement  deffen- 
dre,  mais  Jacotin  l'en  garda  bien,  car  prist  le  sablon  et  lui 
jetta  et  frotta  dedens  les  yeux  et  lui  en  emplist  la  bouche 
tant  qu'à  peine  ne  pooit  parler.  Sy  prist  Mahienot  l'un  des 
dois  de  Jacotin  aux  dens,  et  tant  le  tint  serré  et  estroit  que 
Jacotin  ne  veoit  manière  de  le  ravoir,  mais  disoit  tout 
haut  :  €  Attens,  attens ,  je  t'en  paierai  bien.  »  Sy  alla 
bouter  son  pousse  de  l'autre  main  en  ses  yeux  et  y  com- 
mença à  fouiller  dedens  jusqu'au  parfont  tellement  qu'il 
lui  tirât  les  yeux  hors  jusques  à  pendre  sur  les  joues.  Lors 
abandonna-il  le  doy  qu'il  tenoit  à  dens  et  commença  à 
crier  :  cMercy,  »  et  l'autre  lui  dist:  «  Rens-toy  donc,  traî- 
«  tre!  rens-toy,  murtrier,  et  confesse  ton  cas,  »et  Mahienot 
dist  :  €  Je  me  rens,  »  mais  tousjours  s'eflForçoit  à  lever  ou  à 
tourner  le  ventre  dessus,  mais  ne  pooit,  car  trop  lui  estoit 
fort  l'autre.  Sy  ne  se  sentoit  Jacotin  encore  si  asseur  de  la 

victoire  qu'il  ne  le  tendist  encore  à  mettre  plus  bas,  et  plus 
près  de  fin,  car  sentoit  grant  cœur  en  luy  et  grant  felleté  ', 
par  quoy  Jacotin  prist  les  deux  bras  de  Mahienot  et  les 
tourna  à  devant  damère,  deux,  trois,  quatre  fois,  jusques 
à  tout  les  derrompre,  et  saillant  et  bondissant  des  genoux 
sur  le  dos,  lui  rompit  Teschine,  disant  :  t  Cognoy,  traître, 
«  cognoy  que  tu  Tas  murtry  mon  parent,  cognoy-le,  »  et 
Mahienot  dist  :  t  Je  le  cognois,  »  et  Jacotin  alors  qui  tous- 
jours  foulloit  en  ses  yeux  ou  lui  rompoit  Teschine ,  dist  : 
«  Parle  haut,  traître,  affin  que  Ton  t'oye,  dis  que  tu  Tas 
«  murtry,  crie  haut,  »  et  Mahienot  crioit  :  «Je  Tay  fait,  je 
«  lay  fait.  »  Et  aveuques  ce  mot  cria  tout  haut:  «0  mon- 
«  seigneur  de  Bourgongne,  je  vous  ay  si  bien  servi  en 
«  vostre  guerre  de  Gand  î  0  monseigneur,  pour  Dieu,  je 
«  vous  prie  mercy*,  sauvez-moy  la  vie!  »  et  Jacotin*... 

CHAPITRE  X. 


Comment  le  seigneur  de  Croy  âst  avoir  en  mariage  à  Philippe,  son 
fils  aisné,  la  fille  aisnée  du  conte  de  Saint-PoH. 


»  Felleté,  énergie,  vig^ueur. 

*  Malgré  ces  prières,  Mahienot,  lirré  à  demi  mort  au  bourreau,  fut 
pendu.  Voyez  Matthieu  d'Escouchy ,  chapitre  CXII,  et  la  chronique 
anonyme,  Corp,  chron,  Flandria,  III,  p.  525. 

*  Le  chapitre  est  inachevé,  et  les  cinq  feuillets  suivants  ont  été 
coupés. 

^  J'indique  d'après  Matthieu  d'Escouchy  les  matières  qui  eussent  dû 
Traisemblabjement  être  traitées  dans  les  feuillets  restés  vides. 

CHAPITRE  XI. 


Comment  le  duc  de  Bourgon^ne  enTOja  une  noardle  ambassade  en 

France  '. 


CHAPITRE  XII. 

Comment  les  FraDçois  quéroient  à  ravoir  les  Tilles  engaglées  de  la 
Somme,  et  comment  il  y  avoit  fbible  entente  entre  le  roj  et  son  fils  le 
dauphin. 

Or  estoient  en  ce  temps-cy  lesbesongnes  de  ce  royaume 
assez  tranquilles  et  en  bon  estât.  Le  roy  et  le  duc  de  Bour- 
gongne,  comme  avez  oy,  se  maintenoient  en  bonne  union, 
et  avoit  le  roy  accordé  au  duc  ses  requestes  pour  aller  en 
son  saint  voiage,  et  le  dit  duc  ,  sur  la  fiance  qu'il  avoit  au 
roy  aussi ,  se  disposoit  de  tout  son  pooir  pour  tirer  outre, 
mais  que  fortune  voulsist  souflFrir  ailleurs,  là  où  tout 
pendoit  le  parfait,  c  estoit  es  princes  de  Tempire. 

Les  Anglois  aussi  estoient  expuls  du  royaume ,  réservé 
à  Calais,  et  par  ainsi  François  alors  avoient  partout  les  bras 
au  deseure,  et  leur  commençoit  fort  à  grossir  le  courrage, 
parce  que  voioient  le  monde  maintenant  devoir  ploier  de- 
vant eux,  et  nulle  pooir  résister  encontre  leur  effort,  car 
avoient  les  plus  belles  gens  d*armes  du  monde  et  les  mieux 

*  Voyez  dansV II istoire de  Bourgogne,  IV,  pr.  p.,  219,  les  réponses  re- 
mises au  nom  du  roi  à  diverses  demandes  présentées  par  le  chancelier 
de  Bourgogne  et  le  sire  de  Croy  (août  1455). 

en  point,  avoient  les  Italies  qui  les  redoubtoient,  Savoiens 
qui  leur  ploioient  genoux,  Allemans  qui  les  quéroient 
avoir  paisibles,  et  les  Espaignes  qui  leur  oflFrirent  ammi- 
nistrations  et  services,  et  voians  alors  à  chief  de  longue 
pièce  que  le  voiagede  ce  duc  de  Bourgongne  ne  sortissoit 
point  à  son  eflFet  et  que  de  jour  en  jour  la  rompture  s'y 
trouvoit  plus  et  plus  grande  par  les  guerres  et  discors 
des  princes  de  l'empire,  seule  une  chose  restoit  en  ce 
royaume  qui  leur  cuisoit  secrètement,  et  en  quoy  murmu- 
rans  petit  à  petit  commencèrent  à  prendre  engaigne*  et  à 
demi  deul,  c'estoit  que  ce  duc  de  Bourgongne,  membre  de 
ce  royaume  et  suppos,  estoit  tant  roide  et  tant  fort ,  que, 
lorsque  tout  le  monde  ploioit  devant  eux  et  estranges  et 
privés  et  donnoient  obéissance  au  roy,  lui  seul  demora  en 
francise  et  en  domination  enforcié,  et  avec  ce  qui  plus 
estoit  et  le  plus  dur,  c'estoit  que  toutes  les  terres  sur  la 
rivière  de  Somme,  aveuques  autres  grans  membres  du 
royaume,  tenoit  engaigiées  de  la  main  du  roy,  et  en  estoit 
le  roy  forclos  et  diminué  en  son  patrimoine  et  ne  pooit 
trouver  voie,  ne  tour  de  les  ravoir,  lesquelles  toutevoies, 
quant  il  y  eust  voulu  aler  par  puissance,  ce  leur  sambloit 
légère  chose  assez  de  les  ravoir  de  sa  main,  comme  vray 
estoit,  mais  pour  ce  qu'elles  y  estoient  mises  par  le  traité 
de  la  paix  faite  à  Arras,  il  ne  leur  sambloit  pas  honorable 
d'y  aller  par  celle  voye,  et  partant  leur  sambloit  néces- 
saire de  trouver  une  autre  voie  tierce  par  laquelle  à  demi 
sous  honneste  querelle,  à  demi  aussi  sous  couverte  me- 
nace, l'espée  au  poing ,  on  poroit  parvenir  au  recouvre- 
ment de  cestes  terres  et  les  tirer  des  fortes  glorieuses 
mains  de  ce  duc ,  ce  que  le  roy  onques  n'avoit  pu  faire 

*  Prendre  engaigne,  s'aigrir,  s'irriter. 

à  lencoutre  de  son  beau-père  le  Savoien  qui  bien  en  fut 
battu  après  et  de  sa  propre  verge. 

Or  estoit-on  assez  averty  en  la  maison  de  Boui^ngne 
du  proposement  des  François,  et  comment  ils  ne  veilloient 
qu'à  ravoir  les  terres  de  Somme  hors  de  la  main  gaigière 
par  subtiles  voies,  et  souverainement  par  le  moien  de  l'hé- 
ritier de  la  couronne,  mais  que  le  pussent  faire  venir  à 
court.  Sy  s'en  mist  le  duc  en  la  volenté  de  Dieu  et  en 
Tattente  de  ce  qu  il  en  poroit  avenir,  car  se  sentc^  avoir 
bon  droit  pour  bien  les  oser  deflFendre,  et  les  autres  disoit 
avoir  grant  tort  de  ce  mettre  avant,  vues  les  conditions 
et  les  causes  pour  quoy  lui  avoient  esté  transportées,  mais 
comme  les  choses  n'estoient  encore  que  proposement  et 
paroles  sans  fait,  lui  sambloit  bien  aussi  qu'encore  n'estoit- 
ce  pas  chose  l)ien  preste  de  tirer  le  dauphin  hors  de  son 
Dauphiné  pour  faire  venir  h  court,  car  le  voioit  très-mal 
enclin  à  ce  faire,  et  par  ainsi  y  espéroit  encore  respit,  pre- 
mier que*  telle  rigueur  lui  seroit  oflFerte*.  En  effet  le  duc  de 
Bourgongne  craignoit  fort  ceste  œuvre,  non  pas  parère* 
meur  paoureuse  envers  ses  ennemis,  mais  par  une  cremeur 
de  conscience  que  la  guerre  dont  il  avoit  esté  pacifîeur,  ne 
retouniast  arrière  en  ce  royaume  et  par  yceux-mesmes  ses 
ennemis  vieux,  èsquels  il  avoit  usé  de  pitié,  dont  la  mort 


*  Premier  que,  avant  que. 

*  Les  chevaliers  reprochaient  au  dauphin  sa  lûcheté  :  «  L'an  xl,  lo 
«  dauphin  Loys  entra  au  pays  de  Suisses,  mais  il  fut  rudement  rebouté, 
«  et  à  se  retraire,  il  perdy  moult  de  ses  gens  et  de  ses  bagues.  Sy  fat 
«  tout  aise  quand  il  pot  retourner  en  France.  »  Note  marginalôy  Ckron, 
ms.  de  La  Haye.  C'est  ainsi  que  Louis  XI  apprit  à  apprécier  la  valeur 
des  Suisses  qu'il  enrôla  plus  tard  à  sa  solde.  —  Les  hommes  d'église 
accusaient  en  môme  temps  le  dauphin  d'ôtre  impie  :  «  En  la  fin 
«  d'aoust  1413,  lo  dauphin  alla  à  Meaux,  et  là  fut  aucuns  jours  que 
oncques  n'alla  à  l'église,  que  tous  les  jours  •  alloit  chasser  et  faire  telles 
«  vanités  ou  pis.  »  [Journal  du  Bourgeois  de  Paris,) 

peur  sauvage  de  son  père  et  un  doute  que  si  d'aventure  il 
se  fust  trouvé  devers  luy,  il  Feust  corrigé  de  main  mise 
par  prison  ou  autrement,  car  avoit  esté  averti  aucunement 
de  si  faites  menaces.  Sy  n  estoit  en  puissance  d'homme, 
tant  fust  sage,  ne  tant  lui  sçust-on  promettre,  qui  l'en 
pust  asseurer,  ne  par  quoy  il  voulsist  soy  traire  vers  son 
père,  lequel  en  avoit  grant  deul,  tant  parce  qu'il  le  voioit 
en  un  gouvernement  peu  honorable  et  de  petit  fruit,  et 
partie  aussi  parce  qu'il  ne  se  pooit  aidier  de  luy  en  nul  de 
ses  affaires  comme  celui  de  présent,  aveuques  les  autres 
passés,  èsquels  tousjours  il  avoit  esté  absent,  et  ne  s'y 
estoit  onques  voulu  trouver,  qui  toutevoies  eussent  esté 
glorieux  pour  luy  et  de  perpétuelle  mémoire  digne  d'y 
avoir  esté  chief . 

Or  y  perdoit-on  langages  et  labeurs,  et  n'estoit  riens 
qui  le  pooit  mouvoir  de  son  propos.  Il  se  contint  en  son 
Dauphiné,  faisant  bonne  chière,  amoit  par  amours,  main- 
tenoit  gens  d'armes*,  traveilloit  fort  son  pays,  ses  voisins 
visitoit,  et  le  duc  de  Savoie  son  beau-père  ploia  tout  à  sa 
guise,  mesmes  par  armes  et  par  haute  main  à  peu  d'occa- 
sion, jà-soit-ce  toutevoies  que  ycelui  duc  savoien  estoit  un 
prince  de  povre  vertu  et  de  petit  effet,  par  quoy  telle  tri- 
bulation  lui  estoit  plus  due,  car  mesmes  s'estoit  mis  en 
guerre  à  l'encontre  de  tous  les  plus  grans  nobles  de  son 
pays  et  les  en  avoit  déchassés  et  expuls  par  volenté,  à 
l'appétit  d'aucuns  estrangiers  cypriens  et  fenunes  aussi 
qui  le  gouvernoient.  Sy  en  convenoit  à  ce  noble  prince 
droit-cy  le  dauphin  prendre  mesmes  la  querelle  pour  eux 


■  Le  dauphin  avait  d'abord  songé  à  se  défendre  en  Dauphiné  contre 
son  père  ;  il  avait  dans  ce  but  convoqué  la  noblesse  ;  il  avait  même 
recruté  des  hommes  d'armes  en  Savoie,  mais  on  se  montra  partout 
peu  disposé  à  Taider. 

à  rencontre  de  son  beau-père  le  Savoien  qui  bien  en  fut 
battu  après  et  de  sa  propre  verge. 

Or  estoit-on  assez  averty  en  la  maison  de  Bourgongne 
du  proposement  des  François,  et  comment  ils  ne  veilloient 
qu  à  ravoir  les  terres  de  Somme  hors  de  la  main  gaigiëre 
par  subtiles  voies,  et  souverainement  par  le  moien  de  l'hé- 
ritier de  la  couronne,  mais  que  le  pussent  faire  venir  à 
court.  Sy  s'en  mist  le  duc  en  la  volenté  de  Dieu  et  en 
Tattente  de  ce  qu'il  en  poroit  avenir,  car  se  sentoîl  avoir 
bon  droit  i)our  bien  les  oser  deffendre,  et  les  autres  disoit 
avoir  grant  tort  de  ce  mettre  avant,  vues  les  conditions 
et  les  causes  pour  quoy  lui  avoient  esté  transportées,  mais 
(îomme  les  choses  n'estoient  encore  que  proposement  et 
paroles  sans  fait,  lui  sambloit  bien  aussi  qu'encore  n'estoit- 
ce  pas  chose  bien  preste  de  tirer  le  dauphin  hors  de  son 
Dauphiné  pour  faire  venir  à  court,  car  le  voioit  très-mal 
enclin  h  ce  faire,  et  par  ainsi  y  espéroit  encore  respit,  pre- 
mier que*  telle  rigueur  lui  seroit  offerte*.  En  effet  le  duc  de 
Bourgongne  craignoit  foi-t  ceste  œuvre,  non  pas  par  cre- 
meur  paoureuse  envers  ses  ennemis,  mais  par  une  cremeur 
de  conscience  que  la  guerre  dont  il  avoit  esté  pacifieur,  ne 
retouniast  arrière  en  ce  royaume  et  par  yceux-mesmes  ses 
ennemi»*  vieux,  èsquels  il  avoit  usé  de  pitié,  dont  la  mort 


*  Premier  que,  avant  que. 

*  Les  chevaliers  reprochaient  au  dauphin  sa  lûcheté  :  «  L  an  xl,  le 
•  dauphin  Loys  entra  au  pays  de  Suisses,  mais  11  fût  rudement  rebouté, 
«  et  à  80  retraire,  il  perdy  moult  de  ses  gens  et  de  set  bagues.  Sy  fat 
«  tout  aise  quand  il  pot  retourner  en  France.  »  Note  marginale^  Ckron, 
ms.  de  la  Haye.  C'est  ainsi  que  Louis  XI  apprit  h  apprécier  la  valeur 
des  Suisses  qu'il  enrôla  plus  tard  à  sa  solde.  —  Les  hommes  d'église 
accusaient  en  mCmo  tomps  le  dauphin  dôtro  impie  :  «  En  la  fin 
«  d'aoust  1443,  le  dauphin  alla  à  Meaux,  et  Iti  fut  aucuns  jours  que 
oncques  n'alla  à  Tégliso,  que  tous  les  jours  »  alloit  chasser  et  faire  telles 
«  vanités  ou  pis.  »  [Journal  du  Bourgeois  de  Paris.) 

toutevoies  lui  eust  esté  aussi  aggréable  s'il  en  eus!  pu 
estre  quite,  toutevoies  au  paraller*  et  qu'on  eust  voulu 
user  de  volenté  sur  luy  et  de  torfait  si  énorme ,  il  se  fust 
deffendu  chevalereusement  à  la  roide  espée ,  et  le  beau 
droit  qu'avoit  de  Dieu  et  d'homme  si  autentique,  il  l'eust 
mis  en  la  fortune  de  la  bataille  et  de  guerre  criminelle*, 
dont  onques  telle  pitié  n'advint  que  si  cela  fust  advenu, 
ne  cas  plus  honteux  à  raconter  pour  la  part  de  ceux  qui  en 
eussent  esté  les  mouveurs,  car  n'y  pooient  avoir  droit  nul 
qui  les  parast. 

Or  je  laisse  le  duc  de  Bourgongne  qui  de  paroles  ne 
s'esmaioit  guëres  et  aussi  peu  de  menaces,  et  retourne 
au  dauphin  viennois,  lequel  jà-soit-ce  qu'il  n  estoit  point 
d'avis  d'aller  devers  son  père  pour  les  doutes  qu'avoit 
bouté  en  sa  teste,  voulut  toutevoies  bien  et  désiroit  estre  en 
sa  grâce,  sauf  que  demorer  pust  en  sa  liberté,  sans  venir 
à  court  et  sans  mettre  changement ,  ne  mutation  en  ses 
serviteurs,  lequel  toutevoies  pour  satisfaire  à  raison  et 
à  naturelle  loy  ne  voulut  plus  diflFérer  sans  envoier  devers 
lui,  pour  savoir  si  par  belles  paroles  et  humbles,  il  le  poroit 
contenter  sans  venir  h  court,  et  demorer  en  sa  bonne  grâce 
aussi  bien  loing  que  prè.s.  Et,  en  effet,  dressa  son  ambas- 
sade pour  cecy  faire,  et  en  donna  la  commission  à  messîre 
Guillame  de  Coursillon,  chevalier,  natif  d'Anjou ,  lequel 
il  instruisit  de  son  coun-age  touchant  ceste  matère,  et  lui 
en  donna  l'instruction  par  escript.  Sy  partit  ledit  cheva- 
lier de  Homans  le  xvii*"  d'avril  Tan  1455*  et  tant  erra 
qu'il  vint  là  où  estoit  le  roy,  auquel  il  fist  la  présentation 


»  ParalUTy  aller  jusqu'au  bout. 
'  Criminelle,  acharnée,  mortclk*. 
•  Li^ez:  1450,  après  Pilqups. 

des  lettres  de  son  maistre,  dont  icy  est  la  teneur  et  la 
propre  forme  : 

€  Mon  très-redoubté  seigneur,  je  me  recommande  à 
«  vostre  bonne  grâce  tant  et  si  humblement  conmie  je 
«  puis,  et  vous  plaise  savoir,  mon  très-redoubté  seigneur, 
«  que  j  envoyé  présentement  devers  vous  messire  Guil- 
«  lame  de  Coursillon  pour  vous  dire  aucunes  choses.  Sy 
«  vous  supplie,  mon  très-redoubté  seigneur,  qu'il  vous 
«  plaise  le  oïr  et  croire  de  ce  qu'il  vous  dira  de  par  moy, 
«  et  m'avoir  et  tenir  tousjours  en  vostre  bonne  grâce,  qui 
a  est  la  chose  en  ce  monde  que  plus  je  désire,  ensamble  me 
«  mander  et  commander  vos  bons  plaisirs  pour  yceux 
«  faire  et  accomplir  à  mon  pooir,  au  plaisir  de  Nostre- 
<  Seigneur  qui,  par  sa  grâce,  mon  très-redoubté  seigneur, 
«  vous  doint  bonne  vie  et  longue.  Escript  à  Romans,  le 
«  xvii*  d'avrir.  » 

Quand  messire  Guillame  de  Coursillon  avoit  présenté 
cestes  lettres  et  que  le  roy  les  avoit  bailliées  à  son  chance- 
lier et  fait  lire  tout  haut,  sans  que  onques  demandast  : 
«  Comment  va-il  à Loys?»  ne  :  «Comment  fait-il?  »  dont 
assez  se  tint  esbay  ledit  messire  Guillame,  le  roy  lui 
dist  qu*il  dist  ce  pour  quoy  il  estoit  venu  et  que  il  l'oroit 
volontiers,  car  ses  lettres  portoient  créance.  Lors  messire 
Guillame  commença  à  dire  :  «  Sire,  monseigneur  se  re- 
«  commande  très-humblement  à  vostre  bonne  grâce  et 
«  vous  supplie  le  plus  humblement  qu'il  peut,  qu'il  vous 
«  plaise  lui  pardonner  de  ce  qu'il  n'a  plus  tost  envoie 
«  devers  vous.  Sire,  il  m'a  icy  envoie  pour  vous  prier  et 
«  supplier  très-humblement  qu'il  vous  plaise  en  l'honneur 
«  de  Dieu  et  de  Nostre-Dame  lui  pardonner  toute  desplai- 

»  Cf.  Duclos,  Histoire  de  Louis  XI,  III,  p.  99. 

«  sance  que  vous  porez  avoir  eue  contre  lui.  Sire,  comme 
«  vous  sçavez  en  ceste  chose-icy  a  eu  bien  longue  durée , 
«  et  ne  peut  estre  qu'il  n'y  ait  eu  des  rapports  sans  nom- 
«  bre  et  de  bien  estranges  et  par  lesquels  povez  avoir  de 
«  grandes  suspections  et  lui  de  grans  craintes  :  il  vous 
«  supplie  très-humblement  qu'il  vous  plaise,  de  vostre 
<f  grâce,  vous  contenter  et  asseurer  de  lui,  car  à  vous  ser- 
«  vir  et  obéir  il  y  veut  mettre  son  cœur  et  son  âme;  et 
«  Sire,  pour  non  voiïS  ennuier  et  aussi  qu'il  n'appartient 
«  point  de  vous  présenter  chose  tant  qu'on  sçut  si  elle 
«  vous  sera  agréable,  si  vous  plaist,  vous  commettrez 
«  quelque  homme  féable  à  qui  je  puisse  clèrement  parler 
«  de  ceste  matère,  et  puis  sur  ce  vous  vous  porez  aviser  à 
«  vostre  bon  plaisir*.  » 

Le  roy  alors  lui  commanda  qu'il  diat  tout  outre  ce  que 
dire  voudroittoutàunefois,  et  alors  messire  Guillamedist  : 
«  Sire,  si  c'est  vostre  bon  plaisir ,  monseigneur  m'a  fait 
«  dire  et  le  m'a  tellement  baillié  par  instruction,  qu'il  est 
«  et  sera  content  de  faire  tous  sermens  et  seurtés,  telles 
«  qu'il  vous  plaira,  de  vous  servir  envers  tous  et  encontre 
«  tous,  sans  nul  excepter,  et  de  non  tenir  party  nul  qui 
0  soit  an  monde  sinon  le  vostre.  Item,  sera  content  de 
«  renoncer  à  toutes  alliances  si  aucunes  en  a  ou  peut  avoir 
«  faites,  et  promettra  que  jamais  n'en  fera  nulles  sans 
a  vostre  sceu  et  bon  gré  et  qu'il  ne  passera  la  rivière  du 
«  Eosne,  n'entrera  au  royaume  sans  vostre  gré,  congié  et 
«  licence,  et  que  parmy  tant  il  vous  plaise,  attendu  les 
«  suspections  et  rapports  faits  en  ceste  matère,  dont  mon 
«  dit  seigneur  a  de  grans  craintes,  que  touchant  sa  per- 
«  sonne,  samblablement  et  de  ses  serviteurs,  il  soit  et  puist 

«  Cf.  Duclos,  Histoire  de  Louis  XI,  III,  p.  100. 

«  demorer  à  son  bon  plaisir  et  franc  arbitre,  sans  estre 
«  contraint  en  ceste  matère,  sinon  à  sa  volenté,  et  que 
€  de  ce  il  vous  plaise  de  vostre  grâce  l'en  asseurer  bien  *.  » 
Â  tant  fina  ledit  chevalier  sa  raison,  et  lui  demanda  le 
roy  si  c'estoit  tout  ce  qu'il  vouloit  dire  pour  celle  fois,  et 
lors  il  dist  que  ouy.  Adonques  ordonna  le  roy  que  on  lui 
dist  qu'il  se  retraïst  en  son  logis  jusques  on  le  manderoit 
et  que  on  lui  rendroit  sa  response.  Sy  fist  ainsi  messire 
Guillame  et  prist  congié  du  roy  et  s'en  alla  en  son  logis 
auquel  il  demora  quatre  jours  sans  estre  mandé,  au  chief 
desquels  on  le  fit  retourner  à  court  devant  le  roy,  et  y 
vint  messire  Guillame.  Sy  avoit  le  roy  ordonné  à  son  chan- 
celier la  response  que  vouloit  avoir  faite  audit  messire 
Guillame,  sur  les  points  et  articles  que  avoit  proposés  pour 
et  au  nom  de  son  maistre,  et  fut  la  response  telle  en  forme, 
comme  droit-cy  est  escrite  dessoubs  :  €  Messire  Guillame, 
€  le  roi  a  vu  les  lettres  de  monseigneur  et  oy  la  créance 
«  que  lui  avez  dite,  de  quoy  il  a  esté  bien  content,  et  y 
«  avoit  en  ladite  créance  de  belles  paroles  qui  lui  ont  bien 
«  plu;  au  regard  de  certains  articles  que  avez  dits  aussi 
€  et  monstres  à  son  conseil,  le  roy  n'y  entend  rien,  et  au 
«  surplus  la  chose  a  trop  duré  et  en  veut  le  roy  voir  la 
«  fin,  et  en  eflfet  est  délibéré  de  n'en  souflFrir  plus*.  »  Et  à 
tant  mist  fin  en  sa  response  et  la  couppa  tout  court,  mais 
d'abondant  de  lui-mesmes  dist  encore  :  «  Messire  Guil- 
«  lame,  prenez  congié  du  roy,  vous  estes  expédié.  »  Lors 
ledit  messire  Guillame  se  mist  à  genoux  devant  le  roy  et 
lui  demanda  :  c  Sire,  vous  plest-il  riens  mander  à  mon- 
«  seigneur?  »  Et  le  roy  tout  court  lui  dist  que  non.  Sy  se 


»  Cf.  Duclos,  Histoire  de  Louis  XI,  III.  p.  101. 
»  Cf.  Duclos,  Histoire  de  Louis  XI,  III,  p.  102. 

leva  messireGuillame  et  dist  au  chancelier  et  aux  autres  du 
conseil  qui  là  estoient  :  c  Messieurs,  je  ne  suis  point  clerc 
«  et  suis  de  gros  entendement;  je  vous  prie,  baillez-moi 
«  ceste  response  par  escrit;»  mais  le  chancelier  lui  res- 
pondit  que  ce  nestoit  pas  la  coustume,  et,  en  effet,  que 
il  n'en  auroit  autre  chose. 

Sy  se  party  h  tant  le  chevalier  petitement  garny  et 
moins  encore  resconforté  de  grant  bien  là  où  il  le  désiroit, 
et  atout  ceste  response  vint  devers  son  maistre  à  Romans, 
qui  guères  n'en  fit  grant  feste,  car  ne  trou  voit  pas  ce 
qu'il  quéroit  ;  ains  se  trouvoit  et  veoit  fort  loings  de  ses  désirs 
et  durement  en  mérancolie  de  ce  que  le  roy  son  i)ère  avoit 
renvoyé  son  chevalier  à  si  'crue  et  maigre  response,  et 
que  onques  une  seule  fois  ne  lui  demanda  de  son  estât,  ne 
de  son  estre,  ce  que  onques  plus  ne  lui  advint  que  ceste 
fois,  car  tousjours  les  autres  fois  l'avoit  solu  demander. 
Or  le  porta  au  plus  bel  et  au  plus  doux  qu'il  pooit,  et 
passa  le  temps  jusques  à  la  fin  de  may  le  xxviii*  jour 
que  ce  bon  prince,  espérant  de  pooir  vaincre  et  amollir  le 
cœur  de  son  père  et  de  le  faire  ploier  à  ses  prières  et  re- 
monstrances,  mist  sus  arrière  son  ambassade,  et  aveuques 
messire  Guillame  de  Coursillon  qui  jà  avoit  ouvert  et 
commencé  la  matère  à  mener,  adjoingny  le  prieur  des  Cé- 
lestins  d'Avignon,  et  ces  deux  instruits  de  son  courrage, 
aveuques  lettres  de  créance  au  roy,  les  renvoia  devers  luy, 
dont  la  teneur  des  lettres  et  de  la  créance  sy  est  telle  : 

€  Mon  très-redoubté  seigneur,  je  me  recommande  à 
«  vostre  bonne  grâce  tant  et  si  très-humblement  comme 
«  je  puis,  et  vous  plaise  savoir,  mon  très-redoubté  sei- 
«  gneur,  que  je  renvoie  présentement  arrière  par  devers 
€  vous  messire  Guillame  de  Coursillon,  et  aveuc  luy  le 
«  prieur  des  Célestins  d'Avignon  pour  vous  dire  aucunes 

«  choses.  Sy  vous  supplie,  mon  #ès-redoubté  seigneur, 
«  qu'il  vous  plaise  les  oyr  et  croire  de  ce  qu'ils  vous  diront 
«  de  ma  part,  et  m'avoir  tousjoura  et  tenir  en  vostre 
«  bonne  grâce,  ensemble  me  mander  et  commander  vos 
«  bons  plaisirs  pouryceux  faire  et  accomplir  à  mon  pooir, 
«  au  plaisir  de  Nostre-Seigneur  qui  par  sa  sainte  grâce, 
«  mon  très-redoubté  seigneur,  vous  doint  très^bonne  vie 
«  et  longue.  Escrit  à  Romans,  le  xxviii*  de  may.  • 

«  Sire,  monseigneur  se  recommande  très-humblement 
«  à  vostre  bonne  grâce,  et  a  esté  très-joieux  de  ce  qu'il 
«  vous  a  plu  avoir  agréables  les  offres  et  présentations 
«  que  naguères  vous  a  fait  faire  par  messîre  Guillame  de 
«  Coursillon  cy-présent,  dont  il  vous  remercie  tant  que 
«  plus  peut,  et  croyez,  Sire,  qu'il  n'est  chose  possible  en  ce 
«  monde  que  mon  dit  seigneur  ne  veuille  et  désire  faire, 
«  comme  raison  est,  pour  avoir  et  demorer  tousjours  en 
«  vostre  bonne  grâce,  et  pour  ce.  Sire,  qu'il  a  désir  de 
«  faire  par  effet  ce  qu'il  vous  a  fait  savoir,  et  plus,  si  plus 
«  pooit  faire,  pour  ceste  cause  nous  a  renvoies  devers  vous 
«  pour  vous  dire  à  part  et  plus  à  plein  son  intention  et 
«  bonne  volenté  que  nous  vous  dirons,  quant  il  vous 
«  plaira  nous  oyr.  » 

Ceste  créance,  combien  que  elle  portast  sur  tous  les 
deux,  le  prieur  toutesvoies  des  Célestins  l'exposa  et  en 
porta  la  parole  pour  l'honneur  de  l'église  et  que  notable 
homme  estoit  et  bien  renommé.  Alors  le  roy  les  fit  venir 
à  part  et  aprocher  de  luy  plus  près,  et  pour  ce  que  leur 
créance  porta  qu'ils  avoient  aucune  chose  à  dire  à  sa 
personne  privée,  il  leur  gréa  de  les  oyr  à  part.  Sy  lui 
commença  à  dire  ledit  prieur  :  c  Sire,  doubtans  qu'il  ne 
«  vous  desplust,  nous  n'avons  pas  voulu  dire  devant  mes- 
«  sieurs  de  vostre  grant  conseil  la  desplaisance  que  monsei- 

gneura  eue  de  ce  que  messîre  Guillame  de  Coursillon, 
cy-présent,  en  avoit  esté  envoie  à  si  crue  response  et 
encore  sans  escrit,  et  plus  pour  ce  que  n'avez  riens 
demandé  de  lui,  ne  fait  savoir  aucunes  choses,  ainsi  que 
de  vostre  grâce  aviez  accoustumé  aux  autres  fois.  Mais, 
Sire,  pour  ce  qu'entre  les  autres  choses  qu'il  vous  a 
plu  faire  dire  audit  messire  Guillame  par  monsieur 
vostre  chancelier,  lui  fut  dit  que,  quant  mon  dit  sei- 
gneur vous  requerroit  aucunes  choses,  que  feriez  pour 
lui  plus  qu'il  ne  sauroit  demander,  dont  il  vous  mercie 
très-humblement,  il  renvoyé  par  devers  vous  en  la  plus 
grant  humilité  qu'il  peut,  vous  supplier  qu'il  vous  plaise 
de  vostre  grâce  et  en  l'honneur  de  Dieu,  nostre  Créa- 
teur et  Sauveur,  estre  et  demorer  content  de  lui,  et  lui 
accorder  sa  très-humble  requeste  qu'il  vous  a  faite,  la- 
quelle, tout  bien  considéré,  semble  estre  raisonnable. 
Sire,  quant  vostre  bon  plaisir  sera  la  lui  bénignement 
octroyer,  ainsi  qu'il  a  sa  parfaite  fiance,  vous  le  jetterez 
hors  de  la  desplaisance  qui  ne  peut  estre  plus  grande, 
et  l'asseurerez  de  la  crainte  où  il  est,  qui  longuement, 
Sire,  a  duré  jà,  et,  sans  sur  ce  emploier  vostre  grâce, 
est  chqm  impossible  de  l'en  jetter.  Sire,  vous  avez  oy 
ce  que  nous  avons  dit,  et  ce  que  monseigneur  vous  a 
fait  présenter  par  messire  Guillame,  droit-cy  présent. 
Premièrement,  il  vous  a  fait  dire  qu'il  estoit  prest  et 
appareillié  et  encore  est  de  faire  tels  sermens  et  seurtés 
qu'il  vous  plaira  de  vous  servir  envers  tous  et  contre 
tous,  sans  nul  excepter,  et  de  non  tenir  party  nul  que  le 
vostre,  et  samble.  Sire,  que,  touchant  ce  point,  il  ne 
poroit  plus  faire,  ne  dire.  Secondement,  vous  fait  dire 
qu'il  estoit  content  et  encore  est  de  renoncer  à  toutes 
alliances,  si  aucunes  en  avoit  faites,  et  de  promettre 

a  de  jamais  n'en  faire  nulle  sans  vostre  sceu,  congé  et 
«  licence.  Et  tiercement,  qu'il  ne  passeroit  la  rivière  du 
«  Bosne  sans  pareillement  vostre  licence  et  congé;  et  en 
«  vérité,  Sire,  il  se  met  en  son  grant  devoir,  et  nous 
«  samble  que  si  il  requéroit  beaucoup  plus  grant  chose 

<  qu'il  ne  fait,  que  raisonnablement  ne  la  lui  devriez 
*  refuser.  » 

Le  roy,  sur  ces  points  et  articles,  ne  fit  guères  de  res- 
ponse,  pour  cause  que  sur  iceux  se  vouloit  aviser  et  avoir 
jour  de  respondre  à  l'appartenir  du  cas.  Sy  les  fit  retraire 
en  leurs  logis  par  aucuns  jours  pendant  lesquels  il  auroit 
pourvu  aveuques  son  grant  conseil  de  la  response  qui  y 
séoit,  laquelle  response  pour  ce  longue  estoit  et  contenoit 
pluseurs  points  et  répliques  sur  leur  rapport  feit,  et  leur 
fut  baillée  par  escrit  et  en  fut  la  forme  telle  : 

«  U  sera  dit,  premièrement,  à  messire  Guillame  de 
«  Coursillon  et  au  prieur  des  Célestins  que  le  roy  a  reçu 
€  les  lettres  closes  que  monseigneur  lui  a  escriptes  et  a 
«  oy  la  créance  que  lesdits  de  Coursillon  et  prieur  des 
«  Célestins  lui  ont  dite  de  bouche;  aussi  a  vu  les  instruc- 
«  tiens  signées  de  mondit  seigneur  qu'ils  ont  haiUées 

<  devers  le  conseil  du  roy.  ^ 

a  La  première  desquelles  contient  deux  points  :  le  Jpre- 
€  mier,  que  mondit  seigneur  a  esté  très-joieux  de^ce 
«  qu'il  a  plu  au  roy  avoir  agréables  les  oflEres  et  présen- 
«  tations  qu'il  lui  a  fait  faire  par  ledit  de  Coursillon , 
«  dont  il  le  mercie  tant  que  plus  peut ,  le  second ,  qu'il 
«  n'est  chose  en  ce  monde  possible  que  mondit  seigneur 
u  ne  veuille  faire  pour  avoir  et  demorer  en  la  bonne 
«i  grâce  du  roy. 

*  La  seconde  instruction  contient  quatre  points  :  le  pre- 
«  mier,  que  mondit  seigneur  offre  faire  tels  sermons  et 

«  Et  aussi  en  voulant  retenir  aveuquesluy  les  serviteurs 
qui  ainsi  le  conseillent  et  conduisent,  il  samble  qu  if 
veuUe  tousjours  continuer  et  persévérer  en  iceux  termes, 
dont  se  poront  ensievir  plus  grans  inconvéniens  que 
jamais. 

«  Sera  aussi  dit  comment,  depuis  le  département  dudit 
messire  Guillame  de  Coursillon,  mondit  seigneur  n'a 
pas  monstre  qu'il  se  veuille  humilier  envers  le  roy 
comme  il  est  tenu,  ne  qu'il  ait  du  tout  os  té  son  courrage 
d'ensievre  le  mauvais  conseil  et  continuer  les  estranges 
termes  qu'il  a  jà  longtemps  tenus.  Car  à  l'autre  fois  que 
ledit  de  Coursillon  vint  devers  le  roy,  il  apporta  deux 
instructions  de  mondit  seigneur,  l'une  qui  ne  contenoit 
que  toutes  bonnes  et  humbles  paroles,  desquelles  le  roy 
fut  très-content ,  et  les  eut  bien  agréables,  comme  dit 
est,  l'autre  qui  contenoit  lesdites  conditions  qui  n'es- 
toient  pas  raisonnables,  et  incontinent  mondit  seigneur 
envoia  en  plusieurs  lieux  et  devers  aucuns  seigneurs  de 
ce  royaume,  les  instructions  qui  con'tenoient  les  choses 
humbles  et  raisonnables,  en  taisant  les  autres  instruc- 
tions qui  contenoient  lesdites  conditions  desraisonna- 
bles. 

€  Et  qui  plus  est,  le  roy  a  vu  certaines  autres  instruc- 
tions et  lettres  closes  que  mondit  seigneur  a  depuis 
escrit  à  pluseurs  du  sang  et  autres  du  grant  conseil, 
par  lesquelles  est  faite  mention  qu'il  avoit  envoie  devers 
le  roy  pour  requérir  la  seurté  de  sa  personne  et  de  ses 
serviteurs,  sur  quoy  lui  avoit  esté  faite  bien  estrange 
response,  laquelle  response  mondit  seigneur  leur  a  en- 
volée par  escrit  en  toute  autre  forme  et  manière  que 
«  elle  lui  avoit  esté  faite,  et  a  tu  et  mué  en  autres  termes 
«  les  bonnes,  douces  et  raisonnables  paroles  que  le  roy 

«  lier  qu'il  estoit  bien  content  d'avoir  vu  les  lettres  de 
«  mondit  seigneur  et  oyr  ce  que  ledit  Coursillon  lui  avoit 
«  dit,  et  que,  au  regard  desdits  offres,  réservé  en  tant  que 
«  touchent  les  deux  conditions,  estoient  bonnes  et  hon- 
«  nestes  ouvertures  et  les  avoit  le  roy  très-agréables,  et 
«  que  quant  le  roy  cognoistroit  que  mondit  seigneur  feroit 
«  par  effet  ce  que  bon  et  obéissant  fils  doit  envers  son 
«  père,  en  manière  qu'il  pust  et  dust  prendre  et  avoir 
«  seureté  et  confiance  que  dès  en  avant  il  le  voulsist 
«  servir  et  obéir,  comme  il  est  tenu,  sans  variation  et  sans 
«  jamais  retourner  es  termes  du  temps  passé,  le  roy  feroit 
«  ce  que  bon  et  naturel  père  doit  à  son  bon  et  obéissant 
«  fils,  par  laquelle  response  le  roy  monstroit  bien  le  bon 
a  désir  qu'il  avoit  à  ladite  matère. 

«  Et  encores,  en  tant  que  lesdits  de  Coursillon  et  prieur 
«  des  -Célestins  dient  à  présent  qu'il  n'est  chose  possible 
<  en  ce  monde  que  mondit  seigneur  ne  voulsist  faire  pour 
«  avoir  la  bonne  grâce  du  roy,  et  des  autres  bonnes  offres 
«  contenues  es  dites  instructions,  le  roy  en  est  bien  con- 
«  tent,  et  les  a  bien  agréables  et  voudroit  bien  que  mondit 
«  seigneur  les  fist  par  effet. 

«  Mais,  au  regard  desdites  deux  conditions ,  c'est  assa- 
«  voir  que  mondit  seigneur  ne  soit  point  tenu  de  venir 
a  devers  le  roy  sinon  à  sa  volenté,  aussi  que  ses  serviteurs 
«  lui  demeurent  à  son  plaisir,  le  roy  est  bien  esmerveillié 
«  comment  il  persiste  et  se  arreste  aux  dites  deux  condi- 
«  lions,  attendu  que  elles  sont  répugnantes  et  contraires 
«  aux  offres  dessusdits,  et  en  persistant  en  icelles,  il  ne 
«  monstre  point  qu'il  ait  du  tout  osté  le  courrage  de  la 
«  continuation  des  termes  du  temps  passé,  ne  qu'il  ait 
«  désir  de  venir  en  la  bonne  obéissance  du  roy  s(m  père, 
«  comme  il  est  tenu  de  faire. 

«  Et  aussi  en  voulant  retenir  aveuques  luy  les  serviteurs 
qui  ainsi  le  conseillent  et  conduisent,  il  samble  qu^if 
veulletousjours  continuer  et  persévérer  en  iceux  termes, 
dont  se  poront  ensievir  plus  grans  inconvéniens  que 
jamais. 

«  Sera  aussi  dit  comment,  depuis  le  département  dudit 
messire  Guillame  de  Coursillon,  mondit  seigneur  na 
pas  monstre  qu'il  se  veuille  humilier  envers  le  roy 
comme  il  est  tenu,  ne  qu'il  ait  du  tout  osté  son  courrage 
d  ensievre  le  mauvais  conseil  et  continuer  les  estranges 
termes  qu'il  a  jà longtemps  tenus.  Car  à  lautre  fois  que 
ledit  de  Coursillon  vint  devers  le  roy,  il  apporta  deux 
instructions  de  mondit  seigneur,  l'une  qui  ne  contenoit 
que  toutes  bonnes  et  humbles  paroles,  desquelles  le  roy 
fut  très-content,  et  les  eut  bien  agréables,  comme  dit 
est,  l'autre  qui  contenoit  lesdites  conditions  qui  n'es- 
toient  pas  raisonnables,  et  incontinent  mondit  seigneur 
envoia  en  plusieurs  lieux  et  devers  aucuns  seigneurs  de 
ce  royaume,  les  instructions  qui  con'tenoient  les  choses 
humbles  et  raisonnables,  en  taisant  les  autres  instruc- 
tions qui  contenoient  lesdites  conditions  desraisonna- 
bles. 

€  Et  qui  plus  est,  le  roy  a  vu  certaines  autres  instruc- 
tions et  lettres  closes  que  mondit  seigneur  a  depuis 
escrit  à  pluseurs  du  sang  et  autres  du  grant  conseil, 
par  lesquelles  est  faite  mention  qu'il  avoit  envoie  devers 
le  roy  pour  requérir  la  seurté  de  sa  personne  et  de  ses 
serviteurs,  sur  quoy  lui  avoit  esté  faite  bien  estrange 
response,  laquelle  response  mondit  seigneur  leur  a  en- 
voiée  par  escrit  en  toute  autre  forme  et  manière  que 
elle  lui  avoit  esté  faite,  et  a  tu  et  mué  en  autres  termes 
les  bonnes,  douces  et  raisonnables  paroles  que  le  roy 

«  dist  et  fist  dire  audit  de  Coureillon,  par  lesquelles 
«  apparoissoit  le  bon  vouloir  et  affection  que  le  roy  avoit 
«  au  bien  et  bonne  conclusion  de  la  matëre,  dont  mondit 
«  seigneur,  par  raison,  devoit  estre  moult  content  et 
«  joieux. 

<  Et,  en  oultre,  es  dites  lettres  que  mondit  seigneur 
«  escrivoit  à  nos  dits  seigneurs  du  sang,  est  contenu  qu'il 
€  les  prie  qu'ils  veuillent  le  plustost  que  possible  leur  sera 
«  en  ce  monde,  aller  ou  envoier  devers  le  roy  lui  prier 
«  et  supplier  que  octroier  lui  veuille  les  deux  points  des- 
«  susdits,  et  au  cas  que  son  plaisir  ne  seroit  de  les  lui 
«  octroier,  qu'il  plust  au  roy  faire  remonstrer  à  nos  dits 
«  seigneurs  du  sang  et  son  grant  conseil  la  desplaisance 
«  qu'il  a  envers  mondit  seigneur  le  dauphin,  et  les 
«  causes  pour  quoy,  et  que  il  s'excusera  tellement  que 
«  Dieu,  le  roy,  lesdits  seigneurs  et  ceux  de  son  conseil  en 
«  devront  par  raison  en  estre  contens,  et  que  le  roy,  qui 
«  est  prince  de  justice,  ne  veuille  concevoir  une  si  grant 
€  mérancolie  contre  lui  sans  ce  que  premièrement  ses 
a  excusations  ne  soient  oyes,  qui  est  chose  qui  ne  se  de- 
a  vroit  dénier  au  plus  estrange  du  monde  :  desquelles 
«  choses  le  roy  a  esté  bien  esmerveillié  et  non  sans  cause, 
«  car  par  lesdites  paroles  mondit  seigneur  s'efforce  de 
«  justifier  les  fautes  et  les  estranges  termes  qu'il  a  tenus 
«  le  temps  passé,  en  voulant  donner  à  entendre  que 
«  l'indisposition  de  cette  matère  tient  au  roy  et  non  pas 
€  à  lui,  et  toutevoies  il  n'y  a  nul  tant  des  seigneurs  du 
«  sang  que  autres  qui  ne  cognoissent  clèrement  le  con- 
«  traire,  et  comment  le  roy  a  tousjours  esté  enclin  à 
c  toute  bénignité ,  et  a  mis  grant  peine  et  s'est  essayé 
«  maintefois,  par  pluseurs  douces  et  amiables  voies,  h 
a  attraire  et  induire  mondit  seigneur  à  bonne  obéissance 

«  et  à  s'emploier  au  service  de  la  chose  publique,  comme 

«  il  est  tenu  de  faire. 

€  Et  atousjours  le  roy  singulièrement  désiré  que  mondit 
seigneur  se  voulsist  recognoistre  et  gouverner  comme 
bon  et  naturel  fils  doit  envers  son  père,  et  tellement  que 
Dieu,  le  roy,  lesdits  seigneurs  du  sang  et  tous  ceux  de 
ce  royaume  en  dussent  estre  joieux  et  contens.  Et 
mesmement  a  le  roy  monstre  son  bon  vouloir  par  la 
response  qu*il  fit  darrenière  audit  messire  Guillame  de 
CoursiUon,  laquelle  est  bien  autre  et  d'autres  paroles 
et  substances  que  celle  que  mondit  seigneur  a  envoiée 
par  instruction  aux  dits  seigneurs,  ainsi  que  dessus 
est  dit. 

«  Et  qui  plus  est,  parles  lettres  et  instructions  que  mon- 
dit seigneur  a  présentement  envoiées  au  roy  par  lesdits 
de  Coursillon  et  prieur  des  Célestins,  appert  très-clère- 
ment  tout  le  contraire  de  ce  qu'il  a  escrit  et  envoie 
ausdits  seigneurs  par  instruction.  Car  par  ce  que  mondit 
seigneur  a  envoie  au  roy,  il  le  mercie  de  ce  qu'il  a  eu 
ses  offres  agréables,  qui  bien  est  à  démonstrer  qu'on  ne 
lui  a  pas  fait  response  estrange,  ainsi  qu'il  escrit  aux  dits 
seigneurs,  lesquelles  choses  donnent  bien  grant  pré- 
Bumption  et  apparence  que  mondit  seigneur  n'a  pas 
volenté  de  soy  mettre  en  son  devoir,  ainsi  qu'il  a  fait 
dire. 

«  Et  par  les  termes  dessusdits  appert  bien  si  le  roy  doit 
estre  enclin  de  lui  obtempérer  en  ce  qu'il  requiert  tou- 
chant ses  serviteurs  qui  ainsi  le  conseillent  et  par 
l'enortement  et  suggestion  desquels  il  s'est  ainsi  eslongié 
du  roy  son  père  et  entretenu  es  estranges  termes  qu'il 
a  tenu  et  tient. 
€  Et  au  regard  des  excusations  que  mondit  seigneur 

«  prétend  sous  Fombre  des  craintes  qu'il  dit  avoir  véri- 
«  tablement,  il  doit  bien  avoir  crainte  de  l'offense  qu'il  a 
«  faite  envers  le  roy  son  père  et  toute  la  chose  publique 
«  de  ce  royaume,  de  si  longuement  avoir  persévéré  et  con- 
c  tinué  es  termes  du  temps  passé,  mais  il .  ne  doit  pas 
«  avoir  crainte  de  venir  à  la  bonne  obéissance  et  miséri- 

<  corde  du  roy,  considéré  la  grant  bénignité,  douceur  et 
c  clémence  qui  est  en  lui  et  dont  il  a  tousjours  usé  mesmes 
t  envers  ses  ennemis.  Et  n'est  en  ce  monde  chose  qui  tant 

<  dust  asseurer  monseigneur  que  de  soy  trouver  en  la 
«  bonne  grâce  du  roy,  car.  Dieu  mercy,  il  n'a  point  esté 
fvu  jusques-cy  que  le  roy  ait  tenu  aucuns  mauvais 
«  termes  à  ceux  qu'il  a  reçus  en  sa  bonne  grâce  et  aux- 
«  quels  il  a  pardonné'.  » 

Atout  ceste  response  partirent  les  ambassadeurs  du 
dauphin  viennois  et  retournèrent  vers  luy  qui  guèresne  se 
trouvoit  reconsolé  mieux  que  par  avant,  ains  plus  appro- 
chié  de  près  en  termes  agus  et  précis  et  à  petite  espérance 
de  parvenir  aux  conditions  qu'il  demandoit,  et  souveraine- 
ment lui  cuisoit,  et  le  prist  à  dur  comme  vous  orez  cy-après 
en  son  tiers  renvoy,  qu'on  lui  imputoit  avoir  offensé  Dieu, 
le  roy  son  père  et  toute  la  chose  publique  et  que  cela  lui 
devoit  bien  donner  crainte  voirement  devant  toute  autre 
chose.  Sy  le  laisse  en  ceste  mérancolie  et  en  l'interpréta- 
tion de  tels  langages  aveuques  ses  gouverneurs  et  con- 
seillers en  son  pays  du  Dauphiné  jusques  il  sera  heure 

>  Cf.  Daclos,  Histoire  de  Louis  XI,  III,  p.  104.  Voyez  aussi  dans  le 
môme  ouvrage  la  réponse  noble  et  digue  que  Charles  VU  ajouta  de  sa 
propre  bouche  :  que  s'il  désirait  voir  son  fils,  c  était  bien  plus  dans 
Tintérét  de  son  fils  que  pour  lui-môme,  et  qu'il  s'étonnait  de  voir  son 
fils  douter  de  sa  parole,  «  car  il  n'y  a,  disait-il,  si  grand  seigneur 
«  en  Angleterre,  combien  qu'ils  soient  mes  ennemis,  qui  ne  n'y  osast 
«  bien  fier.  • 

de  receoir  sur  luy ,  alors  que  arrière  la  tierce  fois  il  renvoira 
devers  le  roy  son  père,  le  prieur  des  Célestins  et  Gabriel 
de  Vemes. 


CHAPITRE  XIII. 


Comment  le  duc  alla  en  Hollande  pour  le  fait  de  sa  croisade  et  aussy 
pour  cause  de  réveschié  d^Utrecht. 


Or,  retourne  à  faire  mon  conte  du  duc  de  Bourgongne, 
lequel  s'en  estoit  allé  maintenant  en  son  pays  de  Hollande 
envers  la  Toussains  pour  soy  monstrer  droit-là  à  son  peu- 
ple qui,  passé  a  dix  ans  par  avant,  ne  l'avoit  vu,  et  Tavoit- 
on  prononcié  mort  en  son  voiage  d'Allemagne,  et  y  estoit 
tellement  ahurté  ledit  peuple  qu'à  nul,  tantfust  grand,  ne 
voulut  onques  donner  crédence  du  rapport  de  sa  vie.  Sy 
estoit  nécessité  audit  duc  de  s'y  aller  monstrer  pour  cause 
des  périls  et  des  parties  qui  droit-là  se  maintiennent,  dont 
la  conséquence  eust  pu  estre  mauvaise  en  fin  par  conti- 
nuer les  langages  de  sa  mort.  Et  de  fait  y  alla  et  se  mons- 
tra  aux  parlans,  lesquels  tous  confus  se  trouvèrent  en 
leur  folle  légère  créance  par  le  contraire  de  leur  cuidier. 
Sy  disoit-t-on  alors  qu'en  la  propre  première  nuitée  que 
vint  à  La  Haye,  sa  maison  souveraine  du  pays,  environ 
onze  heures  de  la  nuit  que  moult  faisoit  brun  temps,  et  n'y 
avoit  lune,  ne  estoile  qui  apparussent ,  vint  traverser  un 
grant  merveilleux  feu,  par  dessus  sa  chambre,  si  merveil- 
leusement cler  que  tous  voians  s'en  espoentoient,  et  sour- 
dant  de  devers  midy,  s'ala  férir  vers  nord  en  la  parfonde 
mer  où  il  s'attermina,  dont,  parce  que  la  nuit  estoit  toute 
obscure  et  que  nulles  chaleurs  terrestres  n'avoient  cours 
TOI.  in.  5 

alors,  car  estoit  la  veille  de  la  Toussains»  plusieurs  Tinter- 
prétërent  à  prodige  et  à  aucun  grant  signifiement  sur  sa 
personne. 

Or  est  vray  qu  avecques  ce  que  nécessité  estoit  d'estre 
venu  droit-là  pour  contenter  son  peuple  par  corporelle 
vue,  sy  avoit-il  deux  autres  causes  grandes  aussi  qui  à 
ce  faire  le  constraignoient,  dont  Tune  estoit  pour  faire  sa 
demande  au  pays  pour  le  fait  de  son  voiage,  comme  il 
avoit  fait  en  Flandres  et  en  Bourgongne,  et  l'autre  sy 
estoit  pour  cause  d'un  noble  homme  du  pays,  chief  des 
Houx*,  promu  en  l'église,  et  tendant  à  estre  évesque 
dTJtrecht,  lequel  estoit  en  apparence  de  soy  esleveretenfiè- 
rir  dangereusement  à  l'encontre  du  duc ,  ou  au  moins 
d'avoir  une  grant  part  de  ses  volentés  au  dit  pays  sous 
l'ombre  de  l'évescié,  s'il  y  parvenoit,  avecques  l'assistence 
des  Houx,  dont  son  frère  et  luy  estoient  chiefs,  par  lesquels 
il  eust  déprimé  l'autre  partie  et  mis  le  pays  en  guerre  et 
en  trouble  mal  réparable.  Et  partant  le  duc  voiant  cecy, 
et  bien  informé  du  cas  et  désirant  à  sauver  et  maintenir 
en  estât  ce  qu'estoit  venu  maintenant  en  branle  de  perdi- 
tion, sagement  se  trouva  conseiUié  d'y  aller  et  de  mons- 
trer  visage  mesme  à  ceux  qui  pouvoient  avoir  cœur  faint, 
car  en  longuement  attendre  il  y  chéoît  péril,  conmie  le 
seigneur  de  Lannoy ,  gouverneur  de  Hollande  pour  lors, 
homme  agu  et  de  soubtil  engin  cler  voiant,  avoit  donné  à 
cognoistre  à  son  maistre  le  duc,  comme  celuy  du  monde 
qui  mieux  le  savoit,  et  qui  plus  cognoissoit  en  parfont 
le  proposement  de  cestes  gens  et  de  ce  qui  en  ensievroit, 
qui  n'y  mettroit  remède. 

Quant  donques  le  duc  pour  les  causes  droit-cy  alléguées 

>  Hoekt,  parti  opposé  aux  Kabeljëuwê,  Vofftz  tome  !•',  p,  210. 

estoit  descendu  à  La  Haye  et  là  soy  monstre  à  son  peuple, 
manda  prestement  à  venir  devers  luy  les  trois  estats  pour 
tenir  convention  avec  eux  en  ses  affaires.  Sy  y  vinrent 
au  jour  ordonné  les  prélas  du  pays,  samhlahlement  les 
barons  et  nobles  d'Hollande  et  Zeelande,  avecques  les 
bonnes  villes  en  dàputation  notable.  Et  le  duc,  soy  veuil- 
lantabrégieren  ses  aff^^ires,  et  assis  en  dais  ricbement  paré, 
leur  fit  dire  et  remonter  droit-là  par  la  touche  d'un 
maistre  Loys  du  Chesne  la  cause  de  leur  mand,  et  pour 
quoy  droit-là  les  avoit  fait  convenir.  La  relation  dudit 
maistre  Lovs  fut  ceste-icv  ou  telle  en  substance  : 

€  Messeigneurs,  mon  très-redoubté  seigneur,  monsci- 
«  gneur  le  duc  présent,  vostre  prince  et  naturel  seigneur, 
«  vous  salue  trètous  et  vous  mercie  de  votre  présent  con- 
«  venir  droit-cy  h  son  mander.  Messeigneurs,  mon  très- 

<  redoubté  seigneur,  monseigneur  le  duc  est  venu  en  cestui 
€  son  pays  de  Hollande,  ainsi  me  fnit-il  dire,  pour  visiter 
«  vous,  messieurs,  et  son  peuple,  et  a  esté  et  est  bien  des- 
€  plaisant  que  si  longuement  lui  a  falu  estre  absent  de 
€  vous  autres,  s'il  Teust  pu  amender;  mais,  comme  vous 
«  et  tout  le  monde  avez  cognu  et  pocz  percevoir,  il  a  eu 
tt  tant  de  haulx  et  de  pesans  affaires  en  ses  autres  pays 

<  et  seigneuries,  que  bonnement  ne  Ta  pu  amender,  ne  y 
««  mettre  remède  si  tost  comme  il  eust  bien  voulu.  Sy 

<  vous  supplie  mon  très-redoubté  seigneur  présent,  que 
€  vous  l'en  veuilliez  tenir  jiour  excusé ,  car  n'a  point  tenu  par 
«  faute  de  bonne  amour  envers  vous  et  de  bonne  affection. 
«  Toutevoies,  non  obstant  sa  longue  absence  et  demeure, 
«c  il  a  entendu  et  scet  bien  que  voua,  en  faveur  et  révérenctî 
'i  de  sa  hautesse  et  de  sa  noble  personne,  vous  vous  estes 
*  tousjours  tenus  et  maintenus  paisibles  et  obéissans  sous 
"  le  gouvernement  de  ses  officiers,  lesquels  il  vous  a  bail- 

liés,  dont  il  vous  mercie  tant  qu'il  peut  et  vous  en  scet 
grant  gré,  vous  priant  que  tousjours  veuiUiez  continuer 
ainsi,  et  vous  entretenir  comme  avez  fait  jusques  icy,  et 
il  vous  veut  et  promet  à  estre  bon,  bénigne  et  favorable 
prince  et  seigneur ,  et  comme  de  tous  temps  il  a  eu 
[bonne]  volenté  envers  vous ,  et  encore  veut  avoir  tous- 
jours  et  aura,  et  pour  ouvrir  la  matère  principale  pour 
quoy,  mon  très-redoubté  seigneur,  présentement  a  fait 
convenir  droit-cy  vous,  messieurs  des  trois  estats  de 
cestui  pays,  il  est  vray  que  passé  a  longtemps  mon  très- 
redoubté  seigneur  présent  a  esté  pressé,  adverti  et  re- 
quis à  pluseurs  fois  et  par  pluseurs  lettres  de  notre 
Saint-Père  le  pape  et  de  TEmpereur  ,  comment  un 
Sarazin  grant  prince  qui  se  nomme  le  grant  Turcq,  de- 
puis quatre-vingt  ans  en  çà,iuy  et  son  père,  ont  occupé 
et  envahy  toute  la  plus  grant  part  de  la  Grèce,  et  en 
affoiblissement  du  peuple  de  Dieu  et  de  sa  sainte  Église, 
Tont  toute  asservie  et  submise  à  leur  loy  ou  au  moins 
à  tribut,  qui  est  chose  désolable  et  de  grant  ruyne,  et 
bien  digne  pour  y  avoir  mis  remède,  passé  longs  ans, 
qui  eust  pu ,  pour  cause  des  conséquences  qui  touchent 
à  toute  la  cristienté,  souverainement  aux  princes  cris- 
tiens  qui  sont  et  doivent  estre  les  deffendeurs  de 
rÉglise  et  champions  contre  les  infidèles.  Or,  est  ainsi 
advenu  que  puis  le  temps  de  trois  ou  quatre  ans  en  çà, 
comme  poez  bien  avoir  oy  dire ,  un  cruel  ennemy  de 
Dieu  tout  endurcy  en  mal,  qui  se  fait  nommer  comme 
son  père  le  grant  Turcq,  novellement  s'est  essours,  et 
ycelui  par  orgueil  en  quoy  il  boullone  et  par  convoitise 
à  gloire  terrienne,  volontairement  s'eslève  à  l'encontrede 
la  Divine  Majesté  comme  fit  Lucifer,  et  présume  d  en- 
vabyr  toute  la  terre  et  l'empire  d'icelle  et  de  la  mettre 

<  par  puissance  et  effort  de  batailles  sous  sa  domination, 

<  disant  ycelui  affaire  estre  beaucoup  plus  possible  et 
«  plus  faisable  à  luy  qu  onques  n  avoit  esté  à  Alixandre, 
«  entendu  que  de  gens  et  de  terres  et  de  seigneuries 
«  et  d'avoir  et  de  force  il  estoit  trop  plus  puissant  que 
«  ledit  Alixandre  quant  il  emprist  à  régner,  de  laquelle 
«  présumption  pour  en  monstrer  commencement  de  fait, 
«  il  s'est  pris  et  voulu  prendre,  comme  direct  ennemi  de 
«  Dieu,  à  la  plus  forte  et  la  plus  redoutable  cité  des 
«  autres,  clef  et  bastille  de  la  cristienté  vers  Orient,  la 
«  sainte  cité  de  Constantinoble,  et  de  fait  par  armes,  par 
«  siège,  par  assaulx  et  par  diverses  manières  de  molestes, 
«  finablement  l'a  prise,  conquise  et  subjuguée,  et  mettant 
«  tout  à  ruyne  et  à  subversion,  les  haulx  glorieux  palaix, 
«  maintes  dévotes  églises  et  somptueux  édifices ,  l'empe- 
«  reur  d'icelle  très-noble  cité  moult  vertueux  et  renommé 
«  prince  fit  prendre  et  décoller  devant  ses  pies,  avecques 
a  innombrables  crudelités  faites  au  peuple  et  èsquelles  il 
«  se  délitoit  et  glorifioit,  sans  encore  les  dérisions  et  blas- 
«  phèmes  autres  commises  es  saints  lieux  et  reliquaires 
«  droit-là  trouvés ,  et  desquels  il  fait  à  esmerveiller  com- 
«  ment  Dieu  l'a  voulu  permettre  faire  ainsi,  car  onques 
«  pareil  cas  n'a  esté  vu,  ne  si  grant  playe  en  la  cristienne 
«  église  comme  ceste,  laquelle  chose  advenue  ainsi,  il  est 
«  vray  que  mon  très-redoubté  seigneur  présent,  estant 
a  en  sa  ville  de  Lille,  et  encore  tout  frescement  saillant 
i'.  de  sa  très-annuyeuse  et  très-doloureuse  guerre,  et  la- 
«  quelle  il  lui  a  convenu  mener  constraint  contre  ses 
«  subgectsles  Gantois,  l'empereur  régnant  aujourd'hui  Fré- 
w  rie  le  Tiers  envoîa  unes  lettres  audit  mon  très-redouté 
a  seigneur  par  lesquelles  il  lui  signifioit  et  prioit  que  pour 
«  entendre  au  remède  et  à  la  résistence  de  cestui  cruel 

«  infernal  tyran,  comme  prince  un  des  principaux  de 
«  lempire,  il  voulsist  venir  jusques  en  la  ville  de  Bainse- 
€  bourg"  où  il  mesme  seroit  en  personne,  car  autreffois, 

<  ce  lui  mandoit,  il  s  estoit  offert  de  passer  jusques  à  Asie 
€  pour  cestui  mesme  affaire,  lesquelles  lettres  vues  et 
€  examinées,  mon  très-redouté  seigneur  présent,  mettant 
«  tous  ses  propres  et  grans  affaires  darrière  le  dos  et  dési- 
«  rant  tant  seulement  faire  service  à  Dieu,  s  est  transporté 
«  et  emblé  celéement  d'entre  ses  serviteurs  et  subgès,  et 
€  mettant  sa  très-noble  personne  en  mille  dangiers,  s'est 
K  mis  à  petit  nombre  de  gens  et  à  grant  peine  et  traveil 
€  en  ses  haulx  jours  en  ce  voiage  d'Allemagne  pour  soy 
«  trouvera  la  journée  de  l'empereur,  lequel,  non  obstant 
«  que,  pour  aucuns  certains  empescemens,  mesme  ne  s'y 
c  est  pu  trouver,  sinon  par  notable  ambassade,  ledit 
«  mon  très-redouté  seigneur  présent  et  en  face  des 
«  princes  de  l'empire,  de  l'ambassade  de  nostre  Saint- 
«  Père  et  d'autres  rois  et  princes  cristiens,  s'est  offert  et 
tt  déclaré  de  volentiers  et  libéralement  entendre  à  la  ré- 
«  sistence  de  ce  cruel  tyran  et  d'y  comparoir  et  estre 
«  'mesme  en  personne  aveuc  tout  ce  que  pourra  finer  de 
«  pouvoir  et  d'effort,  voire  si  trouver  pouvoit  prince  autre 
•  de  l'empire  qui  ce  mesme  voulsist  emprendre  et  à  qui  il 
a  se  pust  joindre  en  espoir  d'aucun  noble  et  haut  exploit 
'<  salutaire.  Et  tellement  s'y  est  obligé  et  offert  mon  très- 
«  redouté  seigneur,   non  par  vaine  gloire ,  ne  présump- 

<  tion  de  soy-mesme,  que  jamais  il  ne  s'en  veut  retraire, 
«  ne  révoquier.et  qu'il  ne  poursieve  son  saint  vœu  et  pro- 

<  messe,  s'il  ne  veut  estre  recréan  et  déshonoré,  dont 
«  mille  fois  mourir  lui  seroit  moins  dur,  car  n'est  riens 
«  après  son  âme  dont  il  fasse  dangier  que  de  son  hon- 
«  neur.  Mais  siet  bien  de  vous  réduire  à  mémoire,  mes- 

seigneurs,  que  autreffois  par  cy-devant  sous  Tempire 
d'Alexius,  un  sien  prédécesseur,  d'immortelle  mémoire, 
le  conte  Bauduin  de  Flandres,  par  sa  vertu  et  haut 
emprendre,  conquist  en  cas  samblable  ceste  noble  cité 
de  Constantinoble  sur  les  mescréans  et  la  mist  en  main 
là  où  elle  estdemorée  de  hoirenhoirjusqu  à  jourdui,  pai- 
sible cristienne.  Sy  en  doit  mon  très-redouté  seigneur  pré- 
sent avoir  le  cœur  plus  mu  et  affecté  envers  elle  pour 
cause  d'icelui  son  prédicesseur  si  glorieux  prince ,  et 
dequiTinjure  aujourduiredonde  comme  en  sa  personne, 
et  est  vray  aussi  que,  posé  encores  que  ceste  doloureuse 
nouvelle  de  la  perte  de  ceste  noble  cité  ne  fust  encores 
venue  et  que  du  cas  ne  fust  riens,  et  mesmes  quant 
cestui  cruel  tyran  de  nouvel  essours  ne  se  seroit  encore 
eslevé,  ainsi  qu'il  est,  en  orgueil ,  sy  avoit  encore  mon  très- 
redouté  seigneur,  sous  la  grâce  et  permission  de  Dieu, 
délibéré  et  conclu  le  plus  tost  qu'il  eust  esté  possible,  de 
faire  un  voiage  avec  le  signe  de  la  croix  sur  les  enne- 
mis des  cristiens,  par  cognoissance  des  haulx  biens, 
seigneuries  et  dominations  que  reçues  a  du  don  et  de 
la  gr&ce  de  son  Créateur,  et  pour  soy  exposer  en  Tap- 
partenir  et  devoir  de  sa  vocation.  Donc,  pour  cemonstrer 
par  effet,  jà  passé  a  longs  ans  et  par  diverses  fois,  il  a 
envoie  pluseurs  notables  ambassades  vers  nostre  Saint- 
Père,  devers  les  empereurs  et  autres  roys  et  princes 
cristiens,  affin  de  les  solliciter  et  induire  à  ce,  et  d'abon- 
dant maintenant  et  encore  depuis  ces  derraines  nou- 
velles venues,  y  a  renvoyé  et  y  renvoie  coup  sur  autre 
tant  en  conventions  prises  en  Allemagne  comme  autre 
part,  aflin  que  clèrement  il  appère  en  toutes  congré- 
gations faites  pour  ceste  cause  qu'à  luy  ne  tient  point , 
mais  qu'il  est  prest,  tout  volontaire  et  tout  conclu  à 

faire  son  devoir  et  pouvoir  et  riens  y  espargnier,  ne 
mort  craindre  ;  et  mesme  pour  ceste  cause,  et  pour  soy 
acquitter  en  honneur  envers  le  roy,  il  a  envoie  devers 
luy,  si  tost  que  revenu  a  esté  de  son  voiage,  et  lui  a  signi- 
fié et  fait  à  savoir  tout  ce  que  a  esté  fait,  dit  et  promis 
à  Eainsebourg  et  ailleurs  touchant  cest«  matère,  le 
paroffrement  qu'il  avoit  et  a  fait  aux  princes  de  l'em- 
pire ,  avecques  toutes  les  conditions  et  qualités  de  la 
besogne,  dont  et  pour  mieux  faire  sortir  à  effet  son 
noble  vouloir,  a  requis  au  roy  qu'il  lui  plaise  lui  donner 
grâce  et  congé  d'aller  en  cestui  voiage,  souffrir  venir 
avecques  luy  et  en  sa  compagnie  ceux  de  son  royaume 
qui  le  voudroient  sievir,  et  que  finablement  pour  le  salut 
et  garant  de  ses  subgès  il  vousist  prendre  en  protection 
et  en  garde  son  fils  [et]  ses  dits  pays,  lesquelles  choses 
toutes  le  roy  libéralement  et  de  grant  cœur  lui  a  accor- 
dées, à  grant  regret  toutevoies  de  l'eslonge  de  sa  per- 
sonne, et  n'entend  le  roy  autrement  fors  que  mon  très- 
redouté  seigneur  présent  demeure  ferme  et  persévère  en 
son  noble  vouloir  et  que  les  affaires  de  la  cristienté 
dont  il  a  esté  le  principal  solliciteur,  ne  lui  doivent  don- 
ner l'occasion  constrainte  temprement  de  le  faire, 
comme  non  à  vous  tant  seulement  il  a  fait  déclarer 
ceste  besogne ,  mais  à  ceux  de  Bourgongne  pareille- 
ment cçmme  à  vous  et  à  vos  voisins  prochains,  ceux  de 
Flandres,  tout  nouvellement  et  naguères,  et  comme  à 
ses  autres  pays  donra  à  cognoistre  aussi  comme  le  cas 
le  requiert.  Et  pour  ce,  messeigneurs,  que  un  tel  si  haut 
et  si*  efforcié  voiage,  et  qui  touche  à  l'universelle  cris- 
tienté, ne  se  peut  faire  sans  innumérable  finance  d'ar- 
gent et  de  coust,  sans  multitude  de  chevalerie  et  de 
peuple  sans  nombre,  et  qu'en  un  tel  attemptement  il 

«  convient  faire  exploit  et  bouter  outre  ce  qu'on  a  bien 
«  encommencié,  et  non  aller  sobrement  garny,  par  quoy 
«  dérision  en  pourroit  ensievir  aux  cristiens  et  encore  plus 
«  grant  playe,  mon  très-redouté  seigneur  vous  fait  pe- 
«  monstrer  cecy  affin  qu'après  avoir  pris  conseil  et  avis 
€  sur  la  matère,  vous  le  veuilliez  aidier  et  secourir  de  vos 
«  biens  en  telle  quantité  et  manière  que  Dieu,  de  son  noble 
«  et  haut  vouloir  et  de -sa  noble  personne,  laquelle  il  y 
«  paroffre  à  peine  et  à  mort,  puist  traire  loenge  et  ser- 
«  vice  et  la  sainte  cristienté  vaucrant  en  péril,  fruit  et 
«  salut*.  » 

De  ceste  relation  furent  moult  contons  les  ascoutans,  et 
leur  plut  moult  le  bel  humble  remonstrer  de  leur  prince, 
Jequel  veoient  fort  enclin  à  haute  chose  emprendre  et 
jugeoient  bien  en  leur  discrétion  qu'il  y  falloit  avoir  un 
grant  regard  pour  libéralement  l'aidier,  mais  prians  hum- 
blement pour  jour  d'avis  et  pour  en  faire  rapport  à  chas- 
cun  en  son  lieu  au  peuple  des  bonnes  villes,  et  puis  pour 
respondre  à  la  demande,  leur  fut  donné  terme  de  eux  con- 
seiller dessus  et  de  venir  rendre  response  au  mesme  lieu, 
là  où,  à  chief  de  huit  jours,  après  avoir  communiquié 
ensemble,  retournèrent,  et  favorablement  lui  accordèrent 
trois  cent  et  cinquante  mille  clinquars  *  à  payer  dedens 
certains  termes  par  divers  payemens,  prians  humblement, 

*  Les  documents  sur  le  projet  de  croisade  de  Philippe  sont  fort  nom- 
breux. Je  me  borne  à  indiquer  ici  la  relation  de  Bertrand  de  la  Bro- 
quière  (bibl.  imp.  de  Paris ,  10264) ,  l'avis  du  sire  de  Wavrin  (bibl.  de 
Bourgogne,  7251),  celui  de  Jean  do  Thoisy,  la  lettre  de  frère  Bartbélemi 
de  Gènes  et  une  autre  lettre  écrite  en  1448  à  Constantinople  (bibl.  imp. 
de  Paris,  fr.  fr.  1278) ,  et  enfin  diverses  lettres  écrites  par  les  princes 
d'Orient  (bibl.  de  Bourgogne,  7585, 11953,  11954).  M"«  Dupont,  dans  le 
tome  II  de  son  édition  de  Jean  de  Wavrin,  a  publié  la  lettre  de  Bartbé- 
lemi de  Gônes,  d'après  un  autre  ms.  de  la  Bibl.  imp.  de  Paris,  le  n®  7445». 

*  Clinquars,  écus  d'or  do  Hollande, 

atOQt  ce,  que  leur  petit  don  Toulsist  avoir  agréable 
et  leurs  personnes  pour  recommandées  tousjours  en  sa 
noble  et  bonne  grâce.  Sy  les  en  remercia  le  duc  moult 
grandement  et  leur  dist  que  sy  feroit-il  et  de  tous  temps  il 
avoit  eu  amour  et  dilection  envers  eux  et  qu  encore  le 
voloit-il  continuer  ainsi  de  mieux  en  mieux.  £t  ainsi  se 
partit  ceste  assemblée  des  trois  estas  de  Hollande  et  de 
Zeelande  en  grant  honneur  pour  ceux  du  pays  à  cause 
de  leur  libéral  octroy  et  à  la  grant  joye  de  leur  prince  et 
seigneur  qui  les  trouva  bons  et  favorables  envers  luy 
tousjours,  non  obstant  toutevoies  sa  très-longue  absence 
passée. 

Or  convient  un  petit  amplier  ma  matière  et  parler  sur  le 
radoubbement  des  parties  et  des  questions  qui  estoient  au 
pays  et  desquelles  pouvoient  ensievir  périls  et  des  grandes 
playes,  mesmes  en  la  hauteur  du  prince,  parce  que  la  ques- 
tion estoit  difficile  et  en  forte  main  et  la  partie  puissante 
et  à  craindre,  qui  la  maintenoit.  C  estoit  le  seigneur  de 
Brederode  et  le  Domprévost*  d^Utrecht,  son  frère,  lequel 
avoit  esté  eslu  pour  estre  évesque  dudit  lieu,  dont  par 
vertu  de  ses  favorisans  et  que  puissant  estoit  et  sage  et 
chief  de  ladite  ville  et  de  tout  le  pays,  roidement  et  rigo- 
reusement  il  tint  la  main  à  la  croche,  et  à  dur  s'en  souflfre- 
roit  deffaire,  ce  dist,  pour  quelconque  autre,  tant  fust 
grant,  car  se  sentoit  avoir  le  droit  pour  luy  et  Télection  du 
Saint-Esprit,  par  quoy  sur  si  bon  titre,  il  oseroit  bien 
attendre  une  grande  rumeur  et  estrif,  premier  que  le 
perdre.  Et  sambloit  alors  à  pluseurs  nobles  et  sages  du 
pays  de  Hollande  que  ce  qu  il  béoit  *  tant  fort  et  tant  roi- 
dement à  ceste  croche,  ce  n  estoit  mie  tant  seulement  pour 

«  Domprévost,  prévôt  de  la  cathédrale. 
^  B^oit,  aspirait,  tondait. 

la  convoitise  de  Thonneur,  ne  du  profit,  mais  pour  avoir 
pouvoir  et  cremeur  sur  tout  le  pays,  souverainement  sur  les 
Cabillaux,  lesquels,  lui  qui  estoit  chief  des  Houx  avecques 
son  frère,  contendoit  à  deifaire  et  à  renverser  parce  que  ce 
parti-là  estoit  plus  en  la  grâce  du  duc,  ce  leur  sambloit, 
que  le  leur.  Dont ,  si  cela  fust  advenu  et  que  cestui  eslu 
eust  esté  paisible  évesque  et  puis  eust  voulu  dominer  et 
bouter  sa  corne  sur  la  partie  adverse,  la  dépression  direc- 
tement en  fust  tournée  en  la  hauteur  du  prince  et  en  sa 
confusion,  et  finablement  par  temps  en  pou  voit  cheoir  eu 
dangier  de  perdre  son  pays  et  d'en  estre  bouté  dehors, 
par  quoy  il  loisoit  bien  et  estoit  bien  nécessaire  de  y 
mettre  remède  ains  tost  que  tard,  et  de  rompre  Tinconvé- 
nient,  premier  qu  il  fust  enforcié  de  roideur  plus  péril- 
leuse. 

Longuement  toutevoies  et  premier  que  le  duc  fust  venu 
droit-cy  à  ceste  fois  en  son  pays  de  Hollande,  sy  avoit-il 
esté  averti  de  cecy  par  le  seigneur  de  Lannoy,  gouver- 
neur du  pays,  et  lui  avoit-on  dit  qu'il  estoit  besoing  qu'il  y 
remédiast  par  quelque  voie  hastive,  ou  autrement  il  en 
pourroit  escheoir  en  grant  meschief  et  dont  il  auroit  perte; 
car  desjà  ledit  de  Lannoy  en  avoit  vu  plusieurs  appa- 
rences de  mauvaise  note  et  dont  les  fins  estoient  de  mau- 
vais espoir,  car  estoit  cestui  eslu  venu  parfois- à  La  Haye 
soy  monstrer  droit-là,  en  route  et  multitude  de  gens  armés 
et  embastonnés,  moult  hautainement  et  en  grant  orgueil, 
comme  pour  monstrer  barbe  à  tous  autres  du  parti  con- 
traire et  donner  à  cognoistre  que  maintenant  estoit-il 
celuy  devant  qui  tout  se  ploieroit,  voulsist  ou  non,  car  il 
avoit  en  main  ce  par  quoy  il  en  seroit  maistre,  et  de  fait 
me  souvient  bien  que  audit  seigneur  de  Lannoy,  gouver- 
neur du  pays  pour  celle  fois,  là  estant  à  La  Haye,  je  oys 

dire  que  moult  estoit  le  contenement  de  cest  eslu  hau- 
tain et  fier  en  ce  lieu ,  et  que  assez  lui  desplut  d'en  voir 
autant  s'il  y  eust  pu  mettre  remède ,  car  c'estoit  un  cas 
de  mauvaise  conjecture.  Sy  fust  avisé  que  le  duc  avoit  un 
jeusne  notable  fils  de  belles  mœurs,  nommé  David,  et 
estoit  évesque  de  Téroenne,  et  sambloit  bien  au  duc  et  à 
ceux  de  son  conseil  privé,  les  seigneurs  de  Croy  et  de 
Lannoy,  que  cestui-icy  seroit  et  pourroit  estre  tout  propre, 
par  qui  le  fait  de  l'autre  qui  se  disoit  eslu,  se  pourroit 
rompre  et  mesmes  seroit  bouté  en  possession  par  vertu 
papale.  Sy  envoya  le  duc  à  Rome  pour  ceste  cause,  ferrant 
battant,  et  fist  informer  notre  Saint-Père  Calixte  alors, 
du  danger  qui  pourroit  ensievir  si  celuy  qui  se  disoit  eslu, 
parvenoit  à  l'évescliié  d'Utreclit  et  qu'à  sa  cause  moult  de 
maux  et  d'inconvéniens  pourroient  venir  à  tout  le  pays  et 
mesmement  àsahauteur  et  seigneurie,  et  lui  supplioit  pour 
tant  qu'en  faveur  de  luy  et  en  avancement  de  publique 
salut,  il  voulsist  annuUer  l'élection  faite  et  donner  le  béné- 
fice à  son  fils  naturel,  évesque  de  Téroenne,  homme  de 
bonne  vie  et  de  bonnes  mœurs,  parmy  ce  que  le  maisné 
fils  du  conte  de  Vaudemont,  frère  à  la  dame  de  Croy, 
entreroit  en  possession  de  l'éveschié  de  Téroenne;  car  le 
seigneur  de  Croy  l'avoit  obtenu  ainsi  devers  son  maistre 
le  duc,  et  Te  duc  y  tint  la  main  comme  il  l'avoit  promis, 
et  en  fist  la  requeste.  Finablement  notre  Saint-Père 
Calixte  agréa  au  duc  sa  pétition  et  constitua  celui  de 
Téroenne,  évesque  d'Utrecht,  non  obstant  toute  élection 
faite,  et  par  bulles  expresses  et  pleines  de  précepte  autant 
que  le  Saint-Siège  appostolique  en  peut  donner,  fut  mandé 
et  commandé  à  ceux  du  chappitre  de  recevoir  cestui  et  de 
renoncier  et  déporter  de  l'élection  faite,  sur  tous  les  bans 
et  interdictions  que  l'église  peut  faire,  lesquels  toutevoies 


DE  CHASTELLAIN.  81 

chappitre  et  eslu  ne  s'en  esmayèrent  que  un  peu  et  n'en 
firent  conte  non  plus  que  d'une  riens ,  car  entendoient 
tousjours  vaincre  et  porter  leur  pan  '  haut  par  puissance, 
conune  non  ayant  peur  de  nulluy,  dont  vecy  aprièmes  le 
dur  de  la  besongne  qui  commença  à  grandir  et  à  croistre 
et  multiplier  estrif  et  argu  l'un  contre  l'autre,  dont  l'un 
se  disoit  évesque  et  n'avoit  riens  en  la  cité,  et  l'autre  se 
disoit  eslu  et  avoit  la  cité  pour  luy  et  toute  l'église.  Sy  en 
vint  depuis  grant  trouble  et  fel  argu  en  grant  approche- 
ment  de  mal,  en  quoy  toute  voies  le  duc  tousjours  ouvra 
sagement  et  en  mist  tondis  le  bon  bout  devers  luy  par  froi- 
deur, et  parce  que  tondis  en  permaintenant  ceste  matière 
il  s'arma  de  la.  vertu  et  auctorité  de  nostre  Saint-Père  qui 
en  ce  cas  droit-cy  lui  donna  exprès  commandement  d'exé- 
cuter la  vertu  de  son  don,  mesmes  au  besoing  par  main 
forte  et  violente  sur  ses  contraires*,  comme  ^y-après  vous 
en  orez  le  démené. 

CHAPITRE  XIV. 


Comment  le  duc  eut  en  propos  de  marier  la  fille  d'un  brasseur  de 
Lille  à  l'un  de  ses  archers,  et  comment  le  père  se  trahy  au  parle- 
ment de  Paris. 


Le  temps  couloit  tousjours  avant  et  se  multiplioient  les 
affaires  en  ce  pays  de  HoUande,  par  quoy  le  duc  présent 
estoit  constraint  d'y  faire  un  séjour  et  plus  que  n'avoit 
pensé  à  son  entrée.  Sy  passa  l'hyver  droit-là  et  vint  qua- 
remme  et  délibéra  en  luy  de  tenir  droit-là  la  feste  de  son 

*  Pan,  drapeau. 

*  On  avait  écrit  d'abord  :  et  rebelles.  Le  mot  était  trop  dur  :  on  Ta 
effacé. 

ordre  qui  jamais  n'y  avoit  esté  tenue,  le  premier  jour  de 
may  prochain,  pour  cause  que  beaucoup  de  chevaliers 
dudit  ordre  estoient  trèspasés,  et  qu'en  leur  lieu  il  en 
convenoit  remettre  des  nouveaux.  Mais  premier  qu'à  cela 
viègne,  il  siet  à  faire  un  conte  de  ce  duc  qui  n'est  à 
oublier;  car  par  la  qualité  et  condition  de  la  matière,  si  elle 
est  bien  entendue,  on  pourra  cognoistre  et  donner  vray  ju- 
gement delà  qualité  de  sa  nature.  Il  est  vray  que  un  riche 
vilain,  brasseur  de  cervoises,  demoroit  à  Lille  en  Flandres  et 
estoit  natif  subgect  de  ce  prince,  lui  et  toute  sa  lignée.  Sy 
avoit  ce  vilain-cy  une  fille ,  seule  héritière,  mariable  et 
assez  belle,  laquelle  avoit  esté  regardée  par  amour  et  par 
honneur  de  mariage  d'un  Colinet  de  la  Tieuloie,  archier 
du  duc  et  gentil  homme,  très-homme  de  bien',  lequel, 
sachant  de  non  y  pouvoir  parvenir  deluy-mesme  sans  l'aide 
de  son  maistre,  lui  en  fist  parler  et  supplier  qu*en  cecy  le 
voulsist  avancier,  comme  qui  en  seroit  refait,  et  de  fait  le 
duc  dist  que  volentiers  le  feroit  et  qu'il  en  envoieroit  par- 
ler au  père  comme  en  effet  il  fit*,  mais  le  vilain  estoit  dur 
et  rebelle  et  n'acoutoit  aux  prières  de  son  prince  non  plus 
que  d'un  charretier,  mais  usa  de  fiers  et  félons  langages 
meschans  comme  d'un  mauvais  courrage,  lesquels  furent 
rapportés  au  duc  par  ceux  qu'il  y  avoit  tramis,  et  qui  assez 
lui  dévoient  cuire  d'un  sien  subgect  et  encore  si  meschant 
vilain.  Sy  pensa  le  duc  d'en  ouvrer  bien  et  à  son  appar- 
tenir, et  qui  onques  n'avoit  esté  que  prince  de  justice  et 


«  Colinet  do  la  Thiculoyc,  dit  Colinet  d'Arras,  était  archer  de  corps 
du  dac  depuis  le  10  novembre  1449  (re^stre  F.  45  aux  archives  du  con- 
seil de  Flandre). 

*  En  ce  temps,  par  tout  le  pays  du  duc  de  Bourgongne,  si  tost  qu'il 
advenoit  quo  aulcuns  marchans  et  bourgeois  délaissassent  femmes 
riches,  tantost  le  duc  vouloit  marier  les  dites  vefves  à  ses  archiers  ou 
autres  serviteurs.  (Jacques  Duclercq,  III,  27  et  43.) 

d*équité,  feroit  chose  toutevoies  qui  ne  seroit  que  de  raison, 
et  par  laquelle  il  se  vengeroit  du  vilain  sans  lui  torfaire. 
Et  de  fait  envoia  mander  la  fille  à  venir  devant  luy,  laquelle 
y  vint  accompagnée  de  père  et  de  mère,  et  venue  en  sa 
présence  et  ruée  à  genoux,  le  duc  lui  demanda  bî  elle  ne  se 
voudroit  point  marier  s'il  lui  en  prioit,  et  la  fille  respon- 
dit  qu'elle  estoit  en  lobéissance  et  gouvernement  de  père 
et  de  mère,  et  ce  qu'ils  lui  voudroient  ordonner  et  com- 
mander, il  convenoit  hien  qu'elle  le  fist  et  autrement  non, 
«  Cest  bien  dit,  »  ce  dit  le  duc  alors.  <  Belle  dame,  je 
«  suis  vostre  prince  et  seigneur  et  ne  vous  marieray  point 
€  maugré  vous,  mais  pour  la  rudesse  de  vostre  père  envers 
€  moy,  je  vous  ferai  nourrir  honnoratlement  et  en  lieu 
€  sauf,  là  où  nul  tort  ne  vous  sera  fait.  »  Et  prestement  la 
fit  prendre  et  mettre  à  cheval  et  la  fit  porter  au  seigneur 
d'Antoing  emprès  Tournay  pour  estre  droit-là  nourrie  et 
gardée  à  ses  despens,  mandant  audit  seigneur  qu'il  en  pri- 
sist  bonne  gnrde  et  qu'il  lui  eu  rendist  bon  conte  sur  tout 
ce  que  le  doutoit,  car  il  s'en  prendroit  à  luy,  si  faute  y 
avoit.  Sy  la  reçut  ledit  seigneur  en  sa  maison  et  la  mist 
avecques  sa  femme,  bien  pansée  pour  l'honneur  de  l'en- 
voiant.  Or  advint  que  quant  ce  vilain  droit-cy  se  vit  ainsi 
maistrié  et  traitié  par  hauteur  non  tant  déraisonable 
toutevoies  comme  à  luy  cuisant,  prestement  alla  prendre 
tous  ses  biens  meubles  et  portables  et  les  envoia  à  Tournay, 
et  pensant  de  sa  personne  comme  de  ses  biens,  sa  femme 
et  lui  allèrent  prendre  demeure  à  Tournay,  hors  de  la 
puissance  et  seigneurie  du  duc  affin  de  non  plus  estre  son 
subgect  et  de  le  pooîr  charier  '  après  et  constraindre  par 
puissance  de  parlement,  là  où  il  lui  sambloit  qu'il  en  auroit 

*  Charier,  tourmenter. 

raison.  Et,  en  effet ,  sitost  que  ses  biens  avoit  saufs  en 
Tournay,  se  trahy  devers  Paris  au  parlement  du  roy,  et 
là  alla  faire  ses  clameurs  et  doléances  du  duc  de  Bour- 
gongne,  alléguant  pluseurs  torfais,  tyrannies  et  volontés 
desraisonables  dont  il  avoit  usé  en  luy ,  et  leur  conta  tout  le 
cas  à  son  bel  et  au  grant  préjudice  du  bon  prince  qui 
onques  n'y  commist  offense  en  trèspas  d'honneur.  Sy  lui 
promirent  à  donner  provision  ceux  de  parlement  sur  cecy 
et  d'y  remédier  brief,  comme  qui  moult  enclins  estoient 
à  celle  heure  et  de  longtemps  par  avant  de  lui  estre  rudes 
et  de  donner  rigoreux  mandement  pour  exploitier  en  ses 
pays  et  seigneuries,  et  desquels  ledit  duc  par  maintes  fois 
s'estoit  beaucoup  dolu  et  les  avoit  portés  à  dur,  dont,  et 
comme  ils  lui  promirent,  ils  lui  donnèrent  provision  et 
envoyèrent  un  huissier  de  la  chambre  à  Antoing  fairecom- 
mandement  au  seigneur  du  lieu  que  sur  paine  de  mille 
marcs  d'or  applicables  au  roy,  il  ne  différast  que  preste- 
ment il  ne  délivrast  ceste  fille  en  la  main  de  père  et  de 
mère  dedans  Tournay,  et  se  joigneroit  le  roy  à  luy  pour  le 
deffendre  en  cas  que  autre  lui  en  voulsist  porter  couroux 
ou  grief.  Et  ce  mandement  droit-cy  obtenu,  s'en  vint 
ledit  huissier  à  Antoing  faire  son  exploit,  là  où  le  seigneur 
qui  bon  notable  chevalier  estoit,  se  trouva  bien  esbahy  et 
ne  savoit  à  quel  lez  fléchir  pour  le  mieux  faire,  car  avoit 
moult  à  perdre  au  royaume;  sy  avoit-il  es  pays  du  duc 
•  auquel  il  estoit  frère  d'ordre  et  habitant  au  pays  de  Hai- 
naut,  dont  il  estoit  souverain*.  Sy  estoit  tout  entrepris 
durement  et  en  faire  et  en  laissier,  et  comme  il  craignoit 
la  grant  peine  qui  estoit  mise  sur  luy  pour  ce  qu'il  avoit 
bien  à  perdre,  aussi  craignoit-il  le  couroux  de  son  prince, 

*  C'est-à-dire  souverain  bailli  de  Hainaut. 

lequel  il  ii*eust  osé  attendre,  ne  voulu  pour  mort  souffrir. 
Finablement  promist  au  huissier  de  faire  tout  bien  et  telle- 
ment qu'à  Taide  de  Dieu,  il  espéroit  que  sans  grief  et  sans 
estrif  et  à  Tappaisement  du  roy  et  du  duc,  cette  fiUe-icy 
retoumeroit  en  main  de  père  et  de  mère,  mais  pendant 
ceci  il  envoîa  h  toute  haste  devers  le  duc  en  Hollande  lui 
signifier  lô  cas  et  lui  priant  qu'il  lui  mandast  ce  qu'il  en 
auroit  à  faire,  car  estoit  tout  perplex.  Sy  arriva  le  message 
à  La  Haye  et  conta  au  duc  ce  qui  estoit,  qui  moult  le 
reçut  à  dur  et  à  tant  aigre  qu'à  peine  onques  riens  tant. 
Or  estoit-il  à  quinze  jours  près  de  Pasques  et  la  saison 
que  tous  princes  cristiens  se  disposent  volentiers  et  se 
comportent  selon  l'exigence  du  saint  temps,  entre  lesquels 
ce  duc  droit-cy  avoit  esté  trouvé  dès  onques  moult  dévot 
et  songneux.  Toutevoies,  non  obstant  tout  et  saint  temps 
et  soin  d'àme  et  solempnité  de  Pasques  là  où  il  convc- 
noit  tenir  estât,  couvertement  et  en  subit,  dist  à  dix  ou 
douze  par  élection  :  <  Sus,  venez- vous  en  avecques  moy, 
€  sans  dire  mot,  cbascun  de  vous  à  un  varlet  sans  plus,  et 
€  vous  allez  rendre  en.secré  sur  le  port  de  Rotterdam  et 
«  là  m'attendez.  »  Sy  le  firent  ainsi,  qui  moult  s'en  esmcr- 
veillèrent,  et  luy  se  trouva  droit-là  aussi  au  desceu  de  tout  le 
monde.  Là  il  monta  en  mer  en  une  barque  qui  estoit  sienne 
et  servoit  à  son  corps,  et  le  maronnier  mettant  son  tref  * 
au  vent,  le  mist  en  la  haute  mer  où  l>eaucoup  de  périls  le 
surprirent  et  de  dangereuses  fortunes,  premier  que  venir 
pust  à  bon  port;  car  souvent  estoit  Tlieure  que  la  mort  y 
pendoit  et  qu'espoir  n'est  oit  nul  d'évasion  sinon  par  miracle, 
et  sambloit  que  fortune  proprement  lui  brassast  ce  mes- 
chief  de  fait  volontaire  pour  répugner  à  son  emprendre, 

■  Trff,  voilo. 

car  lui  donna  des  menasces  beaucoup  et  des  adversités. 
Vint  toutevoies  d'une  traite  et  arriva  à  TEscluse  là  où  il 
prist  terre,  et  non  quérant  repos  nulle  part,  monta  à  che- 
val, et  passant  parmi  la  ville  de  Toumay,  vint  descendre 
à  Antoing,  là  où  il  trouva  cest  huissier,  et  là  venu,  va 
demander  d'entrée  :  «  Sire  d' Antoing,  où  est  la  fille  que 
€  je  vous  ay  baillée  à  garder?  »  Et  il  lui  dist  :  t  Monsei- 
€  gneur,  elle  est  icy,  je  n'en  sçai  qne  faire,  j'en  suis 
€  durement  perplex.  »  Lors  le  duc  la  prist  par  la  main  et 
dist  :  «  Sire  d' Antoing,  ne  vous  esmayez  de  riens;  je  suis 
«  puissant  assez  de  vous  garantir  de  la  peine  et  de  tout  ce 
«  qu'il  vous  en  peut  advenir,  et  vous  en  porteray  franc.  » 
Lors  prit  la  fille  et  la  bailla  au  seigneur  de  Bergues,  un 
puissant  baron  de  Brabant ,  lequel  la  mist  darrière  lui 
sur  son  cheval  et  l'amena  à  Lille,  et  le  duc,  après  tout  son 
bel  erre*,  qui  moult  s'estoit  argué  et  enfelli  en  cœur  de 
quoy  lui  qui  estoit  prince  de  justice  et  de  toute  raison, 
estoit  ainsi  mené  par  ceux  du  parlement,  qni  de  ses  sub- 
gès  lui  vouloient  oster  la  cognoissance  et  l'auctorité  d'en 
ouvrer  en  raison,  en  quoy  Dieu,  ne  honmie  ne  le  pourroient 
reprendre,  et  puis  venir  par  haute  main  exploitier  en  ses 
pays  dont  il  estoit  souverain  et  là  où  le  roy  n'avoit  que 
cognoistre,  certes  cecy  lui  cuisy  moult  fort,  et  s'en  pouvoit 
ravoir  à  grant  dur*,  considérées  encore  plusieurs  autres 
grandes  rudesses  du  temps  passé  qui  toutes  par  cecy  se 
renouveloient. 

Comme  donques  ce  rebelle  brasseur  rustique  perçut 
cestui  un  si  haut  et  si  noble  prince  avoir  pris  ainsi  le  frain 
à  dents  pour  sa  fille  comme  d'en  estre  venu  mesmes  si  en 


»  Erre,  voyage. 

*  8'en  pouvoit  ravoir  à  grant  dur  y  avait  grandpeino  à  se  remettre. 

subit  de  son  pays  de  Hollande  jusqu'à  Antoing,  ce  que 
jamais  n'eust  pensé,  durement  se  trouva  perplex  et  voiant 
que  au  plus  espécial  de  son  refuge  qui  estoit  la  justice  du 
roy,  il  failloit,  et  que  par  elle,  n'en  pouvoit  venir  à  son 
deseure,  commença  à  avoir  peur  et  en  ycelle  peur  s  acou- 
cha  malade.  Sy  advint  que  peu  à  peu  se  commença  à  re- 
pentir de  ses  rudesses  et  à  durement  se  reprendre  des  voies 
qu'il  avoit  quises  à  l'encontre  de  son  naturel  seigneur  si 
félonnes.  Désirant  toutevoies  à  remitiger  l'ire  de  son 
prince  par  luy  prier  mercy,  se  fust  assenty  volentiers  à 
ses  demandes,  s'il  l'eust  voulu  avoir  agréable  et  non  tant 
seulement  de  sa  fille,  mais  de  tout  ce  qu'il  avoit,  corps  et 
biens.  Or  estoit-il  alité  et  ne  savoitque  Dieu  feroit  de  luy. 
Sy  envoia  sa  femme  à  Lille  affin  de  prier  mercy  au  duc 
et  de  lui  faire  don  de  sa  fille  avecques  les  remonstrances 
de  sa  contrition.  Sy  espia  la  femme  l'heure  du  vendredi 
saint  là  où,  le  duc  venant  de  sa  chapelle,  se  rua  à  genoux 
devant  luy  et  lui  pria  qu'en  l'honneur  de  la  très-amère 
passion  que  le  Fils  de  Dieu  souffrit,  comme  en  tel  jour,  il 
voulsist  remettre  et  pardonner  ses  fautes  à  son  povre  mari 
chartrier  *,  lequel  par  contrition  de  ses  mesfais  envoioit 
devers  luy  pour  obtenir  miséricorde,  et  de  ce  de  quoy  il 
avoit  mésusé  envers  luy,  il  le  mettoit  et  constituoit  en  sa 
main  pour  en  faire  à  son  noble  plaisir,  lui  requérant  misé- 
ricorde, et  plora  ladite  femme  piteusement  toute  descon- 
fortée ^  Et  alors  le  duc  la  regardant  d'un  constant  œil, 
lui  dist  :  «  Ma  mie,  demandez- vous  donc  pardon  et  mercy 
«  pour  votre  mary?  »  —  «Oy,  »  ce  dist  la  femme.  —  «  Et 


»  Chartrier,  prisonnier;  retenu  chez  lui  par  sa  maladie? 

*  Ce  passage  (il  en  est  de  mdme  en  plusieurs  autres  endroits)  porte 
des  corrections  qui  permettent  de  croire  que  nous  avons  sous  les  yeux 
le  texte  autographe  de  Chastellain. 

€  bien,  ma  mie,  ce  dist  le  duc  alors,  pour  ITioimeur  et  la 
€  révérence  du  saint  jour,  en  quel  pour  nul  cas,  tant  fust 
€  grant,  je  ne  voudroie  estre  lent  de  mercy  faire,  je  lui 
€  pardonne,  et  de  vostre  fille  que  vous  dites  que  vous  me 
€  donnez,  me  la  donnez-vous?  »  —  t  0  mon  seigneur,  oy, 
€  ce  dit  la  mère  alors,  très-volentiers  et  de  bon  cœur,  et 
€  nous  poise  au  père  et  à  moy  que  dès  le  commencement 
c  ne  Tavons  fait  ainsi.  ^  Sy  estoit  la  fille  amenée  droit-là 
pendant  ce  personnage  *,  et  alors  le  duc  renouvela  arrière 
sa  demande,  disant  à  la  femme  :  <  Eh!  ma  mie,  me  la 
c  donnez-vous  de  bon  cœur,  votre  fille?  •  —  t  Élas!  oy, 
€  monseigneur,  »  ce  dist  la  femme,  t  et  trop  nous  faites 
«  d'honneur.  »  Alors  dist  le  duc  :  «  Grant  mercis,  ma 
€  mie,  et  je  la  vous  redonne  et  en  faites  vostre  bon  *,  car 
€  jamais  jour  que  je  vive,  serviteur  de  ma  maison  n'es- 
€  pousera.  •  Et  droit-là  sur  le  lieu  deffendit  à  Colinet  de 
la  Tieuloie  pour  qui  il  avoit  eu  ceate  ruse*,  que  jamais  à 
elle  ne  visast,  ne  parler  n'en  fist.  Sy  fut  la  mère  plus 
triste  que  devant  et  demora  toute  desconfortée ,  comme 
pensant  de  jamais  non  pouvoir  réparer  l'offense  qui  estoit 
commise.  Toutevoies,  puisque  le  pardon  en  estoit  fait, 
jamais  n'en  voulut  plus  souvenir  au  duc,  ne  y  avoir  regart. 
Geste  manière  de  faire,  droit-cy  au  retour  de  l'officier 
du  roy  à  Paris,  fut  levée  haut  en  parlement,  dont  comme 
autreffois  s'estoient  dolus  les  seigneurs  dudit  parlement 
du  duc  de  Bourgongne  et  de  son  désobéir ,  maintenant 
arrière  en  firent  une  grant  plainte  et  disoient  qu'à  riens  ne 


*  Pendant  ce  personnage,  pendant  cette  scène. 

*  On  disait  :  faites-en  votre  bon,  pour  :  fkites-en  ce  que  vous  voudrez. 

*  Chastellain  emploie  ici  un  mot  flamand  qui  signifie  encore  aujour- 
d'hui, dans  le  langage  des  habitants  des  campagnes  :  peine,  difficulté, 
querelle. 

servoit  leur  pouvoir  et  que  autant  vaudroit  qu'il  n'y  eust 
point  de  pariement,  car  la  justice  du  roy  ne  pouvoit  avoir 
cours  desous  le  duc  de  Bourgongne.  Et  le  duc  de  Bour- 
gongne  à  l'autre  lez  arguoit  que  ceux  du  parlement,  tous 
aveuglés  de  haine  et  d'envie  à  rencontre  de  luy,  décli- 
noient  à  la  voie  oblique,  et  plus  obéissans  à  volenté  qu'à 
raison  consentoient  de  léger  en  faire  choses  rigoureuses 
non  bien  percogitées  en  leurs  fins ,  ne  en  leurs  circon- 
stances, car  luy,  il  se  sentoit  prince  de  raison  et  de  justice, 
se  sentoit  le  plus  puissant  qui  onques  fust  au  royaume 
après  le  roy,  [et]  avoit  conseil  autentique  et  très-graves 
peuples  et  villes  de  grant  pollicie  et  lesquels  il  convient 
régir  en  justice  et  en  droit.  Donc,  quant  ceux  du  parle- 
ment contendoient  à  traire  hors  d  une  telle  main  comme 
la  sienne,  les  causes  et  questions  de  ses  subgès,  qui 
mesme  souifisant  estoit  de  les  décider  et  en  fair»  raison, 
il  lui  sambloit  que  peu  on  lui  portoit  d'honneur  et  de  rêvé- 
rence  et  que  par  hautaines  paroles  on  le  quéroit  à  pin- 
cier  et  à  mordre,  ainsi  que  un  povre  vassal,  laquelle  chose 
il  portoit  à  dur,  car  jà  en  avoit  beaucoup  souffert  et  porté 
pour  l'honneur  du  roy,  et  de  bien  sauvages. 

CHAPITRE  XV. 

Comment  le  duc  tint  la  feste  de  son  ordre  à  La  Haye  ;  comment 
le  sire  de  Brederode  s*y  descoulpa,  et  des  nouveaux  chevaliers  qui 
furent  eslus. 

Or  veul-je  vuidier  de  ces  argus  et  de  ces  contentions 
ruyneuses,  qui  autre  part  cy-après  trouveront  leur  lieu 
beaucoup  plus  aigres,  et  en  poursievant  ma  matière,  moy 
tourner  sur  les  affaires  de  ce  duc,  selon  la  continuation 
du  temps,  car  hauts  affaires  et  grandes  besongnes  avoit 

entre  mains  auxquelles  maintenant  il  convenoit  entendre, 
et  tout  premier  à  la  feste  et  solempnîté  de  son  ordre, 
laquelle  il  devoit  tenir  à  La  Haye,  et  sy  estoit  jà  sur  la  fin 
d'avril,  et  estoit  encore  à  Bruges,  et  le  premier  jour  de 
may  se  devoit  tenir  la  feste.  Sy  se  mist  en  la  mer  à 
l'Escluse,  et  le  pénultime  d*avril,  en  transquilité  de  temps, 
arriva  à  La  Haye.  Donc,  le  lendemain  qui  estoit  par  un 
sammedy,  les  frères  de  Tordre  avecques  leur  chief  allèrent 
aux  vespres  tous  à  cheval  et  en  leurs  manteaux  à  la  grant 
église,  samblablement  le  dimence  à  la  messe,  dont  des 
mistères  et  de  la  manière  de  leur  faire  est  autre  part 
parlé  assez,  par  quoy  je  m'en  passe  à  léger.  Samblable- 
ment sy  fai-je  des  cérimonies  et  des  magnificences  du 
disner  dont  nulles  autre  part  n*ont  esté  vues  samUaUeB, 
ne  de  si  grant  eflTet,  mesmes  en  Tordre  de  la  Jerretière, 
ainsi  que  me  recorda  Toison -d'Or  qui  autreflFois  s'y  estoit 
trouvé  pour  les  voir.  Toutevoies  un  peu  en  convient  faire 
narration  pour  cause  du  lieu  qui  le  requiert.  Car  oncques 
en  ce  bout  de  pays-là  n'a  voit  esté  vu  pareil  cas  à  cestui, 
ne  de  telle  beauté.  Sy  voulut  le  duc,  sa  feste  non  repin- 
cier,  ains  plus  tost  eslargir  et  lui  donner  splendeur  pour 
l'amour  des  nations  voisines  qui  s'y  trouvèrent,  et  par 
espécial  de  ceux  d'Utrecht  qui  disoient  qu'il  n  avoit  point 
d'argent  pour  leur  faire  guerre. 

La  salle  de  La  Haye  est  une  des  belles  du  monde  et  des 
plus  propres  à  tenir  grant  feste.  Sy  fut  tendue  iceUe  de  la 
plus  riche  tapisserie  qui  onques  entrast  en  court  de  roy  et 
de  plus  grant  monstre  et  n'a  voit  esté  monstrée  ailleurs  que 
droit-là.  Car  le  duc  nouvellement  Tavoit  fait  faire  de  l'his- 
toire de  Gédéon  sur  le  veaure*  de  miracle  en  l'appropriant 

»   Veaure,  toison. 


DE  CHASTELLAIN.  91 

h  son  ordre*.  Je  ne  fay  devise  des  tables  droit-là  assises, 
ne  du  haut  riche  dais  où  estoit  assis  le  duc  au  milieu  de 
ses  frères,  dont  nul  plus  magnifique,  mais  en  icelle  salle 
avoit  trois  dressoirs  couvers  et  en  grant  distance  lun  de 
l'autre,  dont  l'un  sy  estoit  de  parement  et  tout  de  vaisselle 
d'or  enrichie  de  pierreries,  à  cinc  ou  six  estages  de  haut 
pour  faire  amirer  gens,  le  second  dont  se  servoient  les 
chevaliers  de  Tordre,  estoit  plein  de  vaisselle  dorée,  autre- 
tant  chargié  de  riches  meubles  et  en  multitude  d  estages 
que  nulle  chose  plus  riche,  et  le  tiers  dressoir  dont  se  ser- 
voient les  autres  tables  des  assis,  estoit  tout  de  vaisselle 
blanche  et  en  telle  multitude  et  hauteur  que  peu  a  esté  vu 
de  pareil.  N'y  avoit  toutevoies  que  la  table  où  séoit  le 
chancelier  de  l'ordre,  le  trésorier,  le  greffier  et  le  roy 
d'armes  d'un  lez  seulement,  la  table  de  ceux  de  sa  cha- 
pelle tout  d'un  lez  aussi  et  la  table  des  hérauts  et  rois 
d'armes  tout  d'un  ranc  non  double,  là  où  seulement  les 
autres  princes  et  barons  et  les  nobles  chevaliers  et  escuiers 
allèrent  au  devant  des  mets  &  trompettes  et  clarons,  en 
riche  et  très-noble  aroy  et  en  grant  décorement  de  feste, 
et  se  contenoient  regardans  Testât  à  deux  èles  de  lapant 
table  pour  donner  vue  aux  estrangers,  entre  lesquels  y 
avoit  aucuns  François  droit-là  venus  pour  leurs  affaires, 
car  y  avoit  des  gens  de  messire  Charles  des  Mares,  capi- 
taine de  Dieppe,  qui  estoient  venus  pourchassier  aucuns 
de  leurs  compagnons  prisonniers  droit-là  pour  escumeurs 
de  mer,  qui  moult  s'esmerveillèrent  en  ce  que  veoient, 
.  Y  avoit  aussi  Angles  et  Espaignols,  Ytaliens  et  Alemans 
grant  nombre,  qui  ne  se  porent  ravoir  d'amiration.  Fri- 


»  Cette  tapissorio  avait  été  faite  à  Tournay.  Voyez  les  Ducs  de  Bour- 
gogne^ par  M.  le  comte  de  Laborde,  I,  p.  437. 

sons  et  Utrequois  y  convinrent  aussi,  qui  non  moins  s'en 
esmerveillèrent,  car  oncques  en  leur  ymaginer  n'estoit 
cheu  une  si  haute  besongne  comme  ceste  et  par  laquelle 
ils  devinrent  tous  confus.  Donc  et  pour  ce  que  aucuns 
d*entre  eux  avoient  semé  langages  que  le  duc  n'estoit 
point  f urny  d  argent  pour  mener  guerre  &  rencontre  de 
ceux  d'UtrecLt  pour  cause  de  ceste  évescié,  encore  fit-il 
monstrer  en  une  grant  chambre  d'encosté  la  salle,  encore 
bien  trente  mille  marcs  en  vaisselle  d'argent  ruée  par  mon- 
ceaux lune  sur  l'autre,  là  où  tout  le  monde  qui  vouloit,  la 
pouvoit  aller  voir,  donnant  par  ce  à  cognoistre  que  quant 
n'eust  point  eu  d'argent  monnoyé,  sy  avoit-il  des  meubles 
pour  en  avoir.  Et  d'abondant  et  encore  qui  passe  tout, 
avoit  porté  avecques  luy  de  Lille  deux  coflfres  là  où  il 
avoit  deux  cent  mille  lions,  et  iceux  coffres  avoit  mis  en 
une  chambre  publique  où  tout  le  monde  se  venoit  assayer 
à  rencontre  pour  les  sourdre*  que  tous  y  perdirent  paine. 
Par  quoy  voiant  cecy  et  une  chose  et  autre,  perçurent 
bien  et  cognurent  leur  erreur,  et  que  c'estoit  celuy  à 
rencontre  de  qui  effort  leur  pouvoir  n'estoit  riens  et  qu'au 
paraller  ils  deffailleroient  en  l'estrif,  combien  toutevoiee 
que  assez  longuement  encore  la  maintinrent  mal  avisés  en 
faveur  de  leslu  et  de  son  frère  le  seigneur  de  Brederode, 
qui  depuis  s'en  trouvèrent  humiliés  et  fraudés  en  leur 
vain  espoir,  car  la  main  à  qui  avoient  à  faire,  leur  estoit 
trop  dure  et  la  question  peu  honorable. 

Or  estoit  le  seigneur  de  Brederode  mesme  un  des  che- 
valiers de  Tordre  et  ne  s'estoit  point  comparu  à  ceste  feste, 
car  n'avoit  osé  de  peur  de  l'indignation  de  son  prince,  et 
sy  n'y  avoit  envoie  procureur  pour  luy,  ne  procuration, 

»  Pour  les  sourdre^  pour  les  soulover. 

car  nul  des  chevaliers  ne  Teust  osé  prendre,  en  qnoy  il 
enfraigny  toutes  les  ordonnances  et  devoirs  du  chapitre. 
Sy  en  fut-on  très-mal  content  sur  luy,  avecques  ce  que  la 
cause  y  estoit  assez  autre  par  avant*,  Toutevoies,  ledit 
de  Brederode  monstra  assez  par  samblant  qu'encore  il 
amoit  mieux  à  porter  l'indignation  que  perdre  ce  qu'avoit 
entre  mains,  Tévescié  d'Utrecht,  car  disoit  très-bien  qu'il 
ne  vouloit  point  d'estrif,  ne  de  rébellion  à  rencontre  de  son 
prince  et  dont  il  estoit  de  l'ordre  de  sa  grâce ,  mais  en 
faveur  de  son  frère  Teslu ,  il  deffendroit  sa  querelle  tout 
et  outre  à  l'encontre  de  David,  bastard  de  Bourgongne, 
évesque  de  Téroenne,  et  qu'en  ce  il  ne  faisoit  à  blasmer,  ne 
ne  faisoit  riens  contre  honneur ,  car  estoit  un  débat  de 
privé  homme  à  autre  et  non  à  sa  seigneurie  princiale,  et 
sur  l'espoir  et  fondement  de  cestui  titre,  posé  qu'il  ne  com- 
parust  point  à  la  feste  de  l'ordre  avecques  les  autres ,  lui 
sambloit  bien  que  point  ne  faisoit  chose,  à  le  bien  entendre, 
par  quoy  il  en  pust  estre  approchié  d'honneur  pour  lui 
faire  peidre  son  collier,  et  de  ce,  il  s'en  fioit  bien  en  la 
détermination  du  chapitre,  y  fust  ou  non.  Envoia  quérir 
toutevoies  seurté  pour  y  venir,  laquelle  lui  fut  envoiée,  et 
y  vint  deux  ou  trois  jours  que  les  chevaliers  j  à  a  voient  esté 

*  La  fête  de  Tordre  se  célébra  à  La  Haye  le  2  mai  1456.  Les  cheTaliers 
reAisèrent  de  recevoir  le  blanc- seing  que  Renaud  de  Brederode  avait 
adressé  au  seigneur  de  la  Vere,  et  il  fut  ajourné  à  comparaître  en  per- 
sonne. Il  ne  comparut  au  chapitre  que  le  11  et  y  exposa  à  genoux  les 
motifs  qui  Vavaient  empêché  de  se  rendre  à  l'assemblée.  On  lui  repro- 
cha de  favoriser  son  frère  dans  ses  prétentions  à  l'évéché  d'Utrecht, 
d'avoir  voulu  occuper  plusieurs  places  de  cet  évôché,  et  d'avoir  été  pré- 
sent h  une  émeute  h  Utrecht.  Ses  réponses  parurent  insuffisantes,  et 
comme  il  semblait  ne  pas  reconnaître  les  droits  de  David  de  Bourgogne 
à  révdché  d'Utrecht,  on  lui  communiqua  les  bulles  et  provisions  pon- 
tificales. De  plus,  on  le  menaça  de  le  poursuivre  devant  Tordre.  Après 
quelques  délais,  le  sire  de  Brederode,  à,genoux  et  la  tête  découverte, 
promit  de  8*amender  (Reiffenberg,irf«/of  r^  d€  la  Toison  d*or,  pp.  35-37). 

assamblés  en  conclave  :  sy  y  fut  reçu  et  fait  entrer 
dedens,  et  là  présent  le  duc  et  ses  frères  d'ordre  se  rua  à 
genoux  et  requist  pour  grâce  de  parler,  et  grâce  obtenue, 
parla  hautement  et  grandement  à  son  honneur,  soy  excu- 
sant de  toute  charge  et  d  opération  mauvaise,  protestant 
le  noble  et  léal  vouloir  que  avoit  envers  la  hauteur  et  sei- 
gneurie de  son  prince  et  seigneur  souverain  le  duc  pré- 
sent, l'affection  aussi  et  désir  qu  avoit  de  le  servir  et  obéir 
comme  raison  le  devoit,  et  de  la  curiosité  et  grant  soing 
qu'avoit  de  garder  son  honneur  sain,  affin  de  non  souiller, 
ne  corrompre  par  chose  mal  faite  la  dignité  du  haut  ordre 
dont  on  Tavoit  fait  frère  moins  digne  ;  mais  finablement 
pria  en  toute  humilité  que,  s'il  avoit  maintenu  et  mainte- 
noit  le  fait  de  son  frère  à  l'encontre  d'un  autre  qui  ne  lui 
estoit  riens,  que  pourtant  on  ne  le  tenist  point  si  à  suspect, 
ne  si  contre  cœur,  car  ne  lui  sambloit  point  qu'il  y  avoit 
cause,  car  chacun  doit  le  guet  à  son  crétel*  pour  avoir  des 
biens,  ce  disoit.  Sy  fut  fait  vuidier  ledit  de  Brederode,  et 
fut  sa  querelle  débattue,  lui  absent,  là  où  en  divers  cour- 
rages  avoit  diverses  opinions,  les  unes  plus  amies  pour 
luy  que  les  autres,  et  de  fait  y  avoit  des  amis  et  de  bien 
grans,  car  ledit  de  Brederode  avoit  à  espouse  la  fille  du 
seigneur  de  Lalaing,  à  la  cause  duquel  il  avoit  messire 
Simon  de  Lalaing  favorable  comme  oncle  de  par  père,  et 
le  seigneur  de  Créqui,  comme  oncle  de  par  mère,  pour 
l'honneur  desquels  son  fait  ne  pouvoit  estre  que  meilleur. 
Fut  toutevoies  fait  rentrer  et  resaillir  par  diverses  fois, 
dont  conclusion  ne  s'en  pouvoit  traire  autre  fors  que  à  son 
damp  et  péril  il  vouloit  persévérer  en  la  querelle  de  son 
frère,  sans  penser  enfraindre  honneur,  et  de  fait  y  perse- 

*  A  son  créM,  h  sa  maison. 

véra  encore  une  espace  et  s  en  retourna  à  UtrecLt  sain  et 
sauf  comme  il  en  estoit  vuidié,  qui  depuis  contrahy  beau- 
coup de  haines  contre  lui  et  d  ennemis  courrages  pour  ses 
fiertés,  es  quelles  il  ne  pouvoit  vaincre  à  la  longue,  ne  per- 
sévérer sans  être  deffait  mesme  et  tous  les  siens. 

Sept  ou  huit  jours  dura  le  chapitre  de  ces  chevaliers  au 
bout  desquels  entre  les  autres  grans  affaires,  ils  eslurent 
cinc  autres  nouveaux  chevaliers  pour  estre  de  leur  ordre, 
au  lieu  de  cinc  autres  trespassés  chevaliers  de  grant  mé- 
moire, dont  l'un  estoit  un  conte  des  marches  d'Espagne 
nommé  le  conte  de  Galisana*,  serviteur  du  roi  d'Arragon, 
Ferrand,  l'autre  messire  Jacques  de  Lalaing,  le  tiers,  le 
seigneur  de  Ternant,  le  quart,  le  conte  de  Comminge, 
Gaston*,  le  quint,  messire  Hues  de  Lannoy,  seigneur 
de  Santés,  dont,  parce  que  ces  cinc  chevaliers  droit-cy 
avoient  esté  de  haut  los  en  leur  temps  et  de  grant  fait,  il 
séoit  bien  que  les  lieux  aussi  en  fussent  remplis  de  che- 
valiers samblables  et  desquels  la  compagnie  eust  pare- 
ment. Sy  fut  premier  évoqué  à  cecy  le  conte  d'Estampes, 
prince  vaillant  guerroier  en  maintes  hautes  et  dures  be-. 
songnes,  esprouvé  longuement,  mais  oncques  n'avoit  esté 
chevalier,  par  quoy  jusqu'à  maintenant  il  n'avoit  pu 
avoir  l'ordre.  Le  second  eslu  droit-cy,  c'estoit  messire 
Jehan  de  Coymbre,  jeusne  chevalier  de  vingt  ans,  neveu 
de  la  duchesse  de  Bourgongne,  auquel  par  regard  que  l'on 
avoit  h  ses  mœurs  et  vertus  et  à  la  haute  disposition  de  sa 
personne  pour  le  temps  futur,  fut  député  cest  honneur, 
car  plus  bel  commencement  de  jeusne  prince  que  luy 
n'avoit  en  la  terre.  Or  avoit  esté  conclu  de  l'envoier  en 

>  Pedro  de  Cardona,  comto  do  Golisano,  élu  chevalier  do  la  Toison 
doren  1451. 
*  Matthieu  do  Foix,  d'après  M.  de  Reiffenberg. 

Cypre  mesmes  à  la  requeste  du  roy  de  Cypre  qui  en 
vouloit  faire  son  héritier  et  lui  donner  sa  fille,  et  à  quoy  le 
duc  et  la  duchesse  sa  tante,  à  la  très-longue  et  grant 
instance  dudit  roy,  s'estoient  consentis  pour  le  bien  de  la 
cristienté.  Sy  duisoit  bien  certes  de  le  parer  de  cestui  re- 
nommé ordre  affin  de  lui  donner  souvenance  à  tousjours 
de  la  maison  où  il  avoit  esté  nourry,  et  que  tant  plus  se 
tenist  astraint  et  obligé  envers  elle.  Le  tiers  qui  droit-cy 
fut  eslu,  ce  fut  messire  Adolf  de  Clèves,  frère  au  duc  de 
Clèves  et  neveu  du  duc  de  Bourgongne,  un  très-gentil 
honorable  chevalier  et  en  qui  avoit  des  mœurs  et  des  vertus 
bien  dignes  d'exaltation ,  car  large  estoit  et  débonnaire  et 
en  vaillance  comparable  à  César.  Le  quart,  ce  fut  messire 
Anthoine,  bastard  de  Bourgongne,  un  très-gentil  bel  che- 
valier entre  mille,  en  qui  honneur  et  nature  avoient  mis 
des  dons  beaucoup  et  de  hautes  apparences  en  fait  de 
chevalerie  et  dont  desjà  on  en  avoit  vu  les  espreuves.  Sy 
en  fut  l'élection  mieux  assise.  Le  quint,  ce  fut  un  cheva- 
lier napolitain  de  Thostel  du  roy  d'Arragon,  nommé  le 
conte  de  Dernon*,  le  meilleur  en  toutes  qualités  et  le  plus 
gentil  chevalier  du  royaume  de  Naples,  mais  n'estoit 
point  bien  en  gré  dudit  roy  d'Arragon  que  ce  chevalier 
droit-cy  fust  eslu  à  estre  de  Tordre,  pour  cause  que  luy- 
mesme  avoit  requis  pour  un  autre,  lequel  toutevoies  n'es- 
toit  point  bien  au  gré  des  chevaliers  par  le  recort  qu'on 
leur  en  avoit  fait.  Donc,  parce  que  ledit  roy  devoit  avoir 
deux  chevaliers  de  l'ordre  tousjours  emprès  luy  et  que 
l'un  en  estoit  mort  pièça,  lui  fut  baillié  pour  compagnon 
et  frère  d'ordre  ce  conte  droit-cy,  chevalier  sans  reproche, 
laquelle  chose,  quant  le  roy  sçut  que  sa  requeste  ne 

*  Le  comte  do  Terreno,  d^aprèB  M.  de  Reiffenberg. 

pouvoit  estre  avancée,  jura  aussi  en  mot  de  roy,  que  tant 
que  vivroit,  l'autre  qui  estoit  eslu,  l'ordre  ne  porteroit, 
et  par  ainsi  le  duc  et  les  frères  de  l'ordre,  quant  ce  enten- 
dirent, non  veuillans  desplaire  audit  roy,  tinrent  le  col- 
lier devers  eux  et  laissèrent  l'élection  en  tel  estât  et  valeur 
que  pouvoit  estre  jusques  àce  qu'on  verroit  cy-après  quelle 
chose  il  en  seroit  de  faire;  mais  ledit  roy  d'Arragon  mourut 
environ  deux  ans  après  ou  trois,  par  quoy  la  difficulté  en 
vuida  d'elle -mesme,  car  ledit  roy  mort,  l'élection  ne 
tenoit  point  de  lieu,  parce  que  par  deçà  on  n'estoit  point 
tenu  d'envoier  nul  collier  par  delà,  sinon  à  cause  du  roy 
à  qui  on  avoit  promis,  quant  il  prit  l'ordre,  que  tousjoura 
et  tant  qu'il  vivroit,  on  lui  entretiendroit  deux  cheva- 
liers emprès  luy  atout  l'ordre.  Dont ,  si  ledit  roy  eust 
voulu  agréer  l'élection  à  ce  conte  de  Démon,  il  eust  eu 
Tordre  au  col  et  lui  fust  demoré  son  vivant  si  bien  comme 
au  conte  d'Ariane*,  mais  nenny,  et  par  ainsi  le  chevalier, 
qui  riens  n'avoit  reçu  par  l'empescement  de  son  maistre, 
n'a  riens  perdu  aussi  que  le  sortir  à  effet  de  l'honneur  à 
luy  député. 

Entre  ces  cinc  chevaliers  nouveaux  eslus,  moult  fut 
belle  chose,  ce  disoit-on,  des  manières  et  paroles  dé  ce 
jeusne  prince  messire  Jehan  de  Coymbre,  alors  quant  il 
reçut  l'ordre  en  chapitre  et  qu'on  lui  requist  le  serment, 
car  tout  si  noble  et  de  royal  sang  qu'il  estoit,  sy  se  répu- 
toit-il  un  des  moins  dignes  du  monde  d'estre  venu  à 
celuy  honneur,  encore  si  jeusne  qu'il  estoit  et  qui  riens 
n'avoit  vu,  ne  valu.  Donc,  s'il  eust  été  des  meilleurs  du 
monde,  ce  disoit,  sy  se  tenoit-il  assez  à  paré  d'estre  venu  là, 
et  disoit  que  autant  se  tenoit  à  riche  alors  et  plus  joyeux 

i  Juan  de  Guevara,  comte  d'Ariano,  élu  chevalier  de  la  Toison  d'or 
en  1451. 

que  d'avoir  couronne  en  teste.  Sy  en  regrâcia  Dieu  hau- 
tement et  le  duc  avecques  ses  frères  quià  merveilles  le 
regardoient,  et  luy  avecques  les  beaux  mots  fondit  les 
larmes  des  yeux,  de  bonté  de  courage. 

Envers  ce  temps-cy  avoit  un  homme  à  Valencines  assis 
dormant  en  une  chayère  à  dos  emprès  le  feu,  et  pendoit 
sur  le  feu  un  chaudron  d  eaue.  Sy  advint  que  le  bon  homme, 
ainsi  que  seul  séoit  dormant,  se  laissa  cheoir  en  avant  le 
visage  dedens  le  chaudron  d'eaue  et  là  se  noya  et  mourut, 
premier  que  jamais  âme  lui  pust  venir  à  secours.  Sy  en 
fut  l'aventure  espoentable  à  toutes  gens  et  digne  d'ami- 
ration. 

CHAPITRE  XVI. 


Comment  le  duc  flst  publier  une  bulle  d'excommunication  contre  les 
adhérens  de  Teslu  d*Utrecht. 


Or  doncques,  quant  le  nombre  des  chevaliers  estoit  rem- 
pli par  les  nouveaux  eslus,  restoit  à  faire  le  plus  fort, 
c'estoit  de  contenter  ces  deux  frères,  qui  pourroit  par  voie 
amiable  en  eux  déportant  de  la  croche,  ou  par  force  et  en 
exécutant  la  voleuté  de  nostre  Saint-Père,  y  bouter  David 
de  Bourgongne,  évesque  de  Téroenne,  car  ainsi  l'avoit 
empris  le  duc  et  ainsi  le  désiroit  mettre  à  effet  ou  mourir 
en  la  peine,  non  pas  tant  pour  la  promotion  de  son  fils 
bastard,  comme  pour  le  bien  de  la  chose  publique  de  son 
pays  qui  tout  y  pendoit.  Et  autant  aussi  que  c'estoit  le 
bien  de  sa  seigneurie  que  David  fust  paisible  évesque 
d'Utrecht,  d'autant  estoit-ce  playe  à  l'autre  lez  et  grief  à 
sa  hauteur  quant  l'eslu  en  eust  emporté  la  victoire,  car  les 
conséquences  en  estoient  périlleuses  et  les  pointes  de  leurs 

cornes,  à  cremir,  et  parlant  le  duc  avec  son  conseil,  regar- 
dant cecy,  jugea  bien  estre  nécessité  aussi  d'y  mettre  vertu 
et  roideur  à  rencontre  pour  rompre  leur  orgueil,  car 
infailliblement  s'ils  y  fussent  parvenus,  ce  eust  esté  à 
son  grief  et  à  son  rebout.  Or  estoit  venu  et  arrivé  devers 
luy  le  prieur  des  chartreux  de  Dijon,  lequel  il  avoit  envoie  à 
Rome  vers  nostre  Saint-Père  pour  ceste  cause.  Sy  apporta 
les  bulles  et  les  sentences  d'excommunication  sur  tous  ceux 
qui  seroient  opposans  et  contredisans  à  David  de  Bour- 
gongne  et  les  mist  nostre  Saint-Père  en  ban  perpétuel 
[aveuques]  tous  ceux  qui  ne  Tassist croient.  Le  duc  les  fist 
publier  par  tous  les  pays  environs  par  Frise,  par  tout  le 
pays  d'Utrecht,  Hollande  et  Zélande,  et  en  fist  mettre  les 
copies  autentiques  aux  portes  de  toutes  les  églises  qui  toutes 
prestement  obéirent  à  David,  accomplirent  le  vouloir  de 
nostre  Saint-Père  le  pape,  reçurent  David  pour  leur  éves- 
que,  renoncèrent  à  l'autre  et  lui  jurèrent  et  promirent  par 
toutes  les  bonnes  villes  service  et  assistence,  réservé  seule- 
ment en  Utrecht  là  où  résidoit  le  parti  contraire  et  en  les 
trois  hautes  villes  devers  Frise.  Là  n'accoutoient-ilsriensà 
cestes  bulles,  mais  les  contredisoient,  et,  par  contraire, 
disoient  (et  vray  estoit)  qu'ils  avoient  homme  vers  nostre 
Saint-Père  aussi,  de  qui  ils  attendoient  unes  bulles  toutes 
autres  et  frustratives  de  cestes,  lesquelles  ils  disoient  su- 
breptices  et  obtenues  par  donner  faux  à  entendre ,  mais 
ils  avoient  bel  dire  et  bel  donner  à  entendre  au  peuple  ce 
qu'ils  vouloient,  mais  jamais  n'eussent  fine*  vers  nostre 
Saint-Père  ce  que  quéroient,  car  le  duc  leur  estoit  trop 
fort  et  trop  favorisé  en  court  de  Rome,  et  avoit  esté  in- 
formé  parfondément   de  la  matière  nostre   Saint-Père 

»  Fine  y  obtenu. 

Calixte  trop  au  vif.  Toutevoies  cestes  gens-cy,  pour  tenir 
le  peuple  tousjours  en  amour  envers  eux  et  en  leur  que- 
relle, tousjours  lui  donnoient  espoir  et  promesse  de  cestes 
bulles  avenir,  dont  par  leurs  vaines  paroles  ils  tinrent  le 
peuple  en  erreur  et  en  grant  grief  de  leurs  âmes ,  sans 
venir  toutevoies  à  leur  intention. 


CHAPITRE  XVII. 

Comment  lo  duc  d'Alençon  fût  pris  à  Paris  par  le  commandement 

du  roy. 

Envers  ce  temps,  comme  es  kalendes  de  juin,  fut  pris 
dedens  la  ville  de  Paris,  Jehan,  duc  d'Alençon  et  conte  du 
Perche,  par  commandement  du  roy,  envers  qui  il  avoit 
cuidié  commettre  crime  bien  grant  et  de  grant  plaie  à  tout 
,  le  royaume,  car  avoit  conspiré  avecques  les  Angles,  ce 
disoit-on,  et  tenu  paroles  de  leur  baillier  aucunes  de  ses 
places  en  Normandie,  pour  leur  faire  recouvrer  icelle.  Sy 
en  fut  le  roy  averti,  et  fit  prendre  ledit  duc  et  saisir  au 
corps  par  les  mains  du  bastard  d'Orléans,  conte  de 
Dunois,  envoie  à  Paris  pour  ce  faire;  et  de  fait,  ledit  de 
Dunois  vint  à  Thostel  du  duc  d'Alençon,  qui  de  riens  ne  se 
donnoit  garde  de  ceci,  et  là,  s'enclinant  bien  bas  devant 
luy,  luy  dist  :  «  Monseigneur,  il  me  desplaist  durement 
«  d'une  commission  que  le  roy  m'a  donnée  sur  vostre  per- 
€  sonne  :  il  convient  que  je  vous  face  son  prisonnier  et 
€  partant  je  mets  main  à  vous  de  par  luy.  »  Quant  le  duc 
d'Alençon  ce  vit ,  se  trouva  durement  esbahy ,  mais  ne 
rebella  point,  mais  il  dist  :  «  Cousin,  j'obéiray  volentiers 
€  à  monseigneur  le  roy,  mais  que  me  demande-il?  »  — 
«  Monseigneur,  je  ne  sçai,  dit  le  bastard,  il  ne  m'en  a 

t  riens  dit,  mais  je  fay  ce  qu'il  m'a  commandé.  »  Or  estoit 
le  bastard  fort  là  entour  et  bien  accompagné.  Sy  lui  pria 
que  doucement  voulsist  monter  à  cheval  sans  faire  esclan- 
dre, car  faire  le  convenoit  et  s'en  yroient  comme  faignans 
d'aller  esbattre  dehors  la  ville,  et  ainsi  firent,  et  fut  mené 
ce  soir  en  lieu  seur,  dont  de  cinc  ans  après  il  ne  vuida  de 
prison,  que  de  là,  que  d'ailleurs,  comme  cy-après  vous  orez 
que  grans  contes  s'en  feront  et  de  bien  piteux  mistères. 
Ceste  prise  se  fit  droit  envers  ce  temps  que  les  chevaliers 
de  la  Toison  tenoient  leur  chapitre,  et  estoient  encore 
ensemble  tous  à  La  Haye,  dont,  parce  qu'ils  doivent  réparer 
et  deffendre  l'un  l'autre  en  tous  cas  d'honneur,  fut  dit 
que  Toison-d'Or  s'en  yroit  devers  le  roy  pour  sçavoir  de  la 
cause  de  sa  prison,  et  si  prière  pourroit  mettre  remède  en 
sa  détention.  Sy  y  alla  Toison-d'Or  ysnellement,  mais  peu 
ou  riens  y  profita,  car  trop  estoit  le  cas  grant  et  de  grant 
playe,  et  le  convenoit  vuidier  par  justice,  lui  fut  respondu, 
et  non  par  prière,  ne  faveur  nulle. 

CHAPITRE  XVIJI. 

Ck>minent  plusieurs  députés  de  la  haute  Frise  Tinrent  devers  le  duc, 
et  de  la  noise  qui  8*esleva  entre  eux  et  le  bàstard  de  la  Viefville. 

Je  retourne  donc  à  la  question  d'Utrecht,  qui  plus  se 
dîsposoit  tousjours  à  guerre  qu'à  paix,  parce  qu'envis  se 
mettoient  à  raison  les  Brederode,  et  que  le  duc  ne  vouloit 
décliner  aussi  du  droit  de  son  fils,  sans  la  nécessité  en 
autre  manière  qui  lui  estoit  cause  de  ce  faire,  et  comme 
les  Brederode  entendoient  à  l'avantage  et  privé  profit  pour 
eux,  le  duc  pareillement  visoit  en  autre  utilité  plus  géné- 
rale et  de  grant  conséquence.  Une  chose  y  avoit,  qui  moult 
TOM.  m.  7 

faisoit  tenir  poide  ces  deux  frères,  c'eetoient  les  haulx  Fri- 
sons, car  avoient  lesdits  Frisons  promis  de  les  porter  et 
assister,  et  journellement  leur  firent  instances  de  eux  con- 
tenir rebelles  contre  le  duc,  de  peur  qu'après  avoir  obtenu 
la  possession  d'Utrecht,  il  n  eust  entrée  en  leur  pays,  for- 
trait  anciennement  de  sa  seigneurie.  Car  sont  les  trois 
hautes  villes  de  cest  éveschié,  comme  Stavele',  Groenin- 
gues  et  Deventer,  voisines  prochaines  auxdits  Frisons  et 
baillent  l'entrée  devers  eux  en  leur  pays,  qui  bien  quatre 
cens  ans  ont  vescu  hors  de  servage  de  prince,  et  partant 
craignans  cheoir  sous  domination  de  seigneur,  qui  point 
ne  Tavoient  appris,  quérurent  à  mettre  bares  et  moiens 
entre  deux  pour  en  rompre  l'entreprise,  et  non  merveilles 
si  maintenant  ils  se  doutoient,  car  savoient  bien  que  ce 
duc-icy  estoit  un  victorieux  prince  et  le  plus  puissant  qui 
onques  les  quérust  par  armes,  donc,  quant  l'occasion  y  se- 
roit  en  leur  voisinage  de  si  près,  ilssentoient  bien  qu'à  bien 
dur  pourroient  résister  contre  luy,  ains  les  subjugueroit 
et  feroit  revenir  à  la  raison  ancienne,  comme  vérité  estoit 
apparent,  et  partant  Frisons  se  barèrent  de  cestes  gens-cy 
en  leur  promettant  faveur,  et  les  Brederode  se  continrent 
en  leur  fierté  sur  l'attente  de  leurs  promesses.  Fut  toute- 
voies  sceue  en  court  ceste  convine ,  et  voioit-on  clèrement 
le  béage  de  l'un  costé  et  de  l'autre,  car  y  avoit  des  soubtils 
engins  qui  contrepensoient  et  qui  le  plus  dur  du  nœud 
pensoient  bien  à  rompre  par  sens,  entre  lesquels  celuy  de 
Lannoy,  gouverneur  de  Hollande,  et  qui  cognoissoit  paj'g 
et  les  natures  des  hommes.  Iceluy  soubtilla  fort  en  ceste 
matière»  et  voiant  les  Frisons  par  un  doute  estre  alliés  avec- 
ques  les  Utresquois,  jugea  que  qui  les  pourroit  asseurer 

»  Stayeren. 

de  ceste  peur,  on  les  retireroit  de  l'alliance  aussi  de  cestes 
gens  rebelles  et  en  feroit-on  mesmes  son  profit.  Sy  y  la- 
bora  ledit  chevalier  et  tant  fit  qu  en  briefs  jours  vinrent  de 
par  tout  le  pays  de  la  Haute-Frise  notables  députés  en 
grant  nombre  à  La  Haye  devers  ce  duc,  qui  les  reçut  hu- 
mainement et  leur  fit  faire  toute  amour  et  bonne  chière, 
bien  panser  et  bien  loger,  comme  le  cas  le  quéroit,  car 
estoient  venus  droit-là  à  sa  requeste  et  h  son  sauf-conduit. 
Venus  donques  droit-cy,  communiquèrent  droit-cy  avec- 
ques  eux  (les  députés  de  par  le  duc),  de  la  question  de  cost 
éveschié,  pour  savoir  hi  adhérer  voudroîent  à  David  de 
Bourgongne  pour  délaisser  les  Brederode,  ou  que  par  eux 
tenir  neutres  voudroient  dissimuler  de  faveur  et  souffrir 
faire  au  plus  fort.  Sur  quoy  les  Frisons,  pesant  fort  la 
matière  d  un  costé  et  d'autre,  tinrent  plusieurs  conventions 
et  journées  avecques  les  députés  à  ce,  et  finablement  dé- 
clinèrent du  chemin  tenu  et  ploièrent  vers  le  lez  du  duc 
en  faveur  et  jusques  à  estre  content  de  eux  touchant  ceste 
question. 

Or  advint  que,  tandis  que  là  estoient  ces  Frisons  venus 
au  mandement  et  sauf-conduit  du  duc  qui  estoit  leur  droi- 
turier  vray  prince  d'ancienne  hoirie,  un  soir  bien  tard,  à 
heure  du  couchier,  aucuns  de  eux  estoient  logés  en  une 
chambre  plancée  dais*,  dessoubs  laquelle  en  bas  en  une 
autre  chambre  y  avoit  logé  autres  gens  de  court,  nobles 
hommes,  trois  ou  quatre  ensamble,  dont  le  bastard  de  la 
Viesville  estoit  chief.  Sy  voulut  ainsi  l'aventure  que  ces 
gens  Frisons,  qui  sont  gi-osses  gens  et  lourds  et  peu  appris 
de  dangereuses  conditions  de  gens  de  court  et  de  nobles 
hommes,  à  haut  en  leur  chambre  pensans  estre  à  leur 

»  Plancée  d*ais,  planchéiéc  de  bois. 

privé  et  que  faire  pouvoient  comme  s'ils  fussent  en  leurs 
propres  manoirs  et  pays,  tempestèrent  et  se  maintinrent 
un  peu  rudement  à  l'appétit  de  ceux  d'en  bas,  et  alloient 
et  trottoient  à  pattins  sur  ces  planches,  jouoient  et  noient 
l'un  à  l'autre  et  faisoient  aucunement  haute  noise  comme 
grosses  gens  qui  à  riens  ne  visoient,  et  avoient  peut-estre 
bu  [trop]  de  vin.  Sy  desplaisoit  moult  à  ceux  d'en  bas  de 
ceste  vie  et  que  ainsi  on  leur  toUoit  la  paix  de  leur  repos, 
et  crièrent  contre  ceux  d'en  haut  en  follement  les  maudis- 
sant et  tensans  contre  eux  en  françois,  et  les  autres  qui 
n'entendoient  françois  ne  que  bestes  brutes,  recrièrent 
contre  ceux  d'en  bas  arrière  plus  fort,  et  comme  riens  en- 
tendans  quelle  chose  ils  vouloient  dire,  se  moquèrent  de 
eux  et  les  eschamirent  et  n'accoutèrent  une  poire*  à  leurs 
cris,  ne  couroux,  par  quoy  ceux  d'en  bas  s'enfellirent  et 
prirent  argu  en  eux  et  despit,  dont  le  bastard  de  la  Vié- 
ville  monta  contre-mont  les  degrés,  tout  ayré,  et  portant 
avecques  luy  son  espée  avecques  deux  autres,  vint  devant 
la  chambre  et  buqua  à  l'huis  effraement,  dont  ceux  de  de- 
dens  qui  estoient  les  uns  en  leurs  chemises,  les  autres  en 

•  leurs  pourpoins,  vinrent  à  l'huis,  non  pensans  encore  à  nul 
mal,  et  l'ouvrirent,  et  alors  le  bastard  s'avança  avecques 

'Un  sien  varlet  et  commença  ruddemeut  à  parler  à  eux,  et 
les  autres  qui  riens  n'y  entendoient  et  ne  savoient  quelle 
chose  il  leur  vouloit,  ou  bien  ou  mal,  en  leur  patois  lui 
respondirent  ruralement  selon  ce  qu'ils  estoient  gens,  par 
quoy  le  bastard  tira  l'espée  du  fourreau  et  en  féry  l'un  de 
eux  tellement  que  le  poing  lui  chut  à  terre  devant  luy, 
dont  tous  les  autres  commencèrent  à  crier  et  à  faire  noise 
merveilleuse,  et  non  mie  merveilles,  car  l'outrage  estoit 

*  N'accoutèrent  une  poire.  Expression  proverbiale  pour  :  ne  se  sou- 
cier de  rien. 

grant  et  non  portable.  Sy  fut  tantost  tout  le  voisinage 
esmu,  et  toute  la  ville  pleine  de  ce  murmure  jusques  à 
venir  mesmes  à  la  cognoissance  du  duc  qui  prestement  et 
sur  pié  envoia  prendre  le  bastard  et  ses  aidans  et  ordonna 
de  le  faire  pendre,  cy-pris,  cy-mis,  et  vraiement  si  le  cas 
eust  esté  fait  de  jour  si  bien  que  de  nuit,  jamais  ne  eust 
vescu  une  heure,  ne  ses  aidans  aussi,  tant  estoit  mortel- 
lement courcié  le  duc  de  cestui  fait,  car  lui  touclioit  trop 
à  son  honneur  pour  cause  du  sauf-conduit,  dont  jamais  ne 
seroit  réparable  le  fait,  ce  lui  sambloit. 

Or,  estoit  le  bastard  de  noble  et  haute  parenté  et  avoit 
des  amis  beaucoup  en  court  et  acquis  et  charnels,  et  estoit 
capitaine  des  archiers  du  conte  de  Charolois,  vaillant 
homme  et  très-bon  archier  :  mesmes  en  son  jeusne  eage 
avoit  esté  page  du  duc.  Sy  allèrent  toute  celle  nuit  les 
amis  du  bastard  prier  au  conte  de  Charolois,  au  conte 
d'Estampes,  au  seigneur  de  Croy,  au  seigneur  de  Lannoy, 
mesmes  à  la  ducesse,  que  pour  Dieu  et  pour  charité  il  leur 
plust  à  prier  pour  leur  cousin,  qui  sans  remède,  ce  sa- 
voient  bien,  estoit  mort,  si  le  duc  n'estoit  rompu,  premier 
que  le  jour  venist,  et  pour  tant  prièrent  et  supplièrent  à 
tout  ch^scun  pour  aide  et  confort  et  se  offrirent  d'en  faire 
telle  réparation  au  nom  du  bastard  que  à  tout  le  monde  et 
mesmes  à  celuy  qui  estoit  affolé,  il  devroit  suflire  par  rai- 
son. Sy  alla  la  ducesse  et  se  rua  à  genoux  devant  son 
mary,  et  n'y  fit  riens.  Y  vint  après  le  conte  son  fils,  qui  à 
genoux  et  à  mains  jointes  s'y  tint  longue  espace,  priant 
pour  la  vie  de  son  serviteur  et  lui  remonstrant  comment 
il  estoit  vaillant  homme  et  l'avoit  bien  et  longuement 
servi,  pareillement  tout  son  lignage,  mais  onques  ne  le 
put  vaincre.  Son  fils  bastard  aussi,  messire  Anthoine,  y 
laboradetout  son  pouvoir,  mais  n'y  pouvoit  riens,  le  conte 

d'Estampes  aussi  et  le  seigneur  de  Croy  qui  l'en  pressèrent 
à  part,  mais  tous  y  perdirent  temps,  et  ne  leur  demora 
espoir  sinon  un  seul,  qui  estoit  en  la  contesse  de  Charo- 
lois;  car  savoient  bien,  si  ceste-là  ne  pouvoit  vaincre,  ne  ob- 
tenir, jamais  n'y  auroit  remède.  Sy  alla-on  devers  elle  et  la 
fit-on  venir  devant  le  duc,  et  cbéant  sur  ses  genoux,  com- 
mença à  dire  :  t  Hal  monseigneur,  je  suis  vostre  très- 
«  humble  fille  et  niepce,  et  m'avez  fait  l'honneur  d'estre 
«  l'espouse  de  monseigneur  vostre  seul  fils  :  je  ne  vous 
«  requis  onques  riens  de  grant,  fors  à  ceste  heure  pré- 
«  sente.  Je  vous  supplie  humblement  que  de  vostre  grâce, 
«  il  vous  plaise  à  moy  donner  la  vie  du  bastard  de  la 
•  Viéville,  serviteur  de  monseigneur  mon  mary,  laquelle 
«  vous  avez  refusée  à  madame,  à  monseigneur  et  à  tout 
«  le  monde.  Le  derrenier  de  tout  leur  espoir  est  en  moy; 
«  je  vous  supplie,  en  Thonneur  de  la  sainte  passion  de 
«  Jhésu-Crist,  que  vostre  bonté  s'estende  maintenant  sur 
«  moy  et  luy.  »  Et  alors  respondit  le  duc  :  t  Belle-fiUe, 
«  belle  niepce,  jà-soit-ce  que  la  chose  me  touche  si  près 
«  à  mon  honneur  que  nulle  riens  plus  et  qu'à  tout  le 
€  monde  j'estoie  délibéré  d'en  faire  refus,  par  desplaiair 
«  que  j'en  ay  eu  au  cœur,  toutevoies,  voiant  vos  humbles 
«  prières  et  sentant  par  vostre  présence  que  nulle  riens  je 
«  ne  vous  pourroye  refuser  par  Tamour  que  j'ay  envers 
«  vous,  je  vous  accorde  vostre  demande,  parmy  ce  que 
«  les  amis  du  bastard  feront  réparation  du  cas  à  Tappar- 
«  tenir,  et  tant  et  si  avant  que  moy  et  la  partie  en  soient 
c  contens,  et  vous  doit  bien  remercier  le  bastard,  car  de 
«  vous  seule  au  monde  il  tient  sa  vie.  »  Et  jà-soit-ce  que 
la  chose  estoit  de  grand  outrage  et  presque  inréparable  au 
regard  de  l'honneur  par  bons  et  sages  moiens,  toutevoies 
et  par  grandes  diligences  la  commotion  des  Frisons  fut 

appaisée,  et  fut  faite  amende  honorable  et  profitable  au 
blessé,  et  lui  fut  assignée  rente  durable  à  sa  vie  de  quan- 
tité de  florins  d'or  par  an,  et  au  remanant  tout  fut  mis  en 
paix  et  en  ces  *,  et  en  l)on  requoy.  Sy  partirent  les  Frisons 
bien  contens  du  duc  et  bien  appaisiés  et  le  cognurent  par 
cestui  meschief  advenu,  estre  prince  véritable,  prince  de 
droiture  et  de  justice,  moult  à  redoubter  et  à  craindre  en 
son  courroux,  et  en  leur  rude  patois  le  recommandèrent 
beaucoup. 

CHAPITRE  XIX. 


Comment  le  duc  manda  ses  gens  d'armes  pour  combattre  les  rebelles 

d'Utrecht. 


A  tous  lez  se  dressoient  chemins  et  ouvertures  pour 
mettre  les  rebelles  d'Utrecht  en  raison,  et  pour  les  faire 
venir  à  obéissance  au  moins  mal  qu'on  pourroit  et  sans 
effusion  de  sang»  à  quoi  toutevoies  les  dessusdits,  et  sou- 
verainement ceux  de  Brederode,  par  nul  sens  ne  vouloient 
condescendre,  jà-soit-ce  que  plus  grans  offres  on  leur  avoit 
fait  et  promis  rescompenses  pour  leurs  despens  et  intérest, 
qui  riens  n'y  firent,  mais  demorèrent  roideset  restifs  tous- 
jours  en  leur  querelle  et  maintinrent  la  ville,  maulgré 
toute  la  communauté  qui  estoit  pour  David.  Sy  n'y  voioit- 
on  ne  tour,  ne  remède ,  sinon  de  laisser  la  voye  de  dou- 
ceur longuement  quise  et  de  venir  à  celle  de  force  et  de 
rigueur  pour  rabattre  leur  orgueil.  Et  comme  j'ay  dit  que 
le  duc  avoit  fait  venir  estoffe  devers  luy  de  son  chasteau 
de  Lille  pour  paier  gens  d'armes  si  h  la  guerre  venoit,  et 

•  Bn  ces,  en  repos. 

aussi  qu'on  leur  avoit  fait  des  remonstrances  et  des  figures 
de  celle  très-renommée  et  redoubtable  ville,  la  ville  de 
Gand,  comment  elle  avoit  esté  réduite  à  subjection  et 
payée  enfin  de  ses  longs  vieux  outrages  par  ceste  propre 
main  mesme  qui  leur  offroit  espargne  et  dont  onques  ne 
firent  ne  conte,  ne  estime,  enfin  le  duc,  voiant  leur  obsti- 
nation, envoia  le  conte  d'Estampes  en  Picardie  pour  lever 
gens  d'armes  et  pour  les  faire  venir  prestement  devers 
luy,  pareillement  donna  charge  à  son  fils  bastard,  messire 
Anthoine,  de  lever  quatre  cens  lances  aussi  et  les  archers, 
dont  le  furnissement  des  deux  devoit  monter  à  mille  lances 
et  cinc  mille  archers,  qui  estoit  belle  compagnie.  Sy  pas- 
sèrent la  mer  les  deux  seigneurs  et  s'en  alla  celuy  d'Es- 
tampes à  Péronne  et  en  ces  marches  de  là  entour,  et  le 
bastard  en  la  basse  Picardie  vers  Saint-Omer  et  Aire  sur 
les  marches  de  Flandres,  là  où  estoit  son  repairier  ;  et 
levèrent  gens  grant  nombre,  archers  et  hommes  d'armes, 
selon  le  contenu  de  leur  charge,  atout  lesquels  ils  se  con- 
tinrent en  l'attente  qu'on  les  manderoit  pour  faire  passer 
la  mer,  car  encore  laboroit-on  tousjours  et  assaioit-on  si 
on  pourroit  avoir  par  bel  cestes  rebelles  gens  sans  venir  à  la 
force,  mais  nenny;  on  y  perdoit  temps,  car  ne  vouloient 
croire  que  gens  d'armes  dussent  venir  jamais  sur  eux 
fors  que  menasces,  et  par  ainsi,  après  tout  essay  perdu  et 
et  que  jà  l'aoust  estoit  tout  près,  furent  faits  passer  gens 
d'armes  et  descendre  en  Hollande  à  tout  effort,  et  alors 
aprièmes  voioient  que  c'estoit  à  bon  escient,  et  les  com- 
mença à  envahyr  peur  et  fraeur  de  courrage  *. 


»  D'après  Matthieu  d'Escouchy ,  le  duc  leva  vingt  mille  oombattantfi , 
dans  sea  paya  de  Picardie,  de  Flandre,  de  Hainaut  et  de  Brabant. 

CHAPITRE  XX. 
De  la  mémorable  dcsconfiture  des  infidèles. 

Pour  la  haute  joye  et  feste  que  les  bons  crestîens  doivent 
faire  en  voir  prospérer  et  florir  la  sainte  divine  foy,  et  les 
champions  etmainteneurs  d'icelle  vaincre  tousjours  et  pré- 
valoir à  rencontre  de  leurs  ennemis ,  droit-cy  donques  il 
sîet  bien  de  vous  faire  un  conte  de  ce  dont,  avecques  les 
lettres  et  relations  que  j'en  oys,  je  vis  aussi  les  mistères  et 
solempnités  qu'on  en  fit  en  rendant  grâces  à  Dieu  des  nou- 
velles. Et  comme  il  vous  peut  bien  souvenir,  parce  que 
ailleurs  je  vous  en  ay  fait  reccort,  que  l'empereur  des 
Turcs,  droit  ennemi  et  blasphémeur  de  Dieu,  jà  par  ci- 
devant  avoit  pris  la  forte  ville  de  Constantinoble  et  fit  en 
icelle  pluseurs  dérisions  abbominables  que  Dieu  permist 
peut-être  pour  les  péchiés  de  son  peuple,  et  avecques  ce 
conquist  et  s'appliqua  à  lui  plusieurs  villes  et  forteresses 
par  mer  et  par  terre  et  subjugua  toute  Grèce,  et  depuis  à 
l'autre  bout  de  son  empire  marchissant  et  prenant  pointe 
au  royaume  d'Honguerie,  s'est  efforcé  maintes  fois  et  lon- 
guement pour  rompre  là  dedens  sur  la  terre  crestienne 
pareillement  comme  il  avoit  fait  en  Grèce,  soy  confiant 
seulement  en  la  multitude  de  sa  puissance  et  présumant 
de  vouloir  devenir  empereur  du  monde  entier,  qui  toutes 
les  trois  lois  feroit  tourner  et  convertir  en  une,  disant 
que  aussi  possible  estoit  à  lui  de  ce  faire,  ce  lui  sambloit, 
comme  il  estoit  à  Alixandre  qui  pour  son  commencement 
n  avoit  la  centime  part  de  puissance  comme  luy ,  par  quoy 
luy  qui  en  avoit  jà  une  grant  part  et  estoit  jeusue  et  fort, 
riche  d'or  et  d'avoir  et  garny  de  peuple  comme  d'estoillcs 

au  ciel ,  lui  sambloit  bien  que  pareillement  il  y  pourroit 
parvenir  s'il  Tosoit  entreprendre,  dont  de  présomption  se 
trouva  assez  garny  comme  il  aperu  maintes  fois  par  les 
dures  molestes  et  entreprises  que  monstrées  a  sur  les  cres- 
tiens,  tant  en  Grèce  comme  sur  frontières  de  Hongiierie  et 
les  marches  voisines,  là  où  à  Theure  de  ce  chapitre  escrit, 
le  puissant  bras  de  Dieu  lui  avoit  donné  répuise  et  ne 
lavoit  souffert  prévaloir  à  rencontre  de  ceux  de  sa  loy. 
Maintenant  donques  sur  la  manière  et  qualité  de  son  en- 
treprendre sur  les  crestiens,  veul  réciter  ce  dont  les  lettres 
et  vrais  recors  venus  en  France  et  au  duc  présent,  font  tes- 
moignage,  et  dont  les  envoians  qui  les  ont  escrites  et  qui 
mesmes  estoient  au  lieu,  sont  d  auctorité  et  de  crédence, 
jà-soit-ce  que  les  unes  sont  plus  amples  en  conte  que  les 
autres,  et  les  autres  différentes  en  nom  de  la  place  là  où  se 
fit  la  besongne,  toutes  toutevoies  concordantes  en  un  jour 
en  la  desconfiture  du  Turc  par  une  voie  et  manière,  en 
quoy  après  y  avoir  pensé,  une  raison  seule  me  donne 
appaisement,  c'est  que  une  place  se  peut  nommer  diverse- 
ment selon  divers  langages,  ou  une  grant  Jbesongne  peut 
prendre  divers  titres  selon  les  diverses  places  à  Tentour,  là 
où  elle  a  esté  faite,  comme  la  bataille  que  fit  le  roy  Henri 
contre  les  François  que  aucuns  nomment  la  bataille  de 
Blangy,  autres  d'Azincourt,  et  les  autres  de  Ruisseauville, 
et  tous  disans  vray  selon  divers  regars.  L'évesque  toute- 
voies  de  Toul,  qui  depuis  fut  évesque  de  Tournay  '  et 
lequel  pour  ce  temps-cy  estoit  devers  le  roy  Lancelot, 
celuy  et  par  lettres  envoiées  au  duc  et  par  vive  voix  h 
moy  et  à  autrui,  certifia  ceste  chose  estre  véritable  et  que 
luy-mesme  après  la  desconfiture  du  Grant  Turc,  environ 

■  GuiUaume  Pilastre,  éréquo  de  Toal  oq  1449  et  de  Tournaj  en  1461. 

six  gepmaines  avoit  esté  en  la  place  de  sa  confusion  nom- 
mée Bellegrade  assise  sur  la  rivière  de  Dunoe',  dont  du 
différent  que  les  lettres  portent  du  nom  et  du  lieu  il  donna 
suffisant  appaisement  à  chascun,  parce  que  luy-mesme 
avoit  esté  au  lieu  là  où  il  avoit  tout  vu  et  oy  ce  qui  en 
estoît  advenu  et  mesme  visité  les  murailles  entamées  et 
adommagiées  par  Tennemy  de  Dieu,  là  où  Dieu  fit  et  dé- 
monstra  ses  miracles  à  son  peuple  à  Testroit  de  la  beson- 
gne,  comme  par  l'universelle  crestienté,  il  fut  annoncié 
alors  aux  princes  et  aux  rois  par  les  voisins,  et  comme 
moy-mesme  j'en  vis  les  processions  solempnelles  et  les 
sermons  qui  s'en  firent  en  rendant  grâces  à  Dieu  de  sa 
bonté  et  miséricorde. 

Est  à  savoir  que  le  Turc  naguères  avoit  mis  le  siège 
devant  une  ville  et  forteresse  nommé  Ensswisemberg*  sur 
les  marches  et  frontières  de  Honguerie  au  quel  lieu  le 
siège  demora  par  l'espace  de  quatre  mois  et  demi.  Sy 
y  avoit  des  cristiens  devers  le  Turc,  qui  entendoient  que  le 
Turc  avoit  juré  par  son  dieu  Mahomet  que  icelle  ville  et 
chasteau  il  assaudroit  et  la  prendroit  par  force,  ou  luy  et 
toutes  ses  gens  y  demorroient  morts.  Adonc  firent  à  savoir 
lesdits  crestiens  à  Onidianus*  que  icelui  Turc  devoit  assail- 
lir ladite  ville  la  nuit  de  la  Magdalaine.  Après  icelles 
nouvelles  oyes,  ledit  Onidianus  se  mist,  î»us,  accompagné 
de  neuf  cens  chevaux  et  bien  quarante  mille  piétons,  gens 
de  plusieurs  sortes  et  conditions,  et  arriva  en  icelle  ville  la 
nuit  devant  la  nuit  de  la  Magdalaine  par  la  rivière  de 
Dunoe,  car  ledit  Turc  tenoit  le  siège  par  terre  et  ne  garda 
point  icelle  rivière. 

■  Dunoe,  le  Danube. 

•  Les  Allemands  appelaient  Belgrade  :  Griechisch-Weissemburg'. 

'  Jean  Huniade. 

Sy  fit  le  Turc  venir  une  quantité  de  ses  gens,  est  à  savoir 
la  tierce  partie,  pour  assaillir  ladite  ville  environ  à  douse 
heures  en  la  nuit,  et  les  crestiens  estans  en  icelle  ville  se 
revengèrent  très-fort  et  les  abattirent  jus  de  leurs  mu- 
railles, et  dura  l'assaut  depuis  douse  heures  en  la  nuit 
jusques  à  huit  heures  au  matin,  et  après,  ils  se  sont  re- 
nouvelles d'autres  gens  frès  pour  assaillir  de  rechief  ladite 
ville,  et  dura  ycelui  assaut  depuis  huit  heures  jusques  à 
quatre  heures  après-midy,'  et  les  reboutèrent  ceux  de  la 
ville  comme  devant.  En  après  pour  la  tierce  fois  est  venu 
le  Grant  Turc  en  propre  personne  avecques  sa  gentillesse  ' 
pour  assaillir  et  faire  de  tous  points  confondre  la  ville,  et 
dura  cestui  assaut  depuis  les  quatre  heures  après-midi 
jusqu'au  lendemain  au  midy,  tant  que  les  crestiens  traveil- 
liés  et  lassés  furent  mas  et  recréans  et  presque  rués  jus  et 
desconfis,  car  une  grant  partie  de  leurs  ennemis  estoient 
jà  entrés  dedens  ;  mais  comme  Dieu  le  voulut,  là  estoit 
venu  un  saint  message  de  Dieu,  un  dévot  frère  cordelier 
nommé  de  Campistrano*,  compagnon  à  saint  Bernardin, 
lequel  prit  un  crucifis  en  sa  main  et  monta  tout  au  plus 
haut  du  chasteau  et  cria  à  haute  voix  cestes  paroles  en 
latin  :  «  0  Deus  meus!  0  altissime pater!  0  mon  Dieu! 
«  0  très-hautain  père!  vien  en  aide!  vien;  délivre  ton 
«  peuple  que  tu^s  racheté  de  ton  propre  sang!  vien  ;  ne 
«  veuUe  tarder!  Mon  Dieu,  mon  Dieu,  où  sont  tes 
a  anciennes  miséricordes?  Vien  affin  que  les  Turcs  et  les 
<  infidelles  ne  dient  :  où  est  leur  Dieu?  »  Ces  mesmes 
mots  propres,  sans  plus,  ne  moins,  il  escria  à  haute  voix. 


•  Sa  gentillesse,  ses  nobles. 

*  Sur  saint  Jean  de  Capistran  et  sur  la  part  qu'il  prit  à  la  délivrance 
de  Belfirrade,  voyez  les  érudites  recherches  du  R.  P.  Van  Hecke,  dans 
Tun  des  derniers  volumes  des  Acta  Sanctorum. 

moult  tendremeât  plorant.  Sy  oyrent  ceste  voix  les  cres- 
tiens  et  en  devinrent  prestement  tous  reSconfortés  et  enfor- 
ciés  comme  ai  jamais  n'eussent  porté  traveil,  et  en  envays- 
sant  courrageusement  leurs  ennemis,  mirent  h  mort  tous 
ceux  qui  entrés  estoient  dedens  la  ville,  et  se  mist  en  fuite 
le  Grant  Turc  avecques  ses  gens,  et  les  crestiens  les  sievy- 
rent  bien  huit  lieues  de  long,  tousjours  tuant  et  abattant 
gens  devant  eux  tant  que  le  nombre  en  fut  grant  et  mer- 
veilleux et  la  victoire  miraculeuse.  Sy  ont  trouvé  les  cres- 
tiens au  lieu  où  estoit  le  siège  onze  grosses  bombardes 
dont  il  y  en  a  six  de  trente-trois  quartiers  de  long  chas- 
cune  et  de  sept  quartiers  de  haut,  et  encore  bien  deux 
cens  autres,  que  canons,  que  bombardes,  plus  petites,  sans 
les  autres  biens  et  richesses  sans  nombre.  Ceste  déclara- 
tion fut  envolée  par  le  roy  de  Honguerie  et  de  Bohême  au 
seigneur  de  Heinseberg,  jadis  évesque  de  Liège,  et  celui 
de  Heinseberg  lenvoia  translatée  en  françois  à  la  ducesse 
de  Bourgongne,  dame  Ysabel  de  Portingal. 

Ce  sont  icy  les  nouvelles  qui  vinrent  au  duc  de  Bour- 
gongne, lesquelles  comme  je  oys  mesme  et  vis,  ont  esté 
avériées  et  approuvées  par  ledit  évesque  de  Toul,  abbé  de 
Saint-Bertin,  qui  tantost,  comme  j'ay  dit,  après  la  descon- 
fiture faite,  se  trouva  devers  le  roy  Lancclot,  comme 
ambassadeur  de  par  le  duc  son  maistre,  et  trouva  la  chose 
avoir  esté  toute  vraye,  mais  pour  que  cestes  nouvelles 
droit-cy  diffèrent  de  celles  que  le  roy  reçut  du  duc  de  Milan 
Francisque,  concordantes  toutevoies  en  un  jour  et  en  un 
temps,  pour  tant  pour  satisfaire  à  toutes  deux  et  à  ceux  qui 
les  ont  envolées,  droit-cy  vous  mettrai  les  lettres  telles 
que  le  roy  les  reçut  en  coj)ie  de  celles  qui  furent  envolées 
au  légat  de  nostre  Saint-Père,  et  puis  du  légat  au  duc  de» 
Venise,  du  duc  de  Venise  au  duc  de  Milan,  du  duc  de 


114  CHRONIQUE 

Milan  au  roy,  du  roy  au  cardinal  d'Avignon,  légat  eu 
France,  pour  lors  estant  devers  le  roy,  et  sont  telles  les 
lettres  *  : 

«  Très-révérend  père  en  Dieu ,  à  vostre  domination  et 

<  paternité  poons  rescrire  des  nouvelles  comment  Tempe- 

<  reur  des  Turcs,  atout  sa  grant  puissance  et  assamblée 
ft  de  gens  d'armes,  avec  pluseurs  engins  estoit  venu  assi^ 
«  ger  et  assaillir  le  chastel  de  Nanderoude  *,  et  estoit  venu 
a  ledit  empereur  à  telle  puissance  d'hommes  et  d'engins 
«  que  onques  œil  telle  ne  vit,  ne  entendement  ne  conçut, 
«  tellement  que  ledit  chasteau  par  violence  de  jet  de  bom* 

<  bardes  et  d'engins  a  totalement  destruit,  et  que  plus 

<  raisonnable  est  de  le  nommer  champ  que  chasteau  pour 
«  la  totale  destruction*  des  murs  qui  en  sont  abattus  et 
c  rasés  jusques  terre,  après  laquelle  destruction,  la  quarte 
<c  férié,  est  à  savoir  le  merquedi  devant  la  Saint-Jacques', 
t  à  heure  de  vespres,  audit  chasteau  firent  un  merveilleux 
a  assaut  à  si  grant  rigueur  et  puissance  et  par  si  long 
«  temps  qu'il  dura  toute  la  nuit  jusqu'au  lendemain  au 
tt  disner,  et  celuy  temps  pendant,  combattîmes  à  eux 
«  main  à  main  par  deux  fois  au  lieu  moien  du  chasteau, 
«  comme  si  nous  eussions  esté  en  champs,  duquel  chas- 
a  teau,Dieu  nous  aidant,  boutâmes  ledit  empereur  dehors, 
«  lui  et  ses  gens  et  toute  sa  puissance,  et  puis  vuidàmes 
«  dehors  et  combattîmes  à  luy  jusques  au  soir,  tellement 
a  que  nous  gaignâmes  et  obtenîmes  toutes  ses  bombardes 
«  et  engins,  et  demora  ledit  empereur  atout  petite  com- 


'  La  lettre  que  cite  ChastollaiD  est  de  Jean  Huniade.  C'est  à  peo  près 
dans  les  mCmes  termes  qu'il  annonça  sa  victoire  au  roi  dé  Hongrie. 
Vof/ez  Pray,  Ann.  regum  Hun  g.,  III,  p.  180. 

*  Nanderoude,  pour  Nanderalba,  nom  latin  de  Belgrade. 

>  21  juillet  14jB. 

«  pag^e.  La  sixième  férié,  est  à  savoir  le  vendredi  en- 
«  sievant.  de  nuit,  ledit  empereur  ainsi  combattu  et 
a  desconfît  se  converti  en  fuite.  Par  quoy,  s'il  est  aucuns 
a  qui  de  présent  aient  voé  et  veulent  aller  combattre  yce- 
«  lui  empereur,  de  léger  pourroient  conquérir  et  obtenir 
<  son  royaume.  La  raison  est  pour  ce  que  ses  principaux 
«  capitaines  et  principalement  ses  piétons  ont  esté  détruits 
«  et  annichillés  es  dites  batailles  et  assauts,  et  estions 
«  dedens  ledit  chastel  au  temps  de  l'assaut  de  celui  et 
«  tout  le  temps  que  il  fut  asségié,  mais  par  longue  conti- 
«  nuation  y  ot  pluseurs  de  nos  gens  blessiés  et  navrés, 
«  et  les  aucuns  morts,  mais  toutevoies,  par  laide  de  Dieu, 
«  onques  empereur  des  Turcs  ne  se  party  de  champ, 
€  vaincu,  ne  desconfy  si  honteusement  comme  cestui  a 
«  fait  maintenant.  Toutes  cestes  choses  icy  faites,  ledit 
a  propre  vendredi  convertîmes  nostreost  versTeaue,  pour 
c  aller  combattre  ses  gallées  comme  autrefois  avions  fait, 
«  desquelles  les  aucunes  avions  obtenues  et  gagnées,  mais 
«  y  celles,  tantost  que  elles  nous  virent  approchier,  se 
«  convertirent  en  fuite,  et  y  eut  aucuns  hommes  saillant 
«  de  gallée  en  autre  qui  aucunes  d'icelles  les  brûlèrent  et 
a  y  boutèrent  le  feu,  par  quoy  nous  estans  audit  chastel, 
«  pour  présent  ne  savons  que  nous  avons  h  faire,  car 
«  icelui  ne  pouvons  plus  dire  chastel,  mais  champ  ouvert 
«  pour  la  grant  destruction  des  murs.  Escrit  audit  lieu 
«  ladite  sixième  férié  devant  la  feste  Saint-Jacque  l'a- 
«  postre  l'an  mil  CCCC  LVI.  » 

Et  jà-soit-ce  que  cestes  nouvelles  discordent  en  noms  et 
en  aucunes  manières  de  faire,  et  que  je  ne  voudroie  point 
Tune  autorisier  devant  Tautre,  toutevoies  par  les  copies 
et  certifications  que  j'en  vis  en  celuy  temps,  il  est  possible 
que  toutes  deux  furent  vrayes  et  que  ce  furent  deux  diffé- 

rentes  besongnes,  et  pourtant  sans  plus  enfoncer  la  matëre 
que  en  tant  que  j'en  ay  escrit,  je  laisse  la  vérité  à  ceux  qui 
la  peuvent  entendre,  mais  tant  en  dis-je  bien  que  des  pre- 
mières j'en  vis  faire  les  sermons  publiques  et  les  proces- 
sions solempnelles,  et  fut  approuvé  vray  que  le  cordelier 
deCampistrano,  un  dévot  preud'homme,  fit  et  dit  les  mots 
au  plus  haut  du  danger,  et  furent  les  crestiens  esvertués 
et  victoriens  en  yceux  saints  mots  que  vous  avez  oys'. 

CHAPITRE  XXI. 

Comment  vers  ce  temps  sourdy  une  comète  et  comment  U  y  eut  à 
Gennes  une  pluie  de  sanc. 

Vers  ce  temps-cy  sourdy  une  comète  et  se  monstra  après 
mye  nuit,  prenant  sa  naissance  sur  les  parties  d'Allemagne, 
à  une  grosse  queue  et  longue  de  six  à  sept  lances  par 
manière  de  parler.  Aucuns  toutevoies  la  jugeoient  l'avoir 
longue  comme  la  ville  d'Orléans,  non  droite,  mais  four- 
chant et  courboiant  devers  la  partie  de  septentrion  et 
déclinant  sur  les  parties  prochaines,  comme  sur  les  Yta- 
lies.  Une  autre  estoit  vue,  ce  disoient  aucuns,  es  parties 
d'Ytalie,  et  lavoient  vue  ceux  de  Eome  toute  enflambée, 
mais  alloit  fort  en  déclinant.  Romains  en  furent  forment 
esbahi3;  sy  en  firent  processions  solempnelles.  A  Gennes 
aussi  vers  cestui  temps  plut  si  fort  et  à  telle  abondance, 
que  à  peine  la  ville  n'en  fut  noiée,  et  y  plut  sang  en 
aucuns  lieux,  ainsi  que  les  nouvelles  m'en  vinrent,  de 
quoy  les  quarreaux  et  les  pavemens  demorèrent  tachiés, 
et  en  chut  sur  le  cuevrechief  d'une  damoiselle,  lequel  pour 

■  Cf.  Matthieu  d'Escoucby ,  cbap.  CXIX,  et  Jacques  Duclercq,  III,  21 . 

lavement  nul  ne  se  pouvoit  nettoyer.  Autrefois  au  temps 
que  les  Romains  estoient  en  leur  règne,  comme  raconte 
Titus-Livie,  en  est-il  plu  à  Rome  par  diverses  fois,  sur  quoy 
les  Romains  se  conseillèrent  à  leurs  dieux  et  leur  en  firent 
sacrifices,  car  notoient  bien  que  ce  sont  prodiges  et  pré- 
sages d'aucuns  maux  et  mescliiefs,  et  pour  ce  y  vouloient 
prévenir  par  aucunes  oblations  pour  rompre  les  menaces 
de  leurs  dieux.  Aussi  est-il  possible  qiiedroit-cy  à  Gennes, 
ce  a  esté  un  présage  et  un  advei-tissement  de  future  afilic- 
tion  ou  ruine  sur  la  ville  et  les  habitans.  L'on  dit  volen- 
tier^  que  au  temps  que  les  comètes  se  monstrent,  il  advient 
des  merveilles  et  des  cas  e<tranges  es  parties  là  où  elles 
ont  leur  influence  et  y  juge-on  guerre,  tribulation  et 
mort  de  hauts  princes,  lesquelles  choses,  posé  que  elles  ne 
.soient  approuvées,  ne  tenues  à  nécessaires,  sont  toute- 
voies  apparues  droit-cy  assez  depuis  et  trouvées  advenues 
en  plusieurs  hauts  et  grans  cas  et  en  moii;  de  plusieurs 
hauts  et  grans  princes,  dont  il  sera  fait  mention  en  lieu 
dû,  et  à  tant  m'en  passe  jusques  l'heure  vendra  que  lieu 
sera  d'en  parler. 

CHAPITRE  XXII. 

Comment  le  Saint-Père  envoia  au  duc  de  Bourgongnc  la  bannière 
de  la  croisade. 

A  VOUS  autres  qui  avez  vive  mémoire,  il  vous  peut  bien 
souvenir  comment  nostrc  Saint-Père  le  pape  Calixte  en  la 
première  année  de  son  siège  fit  son  vœu  solempnel  d'aller  ;i 
rencontre  du  Turc  et  de  là  respandre  son  sang,  si  besoin 
estoit,  comme  viellart  il  fust,  avecques  conditions  bonnes 
et  honnestes  par  lesquelles  on  ne  le  pouvoit  reprendre 

de  faute,  si  autrement  advenoit.  Comme  en  un  chapitre  à 
part  hiy  *,  le  vœu  a  esté  mis  et  déclaré  icy  dessus  tout  au 
long,  aussi  vous  peut  et  doit  bien  souvenir  comment  par 
plusieurs  et  longues  années  continuement  le  duc  présent 
de  qui  nous  parlons,  entre  les  autres  princes  de  la  cristienté 
estoit  celuy  qui  seul  et  le  plus  s  estoit  offert  au  service  de 
Dieu  et  qui  pour  résister  à  lennemi  de  la  foy,  le  cruel 
Turc,  si  secours  eust  trouvé  es  autres  princes,  avoit 
voulu  mettre  son  corps,  sa  chevance  et  sa  chevderie  en 
cest  emploi,  et  à  ceste  cause  avoit  fait  les  solempnels 
vœux  du  Faisan,  soy-mesme  transporté  jusqu'à  Rainse- 
bourg  et  incessamment  envoie  et  sollicité  depuis  vers  les 
princes  de  l'empire  et  d'autres  régions  pour  venir  à  ceste 
sainte  conclusion,  et  comme  de  tous  les  princes  vivans 
lors  mesmes  et  de  tous  les  papes  séans  à  Rome  de  son 
eage  a  esté  sçu  et  cognu  et  divulgué  par  Tuniverse 
terre.  Maintenant  donques,  après  que  ce  bon  Saint-Père 
mu  de  dévotion  avoit  fait  son  vœu  à  l'insécution  du  duc 
de  Bourgongne,  dont  il  désiroit  voir  sortir  l'effet,  pensant 
encore  lenflamber  plus  ardamment  en  son  noble  pourpos 
et  plus  le  faire  chaudier  et  haster,  délibéra  de  lui  envoier 
le  ^ignacle  de  la  croix,  par  lequel,  quant  le  verroit,  si 
onques  avoit  eu  faim  à  la  deffension  de  la  foy,  maintenant 
encore  elle  lui  croistroit  au  double  et  y  rendroit  plus 
peine.  Et  de  fait  pour  le  seul  prince  de  la  terre  pour  ce 
tempsd'alors,  en  qui  l'église  de  Dieu  avoit  plus  d'espoir  et 
d'attente  et  de  seul  repos,  lui  envoia  une  bannière  atout 
une  croix  rouge  toute  sanglantée  par  mémoire  de  la  pas- 
sion du  Sauveur  du  monde  qui  en  ycelle  mourut,  et  ycelle 
commise  es  mains  de  notables  ambassadeurs,  fut  portée  à 

*  Ce  chapitre  appartient  à  une  partie  de  la  chronique,  qui  n*a  pas  été 
retrouvée. 

La  Haye,  en  Hollande,  là  où  lesdits  aubassaeurs  arri- 
vèrent, et  en  firent  la  présentation  au  duc,  qui  moult  la 
reçut  révéramment  et  en  grande  Immilité,  soy  réputant 
tout  indigne  de  riionneuret  celuy  de  la  terre  moins  propre 
pour  en  avoir  la  gloire.  Rendant  toutevoies  grâces  au 
Saint-Père,  pasteur,  promist  de  ^^oy  y  acquitcr  bien  et 
d'en  faire  son  léal  porisiMe,  qui  povre  estoit,  ce  disoit,et  de 
petit  effet,  mais  de  ce  qu  il  y  pouvoit  et  avoit  pu,  il  n'avoit 
point  tenu  h  luy  que  le  voiage  n'estoit  autrement  avancié, 
jà-soit-ce  que  c'estoit  Tun  des  princes  delaterre,cedisoit, 
qui  plus  en  estoit  loings  et  plus  circuy  de  difficultés  pour 
y  mener  armée,  non  pas  que  par  ce  il  se  voulsist  excuser, 
ne  parer,  mais  pour  donner  entendre  la  nature  de  la  chose 
quelle  elle  estoit  et  de  quelle  considération  digne.  Toute- 
voies  disoit  bien  que  tous  autres  affaires  du  monde  mis  dar- 
rière,  si  la  possibilité  s  y  trouvoit  et  la  disposition  bonne, 
il  y  exposeroit  son  î\me  et  son  corps  et  tout  ce  que  tenoit 
de  Dieu,  gens  et  chevance,  comme  en  tous  ses  faires  et 
dires,  ailleurs  et  par  diverses  fois,  avoit  monstre  et  donné 
preuve  de  son  bon  vouloir.  Sy  est  vray  que  le  duc,  par  ré- 
vérence de  renseigne  envoiée  ainsi  du  Saint-Père,  fist 
faire  une  grant  et  fiolempuclle  congrégation  des  églises  et 
monastères  là  entour,  et  par  un  dimence  quatrième  jour 
de  juillet,  fit  faire  procession  générale  là  où  luy-mesme 
aceompagnié  de  toute  la  haute  baroniiie  de  son  hostie  et 
du  pays,  allaavecqucs,  tout  à  pié,  et  y  fut  porté  le  compha- 
non  de  nostre  Saint-Père  tout  de.<ploié.  Fut  faite  aus.si  une 
messe  très-dévote,  et  jniis  le  sermon  et  la  déclaration  de 
ladite  croix  ainsi  envoiée,  et  la  cause  pour  quoy,  en  quoy 
toutes  créatures,  hommes  et  femmes,  s'attendrirent  mer- 
veilleusement, et  n  y  eussent  pour  celle  heure  riens  plaint, 
ne  corps,   ne  chevance;  vuv  le  peuple  de  sa  nature  on 

celuy  pays  y  est  tendre  et  charitable  et  de  bonne  léale  foy 
envers  Dieu. 


CHAPITRE  XXIII. 


Comment  le   conte   d'Estampes  et  le  bastard  Anthoine  de   Bour- 
gon^e  conduisirent  leurs  gefis  d'armes  en  Hollande. 


Or  ne  vouloient  cestes  gens  d'Utrecht,  les  Brederode,  le 
seigneur  de  Montfort  et  les  autres,  venir  à  nulle  raison,  ne 
eux  souffrir  mener  à  nulle  voye  de  paix  qui  ne  fust  toute 
à  leur  bel,  par  quoy  il  y  convenoit  aller  en  la  fin  par  voye 
de  fait,  car  autrement,  ce  vit-on  bien,  on  ne  les  auroit 
point.  Or  estoient  les  gens  d'armes  encore  par  deçà  la 
mer  en  Picardie  et  s'avançoit  fort  la  saison,  car  jà  estoit 
my-juillet,  Sy  furent  mandés  y  celles  gens  d  armes  et 
escrit-on  au  conte  d'Estampes  et  au  bastard  que  on  les  fist 
avancer.  Sy  le  firent  ainsi  lesdits  seigneurs  et  mirent  aux 
champs  leurs  gens,  dont  la  compagnie  estoit  fière  et  moult 
belle  et  bien  pour  faire  un  grant  esploit  là  où  ils  eussent 
été  mis  en  œuvre.  Car  y  avoit  de  nobles  et  hauts  seigneurs 
capitaines  et  meneurs,  la  fleur  toute  de  Picardie,  de  Flan- 
dres et  de  Haynau,  et  n  y  avoit  celuy  qui  ne  se  estoit  mis 
sur  le  bon  bout  pour  soy  monstrer  en  pays  d  ennemy 
estrange  entre  les  AUemans.  Syny  avoit  que. quatre  capi- 
taines principaux,  deux  grans  :  c  estoient  le  conte  d'Es- 
tampes et  le  bastard  et  deux  autres  dessous  eux,  dont  Tun 
estoit  le  seigneur  de  Sempy,  fils  aisné  de  messire  Jehan 
de  Croy,  et  l'autre  messire  Anthoine  Eolin,  seigneur  de 
Hémeries,  fils  du  chancelier,  qui  se  portoit  dessous  le  bas- 
tard,  et  avoit  une  moult  belle  compagnie  de  gens  d'armes 

et  de  trait,  de  laquelle  compagnie,  pour  ce  que  ainsi  la 
transporta  dessous  ledit  bastard  et  délaissa  le  conte  d'Es- 
tampes dont  il  avoit  la  sœur  de  sa  femme',  il  lui  en  vînt 
mal  depuis,  et  de  celle  heure  en  avant  acquist  indignation 
et  murmures  contre  luy,  qui  depuis  se  descouvrirent  et  lui 
tournèrent  à  très-dur  et  annoyeuse  conséquence,  comme 
vous  orez  ci-après  en  son  lieu,  mais  pour  venir  aux  gens 
d'armes  mandés,  ils  passèrent  parmy  le  pays  de  Brabant 
tout  au  long  de  la  Campine  et  s'allèrent  rendre  au  Bos-le- 
Duc,  et  de  là  en  passant  aucunes  grosses  rivières  qui  y 
sont,  se  vinrent  rendre  au  pays  d'Utrecht  là  où  ils  surat- 
tendirent le  duc  jusques  à  sa  venue,,  qui  guères  ne  la  fit 
longue  après. 

CHAPITRE  XXIV. 
Comment  une  ambassade  de  Tempereur  arriva  à  La  Haye. 

Sur  ce  mesme  temps  vinrent  à  La  Haye  en  Hollande 
aucuns  notables  chevaliers  tramis  de  par  Tempereur  .     . 


CHAPITRE  XXV. 

Comment  messire  Jehan  de  Coymbre  prist  congé  au  duc  de  Boor- 
gongne  pour  aller  au  royaume  de  Cypre. 

Sy  fait  bel  raconter  maintenant,  premier  que  j'entre  en 
autre  matière,  comme  messire  Jehan  de  Coymbre,  neveu 
de  la  ducesse  de  Bourgongne,  après  avoir  reçu  Tordre  de 

*  Antoine  Rolin  avait  épousé  la  sœur  de  la  comtesse  d'Étampes. 

*  Ce  chapitre  est  resté  inachevé. 

la  Toison  d*or  en  la  feste  de  La  Haye,  et  le  duc  estant 
parti  dudit  lieu  de  La  Haye  pour  approchier  plus  près  de 
la  ville  d'Utreclit,  s'en  estoit  venu  en  la  ville  de  la  Leye\ 
une  moult  belle  ville  et  riche.  Ledit  messire  Jehan,  aiant 
toutes  ses  apprestances,  et  l'ambassade  du  roy  de  Cypre 
qui  longuement  lavoit  attendu  pour  l'en  emmener  par  delà, 
plein  de  larmes  et  de  regrès,  vint  prendre  congé  au  duc 
et  à  la  ducesse  sa  tante,  pareillement  au  conte  de  Charo- 
lois  et  celuy  d'Estampes,  au  duc  et  h  messire  Adolf  de 
Clèves  et  au  bastard  de  Bourgongne,  et  généralement  à 
tous  les  autres  seigneurs  et  barons  de  l'hostel  avecques 
lesquels  il  avoit  eu  repaire  et  cognoissance.  Donc,  en  pre- 
nant congé  au  duc  et  lui  remerciant  des  honneurs  et  biens 
reçus  en  sa  maison  et  de  sa  longue  nourriture  que  prise  y 
avoit,  en  fin  lui  dist  :  c  Monseigneur,  je  vins  un  povre 
€  orphelin  en  vostre  très-noble  maison,  jà  grant  pièce  a, 
«  et  estoye  un  enfant  expuls  dehors  de  mon  héritage  et 
«  parenté,  dont  si  Dieu  ne  m'eust  adressié  devers  vous, 
«  monseigneur,  je  fusse  allé  waucrant  par  le  monde, 
«  povre  et  désert  le  plus  qu'onques  fit  noble  homme. 
€  Mais  grâces  à  Dieu  et  à  mon  bonheur,  tant  m'en  est  bien 
€  pris  que  je  me  répute  plus  heureux  d  estre  venu  par 
«  infortune  en  vostre  maison  qu'avoir  demoré  en  celle  de 
<  mon  père  toujours  prospère  et  transquille.  Monseigneur, 
«  je  vins  bien  jeusne  c^'^-ens  et  enfant  et  en  soefve  nour- 
a  riture;  sous  vous,  suis  venu  jà  à  vigoureux  eage:  sy  ne 
«  sçay  quel  grâce  vous  en  rendre  Je  y  vins  tout  povre  et 
«  sans  attente  en  nullui,  et  vostre  grâce  m'y  a  recueilly 
«  comme  fils,  et  là  où  je  n'estoie  en  nulle  disposition  de 
«  jamais  pouvoir  essourdre,  vostre  haute  noble  bonté  m'a 

*  Leyde, 

eslevé  en  honneur  et  en  gloire.  Cy-ens  ay  pris  et  de 
vostre  main  Tordre  de  chevalerie;  maints  honneurs  et 
bîenfais  y  ay  reçu  aussi  plus  qu'en  maison  de  père,  et 
ce  qui  plus  est,  après  que  me  suis  trouvé  en  tout  re- 
bout de  fortune,  vous  m'avez  fait  chevalier  de  vostre 
ordre,  dont  je  me  grandis  plus  que  d'avoir  couronne  en 
chief,  et  non  assouffi  encore  de  m'avoir  tant  fait,  vous 
m'avez  pourvu  de  royaume  et  de  nom  de  prince  sous 
vostre  ombre*.  Que  benoîte  soit  Theure  que  vous  na- 
quistes  et  la  terre,  benoîte,  qui  vous  porte  et  soustient, 
et  sans  que  j'en  desplaise  h  Dieu,  maudite  soit  l'heure 
après,  quant  je  ne  vous  en  puis  regràcier  ainsi  qu'il 
appartient,  et  qu'il  faut  que  j'abandonne  et  délaisse 
vous,  monseigneur,  et  vostre  noble  maison  qui  tant  me 
gist  en  cœur,  que  toutes  mes  veines  se  convertissent  eu 
plours  et  en  amers  regrès,  quant  je  perchoy  que  l'heure 
de  mon  département  sy  est  venue,  et  que  je  suis  cons- 
traint,  par  obéyr  à  vos  nobles  plaisirs,  de  m'allcr  rendre 
en  pays  loingtain  non  cognu,  au  bout  du  monde,  entre 
gens  de  perverse  nature,  dont  les  dix  royaumes  ne  me 
seroient  si  agréables  comme  la  demeure  droit-cy,  jh- 
soit-ce  que  l'honneur  m'y  est  trop  grant  et  trop  plus 
qu'à  ma  valeur.  Monseigneur,  je  ne  vous  puis  grAces 
a  rendre,  qui  soient  condignes  aux  bienfaits  reçus.  Ce 
«  petit  que  j'ay  et  que  je  vaulx,  me  vient  de  vous.  De 
«  ma  povreté,  je  n'ay  que  je  pusse  oflFrir.  De  ma  ri- 
*»  chesse,  je  ne  vous  puis  couiphiirc,  ne  servir.  Vous 

•  Cette  plipaso  a  été  corrigée  de  la  main  mOmo  de  Cliastcllain.  On 
avait  d'abord  écrit  :  eu  après  qu'ai  toutrebout  de  fortune,  le  plus  indigne 
du  monde,  vous  m'avez  fait  chevalier  de  votre  ordre,  dont  je  me  répvte 
plus  grant  que  d'avoir  expectation  de  couronne,  et  von  assoujt  encore  de 
m  avoir  fait  cet  hoivneur,  qui  vins  Cf/-cns  sans  terre  ef  sans  titre ^  vous 
m'avez  pourvu  de  royaume. 

«  avez  nourry  le  corps  et  sy  Tavez  fait  chevalier.  Sy  pre- 
«  nez  et  recevez  vostre  nourriture  entre  vos  mains,  et  telle 
a  qu'elle  est,  vaille  peu,  vaille  point,  elle  est  et  sera  vostre 
«  le  ramanant  de  ses  jours.  »  Sy  lui  cheurent  les  larmes 
bien  dures  avecques  les  mots,  et  les  yeux  mesmes  de  tous 
les  astants  fit  baignier  en  plours,  tant  estoient  ses  raisons 
parfondes  en  sens  et  telles  qu'onques  jusqu'à  ce  jour,  on 
n'avoit  vu,  ne  oy  un  jeusne  prince  parler  si  hautement, 
ne  en  si  vive  substance. 

Et  alors  le  duc  qui  humain  estoit  et  piteux  et  se  sentoit 
attendrir  en  cœur  des  humbles  paroles  de  ce  jeusne  homme, 
commença  à  dire  :  t  Beau  neveu,  ce  poise  moy  que  je  ne 
«  vous  ay  mieux  fait,  et  ce  peu  que  j'ay  fait,  je  l'ay  fait 
«  volentiers,  et  m'y  sens  tenu  ;  car  vous  estes  neveu  de  ma 
«  femme  et  germain  de  mon  fils,  sy  vous  voudroye  amer  et 
«  chérir  comme  luy.  Vous  estes  dun  bon  sang  et  dont 
«  tous  ceux  qui  en  sont  partis  ont  esté  gens  de  bien.  Espoir 
«  m  est  aussi  que  vous  ne  forlignerez  point,  mais  serez  un 
«  bon  chevalier  et  un  vaillant  prince  pour  le  temps  à 
«  venir.  Servez  et  maintenez  honneur,  car  par  prendre 
«  celuy  règle,  honneur  vous  sievra  et  vous  fera  parement. 
«  Poursievez  vos  bons  propos  et  parcontinuez  le  beau 
«  commencement  que  Dieu  a  mis  en  vous.  Si  vous  estes 
a  povre  encore  de  biens,  Dieu  est  riche  pour  vous,  et  ne 
«  vous  fauldra  de  sa  largesse.  Prenez  en  gré  mon  aflFec- 
«  tion  telle  qu'elle  est,  car  elle  est  telle  envers  vous 
«  comme  envers  mon  fils.  Sy  n'ayez  regret  à  vostre  par- 
«  tement,  car  ne  fust  que  vostre  avanchement  y  pend  et 
«  le  bien  de  la  crestienté  qui  est  mon  singulier  regard,  de 
«  moy  ne  partiriez  ores  pour  aller  si  loings.  Mais  le  bien 
«  que  je  cognois,  qui  vous  en  est  à  avenir  et  au  povre 
0  royaume,  où  vous  allez,  me  fait  consentir  en  vostre 

«  eâlonge.  Toutevoies  où  que  soyez,  ne  que  vous  devenez, 
«  ma  dilection  vous  sievra  tousjours,  et  laisserez  un  père 
a  darrière  vous,  qui  en  allez  quérir  un  nouvel.  Je  vous  re- 
«  commande  à  Dieu.  Soyez  constant  en  tQut  ce  que  Dieu 
fc  envoyé.  Dieu  souvent  tempte  les  jeusnes  cœurs  par  adver- 
»  site  pour  les  excerciter  en  vertus.  Je  me  présente  en 
€  toute  amour  envers  vous,  dont,  si  fortune  vous  mène  à 
«  possès  de  couronne,  ne  vous  prègue  oubly  donc  de  vostre 
«  maison  nourrice  :  c'est  ce  que  je  vous  prie.  »  Et  disant 
ce,  le  prist  entre  les  bras  et  le  commanda  à  Dieu,  dont  n'y 
ot  celuy  emprès,  qui  ne  larmoyast  de  la  pitié,  mesme  le 
jeusne  chevalier  fondit  tout  en  larmes.  Lors  prist  congé 
à  tout  le  monde  un  après  autre,  et  prioit  que  si  jamais  nul 
d'eux  venoit  par  de  là  voiageant,  qu'on  lui  voulsist  Thon- 
ueur  faire  de  le  venir  voir,  car  alors  il  voudroit  monstrer 
l'affection  qu'il  auroit  envers  le  lieu  laissié.  Entre  tous 
autres  de  ses  accointés,  amoit  fort  deux  frères  jumeaux, 
messire  Claude  et  mcssirc  Tristan  de  Toulonjon  ;  sy  cstoit 
le  dire  adieu  entre  eux  moult  singulier  et  souveraine- 
ment et  le  darrenier  de  la  ducesse  .sa  tante.  FinaLlemont 
convoie  de  la  haute  "baronnie  de  Thostel  du  duc,  se  mist 
en  mer  pour  aller  à  Bruges,  et  droit-là  venu  y  séjourna 
par  aucuns  jours  après  son  maronnier,  qui  le  devoit 
mener  en  Cipre,  dont,  après  aucuns  jours,  niouta  en  mer 
lui  quarantième,  et  alla  sain  et  sauf  jnsques  audit  lieu  là 
où  il  espousa  la  fille  du  roy,  seule  héritière,  mais  à  telle 
heure  qu'onques  puis  n'en  retourna,  car  fut  empoisonné 
et  mis  à  mort,  dont  ce  fut  pitié  grande  et  damage  plus 
qu'on  ne  sauroit  dire  '. 

•   Voyez  plus  loin  cLniiitrc  LXXVI. 

CHAPITRE  XXVI. 

Comment  le  duc  s'apprestoit  pour  mettre  son  siège  devant  Utrecht. 

Ce  département  se  fit  à  la  Leye,  en  Hollande,  sur  l'heure 
que  le  duc  s  apprestoit  pour  aller  devant  Utrecht  mettre 
son  siège,  car  jà  estoient  venus  les  gens  d'armes  et  des- 
cendus au  pays,  et  commenchoient  ceux  d'Utrecht  à 
cognoistre  alors  que  c'estoit  acertes  et  que  longues  me- 
nasces  venroient  à  exécution.  Sy  commenchèrent  et  plus 
qu  onques  mais  à  pourveir  en  leur  fait,  mandèrent  soudoiers 
du  pays  de  Guéries  et  d'ailleurs,  fortifioient  leurs  portes, 
garnirent  les  rivières  de  fors  boUewers,  coppoient  les  pas- 
sages de  trenquis,  et  pluseurs  places  et  fortes  villettes 
pourvirent  de  deflFences  et  de  gens  de  guerre  selon  leur 
mode,  non  obstant  que  la  peur  tondis  demoura  devers  eux 
pour  l'amour  des  Picars,  lesquels,  au  temps  passé  autre- 
fois, avoient  cognus  trop  à  leur  malheure,  du  temps  que  ce 
duc  droit-cy  fit  la  conqueste  du  pays  de  Hollande  et  de 
Zellande  sur  les  Angles  venus  en  aide  de  dame  Jaques  de 
Bavière,  là  où  lesdits  Picars,  comme  gens  forts  à  sang  et 
felles,  galonnèrent  bien  lesdits  d'Utrecht.  Sy  leur  en  sou- 
venoit  encore  et  leur  en  estoit  la  fréeur  remèse  en  cœur; 
mais  toutevoies  eux  confians  en  leurs  fortifications  avec- 
ques  l'ahert  de  ceux  de  Brederode  qui  les  conduisoient, 
présumoient  encore  de  maintenir  la  guerre  sur  leur  aven- 
ture et  péril,  voire  les  aucuns  et  non  tous,  car  y  avoit 
division  et  contrariété  bien  grande,  et  adhéroient  les  au- 
cuns au  parti  du  duc  de  Bourgongne  dont  ils  cognoissoient 
le  pouvoir,  et  les  autres  au  parti  contraire  par  la  sugges- 
tion des  deux  frères.  Sy  en  advinrent  pluiseurs  tumultes^ 

et  commotions  en  dedeus  la  ville,  une  fois  homicides,  une 
autre  fois  décapitations  ou  expulsions  de  la  cité,  ainsi 
conmie  le  plus  fort  comprime  le  plus  foible.  Et  par  tant, 
posé  que  leur  ville  estoit  forte  et  puissante  de  gens,  et  que 
le  sens  et  le  pouvoir  des  Brederodé  leur  estoit  grant  reconfort 
en  Tattente  de  ceste  guerre,  toutevoies  par  la  division  qui 
estoit  entre  le  peuple  et  aucuns  grans  de  la  cité,  l'attente 
leur  en  estoit  plus  périlleuse  et  de  dure  issue.  Le  duc  y 
venoit  trop  fort  et  trop  Lien  garny  pour  tenir  contre  luy  à 
la  longue.  Or  estoit-on  assaié  par  maintes  et  diverses  fois 
de  convertir  ces  deux  frères  et  de  les  réduire  h  humilité, 
qui  estoient  vassaux  mesmes  et  suhgès  du  duc,  et  leur 
avoit-on  fait  des  offres  bien  grans  adfin  de  fuir  tousjours 
le  mescliief  de  la  guerre,  mais  oncques  encore  n'y  avoient 
voulu  entendre,  comme  obstinés  en  leur  orgueil,  dont  la 
cause  qui  à  ce  les  mouvoit  sy  estoit  ceste,  car  ils  se  sen- 
toient  tellement  estre  indignés  de  leur  prince  que  jamnis  à 
peine  ne  le  pensoient  h  pouvoir  réparer.  Secondement,  ils 
avoient  tant  fine  d'argent  et  de  clievance  en  maintenant 
cest  estrif  que  s'ils  failloient  de  venir  h  leur  prétendre,  ils 
en  demorroient  deffais  à  tousjours,  et  leurs  personnes 
ahonties.  Tiercement ,  si  d'aventure  ils  s'appointoient 
avecques  le  duc  pour  .son  fils  bastard  et  que  ledit  bastard 
devenist  leur  évesque,  ils  craignoient  que  le  party  des 
Houx,  dont  ils  estoient  cliiefs,  no  fust  renversé  par  ce 
moyen,  et  l'autre  parti,  essours  en  leur  compression,  et 
que  d'abondant  Picars  et  gens  cstraugers  ne  venissent 
avoir  gouvernement  entremy  eux  et  auctorité  non  ap- 
prise. Et  par  ainsi  jusques  à  maintenant  que  le  duc  avoit 
fait  descendre  ses  gens  d'armes  au  pays,  et  dont  ils  en 
voioient  si  grant  multitude,  ne  sVstoient  oncques  voulu 
ploîer,  ne  amodérer  en  leur  fierté,  sur  l'espoir  qu  avoient 

toudis  en  leurs  favorisans  et  forts  passages,  et  que  le 
duc  aussi  ne  prendroit  point  la  chose  si  à  cœur  comme  jà 
présentement  il  le  démonstroit.  Donques,  après  longues 
traitances  et  journées  tenues,  et  après  maints  reculle- 
mens  et  refus  de  grans  offres,  et  que  le  duc  par  maintes 
diverses  fois  y  avoit  envoie  le  duc  de  Clèves  son  neveu, 
le  seigneur  de  Lannoy,  le  souverain  de  Flandres,  messire 
Simon  de  Lalaing,  maistre  Anthoine  Haneron  et  pljoseurs 
autres  de  son  conseil  pour  les  traire  à  appointement  et  à 
déport,  finablement,  par  considération  de  tout  ce  qui 
leur  pendoit  devant  les  yeux  et  dont  on  leur  avoit  fait 
remonstrance,  se  commenchèrent  un  peu  à  amollir  les 
deux  frères  et  de  prester  ascout  à  traitté,  si  trouver  se 
pouvoit  convenable  pour  eux;  car  considéroient  bien  qu'à 
la  longue  ne  pouvoient  parmaintenir  Testrif  à  rencontre 
de  leur  prince,  dont  et  si  par  force  et  par  efforciée  main 
se  souffroient  vaincre  et  mener  à  Textrôme,  jamais,  ce 
savoient  bien,  n'obtenroient  rémission  de  leur  orgueil, 
ne  grâce,  ne  miséricorde  en  leurs  personnes*,  combien 
toutevoies  que  leur  entendement  n'estoit  point  ^ue  l'estrif 
se  maintenoit  contre  luy,  qui  estoit  leur  vray  naturel 
prince  et  seigneur*,  mais  contre  David  de  Bourgongne, 
son  fils  bastard,  qui  les  vouloit  frustrer  en  leur  promotion, 
et  lequel  le  peuple  ne  vouloit  recevoir,  pour  cause  qu'il 
estoit  bastard,  disant  qu  onques  il  n'avoit  esté  vu  que  un 
bastard  parvenist  à  la  dignité  de  leur  église. 

Et  non  obstant  toutevoies  ces  traitemens  et  les  fréquen- 
tes allées  et  venues  qui  se  faisoient  tous  les  jours  entre 
deux,  néantmoins  le  duc  ne  laissa  mie  pour  tant  son  appro- 

'  Ici  se  trouvait  une  phrase  effacée  :  Ains  uroientdéchauiéi  ei <Ufai» 
à  tous  jours,  eux  et  leur  progénie. 
*  Suivent  ces  mots  effacés  :  et  ne  le  descognoissoient. 

chier  de  la  ville ,  ains  tiroit  tousjours  avant  et  se  vint 
rendre  à  Hiselstain  *  assés  près  d'Utrecht,  et  là  fist  reposer 
son  ost,  que  moult  faisoit  bel*  à  voir,  car  avoit  avecques 
luy  mille  hommes  d  armes,  chevaliers  et  escuiers,  tous 
gens  de  guerre,  bien  esprouvés,  et  cinc  mille  archîers  de 
Picardie  qui  faisoient  un  autre  grant  nombre,  sans  autres 
six  mille  de  communes  du  pays,  gens  forts  et  bien  esbas- 
tonnés  que  le  pays  de  Hollande  paioit  et  soudoioit  à  ren- 
contre de  ceux  d*Utrecht,  et  les  meiïoient  les  nobles  et 
grans  seigneurs  du  pays,  qui  arrière  multiplioient  la  puis- 
sance. 

Sy  se  tint  le  duc  droit  là  audit  Hiselstein  et  y  arriva  sur 
le  droit  commencement  d  aoust,  faisant  grant  chière  et 
joieuse,  car  volentiers  se  veoit  en  armes  et  s  y  délitoit 
moult,  et  faisoit  là  sonner  ses  trompes  et  busines  et  mul- 
titude de  clairons  sur  le  serain,  qui  retentissoient  en  lair 
et  faisoient  sentir  en  Utrecht  le  voisin  qu'ils  avoient,  et 
n'y  failloit  soir  qu'il  ne  fist  assayer  tousjours  nouveaux 
engins,  grosses  serpentines,  veuglaires  et  canons  à  renou- 
veller,  qui  menoyent  un  bruit,  telle  fois  fut,  que  le  ciel 
sambloit  fendre,  car  d'une  touche  de  feu,  tel  engin  y 
avoit,  qui  jetta  dix  ou  douze  pierres,  l'une  sur  l'autre.  Sy 
s'en  espoantèrent  ceux  d'Utrecht,  et  non  merveilles,  car 
n'estoient  appris  d'avoir  tel  voisin,  ne  qui  ainsi  les  saluast, 
et  de  fait,  à  cause  de  cest  approchement,  se  trouvèrent 
tous  esmus  et  en  rumeur  l'un  contre  l'autre,  comme 
gens  esbahis  ;  car  ils  perçurent  bien  que  du  moins  tout 
le  pays  à  l'entour  d'eux  seroit  gasté,  et  quoi  que  fortune 
fist  de  leur  ville,  d'estre  conquise  ou  non,  au  moins  leurs 
personnes  vivroient  misérables  et  gastées  de  chevance.  Sy 

*  Tsselstein. 

»  On  avait  ajouté  d'abord  :  et  redoubtàble. 


130  CHRONIQUE 

pensèrent  que  rappointement  leur  estoit  mieux  séant  que 
la  guerre,  pour  cause  des  périls,  et  de  fait  commencèrent 
à  décliner  en  leur  obstination  et  entendre  à  traité.  Mesmes, 
les  Brederode,  qui  estoient  cause  de  tout  ceci  et  avoient 
mis  la  ville  en  ce  danger,  voyans  leurs  désertions,  com- 
mencèrent à  persuader  le  peuple  de  soy  mettre  en  obéis- 
sance, car  savoient  leur  traité  estre  assez  bon  pour  eux, 
et  par  ce  y  labourèrent-ils  tant  mieux. 


CHAPITRE  XXVII. 


Comment  les  Brederode  et  les  gens  d'Utrecht  s'estoient  mis  en 
deffense. 


Je  laisse  doncques  le  duc  à  Yselstein  à  tout  son  grant 
ost,  et  viengs  à  raconter  un  peu  les  fortifications  qu'a- 
voient  faites  cestes  gens  d'Utrecht  et  les  Brederode  en  ga- 
rant de  leur  ville,  qui  moult  estoient  fières  et  espoventa- 
bles  à  envahir.  Toutevoies  il  les  convenoit  gagner  sur  eux, 
premier  que  venir  à  la  ville  pour  y  mettre  siège,  et  par 
tant  faut  entendre  qu'en  cestes  fortifications,  par  espécial 
deux,  gisoit  tout  leur  orgueil  et  leur  longue  restiveté.  Sy 
est  vray  que  de  la  ville  d'Utrecht  part  une  eaue  en  quelle 
ou  va  à  petits  bateaux  entre  deux  dikes  droites  comme  un 
jonc,  et  vient  férir  ceste  eaue  en  la  grande  rivière  à  une 
lieue  près  de  ladite  ville.  Sur  la  pointe  de  ceste  dike  avoient 
assis  un  bollewers  fait  de  gros  bois  et  de  terre,  le  plus 
espais  et  défensable  qui  oncques  à  peine  avoit  esté  vu  et 
le  mieux  garny  de  ce  qui  faut  à  guerre,  et  tenoit  ycelui  en 
subjection  toute  la  rivière  pour  les  passans  ennemis  et  ga- 
rantissoit  la  ville  de  tout  encombre  et  l'acertenoit  de  vi- 


vji^'<irr:»ni  * 

vres-  Or,  U  y  avoit  h  l'autre  lez  de  la  rivière,  qui  tient  une 
demie-lieue  de  large  en  droite  ligne  de  ce  bollewerc,  une 
villette  close  de  bonnes  portes  et  tours  nommée  Vianne, 
appertenant  au  seigneur  de  Brederode,  d'ancien  héritage. 
Sy  avoient  lesdits  de  Brederode  garny  ceste  ville  droit-cy 
de  multitude  de  routiers  et  de  gens  de  guerre  concueillis 
en  plusieurs  pays,  comme  en  Guéries  et  Clèvcs  et  en 
Westvale*  pour  gagner  saudée.  Avoient  multitude  de  bar- 
ques aussi,  atout  lesquelles  riJQ oient  parmy  la  rivière  et 
subjuguoient  tout  à  eux,  et  sur  le  tour  d'une  main  se  trou- 
voient  secourans  l'un  l'autre  ceux  du  boUewerc  et  ceux  de 
Viane,  sans  empeschement  qu'on  leur  y  pust  mettre,  ne 
par  basse  eaue,  ne  par  haute  mer,  sinon  qu'on  les  conque- 
sist  par  force,  là  où  le  péril  chéoit  grant  et  bien  à  craindre, 
car  ce  ne  se  pouvoit  faire  sans  grant  perte  de  gens,  dont  un 
seul  pouvoit  plus  valoir  que  tout  le  conquest,  et  partant 
faisoit  bon  peser,  tout  premier  que  venir  jusqu'à  là,  jà-soit- 
ce  que  pour  cela,  ne  pour  plus  dure  chose  beaucoup,  le  duc 
n'eust  laissié  à  mettre  son  siège  et  à  passer  parmy,  si  leur 
humiliation  ne  fust  venue  tempre  et  de  heure  et  ainsi  qu'il 
la  demandoit,  car  avoit  fait  trop  plus  fort  autrefois.  Tou- 
tevoies,  en  leur  patois,  il  sembloit  bien  à  cestes  gens  rou- 
tiers qu'ils  garderoicnt  bien  ces  forts,  et  que  ce  qu'ils 
tenoient,  estoit  imprenable,  car  avecques  bon  hardement, 
SY  avoient-ils  furnissement  de  dotfense  et  lieu  avantageux 
■  sur  tout  homme.  Par  quoy,  l'orgueil  leur  estoit  si  grant 
par  un  espasse  que  de  roy,  ne  d'empereur  ne  leur  estoit 
que  bien  à  point,  et  n'y  accomtoient  riens.  Mesme  sur  la 
fiance  de  leurs  forts,  aimoient  trop  mieux  la  guerre  que  la 
paix  pour  piller  et  reuber  sur  amis  et  ennemis  atout  leurs 

»  Westvale,  Westplialic. 

barges  ;  car  estoit  ce  qu'ils  quéroient,  comme  compagnons 
de  légère  sorte  venus  de  pays  estrange,  qui  n'avoient  que 
perdre.  Mais  comme  j  ay  dit  que  ceux  de  Brederode  s'es- 
toient  laissé  conseiller  et  avoient  regardé  le  grant  péril  en 
quoy  se  mettoient  pour  estre  à  tousjours  deffais,  et  que 
cestes  deux  places  perdues ,  ce  n  estoit  riens  de  eux,  au 
remanant  quérurent  traité  amiable  pour  eux  sauver ,  et 
'^l'orgueil  qu  avoient  cueilli  en  leurs  forts  *,  tournèrent  en 
humilité  et  en  prière  de  grâce,  jugeans  que  plus  leur  estoit 
salut  de  faire  ainsi,  que  proufit,  ne  utilité  autrement.  Sy 
loist  savoir  et  est  bien  cas  d'imaginer  que  ce  duc  droit-cy, 
voyant  cest  orgueil  en  un  sien  subject  contre  luy  (et  jà 
l'avoit  porté  par  long  terme),  devoit  bien  avoir  le  cœur  felle 
et  ayré  en  ceste  matère,  et  que  sur  toute  riens  autre  lui 
devoit  cuire  ceste  rébellion,  comme  en  effet  il  fut  vray, 
car  comme  j'appris  lors,  celuy  de  Brederode  qui  mesme 
estoit  de  son  ordre,  estoit  celuy  du  monde,  avecques  le 
conte  de  Saint-Pol,  que  plus  héoit  pour  celle  heure,  comme 
tous  deux  fiers  envers  luy  plus  qu'en  devoir,  dont  mainte- 
nant cestui  de  Brederode  qui  moindre  estoit  beaucoup  que 
l'autre  et  d'estat  et  de  pouvoir,  se  mist  compagnon  de  l'autre 
par  sa  présomption,  dont  grand  mal  pou  voit  ensievir  inré- 
parable  à  jamais.  Donc,  comme  plus  impertinemment  en 
estoit  levée  la  question  du  costé  des  Brederode,  tant  plus 
en  estoit  juste  la  cause  de  l'indignation  contre  eux  et  la 
vengeance  plus  raisonnable,  car  autrefois  aussi  et  par 
avant  longtemps  avoit-on  perçu  cornes  en  eux  bien  fières 
et  lesquelles  il  avoit  convenu  repincier  par  forte  main  re- 
doubtable,  pour  les  conséquences,  là  où  maistre  Gossewin 
de  Wilde,  président  de  Hollande,  alors  se  porta  moult  hau- 

»  On  avait  ajouté  d'abord  :  et  routiers. 

tement  de  la  part  du  duc  et  prévalut  de  force,  et  depuis 
par  trenchant  de  justice  rigoureuse. 

Sy  faut  entendre  que  cestes  geus-cy  de  Brederode  por- 
tent les  pleines  armes  de  Hollande  et  se  disent  extraits  de 
la  maison  *,  dont,  parce  qu'il  sont  chiefs  du  party  des  Houx 
en  leurs  marches,  le  peuple  maintient  que  leur  extrac- 
tion et  hoirie  anciennement  vient  de  celuy  sang,  parce 
qu  ensi  le  font  à  croire  le  peuple  qui  est  variable  de  sa 
nature  et  vit  en  division  l'un  contre  l'autre,  sitost  que 
aucune  chose  le  trouble.  On  a  vu  autrefois  que  l'un  des 
partis  crioit  pour  vaincre  l'autre  :  «  Brederode!  Brede- 
«  rode!  Vray  hoir  de  Hollande!  »  A  cause  de  quoy,  terri- 
bles tumultes  et  meuteries  sourdoient  es  villes  çà  et  là, 
pour  faire  tout  perdre  et  pour  chasser  le  prince  hors  du 
pays,  qui  n'y  mettroit  hastif  remède.  Et  ce  mesme  avoit 
esté  advenu  à  Herlam  *,  du  temps  de  ce  duc  qui  y  pourvût 
tempre  et  heure  et  par  main  forte  comme  il  y  chéoit  ;  et 
partant,  dis-je,  pour  les  conséquences  qui  droit-cy  faisoient 
à  noter,  tant  aus-^^i  pour  la  folle  présomption  de  cestes  gens 
qui  souffrent  et  font  continuer  ceste  vautance  dont  il  n'est 
nulle  preuve,  maintenant,  quant  l'orgueil  y  estoit  monstre 
tout  et  outre  pour  mener  guerre  à  l'encontre  de  luy  pour 
ceste  éveschié,  il  lui  duisoit  bien  résister  à  l'encontre  et  y 
mettre  le  tout,  affin  de  lui  recoupper  la  corne,  car  si  par- 
venu fust  à  Téveschié,  aprièmes  se  fust  -  elle  monstrée 
ferme  et  despite,  et  en  apparence  de  plus  haut  empren- 
dre,  que  Dieu  toutevoies  n'eiist  souffert,  car  n'y  avoit  rai- 
son nulle. 


■  Les  Brederode  prétondaient  descendre  deSig^froi,  fils  d'ArnouUI, 
comte  de  Hollande. 
*  Harlem. 

CHAPITRE  XXVIII. 
Comment  le  duc,  estant  à  Hiselstein,  eutsoissante  ans  accomplis. 

C  estoit  donques  comme  le  pénultième  de  juillet  l'an 
mil  CCCC  LVI,  que  le  duc  arriva  avecques  son  ost  à  Hi- 
selstein,  et  portoit  ainsi  l'aventure  que  le  darrenier  jour  de 
juillet  en  celuy  mesme  an,  lui  estant  audit  lieu  en  armes,* 
finissoit  la  soissantième  année  qu'avoit  esté  né.  Donc,  par 
un  dimence  premier  jour  d'aoust,  lui  estoit  assis  au  disner, 
et  là  où  j'estoie  parlant  à  luy,  il  dist  à  son  neveu  le  duc 
de  Clèves,  par  manière  de  joieuseté  :  «  J'ay,  dist-il,  joué 
«  à  la  paulme.  Jay  perdu  un  conte  lequel  je  veul  mettre 
t  à  part.  Je  le  perdis  hier,  et  aujourd'hui  je  recommence 
«  un  nouveau  jeu.  »  Mais  le  duc  de  Clèves,  qui  n'y  en- 
tendoit  riens,  ne  savoit  à  quoy  tourner  ses  paroles,  et  alors 
il  lui  exposa  et  dist  comment  le  jour  de  devant  il  avoit  eu 
soissante  ans  accomplis,  lequel  il  mettoit  à  part  pour  un 
conte  et  réputoit  que  arrière  il  recommençoit  un  nouvel 
jeu  pour  revenir  au  conte  second,  jà-soit-ce  que  droit-là 
il  respondit  à  moy ,  l'interrogeant  sur  cest  article,  qu'il  ne 
désiroit  point  que  Dieu  lui  donnast  ceste  grâce  de  tant 
vivre  comme  d'estre  si  misérable  comme  il  escheroit  à 
parvenir  au  parfait  du  second,  car  savoit  bien  que  l'eage 
en  celuy  temps  est  tout  décrépite  et  confusible  à  la  propre 
personne  et  à  tout  autre  ;  par  quoy  il  ne  désiroit  point  les 
longs  jours,  ce  dist,  sinon  en  tant  que  nature  le  pourroit 
entretenir  estre  utile  à  quelconque  bien  et  donner  fruit  à 
son  peuple.   Et  certes  alors  le  faisoit  aussi  bel  voir  en 
armes  comme  le  plus  jeusne  de  sa  maison,  car  plus  bel 
chevalier  n'y  avoit  point,  ne  plus  redoutable  armé. 

CHAPITRE    XXIX. 

Comment  les  gens  d'Utrecht  se  soubmirent  au  noble  vonloir  du  duc, 
et  comment  les  lîrederode  s'appolntièrent  avec  luy. 

Or  s'estoient  souffert  vaincre  ceux  d'Utrecht  et  avoient 
conclu  de  faire  humilité  et  obéissance  au  duc  et  à  leur 
évesque  David,  et  leur  avoit-on  dit  les  points  et  les  arti- 
cles sur  lesquels  le  duc  seroit  content  d'eux,  mais  qu'il  les 
accomplissent.  Sy  est  vray  que  le  seigneur  de  Brederode, 
partant  mesme  de  la  ville,  du  gvé  et  consentement  de 
tout  le  peuple,  prist  et  mena  avecques  luy  deux  hommes 
notables  de  tous  les  mestiers  et  confraries  de  la  ville,  et 
tous  désirans  amistié  et  obéissance  audit  duc,  vinrent  h 
Hiselstein  par  un  lundi,  second  jour  d*aoust,  et  là  venus 
devers  luy,  lui  présentèrent  service  et  obéissance  de  par  la 
cité  d'Utrecht,  lui  requérant  grâce  et  indulgence  de  leur 
longue  réljellion,  et  prians  que  la  rancœur  qu  avoit  contre 
eux  ou  qu'on  pouvoit  avoir  à  cause  de  leur  restiveté  main- 
tenue ,  il  la  voulsist  oublier  et  remettre ,  car  vouloient 
estre  ses  serviteurs  et  bons  humbles  voisins  en  tout  ce  que 
pourroient,  et  son  fils  David  ils  acceptoient  et  le  recevroient 
pour  leur  seigneur  et  prélat,  et  lui  seroient  bons  et  léaux 
humbles  subjets,  comme  bonnes  gens  doivent  estre  à  leur 
seigneur.  Sy  les  reçut  le  duc  assez  bénignement  et  assez 
avoit  agréable  leur  offre  pour  celle  première  fois,  qui,  à  si 
peu  toutevoies  comme  droit-là  ils  présentèrent,  n'avoit 
cure  de  s'en  passer,  car  leur  gardoit  bien  autre  pensée  et 
plus  fière  et  laquelle  ils  lui  passeroient  si  jamais  vouloient 
avoir  paix  à  luy.  Et  par  tant,  comme  il  leur  avoit  fait  ou- 
vrir la  matière  par  ceux  qui  en  traitoient,  que  comment 

qu'il  fust,  il  vouloit  entrer  en  la  ville  victorieux  et  en 
main  armée,  leur  fit  dire  pleinement  que  sans  cestui 
octroy  et  accort  ije  toute  la  ville,  on  laboroit  en  vain  de- 
vers luy  pour  avoir  paix,  mais  fussent  certains,  que -de 
leur  octroy  ou  par  force  il  y  entreroit  maistre  et  dompteur 
de  leur  orgueil,  sans  toutevoies  riens  meflFaire,  ne  mespren- 
dre.  Sy  lui  accordèrent  lesdits  commis  son  entrée  toute 
telle  qu'il  la  vouloit  faire,  fort  et  foible,  armé  et  désarmé, 
et  en.telle  puissance  et  multitude  qu'il  voudroit  ;  car  de  ce 
avoient  charge  et  commission  de  toute  la  cité,  combien 
qu'à  dur  y  estoient  condescendus  les  habitants,  pour  cause 
du  fier  peuple  qu'a  voit  avecques  luy,  Picars  et  autres, 
dont  seulement  le  nom  les  faisoit  trembler  de  peur  et 
douter  grans  maux  quant  ils  seroient  en  leur  ville,  mais 
toutevoies  quant  par  là  les  convenoit  passer,  ou  tost  ou 
tart,  s'y  accordèrent  pour  le  moins  mal  et  se  soubmirent  à 
son  plaisir,  mettans  plus  d'espoir  en  son  noble  princial 
courage,  que  de  doute  en  sa  fureur. 

Cest  octroy  maintenant  plut  moult  bien  au  duc  et  à  son 
conseil  et  s'en  tint  assez  à  content;  mais  pour  ce  que 
périlleuse  chose  est  entrée  en  une  telle  ville  qui  est  puis- 
sante de  peuple  et  de  richesse  et  pleine  d'une  diverse  gé- 
nération de  gens  qui  onques  n'amèrent  la  nation  fran- 
çoyse,  ains  quièrent  occasion  souvent  d'avoir  rumeurs  et 
débats  à  eux,  souverainement  en  leur  fumier  où  ils  sont 
forts,  pour  tant  le  duc  et  les  seigneurs  qui  emprès  luy 
estoient,  désirans  à  pourvoir,  demandèrent  à  ceux  d'U- 
trecht  quelle  sceurté  ils  feroient  de  cecy,  et  leur  dirent 
que  le  duc  n'estoit  pas  un  prince  qui  sur  le  simple  mot 
seulement,  ne  de  eux,  ne  d'autrui,  se  bouteroit  en  une  telle 
ville,  sans  estre  bien  asseuré  et  avoir  les  bras  au-deseure 
de  eux,  car  vouloit  bien  qu'ils  sceussent  et  qu  ensi  Tenten- 

dissent  que  fust  ou  du  gré  ou  de  maugré,  court  ou  long, 
il  y  entreroit  et  passeroit  parmy,  il  y  logeroit  et  repestroit 
maistre  et  vainqueur,  et  par  tant  jà  pour  leur  aggréement 
il  n'en  recoupperoit  riens  de  son  propos  que  comme  s'il  y 
entroit  à  force.  Et  pour  ce  leur  fit  dire  que  bien  s'avisas- 
sent et  presissent  conclusion  sur  ce,  car,  premier  que 
l'entrée  s'en  fist,  il  vouloit  avoir  les  clefs  do  toutes  les 
portes  devers  luy  tant  et  si  longuement  qu'il  y  seroit,  et 
lui  seroieut  apportées  à  Hiselstein  par  obéissance.  Se- 
condement, tous  les  routiers  et  gens  de  guerre  qu  avt»ient, 
tant  en  leur  cité  comme  eu  leurs  autres  forts,  ils  les  fe- 
roient  vuidier  et  partir  dehors  prestement  et  les  envoie- 
roient  dehors  de  leur  puissance,  dont  en  après,  pour 
samblablement  leur  donner  asseurance  en  sa  personne  et 
en  ses  gens  et  que  nulles  grevances,  ne  extorsions  ne  se- 
roient  faites,  ne  souiïert  faire  en  ladite  cité,  tant  comme  il 
y  seroit,  le  duc  les  asseurcroit  et  tellement  et  de  si  l)onne 
manière  que  tout  doubte  et  peur  en  devroit  estre  dehors 
à  leur  lez  ;  car  leur  fit  dire  qu'il  estoit  prince  de  justice, 
douté  et  cremu  de  ses  geus  et  de  qui  le  dit  donnoit  la  mort 
au  trèspas^ant,  et  de  chose  onques  promise  ne  fut  trouvé 
en  faute,  et  pour  tant,  comme  il  désiroit  estre  asseuré  de 
eux  entrant  en  leur  ville,  pareillement  les  vouloit  asseurer 
aussi  de  sa  part  que  passant  parmy  et  hjgeaut  ne  leur 
souffreroit  mesfaire,  mais  en  vouloit  avoir  la  maistrie 
toutevoies  et  le  j)ouvoir  de  faire  et  de  délaisser. 

Sur  cestes  paroles,  partirent  ceux  d'L'lrccht  et  retour- 
nèrent en  leur  ville,  là  oii  ils  firent  record  de  (*e  (jue  trouvé 
avoient  à  Hiselstein  et  comment  le  duc  leur  avoit  jn'omis 
de  les  asseurer  bien  en  tout  ce  qu'il  leur  ])romettoit,  et 
que  de  riens  n'en  (broient  estre  en  sonssy,  car  il  estoit 
prince  de  droiture  et  de  vérité,  et  estoit  en  toutes  ma- 

nières  doubté  et  obéy  de  ses  gens,  par  quoy  riens  ne  se 
fepoit  en  la  ville  de  mal,  ne  de  rude,  que  tantost  ne  fust 
puny  à  la  rigueur;  mais  sur  ce  ildésiroit  et  vouloit  avoir, 
comment  qu'il  fust,  les  clefs  de  la  ville  devers  luy  portées 
et  présentées  à  Hiselstein,  et  tant  et  si  longuement  qu'il 
séjoumeroit  en  la  ville,  les  vouloit  avoir  toutes  les  nuits 
devers  luy.  Sy  prièrent  cestes  gens-cy  qu'on  en  âst  une 
briève  conclusion,  car  retourner  il  y  convendroit  le  len- 
demain et  en  faire  fin ,  et  ainsy  l'avoient  promis.  Donc, 
pour  faire  brief  conte,  tous  en  général  s'accordèrent  à  lui 
envoier  les  clefs  à  Hiselstein,  premier  qu'avoir  noise  on 
guerre,  et  d'abondant  tous  les  soirs,  tant  comme  il  lui 
plairoit  à  séjourner  avecques  eux,  lui  porteroient  les  clefs 
de  toutes  les  portes  devers  luy  bien  et  volontiers  et  s'osoient 
bien  confier  en  luy  de  leur  corps  et  de  leurs  biens  et  leurs 
femmes  et  enfants;  mais  à  ce  les  avoient  induis  les  Brede- 
rode  pour  mieux  venir  en  grâce,  et  pour  en  faire  bonne 
bouche  au  duc,  leur  naturel  seigneur,  qui  avoit  esté  en- 
felli  sur  eux,  jà-soit-ce  que  le  menu  peuple  de  la  ville  en 
général  le  faisoit  de  bon  cœur,  car  il  estoit  entièrement 
pour  le  duc  et  pour  le  complaire  et  servir,  dès  le  commen- 
cement que  la  question  s'en  estoit  mue,  et  ce  eussent-ils 
monstre  pièça,  si  la  forte  main  des  gouvernans  n'y  eust 
mis  empeschement,  lesquels  estoient  pour  les  Brederode, 
et  par  ainsy  comme  les  bandes  y  estoient  et  les  divisions 
des  parties  pour  avoir  la  main  forte  souvent,  et  comme  tous 
les  jours  y  avoit  des  tumultes  et  des  mutations  en  la  ville 
et  tuoient  et  couppoient  testes  et  bannissoient  et  déchas- 
soient  l'un  l'autre,  par  quoy  le  demorer  y  estoit  desplaisant 
et  plein  de  danger  et  tant  desconfortable  au  peuple  que 
plus  ne  pouvoit,  car  ne  désiroit  que  paix,  et  par  tant, 
mettans  espoir  en  ce  duc  que  par  son  moyen  et  par  soy 

pourvoir  en  leur  tribulation  ils  pourraient  vivre  en  paix 
désormais  libéralement,  lui  accordèrent  les  clefs  et  les 
tenoient  estre  en  aussi  seure  main  comme  en  le  leur 
propre,  car  le  sentoient  prince  de  justice  et  de  vérité  sur 
tout  autre. 

Sur  ceste  conclusion  retournèrent  arrière  les  commis  h 
Hiselstein  avecques  celuy  de  Brederode  et  portèrent  res- 
ponse  finale  que  de  tout  en  tout  la  bonne  ville  et  tous  les 
habitans  en  ycelle  se  submettoient  au  plaisir  et  au  noble 
vouloir  du  duc,  et  que  ensievant  ses  demandes  et  plaisirs, 
ils  les  lui  accompliroient  toutes,  ils  lui  apporteroient  les 
clefs  et  feraient  vuider  tous  les  routiers  et  gens  d'armes 
qu'avoient  mis  en  leur  places  et  forts  et  le  recevroient  bé- 
nigiiement  et  honnorablemcnt  en  tel  effort  et  puissance 
qu'il  lui  plairait  à  y  entrer.  Cecy  fut  par  un  mardy,  troi- 
sième d'aoust,  que  cestui  accort  se  fit  entre  le  duc  et  la 
ville  dTJtrecht,  qui  est  une  grande  chose  et  de  grant  mé- 
moire digne,  car  na  esté  trouvé  en  livre  que  prince 
onques,  ne  empereur,  ne  roy  Tait  humiliée  ainsi ,  ne  fait 
ploier  si  bas,  ne  sans  férir  coup  lait  fait  trembler  et  frémir 
soubs  sa  verge,  comme  ce  duc  Philippe  qui  seul  en  emporte 
la  gloire.  Or  avoient  ceux  de  la  ville  leur  appointement 
et  avez  oy  quel  et  comment.  Sy  convient  parler  jà  de 
lappointement  qu'avoient  les  Brederade  avecq  le  prince  en 
eux  déportant  de  leur  querelle  et  là  où  le  duc  non  voulant 
sievir  son  vindicatif  courage,  condescendit  pour  le  nioips 
mal  et  pour  éviter  eflFusion  de  sang  et  tous  autres  périls 
qui  ensievir  en  pouvoient,  comme  sage  et  preud'homme. 
Sy  est  vray,  et  sy  je  m'en  recordo  bien  sans  l'avoir  vu  par 
cscrit,  que  le  Domprévost,  celuy  qui  se  disoit  eslu,  en 
renonçant  h  tousjours  h  Téveschié  d'Utrecht  et  à  tous  les 
droits  qu'il  y  pouvoit  avoir,  ou  lieu  de  ce  auroit  pour  ré- 

compense  laprévosté  de  Saii:it-Donat  à  Bruges,  un  bénéfice 
à  simple  tonsure,  qui  vaut  bien  deux  mille  florins  de  BMn, 
et  est  dit  le  plus  bel  et  le  plus  seignourieux  bénéfice  qui  soit 
soubs  la  couronne  de  France,  sans  estre  évesque.  Après 
ledit  Domprévost  auroit  tous  les  ans,  sur  la  recepte  de 
ladite  éveschié,  deux  mille  florins  de  Rhin,  pareillement 
tant  qu  il  vivroit,  et  avec  ce  seroit  principal  gouverneur 
et  conseiller  de  Tévesque  David,  en  tous  ses  affaires,  et 
demorroit  emprès  luy,  s'il  luy  plaisoit.  Et  outre  pour  les 
frais,  missions,  dommages,  despenses  et  tous  intérests,  les 
deux  frères  devroient  avoir  et  recouvreroient  sur  la  terre 
toute  de  Téveschié  en  général,  la  somme  de  xl  mille  florins 
de  Rin  pour  restauration  et  récompense  des  damages  et 
pertes  que  pourroient  avoir  reçues  en  cestui  débat,  des- 
quelles toutes  choses  le  duc  leur  bailleroit  ses  lettres  et 
scellés  et  plaige  suffisant  à  tous  lez  de  bien  et  léalement 
entretenir  et  accomplir  le  contenu  dudit  traité.  Et  ainsi 
fut  fait  et  conclu,  et  furent  plesgesle  conte  d'Estampes  et 
messire  Adolf  de  Clèves,  neveux  au  duc  tous  deux  ;  et 
aiusi  fut  criée  et  publiée  la  paix  parmy  l'ost  du  duc  en  la 
propre  heure  de  la  conclusion  faite. 

De  ceste  paix  fut  démenée  grant  joye  en  l'ost  et  en  firent 
chière  toutes  conditions  de  gens  pour  ce  que  grant-désir 
avoient  d'aller  dedens  Utrecht,  qui  estoit  si  renommée 
ville,  et  posé  que  les  gens  d'armes  beaucoup  en  y  avoient, 
ne  désiroient  que  la  guerre,  en  espoir  de  gagner,  et  qu'en 
paix  ne  leur  chiet  pratique,  ne  acquest  comme  vray  est, 
toutevoies  entendans  que,  par  la  paix  d'Utrecht,  n'estoit 
mie  passée  encore  la  guerre  ailleurs,  là  où  le  duc  vouloit 
tirer,  se  tinrent  h  content  droit-cy  et  avoient  espoir  et 
cognoissoient  bien  que,  par  la  rendition  de  ceste  ville, 
ils  parviendroient  à  plus  haut  et  en  plus  grand  conqueste. 

CHAPITRE  XXX. 

Comment  la  paix  faillit  estro  rompue,  et  comment  le  duc  entra  k  grant 
Bolempnité  dans  la  ville  d*Utrocht. 

Or  seroît-ce  chose  amiraUe  à  raconter  les  aprestemens 
qui  se  firent  à  tout  effort  en  lost  de  ce  duc  et  par  espécial 
entre  les  grans  et  puissans  et  tous  les  nobles  pour  estre 
joli  eh  ceste  entrée,  car  chascun  selon  son  estât  et  pouvoir 
laboroit  à  estre  en  point  pour  soy  monstrcr  en  ceste  fa- 
meuse cité  là  oii  oncqucs  roy,  ne  empereur  n'entra  par  ce 
party.  Sy  furent  portés  draps  de  soye  parmy  ces  rues, 
comme  si  riens  ne  coustassent  et  furent  coupés  et  détaillés 
par  cent  et  par  millier  d'aulnes,  comme  qui  les  trouvast 
pour  nient.  Sy  en  furent  faits  couvertes  de  chevaux  de 
diverses  couleurs  et  de  diverses  devises,  de  veloux  de 
toutes  sortes,  de  draps  de  damas  et  de  satin  et  de  drap 
d'or  et  d'argent,  tant  et  si  grant  nombre  que  merveilles 
seroit  h  dire.  Pareillement  orfèvreries  y  furent  mises 
avant  et  brodures  et  belles  pennées  de  martres  scbelines 
tournées  dehors,  et  n  estoit  chose  de  quoy  noble  haut 
homme  se  pouvoit  joliveter  et  monstrer  pompeux  que 
droit-là  ne  fust  mis  avant  et  monstre,  sans  la  beauté 
encore  de  leurs  montures  et  de  leurs  harnois ,  qui  estoit 
le  principal  après  les  bons  corps,  dont  le  nombre  y  estoit 
grant  et  non  pas  en  faute. 

Ainsi  que  chascun  se  disposoit  et  faisoit  ses  prépare- 
mens  et  qu'on  se  fioit  en  la  paix  criée,  aucuns  de  Tost  dé- 
sirans  moult  à  voir  le  bollewerc  qui  estoit  assis  devant 
Viane,  pour  cause  que  tant  on  Tavoit  renommé  fort  et 
mortel,  se  partirent  le  mercredy  matin  et  se  mirent  aux 

champs  sans  harnas  et  sans  riens  et  s  allèrent  esbatre  là 
envers,  là  où  estoit  assis  ledit  boUewerc,  non  pensans  que 
danger  nul,  ne  meschief  y  pouvoit  cheoir,  pour  cause  que 
la  paix  y  estoit  criée  et  que  promesse  avoit  esté  faite  de 
faire  vuidier  les  gens  d  armes  qui  estoient  audit  boUewerc 
et  ailleurs,  et  de  non  faire,  ne  souflFrir  faire  guerre,  quelle 
que  fust,  d'un  costé,  ne  d'autre,  dont  le  seigneur  de  Cbamy , 
un  chevalier  beaucoup  renommé  et  cognu  en  plusieurs 
haulx  et  notables  lieux,  en  estoit  l'un,  et  messire  Anthoine 
de  Rochebaron,  l'autre,  avecques  aucun  nombre  de  gen- 
tilshommes qui  les  sievoient,  sans  viser  à  riens  fors  qu'à 
eux  esbatre  et  d'aller  visiter  ledit  bollewerc  de  loin  sans 
nul  malengien,  ne  mauvaise  intention.  Sy  advint,  ainsi 
que  un  peu  approchoient  ledit  bollewerc,  un  jeusne  gentil- 
homme, qui  estoit  neveu  audit  Chamy,  s'avança  un  peu 
devant  les  autres,  ainsi  que  les  uns  sont  plus  nouvelliers 
et  plus  volontaires  que  les  autres,  et  cuidant  aller  visiter 
de  près  ledit  bollewerc,  vint  à  l'endroit  d'une  maison  qui 
estoit  sur  une  digue,  dedens  laquelle  y  avoit  aucuns  des 
routiers  dudit  lieu  couvertement  embusciés,  et  ne  lespou- 
voit-on  voir,  ne  percevoir  par  dehors.  Sy  advint  que  eux, 
voyans  ce  gentilhomme  venir  vers  la  maison  (et  tiroit  droit 
au  bollewerc),  commencèrent  à  monter  leurs  crennequîns  ', 
et  à  tirer  de  bons  viretons  sur  lui  bien  et  radement,  et 
tellement  que  féru  fut  en  la  main  très-durement  blessié, 
lequel,  ce  voyant,  tourna  cheval  et  féri  des  espérons  et  s'en 
vint  à  son  oncle  et  lui  monstroit  sa  plaie,  dont  le  chevalier, 
mortelement  courouchié  du  cas,  s'en  revint  battant  férant 
devers  le  duc  lui  faire  sa  plainte  de  ceste  fausseté  et  traï- 
son,  disant  que  c'estoitun  mauvais  exemple  pour  y  mettre 

»  Crenequins,  espèce  d'arbalète. 

fiance,  car  sans  cause  et  occasion  nulle  avoient  blessé  son 
neveu  et  contendu  à  le  tuer,  dont  punition  rigoureuse  en 
devroit  prendre  sur  eux  et  telle  comme  il  appertenoit 
au  cas,  ou  mesme  il  en  porteroit  foule  non  jamais  répa- 
rable. 

Le  duc  voyant  cecy,  durement  en  fut  animé  contre 
ceux  d'Utrecht;  pareillement  furent  tous  les  seigiieure  qui 
emprès  luy  estoient,  et  dirent  que  la  punition  s'en  devoit 
prendre,  premier  que  faire  lentrée,  ou  de  les  remettre  à  la 
guerre  comme  devant,  s'ils  y  contredisoient ,  car  eux- 
mesmes  avoient  enfrainte  la  paix  et  souffert  commettre 
œuvre  desléale.  Sy  fut  telle  heure  que  le  duc  varioit  de 
jamais  non  leur  donner  paix,  ne  traité,  si  n'en  auroit  pris 
vengeance  premier  à  l'espée  mortelle,  tant  lui  desplaisoit 
durement  la  desléalté  faite.  Sy  vissiez  gens  courir  et 
aller  çà  et  là,  et  ceux  de  la  ville  revenir  devers  luy, 
mesme  le  seigneur  de  Brederode,  qui  tous  furent  si  esba- 
Lis  que  nulle  gens  plus,  et  fut  la  chose  en.  voye  longue- 
ment et  en  apparence  de  guerre  plus  felle  que  jamais,  si 
n'eust  esté  le  sens  d  aucuns  seigneurs  qui  y  remédièrent  et 
trouvèrent  moyen  que  le  duc  se  convertist  et  que  le  mes- 
chief  fust  rappaisé  le  plus  à  Fhonneur  du  duc  et  du  soi- 
gneur deCharny  que  faire  se  pouvoit,  et  par  ainsi,  mais 
à  grant  dur,  se  continua  le  jour  de  l'entrée  qui  estoit  par 
un  jeudy  v  d'aoust,  l'an  dessusdit 

Le  jeudy  doncques  matin,  tout  le  monde  se  commença 
à  mettre  en  arroy  et  en  point  pour  estre  prest  au  parte- 
xnent  du  duc  et  pour  lui  faire  honneur  de  .<on  corps  et  de 
«a  monture  comme  raison  estoit.  Sy  avoit  esté  ordonné  le 
soir  devant  que  tout  le  monde,  dès  le  point  du  jour,  envoie- 
Tfrit  devant  tout  son  bagage  et  toute  manière  de  gens  qui 
ne  portoient  pas  de  hnrnas,  comme  grans  maistres  qu'il^i 

fussent,  et  que  nul  ne  réservast  emprès  luy  ne  page,  ne 
pagot,  si  n'estoit  que  ledit  page  chevauchast  chevaux  cou- 
vers  ouportast  aucuns  riches  paremens,  et  par  ainsi  n'y  au- 
roit  entre  les  gens  d'armes  nuUuy  qui  les  enlaîdist.  Sy  fut 
tenu  ceste  ordonnance  très-bien  et  fit  chascun  partir  ses 
gens  par  grandes  routes  et  compagnies  assez  pour  en  faire 
bataille.  Mesmes  les  gens  du  grant  conseil,  le  chancelier 
et  tous  les  autres  grans  chefs-maistres  des  requestes,  se- 
crétaires, prestres  et  religieux,  tous  se  mirent  devant,  dès 
le  matin,  et  allèrent  prendre  logis  en  la  ville,  là  où  aisé^ 
et  bienviegnés,  furent  reçus  très-courtoisement,  sans  ru- 
meur nulle,  et  surattendirent  la  venue  du  duc  et  de  son 
ost,  qui  moult  estoit  désiré  à  voir,  car  onques,  je  croy, 
plus  bel,  ne  plus  fier  n  avoit  esté  vu  pour  autant  de  gens 
comme  vous  orrez  tantost.  Que  vous  en  feroye-je  long 
conte?  Toutes  les  dames  de  la  ville,  par  grant  multitude, 
s'estoient  mises  à  fenestres,  celuy  jeudy,  richement  parées 
et  aoumées,  et  les  hommes  cheminans  par  les  rues  en  bas, 
aussy  simples  et  aussy  doux  que  petits  aignelos,  sans  bas- 
ton  et  sans  armure.  Non  pas  mesmes  aux  portes  de  la 
ville,  n'y  ot  onques  homme  qui  en  donnast  soin,  excepté 
que  le  duc  de  Clèves  se  tenoit  à  la  porte  tout  désarmé, 
accompagné  des  plus  notables  de  la  ville  pour  recevoir  le 
duc  et  lui  faire  la  révérence  et  pour  faire  passer  aussi  les 
gens  d  armes  en  ordre  et  paisiblement  ainsi  qu'il  apparte- 
noit,  desquelles  gens  d'armes  les  premiers  qui  venoient 
devant,  c  estoient  les  communes  de  Hollande,  six  mille 
combattans  que  le  pays  levoit  à  ses  despens,  lesquels  bien 
armés  et  enbastonnés  à  la  mode  du  pays  et  conduits  *par 
routes  et  cohortes,  notablement  et  en  bon  arroy,  par  les 
nobles  qui  en  avoient  la  charge,  entrèrent  dedens  tout  à 
pié,  et,  portans  leurs  enseignes  et  estandars  devant  eux. 

passèrent  tout  au  long  de  la  ville  jusques  là  où  estoit 
ordonné  le  logis  du  duc  en  une  grande  et  spacieuse  place, 
là  où  ils  l'attendirent  de  pié  quoy  jusqu'à  sa  venue.  Après 
cestes  gens  passés,  vinrent  à  cheval  devant,  les  capitaines 
des  archers  à  estandart  desploié  et  richement  couvers  de 
drap  de  veloux  et  de  soye,  et  vinrent  les  archers  après  eux 
en  ordre  et  en  ranc  deux  à  deux  tout  de  pié,  et  avoient  leur 
salade  en  teste,  houclée  dessous  la  gorge,  lare  en  corde  et  la 
flesche  en  la  main  pour  prestement  tirer,  dont  le  seigneur 
de  Hémeries,  qui  avoit  huit  cents  archers,  estoit  Tun 
des  meneurs,  Oste  de  la  Motte,  un  autre ,  pour  les  gens 
du  seigneur  de  Sempy,  et  autres  grant  nombre,  dont  les 
noms  me  sont  hors  de  mémoire,  tellement  que  jusqu  à  cinq 
mille  archers,  vestus  de  quatre  ou  de  cinq  livrées ,  entrèrent 
dedens  en  lestât  que  je  devise,  qui  moult  seuihloit  fîère 
chose  et  felle  h  ceux  qui  ncTavoient  appris.  Vinrent  après 
les  archers  du  corps  du  duc  bien  et  fièrement  montés,  por- 
tans  leurs  belles  brigandines  et  les  pallel os  brodés  dessus, 
la  salade  en  teste  et  garnies  la  plus  i)art,  et  puis  ceux-là 
passés,  vinrent  les  roy  s  d  armes  et  les  hcraux  vestus  de  leurs 
cottes  d'armes ,  desquels  il  y  avoit  grant  nombre  pour 
cause  de  la  multitude  des  seigneurs  qui  avoient  leurs  pour- 
sievans  et  héraux  cmprès  eux,  comme  il  est  séant  en 
guerre.  Vinrent  après  les  hommes  d'armes  devant  lesquels 
on  portoit  les  estaudars  et  les  enseignes  de  ceux  qui  en 
estoient  capitaines,  comme  le  conte  d'Estamj)es,  le  bas- 
tard  de  Bourgongne,  le  seigneur  de  Sempy,  le  seigneur 
de  Hémeries,  qui  estoient  quatre  chefs-capitaines,  dont  le 
seigneur  de  Hémeries  vint  devant  atout  son  enseigne,  ri- 
chement couvert  de  veloux,  et  son  page  de  mesme,  et  entra 
avecques  sa  compagnie  dedens  la  ville  tout  le  pas  paire  h 
paire,  armés  tous  au  blanc  de  teste  et  de  jambe,  sans  qu'il 

y  fausist  boucle  et  portant  chacun  mesme  sa  lance  sous  le 
bras  toute  preste  pour  mettre  en  Tairest,  réservé  les  capi- 
taines et  les  grans  seigneurs  qui  portoient  bastons  et  firent 
porter  les  lances  à  leurs  pages  couvers  du  mesme  à  eux. 
En  ceste  compagnie  du  seigneur  de  Hémeries  avoit  beau- 
coup de  belles  nobles  gens  et  de  grant  part*,  qui  avoient 
leurs  chevaux  couvers  de  veloux  et  de  satin  figuré,  qui 
moult  enrichissoient  la  compagnie,  lesquels  passés  outre, 
vint  le  seigneur  de  Sempy,  un  jeusne  chevalier  de  beau 
commencement,  avecques  bien  neuf  cents  lances  de  grant 
fait  et  de  beau  parement,  et  atout  son  estandart  devant 
luy,  chevaucha  sur  un  bel  coursier  couvert  richement  de 
veloux  violet  et  son  page  de  mesme,  et  le  sie virent  ceux 
qui  estoient  de  son  ordonnance  et  dessous  luy.  Chascun 
seigneur  aussi  avoit  ses  gens  armés  à  blanc',  et  si  nette- 
ment que  riens  n'y  avoit  à  reprendre,  entre  lesquels  y 
avoit  beaucoup  de  hauts  nobles  hommes  qui  avoient  belles 
et  riches  couvertures  bien  cousteuses  et  de  grant  monstre 
avecques  les  autres.  Après  le  seigneur  de  Sempy  passé,  vint 
le  bastard  de  Bourgongne  avecques  grant  foison  de  cheva- 
lerie de  Picardie  et  d  ailleurs,  et  estoit  assis  sur  un  cour- 
sier couvert  de  veloux  et  fourré  de  martres  sebelines ,  et 
trois  pages  darrière  luy,  couvers  diversement  l'un  de 
lautre.  Cestui  non  de  moindre  courrage  que  les  autres 
n  eust  pas  volontiers  eu  la  compagnie  le  moins  en  point , 
mais  avoit  en  la  vue  du  monde  fleurs  de  gens  et  de  cheva- 
lerie et  si  grant  nombre,  que  de  Thonneur  y  avoit  large- 
ment et  non  moins  gloire  en  fait  de  richesse  et  de  joliveté, 
qui  le  sievoient.  Sy  vint  après  messire  Robert,  seig^ieur 

*  De  grant  part,  de  noble  exirviCiiou. 

*  On  avait  écrit  d'abord  :  armés  à  blanc  comme  angles  [comme  des 
anges;. 

de  Miraumont,  qui  menoit  les  gens  du  conte  d*Estampcs, 
desquels  il  ne  faut  doubter  qu'ils  ne  fussent  de  sembla- 
ble pris  aux  autres,  car  y  avoit  toute  la  grant  seigneurie 
de  Picardie,  comme  le  seigneur  de  Roye,  le  seigneur  de 
Moreul,  le  seigneur  de  Basentin,  le  seigneur  de  Noielle, 
le  seigneur  de  Saveuse  et  autres  sans  nombre  que  je  laisse 
pour  cause  de  briefté,  lesquels  tous  estoient  couvers  et 
housses  de  veloux  par  paires  et  par  compagnies,  moult 
richement  et  en  grant  fierté,  et  armés  et  montés  le  mieux 
qu*onques  nulles  gens  qui  avoicnt  esté  vus. 

Ces  quatre  capitaines  passés  ainsi  par  ordre  et  tous- 
jours  paire  à  paire,  armés  h  banière  close  et  lance  en 
poing,  vint  le  seigneur  de  Croy  tout  seul  devant  sans 
compagnon  et  portoit-on  devant  luy  l'estandart  du  duc 
tout  desploié,  qui  estoit  grant  et  moult  riche  en  la  vue. 
Cestui  estoit  couvert  de  veloux  noir  et  deux  pages  de 
mesme,  et  portoit  un  baston  de  capitaine  en  sa  main 
comme  celui  qui  estoit  chef  et  capitaine  de  tous  les  cham- 
bellans et  nobles  hommes  de  Thostel,  et  un  peu  en  arrière 
de  luy  vinrent  ses  deux  enfants  armés  tout  au  blanc 
comme  leur  père  et  avoient  couvertes  très-richement  faites 
dorfavrie,  et  ainsi  passa  outre,  et  vinrent  après  les  autres 
chambellans  et  grans  seigneurs  paire  à  paire ,  quatre  et 
quatre,  montés  et  armés  et  couvers  de  diverses  couleurs 
de  veloux,  l'un  cramoisy,  l'autre  violet,  l'autre  noir, 
l'autre  vert,  l'autre  bleu,  ainsi  que  leurs  devises  portoient, 
entre  lesquels  messire  Jehan  de  Croy  et  le  seigneur  de  Lan- 
noy ,  messire  Simon  de  Lalaing  et  le  seigneur  de  Haubour- 
din  estoient  samblables  et  d'une  couleur.  Le  seigneur  do 
Chamy  chevauchoit  h  par  luy  couvert  d'une  barde'  de 

*  Barde^  ornement  dn  cheval. 

drap  d'or,  et  armé  d  une  brigandine.  Le  seigneur  de 
Créqui  y  estoit  moult  richement  aussi.  Sy  estoient  autres 
grans  nombre  dont  ne  me  souvient  des  noms  et  qui 
estoient  prochains  du  corps  du  duc  comme  le  seigneur 
d'Archy,  le  seigneur  de  La  Vère,  messire  Anthoine  de 
Rochebaron,  les  deux  frères  de  Toulongeon,  les  deux  bas- 
tarts  de  Brabant,  le  seigneur  d'Aussy,  le  seigneur  de 
Rochefort,  le  seigneur  de  Vaulx,  le  seigneur  de  Contay, 
le  seigneur  de  Mourcourt,  le  seigneur  de  La  Hameide  et 
pluseurs  autres  grans  seigneurs  qui  tous  estoient  tant 
fièrement  en  armes  que  nulle  riens  onques  samblable. 
Messire  Philippe  Pot  s'y  monstra  seul  et  chevaucha  sans 
compagnon,  couvert  lui  et  son  page,  sans  autre  sieute,  de 
veloux  violet  orfroisé  dor,  et  estoit  ladite  couverte  tant 
longue  et  tant  large  que  deux  hommes  à  destre  et  à  se- 
nestre  qui  à  ce  estoient  commis,  la  portoient  en  aer  bien 
arrière  de  son  coursier.  Le  seigneur  et  conte  de  Bocquem  * 
avecques  le  seigneur  de  la  Gruuthuse,  paraux,  se  mons- 
trèrent,  hors  mis  les  princes,  les  plus  riches  de  la  journée, 
car  estoient  couvers  de  drap  d'or  rouge  tissu  d  or  le  plus 
bel  que  l'on  eust  sçu  trouver,  ne  souhaidier;  et  tantost 
vinrent  les  princes  après,  le  duc  de  Clèves  tout  premier, 
non  point  armé  toutevoies,  mais  richement  couvert,  pa- 
reillement le  conte  d'Estampes  et  messire  Adolf  qui 
moult  pompeux  se  monstrèrent  celuy  jour;  et  droitement 
devant  le  duc  vint  le  conte  de  Charolois,  couvert  d'un 
drap  d'or  violet  moult  riche  et  moult  bel  atout  trois  pages 
couvers  richement  aussi,  et  tout  le  darrenier,  à  trompettes 
sonnans  devant  luy  qui  faisoient  retentir  les  rues  dès 
l'entrée  de  la  porte  jusqu'au  milieu  du  marchié  et  mettre 

■  Le  comte  de  Buchan,  de  la  maison  de  Borsselo,  avait  pour  mère 
Elisabeth,  fille  de  Jacques  I«',  roi  d'Ecosse. 

yeux  et  oreilles  en  ascout,  vint  le  duc  lui  septième  de 
pages  couvera  de  couvertures  diverses  lune  de  l'autre  de 
drap  d'or,  de  Lrodure  et  d  orfavrie,  atout  une  barde  tant 
seulement,  moult  belle,  et  lui  armé  tout  tellement  comme 
s'il  dust  entrer  en  bataille  de  visière,  et  de  tout  portant  une 
petite  hachette  en  sa  main.  Estoit  monté  sur  un  moult 
haut  et  bel  coursier  et  bon  h  l'avenant,  couvert  rifhement 
d'orfavrie  d'or,  la  plus  belle  des  autres,  dont  ny  avoit 
page  darrière  luy,  qui  ne  portast  baston  de  guerre  moult 
bel  et  qui  ne  portast  en  teste  salade  ou  armet  au  bicoquet 
garni  d'or  et  de  pierrerie,  la  plus  riche  qui  onqucs  avoit 
esté  vue  en  celuy  pnys,  et  mesmc  la  salade  du  duc  en 
estoit  garnie  tant  richement  que  les  yeux  ne  s'en  pou  voient 
ester,  et  en  cest  estât  entra  dedens  et  passa  parmy  le  long 
de  la  ville,  regardant  fièrement  comme  un  lion,  espécia- 
lement  sur  les  hommes,  mais  en  passant  devant  les  dames 
qui  estoient  assises  aux  fenestres  et  qui  lui  firent  les  hon- 
neurs, il  leur  tourna bi^nignement  l'œil  et  le  chief  un  pou, 
et  ainsi  faisant  partout,  passa  outre  jusqu'ici  son  logis,  1^ 
où  il  descendi,  et  trouva  là  tout  le  monde  attendant  après 
luy,  qui,  tantost  lui  descendu,  se  retraïrent  chascun  en 
son  lieu  ordonné  et  firent  grant  cliière.  Sy  est  vray  que 
un  petit  devant  que  le  duc  devoir  aller  souper,  le  s(»igneur 
de  Brederode,  le  Domprovost,  son  frère,  qui  avoit  esté 
l'eslu  d'Utrerht,  et  le  si'igneur  de  Montfort,  par  advertis- 
sement  que  le  seigneur  de  Crriy  en  avoit  fait  au  duc, 
vinrent  devers  luy  pour  lui   faire  la  révérence.   Sy  en 
fust  content  le  duc  et  les  fit  enti-er  en  dedens  sa  cliauibro 
là  où  il  avoit  beauroup  de  grnnt  .seigneurie,  et  ustoit  j.'*  !e 
duc  désarmé  et  vestu  d'une  robe  lonjrue.   Lois  entraront 
dedens  les  seigneurs  dessusdiis  ot  leimiont  l'un  IV.u^re  ])';r 
la  main  et  en  cust  l'stîit  sc^  vinrent  Piier  ù  ir''n«»nx  devîinl 

luy,  demorans  tout  quoy  à  terre,  et  alors  le  Domprérost 
prist  la  parole  pour  les  trois  et  en  son  thiois  commença  à 
dire  :  «  Mon  très-redoubté  et  souverain  seigneur ,  vechi 
€  monseigneur  mon  frère  et  monseigneur  de  Montfort  et 
«  moy ,  vos  très-humbles  et  très-obéissans  serviteurset  sub- 
«  gès,  qui  vous  venons  faire  honneur,  révérence  et  obéiB- 
c  sance  le  plus  humblement  que  nous  pouvons,  et  vous 
«  venons  supplyer  en  toute  humilité  qu'il  vous  plaise  nous 
«  recevoir  en  vostre  bénigne  grâce  et  clémence,  et  au 
«  regart  des  choses  passées  ignorer  et  mettre  darrière 
<  vous,  nos  fautes  et  offenses,  si  aucunes  en  y  a;  car,  mon 
t  très-redouté  seigneur,  jà-soit-ce  que  vous  avez  pu  avoir 
«  desplaisir  et  argu  de  cœur  à  rencontre  de  nous  et  espé- 
«  cialement  encontre  de  moy,  dont  ce  nous  desjdaist  de 
«  tout  nostre  cœur  et  vous  en  prions  merci ,  toutevoies, 
«  mon  très-redoubté  seigneur,  si  de  vostre  bénignité  et 
«  grâce  il  vous  plaist  Tentendre,  nous  ne  fumes  onques, 
«  ne  volenté  n'avons  eue  d'estre  à  rencontre  de  vostre 
€  très-noble  seigneureuse  personne,  fors  seulement  celle 
€  de  David,  en  gardant  nos  droits,  à  qui  pour  Thonneur 
«  et  révérence  de  vous,  mon  très-redoubté  seigneur,  nous 
«  obéissons  maintenant  et  le  servirons;  car,  monseigneur, 
«  nous  sommes  nobles  hommes  et  vos  humbles  vassaux  et 
«  subgès.  Sy  nous  serroit  mal,  si  nous  estions  ou  voulions 
«  estre  à  rencontre  de  vous  qui  estes  nostre  droiturier 
«  naturel  et  souverain  prince,  et  pour  tant  vous  supplions 
«  très-humblement  pour  vostre  grâce  et  bénignité  et  que 
«  nos  mesfaits  nous  soient  pardonnes.  »  Et  alors  le  duc  à 
peu  de  mots  bien  courts  respondy  :  c  Levez-vous,  leVez  :  ce 
c  qui  est  fait  est  fait  et  passé.  «Tay  tout  pardonné  et  me 
«  tiens  à  content.  Levez-vous,  vous  estes  nobles  hommes 
a  et  mes  subgès ,  soyez-moy  bons  et  léaux  et  vous  m  au- 


DE  GHÂSTELLAIN.  151 

<  rez  à  bon  prince.  »  Et  à  tant  se  levèrent,  et  lorsles  vint 
accueillir  le  duc  de  Clëves  et  aucuns  autres  grands  sei- 
gneurs pour  deviser  à  eux,  et  le  duc  se  tira  en  autre  ranc 
avecques  le  seigneur  de  Croy,  de  Lannoy  et  les  autres, 
jusques  à  aller  seoir  k  table. 

CHAPITRE  XXXI. 
Comment  le  guet  se  faisoit  chaque  soir  pour  la  seureté  du  duc. 

C'estoît  au  commencement  d'aoust  que  les  jours  sont 
longs  que  le  duc  entra  en  la  ville  d'Utrccht  en  telle  pui.s- 
sance  et  effort  qu'avez  oy  et  qu'onquesen  icelle  ville  n  avoit 
eu  tel ,  ne  si  grant  peuple  comme  à  celuy  jour.  Sy  com- 
menclioit  jà  estre  tart  près  de  six  heures,  premier  que  tout 
fust  passé  et  que  le  duc  se  trouvast  en  son  logis  qui  estoit 
un  bel  monastère  grant  et  spacieux  de  la  religion  de  ceux 
de  Prusse,  là  où  le  duc  fut  moult  joieusement  reçu  et  bien- 
viegnié  du  prélat ,  car  moult  amoit  et  avoit  amé  de  tout 
temps  le  sang  de  Bourgongne  et  les  devanciers  du  duc,  les 
ducs  Albert,  Guillaume  et  Jehan  de  Bavière,  ses  oncles,  et 
fist  une  très-grant  feste  de  sa  venue.  Sy  vissiez  celuy  soir 
une  mer\'eilleuse  infinité  de  lanternes  pendues  aux  fenes- 
tres  et  peuple  et  gen.<;  aller  et  tourner  par  celle  ville  Tun 
parmy  l'autre  comme  ce  fussent  fourmis,  gens  bruire  par 
tavernes  et  cabarets  et  faire  grant  chière  sans  qu  onques 
toutevoies  en  parti.st  noise,  ne  plainte,  ne  rumeur  nulle. 
Or  avoit  esté  ordonné  au  conseil  pour  autant  de  jours  que 
le  duc  pensoit  à  estre  en  la  ville,  quels  et  quels  auroient  la 
charge  du  guet  tous  les  soirs  pour  le  faire  devant  luy,  cary 
séoit  bien  de  le  faire  bon  et  fort  et  de  grant  monstre  ;  aussi 

fit-on,  et  fit  le  guet  de  celuy  premier  jour  le  seigneur  de 
Croy,  comme  premier  chambellan  avecques  tous  les  grans 
chambellans  qui  Taccompagnoient,  comme  son  frère  mes- 
sire  Jehan,  le  seigneur  de  Lannoy ,  le  seigneur  de  Haubour- 
din,  messire  Simon  de  Lalaing,  le  sieur  d'Aussy,  le  sei- 
gneur d'Arcy ,  messire  Anthoine  de  Eochebaron,  le  seigneur 
de  Eochefort,  messire  Philippe  Pot,  avecques  leurs  gens  et 
avecques  tous  les  nobles  hommes  de  Thostel  qui  montoient 
bien  à  deux  cens  lances  sans  les  archers  qui  se  tenoient  en 
pleine  rue  dehors  de  la  maison  du  duc  droitement  devant  sa 
fenestre,  etavoient  là  un  merveilleux  grant  feu  et  haut  qui 
duroit  toute  la  nuit  et  rendoit  clarté  par  tout,  et  les  hommes 
d*armes  armés  tout  à  blanc  de  teste  et  de  tout  se  tinrent 
en  un  grant  réfrottoir  *  droitement  devant  la  chambre  du 
duc,  afin,  si  quelque  effroy  ou  entreprise  eust  esté  mise 
BUS,  que  par  devant  et  par  darrière  et  à  tous  costés  on  eust 
pu  garantir  son  corps  et  le  sauver,  et  estoit  grant  beauté 
de  le  voir  certes  et  les  trompettes  et  clairons  et  les  hauts 
ménestrieux  qui  ne  cessoient  de  sonner  toute  nuyt.  Pareil- 
lement le  vendredy  et  le  samedy  nouveau  guet  tous  les 
soirs  et  nouveaux  commis  qui  en  avoient  la  charge,  et  le 
firent  en  la  plus  grant  pompe  et  fierté  dont  se  pouvoient 
aviser.  Le  seigneur  de  Hémeries  fit  le  second  guet,  celui 
du  vendredy,  le  bastard  de  Bourgongne  fit  le  tiers,  celuy 
du  samedy,  le  quatrième  fit  le  conte  d'Estampes,  celuy  du 
dimence;  desquels  quatre  ny  ot  celuy  qui  ne  sefforçast 
à  le  faire  bien  et  pompeusement  et  à  telle  compagnie  que, 
si  toute  la  ville  se  fust  mue  en  rencontre,  sy  avoient-ils 
pouvoir  assez  d'y  résister  et  sans  danger,  car  onques,  je 
croy,  si  beau  guet  ne  fut  fait,  ne  si  puissant  devant  corps 

'  Réfrottoir,  réfectoire. 

fort  quérir  droit4à  l'évesque  pour  le  mener  à  Utrecht,  le- 
quel évesque  de  luy-mesme  avolt  beaucoup  de  belles  gens 
avecques  luy  de  son  hostel,  et,  montant  à  cheval  tout  armé 
à  blanCy  se  mist  en  la  compagnie  de  sou  frère  pour  s'en 
venir  à  Utrecht,  là  où  il  entra  sicomme  à  deux  heures 
après-midi,  grandement  accompagné  de  hauts  et  de  nobles 
barons  beaucoup,  quiestoient  au-devant  de  luy  tous  armés, 
tant  mesme  du  pays  et  de  la  cité  comme  de  ceux  de  la 
court,  dont  la  compagnie  estoit  belle,  car  n*y  avoit  nul 
qui  eust  page,  ne  vallet,  et  qui  ne  portast  sa  lance  luy- 
mesme  en  Tarrest  dessous  le  bras.  Sy  entra  ainsi  cestui 
évesque  et  passa  parmy  celle  ville,  là  où  tout  le  monde 
s'estoit  mis  aux  fenestres  et  sur  les  rues  pour  le  voir  passer, 
et  estoit  armé  tout  au  blanc  comme  seroit  un  conquéreur 
de  païs,  prince  séculier,  là  où  il  avoit  des  cérimonies  plu- 
aeurs  à  l'entrée  de  la  porte  et  ailleurs  en  la  réception  selon 
la  mode  ancienne  ordonnée,  desquelles  je  me  tais  pour 
venir  à  la  principale  qui  estoit  en  la  maistresse  église,  là 
où  il  alla  descendre  tout  droit,  et  entra  tout  armé  au  blanc 
en  celle  église  à  crois  et  à  processions  solempnelles  et  fut 
mené  jusques  au-devant  du  grant  autel  là  où  il  fit  sou 
oraison. 

CHAPITRE  XXXIII. 

Comment  lo  duc  mist  son  siégo  devant  Doventer. 

JàH3oit-ce  que  moult  sambleroit  grant  chose  et  difficile 
d'avoir  mis  ainsi  en  subjection  la  puissant  vïHe  d*Utrecht 
et  avoir  passé  parmy  et  séjourné  victorieusement  comme 
avez  oy,  toutevoies  ne  s'en  tenoit  mie  content  h  tant  le 
duc  de  Bourgongne,  ains  tiroit  encore  à  plus  avant  et  à 

du  duc  qui  se  baignoit  en  roses'  de  les  voir  venir,  et  avoit 
emprès  lui  en  sa  chambre  toute  la  grant  seigneurie  de  sa 
maison  et  de  sa  compagnie,  qui  tous  y  prirent  merveilleux 
plaisir  et  en  louèrent  moult  celuy  de  Sempy.  Aussi  vraye- 
ment  le  faisoit  moult  bel  voir,  et  en  faisoit  beaucoup  à 
prisier,  car  cestoit  la  première  charge  que  jamais  avoit 
eue,  et  en  cest  estât  firent  leur  guet  toute  la  nuit  comme 
la  voient  fait  les  hommes  d'armes  en  la  salle  et  les  archers 
en  la  grant  place  par  dehors  devant  les  fenestres  du  doc, 
jusques  au  jour  revenu. 

CHAPITRE  XXXII. 
Comment  mesaire  Dayid,  noayel  évesque,  flot  son  entrée  à  Utrecbt. 

Or  avez  oy  l'entrée  que  le  duc  fist  en  ceste .  ville  dlJ- 
trecht  et  n'a  esté  parlé  encore  de  l'évesque  David  qui  est 
chief  principal  de  ceste  question  et  pour  qui  l'entrée  sy  a 
esté  faite  si  fière  et  si  puissant.  Sy  convient  bien  savoir 
que  cestui  évesque  David,  fils  bastard  du  duc,  n'entra  mie 
avecques  son  père  le  jeudi  qu'il  y  entra,  ains  du  vouloir  et 
conseil  du  duc  estoit  demeuré  darrière  en  une  sienne  ville 
nommée  AmmeflFort*  à  deux  lieues  près,  et  ne  vouloit  pas 
le  duc  qu'il  entrast  avecques  luy,  mais  tout  seul  et  à  par 
luy  comme  prince  et  évesque  de  la  cité,  le  vendredy  après. 
Sy  est  vray  que  le  vendredy  bien  matin,  le  bastard  de 
Bourgongne  monta  à  cheval,  et  accompagné  de  beaucoup 
de  belles  gens  d'armes,  sans  page  et  sans  vallet,  trèstous 
la  lance  au  poing,  partirent  d'Utrecht  et  allèrent  à  Ammef- 

*  Qui  se  baignait  en  roses^  expression  proverbiale  :  qui  avait  grand 
plaisir. 

*  Amersfoort. 

fort  quérir  droit-là  l'évesque  pour  le  mener  à  Utrecht,  le- 
quel évesque  de  luy-mesme  avoit  beaucoup  de  belles  gens 
avecques  luy  de  son  hostel,  et,  montant  à  cheval  tout  armé 
à  blanc,  se  mist  en  la  compagnie  de  sou  frère  pour  s*en 
venir  à  Utrecht,  là  où  il  entra  sicomme  à  deux  heures 
après-midi,  grandement  accompagné  do  hauts  et  de  nobles 
barons  beaucoup,  quiestoient  au-devant  deluy  tous  armés, 
tant  mesme  du  pays  et  de  la  cité  comme  de  ceux  de  la 
court,  dont  la  compagnie  estoit  belle,  car  ny  avoit  nul 
qui  eust  page,  ne  vallet,  et  qui  ne  portast  sa  lauce  luy- 
mesme  en  Tarrest  dessous  le  bras.  Sy  entra  ainsi  cestui 
évesque  et  passa  parmy  celle  ville,  là  où  tout  le  monde 
s'estoit  mis  aux  fenestres  et  sur  les  rues  pour  le  voir  passer, 
et  estoit  armé  tout  au  blanc  comme  seroit  un  conquéreur 
de  païs,  prince  séculier,  là  où  il  avoit  des  cérimonies  plu- 
seurs  à  l'entrée  de  la  porte  et  ailleurs  en  la  réception  selon 
la  mode  ancienne  ordonnée,  desquelles  je  me  tais  pour 
venir  à  la  principale  qui  estoit  en  la  maistresse  église,  là 
où  il  alla  descendre  tout  droit,  et  entra  tout  armé  au  blanc 
en  celle  église  à  crois  et  à  processions  solempuelles  et  fut 
mené  jusques  au-devant  du  grant  autel  là  où  il  fît  son 
oraison. 

CHAPITRE  XXXIII. 

Comment  lo  duc  mist  son  si^g^o  dovant  Doveuter. 

JàH3oit-ce  que  moult  sambleroit  grant  chose  et  difficile 
d'avoir  mis  ainsi  en  subjection  la  puissant  viUe  d'Utrecht 
et  avoir  passé  parmy  et  séjourné  victorieusement  comme 
avez  oy,  toutevoies  ne  s'en  tenoit  mie  content  à  tant  le 
duc  de  Bourgongnc,  ains  tirolt  encore  à  plus  avant  et  i\ 

plus  dure  besongne  beaucoup,  car  béoit  et  de  fait  entre- 
prist  d'aller  assiégier  Deventer  et  les  deux  autres  villes,  là 
où  onques  depuis  Charlemaine ,  prince  nul  navoit  mis 
attemptement.  Sy  estoient  ces  villes  dont  je  fais  mention 
de  Téveschié  d'Utrecht  et  appertenances  à  l'église  en  tem- 
poralité et  en  tout  ;  mais  par  Tinabilité  des  pasteurs,  de 
long  viel  temps,  s'estoient  soustraites  de  Téglise  par  puis- 
sance, en  aucunes  qualités.  Sy  les  vouloit  remettre  le  duc 
et  réduire  à  vraye  obéissance,  et  son  fils  mettre  en  la  posses- 
sion d'iceUes  comme  il  avoit  fait  de  la  ville  d'Utrecht,  qui 
estoit  chose  toutevoies  non  bien  légère,  car  estoient  villes 
fortes  et  puissantes  de  peuple  et  d'avoir ,  et  situées  en 
lieux  presque  inprenables ,  espécialement  Deventer,  pour 
cause  des  grosses  eaues  et  rivières  qui  ne  les  souffroient 
approcher  par  siège,  si  à  grant  dangier  non.  Donc,  pre- 
mier que  venir  jusqu'à  là  encore ,  il  convenoit  passer  par 
force  et  par  puissance  parmi  la  ducié  de  Guéries  qui  est 
un  pays  fort  et  puissant  et  plein  de  noblesse,  en  quel 
lesdites  villes  se  fioient  comme  en  leur  voisin  et  amy  que 
ledit  duc  n'y  pourroit  passer  pour  venir  jusqu'à  elles,  car 
le  peuple  et  les  nobles  de  tout  ce  pays-là  à  l'environ  Guér- 
ies et  Clèves,  de  leur  nature  jamais  ne  sont  favorables  vo- 
lentiers  à  ceux  de  la  langue  françoise  et  souverainement 
aux  Picars,  lesquels  entre  tous  ceux  du  monde  ils  doubtent 
et  béent  et  n'en  voudroient  le  repaire  ne  que  des  Sarra- 
sins, là  où  ils  en  pourroient  estre  quites,  car  autrefois  les 
avoient  essayés  et  cognus  parce  que  le  duc  les  y  avoit 
menés  en  son  jeusne  eage.  Sy  leur  en  estoit  mémoire  plus 
cuisant. 

Or  avoit  séjourné  le  duc  cinc  jours  et  cinc  nuits  en  la 
ville  d'Utrecht,  dont  le  sissième  qui  estoit  le  jour  de  Saint- 
Laurent,  X'  d'aoust,  par  un  beau  matin,  fit  removoir  son 

ost  et  partir  son  avant-garde  devant,  tout  en  telle  façon  et 
manière,  comme  on  y  estoit  entré ,  et  lui ,  après  sa  messe 
bien  et  dévotement  oye,  et  armé  de  toute  chose  du  monde 
horsmy  de  la  teste  et  des  mains ,  se  alla  seoir,  demy-droit, 
demy-assis,  sur  le  banquet  d'une  haute  fenestre  et  là  avoit 
devant  luy  un  buffet  haut  sur  lequel  il  se  déjuna  et  men- 
gea  très-bien,  et  but  et  fit  joieuse  chière,  et  moy-mesme, 
escrivain  de  cestes,  le  servis  eschanson  et  pannetier  avec- 
ques  messire  Michel  de  Changy  ' ,  un  de  ses  m aistres  d'hostel 
qui  le  servit  du  couteau.  Sy  me  recorde  comment  en  par- 
lant avec  luy  Ixîaucoup  en  disnant  et  que  je  regarday  tai- 
samment  ses  manières,  me  sambloit  lors  qu  onques  prince 
de  meilleur  samblant  n  avoie  vu  en  armes ,  ne  qui  tant 
fist  à  redouter,  h  le  voir  comme  il  estoit  là  assis ,  car  ne 
sambloit  tant  seulement  un  duc  d'un  ost ,  ne  d*un  pays, 
mais  un  empereur  à  qui  ymage  et  samblant  le  monde  en- 
tier devoit  obéyr  par  nature.  Cestui  déjun  se  passa  et  ap- 
prochèrent dix  heures  et  le  soleil  rendoit  jà  forte  chaleur. 
Sy  sonnoient  ces  trompettes  et  clarons  parmy  celle  ville 
et  devant  ses  fenestres  là  où  tout  le  monde  Tattendoit, 
monté  à  cheval.  Sy  mist  sasîilade  eu  teste  le  duc  et  ses  gan- 
telets en  ses  mains  et,  vuidant  de  sa  cliambre,  se  recom- 
manda à  Dieu  et  descendy ,  et  là  trouva  son  cheval  richement 
couvert  d  orfaveric  et  monta  sus ,  et  avecques  sept  pages 
couvers  arrière  de  nouvelles  couvertes  de  drap  d'or  et  de 
brodure ,  party  et  s  en  alla  tout  tellement  et  en  tel  arroy 
de  fierté  et  de  conquéreur  comme  il  estoit  entré,  et  s'en 
alla  loger  à  quatre  grosses  lieues  de  là  eu  tirant  vers  le 
pays  où  il  tendoit,  et  là  je  le  seuffre  et  ne  parleray  plus 
de  ses  logis  jusques  à  bon  escient  il  sera  logé  devant  la 

'  Michel  de  Changy  est  cité  comme  écuycr  tranchant  dans  un 
compt«  de  1447.  Il  fu^  plus  tard  premier  maîlre  d'hôtel  du  duc. 

forte  ville  de  Deventer,  et  parleray  maintenant  un  petit 
de  ceux  des  trois  villes  qui  virent  bien  et  se  perçurent 
que  c'estoit  à  bon  escient  et  que  il  leur  convenoit  avoir  le 
hurt  ou  dire  le  mot. 

Sy  s'avisèrent  et  pensèrent  que  bon  seroit  qui  pourroit 
rompre  le  coup  et  que  le  duc  ne  les  approchast  à  telle  puis- 
sance et  effort  conmie  il  avoit,  car  leurs  terres,  tout  leur 
pays  et  leurs  biens  en  seroient  gastés  et  essilliés  et  en 
pourroient  cheoir  en  plusieurs  grans  inconvéniens.  Sy 
délibérèrent  d'envoier  dévers  lui  ains  plus  tost  que  plus 
tart,  cuidans  lerappaisier  par  faire  aucuns  gracieux  ofl^, 
et  de  fait  vinrent  aucuns  notables  députés  de  par  eux 
devers  luy  celuy  soir  propre  en  son  premier  logis  et  lui 
firent  des  offres ,  mais  non  pas  sufiisans,  ne  tels  comme  on 
les  demandoit,  par  quoy  ne  besongnèrent  riens,  et  ne 
vouloit  rompre  le  duc  son  armée,  ne  s  en  passer  à  tant  pour 
si  peu  de  fait,  ains  béoit  bien  à  plus  grant  chose  et  plus 
grant  fin;  car  ymaginoit,  et  estoit  chose  vraye,  que  par 
mettre  à  subjection  ces  trois  villes  pour  lesquelles  il  estoit 
mu  et  mis  sus,  il  parviendroit  à  la  conqueste  de  son 
royaume  de  Frise,  et  en  auroit  raison  à  ceste  foys,  car  à 
celle  heure  toutes  les  entrées  et  toutes  les  clefs  qui  ancien- 
nement les  ont  deffendus  et  gardés  de  non  estre  conquis, 
seroient  siennes,  et  pour  tant  maintenant  tout  à  un  frais 
et  à  une  peine  pourroit  venir  à  dessus  de  toutes  les  deux 
et  lui  seroit  gloire  et  renonmiée  perpétuelle,  sans  le  proufit 
encore  qu'il  y  auroit,  qui  n'est  point  à  comprendre. 

Donc  et  pour  parler  des  difficultés  que  ces  villes  droit-cy 
faisoient,  il  faut  savoir,  comme  je  vous  ay  dit,  que  de 
très-long  temps  elles  s'estoient  soustraites  et  dessevrées 
de  l'église  d'obéissance,  excepté  en  l'espiritualité  et  en  ce 
qui  concemoit  juridiction  épiscopale  et  droiture  commune 

comme  autre  part,  mais  en  nulles  choses  temporelles 
ne  le  cognoissoient,  ne  ne  le  vouloient  recevoir  parce 
que  eux-mesmes  Tavoient  appliquié  à  eux ,  et  en  avoient 
esté  jà  longuement  possesseurs  de  père  au  fils,  parce  que 
leurs  évesques  devanciers  n'avoient  esté  puissans  assez 
pour  les  corriger,  ne  constraîndre,  ains  avoient  esté  assez 
de  fois  maistres  de  luy  et  le  tenoient  chassé  et  expuls  et 
ne  lui  donnoient  que  ce  qui  leur  sambloit  bon,  et  ainsi 
comme  envis  on  vient  de  francise  à  servitude  et  de  rece- 
voir à  devoir,  ainsi  cestes  gens  en  envis  et  h  dur  vouloient 
venir  à  la  raison  qui  leur  sambloit  contraire  et  préjudi- 
ciable, et  estoient  plus  enclins  à  restiver  à  rencontre  qu  a 
eux  monstrer  souples  et  obéissans.  Avoient  encore  un 
antre  regart  que  quant  raison  les  mèneroit  à  ce  que  de 
vouloir  faire  obéissance  h  leur  évesque  comme  avoient  fait 
ceux  d'Utrecht,  les  plus  principaux,  et  de  lui  rendre  ses 
devoirs  anciens  et  appartenirs,  sy  ne  voudroient-ils  tou- 
tevoies  soufiFrir  nullement  que  le  duc  entrast  en  leurs  fer- 
metures à  tel  efiFort  et  pouvoir  comme  il  avoit  esté  reçu  en 
Utrecht ,  car  craignoient  qu  on  y  fist  des  rudesses  et  des 
exactions  diverses  par  lesquelles  ils  pourroient  avoir  dom- 
mages et  doleurs  irréparables ,  et  non  jamais  justice ,  ne 
punition.  De  quoy  toutevoies  s'estoient  assez  perçus  du 
contraire  en  Utrecht,  mais  au  fort  aller  souffreroient  bien, 
ce  dirent ,  qu'il  y  entrast  lui  et  Tévc-^que  en  leur  propre 
et  privé  estât ,  et  autrement  point.  Sur  quoy  le  duc  leur 
fit  response ,  à  l'heure  que  le  cas  y  servoit ,  que  cela  ne 
leur  seroit  accordé  jamais,  mais  y  entreroit,  s'il  lui  plaisoit, 
fort  et  foible,  et  que  aussi  puissant  estoit-il  en  la  ville  de 
Deventer  de  garder  et  tenir  ses  gens  sans  oppression  et 
torfait,  comme  il  avoit  esté  en  Utrecht  là  où  ils  avoient 
vescu  et  eux  maintenus  dessous  son  commandement  gens 


160  CHRONIQUE 

réglés  et  paisibles  sans  que  plainte  nulle  s'en  estoit  appa* 
rue  devant  lui,  et  pour  tant  lui  sambloit  bien  que  du  mesme 
pourroit-il  faire  à  Deventer  et  que  autant  le  craindroit-on 
là  et  obéiroit  comme  on  feroit  en  ses  propres  pays,  mais 
ce  toutevoies  ne  pouvoit-on  faire  acroire  à  la  généralité 
du  pays  pour  cause  que  la  fraieur  qu'avoient  des  Picars 
et  de  leur  renommée,  leur  estoit  plantée  en  courrage  et  ne 
leur  pou  voit  dehors  nullement*. 

CHAPITRE  XXXIV. 

Comment  le  daulphin  renvoia  la  tierce  fois  ses  ambassadeurs  devers 
le  roy  son  père,  et  comment  il  pensa  de  son  refuge  vers  le  due  de 
Boargongne. 

Or  avoie-je  couppé  la  matière  du  daulphin  viennois 
longtemps  après  le  second  retour  de  ses  ambassadeurs  de 
devers  son  père,  et  m'estoie  rendu  à  faire  le  conte  du  duc 
de  Bourgongne,  comme  il  alla  tenir  sa  feste  de  la  Toison 
d  or  en  La  Haye  en  Hollande,  et  de  là  par  traite  de  temps 
fit  son  approche  vers  Utrecht,  en  intention  de  Tasségier, 
là  où  fortune  et  son  grant  effort  lui  baillèrent  l'entrée  pai- 
sible et  victorieuse,  et  puis  de  là  parti  s'en  alla  mettre  le 
siège  à  Deventer,  dont  l'entreprise  estoit  moult  fière  et 
hautaine,  comme  icy  devant  a  esté  déclaré  assez.  Or  main- 
tenant convient  reprendre  arrière  la  matière,  là  où  je  la 
laissay,  et  retourner  à  faire  le  conte  comment  le  daulphin, 
arrière  la  tierce  fois,  renvoya  devers  son  père,  lui  estant 
à  Chastelar  %  dont  les  conséquences  furent  merveilleuses 

■  Et  ne  leur  pouvait  dehors  nullement^  il  était'impossible  de  leur  ôter 
cotte  frayeur. 
'  Cliostelar,  près  Ébreuil,  h  trois  lieues  de  Clermont. 

depuis  et  bien  estranges,  comme  il  apperra  en  fin  du 
conte.  Sy  est  vray  que  lui,  non  trop  bien  content  des  res- 
ponses  que  avoit  reçues  une  fois  et  deux  fois  par  ses  am- 
bassadeurs, s'avisa  maintenant  la  tierce  fois  d  y  renvoyer 
une  fois  pour  toutes,  dont  messire  Guillaume  de  Coursil- 
lon,  qui  plusieurs  et  diverses  fois  avoit  esté  ensonnié  de 
ceste  besongne,  fut  laissé  darrière,  et  fut  pris  un  en  son 
lieu  nommé  Gabriel  de  Bernes,  seigneur  de  Targe,  avec- 
ques  le  prieur  des  Célestins  d'Avignon,  et  leur  furent 
faites  et  données  leurs  instructions  telles  que  vous  orez 
ci-après  tantost,  avecques  lesquelles,  en  espoir  de  bien 
besongner ,  ils  partirent  et  montèrent  à  cheval,  et  tant 
exploitèrent  par  leurs  journées  que  ils  vinrent  à  Ghastelar, 
là  où  estoit  le  roy,  et  se  présentèrent  devant  lui,  faisant 
les  humbles  recommandations  qui  y  appertenoient,  et  dist 
ainsi  le  prieur  des  Célestins  : 

€  Sire,  monseigneur  se  recommande  très-humblement 
«  à  vostre  bonne  grâce.  Sire,  comme  vous  savez,  mon- 
€  seigneur  nous  avoit  naguères  envoyé  par  devers  vous, 
«  messire  Guillaume  de  Coursillon  et  moy,  pour  vous  dire 
«  de  sa  part  qu'il  vous  supplioit  très-humblement,  en 
«  l'honneur  de  Dieu  et  de  Nostre-Dame,  qu'il  vous  plust 
€  estre  et  demorer  content  de  luy,  et  de  lui  pardonner 
€  toute  desplaisance  que  vous  pourriez  avoir  eue  à  Ten- 
€  contre  de  luy  et  l'avoir  en  vostre  bonne  grâce,  et  qu'il 
€  n'estoit  chose  possible  qu'il  ne  voulsist  faire  pour  ycelle 
€  avoir  et  y  demorer  tousjours,  et  pour  ce  que  plusieurs 
€  rapports  avoient  esté  faits  tant  d'une  part  que  d'autre, 
«  dont  pourriez  avoir  eu  des  suspections,  et  mondit  sei- 
«  gneur  plusieurs  grandes  craintes,  pour  toutes  choses 
«  ester,  mondit  seigneur  vous  fist  oflFrir  les  plus  grans 
«  seurtés  et  sermens  que  faire  pouvoit,  vous  suppliant 


162  CHRONIQUE 

<  que ,  attendu  lesdits  rapports  et  craintes  et  la  longue 
c  estrangeté  qui  à  Toccasion  de  ce  a  esté,  il  tous  plust 
«  lui  ottroier  la  seurté  de  sa  personne  et  de  ses  serviteurs, 
c  ainsi  que  cestes  choses  plus  à  plain  vous  ont  esté  bail- 

<  lées  par  escrit  et  signées  de  la  main  de  mondit  sei- 
€  gneur. 

<  Sur  lesquelles  choses  a  esté  baiUié  une  response  par 
€  escrit  pour  porter  à  mondit  seigneur,  et  icelle  par  lui 
€  vue  et  considérée,  lui  a  samblé  bien  dure  et  bien  aigre, 
«  et  lui  a  donné  matière  d'estre  tousjours  en  plus  grant 
€  suspection  qu  il  ne  fut  onques.  Pour  laquelle  chose  nous 
€  renvoyé  devers  vous,  le  seigneur  de  Targe  et  moy, 
«  pour  vous  dire,  Sire,  que  jà-6oit-ce  qu'en  ladite  response 
€  soit  dit  que  vous  désirez  que  l'on  parle  clèrement  et  par 
c  paroles  entendibles,  ainsi  comme  on  doit  faire  en  telles 
«  matères,  qui  en  veut  venir  à  bonne  conclusion,  toute- 
c  voies  ladite  response  lui  samble  bien  obscure  en  termes 
€  généraux,  sans  ce  quelle  responde  à  ce  que  monsei- 
«  gneur  vous  supplioit.  Et  par  la  response  on  lui  dist 
c  qu'il  a  offensé  Dieu,  vous  et  le  monde,  qui  sont  en  effet 
t  toutes  les  villenies  que  l'on  peut  dire  à  un  homme. 

c  Regardez,  Sire,  s'il  doit  estre  content,  ne  estre  à  la 
«  paix  de  son  cœur  de  tels  langages,  et  quant  l'on  voudroit 
€  réciter  les  services  qu'il  vous  a  fait  et  à  la  chose  publi- 
€  que,  on  le  pourroit  faire.  Toutevoies,  on  ne  lui  en  peut 
«  dire  villenie,  ce  lui  samble,  qui  soit  à  vostre  honneur, 
€  et  quant  ce  seroient  autres  ou  qu'il  vous  plairoit  faire 
«  venir  les  accuseurs  et  l'en  oïr,  nous  créons  qu'il  s'en 
«  trouveroit  tel  que  un  bon  prince  doit  estre  et  y  respon- 
«  droit  comme  il  appartient  au  cas. 

«  Et  au  regard  des  lettres  envoyées  aux  seigneurs  du 
«  sang  et  des  scellés  de  Savoye,.nou8  vous  en  avons  res^ 

€  pondu  et  encore  ferons,  si  mestier  est,  la  vérité  du  cas, 
«  qui  est  bien  tout  au  contraire  de  ce  que  on  impose  à 
€  monseigneur. 

<  Sire,  nous  vous  supplions  qu'il  vous  plaise  considérer 
«  le  grant  devoir  en  quoy  mondit  seigneur  s'est  mis  en- 
«  vers  vous  comme  de  vous  avoir  requis  pardon  et  vous 
«  offrir  tous  sermons  et  telles  seurtés  qu'il  vous  plairoit 
«  avoir  de  luy,  et  aussi  la  bonne  volenté  qu'il  a  tousjours 
«  de  ce  faire.  » 

Et  tout  en  ceste  fourme,  comme  parla  ledit  prieur  des 
Célestins,  tout  en  cest  estât  leur  estoit  et  avoit  esté  donné 
par  escript,  à  Grenoble,  le  xxt*  jour  de  juillet.  Tan  comme 
dessus.  Parla  encore  oultre  ledit  prieur  et  y  mist  une 
autre  petite  queue,  disant  ainsi  :  <  Sire,  il  vous  a  plu  dire 
c  tousjours  que,  en  ceste  matière,  auriez  l'advis  des  sei- 
«  gneurs  de  vostre  sang,  et  que  selon  ycelui,  vous  vous 
€  gouverneriez  en  ceste  dite  matière.  Sire,  monseigneur 
€  le  scut  bien,  et  furent  devers  vous  derremennier,  quant 
€  estiez  au  Bois-lès-Bourges,  monseigneur  d'Orléans, 
€  monseigneur  de  Bretagne  et  les  ambassadeurs  de  mon- 
«  seigneur  de  Bourgongne.  Sire,  mondit  seigneur  désire 
€  tant  qu'il  peut  de  trouver  le  moyen  pour  satisfaire  à 
€  vous  et  vous  contenter  de  lui.  Toutevoies,  avecq  mes- 
€  seigneurs  de  vostre  conseil,  n'a  pu  trouver  jusques-cy 
€  nul  moyen,  mais  le  fouUent  et  reboutent  très-fort  et 
€  espécialement  par  la  derrenière  response  mise  par 
€  escript,  et  y  serions  cent  ans,  premier  que  y  trouver  un 
c  party,  non  obstant  que  plusieurs  fois  nous  avez  mis  à 
«  communiquer  avecques  eux  de  ceste  matière,  et  puisque 
€  ainsi  est  que  vostre  plaisir  est  tel  que  de  user  par  le 
€  conseil  desdits  seigneurs  en  ceste  matière,  et  que  ce  sont 
«  ceux  qui  ayment  l'honneur,  le  bien  et  Testât  de  vostre 

«  personne,  et  en  qui,  vous  et  monseigneur  vostre  £Qs, 
€  pouvez  et  devez  prendre  toute  seurté,  et  ne  sont  pas  gens 
«  qui  voisent  cherchant  que  vous  soiez  mal  de  monsei- 
€  gneur  vostre  fils,  ne  que  monseigneur  vostre  fils  soit 
«  en  aucune  estrangeté  envers  vous,  mais  sont  ceux  qui 
«  voudroient  la  gloire  de  vous  et  de  vostre  royaume  et 
«  l'exaucement,  plus  que  on  nepourroit  dire,  et  [de]  mon- 
€  seigneur  vostre  fils  en  son  endroit  pareillement,  mondit 
€  seigneur,  pour  tousjours  obtempérer  et  de  tous  poins 

<  éviter  que  on  ne  le  puisse  reprendre  qu*il  voulsist  sinon 
«  toutes  choses  honnorables  et  raisonnables,  et  vous  servir 

<  ainsi  qu'il  doit.  Sire,  s  il  est  vostre  plaisir,  il  entendra 
€  [à]  tout  ce  qui  par  messeigneurs  de  vostre  sang  sera 
«  dit  et  ordonné,  en  vous  suppliant  très-humblement  que 
€  vue  la  grant  présentation  et  submission  où  il  se  met 
«  pour  tousjours  plus  vous  complaire  et  obéir,  et  vaincre 
€  toutes  yres  et  mauvais  rapports  qui  auroient  esté  ftdts 
«  envers  lui,  non  obstant  les  services  qu'il  vous  a  faits, 
«  dont  il  est  sûr  qu'ils  ne  sont  partis  de  vostre  cœur,  ne 
«  souvenance,  il  vous  plaise  désorenavant  l'avoir  en  vostre 
«  bonne  gr&ce  et  recommandation.  » 

Le  roy,  après  cestes  paroles  oyes,  qui  n'en  fit  guères 
plus  grant  pris  que  les  autres  fois,  sans  leur  faire  res- 
ponse  sur  nul  des  points  à  celle  heure,  leur  fit  dire  que 
de  par  Dieu  fust  tout  et  que  sur  tout  il  auroit  son  advis  et 
que  pour  celle  heure  ils  se  retrayssent  et  brief  on  les  man- 
deroit  et  les  pourverroit-on  de  response,  telle  comme  il  lui 
sambleroit  bon.  Sy  se  retrahirent  lesdits  seigneurs  et  s'en 
allèrent  en  leur  logis  eux  festier  et  aisier,  et  attendirent  le 
jour  de  leur  response  pour  eux  en  retourner  devers  leur 
maistre,  dont  la  question  et  la  longue  doloureuse  menée 
leur  commençoit  à  annoier,  et  ne  veoient,  si  à  ceste  fois 

ils  ne  pourroient  riens  impétrer  de  fruit,  ne  de  bon,  com- 
ment jamais  après  on  y  trouveroit  moyen,  ne  chose  qui 
agréable  fust  à  lun  et  à  l'autre,  ains  tourneroit  toute  leur 
longue  attente  et  passé  labeur  en  désespoir  désormais,  et 
n'y  veoyent  ne  fous,  ne  rive  pour  jamais  y  faire  riens  de 
bien,  comme  de  fait  ne  firent,  car  les  fortunes  occultes  et 
sauvages  qui  viennent  de  là  sus  \  ne  le  vouloient  point,  ce 
sambloit,  ne  sçay  si  pour  bien  ou  pour  mal,  ne  pour  avan- 
tage, ne  dammage,  mais  toutevoies  longuement  après  et 
à  l'heure  de  cestui  chapitre  escrit,  y  avoit-il  des  appa- 
rences de  mal  beaucoup  et  de  dures  et  diverses  difficultés, 
là  où  il  besognoit  bien  que  Dieu  et  le  bon  sens  des  preud'- 
hommes,  avecques  subtiUté  et  diligence,  labourassent  et 
venissent  à  la  résistence  de  beaucoup  de  maux  apparans, 
comme  sur  la  fin  de  Tannée  LVIII  vous  sera  manifeste 
assez  en  pluseurs  haulx  et  grans  cas,  qui  lors  eschurent  et 
se  brassèrent  tous  à  ceste  cause. 

Vînt  doncques  le  jour  que  le  roy  vouloit  délivrer  les 
ambassadeurs  de  son  fils.  Sy  les  manda  et  fit  venir  devant 
luy,  présent  son  conseil,  en  sa  chambre,  à  Chastelar,  et 
eux  estans  là,  fit  parler  son  chancelier,  messire  Guillaume 
Jouvesnel',  et  rendre  la  response,  ainsi  que  lavoit  or- 
donné, et  commença  ledit  chancelier  à  dire  ainsi  : 

€  Le  roy  a  oy  ce  que  vous,  Gabriel  de  Bernes  et  prieur 
€  des  Célestins,  lui  avez  dit  et  exposé  de  par  monseigneur 
€  le  daulphin,  qui  n'est  en  effet  autre  chose  que  ce  que 
«  autrefois  lui  a  fait  savoir  par  messire  Guillaume  de 
€  Coursillon,  et  depuis  par  ledit  messire  Guillaume  de 
«  Cîoursillon  et  vous  prieur  des  Célestins  d'Avignon,  a 

■  Chaatellain  croyait  aax  influences  des  astres. 
«  Guillaume  JuvénaldesUrains,  chancelier  de  France  en  1445.  Lliis* 
torien  Jean  Juyénal  des  (Jrsins  était  son  frère. 

TOI.    III.  H 

quoy  vous  fut  faite  response  en  sa  présence  et  depuis 
baillié  par  escrit,  telle  et  si  raisonnable  que  par  raison 
mondit  seigneur  s'en  devoit  Hen  esjoir  et  contenter.  Et 
comme  contient  ladite  response  en  substance,  et  outre 
plus,  ainsi  que  vous  dist  le  roy  de  sa  bouche,  le  plus 
grant  plaisir  que  le  roy  pourroit  avoir,  sy  seroit  que 
mondit  seigneur  le  daulphin  fust  enclin  et  disposé  de 
le  servir  et  obéir  et  soy  emploier  au  bien  et  [à]  la  chose 
publique  de  ce  royaume,  ainsi  comme  il  est  tenu  de 
faire,  avec  ce  avoir  [bon  conseil]  et  estre  accompagné 
de  gens  notables  qui  le  servissent  et  induisissent  à 
toutes  choses  qui  fussent  à  son  honneur.  Et  encore  de 
présent  et  de  rechief,  il  vous  fait  dire  que,  au  regart 
des  requestes  que  mondit  seigneur  lui  a  autrefois  faites 
et  fait  faire  par  messire  Guillaume  de  Coursillon  et 
vous  prieur,  c'est  assavoir  qu'il  lui  plaise  lui  pardonner 
les  desplaisances  du  temps  passé,  le  recevoir  en  sa  bonne 
grâce  et  se  servir  de  lui,  aussi  au  regart  des  offres,  c'est 
assavoir  de  faire  tels  serments  et  bailler  tels  seurtés  et 
promesses  qu'il  plaira  au  roy,  de  le  servir  et  obéyr  en- 
vers tous  et  contre  tous,  de  soy  départir  de  toutes 
alliances  qu'il  auroit  fait,  et  plus  n'en  faire  nulle  sans 
son  plaisir,  et  de  non  passer  le  Rosne  sans  son  congé  et 
licence,  le  roy  les  a  eues  et  encore  les  a  très-agréables, 
les  accepte  et  en  est  très-content;  mais  au  regart  des 
conditions  que  mondit  seigneur  y  apposoit,  est  assavoir: 
parmi  ce  qu'il  ne  fust  pas  tenu  de  venir  devers  le  roy 
et  aussi  que  ses  serviteurs  lui  demourront  à  son  plaisir 
et  que  touchant  ceste  matière  mondit  seigneur  ne  soit 
constraint  sinon  à  sa  volenié,  le  roy  n'a  pas  esté,  ne 
n'est  conseillé  de  les  lui  octroier,  et  ce  seroit  déroger  et 
venir  contre  les  requestes  et  offires  qu'il  a  faites,  et  en 

lui  accordant  qu'U  ne  vensist  devers  luy,  il  approuve- 
yoit  son  absence  et  les  termes  qui  ont  esté  tenus  le 
temps  passé.  Aussi,  sans  venir  devers  luy,  mondit  sei- 
gneur ne  pourroit  faire  le  service  qu'il  est  tenu  de  faire 
au  roy  et  à  la  chose  publique  de  ce  royaume,  et  en  lui 
laissant  entour  luy  ceux  qui  ainsi  Tout  conduit  et  con- 
seillié,  ce  ne  seroit  pas  pour  raddresser  ceste  matière, 
ainsi  que  le  roy  le  désire  et  qu'il  est  besoin  pour  le  bien 
et  honneur  de  mondit  seigneur,  et  jà-soit-ce  que  autre- 
fois et  encore  puis  naguères  par  deux  fois,  le  roy  ait 
esté  content  de  recueillir  et  recevoir  mondit  seigneur 
en  sa  bonne  grftce,  en  faisant  ce  que  dit  est,  encore  de 
rechef  et  à  présent  le  roy  est  content  de  le  recueillir  en 
sa  bonne  grâce,  le  recevoir  comme  bon  et  piteux  père 
doit  faire  à  son  bon  obéissant  fils,  et  lui  pardonner  et 
oublier  toutes  les  desplaisances  du  temps  passé,  pourvu 
qu'il  vienne  devers  luy  ainsi  que  un  bon  et  obéissant 
fils  doit  faire  envers  un  tel  père,  sans  réservation  nulle 
des  conditions  dessusdites  qui  ne  semblent  estre  bonnes, 
ne  raisonnables  ;  et  pour  ce  que  autrefois  nostre  Saint- 
Père  a  escrit  au  roy  de  ceste  matière,  afin  qu'il  soit 
adverti  de  son  bon  vouloir  et  du  devoir  où  il  se  met,  le 
poy  a  bien  voulu  vous  faire  savoir  ceste  response  en  la 
présence  de  monseigneur  le  cardinal  cy-présent,  et 
aussi  vous  veut  bien  faire  dire  que,  si  mondit  seigneur 
à  ceste  fois  ne  se  met  en  son  devoir  envers  le  roy,  vue 
la  douceur  et  bénignité  que  le  roy  lui  monstre,  l'inten- 
tion du  roy  est  de  faire  procéder  encontre  ceux  qui 
ainsi  le  conduisent  et  conseillent,  selon  que  la  matière 
le  requiert  ' .  » 

«  Cf.  Duck>s,  Histoire  de  Louis  XI,  HT,  p.  117. 

Geste  droit-cy  fut  la  reaponse  que  fit  le  chancelier  de 
France  pour  et  au  nom  du  roy;  laquelle  faite,  le  roy 
mesme  de  propre  bouche,  présent  le  légat  du  pape,  le  car- 
dinal d'Avignon,  et  tous  les  autres  assistans,  prist  à  dire 
ces  paroles  :  <  Gabriel  et  vous,  prieur,  vous  avez  oy  la 
«  response  que  je  vous  ay  fait  faire,  qui  est  bonne,  douce 
c  et  raisonnable,  et  pouvez  penser  qu*il  n'est  personne 
c  vivant,  qui  tant  veuille  le  bien  de  mon  fils  le  daulphin, 
<  ne  qui  tant  désire  qu'il  se  gouverne  bien,  que  je  fais, 
c  Et  pour  ce,  remonstrez-lui  ces  choses  et  que  ces  estran- 
«  ges  termes  qu'il  a  tenu  par  chi-devant  ont  trop  duré, 
«  affin  que,  si  par  jeunesse  au  temps  passé  il  n'a  esté  si 
«  bien  adverti  qu'il  dust,  de  cy-en-avant  lorsqu'il  est  en 
a  eage  de  soy  cognoistre ,  il  raddresse  son  fait  et  mette 
«  peine  à  soy  gouverner  ainsi  qu'il  doit,  et  s'il  fait  aucu- 
«  nés  doubtes  ou  qu'il  ait  aucunes  craintes  ou  suspections, 
€  quant  il  m'en  advertira,  je  l'en  asseurray  tellement  que 
c  raisonnablement  il  en  devra  bien  estre  content  et  n'aura 
c  cause  de  riens  doubter.  »  Et  à  tant  se  tut  le  roy  et  leur 
fit  dire  qu'ils  estoient  despesciés  pour  eux  en  aller  quant 
ils  voudroient.  Sy  prirent  congé  de  luy  et  les  recommanda 
à  Dieu  et  leur  fit  baillier  les  deux  responses  par  escrit,  en- 
semble les  lettres  qu'il  envoyoit  à  son  fils,  dont  la  teneur 
sy  estoit  telle  : 

«  Très-cher  et  très-amé  fils,  nous  avons  reçu  les  lettres 
c  que  escrites  nous  avez  par  Gabriel  de  Bernes  et  le 
«  prieur  des  Célestins,  porteurs  de  cestes,  et  avons  oy  ce 
c  que  ils  nous  ont  dit  et  déclaré  de  vostre  part,  tant  en  pré- 
a  sence  de  nostre  conseil  que  particulièrement  à  part,  ton- 
«  chant  les  matères  pour  lesquelles  les  avez  envoyés  par 
«  (levers  nous,  sur  quoy  leur  avons  fait  et  fait  faire  res- 
<i  ponse  selon  nostre  plaisir  et  vouloir,  et  icelle  leur  avons 

«  fait  bailler  par  escrit,  ainsy  que  par  eux  et  par  la 
€  teneur  de  ladite  response  porez  savoir  plus  à  plein. 
«  Donné  à  Chastellar  près  Esbruelle,  le  xxi'  d'aoust.  » 
Atout  Gestes  lettres  et  responses  partirent  le  seigneur 
de  Targes  et  le  prieur  des  Célestins  et  tant  exploitèrent  en 
leur  chemin  qu'en  assez  brief  terme  se  trouvèrent  au  re- 
tour devers  leur  maistre,  auquel  ils  firent  record  de  tout  ce 
que  trouvé  et  oy  avoient,  et  avecques  ses  lettres  lui  baillè- 
rent leur  response  par  escrit,  de  laquelle  ne  se  trouva 
guères  esjoy  plus  que  devant,  ains  moins  beaucoup  et  plus 
entrepris  qu'onques,  mais  pour  cause  du  darrenier  point 
qui  estoit  en  la  response,  c'estoit,  que  si  à  ceste  fois  il  ne 
se  mettoit  en  son  devoir  envers  son  père,  vue  la  douceur 
et  bénignité  qu'il  lui  monstroit,  son  intention  estoit  de 
ftdre  procéder  contre  ceux  qui  ainsi  le  conduisoient  et 
conseilloient  par  manière  telle  comme  le  cas  le  requéroit. 
Ces  mots  droit-cy  poignoient  et  donnoient  fraeur  souve- 
rainement à  aucuns  ses  serviteurs  qui  emprès  lui  estoient 
contraire  du  gré  du  roy  son  père,  lesquels  sentoient  bien 
que  ces  mots  se  disoient  pour  eux,  par  quoy  il  leur  beson- 
gnoit  bien  d'aviser  en  leur  fait,  ce  leur  sembloit,  ains  plus 
tost  que  plus  tardj  et  de  eux  pourveoir  sous  les  èles  de 
leur  maistre  de  telle  seurté  que  si  faites  menaces  ne 
pussent  sortir  leur  effet  en  leurs  personnes  ;  car  avecques 
propre  peur  sentoient  leur  maistre  craintif  encore  plus,  et 
par  ainsi  visans  à  la  seurté  de  lui  qui  n  estoit  pas  légère  à 
trouver,  pensèrent  ensemble  de  leur  refuge  qui  donroit 
asseurance  à  tous  deux.  Et  s'avisèrent,  ne  sçay  de  qui 
conseil  mus,  ou  de  Dieu  ou  d'autre,  de  eux  embler  à  pri- 
vée mainie,  et  de  venir  secrètement  en  Bourgongne  devers 
le  prince  d'Orenges  et  de  là  devers  le  duc  de  Bourgongne 
en  Flandres  ou  là  où  il  seroit,  comme  cy-après  vous  orez 


470  CHRONIQUE 

qtioy  et  oomment  il  party  et  arriva  à  Vers  devers  le  prince 
d'Orenges  et  puis  s'en  alla  en  Brabant,  dont  le  cas  à  celle 
heure  donnoit  ammiration  à  tout  le  monde,  la  plus  grant 
qui  otiques  advint ,  car  sambloit  estf e  une  chose  contre 
poil  et  contre  commun  cours  de  fortune,  considérées  les 
circonstances  maintes  du  temps  passé  avecques  celles  du 
présent  d'alors»  qui  estoient  sauvages. 

CHAPITRE  XXXV. 

Comment  le  siégB  de  Derenter  continua  6t  comment  le  dno  entra  en 
traité  ayec  les  habitants. 

Or  avez  oy  que  cestuy  derrenier  délivrement  que  le  roy 
donna  aux  ambassadeurs  de  son  fils  fut  et  avoit  esté  sur  la 
fin  du  mois  d'aoust,. lequel  terme  de  temps  correspondoit 
au  siège  que  le  duc  tenoit  devant  Deventer,  et  ne  visoit  à 
riens  touchant  ce  fait-chi ,  fors  tant  seulement  à  sa  con- 
queste  et  à  mettre  à  chief  son  entreprise,  lequel  toutes 
voies,  premier  qu'il  en  parte,  en  sentira  le  vent  et  sera 
adverti  de  la  venue  de  ce  fils  du  roy  qui  lui  sonnera  esr 
trange  et  lui  donra  des  ammirations  beaucoup  et  de  peu* 
semens,  et  non  merveilles,  car  ce  sera  matière  de  grant 
murmure  souverainement  au  royaume  de  France  contre 
luy  làoù  n'estoit  guères  bien  voulu  de  plusieurs.  Et  pour 
tant,  comme  j'ay  dit,  que  ceste  derrenière  response  que  le 
roy  fit  à  son  fils  le  dauphin^  correspondoit  au  temps  que 
le  duc  tenoit  son  siège  devant  Deventer  et  estoit  à  celle 
heure  en  voye  et  en  approche  aucunement  de  traité  avec- 
ques les  asségiés  et  de  tout  le  pays,  le  duc  qui  n'entendoit 
alors  à  nulle  riens  autre  fors  à  parachever  sa  conqueste 
et  ne  pensoit  jamais  oïr  les  nouvelles  que  temprement  il 

oyt,  tousjours  se  parmaintint  en  son  siège,  là  où  il  souflFry 
des  maux  beaucoup  et  de  grans  dangers,  tant  pour  les 
eaues  qui  estoîent  grandes  alors  et  le  pays  mol,  comme 
pour  les  diverses  dures  et  sauvages  nations  à  qui  il  avoit  à 
faire. 

Sy  avoit  son  ost  aucunes  fois  diseteux  de  pain  et  d'au- 
tres vivres  parce  que  tout  il  falloit  aller  quérir  par  forte 
main  armée  et  le  faire  passer  parmy  le  pays  de  Guéries, 
pays  ennemy,  parmy  bois  et  forrests,  là  où  les  routiers  et 
mauvais  garchons  du  pays  se  tenoient  par  grandes  multi- 
tudes comme  brigans,  couppoîent  gorges  et  destroussoient . 
gens,  et  ne  donnoient  espargne  de  mort  à  nul,  là  où  ils  se 
trouvoient  puissans.  Espécialement  ceux  que  trouvoient 
portans  robbes  ou  pourpoins  de  la  façon  françoise,  tous, 
les  firent  morir,  et  pour  tant  n*y  osa  passer  marchant, 
ne  marchande,  ne  alleman,  ne  François,  ne  hoUandois,  ne 
nul  de  quelque  nation  ou  amitié  qu'il  fust ,  pour  venir 
devers  le  siège,  sans  grant  et  puissant  effort  de  conduite 
et  de  gens,  car  ils  en  virent  et  en  oïrent  dire  tant  de  do- 
leieux  exemples  que  ce  leur  devoit  estre  miroir  assez  et 
occasion  de  grant  cremeur.  Et  par  ainsi  l'ost  estoit  diset- 
teux  aucunes  fois  de  pain,  et  en  estoit-on  en  grant  danger, 
sans  ce  que  le  pays  et  le  terroir  là  où  estoit  logé  lost  tout 
à  Fentour  de  la  ville  la  plus  part,  estoit  une  doulereuse 
«hoee  à  voir  pour  les  gens  d'armes  qui  alloient  en  la  boue 
jusqués  aux  genoux,  et  pleuvoit  incessamment,  par  quoy 
la  terre  moiste  de  sa  nature  et  parfonde ,  plus  et  plus  se 
rendoit  espoentable  pour  gens  d'armes ,  car  sambloit  que 
jamais  homme  n'en  devoit  vuider,  tant  se  monstroit  pleine 
de  péril,  et  croy,  ce  n'eust  esté  grîice  de  Dieu  qui  aux  re- 
bélleB  donna  cœur  de  ployer  et  de  eux  humilier  envers 
leur  évesque  et  envers  son  père  le  duc,  jamais  n'en  fust 

sailli  homme,  sinon  à  trës-estroit  péril,  pour  cause  des 
eaues  et  des  larges  fossés  tous  hors  de  rive  qui  couvroient 
les  chemins,  mais  Dieu  j  pourvejt  tempre  et  de  bonne 
heure,  et  en  tira  sain  et  sauf  et  à  son  honneur  celujr  qui 
y  estoit  entré  en  bon  et  léal  vouloir  et  pour  bien  faire. 

Néantmoins  toutevoies  et  non  obstant  les  graiiis  périls 
qui  s'apparoient  à  tous  lez  tant  par  la  diversité  des  nations 
comme  du  pays  et  du  temps  qui  estoit  mauvais  durement 
et  pluvieux,  et  que  le  duc  et  ses  bons,  sages  et  vaillans 
capitaines  considéroient  tout  ce  qui  faisoit  à  considérer, 
le  duc  toutevoies  désirant  à  mettre  fin  en  son  emprise  et 
de  non  se  souffrir  attaindre  des  périls  de  l'hiver  qui  jà  e»- 
toient  assez  bien  avancés  et  les  cognoissoit  bien,  délibéra 
un  jour,  et  vit  que  son  siège  n'estoit  pas  assez  près  de  la 
ville  pour  la  tenir  en  estroit,  et  que  tous  les  jours  et  à 
toute  heure  les  compagnons  de  la  garnison  d'icelle  pou- 
voient  venir  et  venoient  à  barges  et  à  quantité  de  nacelles 
faire  leurs  courses  et  saillies  sur  son  ost  et  là  livroient  de 
dures  et  diverses  escarmouches  à  ses  gens  parce  que  la 
rivière  entre  la  ville  et  le  siège  y  estoit  large  et  de  grant 
distance,  et  sy  avoit  encore  au  miheu  de  celle  rivière,  entre 
la  ville  et  lost,  une  isle  qui  estoit  de  grant  avantage  pour 
elle  et  de  grant  encombrement  aux  assiégeans,  conclut 
finablement  de  faire  passer  outre  son  ost  en  ladite  isle  et 
de  là  establir  son  siège  pour  plus  tost  avoir  fait.  Sy  en 
parla  avecques  ses  capitaines  les  uns  et  les  autres,  au 
conte  d'Estampes,  au  seigneur  de  Croy  et  à  son  frère,  au 
seigneur  de  Haubourdin,  à  messire  Simon  de  Lalaing  et  à 
tous  ceux  qui  avoient  charge  de  gens  pour  en  avoir  leur 
advis  qui  tous  conclurent  que  la  chose  estoit  possible  et 
mieux  à  faire  qu'à  laissier ,  excepté  que  le  danger  y  seroit 
grant  pour  les  vivres  pour  cause  que  la  rivière  estoit  toute 

en  la  maistrie  du  pays,  et  estoit  tout  enuemy  ce  qui  estoit 
au  front  et  au  dos.  Sy  oyt  le  duc  volentiers  leur  opinion 
de  trètout  et  cognoissoit  bien  que  vray  disoient,  mais  dé- 
drant  soudre  leur  argument  par  une  bonne  raison  qui 
lui  sambloit  clère,  leur  va  dire  :  <  Comment,  Déa,  je  co- 
gnoi  bien  que  ce  qui  est  devant  nous,  nous  est  ennemy 
tant  que  nous  serons  droit-ci  et  en  cest  estât,  mais  dar- 
rière  nous,  n'avons-nous  pas  beau  neveu  de  Guéries  qui 
est  de  nostre  alliance,  et  nous  a  promis  et  juré  en  ve- 
nant droit-ci  amour  et  assistence,  et  de  nous  donner  et 
fiouflprir  avoir,  sans  encombre  et  sans  danger,  passage, 
confort  et  toute  délivrance  de  vivres  parmy  passant 
paisiblement  et  amoureusement  et  payant  nos  deniers? 
n  est  nostre  neveu  et  a  espousé  nostre  nièce  ;  il  ne  pour- 
roît  estre  que  il  ne  nous  fîst  de  secours  à  nostre  besoing, 
et  au  plus  fort  quant  jà  ne  se  voudroit  enbesongner 
pour  nous  faire  un  grant  bien,  au  moins  j'espère,  il  ne 
nous  voudroit  point  faire  de  mal.  »  —  c  Ne  sçay ,  ce 
dist  le  conte  d'Estampes.  Allemans  sont  dures  gens  et 
divers,  et  une  forte  nation  à  cognoistre.  Tel  les  cuide 
tenir  par  la  teste,  il  n'en  a  que  le  bout  de  la  queue.  Ils 
sont  fiers  et  baultaius,  et  sçavent  bien  dissimuler  leurs 
manières  jusques  ils  voyent  leur  point;  ils  se  sont  sentu 
durement  grevé  de  nous  maintenant  en  manière  qu'ils 
n'ont  point  apprise,  et  leur  cuit  que  nous  sommes  pa^ 
fiés  parmy  leur  pays  si  forts  et  si  puissans  et  qu'il  leur  a 
convenu  souffrir  et  endurer  de  nous  tout  à  nostre  mesme 
plaisir.  Sy  leur  en  souvient,  et  que  je  plus  le  crains, 
le  prince  du  pays,  leur  duc,  n'est  pas  homme  de  si 
grant  regart  comme  on  pourroit  bien  dire,  et  jà-soit-ce 
que  il  soit  plus  tenu  à  vous  qu'à  tous  les  vivans,  et  qu'il 
soit  obligé  h  vous  par  promesse  et  par  serment  jà  nou- 

d*0renge3,  son  hoste ,  par  manière  comme  si  volentiers 
Tenst  vu.  Comme  donques  le  prince  d'Orenge  entendoit 
cecy,  et  que  ce  fils  de  roy  avoit  le  cœur  envers  le  duc  de 
Bourgongne,  et  que  droit-là  se  vouloit  faire  mener  en  la 
conduite  de  son  cousin,  moult  s'en  tint  à  joyeux,  et  en  effet 
lui  respondit  que  point  ne  savoit  homme  qui  plus  fust 
propre  pour  le  faire  que  luy,  car  il  avoit  gens  et  places 
pour  le  mener  d'une  nuit  à  autre,  là  où  il  seroit  asseur,  et 
sy  savoit  les  passages  et  les  lieux,  et  estoit  chevalier  de 
grant  labeur.  Sy  plurent  moult  ces  langages  au  dauphin, 
et  prestement  fit  ordonner  unes  lettres  pour  les  envoler 
audit  marissal,  lesquelles  lui  furent  portées,  et  y  celles 
vues,  durement  se  commença  à  esmerveillier  ledit  maris- 
sal, comment,  après  longues  et  dureshaines,  un  tel  prince 
le  venoit  requérir  en  douceur.  Xe  voulut  point  toutevoies 
estre  hastif  en  tirer  vers  luy,  sans  avoir  pris  conseil  pre- 
mier de  ce  qui  seroit  à  faire  ou  à  laissier,  afin  que  quelque 
chose  qui  en  avenist,  bonne  ou  autre,  la  charge  ne  lui 
fust  imputée  de  l'avoir  fait  sans  aveu,  et  partant  montant 
à  cheval  prestement,  s'en  alla  à  Dijon  là  où  le  duc  son 
maistre  avoit  son  conseil  en  la  chambre  des  comptes,  et 
venu  devers  eux  leur  monstra  les  lettres  reçues,  lesquelles 
ils  visitèrent,  et  délibérèrent  dessus  avecques  luy,  disant 
qu'en  luy  faire  toute  l'adresse,  l'honneur  et  service  qu'on 
pourroit,  il  n'y  pouvoit  avoir  que  bien,  car  savoient  bien 
que  le  duc  leur  maistre  le  voudroit  ainsi  et  seroit  mal  con- 
tent du  contraire,  vu  encore  le  cas  et  la  personne  de  luy 
qui  estoit  l'héritier  de  la  couronne.  Sy  s'en  tint  le  marissal 
à  leur  dit,  et  s'en  alla  de  grant  tire  devers  le  dauphin  à 
Vers,  auquel  lieu  venu,  lui  alla  faire  la  révérence  et  dire  le 
bienvegnant  avecques  toutes  humbles  paroles  qui  duisoient 
au  cas,  et  alors  le  dauphin  qui  le  recueillit  à  bras,  le  fit 

lever  à  force,  en  lui  disant  :  «  Beau  cousin,  par  ma  foy, 
«  vous  avez  esté  Thomme  du  monde  autreffois  que  j-ay 
«  plus  hay.  Or,  estes-vous  venu  à  ce  que  vous  vous  pouvez 
«  vengier  de  moy,  car  je  vous  mets  mon  corps  en  vostre 
«  main  et  n'en  aurez  autre  amende,  ne  réparement.  »  Le 
marissal  alors,  qui  savoit  et  faire  et  taire,  respondit  : 
«  Monsei^eur,  ce  poise  moy  que  je  desservy  onques 
«  vostre  couroux,  car  je  ne  suis  pas  homme  pour  l'oser 
«  porter  et  encore  moins  pour  faire  chose  qui  vous  des- 
«  plust,  et  pour  tant  il  n'y  chiet  nulle  vengeance,  car 
€  envers  moy,  vous  ne  pouvez  mesprendre,  ne  onques  ne 
<  fistes  ;  mais  de  ma  povre  puissance,  je  vous  voudroie 
€  servir  et  doubter  comme  raison  doit,  et  pour  ce  faire, 
€  je  suis  venu  devers  vous,  et  me  donne  et  paroffire  k  tous 
c  vos  nobles  plaisirs  accomplir  qui  me  seront  possibles.  » 
Le  dauphin  le  remercia  de  ses  belles  paroles  qui  moult  lui 
plaisoient.  Et  après  les  devises  publiques,  vinrent  en  de- 
vises privées  touchant  le  voyage  entrepris,  et  demanda  au 
marissal  les  manières  de  son  conduire  et  comment  et  par 
quel  lieu,  car  comment  que  fust,  ne  vouloit  passer  par 
nul  endroit  du  royaume,  ce  dist,  de  la  peur  qu'avoit  des 
gens  du  roy,  lesquels  le  sievroient,  ce  savoit  bien,  et  le 
chevaucheroient  à  tout  effort,  et  partant  falloit-il  quérir 
passage  par  ailleurs  arrière  de  leurs  mains  et  le  plus  t06t 
qu'on  pourroit,  premier  que  la  chasse  après  luy  fust  enfor- 
cié  et  esparse  à  tous  lez  '. 


■  Aassitdt  après  la  fuite  du  dauphin,  Charles  vn  envoya  dans  le 
Daupbiné  les  sires  de  Loheac  et  de  Bueil.  Voyez  le  manifeste  qu*il 
adressa  h  ce  sujet  aux  habitants  du  Dauphiné,  le  11  septembre  1456, 
dans  \  Histoire  de  Louis  XI,  par  Duclos,  III,  p.  127. 

CHAPITRE  XXXVII. 


Comment  le  duc  de  Bourgongne  fut  adverti  do  ces  nouvelles  et  en 
informa  un  chcvauchcur  du  roy. 


Or  ne  s'estoit  oublié  le  prince  d'Orenges  de  faire  savoir 
ces  nouvelles  au  duc  de  Bourgongne,  ains  aussi  tost  et 
dès  le  premier  jour  de  son  arriver  envoia  battant  un  mes- 
sage devers  luy  atout  unes  lettres  par  lesquelles  il  lui  an- 
nonçoit  le  soudain  cas  advenu,  aiBn  d'avoir  avis  sur  ce  qui 
en  pou  voit  ensievir;  car  ne  savoit  encore  la  fin  de  son  in- 
tention, ne  plus  avant.  Sy  esploita  le  message  ses  jours  et 
arriva  devant  Deventer  là  où  le  duc  tenoit  son  siège,  et  lui 
baillant  ses  lettres,  le  duc  les  visita  tout  esmerveillié  du 
contenu  en  icelles,  et  interrogea  le  messager,  si  vu  avoit 
le  dauphin  viennois  en  la  maison  de  son  maistre ,  lequel 
lui  respondit  que  oy  et  que  droit- là  se  tenoit  à  séjour,  mais 
ne  savoit  à  quelle  fin.  Quant  le  duc  oyt  cecy,  commença 
durement  à  penser,  car  moult  lui  sonnoitla  chose  estrange, 
comme  qui  jamais  n'eust  pensé  que  ce  dust  avenir.  Sy  en 
parla  au  seigneur  de  Croy  et  à  aucuns  autres  qui  autre- 
tant  s'en  esmerveiUèrent  comme  luy  et  n'en  sa  voient  quelle 
conclusion  en  faire,  sinon  d'en  attendre  la  venture  et  l'yssue 
du  cas.  Or  y  avoit-il  droit-là  en  l'ost  du  duc  un  chevau- 
deur  de  l'escurie  du  roy ,  nommé  Perrinet ,  par  lequel  le 
roy  avoit  envoie  au  duc  de  Bourgongne  la  forme  et  le 
double  de  la  response  que  faite  avoit  à  son  fils  le  dauphin 
&  Cliastelar,  affin  d'en  advertir  ledit  duc  et  de  lui  donner 
à  cognoistre  la  raison  en  quelle  il  se  mettoit  envers  son 
fils  désobéissant  tousjours.  Sy  estoit  ledit  Perrinet,  jà  tout 

despescié  et  au  point  de  partir  pour  faire  son  retour  vers 
le  roy.  Par  quoy,  comme  ces  deux  messages  estoient  venus 
ainsi  l'un  sur  l'autre,  atout  leurs  diverses  nouvelles,  le 
duc  remanda  Perrinet  à  venir  devers  luy,  et,  lui  venu,  lui 
commença  à  dire  :  c  Perrinet,  monseigneur  le  roy  m*a 
€  mandé  par  vous  et  fait  à  savoir  la  response  que  faite 
«  avoit  à  Gabriel  de  Bernes  et  au  prieur  des  Célestins 
c  pour  monseigneur  le  dauphin ,  lesquelles  me  samblent 
c  belles  et  amiables,  et  voudroie  bien  que  mon  dit  sei- 
«  gneur  y  voulsist  entendre  ainsi  que  un  bon  fils  doit 
€  faire  à  son  père,  comme  plus  à  long  j'en  escris  à  mon- 
€  seigneur  le  roy  par  vous',  mais  vecy  unes  toutes  autres 
«  nouvelles  et  bien  estranges,  que  beau  cousin  le  prince  d'O  - 
<  renge  me  mande  par  son  message,  car  il  m'escrit  que  mon- 
c  seigneur  ledauphin  s'est  venu  rendre  en  sa  maison  et  que 
«  droitrlà  se  tient  par  aucuns  jours  sans  plus  avant  savoir 
t  de  son  intention.  Sy  pourrez  dire  à  monseigneur  le  roy 

*  Voyez  dans  Duclos,  Histoire  de  Louis  XI,  III,  p.  132,  uno  lettre  du 
duc  de  Bourgogne,  écrite  au  camp  de  Wolp  devant  Deventer,  le 
19  septembre  1456.  Le  duo  s  y  excuse  d'avoir  retenu  longtemps,  à  cause 
des  occupations  de  son  expédition,  le  chevaucheur  de  Charles  VII. 
Dans  une  autre  lettre  donnée  aussi  par  Duclos  (p.  135),  et  écrite  h 
Utrecht  le  25  septembre,  le  duc  de  Bourgogne  raconte  qu'U  a  cru  de- 
Toir  retenir  de  nouveau  le  chevaucheur  Perinet.  Il  rapporte,  comme  le 
dit  Chastellain,  que  dès  qu'il  connut  la  retraite  du  dauphin  chez  le 
prince  d'Orange,  U  en  instruisit  Perinet;  puis  il  ajoute:  «  Depuis  ai 
«  eu  nouvelles  que  mondit  seigneur  le  dauphin  a  requis  le  sieur  de 
«  Blanmont,  mon  maréchal  de  Bourgogne,  le  vouloir  accompagner 
«I  jusques  devers  moi,  ce  que  mondit  maréchal  no  lui  a  osé  refuser,  et 
«  il  s'en  y  vient  ;  de  laquelle  chose  j'ai  esté  bien  esmerveillié,  et  s'U  est 
«  ainsy,  vous  saurez,  mon  très-redoubté  seigneur,  que  pour  honneur 
«  de  vous,  de  luy  et  de  votre  noble  maison,  raison  veut  et  enseigne  que 
«  je  lui  fasse  tout  honneur,  révérence  et  plaisir,  et  oyrai  voulentiers 
«  ce  qu'il  lui  plaira  moi  dire  et  déclairer,  et  après  le  voua  signifieray, 
••  car  Dieu  sçait  que  de  tout  mon  cœur  je  scrois  désirant  qu'il  se  ac- 
*•  quistast  envers  vous  comme  bon  fils  doit  foire  envers  son  seigneur 
«  et  père,  » 


« 

1  ces  nouvelles  droit-cy  de  par  moy  qui  plus  avant  n*en 
€  sçay,  mais  me  sont  estranges.  Toutevoies,  je  vous  con- 
1  seilleroie  qu'encore  vous  vous  tenissiez  droit-cy  un  petit 
«  pour  surattendre  si  autres  nouvelles  en  venoient  d'a- 
venture de  plus  grant  mention,  affin  que  tout  h  une  fois 
«  j'en  pusse  avertir  monseigneur  le  roy  par  vous  en  ma 
«  descbarge.  •  Quant  Perrinet  oyt  ces  nouvelles,  tout  se 
trouva  esbahy,  et  lui  aambloit  chose  estrange  que  le  dau- 
phin s'estoit  venu  rendre  en  Bourgongne  en  abandonnant 
son  Dauphiné,  mais  obéissant  au  plaisir  du  duc,  se  tint 
droit-là  encore  par  aucun  temps  en  surattente  de  plus  en- 
core apprendre  de  la  matière,  comme  il  fit  en  assez  briefs 
jours,  parce  que  le  marissal  de  Bourgongne  envoioit  bat- 
tant un  sien  gentilhomme,  nommé  Authoine  de  Laviron, 
devers  le  duc,  lui  signifier  comment  le  dauphin  venoit 
devers  luy ,  et  Tamenuit  h  sa  requeste  et  prière,  battant 
ferrant,  par  Lorraine,  en  sa  conduite  et  scurté,  et  comme 
la  manière  se  contera  prestement,  mais  que  j'aie  fait  mon 
retour  sur  le  roy  qui  des  lettres  de  son  fils  escrites  à  Saint- 
Claude  entra  en  une  grant  soupeçon  et  annuy  de  cœur  et 
de  quoy  il  convient  faire  le  conte.  Quant  le  roy  donques 
avoit  visité  les  lettres  de  son  fils,  durement  s'en  esmer- 
veilla,  car  posé  que  jà  par  avant  il  savoit  bien  qu'emblé 
s'estoit  et  trani?porté  ne  savoit  où,  jamais  toutevoies  n'cust 
pensé  que  tourné  fust  vers  le  parti  de  Bourgongne,  par 
quoy  comme  cela  lui  sounoit  estrange  sur  toute  rienf; 
autre,  lui  donna  aussi  plus  de  pensement  et  de  doute,  que 
de  chose  qu'il  eust  pu  ailleurs  emprendre.  Sy  leva  et  cou- 
cha ce  cas  en  maint  i^loy,  dont  ne  trouva  un  seul  qui  lui 
plust,  car  n'y  ent(.»ndoit  que  fiction  controuvée,  pour  qué- 
rir eslonge  sans  vouloir  à  nul  bien.  Posé  que  ledit  son  fils 
presist  à  titre  le  voiage  de  Turquie,  sy  ne  s'en  fit  il  q;;o 


486  CHRONIQUE 

farser  et  dire  que  c'estoit  une  fainte  et  une  excusation  fri- 
vole. Donc,  si  le  roy  y  prenoit  une  imagination  sauvage, 
pareillement  firent  ceux  qui  emprès  luy  estoient,  etmurmu- 
rans  disoient  que  c'estoit  une  chose  forgiée  de  longue  main 
entre  le  duc  de  Bourgongne  et  luy,  et  partant  il  estoit  be- 
soin d'y  remédier  tempre  et  d'heure  et  de  le  faire  revenir 
par  bel  qui  pourroit  ou  par  quelque  marché  que  ce  fust, 
premier  que  l'adjonction  se  fist  de  leurs  deux  personnes, 
car  savoient  bien  que  le  duc  de  Bourgo\igne,  avec  ce  que 
de  tout  temps  il  avoit  esté  fort  et  puissant  trop  contre  eux, 
maintenant  encore  par  avoir  l'héritier  de  la  couronne  em- 
près luy,  le  seroit  encore  plus  et  plus  fier,  et  ledit  dauphin 
aiant  les  bras  au  deseure  de  tous  ses  hays,  laquelle  chose 
moult  craignoient,  car  plusieurs  de  eux  et  des  plus  grans, 
se  sentoient  en  maie  grâce  de  luy  durement  et  indignés,  et 
par  ce  le  resôingnoient  maintenant  plus  qu'onques ,  mais 
à  causé  du  piet  que  lui  veoient  prendre  avecques  celuy  du 
monde  qui  plus  le  pouvoit  porter  et  reffaire,  sy  en  furent 
engrant  mésaise  trèstous,  et  le  roy  encore  plus  que  tous  les 
autres,  car  dès  onques  et  de  tout  temps,  il  avoit  cueilly  une 
diflB.dence  envers  ceste  maison  de  Bourgongne,  et  comme 
plein  de  doutes  et  de  soupeçons ,  et  cognoissant  la  nature 
de  son  fils  estre  sauvage,  n'estoit  homme  qui  onques  l'en 
pust  parfaitement  asseurer. 

CHAPITRE  XXXVIII. 
Comment  le  sire  de  Blanmont  conduisit  le  dauphin  parmy  Lorraine. 

Or  convient  souffrir  le  roy  et  ceux  d'emprès  luy  en  leurs 
diverses  ymaginations  et  revenir  au  fiils  qui  le  plustost  que 

pouvoit,  prist  son  escueil  '  et  prist  congé  du  prince  d'O- 
ren^  et  des  hautes  nobles  dames  de  léens,  dont  Tune  estoit 
fille  du  conte  d'Ermignac,  femme  seconde  audit  prince,  et 
l'autre  qui  estoit  femme  à  son  fils,  fille  à  jadis  Eichart  de 
Bretagne,  nièce  au  duc  d'Orléans  de  par  mère.  De  ceste 
droit-cy  et  de  toutes  les  autres  prist  congé  gracieusement, 
et  accompagné  d'aucuns  seigneurs  du  pays ,  party  en  la 
conduite  du  seigneur  de  Blanmont,  marissal  de  Bourgon- 
gne,  aiant  avecques  luy  tant  seulement  trente  cLevaux 
sans  ceux  du  dauphin  qui  ne  montoieut  point  à  grant 
nombre,  et  en  cest  estât,  sans  main  armée,  le  mena  parmy 
la  duché  de  Lorraine,  tout  au  travers,  en  laquelle  il  estoit 
craint  et  douté  durement  des  aucuns,  et  des  autres  amé  et 
bienvoulu  pour  cause  que  puissant  y  estoit  de  places 
maîstresses,  tant  dedens  le  pays  comme  sur  les  marches 
frontières.  Sy  le  mena  tousjours  de  giste  à  autre  coucher 
en  ses  propres  maisons  appartenantes  à  luy ,  et  entre  les 
autres  le  mena  à  Chasteau-sur-ilosellc ,  une  maistresse 
maison  souveraine  entre  toutes  les  autres  du  pays,  par  la- 
quelle il  pouvoit  fort  estraindre  Lorrains  et  tenir  sur  bride, 
et  avoit  à  cause  d'icelle  acquis  moult  d  envies  contre  luy  et 
de  haynes,  pour  ce  que  puissamment  et  orgueilleusement 
la  possédoit  et  maintint  encontre  tous  ,  fussent  princes 
ou  vassaulx,  sans  fleschir  devant  nul.  En  ceste  maison 
louta-il  ce  fils  de  roy,  et  là  lui  fît  de  l'honneur  et  de  grant 
chièretant  et  sy  largement  que  plus  ne  pouvoit  par  souhait, 
et  lui  fit  un  conte  celuy  soir,  disant  :  a  Monseigneur,  mes 
«  ennemis  par  ci-devant  autreffuis  m'ont  menascé  par  vous 
«  de  ceste  place,  disans  que  vous  la  m'osteriez,  et  que  vous 
p  y  seriez  une  fois  maistre  et  seigneur  dedens.  Monsei- 

•  Prist  son  escueilf  s'éloigna. 

«  gneur,  je  ne  sçai  de  quel  bouche  ils  parloient,  ne  s'ils 
«  avoient  en  eux  esprit  de  prophétie ,  mais  tant  en  est 
«  bien  venu  grâces  à  Dieu  que  au  rebours  de  leur  inten- 
«  tion  ils  ont  esté  voir  disans,  disans  que  une  fois  vous  y 
«  seriez  dedens  maistre  et  seigneur;  mais,  monseigneur, 
«  ce  n'est  pas  maugré  moy ,  ne  pour  mon  mal ,  j'espère, 
«  comme  ils  l'entendoient,  mais  vous  y  estes  seigneur  et 
«  maistre,  et  tel  je  vous  y  establis.  »  Sy  en  rist  le  jeusne 
prince  et  dist  que  voirement  avoient  esté  prophètes  telles 
gens,  mais  non  pas  de  tout,  et  ce  que  avoient  eu  d'attente 
de  son  grant  mal,  ce  lui  estoit  tourné  en  grant  bien  con- 
traire de  leur  espoir,  dont  luy-mesme  estoit  moult  joieux, 
et  en  regrâcia  doucement  le  marissal,  lequel  il  sentoit  et 
voioit  un  chevalier  de  haute  et  de  grant  façon,  actif  et  di- 
ligent et  fort  à  craindre ,  car  le  trouvoit  homme  grant  de 
courage  et  de  pouvoir,  sage  et  de  haut  entreprendre,  et  tout 
partout  où  il  le  bouta  en  ses  places  et  maisons,  estoffé  de 
fil,  d'esguille  et  de  toutes  appartenances  et  nécessités,  fust 
à  guerre  ou  à  paix,  et  souverainement  en  ceste  maison  de 
Chasteau-sur-Moselle  qui  estoit  la  plus  enviée,  et  l'avoit 
tenue  longuement  à  rencontre  du  roy  Renier  et  de  son  fils 
le  duc  de  Calabre ,  sans  leur  en  rendre  hommage,  dont 
dure  en  estoit  l'ennemisté  et  l'envie  à  rencontre  de  luy,  et 
la  machination  longuement  bien  ague  et  diverse.  Par 
quoy,  quant  ce  prince  droit-cy  voioit  tout  et  considéroit  les 
manières  de  son  faire ,  et  comment  il  estoit  homme  pour 
porter  un  grant  fait,  jugea  bien  aussi  qu'en  servant  son 
prince  il  estoit  bien  chevalier  pour  en  courcier  un  autre 
trop  plus  grand  de  luy,  par  quoy  soy  recordant  du  temps 
passé  quant  le  soloit  hayr,  donnoit  merveilles  si  ses  gens 
s'estoient  dolus  de  luy  beaucoup ,  car  maintenant  il  aper- 
cevoit  clèrement  qu'il  estoit  homme  tout  et  outre  pour 

courcier  ses  ennemis,  et  qu'en  luy  avoit  tout  ce  que  un 
prince  devoit  quérir  et  convoitier  en  son  serviteur  :  c'es- 
toit  la  vaillance  et  hardement,  grant  conduite  et  grant 
sens*. 

CHAPITRE  XXXIX. 


Comment  le  duo  de  Boargongne  esclairci  la  matière  par  unes  lettres 
au  roy,  dont  fut  enchargô  son  clievaucheur. 


Or  convient  receoir  en  conte  sur  le  duc  de  Bourgongne, 
lequel  estoit  en  son  siège  de  Deventer  et  avoit  fait  surat- 
tendre Perrinet,  le  messager  du  roy,  pour  lui  mander 
clères  nouvelles,  car  a  esté  dit  jà  qu'après  les  lettres  du 
prince  d'Orenges,  prestement  il  en  reçut  unes  autres  de  par 
son  marissal  de  Bourgongne,  lequel  lui  signifîoit  qu'à  la 
trèa-grant  instance  et  prière  du  dauphin,  il  l'ammenoit  par 
devers  luy  en  sa  diligence  et  conduite,  de  quoy  ledit  duc, 
comme  j'ay  dit,  se  trouva  durement  entrepris  et  ne  savoit 
quel  chose  y  penser,  car  pesoit  moult  le  cas.  Toutevoies, 
comme  celuy  qui  ne  pouvoit  à  l'encontre  du  plaisir  du  sur- 
venant, convenoit  hien  qu'il  en  presist  son  aventure  et 
qu'il  le  reçust  et  conjoïst  en  grant  honneur  comme  autre- 
ment faire  ne  devoit.  Donques  cestes  nouvelles  venues  du 
dît  marissal,  le  duc  fit  venir  Perrinet  devers  luy  et  lui 
dist  ce  que  sentu  avoit  par  ses  lettres,  et  comment  par 
leur  contenu  il  estoit  tout  esmerveillié  dont  cecy  venoit, 

*  Une  note  marginale  ajoutée  h  la  chronique  manuscrite  do  La  Hayo 
est  ainsi  conçue  :  «  Moult  ouist  gaingnié  ledit  marischal  h  le  laissier 
«  prendre  et  non  le  rechevoir  ;  car  depuis  que  ce  Loys  fut  roy,  il  bailla 

•  gendarmes  au  âls  du  duc  do  Lorraine,  alors  marquis  du  Pont,  nommé 
m  Nicolas,  pour  guerroyer  et  ruer  jus  les  places  dudit  marcschal,  et  fut 

•  cause  que  la  dite  maison  de  Nou  fchastol  fut  grandement  amoindrie.  » 

car  onques  n  avoit  oy  parler  de  ceste  venue,  et  partant, 
pour  s'en  acquitter  envers  le  roy  et  mettre  Texcusation 
devers  luy,  telle  qu'il  y  séoit,  dist  audit  Perrinet  que  au 
roy  il  envoioit  par  ses  lettres  toute  la  déclaration,  telle 
comme  il  Tavoit  reçue,  sans  riens  y  adjouster,  ne  mettre, 
que  ce  qu'il  y  savoit,  priant  au  roy  pour  tant  qu'en  ce  le 
voulsist  tenir  pour  excusé  et  lui  mander  et  signifier  sur  ce 
[ce]  qu'il  lui  plairoit  qu'il  en  fist  sur  le  suq)lus;  car  à  toutes 
fins  et  comment  que  fust,  il  en  voudroit  faire  et  laisser  par 
son  ordonner  et  bons  avis,  et  soy  emploier  au  bien  de  la 
matière  léaument  et.  à  son  pouvoir,  priant  toute  voies  que  ne 
voulsist  estre  mal  content  sur  luy,  si,  son  fils  estant  arrivé 
en  ses  pays,  il  le  reçust  et  honorast  comme  le  fils  de  son 
souverain  seigneur,  lexpectant  de  la  couronne,  comme 
faire  le  devoit,  et  redonderoit  en  grant  honte  et  blâme  à  sa 
maison  par  faire  le  contraire.  Lors  fit  baillier  à  Perrinet 
ses  lettres,  lequel  prist  congé  de  luy  et  se  remist  à  retour 
vers  son  maistre,  lequel  jà  pièça,  et  premier  qu'arriver 
pust  devers  luy,  savoit  jà  tout  ce  qui  en  estoit,  car  le 
dauphin  mesme  lui  avoit  jà  mandé  par  ses  lettres  dès 
Saint-Claude  qu'il  s'en  venoit  vers  son  bel  oncle  de  Bour- 
gongne,  mais  cela  ne  savoit  point  ledit  duc.  Et  partant, 
comme  le  roy  de  ceste  allée  devers  luy  estoit  en  dure  soup- 
peçon,  le  duc  faisoit  bien  de  s'en  excuser  et  de  l'en  avertir 
par  manière  véritable,  comme  qui  riens  n'y  entendoit  que 
preudommie.  -  Et  de  fait,  le  roy  par  les  lettres  que  Per- 
rinet lui  apporta,  et  [par  ce]  que  ledit  Perrinet  aussi  lui 
conta  de  ce  qu 'avoit  vu  et  cognu  à  Tœil  en  la  preudommie 
de  ce  prince,  s'en  mist  un  petit  plus  à  sa  paix  que  n'avoit 
esté,  espérant,  par  envoier  devers  luy  homme  notable, 
pouvoir  recouvrer  sa  querelle. 

CHAPITRE  XL. 


Comment  le  dauphin  tira  raddement  le  paTs  tant  qu'il  t\it  venu  à  Lou- 
Tain,  et  ce  que  la  duc  pensoit  de  sa  venue  soudaine. 

Le  marissal  de  Bourgongne  exploita  ses  jours  et 
mena  ce  fils  de  roy  de  place  en  place  panny  Lorraine 
jusques  en  Lucembourg,  là  où  nouvelles  vinrent  par 
aucuns  passans  que  le  seigneur  de  Torsy,  ensemble  mes- 
fiîre  Tristan  l'Ermite,  aians  aveuc  eux  nombre  de  lances, 
chevauchoient,  et  sambloit  à  la  voix  qui  en  couroit  que 
mus  estoient  en  queste  sur  luy  par  l'ordonnance  du  père, 
et  cachoient  '  à  le  prendre,  si  trouver  le  pouvoient,  en  lieu 
là  où  le  beau  pourroit  estre  pour  eux.  Sy  devint  perplex 
durement  cestui  prince  (le  dauphin  qui  ainsi  s  aloit  am- 
biant), de  ces  nouvelles,  qui  par  avant  son  partement  du 
Daaphiné  avoit  la  teste  pleine  de  peur  vielle.  Donc,  main- 
tenant, quant  il  oy  le  nom  de  Tristan  l'Ermite,  le  prévost 
des  marissaux,  et  que  cestui-là,  qui  criminel'  estoit,  estoit 
envoie  après  luy  en  queste  pour  le  prendre,  ne  pouvoit 
ymaginer  autre  chose  fors  que  le  roy  son  père  quéroit  à  le 
perdre  et  le  faire  expédier  secrètement  en  un  sac  en 
l'eaue  *.  Sy  en  prist  telle  fraeur  et  perplexité  qu'à  peine 
nulle  distance  de  pays,  tant  fust  grant,  entre  ledit  Tristan 
et  luy,  ne  le  pouvoit  asseurer,  combien  que  le  peur  en  estoit 
sans  cause  et  l'imagination  mal  fondée,  car  ce  n'estoient 
que  nouvelles  volantes  et  non  prouvées  véritables,  jà-soit- 
ce  que  voirement  furent  vus  et  trouvés  lesdits  de  Torcy  et 

I  Cachoient,  chassaient,  poursuivaient. 
•  Criminel^  redoutable,  sévère. 

»  Tristan  TErmite  justifia  depuis,  au  service  du  roi  Louis  XI,  lo 
Jugement  que  le  dauphin  portait  de  lui. 

messire  Tristan  chevaucier  aucunement  sur  les  marches 
de  leur  passage,  mais  par  l'excuse  que  depuis  en  firent,  ce 
n'estoit  mie  à  nulle  intention  de  tenir  sur  le  dauphin,  le 
fils  de  leur  souverain,  mais  estoit  en  tirant  païs  là  où  le  roy 
Jeur  avoit  ordonné  d'aller  vers  Langres  (ne  sçay  où),  où 
estoient  les  gens  de  celuy  de  Torsy. 

Geste  peur  fut  fondée  en  cause  ou  nom,  ne  m'en  est  guères; 
mais  toutevoies,  comment  qu'il  en  fust,  toujours  tira  pays  le 
plus  raddement  que  pou  voit,  cestui  dauphin,  soubs  l'adresse 
dumarissal  deBourgongne  qui  droit  le  mena  à  Lucembourg 
et  de  là  à  Bastognes  tout  au  long  de  la  ducié,  et  tant  esploitè- 
rent  et  si  bien,  que  ils  vinrent  jusqu'en  la  ville  de  Namur, 
belle  ville  et  puissante  là  où  par  aucuns  jours  reposèrent 
et  aisërent  leur  corps  et  chevaux  qui  assez  estoient  traveil- 
liés,  et  là  estans  à  repos  un  petit,  s'avisa  le  marissal  d'en- 
voier  devers  son  maistre  le  duc  lui  annoncer  la  venue  de 
cestui  prince  affin  d'avoir  avis  de  luy  et  conseil  sur  le  re- 
manant, est  assavoir  où,  ne  en  quel  lieu  il  lui  plairoit 
qu'il  le  pust  mener  pour  l'attendre.  Donc  hastivement 
après,  lui  fut  remandé  qu'il  le  menast  jusqu'à  Louvain  et 
que  là  viendroient  devers  luy  tout  premier  le  conte  d'Es- 
tampes et  aucuns  autres  seigneurs  et  notables  chevaliers 
pour  le  bienvegnier  jusques  à  la  venue  du  duc  qui  encore  ne 
se  pouvoit  bouger  pour  les  grans  et  haulx  affaires  qu'avoit 
au  pays  ou  il  estoit  et  desquels  il  se  délivreroit  le  plus  tost 
que  pourroit.  Et  par  ainsi  vint  descendre  le  dauphin  vien- 
nois en  la  bonne  ville  de  Louvain,  chief-ville  de  Brabant, 
et  là  chassa  et  vola  et  fit  grant  chère,  surattendant  son  ])el 
oncle  le  duc  qui  estoit  en  armes  par  delà  la  mer  bien  avant 
sur  les  frontières  de  Frise. 

Geste  venue  soudaine  de  l'aisné  fils  du  roy  de  France  es 
marches  de  deçà  fut  divulguée  tantost  par  tous  pays,  et 

commençoient  gens  à  faire  amiratîons  sauvages,  comme 
si  ce  fust  ou  songe  ou  fantosme,  car  sembloit  h  plusieurs 
chose  toute  contraire  au  possible  par  plusieurs  regars  et 
considérations  que  prenoient  en  ce,  dont  et  si  les  ammira- 
tiens  en  estoient  grandes  entre  le  peuple,  encore  devoient- 
elles  bien  estre  plus  entre  les  haulx  et  grans  barons  de  la 
court  et  souverainement  au  duc  qui  en  maints  et  divers 
ploys  tournoit  et  viroit  ceste  venue  et  lestimoit  de  grant 
pois  et  bien  digne  d  estre  digérée  en  grans  sens,  comme 
vray  estoit  ;  car  lui  sembloit  bien  qu'onques  si  pesant  far- 
deau ne  lui  vint  sur  les  bras,  ne  de  quoy  il  dust  estre  en 
plus  grant  soin  pour  en  faire  bien  à  l'honneur  et  utilité  des 
deux  parties,  et  ce  par  la  congnoissance  qu'il  avoit  de  Tes- 
tât de  ce  royaume,  qui  ne  gisoit  pas  bien  interiné  en 
amour  et  dilection  de  l'un  envers  l'autre  et  souveraine- 
ment entre  le  père  et  le  fils,  dont  longuement  il  avoit  fait 
ses  complaintes  à  Dieu  que  autrement  ne  pouvoit  estre,  car 
sur  tous  vivans  amoit  l'honneur  et  le  salut  du  royaume 
conmie  de  sa  mère  maison,  et  ploroit  en  cœur  sa  division 
et  maleurté  et  que  ne  le  pouvoit  voir  resours  et  rebuy  *, 
comme  il  soloit  estre  jadis,  glorieusement  régnant  et  re- 
conjoint en  ses  membres.  Ce  que  non-seulement  il  avoit 
monstre  par  paroles,  mais  l'avoit  fait  apparoir  maintes  fois 
réaiment  et  de  fait  par  opérations  vertueuses*,  mais  comme 
j'ay  dit  que  moult  lui  pesoit  ceste  venue  devers  luy  par 
considération  des  termes  que  sentoit  régner  contre  luy  en 
la  maison  de  France  et  par  regard  aussy  que  avoit  aux 
conditions  du  roy  beaucoup  dangereuses,  n'avoit  mie  tort 
certes,  si  la  chose  lui  donuoit  beaucoup  h  penser,  quant, 


*  Je  ne  connais  pas  ce  mot. 

^  On  avait  écrit  d'abord  :  et  mémorables  à  tous  jours. 

en  quelque  ploy  qu'il  le  pouvoit  tourner  ou  mettre,  sy  n  y 
veoit-il,  ne  entendoit  riens  fors  que  haynes  et  envies  re- 
doublées et  suspections  et  murmures  contre  luy,  et  d'ac- 
quest,  ne  d'espoir  de  salut,  riens,  tant  fust  peu. 

A  lun  des  lez  réputoit  ceste  venue  grande  et  périlleuse 
pour  ses  haulx  vieux  jours  que  continués  avoit  tondis  en 
bienfaits  à  son  pouvoir,  et  à  l'autre  lui  rendoit  joye 
et espannissement  de  cœur,  de  quoy  fortune  le  servoit  si 
bien  que  de  lui  ammener  le  fils  de  son  souverain  seigneur, 
la  gloire  et  splendeur  de  son  front,  l'expectant  de  la  cou- 
ronne de  France,  que  jamais  n'avoit  vu,  et  de  l'avoir 
amené  devers  luy  au  parfont  de  ses  pays  et  seigneuries, 
pour  le  pouvoir  honorer  et  servir  à  l'appétit  de  son  cœur, 
non  pensant  que  jamais  il  y  eust  voulu  arrester,  sinon 
tant  seulement  prendre  un  petit  de  repos  et  de  séjour  en 
devisant  de  ses  affaires,  et  puis  après  retourner  dont  il  se- 
roit  venu,  car  n  eust  jamais  doubté  que  tout  outréement 
se  fust  voulu  ainsy  dessevrer  de  son  père  le  roy,  et  quérir 
l'eslonge  de  luy  et  la  fuite  comme  depuis  le  trouva,  et  en 
quoy  preudommièrement  et  de  tout  son  léal  sens,  il  labora 
depuis  d'y  trouver  un  bon  amiable  expédient  et  accort,  si 
fortune  l'eust  voulu  souffrir  ainsy  ;  mais  nennil,  comme 
tantost  apperra  quoy  et  comment  le  bon  duc  s'y  acquita 
léalment,  en  gardant  honneur  et  équité  à  tous  lez,  et  se 
monstra  tellement  vaincu  de  pitié  et  de  raison  que  autre- 
ment ne  pouvoit,  ne  ne  devoit  faire  que  ce  qu'il  en  fist, 
jà-soit-ce  que  tout  fut  interprété  en  malice  et  lui  redonda 
en  contraire  de  son  espoir. 

Ne  cela  pas  toutevoies  les  diverses  y  maginations  qu'avoit 
en  cœur  de  ceste  besongne,  ains  en  parla  à  ceux  qui  lui 
estoient  prochains,  qui  non  moins  s'en  trou  voient  entre- 
pris que  luy,  pour  l'estrangeté  du  cas,  et  entre  les  autres 

le  seigneur  de  Croy  qui  chevalier  estoit  de  grosse  entière 
foy  et  de  sa  vielle  nourriture.  Celuy ,  combien  que  assez 
entendoit  que  dangereux  estoit  le  cas  venu  sur  leurs  mains, 
sy  ne  le  voulut-il  interpréter  qu'en  toute  bonne  aventure, 
disant  riamment  :  t  Par  mon  serment,  j'en  suis  bien  aise, 
c'est  tout  bien  qui  nous  vient,  le  père  ne  se  voulut  onques 
fier  de  nous,  au  moins  le  fils  s'y  fiera  ceste  fois.  Monsei- 
gneur, vous  lui  ferez  bonne  cliière,  vous  le  pouvez  bien 
et  sy  le  devez.  Sy  ferons  nous  trètous  :  il  est  celuy  à  qui 
une  fois  vous  ou  monseigneur  vostre  fils,  devrez  faire 
hommage  et  foy  et  que  nous  tous,  se  Dieu  plaist,  aveu- 
ques  vous  servirons  de  cœur  et  de  bonne  amour.  Peut- 
estre  que  Dieu  le  vous  a  envoie  pour  le  réduire  et  re- 
mettre en  la  bonne  grâce  de  son  père  et  pour  estre  son 
moien.  Ceste  matère-icy  a  esté  longuement  vaucrant, 
sans  venir  à  effet,  et  j'ay  bien  espoir  que  tout  pourra 
prendre  bonne  fin  maintenant  et  que  vous  vous  y  em- 
ploierez volentiers.  »  —  «  Ma  foy,  ce  dit  le  duc  alors,  je 
le  feroie  volentiers  voirement,  et  plust  à  Dieu  que  je 
fusse  né  de  si  bonne  heure  que  j'y  pusse  faire  quelque 
bien,  car  je  m'en  reputeroie  beaucoup  tenu  à  Dieu,  car 
la  froideur  qui  est  entre  eux  m'a  longuement  desplu,  et 
Dieu  le  scet,  qui  est  là  haut  et  à  qui  riens  n'est  emblé, 
ne  celé.  » 

CHAPITRE  XLI. 

Comment  le  duc  envoya  vers  le  dauphin  messire  Jehan  de  Croy  et  le 
conte  d'Estampes  qui  le  conduisirent  à  Brusselles. 

Telles  et  si  faites  manières  de  devises  tint  le  duc  en  son 
siège  de  Deventer  qui  estoit  toutevoies  sur  voye  d'appoin- 
tement  et  approchoit  l'hiver  très-fort,  et  estoit  le  pays 

plein  d'eaues  et  de  grans  dangers,  plus  qu'on  ne  pourroit 
escrire,  et  jà-soit-ce  que  de  celle  saison  que  le  duc  avoit  là 
son  année  preste  et  avoit  fait  sentir  sa  puissance  bien 
avant  en  celle  pointe  de  pays,  dont  la  nation  de  peuple 
estoit  dure  et  diverse,  il  eust  pu  faije  grant  esploit  et  ter- 
rible sur  les  Frisons  qui  trembloient  parce  qu'ils  le  sen- 
toient  si  près  et  si  puissant  en  armes  et  que  bien  facile- 
ment il  eust  pu  parvenir  à  haute  conqueste  sur  eux  par 
les  haulx  esploix  faits  premiers,  toutevoies  mettant  dar- 
rière  propre  et  privée  utilité,  propre  gloire  et  prouffit,  et 
non  regardant  qu'à  l'honneur  de  son  cœur  qui  le  tiroit  à  son 
si  haut  et  si  noble  sang  que  jamais  n'avoit  vu  et  qu'il  pen- 
soit  bien  que  grant  besoin  le  chassoit  ça  bas  -et  de  si  loin- 
taines marches,  plus  lui  estoit  ardeur  et  désir  de  l'aller 
voir  et  le  recepvoir  comme  il  appartenoit,  que  n'estoit 
conqueste  de  royaume,  ne  de  pays  qu'il  veoit  ouverte  de- 
vant luy ,  et  qui  sien  estoit  et  appartenoit  d'ancien  patri- 
moine. Et  pour  tant ,  sachant  le  noble  prince  le  dauphin 
estre  à  Louvain  arrivé,  envoya  devers  luy  tout  première- 
ment pour  le  bienvegnier  messire  Jehan  de  Croy  affin  de 
l'excuser  un  petit  devers  luy  sur  les  affaires  qu'avoit  très- 
grans  et  très-haulx,  desquels  toutevoies  il  s'abrégeroit  le 
plus  tost  que  pourroit  et  viendroit  devers  luy.  Envoia  aussi 
à  Brusselles  devers  la  ducesse  qui  là  se  tenoit,  lui  dire  et 
commander  qu'on  appointast  le  logis  pour  le  fils  du  roy 
survenu  et  que  la  chambre  qui  appartenoit  à  son  corps, 
mesmes  toutes  les  offices,  on  appliquast  à  luy,  et  que  llion- 
neur  et  le  service  lui  fust  fait  tel  et  le  plus  haut  dont  on  se 
pourroit  aviser,  et  en  cest  estât  se  party  le  chevalier  mes- 
sire Jehan  de  Croy  de  son  maistre  et  s'en  vint  devers  le 
dauphin  qui  moult  bénignement  le  reçut  et  se  monstra 
joieux  moult  de  sa  venue,  pour  cause  de  son  bel  oncle 

dont  il  désiroit  tant  oïr  nouvelles.  Sy  dirent  beaucoup  de 
bonnes  et  amiables  devises  ensemble,  dont  mestier  ne  fait 
droît-cy  faire  mention  pour  cause  que  ailleurs  la  matère 
est  assez  prolixe. 

Tantost  après  le  par^pment  [de]  messire  Jehan  de  Croy, 
le  duc  estant  encore  àUtrecht,  party  le  conte  d'Estampes  de 
ce  mesme  lieu,  et  par  l'ordonnance  du  duc,  son  maistre,  se 
mist  en  chemin,  noblement  accompagnié,  pour  s'en  venir 
à  Louvain,  là  où  messire  Jehan  de  Croy  jà  estoit  arrivé  un 
jour  ou  deux  devant.  Sy  arriva  ledit  conte  à  Louvain,  qui 
tantost  s'en  alla  faire  la  révérence  à  ce  noble  fils  de  roy, 
qui  très-humainement  le  reçut ,  et  monstra  bien  que  grant 
joie  avoit  en  cœur  de  sa  venue  pour  cause  que  son  parent 
estoit  si  prochain  et  ne  l'avoit  onques  vu,  jà-soit-ce  que 
moult  en  avoit  oy  parlei:  en  très-haute  et  bonne  façon, 
ce  lui  dîsoit,  et  avoit  bien  longuement  désiré  de  le  voir. 
Le  conte  d'Estampes,  qui  sage  prince  estoit  et  plein  de  sa- 
voir grandement,  toutevoies  se  contint  et  honorablement 
envers  luy,  et  soy  monstrant  humble  et  souple  là  où  il 
appartenoit,  très-révéramment  fist  les  humbles  recom- 
mandations de  son  oncle  le  duc  à  sa  personne,  aveuques  les 
excuses  de  sa  demeure  en  ses  pays  de  Hollande  et  de  Frise 
pour  beaucoup  de  justes  causes  et  bien  raisonnables, 
comme  avoit  fait  dire  par  messire  Jehan  de  Croy,  sur  quoy 
le  dauphin  respondi  que  n'estoit  besoin  de  soy  traveiller, 
ne  de  haster  pour  venir,  car  il  congnoissoit  ses  excusations 
estre  hautes  et  grandes,  et  que  pour  tant  il  n'en  fist  que 
tout  à  son  aise  et  h  son  plus  bel.  Il  avoit  beau  loisir  de 
l'attendre,  et  ne  lui  annuioit  point,  car  il  estoit  en  bon 
pays  et  seur  et  en  bonne  ville,  et  estoit  au  lieu  là  où  il  dé- 
siroit et  que  longuement  avoit  désire  à  soy  y  trouver.  Tels 
et  si  faits  langages  eurent  entre  eux  en  leur  aborder,  qui 

TOX.    III.  i3 

depuis  66  cbangërent  en  autres  propos.  Lors  après»  le  vin* 
rent  saluer  les  haulx  et  grans  barons  qui  venus  estoient 
aveuques  ledit  conte,  dont  n  y  ot  celuy  à  qui  il  ne  deman- 
dast  de  son  nom,  et  leur  dist  que  bien  fussent-ils  yenos 
trèstous  et  que  beaucoup  avoit  oy  parler  de  tels  y  avoit. 
Aussy  disoit  vray ,  car  y  avoit  aucuns  gens  de  grant 
renom ,  comme  le  seigneur  de  Saveuse ,  le  seigneur  de 
Bocbefort,  le  seigneur  de  Miraumont,  le  seigneur  de  Roye, 
le  seigneur  de  Moreul,  le  seigneur  de  Noielle,  le  seigneur 
de  Druel,  messire  Pbillebert  de  Jaucourt,  méssireÉrard  de 
Pigone  et  plusieurs  autres  obevaUers  et  seigneurs  dont  le 
nombre  estoit  assez  pour  parer  une  baute  maison*  Sy 
toucba  '  à  tous  eux,  et  après  devises  particulières  prises  à 
cbacun,  se  fit  accointe  de  tous  et  mist  leurs  noms  et  leurs 
personnes  en  sa  mémoire  comme  si  dès  onques  les  eust 
hantés  et  congnus. 

Or  avoit  en  cbarge  cestui  conte  de  le  mener  de  Louvain 
h  Brusselles,  où  estoit  la  ducesse,  la  contesse  de  Cbarolois 
et  la  dame  de  Ravestain,  trois  princesses  qui  attendoient 
sa  venue  pour  l'bonorer  et  bienviegnier,  par  quoy,  de  IV 
vis  et  conseil  du  conte  d'Estampes,  le  daupbin  se  party  de 
Louvain  et  vint  h  giste  à  Brusselles  où  les  bonneurs  et 
réceptions  que  les  dames  lui  firent,  furent  si  bautes  et  de 
si  bonne  mode  qu  à  dur  s'en  feroit  le  conte  sans  faire  pro- 
lixité, entendu  encore  que  grant  bonneur  et  savoir  estoit 
en  icelles,  et  savoient  bien  quel  cbose  à  luy  appartenoit  et 
quel  cbose  aussy  il  leur  sôoit  de  faire  et  de  monstrer  envers 
luy  comme  le  fils  du  plus  baut  roy  du  monde  dont  ils  pr^ 
noient  gloire*.  Aussy  la  ducesse  autreffois  lavoit  vu  h 

>  Toucha,  prit  la  main. 

*  ÉléoDore  de  Poitiers  raconte  ainsi,  dans  son  livre  sur  les  Mômmemrs 
de  la  Cour,  rarrWée  du  dauphin  à  BraxeUea  :  «  L»  dauphin,  aeoom- 

ChAlon  en  Ghampaigne*,  là  où  il  lui  monstra  grant  chière 
et  honneur  pour  Famour  de  son  bel  oncle  le  duc.  Sy  en  fu- 
rent maintenant  plus  tost  faits  Tun  de  Tautre  pour  ceste 
eftuse. 

CHAPITRE  XLII. 

Commvit  le  roy  requist  le  duc  de  Bourgongrne  de  ne  donner  refuge,  ne 
confort  au  dauphin. 


Or  laisse  le  dauphin  droit-cy  aveuques  les  dames  et 
ayeuques  le  conte  d'Estampes  qui  le  mena  chasser  et  voler, 
et  retourne  maintenant  au  roy  son  père  et  à  son  conseil, 
qui  se  donnoit  beaucoup  de  mal  en  sa  teste  pour  son  fîls 
qui  g^ëres  n'y  accoutoit,  et  désiroit  bien  à  remédier  aux 
sauvages  entreprises  que  voioit  en  luy  et  de  le  retraire 
de  là  où  il  estoit  allé  s'il  pouvoit,  et  sur  le  recort  des  lettres 


«  palgné  environ  de  dix  chevaulx,  arriva  à  BruxeUes  à  huit  heures  du 

•  wHr,  et  quand  madame  la  duchesse  et  madame  do  Charrolois  sceurent 
«  qn*il  estoit  dedans  la  ville,  elles  allèrent  Jusqu es  k  la  porto  devant  la 
m  ooar  qui  est  sur  les  bailles,  et  Va  de  pied  coy  l'attend  iront,  et  quand 
m  il  vint  tout  près  d^elles,  il  descendi  et  baisa  madame  la  duchesse  et 
m  midanie  de  Charrolois,  lesquelles  s'agenouillèrent  à  terre,  et  puis  il 
■  vint  baiser  le  demeurant  des  dames  et  damoiselles  de  l'hostcl.  Après 
m  cela,  Il  print  madame  la  duchesse  par  le  bms  et  la  vouloit  mettre  au- 
m  dessus  de  lui,  ce  qu'elle  n'eust  jamais  fhit  ;  touttesfbis  il  on  pressa  tant 

•  madame  qu'elle  lui  dit  :  Monsieur,  il  semble  que  vous  avez  désir  que 
«  ron  se  moque  de  moi,  car  vous  me  voulez  faire  faire  ce  qu'il  ne  m'ap- 
m  partient  pas.  Monsieur  le  dauphin  disoit  que  non  et  qu'il  lui  devoit 
«  bien  ficûre  honneur  ;  car  il  estoit  le  plus  pauvre  du  royaulme  de 
«  France.  » 

Isabelle  de  Bourgogne  était  très-flère  :  elle  refusait  le  premier  salut 
à  la  reine  de  Sicile,  femme  de  René  d'Anjou. 

'  La  duohesse  de  Bourgogne  s'était  rendue  en  1445  à  ChiUons,  pour 
obtenir  du  roi  qu'il  fût  sursis  aux  appels  interjetés  devant  le  parlement 
é&  PAris  eontre  les  jugements  prononcés  en  Flandre. 

que  il  lui  avoit  escritesdès  Saint-Claude,  disposa  à  envoyer 
battant  devers  son  beau-frère  le  duc  de  Bourgongne  pour 
ceste  cause  affin  de  le  rompre,  s'il  pouvoit,  par  belles  et 
amiables  paroles ,  que  à  son  fils  Loys  ne  donnast ,  ne  ne 
souffrist  donner  confort,  refuge,  ne  support,  ainslabourast 
de  tout  son  pouvoir  de  le  faire  retourner  devers  luy,  le 
plus  à  haste  que  pourroit.  Et  pour  ce  faire,  ordonna 
à  un  sien  escuier  son  eschanson  nommé  George  de 
Bohec,  berruier,  d'aller  devers  le  duc  de  Bourgongne 
lui  signifier  le  desplaisir  qu'avoit  en  son  fils  des  ma- 
nières et  termes  que  tenoit  et  si  longuement  avoit  tenus 
envers  luy,  et  qu'après  tant  d'amiables  et  gracieuses 
responses  à  lui  envoyées  et  faites  et  encore  tout  fresce- 
ment  par  Gabriel  de  Bernes  et  le  prieur  des  Célestins» 
il  s'en  estoit  fui  et  emblé  d'en  arrière  de  luy  et  transporté 
«en  marches  estranges  au  desceu  de  luy  et  de  toutes  ses 
gens,  en  quoy  il  monstroit  qu'il  estoit  un  fils  de  perverse 
volenté,  ingrat  de  tout  bien  et  de  toute  amour  à  luy 
monstrée  et  tout  entièrement  incorrigible  envers  luy,  en 
quoy  il  estoit  mérencolieux  beaucoup  et  durement  des- 
plaisant. Donc,  pour  mieux  informer  de  la  vérité  ledit  duc, 
son  beau-frère,  fit  ordonner  ses  lettres  addressantes  à  luy, 
par  lesquelles  lui  faisoit  briève  narration  du  cas  et  pour 
lui  donner  ample  congnoissance  de  tout,  lui  fit  enclore  de- 
dens  la  response  entièrement  telle  qu'avoit  esté  faite  par 
la  bouche  de  son  chancelier  auxdits  Gabriel  de  Bernes  et 
prieur  des  Célestins  et  mesmement  par  sa  propre  bouche, 
qui,  à  tout  prince  de  raison,  de  bien  et  d'entendement, 
devoit  et  pouvoit  sembler  bonne  et  souflGlsant  et  toute 
amiable  et  bénigne  pour  un  père  envers  son  fils.  Et  cestes 
lettres  ainsi  ordonnées  et  ledit  George  instruit  de  ce  que 
devoit  dire  au  duc,  ledit  Georges  prist  son  chemin  et 

parti  de  Chastellar  le  xii'  de  septembre ,  et  tant  erra  par 
fles  journées  que  vint  jusqu'en  Brabant,  là  où  ne  trouvoît 
point  celuy  que  quéroit,  mais  enquerrant  du  lieu  où  il  es- 
toit,  passa  la  mer  et  s'en  alla  jusqu'à  Dordreclit,  là  où  le 
duc  estoit  arriyé  nouvellement  et  besongnoit  sur  ses  affai- 
res, et  là  venu  ledit  Georges  vint  devant  luy  et  lui  fit  le 
présent  de  ses  lettres,  qui  révéranunent  les  reçut  ainsi  que 
de  tout  temps  avoit  acoustumé ,  et  les  lust  et  visita,  et  en 
fut  telle  la  teneur: 

€  Très-cher  et  très-amé  frère,  depuis  les  darrenîères  let- 
€  très  que  vous  avons  escriptes  touchant  le  fait  de  nostre 
€  fils  le^  dauphin ,  il  a  de  rechief  envoyé  devers  nous 
€  Gabriel  de  Bernes  et  le  prieur  des  Célestins  d'Avignon, 
€  lesquels  nous  ont  fait  en  effet  pareilles  requestes  et 
€  offires,  soubs  pareilles  conditions  que  Guillaume  de  Cor- 
€  sillon,  chevalier,  à  Tune  fois,  et  depuis  ledit  de  Corsillon 
€  et  prieur  des  Célestins,  nous  avoient  par  avant  fait , 
«  auxquels  Gabriel  de  Bernes  et  prieur  des  Célestins, 
€  avons  fait  faire  en  nostre  présence  et  depuis  dit  de 
€  bouche  très-douce  et  raisonnable  response,  ainsi  que  par 
«  le  double  d'icelle  que  vous  envoyons  cy-dedens  enclos, 
€  pourrez  veoir  plus  à  plain,  à  laquelle  response  il  n'a  pas 
€  voulu  obtempérer,  ne  obéir,  ainchois  a  esté  si  très-mal 
€  conseillé  qu'il  a  tousjours  persévéré  à  dire  qu'il  ne  vou- 
«  loit  point  venir  devers  nous,  [ne]  soy  trouver  en  nostre 
€  présence,  qui  est  chose  bien  estrange  à  considérer  de  fils 
€  à  père,  et,  qui  plus  est,  jà-soit-ce  que  luy  aions  ceste  dar- 
€  renière  fois  monstre  plus  grande  bénignité  que  devant 
€  et  que  de  la  response  que  lui  avons  faite  raisonnablement, 
c  il  se  dust  moult  esjoïr,  ce  non  obstant  dès  sitost  que 
€  lesdits  de  Bernes  et  prieur  des  Célestins  ont  esté  retournés 
€  devers  lui,  et  qu'il  a  sçu  ladite  response  par  nous  faite, 

t  il  B*en  est  soudainement  et  au  desceu  de  la  pluBpart  de 
<  ses  gens ,  party  et  absenté  du  pays  du  Dauphiné  où  il 
«  estoit,  et  est  allé  vers  le  prince  d*Orenges  ou  tiré  en 
c  autres  marches  que  on  ne  scet  encore  où ,  a  délaissé 
«  nostre  très-chière  et  très-amée  fille  sa  femme  et  ledit 
«  pays  sans  aucun  ordre,  dont  avons  esté  bien  esmer^ 
«  veillés  et  desplaisans.  Et  pour  ce  que  par  aventure 

•  nostre  dit  fils  par  Tenhortement  et  suggestion  de  ceux 
a  qui  ainsy  le  conduisent  et  conseillent,  pourroit  faire  des 
«  choses  qui  ne  seroient  pas  à  faire ,  et  que  s'il  trouvoit 
«  retenue,  support  ou  faveur,  ce  seroit  lui  donner occa- 
«  sion  de  plus  longuement  persévérer  es  termes  qu'il  a 
«  tenus  par  cy-devant,  qui  seroit  à  nostre  très-grant  des- 
«  plaisance  et  au  scandale  de  la  chose  publique  et  au 
«  dammage  de  nostre  dit  fils  plus  que  de  nul  autre,  nous 
«  désirons  y  obvier  et  que  nostre  dit  fils  ait  occasion  de 
«  soy  réduire  envers  nous,  comme  il  est  tenu  et  que  pour 
«  son  bien  et  honneur  luy  est  expédient  de  faire,  avons 
€  bien  voulu  escripre  ces  choses  aux  princes  et  seigneurs  de 
«  nostre  sang  et  mesmement  à  vous  qui  estes  lundes  plus 
«  grans  et  qui  maintes  fois  nous  avez  escrit  et  fait  dire  par 
€  vos  principaux  conseillers  que  avez  tousj ours  eu  desplai- 
«  sance  des  termes  que  tenait  nostre  dit  fils,  et  pour  ceste 
c  cause  envoyons  présentement  pardevers  vous  nostre 
«  amé  et  féal  conseiller  George  de  Bonhec ,  escuier,  afin 
^  que  soiez  adverti  de  la  vérité  de  ceste  matère  et  des 
«  termes  que  avons  tenus  pour  cuidier  par  bénignité  et 
«  douceur  le  réduire  et  attraire  à  nous,  aussy  affin  que 
€  s'il  alloit  ou  envoioit  aucuns  de  ses  gens  devers  vous  ou 
«  en  aucuns  de  vos  pays  et  seigneuries,  vous  ne  lui  vueil- 
«  liez  donner  quelque  retrait,  support,  faveur  ou  aide,  et 

*  en  ce  faites  comme  bien  y  avons  espéciale  et  singulière 

t  confiance.  Donné  au  Chaatellart  le  xii'  jour  de  sep- 
«  tembfe.  » 

Gestes  lettres  vues  et  visitées,  le  duc  qui  n  estoit  mie  seul , 
mais  accompagné  grandement  de  haulx  nobles  barons , 
convoqua  aucuns  de  venir  près  de  luy ,  et  entre  les  autres, 
son  chancelier  qui  estoit  là  présent  et  le  seigneur  de  Cray, 
leB  plus  principaux,  et  à  ceux  monstra  les  lettres  qu  es- 
crited  lui  avoit  le  roy,  et  puis  nprès  fit  lire  devant  luy  ù 
part  les  responses  qu  avoit  faites  et  fait  faire  le  roy  à  son 
fils,  encloses  dedens  les  mesmes  lettres ,  lesquelles  bien 
entendues  et  visitées,  et  considéré  qu'encore  nul  de  eux 
n'avoit  vu,  ne  oy  parler  le  dauphin  venu  pardeçà  ,  sam- 
bknt  assez  au  premier  conçoivement  que  le  roy  s  estoit  par- 
offert  assez  à  'son  fils  et  que  luy  son  dit  fils  n*estoit  pas  le 
mieux  avoié,  quant  il  ne  prenoit  traité  raisonnable  aveu- 
^nes  son  père,  congnu  aussy  que  le  duc,  do  sa  nature  et 
condition,  estoit  celuy  du  monde  qui  plus  désiroit  et  eust 
voulu  estre  obéy  et  cremu  en  cas  samblable  de  son  fils,  et 
jugeoit  par  son  cœur  Tautrui ,  et  pour  tant  aveuques  les 
difficultés  prises  dès  le  commencement  do  la  venue  du 
dauphin  en  ses  pays  de  pardeçà,  maintenant  arrière  pour 
cause  des  informations  qu'avoit  des  devoirs  en  quoy  le  roy 
s'estoit  mis  envers  luy,  plus  et  plus  lui  commençoit  à  ape- 
sandir  le  cceur  et  à  sambler  qu'en  ceste  matère  droit-cy 
pouvoit  avoir  un  dangereux  fardeau  à  porter  et  que  mal 
■*enpouvoit  continuer  la  chose  que  Tissue  n'en  fust  difficile 
aux  expectans.  N'avoit  toutevoies  encore  oy,  ne  vu  ledit 
aon  survenu  le  dauphin ,  auquel  il  désiroit  à  faire  tout 
l'honneur  et  bonne  chière  que  pourroit,  comme  il  s'y  sen- 
toit  tenu.  Aussy  n'avoit  encore  oy  riens  de  ses  demandes, 
ne  des  causes  qui  Tavoient  mu  à  estre  venu  en  ses  pays, 
et  pour  tant  luy,  comme  sage  et  preudomme,  regardant 

tousjours  à  honneur  sans  cautelle,  ne  se  voulut  onques  dé- 
terminer autrement  fors  qu'en  gardant  Thonneur  et  le  droit 
du  père  envers  son  fils ,  pacifier  aussi  les  doléances  du  fils 
envers  son  père  par  diligence  honorable;  car  en  ce,  il  se 
vouloit  exposer  et  offrir  de  tout  son  pouvoir  comme  qui  co- 
gnoissoit  leur  débat  estre  de  grant  péril  à  tout  le  royaume. 
Et  certes ,  si  luy  comme  à  qui  le  cas  touchoit  plus  qu'à 
nul  autre,  difficultoit  grandement  ceste  matère,  n'est  de 
merveilles  quant  sur  luy  seul,  ce  entendoit  bien,  cherroit 
toute  Tesclistre  du  meschief  et  du  mauvais  gré,  comment 
qu  il  en  venist,  et  pour  tant  là  où  les  autres  vuidoient  leurs 
opinions  par  paroles,  lui  seul  ascoutant  chascun,  en  rumina 
cent  plus  parfondes  que  nul  de  eux,  jà-soit-ce  que  le  sei- 
gneur de  Croy  et  son  chancelier,  qui  sages  estoient,  lui 
conseilloient,  quant  ce  vint  à  Testroit,  que  de  le  faire  re- 
tourner devers  son  père  le  plus  tost  qu'on  pourroit  et  par 
tels  moiens  et  si  bons  que  la  preudommie  en  fust  congnue 
du  lez  de  pardeçà,  sans  y  mettre  interprétation  mauvaise, 
ne  injuste  à  rencontre  de  l'innocent ,  car  comme  j'ay  dit, 
nul  de  eux  ne  l'avoit ,  ne  vu ,  ne  oy  encore ,  ne  n'avoit 
sentu  onques  pour  quel  fin  il  y  venoit.  Et  pour  tant  eux 
veans  leur  maistre  estre  empeschié  de  cestui  cas,  et  en  leurs 
propres  sens  non  moins  le  difficulter  que  luy,  non  pen- 
sans  toutevoies  que  ce  en  dust  ensievir,  qui  en  advint, 
lui  conseillèrent  que  non  obstant  quelconques  lettres  de 
deffense  ou  de  requeste  que  le  roy  lui  fist  en  contraire  de 
son  fils,  de  le  devoir  recueillir  toutevoies  le  plus  hautement 
que  pourroit,  et  puis  après  l'avoir  vu  et  oy  parler,  adver- 
tir  le  roy  de  tout,  et  faire  au  remanant  ce  que  bon  et  juste 
et  raisonnable  seroit  à  l'honneur  et  au  bien  de  tous  deux. 
Et  jà-soit-ce  que  la  response  que  le  roy  fit  faire  à  son  fils 
et  que  luy-mesme  en  partie  fit  de  propre  bouche  à  Gabriel 

et  prieur  dessus  uommés,  fust  enclose  dedens  les  lettres 
envolées  maintenant  par  George  de  Bohec  pour  plus 
dère  et  pleine  information  du  cas ,  comme  dit  ay,  toute- 
voies  pour  cause  que  la  mesme  response  en  forme  a  esté 
récitée  icy-devant,  là  où  elle  servoit,  nest  pas  besoing 
pour  tant  de  la  renouveler  droit-cy,  puisque  elle  peut 
gésir  sainement  en  la  mémoire  des  lisans;  mais  pour  cou^ 
tinuation  de  la  matère  convient  bien  savoir  qu'avec  beau- 
coup de  regart  que  le  duc  avoit  en  ceste  matère,  espécial- 
ment  en  avoit  deux  qui  lui  touchoient,  dont  Tune  sy  estoit 
que  moult  avoit  de  haulx  et  de  gi*ans  affaires  en  ses  pays 
de  Hollande  et  de  Frise  qu  à  grant  durpouvoit  abandonner, 
et  l'autre  qu'en  différant  longuement  son  allée  devers  celuy 
qui  estoit  venu  en  ses  pays,  il  luy  pourroit  estre  imputé  à 
charge,  et  eust  samblé  qu'à  dur  et  à  envis  il  Teust  voulu 
recevoir,  ce  que  non,  et  pour  tant  vueillant  pourveoir  en 
tout,  envoya  devers  luy  soy  excuser  par  plusieurs  mes- 
sages, et  différant  son  jour  jusques  au  xV  d'octobre ,  lui 
promist  d'est re  lors  devers  luy,  et  qu'en  ce  n'auroit  point  de 
faute.  Or,  en  ce  point  le  certifia  et  le  fît  aussy. 

CHAPITBE  XLIII. 


Comment  le  dac  se  rendit  à  Bnisscllcs  et  des  ^rans  honneurs  qu'il  fît 
au  dauphin. 


Le  duc  donques,  aiant  expédié  ses  affaires  en  Hollande, 
parti  de  Dordrecht,  et  prenant  terre  en  son  pays  de  Bra- 
bant,  disposa  ses  Journées  pour  estre  au  jour  qu'avoit  dit 
à  Brusselles  devers  le  dauphin,  vers  lequel  toutevoies  trois 
jours  paravant  avoit  envoyé  son  fils  le  conte  de  Charolois 
acompagné  de  plusieurs  haulx  et  grans  barons  en  nombre 

environ  trois  cens  chevaux  pour  le  bienviegnier.  Sy  en 
avoit  esté  rassamblement  moult  bel  à  veoir  et  bien  amia-^ 
ble^  car  ne  s'estoient  jamais  entrevus.  Or  s'en  venoit  le  duc 
tire  à  tire  quant  que  pouvoit,  et  approchié  jà  de  BnisseDes 
à  une  lieue  près,  ledit  dauphin  envoia  aucuns  des  plus 
grans  de  sa  maison  au-devant  de  luy^  et  luy^mesme  quant 
le  sentiroit  près  de  la  porte,  délibéra  d'y  aller  en  personne 
jusques  au  dehors  des  murs  pour  le  bienviegnier,  car  à  ce 
faire,  ce  disoit,  le  dévoient  mouvoir  plusieurs  causes  que 
toutes  avoit  regardées  et  par  lesquelles  il  le  pouvoit  bien 
faire,  non  obstant  que  plusgrant  fust  et  son  souverain, 
dont  la  cause  première  que  vouloit  alléguer  droit-cy,  o*es- 
toit  que  vraie  embraisée  amour  le  lui  devroit  faire  faire 
afin  de  lui  monstrer  comment  par  grant  affection  il  estoit 
venu  devers  luy  de  si  loingtain  pays  et  dont  Tattargement 
d'une  heure  lui  duroit  un  jour  par  faim  qu'avoit  de  le 
veoir.  La  seconde  cause  que  alléguoit,  c'estoit  la  réputa^ 
tion  de  sa  personne,  de  laquelle  il  avoit  oy  tant  de  haulx 
et  glorieux  recors,  que  de  prince  de  la  terre  n'avoit  fait 
estime  que  de  luy,  et  mesmes  veoit  à  Tœil  maintenant 
qu  aveuques  les  gloires  jà  obtenues  et  passées  tant  main- 
tes, encore  tout  frescement  retournoit  glorieux  vainqueur 
d'Utrecht  et  espoanteur  des  Allemans.  La  tierce  cause, 
il  la  fondoit  sur  la  commune  voix  des  hommes,  disant 
que  rhonneur  et  la  prudommie  de  France  gisoit  en  luy, 
ensamble  le  salut  et  le  ressuscitement  du  royaume  par 
la  paix  donnée  h  son  père.  La  quarte  il  fondoit  en  ce  qui 
estoit  vray,  car  il  le  jugeoit  un  des  plus  puissans  princes 
des  crestiens  et  avoir  dehors  du  royaume  autant  ou  plus 
que  dedens,  et  de  quoy  il  estoit  prince  souverain  sans  riens 
en  recognoistre  h  nul.  Et  la  quinte  cause  et  darrenlère,  il 
regardoit  comment  il  venoit  devers  luy  à  refuge  pour 

confort  et  soiiBtenement,  et  mesmea  en  son  pays  de  Brai- 
bant  où  il  estoit  souverain,  et  pour  ceste  cause  veuillant 
ignorer  quel  il  estoit  ou  devoit  estre  en  France,  se  vouloit 
humilier  mesmes  survenant  en  l'empire,  et  ne  lui  sambloit 
point  chose  dissonant  que  le  plus  grant  fondé  en  causes 
légitimes  honorast  son  moindre  plein  de  haulx  titres', 
car  taht  vaut  l'homme ,  ce  disoit ,  tant  vaut  sa  fortune , 
et  tant  vaut  sa  fortune,  tant  vaut  son  exaltation ,  et  par 
ainsy  donques  toutes  ces  choses  droit-cy  considérées,  déli- 
béra et  conclut  réalement  de  monter  à  cheval  et  d'aller 
mesmes  jusques  àsa  personne  le  saluer  aux  champs.  Sy  en 
futadverti  le  duc  qui,  ferrant  battant,  envoia  devers  luy 
trois,  quatre  messages,  l'un  sur  lautre,  pour  lui  dire  que, 
si  décela  faire  il  se  voulsist  avancier,  il  promettoità  Dieu 
que  prestement  il  retourneroit  dont  il  estoit  venu,  et  s'en 
iroit  en  recullon  de  luy  tant  avant  et  si  loiugs  que  de  Tan- 
née ne  le  trouveroit,  ne  ne  le  verroit,  et  en  fist  ce  quil 
pust  ;  car  faisoit  dire  que  ce  lui  seroit  une  dérision  et 
charge  qui  jamais  ne  lui  cherroit  et  qui  lui  seroit  imputée 
par  l'univers  siècle  à  grant  oultrage  et  follie  et  de  quoy  il 
se  vouloit  bien  passer.  Sy  en  fut  le  duc  très-amèrement 
courcié  en  cœur,  et  n  avoit  peur  autre  fors  que  surpris  se 
trouvast  de  ce  qu'on  lui  disoit,  et  pour  tant  envoia  coup 
sur  coup  personnes  tousjours  pour  rompre  ceste  follie,  de 
laquelle  il  se  fust  crucifié  de  dueil,  et  en  eflFet,  les  en- 
voyés devers  luy  le  rompirent  enfin ,  mais  h  grant  dur,  et 
demora  en  sa  chambre  emprès  la  ducesse  jusques  à  son 
descendre,  et  ce  qu'avoit  de  gens  de  bien  en  sa  maison, 
tout  envoia  au  devant  en  son  nom. 

Or,  estoit  le  duc  devant  les  portes  et  devoit  entrer 

'  On  avait  écrit  d'abord  .  «  Plein  de  clartés  et  de  haulx  titres,  v 

dedens,  quant  Hervé  de  Mériadec,  son  grant  escuier  d'es- 
cuirie,  vint  à  luy  et  lui  demanda  :  «  Monseigneur,  vous 
€  plaist-il  point  que  je  porte  Tespée  devant  vous  mainte- 
«  nant  à  l'entrée  de  ceste  ville,  pour  cause  que  monsei- 
«  gneup  le  dauphin  y  est?  Comment  vous  plaist-il  qu'on 
«  en  face?  »  —  Sy  respondi  le  duc  :  «  Voirement  nenni; 
€  je  ne  veul  pas  que  Ton  porte  espée  devant  moy  Bn  lieu 
€  où  il  soit,  car  je  ne  le  veul  faire,  ne  ne  doy.  »  —  €  Et 
c  comment,  monseigneur,  ce  dirent  les  aucuns  alors, 
€  vous  estes  maintenant  en  l'empire  là  où  le  roy  n'a  que 
€  cognoistre,  ne  homme  du  monde  fors  vous,  et  pourquoy 
€  ne  ferez-vous  porter  espée  devant  vous,  là  où  vous  estes 
€  prince  souverain?  » —  t  Ne  m'en  chault,  ce  dit  le  duc, 
€  c'est  mon  chief  de  qui  je  suis  venu,  et  par  la  gloire  et 
«  honneur  que  je  tire  de  ce  costé-là,  je  tiens  et  possède 
€  mes  autres  terres  et  seignouries  en  l'empire.  »Que  vous 
feroie-je  long  conte?  Le  duc  entra  en  sa  ville  de  Brus- 
selles,  moult  hautement  accompagné  de  noble  et  grant 
chevalerie,  et  montant  contre-mont  la  ville,  vint  descen- 
dre non  pas  en  son  hostel  là  où  il  avoit  appris,  mais  enmy 
les  bailles  devant  la  porte  de  sa  maison ,  et  samblable- 
ment  tous  les  autres  princes  et  barons  qui  venus  estoient 
aveuques  luy.  Sy  entra  dedens  et  raddement  marcha  ouJ- 
tre,  car  se  perçut  du  noble  fils  de  roy  qui  estoit  descendu 
de  sa  chambre  et  tenant  la  ducesse  par  la  main  l'attendoit 
enmy  la  court  bien  avant  et  venoit  au  devant  de  luy 
raddement  à  bras  ouverts,  comme  si  jamais  n'y  pourroit 
venir  à  temps,  et  le  duc  le  perçut  dès  le  premier  pié  qu'il 
mist  à  l'entrée  de  la  porte,  se  deffula  *  tout  à  nu  et  se  laissa 
cheoir  à  genoux,  puis  à  coup  s'avança  très-hastivement,  et 

*  Se  deffula^  ôta  son  chapeau. 

en  marchant  encontre  le  dauphin,  le  dauphin  marcha  con- 
tre luy  et  lui  rompy  la  moitié  de  son  erre  et  le  saisi  à  bras 
et  TacoUa  si  estroit  qu'à  peine  se  pouvoit  laissier  couler 
à  terre  le  duc,  lequel  toutevoies  se  mist  h  genoux  maugré 
et  à  force  de  l'autre  et  là  se  tint  tout  quoy  sans  bouger 
une  espassette  que  ledit  dauphin  pour  effort,  ne  pour 
prière,  ne  le  pot  onques  faire  sourdre  en  pies*.  Et  lui  dist 
le  duc  :  t  Monseigneur,  vostre  venue  par  deçà  m'est  une 
€  grant  joye  en  cœur,  je  loue  Dieu  et  vous  de  Thonneiir  et 
€  de  la  bonne  aventure  que  j'ay  aujourduy  à  vostre 
c  cause,  et  aussi  bien  soiez-vous  venu  comme  fut  Tangle 
€  Gabriel  à  la  Vierge  Marie,  car  si  grant  joye  ne  reçus 
«  onques,  ne  tant  d'honneur  que  une  fois  en  ma  vie  je 
€  vous  ay  pu  veoir  et  recevoir  en  mes  pays  qui  vostres 
€  sont  et  à  vostre  service.  »  Sy  fut  le  dauphin  tout  entre- 
pris et  esvergondé  des  humbles  et  affectueuses  paroles  de 
ce  duc,  et  à  peines  ne  savoit  quels  termes,  ne  quels  sam- 
blans  tenir  pour  lui  rendre  responses  condignes  à  ce  que 
veoit,  car  veoit  l'honneur  et  le  sens  du  monde  en  un  corps 
dont  jamais  n'avoit  vu  un  tel,  et  duquel  par  une  seule 
première  vue  il  jugeoit  et  approuvoit  véritables  tous  les 

*  âléonore  de  Poitiers  rapporte  que,  malgré  les  instances  do  la  du- 
chesse, le  dauphin  s  avança  au  milieu  do  la  cour  pour  aller  au-devant 
du  duc.  Philippe  descendit  aussitôt  do  cheval  :  «  Et  dès  qu'il  i>erçut 
«  monsieur  le  dauphin,  il  s'agenouilla  jusqucs  ù  terre,  ^fonsieur  le 
•I  dauphin  voulut  marcher;  mais  madame,  laquelle  il  tenoit  par  le 
•  bras,  le  retint,  et  monsieur  le  duc  s  avança  tant  qu  il  eust  fait  le 
m  dcuxiesme  honneur,  premier  que  le  dauphin  sceust  venir  h  luy  ;  et 
m  quand  11  vint  h  luy,  le  duc  s  agenouilla  jusques  à  terre,  et  le  dauphin 
«  le  prinst  bras-à-bras.  »  Ces  honneurs  eurent  leur  code  dans  l'éti- 
quette de  Bourgogne  et  dans  Tétiquette  d'Espagne  qui  lui  succéda. 
Éléonore  de  Poitiers  qui  le  rédigea,  était  fille  de  Jean,  seigneur  d*Ar- 
chies,  et  dlsabelle  de  Portugal,  et  femmo  de  Guillaume  de  Stavele, 
vicomte  de  Fumes.  Sa  fille  épousa  successivement  Robert  de  Melun  et 
Jean  de  Croy. 

baulx  recors  qui  onques  lui  en  avoient  esté  faits,  Sy  s'ef- 
força tousjours  ledit  dauphin  de  faire  lever  son  bel  oncle, 
comme  courcié  de  tant  d'honneur  k  luy  faite,  mais  ne  le 
pouvoit  faire  lever,  ne  par  force,  ne  par  prière,  nonobstant 
qu  il  lui  dist  :  c  Par  ma  foy.  beaux  oncles,  ai  vous  ne  vons 
a  levez,  je  m*en  iray  et  vous  laisseray.  Vous  estes  le  seul 
€  au  monde  que  plus  ay  désiré  à  veoir,  long  temps  a,  et 
«  appert  bien»  car  j*en  suis  venu  de  bien  loin  et  &  grant 
«  dangier.  Sy  loue  Dieu  que  je  vous  treuve  sain  et  en  bon 
c  estât,  et  m*est  la  plus  grant  joye  que  j*eus  onques  que  la 
«  vue  de  vostre  personne.  Beaux  oncles,  si  Dieu  plaist, 

<  nous  ferons  bonne  chiàre  ensemble,  et  vous  conteray 
«  de  mes  aventures,  et  vous,  vous  me  direz  des  vostres.  » 
£t  en  parlant  Tun  h  Tautre,  les  larmes  à  tous  deux  cheu- 
rent  des  yeux  d'abondance  de  joye,  et  mesme  n*y  avoit 
nul  emprès,  qui  ne  fust  excité  à  larmes  et  qui  ne  plorast  de 
leur  conjoissement  si  débonnaire. 

Après  ce  premier  assemblement  fait,  le  duc  se  leva  en 
pies  et  salua  la  ducesse  et  conte3se  de  Charolois  sa  fille, 
puis  le  prist  le  dauphin  par  la  main  et  dist  ;  «  Beaux 

<  oncles,  il  vous  convient  aller  desouser*  et  vous  retraire 
«  en  vostre  chambre,  allons-en  là- haut.  »  Sy  alla  ledit 
dauphin  devant,  tirant  tousjours  après  luy  le  duc  qui 
tousjours  avoit  la  teste  nue,  et  monta  contre-mont  les  de- 
grés, dont  si  tost  qu'il  fut  à  mont,  prist  congé  du  duc  et 
lui  dist  :  t  Beaux  oncles,  vous  m'avez  fait  ordonner  et 
«  mettre  à  point  vostre  chambre  et  vostre  logis  que  vous 
«  avez  fait  faire  tout  propre  à  vous.  Par  ma  foy,  beaux 
«  oncles,  je  vous  mercie  ;  mais  certes  je  n'y  logeray  point, 
«  j'ai  pris  mon  logis  là-haut  au-deseur  de  vous,  qui  m'est 

*  Desouser,  dezKouser,  dter  ses  houseauz. 

€  bon  et  propice,  et  n'en  veuil  point  d'autre.  Pour  tant 
t  boutez-vous  en  vostre  chambre  que  vous  avez  apprise, 
€  car  quant  à  moy  je  n'y  logeray  jamais  pour  retourner 
«  premier  dont  je  suis  venu.  »  Sy  ot  droit-là,  h  cause  de 
ceste  chambre,  un  grant  estrif  et  une  longue  contradic- 
tion de  l'un  à  l'autre,  et  ne  vouloit  nuUuy  ploier  à  la  vo- 
lente  du  requérant.  Finablement  toutevoies,  il  convint 
que  le  duc  ploiast  et  que,  voulsist,  non  voulsist,  il  démo- 
rast  en  sa  chambre  et  en  son  lieu  appris  et  qu'il  souffrist 
k  son  nouvel  survenu  prendre  tel  logis  qu'il  lui  plaisoit, 
et  par  ainsi  prirent  congé  l'un  à  l'autre  pour  une  heure 
de  temp9  jusques  le  duc  se  seroit  un  petit  aisié  et  mis  à 
point,  et  tantost  après  se  trouvèrent  ensamble  là  où  leurs 
paroles  commencèrent  petit  à  petit  à  tirer  au  sens,  espécia- 
lement  du  costé  du  dauphin  qui  commençoit  à  descouvrir 
de  ses  affaires  et  des  causes  de  son  advénement  droit-là, 
à  quoy  le  duc  presta  ententives  oreilles,  tondis  le  confor- 
tant et  promettant  de  lui  estre  père  et  serviteur  sans  va- 
riation, ne  regret,  et  non  pensant  autrement  fors  que  venu 
ftast  devers  luy,  non  pour  demeure,  mais  pour  avisement 
et  conseil  en  ses  affaires,  là  où  bien  se  voudroit  emploier 
de  son  possible,  pensant  y  acquérir  los  et  mérite  envers 
Dieu,  et  de  fait  ne  visa,  ne  à  mal,  ne  à  fraude,  ne  à  uti- 
lité privée  qui  fust  au  monde  en  ce  cas  droit-cy,  mais  tant 
seulement  à  servir  et  à  -renforcier  le  bien  publique  de  ce 
royaume*  et  à  mettre  paix  entre  le  père  et  le  fils,  qui  tant 
et  si  longuement  avoient  esté  en  froideur  ensamble*.  En 
laquelle  chose  faisant,  il  lui  sambloît  aussi  que  Dieu  et  le 
monde  se  devroient  tenir  à  contens  et  que  puisque  fortune 

^  On  ayait  écrit  d*abord  :  mais  tant  seulement  à  honneur  et  bien  pu- 
hiique,  salut  du  royaume. 
*  On  avait  ajouté  :  que  c'estoit  pité. 

l'avoit  ainsi  ordonné  que  d'avoir  amené  Théritier  de  la 
couronne  entre  ses  bras,  il  lui  feroit  tant  d'honneurs  et 
de  révérences  que  le  roy  son  père  mesme,  que  jamais  n'a- 
voit  vu,  s'appercevroit  clèrement  de  l'honneur  et  bien  que 
vouloit  à  sa  personne,  par  l'affection  monstrée  au  fils, 
comme  il  fit  certes,  car  onques,  ce  croy-je,  povre  gentil- 
homme ne  se  monstra  plus  humble  devant  un  haut  prince 
comme  il  se  monstra  devant  luy,  fust  à  pié,  fust  à  cheval, 
ou  fust  en  chambre  ou  en  pleine  rue,  tellement  que  main- 
tesfois  eux  allans  aux  champs  ou  chevauchans  par  les 
rues,  quant  le  dauphin  l'araisonna  tel  fois  que  très-fort 
pluvoit  ou  faisoit  froit,  tousjours  se  deffuloit  à  nus  che- 
veux, ne  jamais  n'eust  voulu  avoir  chapeau,  ne  chaperon 
en  teste,  en  la  parole  ou  en  la  présence  de  l'autre,  non 
obstant  grans  efforcemens  maintes  fois  que  ledit  dauphin 
fit  à  rencontre,  là  où  il  ne  pouvoit  riens  vaincre  *. 

En  ceste  manière  qu'avez  oye,  s'assamblèrent  ces  deux 
princes  à  Brusselles,  là  où  les  chières  et  le  conjoïssemens 
furent  grans  entre  eux,  samblablement  et  entre  tous  les 
seigneurs  et  barons  d'un  costé  et  d'autre,  qui  firent  leurs 
accointances  et  cognoissances  ensamble.  Et  avoit  fait 
commander  le  duc  par  toute  la  ville  haut  et  bas  et  parefl- 
lement  à  tous  ceux  de  son  hostel,  que  tout  le  monde  hono- 
rast,  supportast  et  complust  aux  gens  et  serviteurs  du 
dauphin,  et  que  chascun  leur  fust  doux  et  amiable  et  prest 
et  prompt  à  complaire.  Pareillement  aussi  avoit  fait  le 
dauphin  à  ses  gens  et  leur  avoit  donné  termes  et  règles 


*  Numquam  ad  Delpbinum  accessit  nisi,  cum  genuflexione  praeria, 
caput  etiam  nudatum  haberet.  Cum  simul  equitarent,  nisi  ad  dexterum 
latus  eum  stare  permisit,  ita  ut  nunquam  caput  ejus  cui  insidebat  eqni, 
permitteret  caudam  illius  cui  insideret  Deipbinus,  pertransire  (Tho- 
mas Ba8in}. 

qae  dévoient  tenir  envers  les  gens  du  duc,  sur  grandes 
amendes  et  punitions,  car  désiroit  bien  qu'ils  se  portassent 
comme  gens  de  bien  et  comme  serviteurs  duis  de  bonne 
main,  et  souverainement  au  pays  où  il  estoient  en  mar- 
ches estranges,  là  où  gens  de  bien  doivent  monstrer  Thon- 
neur  qui  est  en  eux  plus  qu'en  pays  propre.  Aussi  certes 
ils  estoient  tant  duis  et  tant  courtois  les  grans  d'entour  luy 
que  nul  ne  pouvoit  plus,  aussy  y  avoit-il  de  baulx  et  de 
nobles  barons,  entre  lesquels  pour  principaux  gouverneurs 
estoient  Jehan  de  Lescut,  gascon,  nommé  bastard  d'Er- 
mignac',  et  le  seigneur  de  Montaban,  breton*.  Y  avoit 
aussy  un  moult  noble  et  très-haut  baron,  filleul  et  parent 
du  dauphin,  nommé  George  de  la  Trémoulle,  seigneur  de 
Craon*,  fils  jadis  de  messire  George,  seigneur  de  la  Tré- 


>  Jean  de  Lescun,  bâtard  d*Arma?nac.  Louis  XI  lui  donna  1c  comfé 
de  Comminge,  le  3  août  1461 ,  et  le  créa  le  mOme  jour  maréchal  de 
France.  Il  était  fils,  selon  les  uns,  d*Âmould  de  Lescun  et  d'Anne  d'Ar- 
magnac; selon  d'autres,  de  Jean  TV,  comte  d'Arma^rnac.  —  On  con- 
serve aux  archives  générales  du  royaume  des  quittances  données  par 
le  bâtard  d* Armagnac  et  Jean  de  Montauban,  de  ce  qu'ils  recevaient 
dn  duc  de  Bourgogne  a  pour  soy  aidier  h  entretenir  au  service  de 
monseigneur  le  dauphin.  » 

'  Jean  de  Montauban  était  fils  ou  frère  d'Artus  de  Montaubnn,  qui 
avait  été  le  geôlier  et  le  meurtrier  do  Gilles  de  Bretagne,  mis  à  mort 
par  Tordre  do  son  frère  :  «  De  celle  mort  piteuse,  on  parle  autrement 

■  en  Bretaigne  et  ont  écrit  plusieurs  qu'il  y  eut  du  poil  do  Icu  envers 

■  lesdits  de  Montauban  pour  tant  qu'ils  le  firent  mourir  par  faul.v 
«  donnés  à  entendre  h  son  frèru  ;  car  il  estoit  content  de  faire  tout  eu 
«  que  le  roy  et  son  f^ère  eussent  voulu  ;  mais  on  leur  rescrivoit  tout 
m  an  contraire.  »  {Contin.  de  Moustrdei,  p.  31.)  Jean  do  Montauban  Ait 
longtemps  le  principal  favori  de  Louis  XI.  Voi/ez  bî  juj^craent  qu'en 
porte  Thomas  Basin,  édition  de  M.  Quichcrat,  II,  pp.  19  et  22.  Il  mourut 
en  1466.  «  Il  avait  eu  des  biens  du  royaume  et  argent  inestimable ,  dit 
«  Jean  de  Troyes.  et  ne  fut  point  pleuré.  » 

■  Georges,  seigneur  de  Craon.  Bien  qu'il  fût  premier  chambellan 
héréditaire  de  Bourgogne,  il  contribua  à  la  spoliation  de  l'héritière  de 
Charles  le  Hardi,  et  reçut  le  gouvernement  de  la  Bourgogne  des  mains 
de  Louis  XI.  Il  avait  épousé  une  fille  du  sire  de  Montauban. 

TOI.    III.  1-i 


214  CHRONIQUE 

moulle,  qui  si  grandement  régna  en  France.  Avoit  auasy 
aveuques  luy  un  chevalier  breton,  un  moult  bel  et  haut 
bomme,  nommé  le  seigneur  de  Plessis,  un  autre  nommé  le 
seigneur  de  la  Barde,  neveu  au  seigneur  de  Pons,  banny 
et  chassé  de  France,  comme  en  mon  second  livre  icy-de- 
vaut  a  esté  déclaré  comment  et  pourquoy  ^ .  Sy  estoit  cestui 
de  la  Barde  renommé  en 'son  temps  la  plus  vaillant  lance 
du  royaume  et  la  plus  outrageuse,  qui  moins  toutevoies 
le  sambloit  non  armé  et  en  lieu  de  paix,  car  de  plus  bé* 
nigne^,  ne  de  plus  doux  homme  ne  pourroit  parler  nul  '. 
Avoit  aussi  un  nommé  le  seigneur  de  Cressol*,  dauphi- 
nois» qui  avoit  esté  son  mignon  de  par  delà,  un  autre 
nommé  le  seigneur  de  Villers,  breton,  beau  fils  et  net.  Or 
estoit  entré  en  jeu  aveuc  son  maistre  nouvellement  un 
autre  nommé  Waste*,  son  premier  vallet  de  chambre  de 
viel  temps,  qui  estoit  son  tout  et  son  seul  secré,  et  signoit 
mesmes  toutes  lettres  en  son  nom.  Avoit  d'autres  gentils- 
hommes aussy  jusques  au  ncMnbre  bien  de  quarante,  dont 
la  récitation  seroit  trop  longue  et  pourroit  donner  annuy 


*  Cette  partie  dn  livre  II  n'a  pas  été  retrouvée. 

'  Le  gire  de  la  Barde  fut  Vus  des  principaux  conseiUers  de  Louis  XI. 
Voyes  Basin,  édition  de  M.  Quicherat,  II,  p.  232. 

*  Louis  Bastet,  sire  de  Crussol,  fils  de  Géraud  Bastet  et  d'Alix  de 
Lastic.  Louis  XI  le  fit  chambellan,  gri^nd  panetier,  général  de  Tar- 
tillerie,  gouverneur  du  Dauphiné,  sénéchal  de  Poitou.  Son  frère  devint 
archevêque  de  Tours. 

*  Jean  Wast  était  fils  d'un  valet  de  chambre  du  duc  de  Berrj.  Les 
registres  de  la  ville  de  Rouen  de  1462  le  nomment  «  noble  bomoie 
«  Jehan  de  Montespedon  ,  conseiller  et  chambellan  du  roy  noetie 
«  seigneur  et  son  bailly  de  Rouen,  et  très-prouchain  dudit  seigneur.  • 
Bn  1469,  Jean  Wast  obtint  une  partie  des  domaines  confisqués  sur  le 
comte  de  Dammartin.  En  1479,  il  était  l'un  des  chefs  de  l'armée  fran- 
çaise à  la  bataille  de  Guinegate,  et  il  y  périt.  Il  s'était  élevé,  grâoe  à  la 
faveur  de  Louis  XI,  à  une  si  haute  fortune,  que  l'une  de  ses  petite»- 
filles  épousa  un  prince  de  la  maison  de  Bourbon  (Charles  de  Bomrtoo, 
prince  de  la  Roche-sur- Yon). 

au  lisaas,  qui  tons  estoient  gens  bien  appris  et  emma- 
niéréSi  et  se  portoient  tellement  que  tout  le  monde  leur 
donaa  grkce  et  los. 

CHAPITRE  XLIV. 

Comment  le  roy  eacriTit  derechef  à  son  fils  le  dauphin,  et  comment 
lo  duc  respondît  au  roy. 

Op  convient  retourner  à  George  de  Bohec,  qui  estoit 
venu  à  Brosselles  en'  la  compagnie  du  duc  et  pourchassoit 
diligemment  sa  délivrance  pour  s'en  retourner  arrière  de- 
vers le  roy,  mais  onques  ne  parla  mot,  ne  ne  se  présenta 
au  ffls  de  son  roy  le  dauphin,  non  pas  que  il  ne  le  voul- 
sist  bien  honorer  comme  il  devoît,  mais  avoit  exprès  com- 
mandement du  père  de  le  non  faire  par  manière  d'indi- 
gnation, comme  si  riens  ne  lui  eustesté;  et  pour  ccste 
cause,  George,  qui  estoit  sage  escuier  et  prudent  et  obéis- 
sant au  commant  de  son  maistre  (et  entendoit  bien  quel 
danger  il  'y  avoit  &  le  trespasser),  onques  ne  se  voulut 
monstrer  devant  le  dauphin,  ne  lui  demander  comment 
il  lui  estoit,  de  peur  que  les  nouvelles  n'en  allassent  jus- 
ques  au  roy,  et  qu'il  ne  s'en  trouvast  en  danger,  posé  que 
cela  fist  à  envis  et  à  dur  par  nature  qui  Tenclinoit  à 
autrement  faire.  Ledit  dauphin  toutevoies  cognut  bien 
celuy  Georges  et  savoit  bien  sa  venue  droit-là  et  la  cause 
pour  quoy,  mais  comme  l'autre  se  faisoit  froit  et  estrange, 
pareillement  et  luy  se  faisoit  tel  et  fit  samblant  de  l'igno- 
rer et  de  non  savoir  riens  de  son  pourchas.  Toutevoies, 
avoit  jà  reçues  lettres  de  son  père  le  roy ,  envoiées  par 
un  chevaucheur,  lesquelles  particulièrement  venoient  h 
luy  et  donnoient  responses  sur  unes  lettres  que  vous  avez 

oyes  ici-devant,  escrites  à  Saint-Claude,  là  où  le  fils  fai- 
soit  mention  au  père  comment  il  s*en  alloit  de  tire  devers 
le  duc  de  Bourgongne,  son  bel  oncle,  à  l'intention  d'aller 
encontre  les  infidelles,  vers  lesquels  son  dit  bel  oncle  avoit 
la  délibération  d'aller  p^hainement,  par  commune  re- 
nommée du  monde  qui  couroit  partout,  et  pour  tant  il  en 
vouloit  advertir  le  roy  son  père  et  lui  donner  à  cognoistre 
les  titres  de  son  eslonge  du  Dauphiné,  pour  soy  parer  et 
excuser  envers  luy,  si  autre  chose  y  ymaginast  que 
bonne,  dont  des  lettres  que  le  roy  envoya  à  son  fils  par 
ledit  chevaucheur,  mais  non  par  Georges  de  Bohec,  pour 
donner  plus  clair  entendement  de  la  matère,  vecy  la  te- 
neur : 

«  Très-chier  et  très-amé  fils,  nous  avons  reçu  vos  lettres 
«  par  révesque  de  Saint-Pol,  faites  à  Saint-Claude,  le 
«  darrenier  jour  du  mois  d'aoust  prochain  passé,  par  les- 
«  quelles  nous  escrivez  en  effet  que  pour  ce  que  avez  sçu 
«  que  beau-frère  de  Bourgongne  est  délibéré  d'aller  contre 
«  le  Turc  à  la  deffense  de  la  foy  catholique,  samblable- 
«  ment  auriez  bien  volenté  d'y  aller,  moiennant  nostre 
«  bon  plaisir,  et  que  pour  ceste  cause,*  vous  en  allez  par 
«  devers  ledit  beau-frère  pour  savoir  son  intention  sur 
«  son  allée,  aflBln  que  vous  vous  puissiez  emploier  à  ladite 
«  deffense  de  la  foy  et  aussi  pour  lui  prier  qu'il  se  veuUe 
«  emploier  à  trouver  moien  que  puissiez  demorer  en 
«  nostre  bonne  grâce,  lesquelles  vues ,  avons  esté  bien 
t  esmerveillés  quant  avons  sçu  vostre  si  soudain  parte- 
«  ment  du  pays  du  Dauphiné,  attendue  la  douce  et  bénigne 
«  response  qu'en  la  présence  de  nostre  très-chier  et  féal 
«  amy  le  cardinal  d'Avignon,  envoie  devers  nous  de  par 
t  nostre  Saint-Père,  aussy  d'aucuns  seigneurs  de  nostre 
c  sang  et  autres  gens  de  nostre  conseil,  avons  fait  faire 

et  tait  de  nostre  bouche  &  Gabriel  de  Bernes  et  au  prieur 
des  Gélestina  d'Avignon  envoyés  par  devers  nous  de 
vostre  part,  et  aussi  de  ce  que  par  vos  dites  lettres 
taisiez  ladite  response  sans  en  faire  aucune  mention, 
ne  quelque  response  nous  escrire  sur  icelle,  de  laquelle 
toutevoies  par  raison  vous  devez  moult  esjoïr,  conten- 
ter et  prendre  courrage,  non  pas  si  soudainement  vous 
en  aller,  mais  venir  devers  nous,  comme  bon  et  obéis- 
sant fils  doibt  envers  son  seigneur  et  père ,  considéré 
mesmement  que  dismes  auxdits  Gabriel  et  prieur  des 
Célestins  que  si  faisiez  aucunes  doubtes  ou  que  eussiez 
aucunes  suspections,  quant  nous  en  avertirez,  nous 
vous  en  assureurons  tellement  que  raisonnablement  en 
devriez  estre  content,  et  n'avez  cause  de  riens  doubter, 
et  si  avez  la  volenté  de  vous  emploier  à  la  deffense  de 
la  foy  comme  contiennent  vos  dites  lettres,  le  nous 
dussiez  bien  avoir  fait  savoir  par  ceux  qu'avez  envoyés 
par  devers  nous,  et  encore  mieux  le  nous  estre  venu  dire 
en  personne  comme  à  celui  à  qui  naturellement  et  par 
raison  vous  devez  avoir  vostre  recours  et  refuge  en  tous 
vos  affaires,  lesquels  avons  bien  tousjours  désiré  et  dé- 
sirons estre  conduits  louablement  et  en  honneur,  ainsi 
qu'à  fils  de  telle  maison  que  vous  estes,  appartient,  et 
eussions  esté  moult  joyeux  que  vous  vous  fussiez  depuis 
le  temps  de  vostre  absence  emploie  à  nous  servir  et 
estre  en  personne  es  choses  qui  ont  esté  faites  pour  le 
recouvrement  de  nostre  seigneurie  comme  tenu  y  estiez, 
et  au  regard  de  ce  que  nous  escrivez  que  avez  intention 
de  requérir  nostre  beau-frère  de  Bourgongne  qu'il  se 
vueille  emploier  à  ce  que  vous  vueillons  recevoir  en 
nostre  bonne  grâce,  depuis  lors  que  de  vostre  seule  vo- 
lenté vous  vous  estes  eslongié  de  nous  et  tenu  en  Dau- 

c  phiné,  il  n'a  jamais  esté  temps  que  n'ayons  esté  disposés 
«  de  FOUS  recueillir  et  recevoir  bénignement,  comme  bon 
c  et  naturel  père  doibt  son  bon  et  obéissant  fils,  quant 
te  fussiez  venu  devers  nous  comme  estes  tenu  de  faire, 
€  ainsy  que  l'avons  dit  plus  à  plain  auxdits  Gabnel  et 
€  prieur  des  Célestins  pour  le  vous  dire,  par  quoy .  n'es- 
t  toit  point  de  besoing  de  vous  donner  telle  peine  pour 
c  chose  qui,  comme  dit  est,  en  vous  retournant  envers  nous 
<  et  faisant  ce  que  devez,  jà  vous  estoit  accordée.  Donné 
€  au  Cbastellart ,  le  xxvii'  de  septembre.  Signé  ainH  : 
c  Gharlbs.  » 

De  cestes  lettres,  posé  qu'encore  ne  s'en  rend  la  response, 
tantost  toutevoies  elle  se  rendra  avecques  la  délivrance 
dudit  George  et  du  chevauceilr  qui  seront  délivrés  en- 
semble, car  ledit  chevauceur  avoit  apporté  lettres  mesmes 
à  la  personne  du  duc  de  la  mesme  date  qu'estoient  celles 
du  dauphin  et  qui  assez  consonoient  à  celles  que.  George 
de  Bohec  avoit  iq)portées ,  mais  encore  refrescisoient  un 
petit  le  cas  et  la  matère  des  autres  avecques  prière  tous- 
jours  et  ammonestance  que  ne  voulsist  en  nulle  manière 
donner  support ,  ne  retraite  à  son  fils,  affin  que  ledit  son 
fils  n'eust  occasion  de  continuer  en  ses  manières  de  faire 
qui  estoient  estranges  et  de  trop  long  temps  desplaisantes  à 
luy ,  et  ne  tendoit  le  roy ,  pour  dire,  à  nulle  rien  autre,  ce 
sambloit,  fors  par  douceur  et  bel  parler  tant  faire  devers 
le  duc  qu'il  renvoiast  et  fist  retourner  son  fils  devers  luy; 
car  lui  tournoit  à  grant  annuy  et  desplaisir  de  le  savoir 
là  où  il  estoit  plus  qu'en  lieu  autre  du  monde,  pour  cause 
des  conséquences,  lesquelles  il  resongnoit  et  en  avoit 
peur,  car  avecques  ce  que  de  sa  propre  ancienne  nature 
il  estoit  doubteux  et  plein  de  souppeçons  espécialement 
envers  la  maison  deBourgongne,  ceux  aussi  ^ui  emprèR 

Iny  estoient  et  yeoient  ce  cas  estre  advenu,  qui  leur  pesoit 
beaucoup,  lui  boutèrent  encore  plus  forte  peur  en  ceste, 
disans  :  c  Sire,  si  vous  ne  trouvez  manière  de  retraire 
monseigneur  vostre  fils  de  là  où  il  s  est  allé  rendre,  ce 
vous  pourra  tourner  à  grant  grief  et  à  nous  tous ,  car 
monseigneur  naime  point  plusieurs  de  nous  qui  sommes 
droit-cy,  jà-soit-ce  que  n'ayons  coupe  nulle  envers  luy. 
Donc,  quant  il  se  trouvera  fort  appuie  comme  il  est  main- 
tenant, il  nous  pourroit  bien  faire  sentir  son  courroux 
en  temps  avenir.  Le  duc  de  Bourgongne  est  roide  et 
puissant,  et  fait  à  doubter  que  de  long  temps  lui- 
mesme  n'ait  procuré  envers  monseigneur  ceste  allée 
par  devers  luy  pour  soy  fortifier  contre  vous.  Ce  n'est 
de  hui,  ne  de  hier  que  vous  avez  bien  sentu  et  que 
vous  devez  bien  savoir  quel  homme  il  est.  Il  s'est  tous- 
jours  tenu  roide  et  restif  contre  vous  et  en  tous  endroits 
a  voulu  tenir  son  pan  et  sa  querelle  à  l'encontre  de 
vostre  hauteur,  tant  en  cas  de  justice,  en  parlement, 
comme  en  autres  questions  et  difficultés  de  bénéfices 
et  prélatures  et  de  nulles  autres  choses  advenues  de 
piéçà,  et  là  où  ne  le  peut  obtenir  par  doux  ou  par  bel,  il 
monstre  de  le  vouloir  avoir  par  force  et  par  maistrie,  tel- 
lement qu'il  samble  qu'à  peine  recognoit-il  riens  par 
desur  luy,  ne  qu'il  y  ait  roy,  ne  couronne,  qui  le  doye 
faire  humilier.  »  Tels  et  si  faits  languages  mettoient 
;vant  ceux  de  la  court  franchoise,  les  uns  par  scrupuleuse 
ymagination  que  prenoient  en  ceste  matère,  et  les  autres 
par  haine  et  par  envie  qu'avoient  à  rencontre  de  la  per- 
sonne du  duc  de  tout  temps  passé,  et  furent  si  faits  dits  et 
rapports,  causes  de  diffidence  au  roy  plus  et  plus,  et  pour 
tant  contendoit-il  et  vouloit  contendre  au  premier  de  re- 
tnôre  son  fils  de  là  où  il  estoit,  par  bel  et  par  doux,  conuno 

il  appert  par  les  lettres  dessus  escrites  et  envolées  tant  par 
George  de  Bohec  comme  par  le  chevauceur,  lesquels  deux, 
le  duc  maintenant  venu  à  Brusselles  et  aiant  ouy  et  sentu 
bien  au  long  du  courrage  du  dauphin  et  de  ce  qui  mu 
l'avoit  à  estre  venu  par  deçà,  pensa  de  leur  délivrance  et 
de  les  faire  retourner  devers  le.roy  informés  et  instruis, 
ainsi  qu'il  appartenoit,  et  par  espécial  Geoi^  qui  estoit 
honmie  noble  et  avoit  apporté  crédence  et  charge,  car  à 
cestui-là  convenoit-il  parler  et  ouvrir  partie  de  son  estom- 
mac  pour  faire  rapport  de  bouche  au  roy,  honneste  et 
véritable,  adfin  de  le  contenter. 

Lors  fit  venir  le  duc  devant  luy  Georges  de  Bohec,  là  où 
estoient  ceux  de  son  grant  conseil,  princes  et  barons  et 
grant  nombre  de  gens  de  conseil ,  et  alors  le  chancelier 
messire  Nicholas  Rollin,  par  ordonnance  du  duc,  donna 
à  Georges  de  Bohec  les  lettres  que  le  duc  rescrivoit  au 
roy  sur  celles  que  reçues  avoit  à  Dordrecht  de  par  luy, 
et  adfin  que  ledit  George  pust  aucunement  parler  clair  de  la 
matère  de  quoy  le  duc  escrivoit  au  roy,  lui  dist  de  bouche 
comment  le  duc  estoit  et  seroit  tousjours  prest  et  enclin  à 
faire,  à  son  bon  etléal  pouvoir,  ce  qui  pourroit  plaire  au  roy, 
et  sans  penser  à  nulle  fraude,  ne  malice,  tousjours  s  estoit 
voulu  emploier  à  le  servir  et  honorer,  conmie  il  estoit 
tenu,  et  encore  tousjours  le  feroit  et  demourroit  tel,  mais 
au  regard  de  la  venue  de  monseigneur  son  fils,  monsei- 
gneur le  dauphin  qui  estoit  venu  en  sa  maison  de  son 
propre  et  franc  mouvement,  sans  son  sceu,  ne  advertisse- 
ment  quelconque  fait  par  avant,  il  ne  lui  estoit,  ne pouvoit 
estre  loisible,  ne  honneste  de  len  déchasser,  ne  de  l'en  faire 
partir  si  tost,ne  si  à  coup,  attendu  le  grant  traveil  qu  avoit 
eu  à  estre  venu  de  si  loing  et  à  si  grandes  journées,  les 
peurs  et  les  perplexités  aussi  qu  avoit  eues  à  venir  jusqu'à 

lày  en  quoy  il  eatoit  tout  deffait  et  tout  jus  de  corps  et  de 
visage,  mais  après  estre  un  petit  refait  et  mis  sus,  et  que 
son  esprit  seroit  un  petit  mieux  asseuré,  le  duc  volentiers 
et  de  bon  cœur  et  en  toute  léaulté  et  preudommie  se  tra- 
veilleroit  de  tout  son  pouvoir  de  mettre  paix  et  accort  entre 
le  roy  et  son  fils,  et  en  toutes  manières  et  voyes  à  lui  pos- 
sibles et  faisables,  il  le  voudroit  induire  et  Tinduiroit  de 
fait  à  ce  que  il  se  montrast  humble  et  obéissant  envers  le 
roy  et  que  devers  luy  se  trayst  et  se  mist  en  sa  grâce  et 
en  son  amour,  comme  un  bon  fils  doibt  faire  envers  son 
père,  mais  ne  lui  estoit  loisible,  ne  honneste  de  lui  refuser 
sa  maison,  ne  ses  pays,  ne  de  le  souffrir  disetteux,  ne 
mourant  de  faim,  ains  Ten  devroit  blâmer  tout  le  monde  et 
souverainement  le  roy,  quant  il  cognoistroit  que  on  mon- 
treroit  si  peu  d'amour  et  d'honneur  à  son  aisné  fils  l'héri- 
tier de  la  couronne,  et  en  pourroient  estre  faites  cent  mille 
interprétations  mauvaises  à  rencontre  de  luy  ;  et  pour  tant 
prioit  humblement  au  roy  que  il  se  voulsist  tenir  à  content 
encore  une  espasse  de  temps  pendant  lequel  il  envoieroit 
devers  luy  notablement  son  ambassade  pour  plus  pleine- 
ment parler  avecques  luy  et  besongner  en  ceste  matère. 
Donc,  pour  confermer  mieux  les  paroles  dites  par  la  bouche 
du  chancelier ,  luy-mesme  reprist  les  semblables  en  sub- 
stance et  les  renouvella  de  propre  bouche ,  priant  audit 
Georges  que  humblement  le  voulsist  recommander  à  la 
bonne  grâce  du  roy,  étalant  prist  George  congé  et  party. 
Pareillement  et  au  chevauceur  furent  délivrées  ses  lettres 
et  se  mirent  eux  deux  ensamble  en  retour  devers  le  roy 
là  où  je  les  seuffre  aller  jusques  à  arriver  devers  luy  et 
faire  leur  recort  tel  qu'avoient  trouvé  par  deçà;  mais  pour 
manifestation  du  cas  quel  il  estoit  en  la  vérité,  convient 
bien  savoir  les  lettres  que  le  duc  envoia  au  roy  par  ledit 

George  et  par  le  chevaucenr,  affin  que  la  justification  ou 
le  tort  à  tous  lez  appëre  et  soit  cognu  en  temps  avenir,  où 
que  la  chose  se  tourne  ou  s'est  trouvée  tournée  à  l'aven- 
ture, et  pour  tant  vecy  les  propres  lettres  icy*desoubs 
escrites  : 

«  Mon  très-redoubté  seigneur,  tant  et  si  trës-humble- 
«  ment  que  plus  puis,  je  me  recommande  à  vostre  bonne 
€  grâce,  et  vous  plaise  savoir,  mon  très-redoubté  seigneur, 
«  que,  par  George  de  Bohec,  escuier,  vostre  conseiller, 
t  porteur  de  cestes,  j'ai  reçu  vos  lettres  données  à  Chas- 
«  tellart  le  xii*  jourde  septembre  derrenier  passé,  par  les- 
c  quelles  vous  a  plu  moy  escrire  comment  depuis  les 
€  derreniëres  lettres  que  m'avez  escrites  touchant  le  fait 

<  de  mon  très-redoubté  seigneur,  monseigneur  le  dau- 
€  phin,  [il  a]  de  rechief  envoie  par  devers  vous  Gabriel  de 
€  Bernes  et  le  prieur  des  Célestins  d'Avignon,  lesquels 
€  vous  ont  fait  en  effet  pareilles  requestes  et  offres 
€  et  soubs  pareilles  conditions  que  messire  Guillaume 
«  de  Corsillon  et  le  prieur  des  Célestins  vous  avoient 
€  fait  par  avant,  auxquels  Gabriel  et  prieur  des  Cèles- 

<  tins,  vous  avez  fait  faire  en  vostre  présence  et  de- 
€  puis  dit  de  bouche  très-douce  et  raisouable  response  , 
«  le  double  de  laquelle  vous  m'avez  envoiée  enclose  en  vos 
t  dites  lettres,  à  laquelle  response  mon  dit  seigneur  le 
t  dauphin  n'a  point  voulu  obtempérer,  ne  obéir,  ainçois  a 
«  esté  si  très-mal  conseillé  qu'il  a  tousjours  persévéré  à 
«  dire  qu'il  ne  vouloit  point  aller  devers  vous,  ne  soy 
€  trouver  en  vostre  présence,  qui  est  chose  bien  estrange 
€  à  considérer  de  fils  à  père;  et  qui  plus  est,  jà-soit-ce  que 
€  lui  ayez  à  ceste  derrenière  fois  monstre  plus  grande 

<  bénignité  que  devant  et  que  de  la  response  que  vous  lui 
«  aviez  faite  raisonnablement ,  il  se  dust  moult  esjoir, 

et  non  obstant,  dès  si  tost  que  lesdits  de  Bernes  et  prieur 
des  Célestins  ont  esté  retournés  devers  luy  et  qu'il  a 
Bceu  ladite  response  par  vous  faita,  il  s'en  est  soudai- 
nement et  au  desceu  de  la  pluspart  de  toutes  ses  gens 
party  et  absenté  du  pays  du  Dauphiné  où  il  estoit  et  est 
allé  vers  mon  cousin  le  prince  d'Orenges  ou  tiré  en 
autres  marches  que  Ton  ne  scet  encore  où,  délaissée 
madame  la  dauphiné  et  ledit  pays  sans  aucun  ordre, 
dont  avez  esté  bien  esmerveillé  et  desplaisant.  Et  pour 
ce  que  par  aventure  mon  dit  seigneur  le  dauphin,  par 
l'ennortement  et  suggestion  de  ceux  qui  ainsi  le  condui- 
sent et  conseillent,  comme  contiennent  vos  dites  lettres, 
voudroit  ou  pourroit  faire  des  choses  qui  ne  seroieut 
point  à  faire,  et  que  s  il  trou  voit  retrait,  support,  ne 
faveur,  ce  seroit  lui  donner  occasion  de  plus  longue- 
ment persévérer  es  termes  qu'il  a  tenus  par  ci-devant, 
qui  seroit  à  vostre  très-grant  desplaisance,  au  scandale 
de  la  chose  publique  et  au  dammage  de  monseigneur  le 
dauphin  plus  que  de  nul  autre,  vous  désirant  y  obvier 
et  que  monseigneur  le  dauphin  ait  occasion  de  soy  ré- 
duire envers  vous,  comme  il  est  tenu  et  que  pour  son 
bien  et  honneur  lui  est  expédient  de  faire,  avez  bien 
voulu  escrire  ces  choses  aux  princes  et  seigneurs  de 
vostre  sang  et  mesmement  à  moy,  et  pour  ceste  cause 
avez  envoie  par  devers  moy  ledit  Georges  de  Bohec, 
affin  que  soie  adverti  de  la  vérité  de  ceste  matère  et 
des  termes  que  vous  avez  tenus  pour  cuidier  par  vostre 
bénignité  et  douceur  réduire  et  attraire  à  vous  mondit 
seigneur  le  dauphin,  aussi  affin  que  s'il  alloit  ou 
envoioit  aucuns  de  ses  gens  par  devers  moy  ou  en 
aucuns  de  mes  pays  et  seignouries,  je  ne  lui  vueille 
donner  quelque  retrait,  faveur,  support,  ne  aide  ;  et  au 

seurplus  aussi,  ay  oy  ce  que  m*a  dit  et  exposé  de  bou- 
che de  par  vous  ledit  George,  touchant  ceste  matëre. 
Sur  quoy,  mon  très-redoubté  seigneur,  il  est  vray  que 
naguères  moy  estant  en  la  cité  de  Utrecht,  je  vous  escrivis 
par  Perinet,  chevauceur  de  vostre  escuierie,  comment 
j'avoie  eu  nouvelles  que  mon  dit  seigneur  le  dauphin 
de  Viennois  estoit  allé  en  pèlerinage  à  monseigneur 
Saint-Claude,  et  de  là  s'estoit  allé  esbattre  devers  mon 
cousin  le  prince  d*Orenges  en  son  hostel  de  Vers, 
et  depuis  eus  nouvelles  que  mondit  seigneur  le  dau- 
phin, lui  estant  audit  lieu  de  Vers,  avoit  mandé  venir 
devers  luy  le  seigneur  de  Blanmont,  mareschal  de 
Bourgongne,  auquel  il  avoit  requis  de  le  vouloir  acom- 
pagner  jusques  devers  moy,  ce  que  mondit  mareschal 
ne  lui  osa  refuâer,  et  comme  m'escrivist  et  fit  savoir  lors 
mondit  mareschal,  il  s'eny  venoitdetire,  de  laquelle  chose 
je  ne  me  donnoye  point  de  garde ,  et  vous  en  ay  adverti 
comme  raison  est.  Et,  au  surplus,  vous  ay  escrit  que  je 
orroie  volontiers  ce  qu'il  plairoit  à  mondit  seigneur  le 
dauphin  moy  dire  et  déclarer,  et  après  le  vous  signi- 
fieroie.  Or  est  vérité,  mon  très-redoubté  seigneur,  que  le 
XV*  jour  de  ce  présent  mois,  où  je  arrivoie  en  ceste  ma 
ville  de  Brusselles,  j  ay  trouvé  monseigneur  le  dauphin, 
comme  le  scet  et  vous  pourra  dire  plus  à  plain,  si  s'est 
vostre  plaisir,  ledit  George  de  Bohec,  et,  au  surplus, 
mon  très-redoubté  seigneur,  en  ensievant  ce  que  escrit 
vous  ay,  je  orray  volontiers  ce  qui  plaira  à  mondit  sei- 
gneur le  dauphin  moy  dire  et  déclarer,  et  brièvement 
le  vous  signifieray  par  mes  gens  et  ambassaeurs  que 
pour  ceste  cause  je  envoieray  tantost  par  devers  vous, 
par  lesquels  aussi,  selon  que  jauray  sçu  de  la  vo- 
it lente  de  mondit  seigneur  le  dauphin ,  je  vous   feray 

<  plus  avant  response  au  contenu  en  vos  dites  lettres. 
«  Mon  très-redoubté  seigneur,  plaise  vous  tousjours  moy 
«  mander  et  commander  vos  bons  plaisirs  et  commande- 
«  mens,  pour  yceux  accomplir  de  tout  mon  pouvoir, 
«  comme  raison  est,  h  Taide  de  Dieu,  auquel  je  prie  qu'il 
«  vous  ait  en  sa  digne  garde  etdoint  bonne  vie  et  longue, 
«  aveuc  accomplissement  de  vos  très-haulx  et  nobles 
«  désirs.  Escrit  en  ma  ville  de  Brusselles,  le  xx'  jour 
€  d'octobre  Tan  mil  CCCC  LVI.  » 

CHAPITRE  XLV. 
Comment  le  roy  mistle  pays  de  Dauphiné  en  son  obéissance. 

Vous  avez  oy  le  conte  comment  ce  noble  prince  le  dau- 
phin viennois,  après  avoir  esté  eslongié  et  absent  de  son 
père  par  l'espace  de  dix  ans  entiers,  au  derrain  s'est  venu 
rendre  en  la  maison  de  Bourgongne,  de  son  propre  vouloir 
et  mouvement,  de  quoy  tout  le  monde  s'esmerveilloit  et  le 
réputoit-on  à  un  trës-estrange  cas  entre  tous  les  autres  du 
monde  advenus  onques,  considérées  encore  pluseurs  causes 
passées  par  avant,  de  quoy  nest  besoingde  faire  mention. 
Et  a  esté  dit  aussi  comment  le  duc  bourgongnon,  qui  tout 
son  temps  estoit  plein  d'honneur  et  de  savoir,  le  recueilly 
honnorablement  et  à  grant  chière,  cuidant  y  servir  Dieu 
et  le  roy  et  faire  son  honneur  et  son  devoir,  sans  viser  à 
fin  autre  du  monde  qu'à  léaulté  et  preudommie,  jà-soit-ce 
que  tout  autrement  depuis  et  encore  en  la  droite  fresceur 
il  a  esté  interprété  et  tourné  en  mal  par  ceux  qui  ne  sont 
pu  venir  à  leurs  fins  comme  ils  entendoient  et  désiroient. 
Or  convient  maintenant  parler  de  ceux  de  delà  comme  du 
Toy  et  des  siens  d'entour  luy,  qui  ceste  amisté  congréée 

nouvellement  et  approchiée  entre  le  dauphin  et  le  due  por- 
toient  à  bien  dur  et  y  machinoient  beaucoup  de  cheees 
diverses  et  bien  estrangesv  comme  aasez  a  esté  dit.  Et 
pour  tant  faut  savoir  que  comme  ils  avoient  diverses  yma- 
ginations  en  rassemblée  de  ces  deux  princes,  que  aussi  ils 
s'avisèrent  tout  à  haste  de  toutes  diverses  manières  de 
pourvisions  à  rencontre,  et  de  fait,  petit  à  petit,  fitleroy 
approchier  gens  d'armes  sur  les  frontières  de  Bourgongne 
et  fit  garnir  ses  villes  de'gens  nouveaux,  garder  destrois  et 
passages,  fermer  portes  et  bourgs  et  examiner  les  pas- 
sans,  et  luy  en  sa  personne  tirant  vers  le  Dauphiné  au 
plus  près,  s'alla  rendre  à  Lyon  sur  le  Ronne,  avecques  ses 
gens  d'armes,  pour  mettre  en  son  obéissance  tout  le  pays 
du  Dauphiné,  que  les  gens  de  son  fils  tenoient  encore  en 
leurs  mains  et  le  gardoient  pour  luy  comme  bonne  et 
léalle  gens  dévoient  faire,  mais  le  seigneur  de  Chastillon, 
frère  au  conte  de  Laval  et  gouverneur  du  pays  de  par 
ledit  dauphin,  voiant  le  roi  approcher  à  main  armée  et 
considérant  ledit  pays  non  pouvoir  résister  à  rencontre  de 
sa  puissance  et  à  l'autre  lez  que  ledit  pays  ne  pouvoit  cheoir 
mal  en  la  main  du  roy,  quant  il  y  seroit,  mais  seroit  en 
mains  de  père  qui  n'en  feroit  nul  tort  à  son  fils,  après 
avoir  esté  semons  du  roy  de  lui  mettre  entre  les  mains  les 
villes  et  les  places  du  pays  comme  gouverneur,  lui  certes 
craignant  à  désobéir  et  à  cheoir  en  la  maie  grâce  du  roy, 
rendy  au  roi  le  pays  et  les  places  et  y  fit  bouter  ses  gens 
dedens  en  son  nom  et  au  préjudice  et  grant  desplaisir  du 
dauphin  à  qui  le  pays  appartenoit,  non  pas  que  le  cheva- 
lier le  fist  par  lascheté,  ne  par  faute  aucune,  ne  mauvais 
courrage  envers  son  maistre,  mais  par  une  manière  de 
mitigation  du  courroux  que  le  roy  avoit  pris  enl'eslonge 
et  fuite  de  son  fils.  Sy  pensoit  le  chevalier  à  l'autre  lez 

aussy  faire  proufit  à  son  maistre,  qnant  ne  lui  souffreroit 
gaster,  ne  abbattre  ses  places  en  la  fureur  de  son  père, 
pensant  que  qui  est  au  fils,  il  est  et  doibt  bien  estre  an 
père,  et  que  qui  fait  honneur  et  obéissance  au  père,  il  ne 
doibt  point  faire  desplaisir  au  fils,  et  ainsi  partie  par  cre-» 
meur,  partie  par  raison  et  honneur  qui  le  conseilloit,  il 
lui  rendy  et  mist  entre  mains  tout,  excepté  deux  places, 
dont  l'une  estoit  la  cité  de  Grenoble,  que  Guillaume  de 
Moullon  tenoit  et  en  estoit  chief  et  capitaine  avecqnes 
foison  de  belle  gentillesse,  et  l'autre  une  autre  place  forte 
durement  et  imprenable,  laquelle  le  dauphin  avoit  baillée 
et  mise  entre  mains  par  grant  féableté  à  Bobert  de  Malor- 
tie pour  ce  que  moult  se  fioit  de  luy  et  estoit  réputé  à 
très-outrageux  et  vaillant  homme.  Ces  deux-cy  tinrent 
leurs  places  et  ne  les  voudroient  onques  rendre,  ne  faire  ou- 
verture aux  gens  du  roy  pour  semonce  que  ledit  gouver- 
neur en  fist,  ne  que  le  roy  mesme  en  sçust  faire,  ains 
n'accoutèrent  au  gouverneur,  ne  à  son  commandement, 
car  se  sentoient  forts  et  bien  logiés,  l'un  pour  une  bonne 
ville  et  l'autre  pour  une  place.  Sy  en  vouloient  rendre  bon 
compte  à  qui  les  leur  avoit  baillés  entre  mains  et  à  qui 
elles  appartenoient,  et  de  qui  aussi  ils  avoient  les  biens  et 
les  honneurs,  et  plus  largement  encore  en  attendoient  en 
temps  à  venir. 

Toutevoies,  comme  j'appris  depuis  de  la  vérité,  cestui 
Bobbin  Malortie,  que  son  maistre  avoit  beaucoup  en  grâce, 
pour  ce  que  homme  estoit  pour  faire  un  coup  périlleux,  si 
besoin  eust  esté,  ne  s'y  porta  pas  bien  depuis  à  Tappétit  et 
au  gré  de  son  maistre,  car  par  les  blanditions  et  molles 
paroles  auxquelles  il  bailla  ascout,  telles  fois  estoit,  et  par 
menaces  et  rigoureuses  molestes  dont  on  le  faisoit  entrer 
en  peur,  en  la  fin  il  rendy  sa  place  et  laissa  entrer  les 

gens  du  roy  dedens  contre  la  deffense  de  son  maistre,  et 
Guidant  bien  avoir  fait  la  besongne  et  avoir  un  grant 
bienveignant,  quant  se  trouveroit  devers  luy,  parmy  les 
excusations  que  pensoit  faire  raisonnables,  troussa  bagues 
et  vasselle  d'argent  et  s'en  alla  de  tire  en  Flandres  ou  en 
Brabant,  là  où  il  pensoit  le  trouver,  et  de  fait  y  vint  et 
arriva  à  Brusselles  et  vint  saluer  le  dauphin  son  maistre, 
qui  ne  le  cuidoit  pas  encore  avoir  commis  nulle  faute  en- 
vers luy,  mais  que  sans  plus  le  fust  venu  voir  ou  lui  ap- 
porter aucunes  grandes  nouvelles.  Sy  lui  fit  très-bonne 
cbière  et  demanda  de  Testât  du  pays,  dont  si  tost  que  ledit 
Malortie  commença  à  dire  et  par  manière  de  soy  parer 
comment  il  avoit  abandonné  sa  place  et  mis  les  gens  du 
roy  dedens,  le  dauphin  commença  à  forsener  et  à  prendre 
felle  et  mortel  cœur  à  rencontre  de  luy,  tellement  que 
prestement  et  sur  pies  il  varia  de  le  faire  jetter  en  la  ri- 
vière, et  n  eust  esté  le  duc  qui  l'en  contretint  avecques 
aucuns  autres  seigneurs  d'emprès  luy,  tout  prestement 
voir,  il  l'eust  fait  noier;  mais  rompu  de  celle  première 
grant  chaleur,  le  fit  mener  en  un  fort  chasteau  à  Ville- 
vorde,  et  là  le  fit  mettre  en  prison  en  basse  fosse,  en  grant 
povreté  et  misère,  et  y  demora  par  longue  espasse  et  terme 
d'ans,  sans  que  jamais  homme  l'en  pust  tirer  dehors  par 
prière,  ne  autrement,  mais  varioit  souvent  et  dru  ledit 
dauphin  de  le  faire  noier  tousjours,  et  en  fut  en  très-grand 
péril,  dont  ledit  Malortie,  ainsi  que  homme  estoit  de  teste 
merveilleusement,  ainsi  comme  je  l'ois  recorder  à  autres 
qui  en  savoient  à  parler,  se  tempestoit  et  se  furioit  à  par 
luy,  et  se  plaignoit  à  Dieu  et  au  monde  de  la  dureté  et 
descognoissance  de  son  maistre,  qui  ainsy  lui  faisoit 
user  et  perdre  ses  jours  en  povreté  pour  récompense  de 
son  service  et  souhaitoit  mieux,  puisque  sa  fortune  estoit 

telle,  que  on  lui  abrégeast  la  vie  tout  à  une  fois,  que  de  le 
faire  languir  ainsi  et  vivre  misérablement  prisonnier; 
mais  icy  n  avoit  ne  plainte,  ne  clameur  qui  y  servist,  ains 
lui  convint  porter  et  endurer  sa  povreté  en  la  mercy  de 
Dieu  et  demorer  prisonnier  * . 

CHAPITRE  XLVI. 

Comment  le  duc  envoya  vers  le  roy  messire  Jehan  de  Croy  et  messiro 
Simon  de  Lalaing,  touchant  le  fait  du  dauphin  >. 


*  Je  crois  avoir  lu  dans  la  chronique  manuscrite  d* Adrien  de  But 
quelque  chose  de  la  cruelle  détention  de  Robin  de  Malortie.  La  chro- 
nique d* Adrien  de  But,  conservée  h  Bruxelles  à  la  Bibliothèque  de 
Bourgogne,  offre  les  renseignements  les  plus  intéressants  pour  toute 
cette  époque.  Uauteur  a  pu  consulter  des  hommes  fort  bien  placés 
poar  connaître  la  vérité,  et  souvent  ses  récits  répandent  une  vive 
lumière  sur  d*odieuses  intrigues. 

*  Le  23  octobre  1456 ,  le  duc  de  Bourgogne  envoya  au  roi ,  pour  dé- 
velopper sa  justification ,  une  ambassade  composée  de  Jean  de  Croy, 
de  Simon  de  Lalaing,  de  Jean  de  Cluny  et  de  Toison-d'Or  (Lefebvre- 
Saini-Remy).  Les  instructions  qui  leur  furent  remises  et  la  réponse 
que  Ton  y  fit  au  nom  du  roi,  sont  reproduites  par  Jean  Chartier ,  III , 
p.  56.  Cf.  Matthieu  d'Escouchy,  chap.  CXXI.  —  Duclos  donne  aussi  lo 
discours  que  Jean  de  Cluny .  au  nom  des  ambassadeurs  du  duc , 
adressa  à  Charles  VIT,  le  27  novembre  14oG. 

Le  dauphin  avait  remis  à  Jean  de  Croy  une  lettre  adressée  à  son 
père.  Dans  cette  lettre,  il  s'applaudissait  de  la  très-bonne  chière  que  lui 
fldsait  le  duc  de  Bourgogne,  et  il  ajoutait  que  son  bel  oncle  était  bien 
êiwterveiUé  de  la  prise  de  possession  du  Dauphiné  par  les  gens  du  roi. 
Le  22  décembre,  il  fit  parvenir  aux  ambassadeurs  du  duc  de  Bour- 
gogne diverses  propositions  qu'il  les  chargeait  de  soumettre  au  roi, 
«fin  qu'il  pût  rentrer  en  sa  grâce.  Cette  démarche  était  peu  sincère. 
Voirez  Duclos,  Histoire  de  Louis  II,  III,  pp'.  138, 139  et  154. 

CHAPITRE  XLVII. 

Commenl  le  oonte  de  Charolois  estoit  dnrement  informé  à  rencontre 
de  ceux  de  Croy,  et  comment  le  duc,  radement  enaigrry,  ee  courcin 
à  sou  fils. 


Après  doncques 


piteuse:  sy  cuisoit  ceste  mort'  durement  au  mareschal  de 
Bourgongne  comme  son  parent,  par  quoy,  quant  perçut 
le  seigneur  de  Croy  avoir  titre  contre  luy,  bouta  sa  haine 
avecques  la  querelle  d'iceluy  et  en  contraire  du  chan- 
celier. 

Ces  deux  frères  donques  de  Croy,  aians  en  cœur  le  fait 
qui  se  présentoit  à  leurs  yeux,  froidement  et  en  grant  avis, 
vinrent  devers  le  duc,  non  pas  plaintis,  mais  remonstrans 
doucement  leur  lésion  et  prians  que  par  sa  haute  pru- 
dence, comme  père  et  recteur  de  sa  maison,  il  voulsist 
amodier  la  volonté  de  son  fils,  lequel,  sans  avoir  riens  dé- 
méry  envers  luy,  les  vouloit  déprimer,  ce  leur  sambloit, 
pour  avancier  le  sang  du  chancelier,  que  n  estoit  pas  chose 
juste,  ce  disoient,  ne  à  souffrir  à  luy,  parce  que  père 
estoit  et  conservateur  de  noblesse  et  constraint  pour  tant  de 
les  entretenir  en  leur  honneur.  Sy  lui  prièrent  pour  une 
douce  amiable  pourvision  comme  qui  le  sauroit  bien  faire, 
ce  disoient.  Sy  les  ascouta  le  duc,  mais  assez  se  donna 
merveilles  de  leur  relation,  car  cuidoit  la  chose  avoir  ap- 

■  Un  feuillet  manque  dans  le  ms.  de  Bruxelles. 

>  Il  s*a^t  ici  du  supplice  de  Jean  de  Granson,  sire  de  Pt-smes,  qui 
avait  été  accusé  de  vouloir  soulever  contre  le  duc  la  noblesse  du 
comté  de  Bourgogne  et  qui  avait  été  étouffé  entre  deux  matelas, 
malgré  les  instances  de  son  parent  le  maréchal  de  Bourgogne. 

pointié  et  mise  en  ces  ;  toutevois,  sans  faire  guiëres  de  sam- 
Uant,  leur  dist  qu'il  en  feroit  bien  et  qu'il  en  parleroit  k 
son  fils.  Or  avoit  le  jeusne  conte  autreffois  esté  informé'  à 
rencontre  dudit  de  Croy  et  son  frère,  et  par  le  rapport  d'au- 
cuns' avoit  esté  indigné  contre  eux  de  viel  temps,  ne  sçay 
si  &  cause  ou  sans  cause,  car  le  bon  prince  qui  autant  me 
doit  estre  comme  le  père,  ne  vueil  charger,  ne  justifier  en 
ce  dont  je  ne  cognois  les  causes,  ne  les  bons  chevaliers 
aussy  ne  veul  condempner,  ne  leur  porter  faveur,  fors 
quêtant  que  équité  et  droit  le  me  jugent,  jà-soit-ce  que 
aucnneffbis  serviteurs  se  de.svoi^nt  et  sur  fiauce  de  leur 
fortune  font  des  choses  bien  cornues,  qui  après  leur  re- 
dondent  en  mal,  et  par  ainsy  ne  sçay  comment  il  en  fut 
ou  du  droit  ou  du  tort,  mais  trop  bien  se  pou  voit-on  perce- 
voir du  courrage  que  le  conte  portoit  contre  eux,  lequel 
il  avoit  dissimulé  jusqu'à  maintenant  sans  le  descouvrir, 
mais  trop  bien  s'en  estoit  devisé  autreffois  entre  ses  privés 
et  espécialement  à  la  cause  de  cecy,  car  veoît  bien  que 
ceux  de  Croy  contendoient  à  le  traverser  eu  ses  plaisirs  et 
lui  bailler  leur  fils  contre  son  gi'é  et  faire  laissicr  celui-là 
où  il  avoit  son  affection.  De  quoy,  le  cœur,  avecqiics  les 
choses  précédentes,  ce  disoit,  lui  en  aigri.ssoit  de  jour  en 
jour  contre  eux,  disant  qu'en.^i  n'en  iroit  point  et  que  trop 
autreffois  lui  avoient  esté  cuntrnires,  mais  il  y  iiiettroit 
remède  s'il  pouvoit.  Lesdifs  de  Croy,  toutevoies,  n'en  sa- 
voient  riens  et  ne  pensoîcnt  estro  de  riens  indignes  envers 
luy.  Sy  en  furent  tant  i)lus  csbahys  (jiiant  ils  trouvèrent 
l'indignation. 
Le  duc  donques  par  un  lundy  qui  estoit  le  jour  Saint- 

'  Chaatellain  avait  écrit  (l'abord  :  infonuff  cxfrangcmeul, 
■  L'auteur  a  effacé  les  mots  suivants  :  «  ^eut-estre  rnalvais  conspii-r:- 
tetin,  » 

Ânthoine  *,  après  sa  messe,  aiant  bien  désir  que  sa  maison 
demorast  paisible  et  sans  discention  entre  ses  serviteurs, 
et  que  son  fils  aussi  fist  par  son  conseil  et  plaisir,  après 
que  jà  avoit  dit  une  grant  part  de  ses  heures  et  que  la 
cappelle  estoit  vuide  de  gens,  il  appela  son  fils  à  venir  vers 
lùy  et  lui  dist  doucement  :  «  Charles,  de  Testrif  qui  est 
«  entre  les  sires  de  Sempy  et  de  Hémeries  pour  le  lieu  de 
€  chambrelen,  je  vueil  que  vous  y  mettez  ces  et  que  le 
€  sire  de  Sempy  obtiengne  le  lieu  vacant.  »  Adont  dist  le 
conte  :  «  Monseigneur,  vous  m'avez  baillié  une  fois  vostre 
€  ordonnance  en  la5[uelle  le  sire  de  Sempy  n  est  point,  et 
€  monseigneur,  s'il  vous  plaist,  je  vous  prie  que  ceste-là 
€  je  la  puisse  garder.  »  —  «  Déa,  ce  dit  le  duc  lors,  ne  vous 
<  chailliez  des  ordonnances,  c'est  à  moy  à  croistre  et  à  di- 
«  minuer,  je  vueil  que  le  sire  de  Sempy  y  soit  mis.  » 
€  — Hahan!  ce  dist  le  conte  (car  ainsi  juroit  tousjours),. 
«  monseigneur,  je  vous  prie,  pardonnez-moy,  car  je  ne 
a  le  pourroye  faire,  je  me  tiens  à  ce  que  vous  m*avez 
«  ordonné.  Ce  a  fait  le  seigneur  de  Croy  qui  m'a  brassé 
«  cecy,  je  le  vois  bien.  »  —  «Comment,  ce  dist  le  duc,  me 
«  désobéyrez-vous?  ne  ferez-vous  pas  ce  que  je  vueil?  »  — 
«  Monseigneur,  je  vous  obéyray  volentiers,  mais  jene  fera 
tf  point  cela.  »  Et  le  duc,  à  ces  mots,  enfelly  de  ire,  re 
pondit  :  «  Hà!   garsson,  désobéyras-tu  h  ma  volenté? 
«  hors  de  mes  yeux,  »  et  le  sang,  avecques  les  paroi 
lui  tira  à  cœur,  et  devint  pâle  et  puis  à  coup  enflamb 
si  espoentable  en  son  vis,  comme  je  Toys  recorder  au  ( 
de  la  chapelle  qui  seul  estoit  emprès  luy,  que  hideur  i 
h  le  regarder*,  et  de  fait  regarda  son  fils  si  fellemer 

'   n  janvier  1456  (v.  st.) 

>  Tous  les  chroniqueurs  dépeignent  Philippe  comme  fort  p 
colère.  Guillaume  Pilastre  seul  cherche  à  le  justifier  sur  c 

bon  faisoit  à  juger  qu'en  son  cœur  avoit  divei-ses  varia- 
tions criminelles  envers  luy,  car  entre  les  vivans  n  avoit 
homme  tant  &  redoubter  courcié  que  luy  seul,  et  pour  tant 
la  duchesse  qui  estoît  présente  à  ces  langages  et  trani- 
bloît  de  hyde  et  de  peur,  doubtant  que  le  père  ne  se  mé- 
susast  en  son  fils,  hastivement  ])rist  son  fils,  et  le  boutant 
devant  elle,  le  fist  vuidicr  de  Toratoire,  et  olle-mesuie  le 
sievoit  sans  dire  mot  à  sou  mary.  Or  y  avoit-il  eu  vuîdant 
l'oratoire  bonne  distance,  premier  que  Ton  venist  à  un  huys 
dont  le  clerc  de  chapelle  porta  la  clef  et  n'en  pouvoit  nul 
dehors,  sinon  par  son  dangîer.  Y  avoit  divers  tournemons 
aussi,  premier  que  venir  on  pust  jusqu'au  dit  huys,  ])ar 
quoy  ceux  qui  estoient  en  l'c^ratoire  ne  pouvoient  voir 
ceux  qui  là  se  reposoient.  Sy  advint  ainsi  que  le  clerc, 
nommé  Caron,   mu  do  bon  esprit,  s  avisa  daller  au- 
devant  de  la  duchesse  et  de  son  fils  pour  non  les  souifrir 
vuidierjusquesils  eussent  rappaisié  le  duc  et  priémercy. 
Sy  advint  que  la  duchesse  qui  trouva  huys  clos,  dist  au 
clerc  :  «  Caron,  ouvre-nous,  »  et  le  clerc,  rué  aux  genoux 
devant  elle,  respondy  :  «* Madame,  pour  Dieu  mercy, 
«  pardonnez-moy,  mais   ne  partirez   d'icy  à  tant  que 
«  monseigneur  vostre  fils  se  sera  humilié  envers  mcmsei- 
«  gneur  son  père,  lui  priant  mercy,  et  nie  samble,  ma- 
«  dame,  que  vous-mesnie  le  devriez  inciter  à  cela  faire, 
«  car  il  y  est  tenu  et  vous  avecques.  Sique  jtî  vous  prit;, 
^  retournez  devers  luy,  et  par  vostre  humilité  et  douceur, 
«  rompez  le  (!Ourroux  de   uionsc'ig'neur  vostre  mary  et 
'i  impétrez  grâce  au  fils  de  vous  deux  qui  n'en  avez  qut: 


Oncqucs  no  fut  princo  moins  couroiiceux,  et  falloif:  que  moult  i-Tant 
injure  et  offense  lui  fut  faicte  avant  que  vist  on  lui  couroux ,  et 
se  d'aventure  il  aclvonoyt  une  seule  luimble  panjle  en  ilemandaut 
pardon,  se  rapaiboit.  ••  'Untûitc  de  la  Tvison  d'or., 

«  tant*.  Vous  savez,  monseigneur  est  bénigne  et  trai- 
c  table  quant  on  le  quiert  par  douceur,  et  vous,  monsei- 
«  gneur,  vous  ne  pouvez  avoir  droit  à  rencontre  de  mon- 
«  seigneur  vostre  père,  ne  honneur  aussi  de  le  contredire 
«  en  riens.  Monseigneur,  je  vous  supplie  qu'en  l'honneur 
«  de  Dieu,  il  vous  plaise  à  croire  conseil  et  vous  aller 
«  rendre  en  humilité  envers  monseigneur,  et  vous  le  trou- 
a  verez  tout  bénigne  et  débonnaire.  » 

Laducesse,  qui  entendoit  bien  que  la  raison  du  derc 
estoit  bonne,  se  mist  en  devoir  aucunement  envers  son  fils 
pour  le  faire  retourner  en  humilité  et  de  prier  mercy  à 
son  père,  mais  le  fils  respondy  hautement  :  «  Déa,  ma- 
«  dame,  monseigneur  m'a  deflFendu  ses  yeux  et  est  indi- 
«  gné  sur  moy,  par  quoy,  après  avoir  eu  celle  deflFense,  je 
«  ne  m'y  retoumeray  point  si  tost,  ains  m'en  yray  à  la 
«  garde  de  Dieu,  je  ne  sçay  où.  »  Sy  est  vray  que  le  duc 
qui  entendy  ces  paroles,  contreresponditunpeu,  par  quoy, 
quant  la  mère  entendy  la  voix  du  duc,  cuidant  l'avoir  sur 
le  col  et  tramblant  de  hide,  dist  au  clerc  :  «  Mon  amy, 
«  tost,  tost  ouvrez-nous,  il  nous  convient  partir  ou  nous 
«  sommes  morts.  >  Sy  fut  le  clerc  perplex  et  tout  entre- 
pris en  faire  et  en  laissier,  ouvrit  Tuys  touteffois,  tout  plo- 
rant,  et  tantost  d'une  traite  sans  arme  *  et  en  leur  com- 
pagnie montèrent  contre-mont  d'une  vis*  qui  estoit  là  près, 
et  allèrent  en  la  chambre  du  fils  du  roy  le  dauphin  qui 
moult  s'esmerveilloit  de  leur  venue  droit-là  ainsi  hors  de 
heure  et  si  estrangement.  Toutevoies,  voiantbien  que  leur 
chière  descouvroit  aucune  grande  opportunité,  fit  vuidier 


»  C'est-à-dire  :  qui  n'en  avez  qn'un  seul. 

*  Arme  pour  âme,  haleine. 

•  Vis,  escalier. 

tout  le  monde  de  sa  chambre,  et  alors  commença  [la  du- 
chesse] à  conter  le  cas  advenu  et  comment  le  duc  s*estoit 
courcié  à  son  fils  et  Tavoit  chassie  hors  de  ses  yeux  par 
feUe,  disant  quàceste  cause  il  estoit  délibéré  de  soy  non  y 
retoomer  de  grant  pièce^ainsyroit  à  haut  et  au  loings  en 
la  garde  de  Dieu  quérir  ses  aventures,  mais  dur  lui  estoit 
que  à  l'appétit  d'aucuns  serviteurs  de  Thostel,  il  convenoit 
que  ainsi  fust  traitié  et  déchassié.  Cecy  estoient  les  pa- 
roles de  la  mère  au  dauphin,  qui  ne  tendoit  à  autre  fin 
fors  que  ledit  dauphin  s'allast  en  haste  ensonier  de  faire  la 
paix  de  son  fils,  afin  que  le  fils  n  eust  occasion  de  soy 
eslongier  d'elle,  et  pour  tant  s'en  estoit  allée  devers  luy  en 
espoir  que  par  luy  elle  obtiendroit  ce  que  par  sa  prière 
eUe  n'auroit  pu  impétrer,  mais  cuidant  bien  faire,  elle 
gasta  tout  et  mist  en  voie  et  en  aventure  de  perdre  père 
et  fils  à  tousjours  et  de  non  les  jamais  revoir,  et  fut  ce  qui 
plus  donna  de  douleur  au  duc  que  cecy  quant  elle  estoit 
allé  révéler  le  secret  d'entre  lui  et  son  enfant  à  un  tel 
prince  à  qui  riens  n'en  compétoit  et  sans  lequel  il  eust 
Wen  sçu  faire  à  l'appartenir  comme  père  et  sans  en  enson- 
aier  autre,  car  il  se  sentoit  bien  homme  pour  pouvoir 
monstrer  courroux  là  où  il  estoit  besoing  et  pour  soy  rap- 
paider  là  où  il  seroit  lieu,  et  pour  tant  très-amèrement  se 
eourçoit  de  ce  desceuvrement  qui  lui  sambloit  estre  une 
demie-plainte  contre  lui  et  que  le  tort  fust  de  son  costé, 
ci  à  l'autre  lez  il  entendoit  bien  que  ledit  dauphin  lui 
▼iendroit  faire  presse  pour  en  faire  la  paix,  de  quoy  faire 
toutevoies  il  n'estoit  point  en  volonté,  ne  ne  s'y  fust 
assenti  pour  mort. 

Qui  moult  donques  estoit  courcié  et  esbay,  c'estoit  l'hé- 
ritier de  France,  le  dauphin  viennois,  de  voir  ceste  divi- 
sion sourdre  tantost  avecques  sa  venue  et  de  laquelle  il 

craignoit  fort  la  conséquence  souverainement  de  sa  part. 
Sy  lui  alla  souvenir  tantost  comment  cinq  ou  six  jours  jà 
par  avant  passés,  un  sien  serviteur,  très-expert  astrono- 
mien',  lui  avoit  dit  en  secré  comment  il  se  doubtoit  que 
temprement  et  bien  tost,  il  n'y  eust  une  grande  et  estrange 
mutation  en  la  maison  du  duc,  de  laquelle  prénostication 
ledit  dauphin,  tout  effraie  et  doubtant  que  celle  tonnerre 
ne  cheust  sur  lui,  interrogea  au  disant  pour  quoy  il  ce 
disoit  et  si  le  cas  lui  toucheroit  point  en  aucun  grief.  Sy 
lui  respondy  que  de  luy  ne  moveroit  point  le  cas,  ne  sur 
lui  ne  toumeroit,  mais  il  en  porteroit  de  lannuy beaucoup. 
Sy  s'en  réconforta  tant  mieux  le  fils  du  roy  et  s'en  tint  à 
tant,  mais  maintenant  à  prièmes,  lui  en  alla  souvenir  par 
le  recort  de  la  mère  et  du  fils.  Toutevoies,  cuidant  bien 
tout  raddouber  et  ramener  h  bon  ploy,  laissa  la  ducesse 
et  son  fils  et  prestement  vint  hurter  à  l'oratoire  de  son  bel 
oncle,  là  où  entré  dedens,  lui  va  dire  ainsi  :  «  Beaux  on- 
€  clés,  belle  tante  est  venue  vers  moy  en  ma  chambre,  la 
«  plus  desconfortée  que  je  vis  oncq  pour  le  courroux  que 
«  vous  avez  pris  en  beau-frère  de  Charolois.  Beaux  on- 
«  clés,  je  vous  prie  sur  toute  amour  que  vous  vueillez 
«  pardonner  audit  beau-frère  et  excuser  son  meffait  par 
«  sa  jeunesse  qui  est  bouUant  encore.  Il  est  moult  dolant 
«  de  vostre  courroux  envers  lui,  et  la  mère  se  font  en 
«  pleurs,  qui  n'a  que  un  seul  enfant  et  voit  maintenant, 
«  parce  que  vous  l'avez  chassé  de  vos  yeux,  qu'en  voye  est 
«  de  le  perdre.  Sy  en  est  tant  desconfortée  que  ne  peut 
«  plus,  et  vous  prie  mercy  par  moy.  Beaux  oncles,  je 
«  vous  prie,  souffrez  couler  vostre  ire  et  lui  pardonnez.  » 
Le  duc  alors,  oiant  la  prière  du  dauphin  et  venu  à  ce 

•  Quel  était  cet  astrologue? 

qu*avoit  cremu  (c'estoit  que  le  fils  de  roy  ne  venist  faire 
ce  personnage  par  Texortance  de  sa  femme),  enfelli  main- 
tenant, et  plus  esmu  trois  fois  que  par  avant,  respondy 
follement  :  c  Assez,  monseigneur,  pardonnez -moy,  et 
«  vous  prie  que  vous  vous  déportez  de  vostre  requeste, 
«  car  ne  suis  en  volenté  encore  de  me  contenter  de  Char- 
<  les,  mais  lui  monstreray  que  je  suis  son  père  et  que  je 
t  le  pourray  bien  faire  un  petit  vallet;  il  m'a  désobéy  et 
€  respondu  fièrement  contraire  de  mon  vouloir,  mais 
«  onques  response  ne  fut  si  chier  vendue  que  je  la  lui 
«  vendray,  et  pourroit  [mieux]  valoir  [à]  sa  mère,  quant 
«  elle  vous  en  a  donné  peine,  que  elle  eust  esté  endormie 
€  d'un  long  somme.  Monseigneur,  tenez-vous  en  vostre 
«  paix,  je  vous  supplie;  je  feray  bien  avec  mon  fils, 
«  Dieu  devant*,  et  avecq  la  mère  aussi,  laquelle  n'a  de 
€  riens  amendé  sa  querelle.  »  Et  en  disant  ces  termes,  se 
monstratant  fier  et  tant  animé  que  nul  œil  ne  le  regardast, 
qui  n'en  eust  peur;  mesme  le  dauphin,  qui  là  estoit  tout 
seul  avecq  le  clerc  de  chappelle,  frémissoit  tout  de  la  du- 
reté qu'il  y  veoit  et  commença  à  deffier  de  son  espoir,  mais 
pensant  le  pouvoir  approchier  par  plus  parfondes  prières, 
se  délibéra  à  plus  ague  supplication  faire  et  plus  humble, 
car  veoit  le  cas  advenu  estre  de  grant  poix  et  de  dure 
conséquence  s'il  n'y  remédioit  à  haste,  et  lui  sambloit  bien 
que  sur  tous  ceux  du  monde,  il  lui  appartenoit  d'y  mettre 
peine.  Sy  prist  le  duc  par  le  faux  du  corps*  entre  ses 
bras,  se  laissa  couler  tout  bas  sur  un  coussin  du  genoul, 
et  samblablement  le  duc  devant  lui,  qui  fondoit  en  annuy 
et  en  honte  de  ceste  humilité  à  luy  monstrée  de  son  souve- 

>  Dieu  devant,  Dieu  donnant?  avec  la  grâce  de  Dieu? 
*  Le  faux  du  corps,  le  défaut  des  côtes.  Cette  expression  se  trouve 
aussi  dans  la  chronique  de  Jacques  de  Lalaing. 

rain  seigneur,  dont  le  personnage  estoit  une  piteuse  chose 
à  veoir.  Finablement,  le  dauphin  lui  dist  :  t  0  beaux 
€  oncles,  je  vous  prie  pour  Dieu  et  pour  pité,  que  vueillez 
«  pardonner  à  beau-frère,  car  si  ainsi  ne  le  faites,  le 
a  meschief  en  redondera  en  moy  et  dira-t-on  par  tout  le 
«  monde  que  par  moy  sera  tout  advenu  cecy,  et  en  seray 
€  condempné  et  abieuty*  en  Tostel  du  roy,  là  où  on  dira 

<  que  je  ne  suis  que  un  homme  de  division,  un  homme 

<  qui  amaine  les  mauvaises  aventures  et  les  malédictions 

<  où  je  vais.  Beaux  oncles,  en  llionneur  de  la  sainte  Pas- 
c  sion  de  Dieu,  ne  me  souffrez  cheoir  en  cest  inconvé- 
€  nient  ;  trop  en  ay  encore  à  ma  part  d'ailleurs  sans  avoir 
«  cestui-cy.  Je  suis  en  vostre  mercy  et  dangier  et  vous 
€  suis  venu  faire  mon  père  et  mon  tout  en  ce  monde. 
€  Donques,  je  vous  prie,  faites  quelque  chose  pour  moy, 
c  car  le  cas  est  autant  ou  plus  mien  comme  à  beau-frère.  » 
Et  tousjours  torchoit  d'un  ceuvre-chief  *  ou  les  yeux  ou 
les  joues  en  parlant.  Fin  .de  conte,  le  duc,  plus  endurcy 
que  un  marbre  froit  et  moins  amolly  que  du  premier  mot, 
précisément  commença  à  dire  :  «  Monseigneur,  je  ne  vous 
«  voudroye  riens  escondire,  et  me  sont  vos  prières,  com- 
%  mandemens,  mais  si  la  matière  de  Charles  vous  est  tant 
€  à  cœur  et  que  vous  voulez  que  je  lui  pardonne,  j'en  suis 
«  content,  et  le  gardez  bien  et  le  nourrissiez,  mais  jour 
«t  que  vous  vivrez  après,  ne  moy  aussi,  vous  ne  me  ver- 
€  rez  de  vos  yeux.  Or  en  soit  vostre  volenté  faite,  mais  la 
«  mienne  demorra  telle.  »  Quant  le  doloreux  fils  de  roy 
oyt  ceste  response  si  précise  et  trenchant,  et  sentoit  bien 
qu'en  son  bel  oncle  n'avoit  point  d  acquest ,  ains  plus  tost 


Abienty,  accusé,  insulté. 
Ceuvre-chi^f  mouchoir. 

perte  totale  de  sa  personne  et  absentation  pour  à  tousjours, 
et  que  son  mot  estoit  un  seau  praint  en  acier,  si  par  avant 
fut  esbay  durement  et  perplex,  maintenant  le  devint  mille 
fois  plus,  et  soy  levant  enprès  et  retraiant  arrière  de  son 
bel  oncle  vers  l'huis  de  l'oratoire  pour  vuidier ,  sambloit 
que  tout  fondist  en  larmes  et  que  ses  yeux  fussent  rivières 
d*eaue.  Toutevoies,  non  osant  partir  dehors  pour  cause  de 
ses  pleurs,  longuement  se  tint  caché  derrière  Thuys,  dont 
après  estre  estanchié  un  peu,  vuida  l'oratoire,  et  couvrant 
son  visage  de  sa  manche,  passa  par  la  chapelle  à  demi 
courrant  pour  estre  tant  plus  tost  hors  de  vue,  sy  entra 
en  sa  chambre  là  où  il  trouva  encore  la  ducesse  et  son  fils, 
lesquels,  quant  le  virent  retourner  ainsi  plorant,  donnè- 
rent tout  perdu  et  virent  bien  que  le  meschief  y  estoit 
inréparable.  Sy  s'en  allèrent  d'un  costé,  le  dauphin  de 
l'autre,  qui  s'alloit  complaignant  à  Dieu  de  son  malheur 
et  faisoit  ses  regrès  les  plus  lamentables  de  tous  les  au- 
tres. Et  le  duc,  à  l'autre  lez,  si  tost  que  se  trouva  quite  du 
dauphin,  dont  il  ne  craignoit  riens  tant  que  son  retour 
devers  luy  arrière,  prestement  s'avisa  dune  deffaite  et 
de  quoy  l'esbaïssement  naistra  plus  grant  dix  fois  que  le 
premier  et  en  la  mesme  heure. 

CHAPITRE  XLVIIT. 

Chy  s'ensicult  le  partement  du  duc  de  Brusselles  tout  seul  pour  tirer 

à  Hal. 

Or  estoit  le  dauphin  en  sa  chambre  qui  se  lamentoit  à 
part  lui  et  se  doubtoit  bien  de  meschef  par  les  manières 
que  vues  avoit  en  son  bel  oncle.  A  l'autre  lez  la  ducesse 
s^estoit  retraite  en  sa  chambre  aussi  avecques  son  fils,  au- 

quel  elle  donna  advertences  de  pluseurs  besongnes  selon 
le  temps  d'alors,  et  le  duc  estoit  demoré  seul  en  l'oratoire 
avecques  son  clerc  de  chapelle,  aussy  joyeux  d'estre  quite 
de  la  presse  du  dauphin  comme  il  avoit  esté  courcié  en  son 
argu  avant  son  venir,  mais  aiant  toudis  le  cœur  à  l'offense 
de  son  fils  et  puis  à  l'inconstance  de  sa  mère  la  ducesse 
qui  avoit  tout  gasté,  et  souverainement  non  craignant 
riens  desoubs  Dieu,  fors  que  le  dauphin  arrière  revenist 
devers  luy  lui  faire  presse  et  prière  et  à  laquelle  ne  pour- 
roit  résister,  ce  lui  sambloit,  qu'en  fin  ne  s'y  assentist, 
manda  venir  devers  luy  un  sien  vallet  de  chambre  nommé 
Jehan  Coustain,  et  icelui  venu,  lui  dist  ainsy  :  «  Jehan, 
«  allez  dire  au  seigneur  de  Croy,  à  son  frère  et  au  sei- 
«  gneur  de  Sempy,  que  prestement  et  sans  quelconque 
«  arrest  faire,  ils  montent  à  cheval  eux  trois,  sans  plus, 
«  sans  autre  qui  porte  vie,  et  s'en  voisent  tout  droit  à 
«  Hal,  car  là  me  rendray  à  eux  encore  à  nuj^t.  »  Sy  s'en 
alla  ledit  Jehan  devers  les  dessus  nommés  et  fit  son  mes- 
sage, lesquels,  en  la  forme  que  leur  avoit  esté  mandé, 
sans  trespas  l'accomplirent  et  se  mirent  aux  champs,  non 
pensans  encore  à  nul  meschef  tel  comme  ils  en  verroient 
advenir  après.  Sy  les  laisse  droit-là  et  me  retourne  au  duc 
qui  s'avisa  encore  de  plus  fort  et  du  plus  couvert  mistère 
de  tous  les  autres,  car  prestement  soy  emblant  de  son  ora- 
toire, descendy  en  bas  d'un  parc  qui  droit-là  estoit,  en  une 
chambre  en  laquelle  il  avoit  chargé  audit  Jehan  qu'il  se 
retrou vast  devers  luy  et  lui  amenast  un  petit  cheval,  sans 
que  nul  en  sçust  à  parler,  lequel  Jehan,  après  avoir  fait 
son  message,  avoit  tout  apresté  diligemment.  Sy  y  monta 
le  duc  et  lui  dist  qu'il  lui  baillast  vingt  florins,  lequel 
ainsi  le  fit,  et  le  duc  atout  une  housse  et  siins  houseaux, 
atout  une  petite  espée  chainte,  sans  dire  mot  de  son  inten- 

tion  audit  Jean,  party  vistement  contre-mont  du  parc, 
dont  onques  homme  plus  esbahy  ne  se  trouva  que  ce 
Jdban,  quant  vit  ceste  manière  de  faire.  Vuida  toutevoies 
du  parc,  tout  descongneu,  par  une  poterne  sur  la  ville,  et 
toat  enbruncié  *  que  nul  ne  le  cognust,  ne  pust  penser  que 
ce  fust,  il  fiert  cheval  des  espérons  et  s'en  va,  comme  un 
BOadart,  droit  à  la  porte  par  laquelle  il  pensoit  prendre  son 
adresse,  et  n'avoit  peur  autre  au  monde  fors  que  sievy 
fiist  d'aucun  qui  le  pust  avoir  cognu  ou  qui  se  ftist  perçu 
de  son  emblage. 

Les  jours  pour  celle  heure  d'alors  estoient  courts,  et 

estoit  jà  basse  vesprée  quant  ce  prince  droit-cy  monta  à 

dheval,  et  ne  demandoit  riens  autre  fors  estre  enmy  les 

èhamps  seul  et  à  par  luy.  Sy  porta  ainsy  l'aventure  que 

ea  propre  jour-là,  après  un  long  et  âpre  gel,  il  faisoit  un 

idengS  et  par  une  longue  espesse  bruyne  qui  avoit  couru 

tout  ce  jour,  la  vesprée  tourna  en  pluie  bien  menue,  mais 

tote-moullant  et  laquelle  destrempoit  les  terres  et  rompoit 

l^aaces  avecques  vent  qui  s'y  entrebouta.  Toutevoies  le 

L     duc,  non  visant  ne  à  pluie,  ne  à  tempeste,  mais  cuidant 

^     fture  du  fort  ouvrier,  s'en  alla  croisant  les  champs  puis 

î      <gr,  puis  là,  tout  de  gré,  afin  de  rompre  son  trac  et  de  non 

t     artre  sievy,  et  fit  et  défit,  puis  par  montaignes,  puis  par 

..flQées,  tellement  son  erre  qu'à  peine  l'eust  pu  sievyr 

feomine,  mais  ce  fit-il  toutevoies  à  intention  que  tousjours 

-.3  penseroit  bien  [se]  retrouver  en  l'addresse  de  son  bon 

jltfmÎTi  devers  Hal,  en  quoy  il  se  déçut,  car  y  avoit  fort  à 

taxe  en  plein  clair  jour  et  à  homme  bien  duit  du  pays. 

-  Honcet  ce  qui  plus  le  décevoit,  c'estoit  que  le  jour  passa 


*  Mnèruneié,  enveloppé. 
.^JMen^t^égel. 

sans  esploit,  et  le  surprint  la  nuyt  qui  lui  fit  perdre  co- 
gnoissance.  Donc  et  posé  ores  que  le  jour  eust  duré  en- 
core, sy  estoit  la  bruyne  si  espaisse  qu'en  plein  midy  arbre 
ne  se  veoit  par  les  champs,  et  avecq  ce  pluvoit  tant  espais 
qu'à  peine  veoit-on  trois  pies  devant  luy.  Or  s'en  aUoit 
parmy  les  champs  tout  seul,  qui  hommes  avoit  par  mil- 
lions pour  lui  faire  service,  et  qui  emblé  s'estoit  tout 
de  gré  pour  non  avoir  sieute,  maintenant  surpris  de  la 
nuit,  s'il  «ust  voulu  donner  un  royaume,  n'eust  trouvé  un 
povre  bouvier  pour  lui  tenir  compagnie.  En  la  bonne  ville 
s'estoit  trouvé  un  des  haulx  princes  de  la  terre,  et  venu 
es  champs  là  où  il  alla  vaucrant,  n'avoit  son  pareil  en 
povre  aventure.  Convenoit  toutevoies  qu'il  la  presist  en 
gré  et  qu'il  en  fist  feste,  car  à  autre  qu'à  luy  ne  s'en  de- 
voit  prendre,  et  lui  plaisoit  mieux  vaucrer  toute  celle 
nuyt  en  péril  que  retourner  à  Brusselles,  dont  il  avoit 
fait  Teslonge,  jà-soit-ce  qu'encore  ne  se  défioit  point  que 
venir  ne  dust  à  Hal  et  trouver  bonne  addresse  de  chemin 
qui  l'y  mèneroit  de  bonne  heure,  comme  il  avoit  promis 
aux  deux  frères,  et  pour  auxquels  tenir  couvent,  il  aimoit 
mieux  à  porter  l'aventure  de  la  périlleuse  nuyt  que  de 
prendre  retraite  ailleurs  quant  elle  se  fust  présentée,  la- 
quelle chose  ne  se  fit  point,  car  plus  alloit,  plus  se  des- 
voioit,  et  plus  espéroit  avance,  plus  alloit  en  recuUon; 
mais  son  ymagination  estoit  tousjours  ferme  d'aller  tant 
avant  que  si  d'aventure  il  ne  venoit  à  Hal,  sy  trouveroit-il 
autre  ville  ou  village  ou  quelqu'un  qui  l'addresseroit  en 
son  chemin,  jà-soit-ce  que  la  nuyt,  telle  qu'elle  estoit  si 
hideuse  et  si  pleine  de  péril,  de  voit  espou  venter  tout  coeur 
d'homme  et  le  mener  à  désespoir,  car  glaces  fondoient,  et 
courroient  les  eaues,  et  la  terre  ne  portoit,  ne  dedens,  ne 
de8.sus.  Il  pluvoit  incessamment  et  bruynoit,  n'y  avoit  lune 


DE  CHASTELLAIN.  243 

qui  rendist  clarté,  ne  voye  qui  se  souffrist  cognoistre,  et 
puis  à  tout  ce,  navoit  ne  manteau,  ne  houseaux,  et  de  tout 
le  jour  passé  n'avoit  ne  bu,  ne  mengié  substance  que  Dieu 
fifit  onques,  par  quoy,  tout  considéré  et  le  grant  froit 
qu'il  faisoit,  la  pluye  et  Tobscurté  de  la  nuyt  avecques  le 
desvoy  et  avoir  faim  et  mésaise  non  onques  appris,  non 
merveilles  si  le  cœur  lui  pouvoit  varier  souvent  et  tourner 
à  mérencolie  si  la  vertu  de  son  haut  courrage  n'y  eust 
mis  obstacle  par  soy  recommander  à  Dieu  et  par  espoir 
de  vaincre  tout  par  souffrir  une  seule  nuyt  povre,  qui 
tant  en  avoit  eu  de  bonnes  et  de  joieuses. 

Or  estoit-il  entré  en  une  grosse  espaisse  forest,  là  où  n'y 
avoit  ne  voye,  ne  sentier,  et  en  laquelle  plus  y  entroit 
parfont,  plus  lui  doubloit  son  desvoiement.  Sy  n'estoit  mie 
heure  alors  de  penser  à  sa  faim,  ne  de  soy  plaindre  de 
firoit,  ne  de  mésaise,  ains  lui  convenoit  mettre  en  œuvre 
tout  ce  qu'il  avoit  de  courrage  et  de  vertu,  et  tolérer  pa- 
tiemment ce  dont  mesme  avoit  esté  cause,  à  bonne  inten- 
tion toutevoies.  Sy  erra  toudis  ce  noble  duc  en  la  garde 
de  Dieu  et  en  délibération  ferme  de  non  soy  esbaïr  de 
chose  que  fortune  ou  mauvais  esprit  lui  pourroient  pré- 
senter et  comme  plus  à  plain  vous  orez  jà  tost,  mais  que 
j*aie  fait  mon  retour  à  la  trës-desconfortée  maison  laissée 
à  Brusselles,  dont  onques,  ce  croy-je,  ne  fut  vue  semblable 
en  cas  de  clameurs  pour  un  jour,  ne  qui  tant  pust  donner 
pité  aux  voians;  car  le  père  s'estoit  allé  perdre  d'un  costé 
et  ne  savoit-on  où,  et  le  fils,  de  l'autre,  qui  jamais  à  peine 
n'en  quéroit  le  retour.  Sy  seroit  dure  chose  à  escrire,  le 
contenement  de  la  povre  contesse  de  Charolois,  sur  le 
point  d'enfanter,  qui  fondant  en  larmes  et  en  cris,  regret- 
toit,  puis  le  père,  puis  le  fils  son  mary  et  tous  deux  perdus, 
les  regrettoit  tous  d'eux  d'une  égale  amour,  ne  savoit  envers 

qui  meilleur,  carTun  estoit  son  oncle  et  son  père,  et  l'autre 
son  mary  et  cousin  germain,  l'un  leposteau  et  le  fondement 
de  sa  gloire,  et  l'autre  la  chierté  et  Tespargne  de  sa  joye 
en  ce  monde.  Sy  ploroit  et  lamentoit  incessamment  cestui 
malheur  et  tant  y  continua  que  grant  doute  se  mettoit  au 
fruit  de  son  ventre  qui  estoit  le  premier,  non  obstant  tou- 
tevoies  que  le  conte  son  mary  l'avoit  reconfortée  un  peu 
avant  son  partement  et  lui  avoit  fait  acroire  brief  retour 
devers  elle.  Sy  n'estoit  mie  l'esbaïssement  seul  entre  les 
dames,  mais  entre  toutes  conditions  d'hommes,  grans  et 
petits,  qui  se  mirent  par  troppeaux  ensemble,  comme  gens 
desconfis  et  faisans  leurs  devises  désespérables.  Disoîent 
les  uns  :  «  Or  est  bien  ceste  haute  glorieuse  maison  venue 
«  à  son  darrenier  point,  quant  par  division  entre  le  père 
«  et  le  fils  si  felle,  l'un  et  l'autre  s'en  sont  séparés  par 
«  eslongement  desconfortable.  »  Autres  disoient  qu'on- 
ques  en  la  maison  de  Bourgongne  n'entra  si  grant  plaie, 
ne  qui  tant  fust  dure,  car  ne  voioient  point  que  par  sens 
d'homme  la  racine  de  division  qui  jh  y  estoit  sourse,  se 
pourroit  estaindre  jamais.  Autres  disoient  que  tout  leur 
viel  espoir,  tout  honneur  et  avancement  qu'attendre  y  so- 
loient,  tout  maintenant  laissoient  couler  aval,  car  n'3^ 
voioient  riens  que  rumeurs  et  murmures  à  venir,  bendes 
et  sectes  de  divers  vouloirs  et  tendances  à  ruine  de  l'un 
l'autre,  comme  vray  fut  et  clairement  perçu  depuis  en 
continuation  longue. 

Mais  pour  ce  qu'aucuns  et  pluseurs  firent  et  pourront 
faire  en  perpétuité  diverses  interprétations  sur  ceste  ma- 
tière et  souverainement  en  donnant  charge  d'impatience 
ou  d'aucune  légèreté  non  séant  à  un  tel  prince  comme 
estoit  cestui,  disant  que  lui,  qui  estoit  père  famille  et  le 
roy  de  sa  maison  et  venu  jà  à  haut  eage,  ne  devoit  pas 


DE  C1L\STELLAIN.  245 

tant  prisier  son  fils  que  par  desplaisir  de  luy,  il  loi  dust 
donner  lieu  et  vuidier  sa  maison  propre,  ains  lui  séoit 
mieux  d'en  enchassier  cent  enfans  et  à  cent  nouvelles  fois 
que  d'en  estre  bougie  pour  eux  une  seule,  pourroient  dire 
en  outre  que  posé  ores*  que  le  courroux  y  fust  loisible  et 
excusable  le  partement  de  sa  maison,  sy  ne  devoit-il  tou- 
tevoies  partir  qu'à  compagnie  et  non  seul  comme  un 
valet,  et  que  considéré  encore  le  temps  et  la  nuyt  pro- 
chaine, soy  mettre  endangierde  sa  vie,  non  onques  [fut]oy 
pareil,  pour  lesquelles  opinions  et  langages  qui  par  aven- 
ture n'attaignent  point  à  la  racine  du  mistère,  mais  se 
fondent  sur  le  gros  et  matériel  de  la  besongne  premier 
présente  aux  yeux,  en  temps  et  en  lieu  et  bien  tost  je 
donneray  l'interprétation  véritable  telle  qu'elle  y  siet,  et  ce 
que  les  légiers  parlans  ont  pu  ou  pourront  interpréter  h 
vice,  ce  prouveray-je  et  feray  cognoistre  avoir  esté  fait 
en  manifeste  vertu  et  mieux  fait  que  laissé  selon  la  na- 
ture du  cas  advenu  et  des  causes  et  circonstances  les- 
quelles il  faut  produire  et  démonstrer  en  leur  estre,  et 
finablement  prouveray  volenté  ireuse'  et  non  refrénée  pluî^ 
avoir  eu  lieu  droit-cy,  que  raison  subjecte  à  patience  non 
guëres  fructueuse.  Mais,  premier  que  plus  avant  procède 
en  matière,  convient  savoir  aussy  que  tantost  après  que 
le  dauphin  avoit  appris  le  partement  de  son  bel  oncle  le 
duc  à  telle  emblée  que  luy,  ne  autre,  ne  pouvoient  savoir  oi\ , 
prestement  monta  achevai,  et  prenant  le  seigneur  de  Mon- 
taban  avecques  luy  et  trois  ou  quatre  autres,  se  mist  en  che- 
min après  luy  de  toute  la  force  que  cheval  avoit.  Donc  en 
allant  par  les  rues  et  mesme  à  la  porte,  demandoit  à  chacun 
si  nul  avoit  vu  un  homme  h  cheval  vuidier  ou  passer  par  là 

*  Posé  ores,  lors  môme. 

*  freme,  dominée  par  la  colère. 

de  tel  et  de  tel  samblant,  sur  qnoy  chascun  respondoit  que 
nenny  *,  et  estoit  tout  le  monde  esbahy  durement  que  ce 
vouloit  dire  que  le  dauphin  alloit  ainsi  quérant  après  un 
homme  sans  le  nommer,  car  ne  pensoient  point  que  ce 
fust  leur  prince,  mais  cognoissoient  très-bien  le  dauphin. 
Or  se  mist  aux  champs  Théritier  de  France»  en  espoir  de 
recouvrer  celuy  qui  luy  estoit  mal  prest,  ou  au  moins 
de  pouvoir  trouver  la  trace  de  son  cheval  ou  la  vue  de 
luy  aucunement  de  loings,  car  lui  sambloit  que  pour  un 
quart  de  heure  qu'il  pouvoit  estre  party  devant  luy,  ne 
pouvoit  faillir  d'en  avoir  aucunes  nouveUes,  car  alloit  de 
force  de  cheval,  ce  que  l'autre  ne  fit  pas,  ce  pensoit,  et 
partant  courant  et  traversant  les  champs,  n*y  avoit  mon- 
tagne, ne  vallée  qui  trassée  ne  fust  pour  faire  enqueste, 
là  où  toutes  peines  furent  perdues  et  toutes  diligences  sans 
rendre  fruit,  car  n'estoit  point  en  l'adresse  qui  le  pouvoit 
resjoïr,  et  sy  approchoit  forment  la  nuyt,  et  engrossissoit  la 
pluie,  par  quoy  le  retourner  vers  la  ville  lui  estoit  néces- 
saire parce  que  n'estoit  appris  du  pays,  ne  autre  emprès 
luy.  Regardant  donques  que  de  son  bon  vouloir  ne  pou- 
voit traire  proufit,  ne  de  son  quérir,  addresse  de  son  désir, 
et  considérant  la  nuyt  et  le  temps  pleins  de  péril,  vit  assez 
loin  de  luy  une  esglise  de  Nostre-Dame  nommée  de 
Grâce  ',  ymage  pleine  de  grans  miracles,  et  laqueUe  sou- 


■  On  avait  écrit  d*abord  :  •  Làoù  non  bien  adressié  à  la  porte  par  oà 
M  il  estoit  passée  chacun  respondoit  que  nenny.  » 

>  L'église  de  Notre-Dame  de  Grâce  à  Scheut,  élevée  aux  frais  de« 
magistrats  de  Bruxelles,  était,  à  cette  époque,  de  construction  tonte 
récente.  Le  comte  de  Charolais  en  avait  posé  la  première  pierr«  le 
20  février  1451  et  la  consécration  en  avait  eu  lieu  le  8  septembre  1455. 
On  y  vénérait  une  image  de  Notre-Dame  qu'un  berger  avait  attachée 
en  1445  à  un  tilleul  près  de  la  routa  de  Bruxelles  à  Ninove,  eUqui,  le 
jour  de  la  Pentecôte  1449,  fut  entourée  d'une  vive  lumièi^. 

vent  avoit  visitée  jà  autrefois.  Sy  s'appensa,  puisque  ne 
pouYoit  tirer  fruit  de  sa  queste,  que  au  moins  iroit-il  vui- 
dier  sa  douleur  donques  à  celle  glorieuse  ymage,  du  des- 
plaisir de  sa  faute  et  se  iroit  lamenter  devant  elle  de  sa 
douloureuse  mésaventure.  Et  en  effet  prestement  s*y 
rendy  et  là  se  rua  à  genoux  devant  elle,  là  où  moitié 
pleurs,  moitié  paroles,  firent  une  douloureuse  mixtion  de 
samblant  pour  attendrir  tout  homme;  car  dirent  ceux  qui 
avecq  luy  estoient,  que  si  piteux  regrès  n'oyrent  onquca 
comme  les  siens.  Voiant  toutevoies  la  nuyt  venue  et  après 
avoir  fait  son  offrande,  remonta  à  cheval,  dont  le  retour 
en  sa  chambre  estoit  pitoiable  à  voir  et  de  grant  desconfort 
à  tous  ceux  de  la  maison  du  duc,  qui  avoient  espoir  qu'il 
le  dust  avoir  ramené  :  donc,  quant  perçurent  que  sa  pour- 
suite avoit  esté  faite  en  vain,  perdirent  sens  et  courage. 
Si  donques  Tesbayssement  estoit  grant  en  la  maison  de 
Boui^ongne,  n'estoit  mie  moindre  en  ce  noble  fils  de  roy 
le  dauphin,  demoré  le  plus  esperdu  prince  des  vivans,  ce 
lui  sambloit,  par  pluseurs  considérations  prises  droit-cy, 
car  prestement  lui  vint  férir  au  front  sa  propre  longue 
restiveté  tenue  à  rencontre  de  son  père  le  roy,  à  la  cause 
de  quoy  divisions  et  rumeurs  s'estoient  continuées  entre 
eux  par  l'espasse  de  dix  ans,  donc  maintenant  ceste  pré- 
sente figure  envoiée  de  Dieu,  ce  lui  sambloit,  pour  le  con- 
vertir, lui  donna  interprétation  de  ses  fautes,  et  voianf 
comment  son  beau-frère  le  conte  ne  pouvoit  obtenir  rémis- 
sion de  son  père  à  sa  très-grand  intercession  et  prière,  ju- 
geoit  le  mesme  en  luy,  et  que  moins  encore  estoit  digne 
de  rémission  envers  le  sien  par  y  avoir  persévéré  dix  ans. 
Sy  lui  chut  un  pesant  fès  sur  le  cœur,  et  cognoissoit  par 
autruy  meschief  le  sien  propre,  dont  Tune  fois  se  douloit 
entre  Dieu  et  lui  par  ])arolcs,  et  l'autre  fois  souspiroit  en 

triste  àme,  maudissant  sa  fortune,  disant  tout  haut  :  «  Or, 

<  suis-je  le  plus  malheuré  fils  de  roy  qui  onques  nasqui. 
«  J'ay  abandonné  père  et  giron  de  mère,  royaume  propre, 
«  héritage  à  venir  pour  habitation  où  je  n*ay  qu'attendre, 
c  «Tay  acquis  indignation  par  dix  fois  double  sur  la  pre- 
«  mière,  quant  me  suis  venu  rendre  droit-cy,  et  là  où  j'ay 
«  cuidié  trouver  paix  et  salut,  repos  et  contentement  de 
«  cœur,  tantost  avecques  mon  entrée,  je  rentre  en  pis  que 
€  devant.  Je  perds  ce  que  j'avoie  quis,  et  ce  que  j'avoîe 
€  trouvé  salutaire,  ce  s'est  emblé  de  moy  et  fuy  en  des- 
«  confortement  de  ma  vie.  Élas  !  et  que  ferai-je  misérable 
€  homme?  Où  irai-je,  ne  que  devenrai-je  désormais?  Où 

<  querrai-je  refuge,  qui  relenqui  suis  au  lieu  du  monde 
«  qui  plus  m'estoit  d'attente?  J'ai  cuidié  vuidier  d'infor- 
u  tune;  je  suis  entré  en  malheur.  J'ay  espéré  trouver 
«  paix  ;  je  trouve  tribulation,  où  que  je  voise.  Mqjédictions 
«  me  sievent,  et  divisions  et  pestilences  se  congréent  là 
«  où  je  prens  ombre.  0  fils  aisné  d'un  roy  de  France,  et  à 
M  quelle  heure  as-tu  esté  né,  ne  de  quelle  influence  ta 

<  esté  permise  ceste  destinée  que  de  non  trouver  lieu  en 
«  toute  la  terre  qui  te  donnast  paix,  ne  qui  te  promist 
a  tranquille  fortune  pour  une  espasse  soubs  divine  misé- 
tt  ricorde  !  0  malheureux  fils  de  roy,  paré  de  haut  nom,  mais 
«  povrement  sorty  de  fortune,  quel  conseil  peut-il  estredé- 
i  sormaisde  toy  ?  Quel  sens,  ne  avis  pourront  estre  utiles  à 
«  ton  affaire,  qui  aujourd*huy  plus  qu  onques  sera  abieuty 
«  en  l'hostel  ton  père,  là  où  on  dira  en  pleine  gorge  que  tu 
«  es  homme  de  division  et  de  malencontre,  et  que  tu  seul 
«  doyes  porter  le  fardeau  de  ce  meschief  comme  tout 
«  mouvant  de  toy  et  de  ta  maie  aventure,  dont,  avecq  ce 
a  que  le  roy  ton  père  a  esté  par  cy-devant  froit  envers 
u  toy,  encore  le  deviendra  plus,  quant  il  verra  ton  mal- 

€  heur,  et  dira  que  tu  vaux  mieux  loings  d  un  bon  hostel 
«  que  d'en  estre  près.  Sy  en  seront  tes  ennemis  joyeux,  et 
f  ton  père  riant  mesmes  en  ton  obprobre.  0  austère  fortune  ! 
«  O  perverse  bastarde  destinée  de  Loys,  en  ce  point  me 
«  menez-vous,  en  ce  point  me  tenez-vous  en  Testroit  de 
«  vos  ongles,  et  faites  un  pois  et  un  pris  de  moy  avecques 
«  le  plus  humble  de  la  terre,  grâces  à  vous  et  loenges  à 
«  Dieu  de  son  plaisir,  car  Luy  qui  tenu  m'a  longuement 
«  en  ceste  estroite  povrèté  et  mérencolie,  a  bien  pouvoir 
c  de  m*en  jetter  dehors,  quant  à  sa  bonté  samblera  que  je 
«  le  vaille.  » 


CHAPITRE  XLIX. 
Ck>ininent  le  duc  se  trouva  en  garant  péril. 

Bn  ceste  mérencolye  je  laisse  le  fils  du  roy  franchois 
et  retourne  au  duc  de  Bourgongne,  cheminant  ne  savoit 
où,  car  le  monde  pour  celle  heure  n'estoit  riens  que  té- 
aifares,  et  sy  n'avoit  conduite  nulle  que  de  son  bon  ange, 
là  où  cent  mille  en  pouvoit  avoir  entour  de  lui  mauvais 
pour  le  séduire ,  car  d'autant  que  les  personnes  sont  plus 
jlignes  et  plus  hautes  en  divine  commission,  d'autant 
ecmtendent  plus  et  mettent  subtils  aguets  les  déables  pour 
les  fiaire  perdre  confusément.  Or  estoit  entré  en  une 
eepeisse  forest,  longue  et  large,  et  de  laquelle  ne  savoit, 
ae  entrée,  ne  yssue.  Sy  estoit  le  temps,  comme  j'ay  dit, 
pluvieux,  et  le  bas  de  la  terre  plein  de  péril,  car  ne  pouvoit 
cheval,  ne  avant,  ne  arrière  pour  l'amour  des  rocques  qui 
nfestoient  ne  dures,  ne  molles,  et  estoient  les  chemins 
fdeiiis  de  glace  là  où  le  passer  dessus  par  nuyt  estoit  péril 

de  mort  :  toutevoies  passer  y  convenoit  et  en  prendre  son 
aventure.  Sy  alla  et  erra  tousjours  pas  après  autre  en 
espoir  de  venir  une  fois  à  quelque  addresse  de  chemin. 
Montoit  une  fois  contre-mont  les  terres  bochues  sans  be- 
soing  et  addresse,  et  à  l'autre  descendoit  les  vallées  crol- 
leuses  et  parfondes  où  onques  n'avoit  eu  chemin.  Icy  se 
bouta  en  un  creux,  là  en  un  trou  de  fosse,  fendoit  glaces 
droit-cy  et  les  rompoit  droit-là,  entra  en  une  fange  dont 
ne  se  pouvoit  retraire,  cuidant  aller  chemin  plein  et  ou- 
vert, trouva  les  ronces  qui  lui  véoient  passage,  toumoioit 
puis-cy,  puis-là,  Tune  fois  à  gauche.  Vautre  fois  à  destre, 
montoit  et  dévaUoit,  toumoit  et  retoumoit,  mist  pié  à  terre 
souvent  et  tastoit  les  chemins  aux  mains  pour  sentir  s'il 
y  avoit  trac  de  cheval  ou  de  charroy,  quist  addresse  là  où 
n'y  avoit  riens  que  desvoiement,  quist  chemin,  errant  là 
où  onques  n'avoit  eu  sente  de  pié  d'homme.  Un  des  haulx 
princes  du  monde,  se  trouva  en  lieu  que  le  plus  povre  des 
vivans  eust  abhominé  pour  celle  heure;  et  qui,  le  jour  de- 
vant, avoit  reçu  le  ploiement  des  genoux  des  hommes, 
constraint  maintenant,  mettoit  genoux  en  terre  devant  les 
arbres,  là  où  il  broulloit  ses  mains,  soulloit  chausses  et 
vestemens,  s'esgrattinoit  des  ronces,  parloit  sans  ascout 
et  demandoit  sans  response,  avoit  les  biens  du  monde  et 
la  dérision  de  fortune,  mouroit  de  faim,  trembloit  de  froit, 
sarguoit  à  luy-mesme,  et  plein  de  pouvoir,  n'avoit  que 
povreté  dure,  par  quoy  certes,  si  n'eust  esté  la  vertu  de 
son  haut  cœur  qui  onques  ne  le  souffirist  condescendre  à 
esbayssement,  il  eust  pu  cheoir  en  dure  mérancolye  et  en 
désespoir  de  soy-mesme,  ce  qu  onques  toutevoies  ne  fit  ; 
ains  se  monstra  vigoureux  et  reconforté,  non  visant  à  la 
passion  de  sa  faim,  non  tenant  conte  du  froit,  ne  de  la 
nuyt  obscure,  par  l'attente  qu'il  avoit  que  le  jour  venroit 

après,  mais  disoit  à  par  lui  que  une  nuyt  au  fort  est  tan* 
tost  passée,  comme  dure  que  elle  peut  estre,  et  que  mal 
sont  dignes  ceux  d'en  avoir  les  cent  mille  bonnes,  qui  ne 
peuvent  soustenir  patiemment  le  mésaise  d*une  seule. 

En  cest  estât,  comme  je  dis,  arguant  à  lui-mesme  et 
proposant  de  tirer  tousjours  avant  tant  que  pourroit,  s'en 
alla  ce  noble  et  haut  duc  bourgougnon  parmy  ceste  forest, 
là  où  jà  avoit  bien  erré  dedens  pas lespasse  de  trois  heures 
à  très-povre  esploit,  et  pouvoit  estre  neuf  heures  de  nuyt 
ou  environ,  et  le  poignoit  la  faim  très-fort  s'il  y  eust  voulu 
entendre,  mais  nenny.  Âvoit  son  attente  seulement  de 
venir  où  que  ce  fust  par  la  grâce  de  Dieu,  h  quelque  povre 
maisonchelle  champestre  ou  en  la  corne  de  la  forest  là  oii 
il  pust  prendre  ombrage  pour  la  périlleuse  nuyt,  mais 
plus  quéroit  et  plus  alloit  avant,  moins  prouiîtoit  en  sa 
queste,  car,  ne  son  erre  ne  lui  rendoît  fruit,  ne  son  désirer, 
complaisement;  par  quoy,  voiant  sa  fortune  toujours  en 
un  point,  s'avisa  de  huer  et  de  crier  à  haute  voix  pour 
assay  si  aucun  lui  pourroit  contrerespondre,  mais  bel  avoit 
crier  et  huer,  ne  trouvoit  âme  qui  lui  respondit,  car  n'y 
avoit  créature  humaine  à  deux  ou  trois  lieues  près.  Tous- 
jours  toutevoies  tira  avant  et  continua  ses  cris,  mais  en 
perte.  Donc,  pour  lui  donner  plus  d'argu  encore  et  de  mes- 
chief,  son  cheval  chut  trois,  quatre  fois,  jusques  à  rompre 
sa  selle  par  esclas,  son  espée  pareillement,  et  le  blesser  en 
la  jambe.  Par  quoy ,  constraint  mcnoit  sou  cheval  en 
main  et  le  trainoit  après  luy.  N'a  voit  que  un  tenres  solers 
lachiés,  où  l'eaue  entroit  par  desoubs  et  deseure,  et  alloit 
branlant  et  glissant  puis-cy,  puis-là,  chéant  maintes  fois 
et  relevant  après,  donc  si  povre  n'avoit  en  la  terre,  qui  ne 
se  fust  plaint  de  telle  aventure.  Par  annuy  toutevoies  du 
cheval  qui  ne  le  vouloit  sievir  et  qui  lui  donnoit  peine  di* 

l3*ainer  après luy,  ainsi  fit  de  nécessité  vertu,  et  raddoubant 
sa  selle  au  mieux  que  pouvoit,  monta  dessus  comme  un 
homme  désemparé  de  tout  bon  habillement,  faisant  à 
croire  à  lui-mesme  que  selle  de  chevalier  estoit  devenue 
un  bât  de  vilain,  et  le  chevalier,  un  charreton.  Car,  quant 
se  vit  en  ceste  misère  et  que  autre  chose  n  en  pouvoit 
avoir,  il  tourna  tout  en  patience  et  en  risée  et  s*y  monstre 
vertueux  homme. 

Or  n'estoit  tout  riens  encore  decequ'avoitpassé  de  dan- 
ger, ains  le  plus  espoentable  de  tous  le  surprint  preste- 
ment, car  il  convient  croire  que  Tennemy  qui  jamais  ne 
dort,  comme  il  veoit  ce  prince  droit-cy  si  esseulé  et  hors 
de  heure,  aiant  matère  d'impatience  et  de  désespoir  devant 
ses  yeux,  tondis  le  sievy  de  près  affin  de  le  bouter  en 
quelque  meschief  pour  le  faire  perdre.  Sy  advint  que 
comme  la  raison  de  ce  prince  droit-cy  ne  pouvoit  estre  si 
saine  alors  que  les  autres  fois  et  la  pouvoient  ses  adver- 
sités avoir  un  peu  troublée,  cest  ennemy  droit-cy  le  mena 
en  bas  d'une  vallée  là  où  il  y  avoit  une  rivière  courant, 
et  de  laquelle  lui  fit  à  croire  que  ce  fust  un  beau  chemin 
frayé,  parce  ^ue  blanc  estoit  et  ouny;  et  venu  lors  jus- 
ques  sur  le  bort,  lui  donna  conseil  de  soy  bouter  dedens  et 
d'y  prendre  chemin,  car  lui  prisa  moult  ce  faire  pour  cause 
que  mener  le  devroit,  ce  sambloit,  à  bon  port.  Sy  le  crut 
le  duc  et  cuida  de  fait  que  vray  fust,  et  tout  joieux  de 
l'aventure,  guida  son  cheval  de  la  main  pour  y  entrer; 
mais  le  cheval  retenu  de  la  main  de  Dieu  commença  à 
souffler  des  narines  et  à  restiver  contre  son  maistre,  et 
reculant  quanque  il  pouvoit,  prist  une  effréable  peur  la 
beste,  de  la  malignité  perçue.  Ne  pensoit  toutevoies  encore 
le  .duc  à  riens  fors  qu'à  chose  naturelle  et  que  tousjours 
l'eau  estoit  un  vray  chemin,  par  quoy,  quant  vit  sa  beste 

qui  ainsi  rebelloit  contre  lui  et  ne  vouloit  aller  avant,  se 
commença  à  arguer  aussy  en  luy-mesme  et  à  la  battre 
des  espérons  pour  la  faire  aller  avant,  disant  :  «  Tu  yras, 
c  vueilles  ou  non,  faulse  beste!  Que  sera  cecj?  Déa!  se- 
c  ras-tu  maistre  ou  moy  ?  »  Mais  plus  poignoienf  espérons, 
moins  obéissoit  le  cheval,  ronfloit  tousjours  et  souffloit  des 
narines,  dressoit  les  oreilles  et  tondis  s'enfuy  en  arrière  tout 
espaouré.  Laquelle  chose  regardée  de  ce  prince ,  et  com- 
mençant à  entendre  qu  en  ceste  manière  de  faire  devoit 
avoir  mistère,  jetta  ses  yeux  sur  ce  qu'il  cuidoit  estre  un 
chemin,  et  considérant  que  c'estoit  eaue  courant  parfonde 
et  périlleuse,  les  cheveux  lui  commencèrent  à  dresser  et 
ka  veines  du  cœur  à  devenir  froides,  et  jettant  les  yeux 
envers  le  ciel,  commença  à  entendre  le  cas  et  à  rendre 
grâces  à  Dieu,  de  quoy  il  Tavoit  préservé  de  subite  mort, 
car  veoit  que  le  prince  des  ténèbres,  lennemy  de  nature 
hunaine,  Tavoit  voulu  perdre.  Sy  tourna  bride  presteijient 
et  lecognut  que  non-seulement  en  ceste  soudaineté  faite 
giaoitpéril  du  corps,  mais  totale  et  entière  perdition  d*àme 
et  de  renommée,  parce  que,  si  lennemy  eust  eu  pouvoir 
aorlny  de  le  faire  noier,  le  monde  lui  eust  attribué  à  charge 
à  tousjours  que  ce  mesme  il  leust  fait  par  désespoir  et 
connoux,  et  ainsi  après  avoir  mené  ses  haulx  glorieux 
vieax  jours  à  une  si  honteuse  et  confuse  un,  on  Teust  pu 
enconlper  de  vices  et  horribles  péchés,  desquels  mainte- 
nant il  auroit  pris  punition  condigne ,  comme  volentiers 
mauvaise  vie  vient  à  mauvaise  fin,  ce  dient  les  gens, 
et  toutevoies  n'auroit  eu  coulpe  de  riens,  de  quoy  son 
honneur  eust  dû  estre  noircy. 

Or  regardez,  vous,  haulx  princes  temporels,  vous  tous 
les  haulx  hommes  du  monde,  entendez  droit-cy  et  conce- 
en  vous  que  c'est  de  follement  enprendre  et  de  donner 

voye  à  courroux,  par  lequel  un  sage  se  trouve  aveuglé,  et 
le  subtil  clervoiant  homme,  privé  d'entendement.  R^ar^ 
dez  comment  cestui,  un  des  mieux  renommés  de  la  terre 
et  qui  onques  ne  se  desbrida  en  ses  mœurs,  ne  vaincu 
ne  se  trouva  de  passion ,  fors  à  ceste  heure  et  tout  au 
premier  desvoy  que  fît  onques.  Dieu  Ta  souffert  tempter 
de  Tennemy  pour  en  traire  louenge  sur  le  temps  passé 
et  pour  raviser  curieusement  de  son  salut,  en  restrinc- 
tion  de  ses  vices  peut-estre  sur  le  temps  futur.  En  quoy 
toutevoies  fait  à  espérer  que  les  maintes  et  grandes 
méritoires  œuvres  de  luy  en  temps  passé,  et  èsquelles 
Dieu  Tavoit  regardé  en  Taffection,  lui  furent  maintenant 
préservement  et  garant  encontre  celuy  qui  le  vouloit 
séduire. 

0  dampnable  courroux!  o  tison  d'enfer  maudit,  quans 
as-tu  fais  perdre  de  gens,  quans  haulx  hommes  cheoir  en 
l'ire  de  Dieu  par  désespoir,  par  blasphème  et  crédulités, 
et  quans  as-tu  procuré  de  maléfices  au  monde,  dont  les 
cas  tournent  en  obprobre  à  tes  logeans  !  Et  n  as-tu  l'en- 
tier monde  embrasé  de  tes  espargnes,  et  toutes  les  hautes 
maisons  crestiennes  mises  en  desvoy,  donc  après  avoir  mis 
flamme  partout,  tu  t'es  venu  essayer  droit-cy,  et  le  plus 
animeux  des  hommes,  tu  l'es  venu  mettre  en  branle,  le 
faire  lochier  en  ses  gons  et  sa  gravité  longue  mettre  en 
légiéreté  commune!  0  ventre  de  malédiction,  cecy  tu  as 
cuidié  mettre  sus  droit-cy?  Cecy  as-tu  quis  mettre  à  effet 
en  ce  prince  par  tes  faulx  pourchas,  en  quoy  Dieu  toute- 
voies  ne  te  souffrera  le  pouvoir,  parce  que  ceux-mesmes 
en  qui  sont  les  biens  de  paix  dont  tu  as  dueil,  se  monstre- 
ront  fermes  résisteurs  de  tes  entreprises  et  te  vaincront 
par  provision  qui  y  sera  mise. 

Je  reviens  donqiies  à  ce  haut  duc  et  le  plus  povre  main- 

tenant  de  ses  subgës,  lequel  en  tous  mortels  périls,  alloit 
par  celle  forest,  espié  de  l'ennemy,  et  toudis  pluvant  et 
Tentant  et  faisant  si  divers  temps  que  au  monde  n'avoit 
homme  si  povre  qui  ne  s  y  trouvast  à  désespoir.  Tousjours 
toutevoies  tiroit  avant,  car  faire  le  convenoit  ainsi ,  et 
yeoit  bien  que  de  maie  aventure  convenoit  faire  risée. 
Donc,  en  exploitant  chemin,  jeta  son  regard  partout  pour 
savoir  si  nulle  part  ne  pourroit  percevoir  de  clarté,  et  pour 
à  ce  parvenir,  quist  les  plus  haulx  endroits  de  la  forest 
pour  regarder  plus  loings.  Sy  se  perçut  enfin  d'une  clarté 
bien  lointaine,  et  sur  icelle,  au  plus  près  de  son  pouvoir, 
prist  son  errer,  livrant  avecq  ce  les  oreilles  à  songneux 
aacout,  après  le  chant  du  coc  ou.  après  Tabboy  des  chiens, 
qni  sont  signes  d'habitations  prochaines,  mais  ne  trouva 
confort  nul  encore  qu'en  la  clarté  qui  toutevoies  lui  rendy 
povre  fruit,  et  par  ainsi  tiroit  avant  toudis  sur  icelle  et  la 
perdoit  aucune  fois,  et  puis  la  recouvroit  arrière,  et  lui 
demora  estable  par  une  espace,  et  finablement  vint  férir 
dessus,  mais  plus  l'approchoit,  plus  sambloit  hideuse 
chose  et  espoentable,  car  feu  partoit  d'une  mote  d'en  plus 
de  mille  lieux  \  avecques  grosse  fumière,  dont  nul  ne 
pensast  à  celle  heure  fors  que  ce  fust  ou  purgatoire  d'au- 
cune &me  ou  autre  illusion  de  l'ennemy  en  ensievant  la 
première  passée,  et  partant,  variant  en  cecy,  s'arresta  tout 
qnoy,  mais  prestement  lui  entra  en  cœur  comment  les 
charbons  se  brullent  es  parfondes  forests  et  jugea  certai- 
nement que  ce  pouvoit  estre  une  charbonnière  comme 
c'estoit,  et  en  cuida  tout  estre  refait,  cary  espéroit  trouver 
aucune  &me  ou  quelque  petite  logette  poury  prendrerepos. 
Sy  en  fut  déçu,  car  n'y  trouva  homme,  ne  beste,   ne 

*  ChasteUain  veut  dire  que  la  flamme  sortait  de  tous  côtés  de  cette 
motte. 

buron',  ne  maison,  ne  chose  que  Dieu  fit  onques  pour 
repondre*  desoubs,  sinon  arbres.  Sy  alla  toutevoîes  tout 
à  Tentour  et  quist  et  enchercha  les  estres  du  lieu  et  escna 
haut  pour  apprendre  s'il  y  avoit  nul,  maisnenny  :  son  crier 
ne  lui  servoit  à  riens,  car  n'y  avoit  âme,  aussi  le  temps 
ne  donnoit  point  pour  y  avoir  nulluy,  tant  fust  homme  de 
serve  condition.  Et  luy  qui  estoit  prince  de  royal  sang, 
et  des  plus  haulx  de  la  terre,  s'y  trouva  maintenant  en 
dérision  de  sa  personne.  Sy  tourna  son  confort  espéré  en 
mérancolie  arrière,  et  sa  clarté  perçue,  en  obscurté  d'an- 
nuy,  et  pouvoit  estre  à  celle  heure  environ  mynuit.  Lors 
se  recommanda  à  Dieu  et  seremist  arrière  à  cheminer; 
mais  trop  bien  le  poignoit  faim,  car  n  avoit  bu,  ne  mengié 
de  tout  celuy  jour,  et  estoit  traveillié  de  froit  et  de  po- 
vreté,  comme  un  esclave  de  gallée,  et  voioit  bien  que  fortune 
se  moquoit  de  lui  et  l'eschamissoit  pour  lui  faire  perdre 
patience  ou  au  moins  pour  lui  faire  cognoistre  que  c'e^- 
toit  de  povreté  humaine.  Lors  prist  diverses  ymaginations 
et  estranges  sur  son  aventure,  et  de  luy-mesme  se  donna 
hide  et  frémison,  comment  il  estoit  venu  là  et  comment 
son  cuidier  bien  faire  estoit  tourné  en  si  contraire  effet. 
Longtemps  toutevoies  vaucra  encore,  et  erra,  ne  savoit  où, 
mais  finablement  se  perçut  de  Tabboy  d  un  chien  parce 
que  près  estoit  de  la  maisoncelle  d'un  povre  homme.  Sy 
en  fit  grant  joie  et  s'en  tint  à  plus  paré  que  de  tous  les 
biens  laissés  en  Brusselles,  et  croy  que  icelle  estroit^  né- 
cessité certes  le  mettoit  et  devoit  mettre  en  cognoissance 
de  sa  longue  et  haute  félicité  par  avant  mal  assavourée. 

A  ceste  maisoncelle  donques  d'un  povre  homme,  gisant 
©n  son  literon  avecques  sa  famelette,  dormans  tous  deux, 

«  Buron,  habitation.  Voy.  1. 1«',  p.  245. 
»  Repondre,  reponre,  eo  cacher,  8'abrit<;r. 

vint  Kurter  le  riche  duc  de  Bourgongne  mourant  de  faim 
et  de  froit,  et  qui  avoît  sa  riche  maison  à  Brusselles  toute 
nuyt  ouverte  après  lui,  contraint  vint  requérir  maintenant 
en  misère  l'ombrage  d  une  cahue  pleine  de  fumière  et  de 
gros  aer.  Et  là  commença  à  crier  et  à  hurter  devant  Thuis, 
lequel  ne  se  hasta  guères  de  respondre,  car  dormoit  fort 
et  dur,  et  après  estre  éveillé,  ne  lui  en  chailloit  que  un 
peu ,  car  pensoit  que  ce  fussent  brigans  de  bois  ou  gens 
de  mauvais  repaire,  quant  à  celle  heure  et  par  tel  temps  et 
si  hors  de  voye,  ils  se  trou  voient  par  chemin.  Sy  le  laissa 
hvrter  et  crier  deux,  trois  fois,  premier  que  voulut  onques 
respondre,  enfin  toutevoies  tanné  de  la  noise  que  lui  fit, 
rudement  respondy,  disant  :  «  Que  voulez-vous?  qui  est  là?  » 
—  €  Haï  mon  amy,  ce  dist  le  duc  lors  en  tyois,  je  vous 
€  prie,  parlez  à  moy  et  vous  levez,  je  le  vous  déserviray 
€  bien.  »  —  «  Que  je  meliève,  ce*dist  le  bonhomme,  par 
€  saint  Mahieu,  je  n'en  feray  riens.  Quelle  malle  aventure 
«  vous  chasse  maintenant  par  la  forest?  Allez,  allez 
€  vostre  chemin,  il  est  ore  après  myenuyt,  laissez-nous 
€  dormir  et  vous  en  allez.»  —  «  Mon  ami,  ce  dit  le  duc  lors, 
€  je  vous  prie,  pour  l'honneur  de  Dieu,  levez-vous,  et  me 
«  faites  ce  plaisir,  je  le  déserviray  bien,  je  ne  suis 
€  point  homme  de  mauvaise  vie  de  qui  vous  vous  doyez 
€  doubter  :  je  suis  un  homme  qui  me  suis  fourvoyé  toute 
€  nuyt  parmy  la  forest  et  meurs  de  froit  et  de  mésaise, 
<  je  vous  prie,  levez-vous  et  me  reconfortez,  vous  ferez 
€  chose  par  aventure  dont  il  sera  longue  mémoire.  »  Sy 
B*avisa  le  bon  hommeau,  ainsi  que  Dieu  le  voulut,  et  lui 
commença  à  sambler  que  sa  voix  sonnoit  en  homme  de 
bien  et  qu'il  y  pouvoit  bien  avoir  mérite  en  faire  quelque 
chose  pour  lui  avec  ce  que  sa  femmelette  aussy  l'en  pressa. 
Sy  se  leva  le  bonhomme  et  vint  à  Thuys  atout  du  feu  en 

sa  main  et  lui  ouvry  sa  maisoncelle  en  demandant  : 
€  Mon  amy,  que  voulez-vous?  qui  vous  chasse?  qui  vous 
«  maine  maintenant  par  tel  temps  et  si  hors  de  heure  par 
c  les  chemins?  »  Et  en  parlant  ainsi  à  lui,  le  regarda  au 
visage  et  vit  qu'avoit  un  cheval  emprès  lui  et  que  son 
samblant  ne  portoit  point  chiëre  de  mauvaisté,  et  alors  le 
duc  lui  va  dire  :  t  Mon  amy,  de  mon  aventure  saurez- 
c  vous  tantost  assez.  Je  vous  prie,  pour  Dieu  et  pour 
c  argent,  que  me  vueilliez  faire  un  peu  de  feu.  Je  suis 
«  très-battu  de  pluye  et  de  mauvais  temps  et  meurs  de 
c  froit.  Je  vous  prie  que  vous  me  aisez  un  petit,  caiwl 
c  m*est  bien  besoin  et  ne  fistes  onques  telle  œuvre.  »  — 
«  Entrez  dedens,  ce  dist  le  bon  homme,  de  par  Dieu ,  je 
c  vous  feray  volontiers  le  mieux  que  pourray.  Vous  me 
c  samblez  homme  de  bien.  »  Sy  lui  fit  du  feu  assez  bon 
et  le  fit  seoir  emprès  et  n'espargnoit  point  son  bois,  fit 
lever  sa  femme  aussi  pour  le  servir  si  besoin  lui  estoit  et 
lui  commença  à  croistre  l'affection  envers  lui  en  son  povre 
rude  patois  et  lui  demanda  s*il  ne  se  vouloit  point  des- 
chausser devant  le  feu ,  ne  soit  despouUer  pour  s'essuer, 
car  estoit  crotté  et  broullié  par  haut  et  par  bas  tant  et  si 
fort  que  c'estoit  chose  ammirable  à  le  voir  et  à  le  croire. 
Or  se  chauffoitle  duc  et  se  commença  un  petit  à  refaire 
devant  le  feu,  dont,  avecques  celui  aisément,  nature  de- 
mandoit  sa  réfection  aussi  et  lui  ramantevoit  sa  faim.  Sy 
dit  le  duc  au  bonhomme  :  t  Mon  amy ,  n'avez-vous  que 
«  mengier  céens  dont  vous  me  puissiez  faire  secours?  je 
«  vous  prie,  donnez-m'en  ce  que  vous  en  avez.  Je  meurs 
«  de  faim.  »  —  «  Ma  foy,  ce  dit  le  bonhomme,  le  men- 
«  gier  de  céens  est  povre  chose,  je  n  ay  que  de  la  grosse 
«  tourte  et  du  fromage  d'abbaye  bien  povre  avec  de  Teaue 
«  clère  en  lieu  de  cervoise.  Si  cela  vous  peut  aidier  et 

€  qu'il  vous  plaist  en  avoir,  vous  l'aurez  volentiers.  »  — 
<  Hai  mon  amy,  je  vous  prie,  ce  dit  le  duc,  allez  le 
«  quexre.  C'est  assez,  je  m'en  passeray  bien.  >  Sy  alla 
querre  le  bonhomme  ses  vivres  et  les  apporta  et  lui  mist 
une  tablette  devant  le  feu,  sur  quoy  il  les  mist,  et  en  man- 
gea le  duc  de  bon  appétit  et  y  trouva  saveur  et  délecta- 
tion melleur  qu'en  sucre,  ne  en  chappons  gras,  rompoit 
son  pain  à  bonnes  mains  et  sans  escuier  trenchant,  coup- 
poit  son  fromage  et  le  mengeoit  sans  peur  d'estre  empoi- 
sonné, prist  sa  réfection  en  paix  et  seurté,  et  n'y  avoit  nul 
qui  lui  contast  ses  morseaux,  donc  pour  contenter  sa  soif 
bnt  l'eaue  de  contentance  en  lieu  de  vin  voluptueux  et 
s'en  tint  à  bien  heureux  encore  de  l'avoir  acquise.  0  povre 
bonhomme  bien  euré,  simple  ignorant  qui  réputoies  mi- 
sérable ton  estât,  povre  ta  maisoncelle  et  ton  vivre,  et  non 
sachant  qui  tu  pessoies  '  de  tes  biens,  avoies  maison 
pleine  de  richesse  et  de  gloire  :  certes  ne  dévoies  de  là  en 
avant  réputer  ton  gros  pain  et  tes  ongnons,  ton  eaue  et  ton 
rade  fromage,  quant  celui  mesme  soubs  qui  protection  tu 
vivoies  et  à  qui  les  délis  du  monde  estoient  à  commande- 
ment, s'en  estoit  resaisié,  et  en  réputoit  fortune  sa  grant 
amie  de  larecouvrance.  0  et  comme  riche  et  heureuse  tablée 
tu  fis  lors,  et  comme  noble  viande  avoies  appointée,  quant 
sans  suspection  de  venin,  sans  deffiance  aucune  de  mau- 
vab  appointage,  ton  duc  mesme,  ton  prince  que  tu  pen- 
Boies  à  Brusselles  et  que  jamais  peut-estre  n'avoies  pu 
veoir  qu'à  danger,  s'en  estoit  venureffaire,  parler  avecques 
toy  et  communiquer  soubs  ton  toyt  et  te  donner  pleine 
vision  et  aisée  de  sa  personne.  Certes  droit-cy  par  com- 
paration  aucune  se  peut  dire  de  toy  ce  que  le  Sauveur  du 

■  Qui  tu  pessoies,  qui  tu  nourrissais. 

monde  Jhésus  dist  à  la  Samaritaine  sur  la  fontaine  de 
Jacob  :  <  Femme,  si  tu  savoies  le  don  de  Dieu  et  qui  est 
«  celuy  qui  te  demande  à  boire,  tu-mesme  lui  enlieman- 
c  deroies  pareillement  > ,  et  toy ,  si  tu  eusses  sçu  le  don  de 
fortune,  et  qui  estoit  cebiy  qui  hurta  à  ton  huys,  qui  de- 
manda l'entrée  de  ton  povre  habitacle,  qui  te  requist  la 
charité  de  ton  feu,  qui  te  supplia  pour  réfection  aucune 
de  tes  vivres,  et  de  fait  s'en  conforta  et  soustint,  tu-mesme 
peut-estre  lui  eusses  requis  de  sa  grâce,  et  pour  remède 
et  allégement  en  ta  povreté  dure.  Tu  eusses  ris  en  ton 
cœur,  tu  eusses  fait  amiration  mainte  en  ton  accident,  et 
eusses  loué  Dieu  hautement  et  fortune  de  leur  humilité 
envers  toy  si  extrême.  Or,  avoies-tu  et  ne  savoies  que  tu 
veois,  et  ne  savoies  quel  homme.  Tu  estoies  riche  et  tu 
t'estimoies  povre,  et  qui  te  pouvoit  enrichir  et  pour^^eoir  de 
ta  vie  mesme,  est  venu  soustraire  à  toy  et  diminuer  ta 
sobre  substance.  Heureux  donques  estoies  en  ignorance  et 
bien  voulu  hautement  de  fortune  sans  percevoir  en 
quoy. 

Mengeant  le  duc  ainsi  son  pain  et  buvant  son  eau  avec- 
ques  le  bon  feu  qui  moult  le  réconforta,  le  bonhomme  au- 
cuneflFois  lui  enquist  de  son  estât  et  du  chemin  où  il  vouloit 
tirer  et  comment  et  par  quelle  raison  il  s'en  alla  ainsi  tout 
seul  par  pays  et  souverainement  h  telle  heure  et  par  tel  temps 
et  lui  disoit  bien  que  le  danger  y  chéoit  grant.  Leduc  tou- 
tevoies  qui  tant  ne  se  voulut  descouvrir  à  lui  comme  ses 
questions  portoient,  gracieusement  le  contenta  d'aucunes 
choses,  et  se  faignoit  estre  un  homme  de  bien  esgaré  seu- 
lement de  son  chemin  et  de  sa  compagnie,  mais  y  recou- 
vreroit  bien,  ce  disoit,  le  jour  venu,  mais  pour  estre  sage 
de  son  fait  et  où  il  estoit,  demanda  au  bonhomme  vers 
quelles  marches  et  vers  quelle  ville  il  estoit  droit-là  en 

celle  povre  maison  et  s'il  n'y  avoit  point  de  ville  près.  Le 
bonhomme  lui  respondy  que  ouy  et  que  la  ville  de  Nostre- 
DameéeHalsenbergue  estoitlà  aune  lieue  près.  <  Voire?» 
ce  dist  le  duc  alors,  tet  le  chemin  de  Nostre-Dame  de  Hal- 
«  senbergue,  qui  va  droit  à  la  ville,  est-il  donc  icy  près? 
€  Saint  Jehan  I  — Ouy,  ce  dist  le  bonhomme,  il  est  icy  près 
«  voirement  àuntraitdarbaleste  et  non  plus.  »  —  «Et, 
€  mon  amy,  ce  dist  le  duc  lors,  vous  m'avez  fait  tant  de 
t  biens  et  de  courtoisies,  ne  me  voudriez-vous  point 
€  mener  de  cy  à  là  où  est  le  chemin  que  vous  dites,  et  par 
«  ma  foy,  je  le  déserviray  bien,  car  droit-cy  ne  me  be- 
€  songne  estre  plus  longuement,  il  est  force  que  je  m'en 
«  voise.  J'ay  grant  dévotion  à  Nostre-Dame  :  sy  y  voudroie 
€  bien  estre  devant  jour.  »Le  bonhomme  toutevoies,  qlii 
vit  le  temps  estre  rude  et  mauvais  (et  ne  faisoit  guères 
grant  conte  de  vuidierde  sa  maison),  ne  semonstrapasfort 
entalenté  de  faire  le  convoy,  mais  dist  au  duc  que  au  par- 
tir de  là,  mallement  pourroit  faillir  qu'il  ne  trouvast  le 
grant  chemin,  lequel  il  demandoit,  et  que  à  tant  il  se  pour- 
roit bien  passer  de  lui.  Lors  le  duc  de  rechief  lui  pria  que 
venir  voulsist  avecques  lui  jusques  audit  grand  chemin. 
«  Et  sans  faute,  dist-il,  je  vous  donray  quatre  pattars.  » 

—  «  Quatre  pattars  !  ce  dist  le  bonhomme,  où  sont-ils?  » 
Et  alors  le  duc  bouta  la  main  en  une  petite  gibbessière 
queportoit  et  tira  un  florin  de  Rin,  disant  :  «  Mon  amy, 
<  je  n'ay  point  de  monnoye,  vecy  qui  les  vous  paiera.  Si 
€  vous  avez  change,  payez  vous-mesme,  et  le  me  chan- 
«  giez.  »  —  «  Change!  ce  dist  le  bonhomme.  Pour  chan- 
€  gier  un  florin  !  Je  n'ay  mie  vaillant  pour  changier  un 
€  pattart  :  mal  donques  estes-vous  arrivé  à  moy  pour 
€  changier,  mais  je  pense  que  vous  vous  gabez  de  moy.  » 

—  t  Certes,  ce  dist  lors  le  duc,  mon  amy,  non  fais;  je  ne 

€  vous  quier  point  à  moquier.  Tenez  :  velà  un  florin  de 
€  Rin,  et  le  gardez  jusques  je  le  vous  redemande  :  au 
a  moins  en  cela  ne  peut  avoir  tromperie,  car  il  en  vault 
«  vingt.  »  Sy  prist  le  bonhomme  le  florin  et  le  tint  en  son 
poing,  et  lui  sambla  bien  alors  que  le  duc  de  Braibant  son 
seigneur  n  estoit  point  plus  riche  de  lui,  et  que  si  tout  le 
pays  eust  esté  à  vendre,  sy  estoit-il  riche  assez  pour  le  paier, 
et  adonc  joyeusement  et  très-volentiers  party  et  s'en  alla 
avecques  son  prince  et  son  duc  que  ne  cognoissoit,  et  le 
mena  jusques  au  chemin  qui  dit  est  dessus,  et  là  cuidoit 
prendre  congié  de  lui,  disant  :  «  Çà,  baillez-moy  mes 
€  quatre  pattars  maintenant,  et  que  je  m'en  retourne,  et 

<  reprenez  vostre  florin  que  vecy.  »  —  €  Mon  florin,  ce 
€  dist  le  duc,  mon  amy,  de  cestui-là  ne  vous  chaille  :  je 
«  vous  ay  dit  que  vous  le  me  rendez  quant  je  le  vous 
€  demanderay.  Je  vous  mercie  de  la  bonne  chière  que 
€  vous  m'avez  faite,  mais  je  vous  demande  une  chose  : 
€  combien  peut-il  bien  avoir  de  cy  à  Nostre-Dame  de 
€  Hal?  »  —  «  Deux  lieues  ou  environ,  >  ce  dist  le  bon- 
homme. —  «  Eh  !  mon  amy,  je  vous  donne  ce  florin  de  bon 
c  cœur,  je  vous  prie  par  amour  que  vous  vueillez  aller 
t  tout  prestement  jusqu'à-là.  >  —  «  Voire,  et  quoy  faire?  » 
ce  dist  donc  le  povre  homme.  —  «  Mon  amy,  ce  dist  le  duc, 
«  vous  irez  là  demander  par  les  hosteleries  après  un  homme 

<  que  Ton  appelle  le  seigneur  deCroy,  et  lui  direz,  quant 
«  vous  l'aurez  trouvé,  que  l'homme  qui  devoit  là  venir 
«  vers  luy,  n'y  viendra  point,  et  que  hardiement  il  s'en 
«  voist  là  où  il  veut,  à  Beaumont  en  sa  maison  ou 
«  ailleurs,  car  droit-là  n'a  que  faire  de  l'attendre.  Mon 
«  amy,  faites  bien  vostre  message,  je  vous  en  prie,  et 
«  ne  tardez  point  d'y  aller ,  et  faites  bonne  chière  du 
«  florin.  >  Le  bonhomme  dist  cent  foys  :  Grant  mercis,  et 

promist  de  faire  bien  le  message,  et  prestement  prist  con- 
gié  du  duc  et  s'en  alla  là  envers,  et  le  duc  se  mist  en  son 
chemin  vers  Halsenbergue,  et  pouvoit  estre  quatre  heures 
environ  après  myenuit,  et  là  je  laisse  et  seufiFre  arrière 
cheminer  tout  seuUct  jusques  il  sera  heure  tantost  de 
parler  de  lui  arrière,  lui  estant  à  Halsenbergue,  et  après 
avoir  fait  mon  retour  sur  le  seigneur  de  Croj,  son  frère  et 
son  nepveu,  dont  le  conte  n  est  pas  d'oublier,  mais  digne 
très  et  juste  d*estre  mis  en  mémoire  comme  les  autres. 

CHAPITRE  L. 


Comment  le  duc  prist  quelque  repos  chez  un  sien  braconnier  à  Hal- 
senbercrue,  et  comment  chascun  s^csmayoit  sur  son  aventure. 


Longuement  et  bien  à  l'ouvert  je  demaine  ceste  matère 
droitrcy,  dont  aucuns  pourroient  dire  que  se  fust  sans  be- 
seing  et  que  telle  folie  et  légèreté  ne  requièrent  point  d'en 
faire  un  si  long  conte,  car  sambleroit  de  prième  face  redon- 
derplustostenreprochequ'àlos,  et  pour  tant,  moy  vueillant 
prévenir  à  tels  argumens,  non  par  faveur,  mais  par  raison 
néceasaire,  ay  jugié  ceste  matière  digne  entre  les  autres 
d*estre  escrite  et  démenée  au  long,  quant  en  nulles  his- 
toires romaines,  ne  autres,  d'une  si  povre  et  petite  cause 
tfest  trouvé  guères  un  si  desconfortable  périlleux  eflFet,  ne 
de  conséquence  si  estrange  pour  autant  de  terme,  quant 
tout  premièrement  le  fils  aisné  d'un  roy  de  France  s'en 
eBt  trouvé  jusqu'à  extrême  désespoir  et  affliction  de  cœur; 
secondement,  le  plus  haut  duc  du  monde  et  le  plus  cler  en 
renommée  mis  en  la  plus  basse  dérision  de  fortune  avec- 
qnes  péril  d'âme  et  de  corps  ;  tiercement,  un  seul  unique 
fils,  héritier  d'une  telle  maison,  en  a  esté  envoyé  dehors 

indigne  et  mis  en  la  voye  d'emprendre  choses  sauvages 
et  estranges.  Uneducesse,  noble  dame  et  virtueuse,  indi- 
gnée du  despitement  de  son  mary  et  mise  en  attente  de 
plusieurs  grans  dangers  et  tribulations  ;  une  noble  con- 
tesse,  jeusne  dame  prochaine  de  son  terme,  mise  en  cent 
mille  dangers  de  perdre  son  fruit,  sa  vie  propre  et  sa 
personne  ;  la  maison  entre  les  crestiens  la  plus  renommée, 
soy  disposer  à  ruyne  à  ceste  cause  et  tourner  à  confusion  ; 
multitude  de  princes  et  de  haulx  barons,  venus  à  romp- 
ture  de  leur  estât  et  à  rabaissement  de  leur  fortune  ;  le 
chancelier,  un  des  haulx  hommes  du  monde  qui  perchoit 
les  nues  en  renommée,  qui  en  terre  et  en  mer  jettoit  ses 
bras  de  puissance,  qui  tout  avoit  en  sa  disposition  et  auc- 
torité,  qui  réputoit  son  siège  estable  en  la  roue ,  qui  ne 
redoubtoit  fortune,  ne  humaine  mutation,  qui  en  parfon- 
dité  d'avoir  pensoit  vaincre  toute  parfondité  de  danger, 
qui  de  tous  fut  cremu  et  ne  craignoit  nuUuy  et  à  qui 
richesses,  honneurs  et  substances  se  transportoient  et 
affluoient  de  toutes  parts  d'Orient  et  d'Occident,  cestui  à 
ceste  cause  en  est  venu  à  repuise,  à  tribulation  et  recul- 
lement;  et  finablement  le  seigneur  de  Croy,  avecques  son 
frère,  mis  en  ténébreuse  chartre  de  mérancolie  en  la  ca- 
verne de  toute  amertume  et  desconfort  du  monde  par 
désespoir  de  leur  maistre  perdu,  par  peur  et  soing  de  sa 
vie  et  par  regret  à  sa  personne  que  jamais  ne  cuidoient 
revoir  comme  vous  orrez  tantost  :  et  par  ainsi  cognues 
et  entendues  ainsi  les  conséquences,  les  dures  et  amères 
perplexités  qui  en  sallirent,  ensamble  les  diverses  et  maintes 
dispositions  à  merveilleux  meschief,  bien  m'a  samblé 
digne  la  matière  d'en  faire  ample  procès  puisque  en  soy 
fut  et  est  large  et  parfonde  aux  cler  entendans.  Assez  a 
l'on  vu  roys  et  haulx  princes  en  temps  passé  terminer 

meschamment,  mourir  en  batailles  et  estre  humiliés  par 
fortune,  privés  de  substances  et  de  seignouries,  et  par  di- 
verses manières  estre  corrigiés  et  pugnis  de  la  main  de 
Dieu,  mais  tfay  vu  onques,  ne  oy  de  prince  de  telle  vertu, 
de  prince  non  plus  vicieux  que  cestui,  qu'onques  si  es- 
trange  aventure  advint,  ne  si  sauvage  comme  à  celuy  de 
présent,  ne  qui  tant  sedisposast  à  douleur  et  à  inréparable 
meschief  ;  car  ont  esté  perdues  autreffois  maintes  batailles 
de  trente  et  quarante  mille  hommes,  dont  les  lamentations 
ne  furent  si  grandes  comme  je  vis  de  cestui  cas,  qui  tou- 
tevoies  enfin  par  la  bonté  de  Dieu  et  humain  sens  qui  y 
labora,  fut  mis  en  paix  et  en  ces,  premier  que  la  flamme 
du  meschief  montast  sur  le  pouvoir  des  hommes. 

Or  convient  parconter  donques  le  voiage  que  fit  le  duc 
après  estre  party  du  bonhomme,  car  comme  avez  oy,  ne 
vouloit  cesser  d'errer  jusques  se  trouveroit  à  Halsenbergue, 
dont  il  estoit  près,  et  lequel  en  la  conduite  de  Dieu  il  espé- 
roit  bien  faire  sans  danger.  Sy  chemina  comme  devant 
tout  seul,  mais  joyeux  de  quoy  il  estoit  en  addresse  de  bon 
chemin.  Donc,  ainsi  que  alla  pensant,  s*avisa  comment  une 
fois  il  avoit  marié  audit  Halsenbergue  un  sien  braconnier 
nommé  Loykin,  un  très-bon  valleton  et  en  qui  il  avoit 
bonne  fiance.  Sy  s'appensa  qu'à  cestui  Loykin,  son  bra- 
connier, se  iroit  rendre  et  là  surattendre  le  jour  venir  et 
prendre  un  petit  repos,  car  en  avoit  bon  besoing.  Sy  voulut 
ainsi  l'aventure  que  tout  droit  il  addressa  à  la  maison  que 
demandoit,  à  laquelle  après  avoir  hurté  et  buquébien  fort, 
et  que  ledit  Loykin  vint  mesme  à  la  fenestre  pour  savoir 
qui  tempestoit  à  l'huys,  commença  à  demander  la  maison 
de  Loykin,  un  braconnier,  et  pria  qu'on  la  lui  enseignast. 
«  Que  voulez- vous  à  Loykin?  dist  l'autre.  Loykin  demeure 
«  cy-ens,  que  lui  voulez-vous?  »  Lors  le  duc  lui  va  prier 

doucement  et  requérir  qu'il  descende  en  bas  et  quebesoing 
avoit  de  parler  à  lui.  Sy  le  fit  le  compagnon  qui  ne  pen- 
soit  à  riens  et  ne  cuidoit  avoir  que  un  homme  commun,  et 
vint  et  luy  ouvry  l'huys  :  avoit  toutevoies^du  feu  en  la 
main,  par  quoy,  sitost  que  le  vit  au  visage,  cognut  que 
c*estoit  son  maistre  et  son  prince,  mais  surpris  d*amiration 
parce  que  le  veoit  en  cest  estât  et  tout  seul  et  à  telle 
heure,  devint  estrangement  esbay,  jusques  à  perdre  sens 
à  peine  et  entendement.  Cognut  bien  toutevoies  que  c'es- 
toit  l'image  de  son  prince,  sa  mesme  parole  et  sa  propre 
figure,  mais  ne  savoit  entendre,  ne  comprendre  Testaran- 
geté  du  cas,  ne  que  tellement  et  en  si  povre  estât  et  en 
telle  misère  et  à  telle  heure,  à  trois  lieues  près  de  Brus- 
selles  où  Tavoit  vu,  n'avoit  que  deux  jours,  il  fust  venu 
si  désolé  devant  son  huys,  et  sans  avoir  oy  onques  de 
nulle  pestilence,  ne  ruyne  en  son  noble  estât,  et  pour  tant 
varioit  en  penser  que  C3  pouvoit  estre  ou  fantommerie  ou 
autre  chose  mauvaise,  car  ne  s'osoit  rasseurer  que  ce  fust- 
il  pour  Testrangcté  du  cas,  ne  nyer  son  personnage  aussy 
pour  la  cognoissance  qu  en  avoit  certaine.  Et  le  duc  alors 
voiant  que  ce  valleton  droit-cy  avoit  ce  débat  en  dedens 
son  cœur,  par  manière  de  variation,  lui  commença  à  dire  : 
«  Loykin,  ne  t  esmaye  de  riens  et  n  ayes  peur  ;  je  suis  ton 
«  maistre  et  ton  propre  seigneur,  mais  n'en  dy  mot  à  ta 
tf  femme,  no  à  autrui.  Va  tout  à  haste  et  me  cuevre  un 
«  lit,  car  il  convient  que  je  repose  et  dorme  un  peu  après 
«  l'aventure  de  la  nuit  passée,  qui  m'a  esté  bien  sauvage, 
«  mais  tu  n'en  sauras  plus  pour  l'heure.  Va  et  fay  que  je 
«  dorme,  et  me  fay  faire  du  feu.  » 

Quant  Loykin  avoit  le  rasseurement  de  son  maistre  par 
sa  vive  parole  que  bien  cognoissoit  de  longtemps,  à 
prièraes  se  tint  à  certain  que  c'estoit-il,  et  partant  le  plus 

joieux  que  fut  onques  de  lui  pouvoir  faire  service  de  sa 
povreté,  alla  à  coup  faire  lever  sa  femme,  lui  fit  couvrir  un 
lit,  fit  accroire  que  là  avoit  un  des  hommes  du  monde  que 
mieux  aimoit  et  à  qui  plus  estoit  tenu,  et  que  pourtant  elle 
mist  et  tirast  avant  tout  ce  qu'elle  avoit  de  bon,  draps  et 
robes,  pour  le  couvrir,  et  de  beaux  oreilliers.  Sy  le  fit  ainsi 
la  femme,  et  le  duc  se  coucha  tout  vestu,  mais  très-bien 
couvert  et  chaudement.  Et  là  je  le  laisse  jusques  tantost 
cy-après  et  m'en  vois  à  ces  doloreux  chevaliers  de  Croy 
qui,  sans  nulle  variation  et  sans  quelque  empescement  que 
fortune  y  sçust  mettre,  pensoient  avoir  leur  maistre  em- 
près  eux,  le  soir  que  leur  avoit  mandé,  car  avoit  appris 
que  sa  parole  estoit  un  seyeau  ^  de  vérité  permanente  à 
tousjours  et  que  jamais  n'avoit  fraudé,  ne  déçu  nulluy  de 
son  couvent.  Sy  s'estoient  allés  [loger  eux  trois  privéement 
«ans  page  et  sans  vallet  en  un  logis  propre  à  leur  estât,  et 
là  espérant  la  venue  de  leur  maistre  à  très-petite  compa- 
gnie aussy ,  ce  pensoient,  firent  appointier  le  soupper  et  ne 
fiavoient  encore  le  quart  du  meschief  qui  estoit  advenu. 
Sy  ascoutoient  tousjours  et  avoient  l'oreille  au  vent  pour 
oyr  sa  venue  et  mirent  les  yeux  soigneusement  en  œuvre 
aprèsluy,tantquele  jour  commença  fort  àpasseret  lanuyt 
à  survenir  noire  et  hideuse,  pleine  de  bruyne  et  de  verglas, 
qui  moult  leur  sambloit  dure  et  pleine  de  périls,  et  com- 
mençoient  entrer  en  fantaçie  et  en  divers  pensemens, 
comment  et  pour  quoy  il  pouvoit  tant  mettre  à  venir,  vu 
que  jà  estoit  noire  nuyt  et  que  le  temps  estoit  dur  et  mau- 
vais, la  terre  pleine  de  périls  et  de  dangers  pour  cause  du 
desgel  et  des  glaces  fondues,  et  que  l'aller  par  les  champs, 
par  tel  temps,  n'estoit  pas  chose  duisant  à  lui  un  si  haut 

*  Sepeau  pour  seigneau,  un  seing  de  vérité. 

prince.  Sy  en  furent  annuyeux  en  cœur  et  s*appensarent 
d'aller  au  devant  deluy,  et  espérant  que  de  bonne  aventure 
le  trouveroient  en  chemin  si  Dieu  le  préservoit  d'encom- 
bre, prirent  torches  allumées  et  lanternes  et  allarent  sur 
le  grand  chemin  de  Brusselles,  cuidans  tousjours  le  ren- 
contrer de  pas  à  autre.  Aucuneffois  s'arrestèrent  tout  quoy 
et  crioient  tout  haut,  pensans  qu'il  les  pust  contrehuer, 
puis  cheminèrent  un  peu  plus  avant,  et  en  firent  autre- 
tant  et  sans  fruit.  L'autre  fois,  l'un  de  eux  retourna  cou- 
rant en  la  ville  pour  savoir  si  venu  pourroit  estre  par  une 
autre  porte,  ainsi  que  gens  prennent  aucunes  fois  diverses 
addresses,  mais  n'en  apprist  nouvelles  :  sy  retourna  arrière 
vers  les  autres  et  leur  fit  recort  de  ce  que  trouvoit.  Bedou- 
blèrent  leurs  cris  et  les  renforcèrent,  divisèrent  leurs  che- 
mins et  les  séparèrent  d'ensamble,  chacun  sa  torche  allumée 
en  la  main  pour  descouvrir  le  pays  haut  et  bas,  adfin  de 
quelque  costé  que  venir  pust,  il  perçust  leur  lumière  et 
leur  queste;  se  mirent  en  tous  léaulx  devoirs  et  en  toute 
vraye  et  cordiale  ostension  et  douleur  après  lui,  non  pas 
pour  un  quart  de  heure,  ne  pour  une  demie,  mais  par  trois, 
quatre,  cinq,  six  heures  durant ,  raindissans  *  parmy  les 
champs  comme  gens  désolés,  comme  gens  sans  mesure  et 
sans  règle,  pleins  de  rage  et  de  désespoir,  pleins  d'amer- 
tume et  de  mérancolie,  pleins  de  clameurs  et  de  desvoye- 
ment  de  sens  et  de  paroles  Qt  de  vertu  et  de  courrage  et 
de  tout  bou  entendement,  parce  que  veoient  bien  et  perce- 
voient  que  lattente  après  lui  estoit  nulle  et  que  la  faute 
qui  en  estoit,  devoit  estre  causée  en  un  merveilleusement 
p^rand  cas  duquel  ils  doutoient  le  mal  durement  et  le 
meschief  et  à  très-amère  et  doloreuse  la  fortune,   car 

'  Raindissans,  courant, bondissant. 

voyans  passer  sept,  huit,  neuf,  dix  heures  et  non  oir 
riens,  onze  et  douze  heures  et  estre  demorés  à  faute,  n'est 
nul  qui  crust,  ne  qui  comprist  en  lui  quelles  amères  et 
doloreuses  lamentations  ceste  gens-cy  firent,  quelles  lar- 
moyeuses  clameurs  et  paroles  produiront  de  leur  sein, 
souverainement  le  seigneur  de  Croy ,  bon  gros  léal  homme, 
qui  tant  longuement  l'avoit  servi,  tantl'avoit  aimé  et  appris 
à  eognoistre,  tant  avoit  reçu  d'honneurs  et  de  bienfais  en 
son  service,  tant  de  hautes  auctorités  et  de  gloires  desoubs 
ses  èles,  et  maintenant  se  veoit  à  tel  désespoir,  en  telle 
peur  et  perplexité,  comme  pour  l'avoir  perdu  noyé  par 
adventure  en  un  fossé  ou  mort  de  quelque  autre  maie 
adventure,  le  prince  du  monde  plus  à  plaindre,  le  prince 
du  monde  plus  recommandable  et  le  plus  digne  d'estre 
aimé  et  chéry  et  plus  plaint  après  sa  mort.  Certes,  sans  soy 
occirre  de  main  propre,  ne  pouvoit  estre  vue  plus  piteuse, 
ne  plus  desconfortée  créature  de  lui  qui  fondoit  en  larmes 
et  en  amers  regrès  plus  encore  dedens  son  cœur  que  par 
les  yeux,  jà-soit-ce  que  largement  en  monstra  par  dehors; 
car  lui  chut  en  cœur  (et  n'en  pouvoit  nullement  dehors) 
que  son  maistre  véritablement  estoit  party  de  Brusselles  et 
s'estoit  mis  en  chemin  pour  venir  vers  eux,  comme  leur 
avoit  fait  dire,  et  pour  tant  considérant  le  péril  du  temps 
et  de  la  noire  nuyt  ne  pensoit  autrement,  fors  que  la  maie 
aventure  lauroit  mené  à  la  maie,  dure  et  confuse  mort 
parmy  les  champs,  là  où  il  pouvoit  avoir  cent  causes  et 
cent  manières  diverses  pour  y  parvenir. 

Messire  Jehan  de  Croy,  qui  riens  moins  ne  sentoit  de 
douleur  que  son  frère,  se  lamenta  aussi  assez,  mais  consi- 
dérant qu'en  un  trouppeau  de  gens  où  tout  chacun  fait  du 
malade  et  chacun  du  piteux  et  du  desconforté,  n'y  a  nul 
qui   puisse  aidier,   ne  r^ecourir  l'un  l'autre,  s'avisa  de 


370  CHRONIQUE 

faindre  et  de  restraindre  un  peu  son  annuy  pour  venir  à 
son  frère  en  secours,  qui  vouloit  jetter  la  manche  après  la 
coigniée  et  donnoit  tout  perdu,  honneur  et  hon  temps,  et 
d'autant  comme  ledit  seigneur  de  Croy  se  desconfortoit, 
d'autant  le  reconfortoit  son  frère  messire  Jehan  et  lui 
donna  les  raisons  contraires  par  lesquelles  il  argaoit  et 
lui  monstroit  salut  et  prospérité  en  son  maistre,  et  tout 
premier  lui  allégua  que  possible  estoit  que  le  dauphin 
Teust  vaincu  et  détenu  par  prière  et  eust  obtenu  de  lui 
grâce  et  pardon  pour  le  conte  de  Charolois  son  fils,  et  par 
ainsi  auroit  eu  cause  de  non  estre  venu,  laquelle  raison  le 
seigneur  de  Croy  solvoit  et  reboutoit ,  disant  :  t  S'ainsi 
€  fust,  tantost  il  eust  envoyé  devers  nous  pour  non  nous 
«  mettre  en  attente  après  lui.  »  Disoit  après  messire 
Jehan  :  «  Et  quant  il  seroit  party  de  la  ville  et  mis  en 
«  chemin  pour  venir  çà  envers,  sy  est-il  possible  que 
«  voiant  que  la  nuit  Ta  surpris  et  que  les  chemins  sont 
f  périlleux  et  n'a  guères  de  sieute,  il  sera  demoré  quelque 
«  part  en  un  village  jusques  au  jour  venu,  et  puis  en- 
«  voiera  droit-cy  ou  viendra  personnelloment,  et  ne  me 
«  peut  sambler,  ne  ne  croy  pas,  où  que  fortune  le  peut 
«  avoir  mené,  que  Dieu  là-sus  jamais  labandonne,  ne  que 
«  jà  sa  miséricorde  lui  seuffre  meflFaire,  ne  mésadvenir. 
«  Il  est  prince  humain  et  piteux,  dévot  et  bon  crestien, 
a  plein  de  bonnes  taiches  et  de  nobles  mœurs,  et  surtout  il 
«  aime  et  honneure  Dieu  et  Sainte  Église  :  sy  me  samble 
«  impossible  que  Dieu  ne  le  préserve  et  ne  le  garantisse  où 
«  qu'il  soit.  Il  l'a  sauvé  en  tant  mains  évidens  périls,  en 
«  maintes  espoentables  aventures  moult  estranges,  armé 
«  et  désarmé,  en  eaue  et  en  feu,  en  batailles  et  conflictions 
«  de  peuples.  Et  à  l'autre  lez,  madame  de  Charolois  qui 
«  est  la  riens  au  monde  que  plus  il  aime  et  pour  qui  il 

f  feroit  plus,  qui  le  peut  avoir  détenu,  et  n'est  merveille 
«  s'il  a  fait  pour  elle  pour  cause  du  fruit  qu'elle  porte,  si- 
c  que  ne  nous  desconfortons  point,  et  tournons  le  feuillet 
c  et  le  mettons  au  meilleur,  car  certes  le  cœur  me  dit  : 
c  nous  en  aurons  bonnes  nouvelles  et  bien  tost.  »  En  tels 
termes  et  manières  de  parler  passèrent  toute  celle  longue 
nuyt,  aussy  angoisseux  à  leur  lez  comme  leur  maistre  au 
sien,  et  ne  burent,  ne  ne  mangèrent  onques  chose,  fors  que 
sur  le  point  du  jour,  ils  prirent  un  peu  de  repos  pour 
remettre  nature  aucunement  en  sa  paix.  Donc,  tantost 
après,  le  message  que  le  duc  envoia  vers  eux,  le  povre  bon- 
homme vint  en  la  ville  et  demanda  après  le  seigneur  de 
Croy  et  lui  dist  ce  que  le  duc  lui  avoit  chargé,  non  pas  qu'il 
sçust  que  ce  fust  le  duc,  mais  un  homme  de  bien  qui  s'es- 
toit  chauffé  en  sa  maisoncelle,  et  lui  conta  tout,  quoy  et 
comment,  et  comment  il  estoit  addoubéet  mal  mis,  etestoit 
mort  de  faim  et  de  froit  et  de  mille  autres  mésaises  que 
tous  vous  avez  oys  de  mot  à  autre  par  le  conte  de  ses 
aventures. 

Et  pour  ce  qu'à  tout  il  convient  satisfaire  au  mieux  que 
Ton  peut,  sy  est-il  bien  licite  maintenant  de  retourner  à  la 
doloreuse  court  que  j'ay  laissée  longuement  là  où  les  sous- 
pirs  et  mérencolieux  pensemens  estouffent  les  cœurs  des 
haulx  hommes,  princes  et  barons,  relenquis  sans  pasteur 
et  sans  chief,  ne  scèvent  comment.  Et  tout  premier  le 
noble  dauphin  viennois  qui  de  ceste  aventure  se  tourmen- 
toit  sur  tous  autres  pour  cause  de  son  intérest.  Sy  furent 
tous  les  haulx  hommes  d'entour  de  lui  et  généralement 
toute  autre  manière  de  gens  de  tous  estats,  nobles  et  gens 
d'église,  et  espécialement  les  plus  sages  se  trouvèrent  les 
plus  désolés  et  les  plus  au  bout  de  tous  sens.  Le  conte 
d'Estampes  d'aventure  n'y  estoit  point  pour  celuy  temps. 

Non  estoit  le  duc  de  Clèves,  ne  beaucoup  d'autres  grans 
barons  de  lostel  qui  s'en  estoient  allés  l'un  cy,  l'autre  là  en 
leurs  diverses  affaires,  et  n'y  avoit  que  le  manssal  de 
Bourgongne,  de  qui  proprement  on  se  pust  bien  aidier  en 
fait  de  sens,  et  le  seigneur  de  Rochefort  lequel  hastivement 
toute  nuyt  envoya  vers  son  maistre  le  conte  d'Estampes 
lui  signifier  le  cas  advenu  et  prier  que  hastivement  il  se 
rendist  en  court,  car  il  y  feroit  bonbesoing.  Sy  y  vint  ledit 
conte  dedens  un  jour  ou  deux,  et  le  laisse  là  et  me  retourne 
au  marissal  de  Bourgongne  qui  grande  et  singulière  auc- 
torité  avoit  avec  le  dauphin  pour  cause  du  sens  de  lui  et 
de  sa  conduite  et  que  le  veoit  estre  un  chevalier  de  vertu. 
Sy  prist  toute  sa  retraite  maintenant  sur  lui  ledit  dauphin 
pareillement  et  toute  la  court,  et  fut  avisé  et  conclu  que 
ledit  mareschal,  ensamble  le  seigneur  de  Montaban,  le 
bastard  d'Ermignac  et  Jehan  Coustain,  premier  vallet  de 
chambre  du  duc,  ces  quatre,  deux  heures  devant  jour, 
monteroient  à  cheval  pour  estre  au  point  du  jour  à  Nostre- 
Dame  de  Haulx  ;  car  après  que  le  duc  s  estoit  ainsi  emblé 
et  perdu,  Jehan  Coustain  avoit  accusé  et  dit  comment  son 
maistre  le  duc  avoit  mandé  par  lui-mesme  au  seigneur  de 
Croy  et  à  son  frère  que  hastivement  ils  se  rendissent  à 
Haulx  et  que  droit-là  l'attendissent,  et  par  ainsi  ne  pen- 
soient  autrement  fors  qu'il  dust  estre  là.  Donc,  pour  le 
trouver  au  lit,  premier  que  d'aventure  il  se  transportait 
autre  part  plus  loings,  ce  que  fort  craignoit  le  dauphin, 
leur  fut  commandé  que  dès  quatre  heures  au  matin  fussent 
à  cheval  pour  aller  audit  Hal  et  là  faire  leurs  remons- 
trances  et  déprécations  de  par  lui  à  son  bel  oncle,  telles 
que  avoient  esté  avisées  estre  propres  au  cas,  tant  pour  son 
propre  honneur  qui  tant  estoit  cler  par  le  monde,  comme 
pour  le  bien  publique  de  sa  maison  et  de  toute  sa  seignou- 

rie.  Sjr  acceptèrent  les  dits  chevaliers  libéralement  la 
charge  et  de  bon  cœur,  et  estoit  bien  leur  intention  de  eux 
y  acquiter  bien  à  leur  pouvoir,  et  de  fait  partirent  le 
mardy  bien  matin,  à  l'heure  qui  estoit  dite,  et  s'en  allèrent 
è.Hal  et  y  arrivèrent  à  l'heure  que  le  jour  se  descouvroitet 
s'enquérarent  du  logis  des  trois  chevaliers,  lequel  trouvé, 
allèrent  vers  eux,  cuidans  bien  que  le  duc  n'en  fust  guères 
loings  et  leur  demandèrent  de  Testât  de  leur  maistre,  mais 
voians  le  desconfort  qui  estoit  en  eux  et  que  eux-mesmes 
n'en  savoient  note,  ne  chant,  se  commencèrent  à  esbayr 
plus  qu'onques  mais,  et  acueillir  en  leurs  cœurs  toutes 
diverses  tristeurs  et  mérancolies.  Donc,  si  lesCroys  avoient 
fait  aucuns  argumens,  ne  doubtes  la  nuit  passée,  cestes 
gens  droit-cy  maintenant  n'en  firent  onques  moins,  ains 
plus  tost  les  amplièrent  et  accrurent.  Sy  eust-on  vu  droit- 
là  une  piteuse  et  triste  assamblée  de  chevaliers  et  une 
desconfortable  convention  de  baronnie,  dont  les  parlers 
estoient  piteux  et  les  pensemens  aigres  comme  la  mort,  et 
ce  que  maintenant  donna  plus  de  desconfort  au  seigneur 
de  Croy,  c'estoit  quant  il  perçut  que  Jehan  Coustain,  la 
garde  et  fermoer  des  secrets  de  son  maistre,  lequel  il  pen- 
soit  devoir  estre  avecques  lui,  lui-mesme  n'en  savoit  riens 
*  et  en  estoit  en  queste  avecques  les  autres.  Lors  tout-à- 
certes  lui  chut  la  tristeur  en  son  âme  et  lui  fît  serrer  le 
cœur  et  estraindre,  et  les  veines  remplir  de  mérancolie, 
jetta  maint  dur  et  piteux  souspir,  forma  maint  doloreux 
hélas,  et  donnoit  tout  à  perdu  maintenant,  quant  et  Jehan 
Coustain  et  toute  la  court  veoit  estre  ignorant  comme  lui 
de  leur  prince  et  maistre,  n'y  avoit  jamais  plus  d'espoir, 
ne  d'attente.  Sy  furent  teUement  esbays  trèstous,  et  si  ar- 
rière de  leurs  sens  que  n'y  avoit  celui  qui  sçust  mettre 
avant  chose  de  faire,  ne  de  conseillier,  qui  utile  leur  sam- 

blast,  mais  tous  entrepris  de  Tun  l'autre  demorrèrent  là 
estiquiés  comme  statues  de  bois  ou  de  pierre,  sans  sam- 
blant  de  vie. 

Le  seigneur  de  Montaban  et  le  bastard  d'Ermignac, 
voians  Tesbahissement  qui  estoit  à  Hal  et  que  droit-là  n'a- 
voient  que  faire  puisque  le  duc  n'y  estoit  point,  jugèrent 
plus  estre  expédient  de  retourner  vers  leur  maistre  que  de 
l'aller  nulle  part  quérant,  et  laissant  là  le  mareschal  de 
Bourgongne  avecques  le  seigneur  de  Croy,  retournèrent 
vers  Brusselles,  là  où  en  venant  mettoient  en  termes  beau- 
coup de  choses  par  manière  de  devise  et  selong  leurs  diver- 
•ses  considérations,  et  disoit  l'un  par  manière  de  demande  : 
«  Ne  seroit-ce  que  nous  voions  droit-cy  jamais  un  per- 
c  sonnage  fait  à  la  main  pour  exemplier  nostre  maistre  et 
«  nous  autres,  tout  ainsi  qu'on  bat  le  chien  devant  le  lion, 
€  ou  pour  se  délivrer  de  nous  de  céens  pour  les  charges 
«  et  dangers  en  quoy  on  en  est?  C'est  un  merveilleusement 
a  subtil  monde  par  deçà,  et  y  sont  les  honmies  graves  et 
«  de  parfont  regart,  et  souverainement  le  duc  est  un 
«  prince  dont  le  sens  et  les  mœurs  font  à  craindre.  Sy  nous 
«  duit  bien  d'avoir  nos  yeux  devant  nous  et  de  cognoistre 
«  à  qui  nous  avons  à  faire.  Ce  ne  sont  point  enfans,  ne 
«  gens  de  légier  mouvement,  comme  en  beaucoup  de  lieux 
«  aiUeurs  :  que  vous  en  samble-il?  mon  ymagination 
«c  pourroit-elle  avoir  lieu?  »  Lors  dist  l'autre  :  «  Tout  est 
«  possible,  et  n'est  pas  chose  sauvage  de  l'avoir  ymaginé, 
«  mais  trop  difficilement  créroye  que  ainsi  en  fust,  pour 
«  cause  que  le  personnage  est  trop  au  vif  et  trop  apparant 
«  à  péril.  Sy  ne  cuidiez  pas  que  nul  prince  sage  se  jouast 
«  de  sa  vie  et  de  son  honneur  ainsi  par  fiction  et  par  per- 
«  sonnage  forgié,  et  mesmes  quant  le  vouldroit  et  cuideroit 
«  faire,  sy  l'apperceveroit-on  tout  autrement  et  ne  s'en 

c  melleroient  point  les  sages  si  au  vif  comme  maintenant 
«  font;  et  pourtant  ne  peut  estre  vraysamblable  que  ainsi 
€  en  soit,  ains  me  doubteroie  que  Dieu  ne  Teust  souffert 
€  advenir  devant  nos  yeux,  tout  propre  pour  nous  et  pour 
«  nostre  maistre,  adfin  de  lui  donner  cognoissance  de  son 
€  devoir,  par  figure  et  par  exemple  de  cecy,  et  de  le  faire 
c  devenir  tel  envers  son  père,  comme  le  duc  monstre  à 
€  son  fils  quel  il  doit  estre  envers  lui ,  car  tout  est  une 
«  matère  ceste-cy  et  celle  de  nostre  maistre,  mais,  par 
c  saint  Jehan,  ce  maistre-cy  le  duc  est  un  compagnon  à 
c  qui  ne  faut  pas  que  son  fils  se  joue.  Il  y  auroit  mau- 
€  vaise  parchon,  nous  le  perchevons  bien,  et  par  ainsi  je 
t  cuideroie  mon  opinion  plus  saine  que  la  vostre.  Toute- 
€  voies,  comment  que  ce  soit,  c'est  une  grant  plaie  et  dolo- 
«  reuse  et  dont  le  meschief ,  s'il  n'est  raddoubé  bien  tost, 
t  pourroit  bien  cheoir  pour  une  grant  part  sur  nos  es- 
€  paules.  »  En  tels  termes  et  devises  s'aDèrent  entre- 
oublians  ces  deux  seigneurs  jusques  h  venir  à  Brusselles 
devers  leur  maistre,  lequel  trouvèrent  séant  à  table  et 
emprès  lui  un  jeusne  chevalier  bien  amé  du  duc,  nommé 
messire  Philippe  Pot.  Sy  lui  firent  recort  de  ce  que  trouvé 
avoient,  qui  n'estoit  guères  de  chose,  ains  très-povre  et 
deeconfortable,  et  ne  lui  sçurent  dire  autre  cliose,  fors  que 
le  seigneur  de  Croy  et  les  autres  n'en  savoient  riens  et 
qae  tous  estoient  et  avoient  esté  toute  la  nuyt  passée  à 
désespoir  et  en  extrémité  d'annuy.  De quoy  ledit  dauphin, 
aveuc  ce  que  par  avant  avoit  esté  doloreux  et  plein  de 
regrets,  maintenant  se  crucifia  plus  dix  fois,  et  s'aban- 
donnoit  à  tout  désespoir,  pareillement  comme  les  autres. 
Quant  la  ducesse  entendy  le  retour  du  seigneur  de 
Montaban,  prestement  monta  en  la  chambre  du  dauphin 
pour  lui  demander  des  nouvelles,  car  cuidoit  qu'il  dust 

avoir  trouvé  le  duc  et  parlé  à  lui,  de  laquelle  chose,  quant 
elle  senty  que  riens  n'estoit  et  que  ledit  de  Montaban  ne 
vouloit  riens  cognoistre,  mais  faisoit  à  entendre  moult  de 
choses  sauvages  de  ceux  de  Croy,  elle  qui  estoit  subtille  et 
ymaginative,  pensa  tantost  que  ce  fut  un  personnage  fait 
à  la  main  et  que  le  duc  fist  les  grimaces  et  samblansd'estre 
perdu,  adfîn  de  se  faire  plus  prier  pour  revenir,  et  que 
pour  tant  pour  mieux  conduire  subtillement  ce  personnage, 
il  devoit  avoir  instruit  lesdits  de  Croy  à  ce  faire,  pour  tant 
plus  esbayr  les  uns  et  les  autres  qui  iroient  quérans  :  sy  ne 
s'en  pouvoit  faindre  elle-mesme  qu  elle  ne  le  dist  et  que 
c'estoit  voirment  un  personnage  f orgie,  et  en  hochant  la 
teste  à  demi  une  risée,  ne  faisoit  nulle  estime  du  rapport. 
N'en  prirent  point  toutevoies  d'argu  contre  elle,  mais  par 
belles  paroles  et  douces  lui  respondirent  que  la  vérité  y 
estoit  trop  au  vif  de  par  sa  mère  et  qu'elle  s'en  percevroit 
trop  à  tost,  et  à  tant  la  laissèrent,  et  elle  s'en  retourna  en 
sa  chambre  et  prist  congé  du  dauphin,  lequel,  quant  vit 
que  ces  deux  droit-cy  estoient  allés  ainsi  à  faulte  et  sans 
avoir  appris  nouvelles  aucunes  de  son  oncle,  practiqua 
aveuques  le  jeusne  chevalier  de  le  renvoier  après  luy  ar- 
rière et  derrière,  tant  et  si  longuement  qu'il  le  trouvast  vif 
ou  mort  et  qu'il  lui  en  pust  rapporter  nouvelles  certaines. 
Sy  en  prist  la  charge  ledit  chevalier  et  montant  à  cheval 
vint  arriver  h  Hal  bien  tard,  cuidant  avoir  trouvé  encore 
droit-là  le  seigneur  de  Croy,  lequel  en  estoit  party ,  et  pour 
tant  pour  la  nuyt  qui  faisoit  noire  et  qu'il  ne  savoit  quel 
part  s'en  estoit  allé,  estoit  constraint  de  faire  là  son  giste. 
Donc,  au  plus  matin,  ainsi  qu'il  s'en  alloit  vers  Halsen- 
bergue,  trouva  l'hoste  dudit  de  Croy  qui  venoit  de  le  con- 
voier,  et  à  celuy  il  apprist  où  celuy  de  Croy  estoit,  mais 
venu  au  dit  Halsenbergue,  trouva  celuy  de  Croy  party 


DE  CHASTELLAIN.  277 

auBsi,  et  lui  dist-on  que  allé  s'en  estoit  à  Geneppes  avec- 
ques  aucuns  autres.  Sy  estoit  force  audit  jeusne  chevalier 
de  demorer  là  celle  nuyt  encore,  jusques  au  plus  matin,  et 
lops  s'appensoit  à  lever  de  telle  heure  que  le  duc  trouveroit 
encore  au  lit,  comme  il  fit  et  comme  prestement  vous  en 
aurez  le  conte. 

CHAPITRE  LI. 

Comment  messire  Philippe  Pot  réconforta  le  dao  de  Bourgongn^e , 
et  fist  si  bien  qu'il  retourna  à  Brusselles. 

Comme  le  duc  donques  avoit  reposé  un  peu  en  la  mai- 
son de  son  bracconnier,  se  leva  prestement  et  s'en  alla  en 
Tesglise,  en  laquelle  pour  oïr  messe*  se  mist  en  un  anglet 
obscur  affin  de  non  estre  cognu,  et  fit  là  ses  dévotions,  et 
après  ce  fait,  dist  à  Loykin  qu'il  le  menast,  ne  sçay  où,  en 
une  hostelerie  non  fort  commune.  Sy  le  fit  ainsi  ledit  brac- 
connier, et  là  se  tint  le  duc  tout  celuy  jour  jusques  à  la 
venue  du  seigneur  de  Croy,  lequel  il  pensoit  bien  que 
venroit  après  lui.  Aussi  fit-il,  car  sur  l'après-dlner,  il  y 
arriva,  ensemble  le  mareschal  de  Bourgongne  et  son  frère, 
un  après  autre,  comme  gens  muciés  *.  Sy  seroit  piteuse 
chose  à  conter  les  termes  et  manières  que  tinrent  ces  che- 
valiers droit-cy,  quant  trouvèrent  leur  maistre  en  celuy 
estât,  et  duquel  encore  n'osoient  faire  samblant  de  le  co- 
gnoistre,  ne  de  lui  faire  honneur.  Leurs  yeux  ploroient 
de  joye,  et  leur  cœur,  de  pitié  de  l'avoir  recouvert.  Sy  n'en 

'  Ce  fût  vers  cette  époque ,  selon  un  historien  de  Notre-Dame 
d^Alsemberg^,  et  yraisemblablemênt  en  souvenir  de  Taventure  racontée 
par  Chastellain,  que  le  duc  Philippe  fit  placer  dans  le  chœur  de  cette 
église  une  verrière  ornée  de  ses  armes. 

*  Comme  gens  niuci(^s,  comme  gens  qui  ne  veulent  pas  être  connus. 

feray  autre  récitation  fors  seulement  que  prestement  il 
party  de  là  et  aveuc  eux  s'en  alla  celle  vesprée  logier  au 
chasteau  de  Geneppes  auquel  messire  Philippe  Pot  le 
trouva  à  la  prochaine  matinée,  levant  du  lit,  mais  pour 
ce  que  le  mareschal  de  Bourgongne  estoit  là  et  auquel  ne 
vouloit  communiquer  de  son  droit  secré,  le  renvoia  devers 
le  dauphin  et  devers  tous  ceux  de  son  hostel,  leur  dire  que 
de  luy  ne  fussent  en  seing,  ne  n'en  fissent  enqueste  nulle 
de  staves*,  car  s'en  alloit  en  Bourgongne  duqiiel  lieu  ne 
bougeroit  d'un  demi  an  entier  pour  homme  qui  lui  en  fîst 
presse,  et  que  si  hardi  que  homme  des  siens  ne  le  suivist 
s'il  n'estoit  mandé,  sur  encourir  son  indignation  mortelle, 
tant  fust-il  grant  maistre.  Disoit  aveuc  ce,  que  au  regard 
du  dauphin,  sou  fait  estoit  tellement  appointié  et  si  seure- 
ment  conduit  que  pour  cause  de  luy,  il  n'estoit  nul  besoing 
qu'il  se  rompist  en  ce  qu'avoit  d'intention  à  faire,  car  non 
seulement  un  païs  lui  estoit  abandonné,  mais  tous,  quan- 
qu'il  en  avoit,  lui  estoient  ouverts,  préparés  et  délibérés 
pour  le  servir,  honorer  et  douter  comme  sa  propre  per- 
sonne, et  par  ainsi  ne  se  de  voit  doloir  de  luy,  ne  estre 
esbay,  si  par  ayr  à  l'encontre  de  son  fils  il  se  vouloit 
absenter  une  espasce  où  que  ce  fust  à  sa  plaisance.  Et  à 
tant  et  à  tel  réconfort,  sans  en  pouvoir  tirer  autre,  party 
le  mareschal  de  luy  et  s'en  revint  à  Brusselles,  là  où 
arrière  il  accrut  la  douleur  du  dauphin  sur  la  première  par 
deux  fois  tant,  et  tellement  qu'onques  grant  homme,  ne 
petit  ne  fut  trouvé  en  si  basse  mérancolie  comme  luy  à 
celle  heure,  car  n'en  savoit  plus,  ne  que  faire,  ne  que  dire, 
et  que  pis  estoit,  n'osoit  monter  à  cheval  pour  aller  vers 
luy  de  peur  de  pargaster  tout. 

*  Je  ne  comprends  pas  ce  mot. 

Or  vint  le  mercredy  matin,  et  messire  Philippe  Pot  vint 
hurter  à  Geneppes  à  la  chambre  du  duc  qui  jà  estoit  levé 
du  lit,  et  lui  raddouboit-on  une  jambe  que  la  nuyt  devant 
avoit  blessée  en  chéant  son  cheval  sur  luy.  By  entra 
dedens  le  chevalier,  et  lui  dist  :  c  Bonjour,  monseigneur, 
t  bonjour,  qu'est  cecy?  Faites-vous  du  roy  Artus  main- 
c  tenant  ou  de  messire  Lancelot?  Que  veut  dire  cecy? 
€  Cuidiez-vous  qu'il  n'y  ait  nuls  messires  Tristans  qui  voi- 
c  sent  par  chemin  et  qui  vous  valent  bien?  Toutevoies,  à 
€  ce  que  je  voy,  ce  n'est  pas  sans  avoir  trouvé  aventure, 
€  car  vous  y  avez  esté,  ce  samble.  »  —  t  En  nom  Dieu, 
<  ee  ay  mon,  ce  dist  le  duc,  j'y  ay  esté  voirement,  vecy 
c  de  quoy,  »  et  monstrant  la  playe  de  son  doy,  se  farsoit 
de  lui-mesme  et  dist  :  c  Pensez  que  là  où  j'ay  pris  cecy, 
€  ij  y  faîsoit  périlleux,  et  ce  faisoit  mon.  »  —  «  De  par 
€  Dieu,  ce  dist  l'autre,  vous  y  avez  esté  voirement,  il  y 
€  pert,  mais  non  forcé.  Pour  tant,  je  ne  voy  mal  dont  vous 
«  ne  garissiez  bien  à  l'aide  de  Dieu.  • — t  Eh  !  non,  si  Dieu 
«  plaist,  ce  dit  le  duc,  je  ne  laisseray  jà  à  porter  armes 
«  pour  ce,  mais  que  le  cas  s'y  offre  ou  par  amour  ou  par 
c  honneur,  i  Et  en  cest  estât  rioient  et  farsoient  l'un 
aveuc  l'autre,  jusques  la  jambe  fut  toute  mise  à  point,  qui 
donnoit  occasion  de  joieuse  entrée  audit  chevalier,  telle 
que  vous  avez  oye,  combien  que  riens  n'en  fust  adverti, 
mais  lui  vint  d'abondance  de  cœur  et  d'aventure,  sans  y 
avoir  pensé,  comme  lui-mesme  le  me  conta.  Et  ainsi  ledit 
jeusne  chevalier,  attendant  que  son  maistre  fust  tout  prest 
et  vestu ,  ne  dist  onques  mot  autre  de  sens  jusques  à  tant 
que  il  vit  son  heure  et  le  point  pour  parler  à  lui,  selon  la 
charge  que  avoit  prise,  pour  laquelle  monstrer  et  mettre 
à  effet  d'un  plein  estomac,  vint  vers  lui  là  où  il  s'estoit  mis 
à  part  pour  l'ascouter,  et  lui  commença  à  dire  ainsi  : 


$80  CHRONIQUE 

a  Monseigneur,  je  viens  du  plus  desconforté  lieu  du 
«  monde  et  en  quel,  sans  faire  relation  de  la  pité  qui  est 
«  en  vos  propres  gens,  j'ay  laissé  le  plus  désolé  fils  de 
•c  roy  qui  onques  nasqui,  ce  croy-je,  parce  que  luy- 
«  mesme  s'attribue  le  meschief  advenu  en  vostre  maison ,  là 
«  où  jamais  par  avant  n'avoit  eu  débat,  ne  rumeur,  fors  à 
«  son  entrée.  Sy  s'en  crucifie,  et  lui  samble  que  aussy  bien 
«  vous-mesme  le  lui  pouvez  imputer  comme  fait  luy,  et 
«  qu'à  ceste  cause  vous  vous  estes  indigné  contre  luy  et 
«  en  tenez  moins  de  conte.  Sy  estes-vous  toutevoies  son 
<K  seul  garant  et  espoir  ^u  il  a  au  monde  et  en  qui  devant 
€  toute  riens  terrienne,  il  a  sa  fiance.  Monseigneur,  pensez 
€  que  ses  mots  sont  piteux  et  ses  pensées  diverses,  les- 
«  quelles  posé  que  point  ne  les  déclaire,  sy  pense-il  toute- 
«  voies  que  ce  personnage  soit  fait  pour  lui  et  qu'on  l'a 
«  fait  afin  de  lenchasser  de  céens  ou  de  lui  monstrer  que 
«  tels  termes  que  vous  tenez  à  monseigneur  vostre  fils,  le 
«  roy,  par  cas  samblable,  peut  et  doit  monstrer  à  luy 
«  aussy.  Et  ainsi  par  monstrer  vostre  querelle  juste  à 
«  rencontre  de  monseigneur  vostre  fils  le  conte,  lui 
«  samble  que  vous  l'accusez  et  que  vous  lui  condempnez 
«  sa  cause  par  exemple.  Monseigneur,  il  y  a  des  consi- 
«  dérations  beaucoup  en  cestui  cas,  et  n'est  pas  sans 
«  cause  si  le  povre  prince  est  bien  esbay,  quant  par 
€  s'estre  venu  rendre  en  vostre  maison,  il  a  acquis  dix 
«  haineux  contre  un  de  paravant  et  a  accru  son  indigna- 
«  tion  par  cent  double,  comme  si  Angleterre  ou  le  repaire 
a  avecques  les  Sarrasins  fust  plus  agréable  à  ceux  de  par 
«  delà  pour  luy  que  vous  seul  qui  plus  estes  cremu  que 
u  aimé,  car  ne  voient  tour  par  quel  ils  le  puissent  ravoir 
«  hors  de  vos  mains  que  par  meschief  ou  par  inconvénient 
tf  comme  ores,  dont  à  Dieu  prègne  pitié,  car  il  est  grande 

«  [cause].  Sy  entent  bien  toutevoies  que  sur  luy  seul  n'eu 
«  tourne  point  le  dommage,  mais  sur  vous  la  honte  et 
«  dérision,  qui,  après  estre  devenu  un  glorieux  viel- 
«  lart,  vous  vous  estordez  en  eage  non  propre  par  légères 
«  petites  passions.  Car  scet  bien  dire  que  par  avant  vous 
t  avoir  vu,  il  veoit  la  terre  estre  remplie  de  vostre  haut 
«  nom,  donc  par  y  voir  changement  maintenant,  il  s'en 
«  donne  merveilles.  Monseigneur ,  il  s'est  venu  rendre  h 
u  vous  principalement  par  const rainte ,  mais  originèlement 
«  pour  la  haute  réputation  qu'il  a  oy  de  vostre  personne, 
«  non  pas  que  ailleurs  ne  se  sçust  bien  retraire,  s'il  eust 
«  voulu,  mais  non  pas  si  à  son  honneur,  ce  entend  bien, 
«  ne  à  son  saluU  Sy  vous  a  fait  le  bras  de  son  garant  et 
«  la  garde  de  çon  honneur,  et  ce  que  divisions  par  longs 
«  ans  ettermes  ont  nourry  en  froideur,  l'un  envers  l'autre, 
«  il  est  venu  mettre  entre  vos  mains  tout  féable  et  asseur 
«  en  amiration  du  monde.  Sy  vous  convient  noter  droit- 
«  cy  que  c'est  œuvre  de  Dieu,  lequel,  avecques  ce  que  de 
«  tous  temps  il  vous  a  donné  honneurs  et  gloires  beau- 
u  coup,  il  vous  a  envoyé  ce  jousne  prince  aussi  pour  estre 
<  moien  entre  son  père  et  luy,  et  le  duire  et  corriger  en 
«  vos  exemples.  Vous  donques  coustumier  de  vivre  ver- 
«  tueusement,  de  faire  œuvres  de  clair  los  dès  vostre 
«  jeusne  eage ,  maintenant  tout  envielly  et  au  plus  fort 
a  de  vostre  estroit  honneur,  j'espoire  que  vous  ne  vous 
tt  desvoierez  de  vos  bonnes  mœurs  et  ne  changerez  vostre 
a  ploy  noble  en  bastarde  nature,  lorsque  sur  tous  mérites 
I  *  passés  et  gloires  obtenues  par  cy-devant,  ce  que  main- 
M  tenant  reste  à  faire,  vous  peut  donner  couronne  et  titre 
t  incomparable.  Monseigneur,  entendez-bien,  car  vray 
«  est,  que  la  plus  part  du  monde  aujourd'huy  a  son  rc- 
•  gard  en  vous,  et  là  où  les  uns  vous  contemplent  par 

«  délectation  de  votre  félicité,   les  autres  par  envie  à 

<  icelle  vous  aguettent  en  Tattente  de  vostre  ruyne,  et 

<  seroit  vostre  décadence  aux  uns  aussi  grant  joye  et 
«  solas ,  comme  à  vos  bienveillans  vostre  duration  et  par- 
t  manence.  Donques,  pour]  non  donner  matière  à  vos 
«  envieux,  en  quoy  ils  puissent  rire,  ne  à  vos  bienveillans 
«  occasion  aussi  de  tristeur,  et  afin  que  les  maintes  grftces 
«  que  Dieu  a  mises  en  vous,  ne  soient  mescognuea,  ains 
«  converties  à  la  gloire  et  louenge  de  luy  et  au  salut  du 

<  monde,  monseigneur,  je  vous  supplie,  il  vous  plaise 
«  rappaisier  vostre  ire;  vous  plaise  mitiguer  un  peu 
c  vosl^e  courrage  qui  s'est  enfelly  encontre  monseigneur 
€  vostre  fils,  non  pas  que  je  vous  requière  de  pardon,  ne 
c  riens  touchant  lui,  car  ne  m'appartient,,  mais  tant  seu- 
«  lement  pour  vostre  propre  paix  et  salut,  et  que  après 
«  vous  estre  revenu  et  remis  en  vostre  tranquillité  de 
«  sang,  vous  pussiez  reconforter  et  remettre  en  sa  bonne 
«  paix  ce  povre  fils  de  roy,  monseigneur  le  dauphin,  qui 
c  après  Dieu  ne  crie  et  ne  désire  que  vous.  Donc,  et  si 
«  luy  ne  vous  peut  movoir,  une  seule  chose  au  moins 
«  vous  doit  traire  à  pité,  qui  vous  touche  à  Thonneur  et 
«  à  Tâme,  c'est  madame  de  Charrolois  qui  n'attent  que 
«  l'heure  de  Dieu,  et  laquelle,  à  cause  du  desplaisir  que 
«  elle  prent  et  rechoit  tous  les  jours,  peut  cheoir  en  l'in- 
«  convénient  de  perdre  son  fruit  et  elle-mesme.  Donc,  vous 
«c  qui  la  devriez  deffendre  à  rencontre  de  tels  accidens, 
«  auriez  mesme  esté  cause  du  meschief ,  en  perpétuel  re- 

^>  proche  et  scandale  de  vostre  maison.  Monseigneur,  vous  • 
t   estes  son  oncle  et  son  père.  La  povre  dame  se  recom- 
«  mande  à  vous  le  plus  humblement  que  peut ,  et  dit 
«    [que]  si  en  faveur  d'elle  vous  ne  voulez  riens  faire  et 
^  que  elle  ne  vous  vaut  tant ,  qu'en  faveur  au  moins 

«  du  fruit  que  elle  porte  et  par  compassion  de  son  povre 
«  ventre,  il  vous  preigne  d'elle  pité,  car  se  doubte  fort, 
a  si  elle  ne  rechoît  nouvelles  de  vous  qui  la  réconfortent, 
«  que  mère,  ne  fruit  ne  verrez  jamais  en  bien.  C'est  ce 
«  quelle  vous  mande  et  ce  que  je  vous  annonce  de  par 
«  elle.  » 

Le  duc  alors,  quant  il  oït  parler  le  chevalier  si  partan- 
nement  de  la  contesse  sa  fille,  le  cœur  lui  attendrit  tout  et 
lui  en  vinrent  les  larmes  aux  yeux  bien  grosses ,  et  tout 
vaincu  de  pité  envers  elle,  se  rendy  à  demi  confus,  non 
pas  tant  en  paroles  comme  en  courrage,  car  non  obstant 
les  belles  raisons  oyes,  sy  n'estoit-il  pas  délibéré  pour  tant 
de  retourner  à  Brusselles  encore,  ains  tenoit  tousjours  son 
propos  d'aller  en  Bourgongne  pour  une  longue  espasce, 
recueilloit  bien  les  points  toutevoies  que  le  chevalier  lui 
avoit  dit  et  les  emploioit  à  proufit  là  où  il  devoit,  mais 
visant  tondis  à  la  cause  de  son  courroux  et  à  la  fin  où  il 
voulait  tendre,  mist  beaucoup  d'argumens  à  rencontre  et 
ne  se  vouloit  condescendre  à  nulle  prière.  Disoit  au  che- 
valier :  «  Si  d'aventure  je  retoumoie  comme  vous  me 
c  requérez  de  par  monseigneur  et  belle-fille,  et  que  je 
«  cognoy  bien  que  pour  luy  il  me  convient  faire  et  lais- 
t  ser,  car  me  sont  bien  ses  prières  commandemens,  sy  y 
«  ai-je  un  regard  que  je  crains  et  pour  lequel  seul  je  le 
«  laisseroie,  c'est  que  aussi  tost  monseigneur  et  belle-fille 
«  me  venront  pendre  au  col  pour  faire  la  paix  de  Charles, 
€  à  quoy  je  ne  suis,  ne  ne  seray  enclin  que  premier  je  ne 
«  lui  aye  fait  sentir  mon  courroux,  et  jà-soit-ceque  belle- 
«  fille  me  gist  en  cœur  plus  que  riens  du  monde ,  et 
«  aimeroie  mieux  mourir  que  de  lui  faillir,  ne  qu'eUe 
«  eust  mal  à  ma  cause,  toutevoies  le  regard  que  j'ay  à  non 
«  vouloir  pardonner  et  que  je  n'en  vueil  point  estre 

«  pressé,  cestui-là  me  fera  faire  ce  que  je  ne  feroie  mie 
«  et  me  sera  occasion  de  mon  eslonge.  » 

«  Déa,  monseigfneur,  ce  dist  le  chevalier  lors,  il  ne  con- 
«  vient  point  tousjours  obéir  à  son  courrage.  Il  convient 
«  ployer  aucuneffois  vers  la  plus  saine  raison  et  rompre 
«  ce  qui  y  est  mal  séant.  Courroux,  en  tout  homme, 
«  trouble  sain  entendement.  Si  vostre  grâce  se  vouloit 
«  incliner  à  prendre  vostre  retour  devers  eux,  et  que  vous 
•  n'ayez  crainte  que  ceste-là,  je  m'offre  et  vous  fay  bon 
«  de  vous  apporter  lettres  escrites  de  leurs  mains  par  les- 
«  quelles  ils  s'obligeront  et  vous  promettront  de  jamais 
«  vous  en  faire  ne  presse,  ne  requeste  si  vous-mesme  de 
€  grâce  et  de  bénignité  ne  leur  donnez  congé  de  vous  en 
t  requérir.  >  Lors  dist  le  duc  :  «  J'en  pourroie  estre  si 
«  bien  asseuré  que  j'en  seroie  plus  tost  conseillié.  »  — 
«  Par  ma  foy,  ce  dist  le  chevalier,  je  me  fay  bon  de  vous 
«  faire  avoir  les  lettres,  et  vous  respons  et  vous  certifie 
«  que  jamais  ne  vous  en  feront  requeste ,  si  ce  n'est  que 
a  eux  soient  informés  premier  que  leur  requeste  vous 
«  pourroit  estre  agréable,  mais  autrement  jamais  ne  s'y 
«  avanceront.  »  —  «  Or  donc,  ce  dist  le  duc  lors,  et  je 
«  vous  en  laisse  convenir.  »  A  tant  de  confort  se  parti  le 
jeusne  chevalier  de  son  maistre,  bien  joieux  d'avoir  tant 
impétré  de  lui,  et  s'en  vint  àBrusselles  là  où  le  desconfort 
estoit  grant  et  l'esbayssement  bien  dur  pour  les  nouvelles 
que  le  mareschal  de  Bourgongne  avoit  apportées  que  à 
toutes  fins  le  duc  s'en  vouloit  aller  en  Bourgongne  et  non 
revenir  de  longtemps.  Sy  alla  prestement  ledit  chevalier 
devers  le  dauphin  et  lui  conta  tout  ce  que  fait  et  besongnié 
avoit  avec  son  raaistre,  lui  conta  la  disposition  de  sa 
personne  et  la  délibération  de  son  courrage,  lequel  toute- 
voies,  par  la  Dieu  aide,  il  avoit  amolli  un  petit  et  fait 

ploier.  Sy  lui  conta  comment  et  quoy  et  tous  les  argu- 
mens  et  les  difficultés  que  mettoit  en  son  retour  à  Brus- 
selles.  Donc,  quant  ledit  dauphin  entendi  que  la  matière 
estoit  si  approchée  du  bien,  et  que  son  retour  ne  tiendroit 
qu'à  cela,  onques  plus  joyeux  ne  fut  et  dist  que  jour  de 
son  vivant  pour  beau-frère  de  Charrolois  ne  feroit  prière, 
si  ce  n'estoit  par  la  condition  que  le  chevalier  y  avoit 
mise,  disant  que  trop  plus  près,  lui  touchoit  à  dur  annuy 
Teslong  du  père  que  ne  faisoit  l'indignation  du  fils,  la- 
quelle par  temps  s'amolliroit  et  se  pourroit  vaincre,  car 
considéroit  et  estoit  bien  son  espoir,  que  quant  il  auroit 
son  bel  oncle  emprès  lui  en  sa  maison  qu'après,  petit  à 
petit,  on  fineroit  aucunement  de  sa  grâce.  Sy  descendy 
prestement  le  dauphin  de  sa  chambre,  et  le  jeusne  cheva- 
lier avec  lui,  [et]  s'en  vinrent  jusqu'à  la  contesse,  qui  triste 
estoit  et  piteuse  à  voir,  car  avoit  perdu  père  et  oncle,  sei- 
gneur et  mary ,  et  [estoit]  en  grant  peur  de  non  les  voir  par 
aventure  jamais  pour  cause  de  son  fruit  qu'elle  craignoit 
fort.  Lors  commença  le  dauphin  à  l'araisonner  et  lui  dire 
que  elle  fist  bonne  chière,  et  que  bonnes  nouvelles  leur 
avoit  envoie  Dieu,  puis  lui  conta  quoy  et  comment  et  tout 
le  démené  du  chevalier,  lequel  mesme  lui  recorda  les  vives 
paroles  que  avoit  eues  avec  le  duc,  et  que  sans  faute,  mais 
qu'il  pust  estre  asseur  du  dauphin  et  d'elle  qu'on  le  lais- 
seroit  en  paix  et  qu'on  ne  lui  feroit  nulles  presses,  ne 
prières,  il  retourneroit  au  bout  d'aucuns  jours,  et  se  vanta 
ledit  chevalier  de  le  ramener.  Sur  quoy  la  povre  contesse 
respondy  que  toute  la  seurté  qu'elle  en  pourroit  faire, 
eUe  estoit  contente  de  la  donner  et  de  l'escrire  et  pro- 
mettre par  sa  main  propre.  Pareillement  sy  fît  le  dauphin, 
et  le  firent  ainsi  et  baillèrent  leurs  lettres  au  chevalier 
qui  arrière  les  porta  à  Geneppes  à  son  maistre  le  duc,  qui 

les  accepta  agréables  et  se  détermina  après  de  faire  par 
conseil  et  bon  avis  sur  tout. 

Or  estoient  durement  honteux  les  deux  frères  de  Croy 
de  quoy  cestui  grant  meschief  estoit  advenu  à  leur  cause 
et  que  le  duc  leur  maistre  prist  si  aigrement  à  cœur  leur 
question  à  rencontre  de  son  fils,  dont  ne  se  réputoient 
dignes,  sinon  en  tant  que  la  raison  estoit  pour  eux  et  que 
tout  prince  doit  deffendre  nobles  gens  de  foule  ;  avoient 
beaucoup  de  regars  en  eux  et  considéroient  que  le  jeusne 
conte  qui  estoit  leur  futur  prince  à  venir,  les  avoit  dure- 
ment contre  cœur,  mais  ne  savoient  pourquoy,  et  pour 
tant  rindignation  que  avoit  maintenant  du  père  à  leur 
occasion,  leur  pourroit  redonder  une  fois,  ce  leur  sambloit, 
en  périUeuse  attente,  car  le  sentoient  aigre  et  fel  en  son 
ayr  et  longuement  dissimulant.  Desplaisans  donques  et 
amèrement  courchiés  du  trouble  et  duquel  pouvoient 
movoir  tant  de  grans  maux,  vinrent  au  duc  et  lui  prièrent 
que  son  plaisir  fust  que  désormais  se  pussent  retraire  en 
leurs  maisons,  car  d  avoir  esté  hommes  de  court  leur 
avoit  procuré  une  triste  fin,  ce  disoient,  et  pleine  de  dur 
annuy,  par  le  discort  d'entre  les  deux,  là  où  ils  vouloient 
garder  la  main  nette  ;  et  leur  desplaisoit  bien  que  tant  en 
estoit  advenu  à  leur  cause  si  amender  le  pouvoient.  Quant 
le  duc  avoit  oy  leur  requeste  et  veoitque  peur  les  incitoit  à 
ce  dire,  demanda  au  seigneur  de  Croy  si  jà  il  estoit  tanné  de 
[le]  servir  et  si  pour  peur  de  son  fils  il  voudroit  abandonner 
le  père  qui  lavoit  nourry  :  «  Nenny ,  ce  dist  celuy  de  Croy. 
«  Monseigneur,  je  ne  suis  point  tanné  de  vous,  mais  je  suis 
a  tanné  de  ma  fortune  qui  me  •bra.sse  indignation  là  où  je 
«  n'eus  onques  desserte  et  me  fait  estre  mal  du  fils  dont 
«  j'aime  le  j)ère  pour  mourir  pour  eux  deux.  »  —  »  Déa, 
«  ce  dist  le  duc  lors,  de  mon  fils  ne  vous  fait  tant  que  de 

«  moy,  je  suis  son  père  et  seray  son  maistre,  et  ne  pense 
H  jamais  abandonner  serviteurs  à  son  appétit.  Du  mien  et 
«  des  miens  j'en  feray  à  ma  guise  et  ne  suis  pas  pour  estre 
«  mis  en  tutelle  d  un  enfant.  Face  après  ma  mort  à  son 
«  appétit  de  ce  qu  il  trouvera,  mais  il  pourroit  bien  faire 
V  tellement  que  chier  trouveroit  rendu  mon  desplaire,  et 
«  que  tous  ceux  et  celles  qui  lauroient  mis  en  ce  train, 
«  en  gratteroient  leurs  testes.  »  Lors  se  rua  h  genoux  ar- 
rière ledit  de  Croy  plus  honteux  que  devant,  car  percevoit 
bien  que  aigre  et  felle  avolt  le  cœur  envers  son  fils,  par 
quoy  doutant  que  la  fin  n'en  fust  toute  outréement  mau- 
vaise, lui  pria  qu'en  riioDueur  de  la  sainte  Passion  de  Dieu, 
il  voulsist  mitiger  son  courrage  envers  son  fils  dont  il 
n'avoit  que  un  seul  et  sur  qui  tant  de  hautes  seigneuries 
et  puissans  pays  s'attendoient  et  prenoient  repos,  et  par 
lesquels  et  par  les  nations  qui  les  quéroient,  le  bien  pu- 
blique de  la  crestienneté  pourroit  recevoir  plaie  de  ruyne 
ou  renforcement  plus  que  de  nuls  autres.  Et  pourtant,  lui 
qui  estoit  venu  à  haut  eage  et  avoit  de  l'honneur  du  monde 
large  portion,  lui  pria  qu'en  ses  vieux  jours  ne  voulsist 
mettre  en  chance  le  trésor  de  son  honneur  acquis,  à  ren- 
contre de  la  jeunesse  de  son  fils  non  corrigée  par  gravité 
experte.  Desquelles  remonstrances  toutevoies ,  jà-soit-ce 
que  possible  estoit  que  le  cœur  lui  en  devenist  tendre,  sy 
n'en  donna-il  onques  response ,  en  quoy  ledit  de  Croy  le 
sentist  ployé  à  vouloir  estre  content,  ne  de  retourner  en 
sa  maison  &  Brusselles,  jusques  à  cestes  lettres  venues  et 
procurées  par  messire  Philippe  Pot  qui  plus  y  fit  tout  seul 
que  tous  ceux  de  son  sang,  princes,  ducs  et  contes. 

Durant  le  temps  de  ceste  indignation,  le  conte  se  tenoit 
tondis  à  Tenremonde,  attendant  que  paix  lui  fust  procurée 
de  la  grâce  de  Dieu  et  des  hommes  ot  souverainement  par 

la  prière  du  dauphin,  car  ne  duc  de  Clèves,  ne  conte 
d'Estampes  n'y  pouvoient  riens,  ce  savoit  bien,  et  mesme 
ne  s'en  daignoit  mettre  en  leur  danger  pour  cause  que  le 
duc  aucunement  l'avoit  menascié  de  le  deshériter  et  de 
donner  sa  succession  à  ses  neveux.  Sy  en  avoit  le  cœur 
gros  encontre  eux,  mais  quant  il  oït  ce,  on  dist  qu'il  de- 
voit  avoir  respondu  :  «  Ahan!  il  n'y  a  ne  neveux,  ne  cou- 
«  sin,  mais  je  ne  sçay  si  grant  au  monde  qui  m'en  osast 
«  détraire  jamais  un  pié  de  terre,  que  ce  ne  fust  à  sa 
«  maie  heure.  »  Or,  le  convient  laisser  encore  à  Tenre- 
monde  et  revenir  à  Geneppes,  sur  la  vertu  des  lettres  ap- 
portées au  duc  par  le  jeusne  chevalier  messire  Philippe  Pot. 
Car  de  trois  ou  quatre  jours  encore  après  icelles  reçues  ne 
se  bougea  du  lieu,  et  n'estoit  homme  osé  venir  devers  luy 
encore  s'il  n  estoit  mandé,  par  quoy,  tout  ainsi  comme  on 
le  perdy  en  sa  maison  et  ne  savoit-on  comment,  tout  ainsi 
y  entra-il  par  nuyt  obscure,  sans  perçoivement  d'àme,  et 
entra  en  sa  chambre.  Lors  prestement  alla  devers  le  dau- 
phin là  où  Tassamblement  estoit  piteux  à  voir  par  multi- 
tude de  belles  paroles;  alla  voir  après  sa  belle-fille  qui 
moult  avoit  grant  joie  de  son  retour,  car  morte  par  avaut, 
ce  lui  sambloit,  estoit  maintenant  resuscitée  en  bien,  ne 
fit  toutevoies  nul  samblant  de  son  mary,  ne  que  riens  lui 
fust  de  son  accident,  mais  seulement  donnoit  à  entendre 
que  la  recouvrance  de  sa  personne  perdue  lui  donnoit 
effusion  de  larmes  dont  ne  se  pouvoit  restraindre,  et  par 
tant  comme  elle  avoit  escrit  et  promis,  ne  quéroit  à  lui 
faire  prière,  ne  requeste  nulle,  sur  l'espoir  qu'elle  avoit 
en  sa  propre  bonté  qui  se  descouvreroit  d'elle-mesme ,  et 
que  le  jeusne  chevalier  messire  Philippe  joueroit  de  son 
personnage  convenablement  en  temps  et  en  lieu  comme  il 
fit,  car  qui  avoit  esté  Finventeur  des  lettres  et  avoit  tout 

conduit  jasques  icy,  luy  seul  aussi  avoit  ceste  matière  en 
bouche  devant  tout  autre,  et  n*y  pouvoit  nuUuy  riens  que 
luy  seul.  Sy  ne  cessa  jour  et  nuyt  de  solliciter  son  maistre 
qu  il  se  voulsist  ploier  et  estre  content  que  le  dauphin  et 
la  contesse  le  pussent  approchier  par  prières,  car  jamais 
ne  s'y  avanceroient,  ce  disoit,  sinon  de  son  gré.  Aussi  le 
longuement  demorer,  ce  disoit,  en  cest  estât  estoit  une 
chose  périlleuseet  de  mauvaise  expectation.  Sy  s'y  enclina 
le  duc  et  octroia  que  les  dessusdis  en  fissent  leur  bon  plai- 
sir, non  pas  qu'il  demandast  l'honneur  d'en  estre  requis 
par  un  si  haut  prince,  mais  pour  donner  à  cognoistre  à 
tout  le  monde  que,  [si]  ce  n  eust  esté  à  l'intercession  et 
presse  de  plus  grant  de  lui,  jamais  n'eust  pardonné  à  son 
fils  premier  que  l'avoir  puny. 


CHAPITRE  LU. 

Comment  le  dauphin  et  la  contesse  de  Charrolois  firent  tant  que 
le  duc  pardonna  son  maltalent  à  son  fils. 

Or  s'en  vint  ce  messire  Philippe  devers  le  dauphin  et 
devers  la  contesse  atout  l'octroy  que  avoit  obtenu,  et  leur 
dist  que  l'heure  estoit  venue  maintenant  que  laborer  pour- 
roient  et  besongnier.  Sy  prist  le  dauphin  la  contesse  par 
la  main,  et  eux  deux,  sans  compagnie  nulle,  vinrent  hurter 
à  l'huys  du  duc  et  entrèrent  dedens,  et  le  duc  adverty  de 
leur  venue  vint  au  devant  du  dauphin  et  se  rua  à  genoux. 
Et  la  contesse  à  l'autre  lez  se  rua  à  genoux  devant  son 
père  et  son  oncle  et  commença  à  plorer  si  abondammeàt 
que  ne  pouvoit  dire  mot.  Lors  prist  &  parler  le  dauphin  et 
disoit  :  *  Beaux  oncles,  vecy  belle-sœur  de  Charrolois,  qui 

«  est  au  point  en  quoy  vous  la  voiez,  et  qui  monstre  bien 

n  par  ses  samblans  quels  sont  les  plaisirs  qu'elle  a  en 

f  cœur.  Je  vous  prie,  beaux  oncles,  par  la  sainte  amour 

«  de  Dieu,  que  vous  vueilliez  pardonner  à  beau- frère 

«  vostre  maltalent  et  le  révoquier  en  vos  yeux.  H  est  re< 

€  pentant  durement  de  son  mesfait  et  s'en  veut  submettre 

«  «n  vostre  mercy.  Beaux  oncles,  vecy  belle-sœur  qui 

«  vous  en  prie,  non  de  bouche,  mais  en  larmes  drues.  Sa 

«  pité  seule  vous  doit  mouvoir  à  estre  humain,  elle  est  en 

a  grant  danger  de  son  fruit  et  de  sa  personne,  et  n'est 

«  merveille  certes,  si  elle  se  domaine  piteusement,  quant 

«  elle  se  sent  privée  de  son  mary  et  encore  que  plus  lui 

«  est  dur  de  le  savoir  en  vostre  indignation.  Beaux  oncles, 

«  je  vous  prie,  ayez  pité  de  belle-sœur,  et  à  sa  requeste 

«  et  à  la  mienne  pardonnez  à  beau-frère.  » 

Et  alors  le  duc  mettant  le  genoul  en  terre  dist  :  «  Mon- 

«  seigneur,  il  n  estoit  pas  besoing  que  un  si  haut  prince 

«  comme  vous,  vous  meslissiez  de   si  meschans   gens 

u  comme  luy  et  moy  sommes.  Monseigneur,  si  vostre 

«  plaisir  estoit  de  vous  en  déporter,  vous  me  feriez  hon- 

«  neur,  car  ne  moy,  ne  lui ,  ne  valons  pas  que  vous  en 

«  prissiez  peine.   Monseigneur,  s'il  vous    plaisoit  m'en 

a  souffrir  convenir,  je  feroye  bien  h  Taide  de  Dieu.  »  — 

«  Et  voirement,  beaux  oncles,  il  vous  convient,  à  la  re- 
«  queste  de  belle-sœur  et  de  moy,  pardonner  à  beau-frère, 

a  et  souffrez  qu'il  viengne  devant  vous,  pour  vous  prier 

«  mercy.  Il  se  mettra  en  tous  les  devoirs  devers  vous  que 

a  faire  pourra  et  ne  lui  adviendra  jamais.  Beau  seigneur, 

a  je  vous  prie,  faites  pour  moy  à  ceste  fois,  je  vous  en 

0  prie.  »   —  «  Monseigneur,  ce  dist   le  duc  lors,  vos 

a  prières  me  sont  commandemens,  je  ne  vous  doy  riens 

«  refuser,  ne  ne  veul,  et  ne  vaux  pas  que  vous  me  priez 

«  de  riens,  mais  s  il  vous  eust  plu ,  j'eusse  mieux  aimé 
«  autrement.  »  —  «  Vraiement,  beaux  oncles,  vous  lui 
«  pardonrez  à  notre  requeste  et  le  nous  promettrez.  »  — 
«  Monseigneur,  vostre  plaisir  en  soit  fait,  puisqu*ensi 
«  vous  plaist.  >  —  c  Grant  mercis,  beaux  oncles,  et  vous 
«  plaist-ilbien  qu'on  l'envoie  querre  et  qu'il  viègne  devant 
«  vous?  »  —  €  Monseigneur,  je  ne  veul  en  rien  contredire 
%  à  vos  plaisirs.  A  ce  qu'il  vous  plaist,  il  feut  bien 
«  que  j'obéisse.  »  Et  à  tant  se  leva  la  contesse  qui  volen* 
tiers  eust  baisié  les  pies  de  son  oncle ,  de  la  joye  qu'elle 
avoit  du  mot,  et  à  tant  retournèrent  devers  leurs  cham- 
bres, le  dauphin  et  elle,  et  le  duc  demora  en  la  sienne 
avecques  messire  Philippe,  lequel  maintenant  voiant  la 
chose  venue  si  avant,  pourchassa  le  parfait.  C'estoit  pour 
faire  venir  le  conte  son  fils  devers  luy  et  de  l'aller  querre 
à  Tenremonde  où  il  se  tenoit  mérancolieux  durement  et 
bien  esbay,  et  non  pas  sans  cause.  Finablement,  le  duc 
consenty  au  chevalier  messire  Philippe  que  le  mareschal 
de  Bourgongne  et  lui  s'en  yroient  devers  ledit  conte  à  Ten- 
remonde et  le  feroient  venir  à  Brusselles,  en  ensuivant 
le  plaisir  de  celui  à  qui  ne  vouloit  riens  contredire,  et  de 
fait  y  allèrent  les  deux  chevaliers  et  le  rainenèrent  à 
Brusselles  tout  droit  devers  le  dauphin,  houséet  esperonné, 
lui  faire  la  révérence  et  rendre  grâces  de  la  peine  qu'avoit 
prise  pour  lui. 

Le  dauphin  reçut  moult  humainement  son  beau-frère 
le  conte  de  Charrolois,  et  après  plusieurs  paroles  servantes 
au  cas  par  manière  de  remonstrance,  l'examina  pour  sen- 
tir quelle  repentance  \l  avoit  du  fait  advenu,  afin  de  pou- 
voir plus  asseurement  respondre  pour  lui  et  laborer  en  sa 
paix,  de  quoy  il  trouva  le  fons  tel  et  si  bon  qu'il  s'en  tint  à 
tout  joieux,  car  réallement  aussi  tant  en  estoit  desplai- 

sant  ledit  conte  en  cœur  que  plus  ne  pouvoit.  Le  duc  sçut 
tantost  la  venue  de  son  fils  et  comment  il  s'en  estoit  allé 
devers  le  dauphin,  lequel  ne  demorroit  guëres,  ce  savoit 
bien,  sans  Tamener  devers  lui,  comme  de  fait  ne  fit;  car 
prestement  descendant  de  sa  chambre,  Tamena  par  la  main 
vers  la  chambre  de  son  père  où  messire  Philippe  Pot 
estoit  entré  jà,  et  lui  estoit  venu  dire  comment  le  dauphin 
lui  amenoit  son  fils,  en  lui  demandant  s'il  lui  plaisoit  bien 
qu  il l'amenast  devant  lui,  mais  tant  furent  prisde  prèsl'un 
de  l'autre  que  le  refus,  ne  le  danger  faire,  n'y  servoit  riens, 
et  alors  le  noble  fils  de  roy  tenant  son  beau-frère  par 
la  main,  lequel  se  rua  à  genoux  et  là  se  tint,  commença  à 
dire  :  c  Beaux  oncles,  je  vous  amaine  beau-frère  de  Charro- 
«  lois,  lequel  est  amèrement  desplaisant  de  ce  qu'il  vous 
«  a  courchié  et  s'en  repent  de  tout  son  cœur,  et  est  venu 
«  pour  vous  en  prier  mercy  le  plus  humblement  que  peut. 
«  Beaux  oncles,  vous  m'avez  promis  autreffois  et  à  belle- 
«  sœur  en  son  absence  de  le  recevoir  à  mercy  et  de  lui 
«t  pardonner,  je  vous  prie  que  maintenant  en  sa  pré- 
«  sence  et  à  ma  requeste,  vous  lui  vueillez  pardonner. 
«  Je  respons  pour  lui  que  jamais  ne  lui  adviendra  et 
«  qu'il  vous  sera  bon  et  obéissant  fils  à  tousjours  et 
a  jamais.  »  Et  Alors  le  duc  qui  tousjours  se  voulut  laisser 
couler  à  terre  du  genou,  lorsque  le  dauphin  le  contre- 
tint  h  son  pouvoir,  lui  alla  dire  le  genou  à  terre  tous- 
jours  :  <  Monseigneur,  il  n'estoit  pas  besoing  qu'un  si 
<  haut  et  si  noble  prince,  comme  vous,  se  mellast  de  si 
«  meschans  gens  comme  moy  et  lui  sommes,  et  ne  valons 
«  point  tant  d'honneur.  Je  vous  supplie  qu'il  vous  plaise 
«  à  vous  en  déporter  et  m'en  souffrir  faire,  car  à  l'aide  de 
«  Dieu,  j'en  feray  bien.  »  —  «  Vraiement,  beaux  oncles, 
u  vous  m'avez  autreffois  promis  de  lui  pardonner,  et  je 


DE  CHASTELLAIN.  295 

«  VOUS  prie  que  ainsi  le  fassiez,  car  il  est  amèrement  re- 
«  pentant  de  son  mesfait.  »  Et  avec  ce  mot,  le  conte 
mesme  dist  :  «  Monseigneur ,  je  vous  prie  très-humble- 
«  ment  et  en  l'honneur  de  la  Passion  de  Dieu,  si  j'ay  fait, 
«  ne  dit  chose  qui  vous  desplaise,  que  de  vostre  grâce  il 
«  vous  plaise  me  le  pardonner  et  me  recevoir  en  grâce  et 
«  en  mercy,  car  j'en  suis  desplaisant  de  tout  mon  cœur  et 
a  jamais  jour  que  je  vive,  plus  ne  m'aviendra.  »  — 
«  Vrayement,  beaux  oncles,  vous  lui  pardonrez  et  n'en 
«  pouvez  reculer  et  je  vous  en  prie.  »  —  t  Monseigneur, 
«  vos  prières  me  sont  commandemens,  je  feray  ce  qu'il 
«  vous  plaira  me  commander.  »  —  «  Et  bien,  ce  dist  lors 
a  le  fils  du  roy,  et  je  le  vous  commande  donques  puisque 
«  ainsi  le  voulez.  »  —  «  Et  bien,  monseigneur,  je  lui 
«  pardonne  par  un  tel  si  que  s'il  y  renchiet  jamais  que 
«  vous  ne  m'en  requérez  plus  et  m'en  souffrez  faire,  et  je 
«  lui  monstreray  comment  un  fils  doit  obéir  à  son  père  et 
«  soy  garder  de  le  courchier.  »  Alors  le  conte  remercia 
humblement  son  père  et  se  leva,  et  fut  la  joye  grant  et 
ouverte  parmy  toute  la  court,  tantost  qui  vola  de  chambre 
en  chambre  et  de  la  salle  parmy  toute  la  ville  et  de  la 
ville  par  tous  les  pays. 

Droit-cy  se  trouvèrent  présens  le  conte  d'Estampes,  mes- 
sire  Adolf  de  Clèves,  le  damoiseau  de  Guéries,  le  bastard 
de  Bourgongne,  le  mareschal  de  Bourgongne,  messire 
Philippe  Pot  et  plus  nul.  Demora  toutevoies  le  conte  de 
Charrolois  longtemps  après,  premier  qu'il  pust  recouvrer 
son  estât  ainsi  que  l'avoit  eu.  Et  de  conmiencement ,  on 
lui  osta  aucunes  personnes  à  qui  on  donna  charge  d'avoir 
esté  moveurs  de  ce  débat,  et  lesquels  on  sentoit  périlleux 
pour  demorer  emprès  lui,  premièrement  le  fils  du  chan- 
celier, le  seigneur  de  Hémeries,  [qui]  fut  privé  de  son  estât 

entièrement  et  n  y  put  onques  revenir  du  vivant  du  père, 
un  autre  escuyer  de  Bourgongne  nommé  Guiot  Duysie, 
honmxe  de  belle  mise  et  de  bon  bruit,  un  autre  nommé 
Guillaume  de  Bisse,  honune  subtil  et  ingénieux,  de  grant 
sens  et  de  conduite,  et  deux  Portingalois,  desquels  cinq, 
les  deux  furent  en  envoies,  Tun  hors  de  tous  les  pays  du 
duc  et  Tautre  en  sa  maison  en  Bourgongne'. 


CHAPITRE  LUI. 

Comment  un  chambellan  du  roy,  nommé  Gk>uffier,  fût  accoaé  et 
mis  en  prison. 

En  ce  temps-cy,  autour  du  roy,  là  où  souvent  se  fai- 
soient  mutations,  avoit  un  gentilhomme  de  povre  maison 
nommé  Gouffier  et  lequel  fortune  avoit  eslevé  jusques  au 
plus  haut  siège  par  estre  prochain  du  roy  depuis  le  très- 
pas  du  seigneur  de  Villequier  dont  cy-devant  a  esté  faite 
mention,  et  fut  cestui  Gouffier  marié  par  volenté  du  roy  à 
la  fille  d  un  noble  baron  nommé  le  seigneur  de  Chaumont 
sur  Loire,  à  laquelle  il  n'estoit  que  pour  la  servir*,  et 
depuis  enrichy  et  venu  à  hautes  possessions  fut  fait  séné- 
chal de  Saintonge.  Or  advient  ainsi  que  fortune,  les  mesmes 
gens  qu'elle  esliève  aveuglement ,  aveuglement  aussi  les 
rejette  en  bas,  et  en  leur  mescognoissance  les  seuffre 

1  Olivier  de  la  Marche  dit  aussi  que  Philippe  mit  pour  condition  à 
cette  réconciliation  que  son  fils  renverrait  deux  de  ses  aerriteurs, 
Guyot  d'Ouzy  et  Guillaume  Biche.  Le  dauphin  retint  de  son  hôtel 
Guyot  d'Ouzy  ;  il  envoya  Guillaume  Biche  comme  espion  à  Paris. 
Olivier  de  la  Marche  portait  les  messages  do  Guillaume  Biche  au 
dauphin.  Après  la  mort  de  Charles  le  Hardi,  Guillaume  Biche  lirra  la 
ville  do  Péronne  à  Louis  XI. 

*  Diane  de  Poitiers  fut  aussi  dame  de  Chaumont. 

abuser  de  leur  exaltation.  Cestui  Ck>uffier  fut  accusé 
envers  le  roy  qu*il  devoit  user  de  sorts  et  de  meschancetés, 
et  aucunement  devoit  contendre  en  sa  personne  à  ce  un 
Florentin  \  argentier  du  roy,  accusé  de  crime  aussi  et  mis 
en  prison  comme  pour  le  feu.  Sy  demora  ledit  Gouffier  en 
prison  par  Tespace  bien  de  trois  mois  que  tousjours  le  roy 
le  faisoit  examiner  adfin  de  venir  à  l'attainte  de  son  cas, 
mais  tant  se  trouva  bonne  son  aventure  que  Ton  n'y  trouva 
riens,  parce  que  ne  voulut  onques  riens  confesser.  Estoit 
son  appaisement  fait  devers  le  roy,  et  le  devoit  le  roy  faire 
mettre  à  délivre  et  le  rappeler  à  son  service  comme  devant, 
car  Taimoit  très-bien  et  estoit  un  escuier  bel  et  net  et  de 
bonne  taille.  Or  advint  que  le  propre  jour  de  sa  délivrance 
et  que  le  capitaine  de  Pierre-Assise,  par  l'ordonnance  du 
roy,  le  devoit  mener  vers  luy,  Gouffier  s'avisa  de  tirer  à 
part  ledit  capitaine  et  lui  va  dire  :  «  Capitaine,  je  voy  que 
«  le  roy  me  mande  pour  aller  devers  luy  et  entens  que 
•<  mon  fait  se  porte  bien.  Je  vous  prie  que  vous  vueilliez 
<(  aller  jusques  &  la  personne  du  roy  lui  dire  aucunes 
♦<  cboses  de  par  moy.  Je  veul  estre  net,  premier  que  je 
M  vuide  d'icy,  de  toutes  choses,  adfin  que  jamais  riens  ne 
v<  puist  estre  demandé,  fay  aucuns  deniers  qui  reposent 
K  soubs  moy,  faits  de  tel  art  et  de  telle  vertu  que  tout  ce 
t  que  je  puis,  ne  sçay  désirer  au  monde,  je  l'ay  et  l'obtiens 
•(  toutes  et  quanteffois  que  je  vueil ,  soit  homme ,  soit 
.1  femme,  soit  un  oyseau  volant  en  l'air,  soit  un  poisson 
<x  au  fons  de  la  rivière,  soit  une  beste  sauvage  en  la 
H  forest,  ou  quelque  chose  que  ce  soit.  Je  m'en  suis  joué  et 
'  en  ay  fait  mon  passe-temps.  Le  roy  s'en  rira,  ce  pense, 
x  Je  vous  prie  que  vous  l'en  vueilliez  aller  advertir  de  ma 

*  Il  66  nommait  Otto  Castellani  et  avait  été  Tun  des  ennemis  les  plus 
acharnés  de  Jacques  Cœur,  à  qui  il  devait  sa  fortune. 

«  part,  adfin  que  j'en  soye  plus  puriffié  quant  je  viendray 
«  devant  luy.  »  Le  capitaine  s'esmerveilloit  moult  dure- 
ment de  cecy,  et  pensant  au  cas,  respondy  à  l'autre  : 
«  Quant  est  d'aller  là  où  est  le  roy,  je  yray  volentiers  ; 
«  mais  que  je  lui  dise  ce  que  vous  me  requérez,  pensez-y 
«  bien,  je  n'en  veuil  point  prendre  la  charge,  mais  si  vous 
«  avez  faim  que  le  roy  le  sache  pour  vostre  plus  grant  jus- 
«  tification,  escrivez-le  vous-mesme  de  vostre  main  et  je  le 
«  porteray  volentiers,  et  autrement  non.  »  Sy  crut  ledit 
Gouffier  le  conseil  du  capitaine,  et  de  son  malheur  ^Ua 
escrire  ce  que  avez  oy,  et  le  porta  le  capitaine  au  roy, 
lequel,  quant  le  vit,  se  trouva  durement  esbay  et  dist  lors  : 
«  Saint  Jehan,  que  au  ventre  dont  cela  partoit,  il  y  avoit 
«  des  autres  choses,  i»  Sy  commanda  le  rebouter  en  prison 
plus  estroite  que  jamais  et  le  fit  examiner  et  mettre  en 
gehine  que  incontinent,  sur  sa  confession  volontaire,  con- 
fessa d'autres  grans  cas  et  tout  ce  de  quoy  avoit  esté 
accusé  du  commencement,  etdemorant  en  grand  danger 
de  sa  vie,  fut  privé  de  tous  ses  estats  et  offices,  mais  fina- 
blement  ne  mourut  point  à  ceste  cause,  mais  fut  banny  de 
rhostel  du  roy,  rebouté  partout. 

CHAPITRE  LIV. 

Comment  la  contesse  de  Cbarrolois  se  délivra  d'une  fille. 

Le  duc  Charles  de  Bourbon,  comme  dit  est  icy-dessus, 
qui  estoit  père  à  la  contesse  de  Charrolois,  estoit  trespassé, 
jà  avoit  bonne  pièce  *,  et  lavoit-on  celé  tout  volentiers  à 
la  contesse  sa  fille  pour  cause  de  son  fruit,  de  peur  qu  elle 

'  Le  duc  Charles  de  Bourbon  mourut  a  Moulins,  le  4  décembre  li56. 

ne  s'y  fust  altérée.  Or  estoit  venu  son  tenne  du  plaisir  de 
Dieu  que  sur  le  commencement  de  février  *  elle  entra  en 
traveil  après  midy  une  heure  environ,  et  n'y  estoient  point, 
ne  le  dauphin,  ne  le  duc,  ains  s'en  estoient  allés  à  Nivelles 
chasser  pour  donner  lieu  et  place  à  la  traveillant.  Or  fai- 
soit  le  jour  moyennement  bel  et  clair,  et  se  monstroit  l'aer 
assez  bien  attrempé  ,  mais  advint  ainsi  qu'à  Theure  du 
droit  et  grant  traveil  de  la  dame,  un  merveilleux  et  très- 
impétueux  coup  de  tonnoire  vint  férir  par-dessus  la  maison, 
dont  il  sambloit  que  toute  la  ville  dust  estre  foudroiée,  et 
sans  pluvoir,  ne  tonner  plus  coup,  ne  demy,  passa  outre, 
et  n'en  fut  plus  nouvelles.  Donc  prestement  après,  la  con- 
tesse  se  délivra  d'une  fille  que  le  dauphin  tint  sur  fons  *,  et 
lui  mist  à  nom  Marie  après  la  royne  sa  mère,  là  où  au  bap- 
tisement  y  ot  de  grans  mistères  et  de  hautes  magnificences 
plus  que  vu  n'a  esté  pour  fille.  La  ducesse  porta  l'enfant 
sur  ses  bras,  le  dauphin  l'addestroit  coste  à  coste,  le  duc 
de  Clèves,  le  conte  d'Estampes,  Taisné  fils  de  Guéries, 
messire  Adolf  de  Clèves  allèrent  devant  l'un  après  autre 
par  ordre  et  portèrent  lun  la  chandelle,  l'autre  le  sel, 
l'autre  le  bachin  et  l'eaue  jusques  aux  fons  qui  estoient 
faits  tous  propices  àCaudebergue.  Sy  estoit  le  fons  couvert 
par-dessus  d'un  riche  pavillon  vert,  toute  l'esglise  tendue 
richement,  et  sans  les  torch*es  ordinaires  de  la  court,  en 
avoit  un  merveilleux  nombre  de  la  ville.  Tous  furent 
nobles  hommes,  qui  portèrent  les  flambeaux  de  la  court, 
et  les  plus  notables  de  la  ville  portoient  les  autres  '.  Le 

*  13  février  1457. 

*  «  Dieux  !  quel  parrin  !  »  (Note  marginale  de  la  chronique  manuscrite 
(le  La  Haye.)  On  lit  dans  le  texte  :  «  Do  tout  ce,  ne  se  doibt-on  esmer- 
«  villier,  puisqu'il  avoit  persécuté  son  propre  père.  » 

*  Éléonore  do  Poitiers,  dans  son  livre  sur  les  honneurs  de  la  cour,  a 
laissé  des  détails  fort  complets  sur  les  règles  d'étiquette  observées 

duc  toutevoies  ne  voulut  onques  estre  à  ce  baptisement 
pour  cause  que  ce  n  estoit  qu'une  fille ,  mais  s'il  eust  plu 
à  Dieu  de  lui  envoler  un  fils,  il  en  eust  fait  grand  feste» 
mais  droit-cy  ne  se  voulut  onques  monstrer. 

CHAPITEE  LV. 

Comment  an  yalleton,  faignant  estre  sourd-muet,  se  yantoit  de 
oognoistre  les  choses  passées  et  futures. 

En  Gand,  vers  ce  temps-cy,  se  manifesta  un  valleton  de 
Teage  environ  de  xvi  à  xviii  ans,  qui  faignoit  estre  sourd 
naturellement  et  muet,  et  aveuc  ce  présumoit  en  soy  de 
prénostiquer  les  choses  futures  et  d'attaindre  au  vray  les 
choses  passées  par  divine  instruction.  Âvoit  pris  une  in- 
dustrie en  lui  que  pour  riens  qu'on  lui  sçust  faire,  de 
mal,  ne  de  meschief,  ne  fit  samblant  d'oïr  goutte,  ne  de 
savoir  parler,  mais  savoit  escrire  latin  et  thioys  et  rendre 
responses  par  escrit,  mais  que  les  demandans  lui  bail- 
dans  cette  circonstance.  On  y  voit  que  la  chambre  de  madame  de  Cha- 
rolais  renfermait  deux  grands  lits  et  une  couchette  ;  qu'il  y  avait  un 
grand  ciel  do  damas  vert,  garni  de  courtines  de  satin  vert;  que  la 
chambre  était  tendue  de  soie  verte  ;  que  les  lits  avaient  des  couvertures 
d'hermines,  doublées  de  drap  vi^Jet  ;  qu*entre  les  deux  grands  lits  se 
trouvait  un  fauteuil  de  drap  d'or  cramoisi.  Le  dressoir  portait  la  plus 
riche  vaisselle  du  duc.  Un  seul  drageoir  d'or,  orné  de  pierreries,  était 
évalué  quarante  mille  écus.  Sur  le  dressoir  se  trouvaient  deux  gn^ands 
flambeaux  allumés,  car  on  attendait  quinze  jours  avant  d'ouvrir  les 
fenêtres  ou  verrières.  La  chambre  de  Tenfant  était  aussi  fort  belle  ; 
puis  à  côté  était  la  chambre  de  parement,  où  l'on  admirait  une  magni- 
fique tapisserie  que  les  habitants  d'Utrecht  venaient  d'oflVir  au  duc.  La 
cérémonie  du  baptême  fut  célébrée  avec  beaucoup  d'éclat  à  l'église  de 
Caudenborg.  Le  dauphin  fut  parrain  de  la  jeune  princesse,  et  il  n'y  eut 
pas  de  marraine  «  pour  ce  qu'on  n'eust  sceu  trouver  le  pareil  du  dau- 
«  phin.  »  Foy.  sur  tout  ceci  Lacume  de  Sainte-Palaye,  Mémoim  sur 
la  chevalerie,  II,  p.  216. 

lassent  par  escrit  leurs  questions.  Sy  en  y  ot  tant  et 
tant  et  si  grand  nombre  abusés  que  le  conte  en  seroit 
merveilleux.  Mesmes  prestres  et  clercs  y  vinrent  et  lui 
firent  des  questions  en  la  foy  pour  assayer  s'il  en  par- 
leroit  sainement,  jà-soit-ce  que  ce  nestoient  pas  ques- 
tions difficiles,  mais  h  tout  il  respondoit  en  thioys  et 
en  latin,  car  mesmes  ceux  qui  cuidoient  qu'il  fust  sourd 
se  décevoient  eux-mesmes,  car  venoient  devant  lui,  di- 
sans  :  «  Çà,  je  lui  vueil  aller  demander  cecy  et  cela 
«  pour  oïr  qu'il  en  dira.  Hier  soir,  je  fis  cecy,  devant 
«  hier,  je  fis  cela;  s'il  le  me  scet  dire,  il  faut  bien  qu'il 
«  ait  le  diable  au  corps  ou  que  Dieu  y  œuvre,  »  et  lui- 
mesme  le  garson  qui  estoit  malicieux,  les  solvoit  et  paioit 
par  leur  propre  descouvrement.  Autres  aussi  en  y  avoit, 
qui  venoient  faire  questions  sur  les  choses  passées,  comme 
sur  les  guerres  gantoises  qui  ne  faisoient  que  finer;  il  [les] 
contenta  aussi  et  déçut  parce  que  tout  au  long  des  guerres 
avoit  esté  nourry  dedans  la  ville  et  là  entour,  par  quoy  il 
en  savoit  tout  le  démené  aveuc  ce  que  son  maistre  le 
prestre,  qui  à  ce  l'avoit  induit,  l'en  avoit  informé.  Sy  mist 
et  déclaira  par  escrit  cent  mille  choses  passées,  nomma  les 
lieux  où  les  Gantois  avoient  reçu  desconfitures  et  ruynes, 
les  portes  de  leurs  yssues  et  rentrées,  les  lieux  et  les  arbres 
où  avoient  esté  pendus  tels  et  tels,  distinguoit  les  noms, 
touchoit  la  multitude  et  la  quantité,  brief  en  samblant 
déceveux,  faisoit  les  choses  de  l'autre  monde,  mist  tout  le 
monde  en  erreur  et  en  fremison,  afferma  et  fit  acroire  que 
douze  tels  comme  lui  en  avoit  par  l'univers  monde  espars 
çà  et  là,  par  œuvre  et  mistère  de  Dieu,  pour  faire  apparoir 
ses  vertus,  disoit  Ante-Crist  estre  né  et  venu  en  terre, 
donnoit  horreur  et  espoentemens  à  toute  manière  de  gens, 
mesme  en  court  en  tint-on  ses  contes  et  y  donna  per- 

plexité,  car  tant  estoit  le  garson  asseuré  et  si  fortifié  de 
doctrine  mauvaise  de  son  maistre  qu*en  boutant  le  feu 
à  une  coleuvrine  joignant  ses  oreilles,  ne  s*en  desmeut 
onques ,  car  avoit  oy  mesme  qu'on  Tavoit  menascié  de 
l'esprouver  par  ce  party  ;  sy  en  fut  tant  plus  asseur  et  tant 
plus  faint.  Vinrent  les  nouvelles  à  la  ducesse  qui  subtile 
estoit  et  caute,  mais,  si  tost  qu  elle  entendy  le  cas,  jugea 
ce  qui  en  estoit  et  disoit  qu'elle  y  vouloit  mettre  sa  vie 
que  c'estoit  un  faint  personnage  et  qu'une  fois  de  son 
temps  un  cas  samblable  advint  en  Portingal,  dont  la  faul- 
seté  fut  attainte  par  son  conseil,  et  que  pour  tant  elle  ne 
doubtoit  point  que  cestui-cy  bien  examiné  ne  se  trouvast 
tel.  Donc,  pour  plus  tost  venir  à  l'abrégier  et  premier  que 
l'erreur  crust  plus  grande,  envoia  mesme  ses  lettres  closes 
&  l'official  de  Toumay  lui  prier  qu'il  voulsist  faire  prendre 
ledit  garson  et  le  mener  h  Tournay,  lequel  ainsi  le  fist 
examiner  très-bien  devant  le  clergé  en  pleine  convention, 
qui  tantost  perçut  qu'il  y  avoit  manière  de  variation  en 
lui  et  que  fiction  et  malice  y  régnoient.  Sy  fut  approchié 
par  menasces  de  gehines  et  de  divers  tourments  apprestés 
devant  luy,  mais  le  cœur  tantost  lui  commença  à  frémir  à 
rencontre,  et  proféra  parole,  priant  qu'on  le  déportast  des 
tourments  et  il  diroit  tout.  Lors  cognut  tout  son  fait  et 
comment  un  prestre  couverteraent  Tavoit  induit  à  cecy 
faire  par  cautelle  et  par  regard  à  privé  proufit,  lequel 
prestre  s  enfuy  et  ne  fut  point  rattaint,  mais  le  garson  fut 
mis  en  eschielle  publique  devant  le  palais,  et  puis  battu 
de  verges  tout  nn  et  banny  dehors  la  ville  et  de  Véveschié, 
dont  moult  furent  moqués  et  escharnis  ceux  qui  y  avoient 
mis  foy  et  qui  s'en  estoieut  esmus  en  leur  conscience.  Lr 
garson  estoit  né  du  païs  de  Zellande,  mais  soustenu  lon- 
guement de  nourriture  gantoise. 


DE  GHASTELLAIN.  301 


CHAPITRE  LVI, 


Comment  le  duc  et  le  dauphin  furent  reçus  à  très-grant  solemp- 
nité  à  Bruges. 

Or  e'estoit  longuement  tenu  le  dauphin  en  Brusselles  et 
là  entour  avecques  son  oncle,  chassant  et  volant,  mais  le 
duc,  constraint  de  changier  lieu  et  d'aller  visiter  son  pays 
de  Flandres,  induisy  le  dauphin  de  le  mener  à  Bruges, 
lequel  accorda  et  en  fut  fort  désirant  pour  cause  de  la 
grant  renommée  de  la  ville  et  des  estranges  nations  qui  y 
demeurent  '. 

Or  estoit  trespassé  le  duc  de  Bourbon  ;  sy  en  fit  faire 
un  bel  service  le  duc  de  Bourgongne,  mais  iceluy  fait, 
prestement  au  lendemain  qui  estoit  le  darrenier  de  mars, 
partirent  le  dauphin  et  luy  de  Brusselles,  et  le  quat- 
trième  d'avril  entrèrent  en  Bruges  de  vespfes  bien  tard  h 
très-curieuse  et  haute  réception,  de  quoy  il  loist  bien  faire 
conte.  Car  premièrement  tous  les  nobles  et  notables  de  la 
ville,  ensamble  ceux  de  la  loy,  en  grant  multitude  de 
chevaux,  vinrent  au-devant  de  eux  une  lieue  loings  dehors 
la  ville  pour  leur  faire  la  révérence  :  y  alloient  aussy  Flo- 


*  n  Le  duc  Philippe^  contendant  à  complaire  au  dauphin,  le  mena 
1  en  son  pays  de  Flandres,  à  Grand,  à  Bruges,  à  Yppre,  à  Fumes,  à 
•<  Berguos,  à  Boulongne,  à  Saint-Omer,  à  Aire  et  en  mainte  ville,  et  puis 
«  le  mena  au  chastel  de  rÉcluse,  mais  depuis  a  esté  maintefois  dit 
«  que  le  bon  duc  i^bilippe  menoit  le  leu  es  brebis.  »  (Chron.  manusc.  de 
La  Haye.)  Pontus  Heuterus  ajoute  :  «  Tu  ignores,  0  duc  Philippe,  la 
•'  nature  de  ce  monstre.  Tu  nourris  un  loup  qui  dévorera  tes  brebis. 
••  Souviens-toi  de  cotte  fable  où  Ton  voit  un  paysan  rapporter  chez  lui 
u  un  serpent  engourdi  par  la  gelée  et  le  réchauffer  à  son  foyer,  et 
«•  n'oublie  pas  comment  il  fût  assailli  par  ce  serpent  dès  que  sa  vigueur 
<•  fut  revenue.  « 

rentins,  Vénetians,  Catelans,  Espaignos,  richement  en 
point,  par  diverses  différentes  compagnies,  chascnn  selong 
sa  nation  et  tous  vestus  de  soye.  Or  estoient  ceux  de  la  loy 
descendus  à  pié,  et  venus  jusques  aux  personnes  des  deux 
princes,  se  ruèrent  à  terre,  et  commença  Tadvocat  d'iceux 
à  dire  ainsi  :  «  Très-haut  et  très-puissant  prince,  aisné  fils 
«  de  nostre  souverain  seigneur,  les  bailli,  escoutette,  bur- 
«  guemaistres,  eschevins,  gens  de  conseil  et  tous  les  inha- 
«  bitans  de  ceste  ville  de  Bruges  sont  très-joieux  de  vostre 
«  noble  venue  droit-cy,  et  comme  raison  veut,  vous  offrent 
«  tout  honneur  et  tout  humble  service,  ensamble  leurs 
*  corps  et  leurs  biens,  et  vous  supplient,  très-haut  et  très- 
«  puissant  prince,  que,  de  vostre  noble  grâce,  il  vous  plaise 
t  tousjoursles  avoir  pour  recommandés.  »  Et  alors  movant 
son  chapeau  respondy  :  «  Messeigneurs,  je  vous  mercie 
«  de  vostre  bel  offre  et  de  Thonneur  que  vous  me  faites, 
«  et  me  sera  bien  vostre  ville  pour  recommandée  en  temps 
«  à  venir.  »  Le  duc,  tandis  que  la  raison  s'addressoit  au 
fils  du  roy,  tenoit  tousjours  son  chapeau  en  sa  main,  mais 
incontinent  celle  raison  finie,  ledit  advocat  tourna  le  vi- 
sage envers  luy  et  dist  :  «  Très- haut  et  très-puissant 
«  prince  et  nostre  très-redoubté  et  naturel  seigneur,  bailli, 
a  escoutette,  burguemaistres,  échevins,  gens  de  conseil,  et 
«  tous  les  inhabitans  de  ceste  vostre  très-humble  et  obéis- 
«  sant  ville  de  Bruges,  sont  très-joieux  de  vostre  noble 
«  venue  et  vous  offrent  corps  et  biens  à  vostre  comman- 
«  dément,  ensamble  et  les  clefs  d'icelle  en  vos  mains,  pour 
«  en  ordonner  à  vostre  bon  plaisir,  vous  supplians  hum- 
«  blement  qu'il  vous  plaise  les  avoir  tousjours  pour  recom- 
«  mandés  et  en  vostre  bonne  grâce.  »  Donc  il  respondy  que 
sy  feroit-il,  et  commanda  à  un  huissier  d'armes  de  prendre 
les  clefs. 

Or  advînt  qae  tandis  que  cest  advocat  parloit  ainsi  à  ces 
deux  princes,  les  Cattelans  et  Espaignos,  qui  ^ns  sont  de 
légière  manière,  vinrent  courans  parmy  les  champs  comme 
si  volassent,  et  voians  que  ceux  de  la  loy  parloient  &  eux, 
s'avançoient  pour  les  oïr  de  près  et  vinrent  wayfans  de 
leurs  torches  que  portoient  non  allumées  et  crioient  les 
uns  :  «  Vive  Alphonse,  roy  d'Arragon  !  b  et  les  autres  : 
«  Vive  Diego,  roy  de  Castille  !  b  et  crians  et  wayfans  *  de 
leurs  torches  qui  samhloient  estre  lances  et  contenance  de 
gens  de  guerre  estrange  au  dauphin.  Durement  en  devint 
perplex,  et  tout  plein  d'effroy  cuidoit  certainement  estre 
trahy  jusques  à  perdre  toute  manière  et  parole.  Sy  s'en 
perçut  le  duc  et  en  devint  tout  honteux  mesmes,  mais  leur 
fit  dire  que  de  par  le  diahle,  ils  s'en  rallassent  tout  court 
ou  il  les  puniroit  de  corps,  lesquels  confus  de  leur  folie 
le  firent  ainsi  et  l'allèrent  attendre  &  la  porte. 

Pleins  estoient  champs  et  chemins  de  peuples  et  de  gens 
à  cheval  pour  la  venue  d'un  fils  de  roy  de  France,  car 
faisoit  le  temps  hel  et  moult  clair.  Or  entrèrent  en  la  ville, 
les  deux  princes  l'un  de  costé  l'autre,  excepté  que  le  duc 
venoit  darrière,  le  dauphin  environ  la  moitié  de  son  cheval 
&  la  main  senestre,  le  honnet  seulement  en  teste,  et  en- 
trans  en  la  porte  qui  estoit  toute  couverte  richement  de 
draps  de  deux  couleurs  rouge  et  blanc,  trouvèrent  tous  les 
doyens  et  jurés  des  mestiers  de  la  ville  vestus  de  leurs 
longs  manteaux,  et  tenoit  chacun  une  torche  allumée  en  sa 
main,  dont  le  nombre  et  le  reng  à  deux  lez  estoit  grant  et 
long  et  duroit  jusques  au  marché,  là  où  il  y  a  grant 
chemin  et  bien  long.  Y  avoit  aussi  des  personnages  entre 
deux  qui  se  monstroient  moult  beaux,  maisons  pleines 

'  Waufanz,  agitant. 

d'allumeries,  les  unes  de  torches  de  cire,  les  autres  de  lan- 
ternes de  papier  paintes,  moult  belles,  et  autres  d'autre 
mode  nouvelle  et  estrange,  pour  convoier  l'héritier  de 
France.  Les  nations  vinrent  au  front  de  la  chevaucée,  et 
tout  premier  vinrent  les  Cattelans  en  nombre  de  six  mais- 
tres  vestus  de  robes  de  veloux  noir,  montés  et  hamassiés 
richement,  et  avoient  devant  eux  un  More  vestu  de  samit 
blanc,  armoyé  des  armes  du  roy  d'Arragon  sur  un  man- 
teau qui  couvroit  tout  le  cheval,  et  ainsi  passans  outre, 
avoient  environ  trente  garssons  tous  vestus  de  blanc  qui 
couroient  de  pié  emprès  eux,  et  porta  chascun  une  torche 
allumée.  Vinrent  après  les  Espaignos  en  nombre  de  trente 
et  deux  maistres  à  cheval,  vestus  tous  de  veloux  noir  très- 
richement,  et  avoient  samblablement  leur  nombre  de  gars- 
sons courans  à  pié  emprès  eux,  qui  portoient  leurs  torches 
allumées.  Les  Florentins  vinrent  après  en  nombre  de  seize 
maistres,  vestus  tous  de  violet  drap  de  damas,  montés 
très-richement  et  hamassiés  et  multitude  de  garssons  por- 
tans  leurs  torches  comme  les  autres.  Les  Genevois  n'es- 
toient  point  venus  à  cheval,  dehors  la  ville,  mais  est  oient 
mis  devant  lesglise  de  Saint-Sauveur  par  où  les  princes 
dévoient  passer,  et  là  avoient  fait  fichier  unes  bailles  en 
terre,  sur  lesquelles  ils  s'appuioient  tout  de  reng  en  nombre 
de  vint-quatre  maistres,  douze  anciens  vestus  de  longs 
manteaux  de  satin  cramoisi,  non  aians  riens  en  teste  sans 
plus  que  un  bonnet,  et  avoient  par-desus  eux  tendu  un 
riche  ciel  de  drap  de  soye  et  par-devant  leurs  bailles  un 
tapis  tout  au  long,  par  lequel  on  ne  les  pou  voit  voir  fors 
depuis  la  ceinture  en  amont,  et  là  avoient  leurs  riches 
allumeries,  et  estoit  une  très-magnifique  chose  et  très- 
somptueuse  à  les  voir  droit-là  attendans ,  lesquels  quant 
le  dauphin  les  vist,  moult  enquist  de  leur  estre  et  quels 

gens  c'estoient  de  ceax.  S*enclmèrent  à  terre  révéram- 
ment,  et  luy  les  resalna  arrière,  et  passant  outre,  vint 
jusques  au  marché  là  où  torches  voloîent  sans  nombre  et 
sans  règle ,  et  venus  jusques  &  la  maison  du  duc,  trou- 
vèrent là  les  dames,  là  où  la  ducesse  avoit  fait  appointier 
un  des  beaux  banquets  et  de  la  plus  belle  mode  qui  onques, 
ce  croy-je,  avoit  esté  vu  en  France. 

En  celuy  soir  furent  faits  maintes  solempnités,  maintes 
grandes  chières  et  pompes  monstrées,  maint  feu  allumé  en 
diverses  rues  et  quarrefous,  maintes  somptueuses  allume- 
ries  mises  aux  fenestres,  tout  au  long  de  la  nuy t,  maintes 
sonneries  de  trompettes  et  de  clairons  et  de  tous  instru- 
mens,  et  tellement  que  les  François,  venus  aveuc  leur 
maistre,  n'avoient  jamais  vu  telle  richesse,  ne  telle  chière 
comme  estoit  icelle ,  et  s*en  tinrent  à  tous  esmerveilliés. 

Le  lendemain,  après  sa  messe,  allèrent  devers  lui  les 
seigneurs  de  la  loy,  bailly  et  burguemaistres,  et  lui  por- 
tèrent les  riches  présens  qui  avoient  esté  ordonnés  pour  lui 
de  par  la  ville,  lesquels  il  reçut  en  grant  révérence  et  très- 
agréables*,  et,  parlant  à  eux  très-amiablement,  les  remercia 
moult  et  se  présenta  *  beaucoup  à  ladite  ville  pour  le  temps 
à  venir,  si  Dieu  le  souffroit  vivre.  Et  l'après-disner,  celuy 
jour  mesme,  allèrent  devers  luy  aussi  les  Genevois  pour 
lui  faire  la  révérence  comme  au  fils  de  leur  souverain 
seigneur  le  roy  de  France,  et  lui  firent  toutes  les  humbles 
présentations  de  corps  et  de  bien,  qui  faire  et  dire  se  pou- 
voient.  De  quoy  il  les  remercia  moult  et  leur  dist  :  «  Vous 


*  Le  dauphin  reçut  trois  flacons  d*argent  doré,  du  poids  de  trente- 
huit  marcs,  qui  avaient  été  achetés  h  un  joaillcr  nommé  Huart  Duvi- 
vier.  Les  échevins  lui  offrirent  aussi  deux  queues  de  vin  de  Beaune  et 
deux  fcaghes  do  cire. 

^  Se  présenta,  flt  des  offres  de  service. 

<  estes  mes  bons  voisins  à  mon  pays  du  Dauphiné  et  vous 
«  vouldroye  faire  tout  le  plaisir  que  je  pourroye  là  où 
«  vous  auriez  à  faire  de  moy.  »  Et  lors  commença  à  de- 
mander &  tel  et  &  tel  comment  il  se  nommoit,  ne  de  quelle 
génération  il  estoit  en  la  ville  de  Gennes,  lesquels  après 
avoir  nommé  leurs  noms,  respondy  :  «  Je  cognoy  bien 
■€  vostre  nom  et  vostre  progénie.  Vous  estes  de  gens  de 
a  bien  et  d'une  bonne  racine  de  gens.  »  Et  en  cest  estât 
les  examina  tous  et  les  tint  en  langages  jusques  à  partir 
grandement  contons  de  lui,  et  lui  de  eux. 

Ne  demora  guères  après  que  deux  gens  passans  par 
Champagne  et  apportans  nombre  de  milliers  d'escus  à 
George  de  la  TrémouUe,  seigneur  de  Craon,  demorant 
emprès  le  dauphin,  furent  espiés  de  huit  compagnons,  et 
faignans  de  vouloir  venir  en  Flandres  aveuc  eux,  emprès 
Harcies- sur -Oise  leur  couppèrent  les  gorges,  prirent 
toutes  les  finances  que  portoient  et  s  en  allèrent. 

CHAPITRE  LVII. 

Comment  une  conspiration  fut  faite  contre  le  roy. 

Pour  ce  temps-cy,  le  duc  avoit  son  ambassade  qui  estoit 
encore  devers  le  roy,  jà  la  seconde  fois  pour  le  fait  du 
dauphin  son  fils,  et  y  avoient  jà  séjourné  longue  espasce. 
Sy  y  advint  un  cas  d'inconvénient  qui  grandement  les 
retarda  et  qui  leur  estoit  matière  aussi  de  perplexité  et 
devoit  bien  estre;  car  vinrent  nouvelles  au  roy  certaines, 
que  sept  avoient  fait  conspiration  contre  lui,  de  le  venir 
prendre  dedens  le  chasteau  de  Saint-Priest  à  une  certaine 
heure  que  pourjettée  avoient,  et  le  dévoient  en  enmener 

à  leur  plaisir  et  à  force  où  bon  leur  sambleroit.  Sy  en  vint 
Tun  des  sept  conspirateurs,  nommé  Grisille,  Tannoncier 
au  roy  et  lui  en  requérir  mercy,  et  lui  disoit  quoy  et 
conunent  la  conspiration  avoit  été  faite,  et  comment 
quatre  cens  combattans  se  dévoient  trouver  pour  bouter 
outre  l'emprise,  quant  il  auroit  esté  levé*.  De  laquelle 
chose  le  roy  devint  tant  peureux  et  tant  doubteux  que  nul 
jamais  plus  et  tellement  qu'à  peine  le  pouvoit-on  ras- 
seurer.  L'emprise  toutevoies  par  cestui  descouvrement 
demora  rompue  et  ne  s'en  fit  autre  chose,  mais  moult  en 
fut  regardée  obliquement  l'ambassade  du  duc  qui  n'en 
pouvoit  mais,  et  en  fut  retardée  beaucoup  et  plus  indi- 
gnamment  traitée.  De  cecy  se  firent  murmures  beaucoup 
et  diverses  ymaginations  en  plusieurs  lieux.  Finablement 
toutevoies,  ladite  ambassade  ne  proufita  guères  en  ce  pour 
quoy  elle  estoit  allée,  mais  fut  osté  de  tous  poins  au  dau- 
phin son  Dauphiné,  et  tout  mis  en  la  main  du  roy  parce 
que  ne  se  vouloit  retraire  vers  lui^  LaqueUe  chose  ainsi 
faite,  lesdits  ambassadeurs  l'annoncèrent  au  duc,  et  lui  vin- 
rent cestes  nouvelles  à  Bruges  et  au  dauphin  pareillement, 
qui  moult  le  porta  à  dur,  et  non  moins  le  duc  de  Bour- 
gongne  qui  considéroit  que  à  sa  cause  le  roy  faisoit  ceste 
rudesse  à  son  fils.  Dont  mu  de  compassion  envers  luy  et 


'  Charles  Vil  n*ayait  pas  à  redouter  pour  la  première  fols  les  entre- 
prises du  daupbin.  Au  mois  de  février  1447  [v.  st.],  on  avait  arrdté  à 
Lyon  un  homme  nommé  Guillaume  Mariette,  qui  déclara  que  le  dau- 
phin avait  formé  le  projet  d'enlever  le  roi  et  qu'il  agissait  de  concert 
avec  le  duc  de  Bourgogne.  Mariette  révéla  tout  h  Pierre  de  Brezé, 
mais  celui-ci  méprisa  cet  avis.  (Voy,  le  Ms.  2044  f.  S.  Grermain,  à  la 
Bibl.  imp.  de  Paris,  et  Duclos,  Histoire  de  Louis  J/,  III,  p.  74.) 

*  Par  des  lettres  du  8  avril  1457,  Charles  VII  mit  le  Dauphiné  sons 
sa  main,  et  en  donna  le  gouvernement  au  sire  de  Laval.  U  se  plaint 
vivement  dans  ces  lettres  de  la  conduite  du  dauphin.  Duclos,  Histoire 
de  Louis  XI,  III.  pp.  93  et  96. 

espérant  le  reconforter,  vint  devers  luy  et  lui  dist  :  c  Or 
«  çà,  monseigneur,  il  a  plu  au  roy,  comme  on  m'a  rap- 
«  porté,  vous  avoir  osté  vostre  pays  du  Dauphiné  qui  n'est 
«  qu'un  seul  pays,  et  estes  seigneur  aujourd'ui  et  prince 
«  sans  terre,  mais  pour  tant  ne  demorrez-vous  point  sans 
«  pays,  car  tout,  quant  que  j'en  ay ,  sont  vostres  et  les  mets 
a  en  vos  mains,  et  n'en  vueil  réserver  riens  fors  seulement 
«  la  vie  de  moy  et  de  ma  femme.  Sy  vous  prie  qu'il  vous 
«  plaise  à  faire  bonne  chière,  car  si  Dieu  ne  me  fault,  je 
€  ne  vous  fauldray  jamais.  »  Cecy  disoit  non  pas  pour  le 
plus  attraire  à  lui,  ne  pour  lui  donner  plus  occasion  de 
demeure,  mais  par  compassion  de  si  haut  sang  estre  mis  à 
si  basse  povreté  que  de  non  avoir  une  roye  de  terre  vail- 
lant un  denier.  Le  disoit  aussi  par  révérence  que  porter 
devoit  à  la  majesté  royale  dont  il  estoit  prochain  et  dont 
cestui  représentoit  le  thrône  en  l'absence  du  père.  Et 
non  obstant  toutevoies  que  ceste  manière  de  parler  et  de 
faire  lui  procédait  d'honneur  et  de  vraie  dilection,sy  fut- 
elle  par  delà  toute  interprétée  et  tournée  à  mal,  et  disoit- 
Ton  qu  il  le  faisoit  à  certaines  fins  proujettées  pour  le  plus 
obliger  et  faire  tenir  demeure  emprès  lui,  disans  en  leurs 
argumens  que,  si  aussi  bien  on  lui  eust  monstre  rudesses 
et  non  fait  les  curieuses  et  solempnelles  réceptions  Tune 
après  l'autre,  il  ne  se  fust  pas  amusé  par  deçà  ainsi,  ne 
affecté  aux  pays  du  duc,  et  en  effet  ceux  de  par  deçà 
eussent  bien  voulu  que  de  toutes  telles  amours  et  hon- 
neurs on  se  fust  passé,  et  que  nature  et  sang  de  par  deçà 
se  fussent  monstres  bastars  et  frois  envers  luy,  en  con- 
traire de  la  condition  ancienne  du  duc,  qui  en  tous  temps 
s  estoit  monstre  plein  d'honneur  et  de  noble  courrage  en 
tous  ses  faits  et  souverainement»envers  tout  noble  royal 
sang,  là  où  moins  devoit  faillir  Jonques  droit-cy  que  nulle 

part  ailleurs.  Pour  murmures  toutevoies,  ne  pour  nulles 
interprétations  contraires,  onques  ne  se  voulut  desmovoir 
pour  tant  de  son  train  ancien,  ne  plus,  ne  moins  désister 
de  bien  faire  et  d'avoir  honneur  devant  ses  yeux,  jà-soit-ce 
que  ce  lui  estoit  annuy  en  cœur,  de  quoy  bonnes  œuvres 
chéoient  en  mauvaise  interprétation  et  en  ingratitude. 

CHAPITRE  LVIII. 

Comment  lo  dauphin  assista  à  Brages  à  la  procession  du  SaintSang 
de  miracle. 

Vint  lors  le  mois  de  may  que  ceux  de  Bruges  ont  de 
coustume  de  faire  leur  procession  le  jour  de  Sainte-Croix 
et  de  porter  le  Saint-Sang  de  miracle,  qui  est  une  des 
précieuses  choses  de  la  crestienté.  A  ceste  procession  se 
trouvèrent  les  deux  princes  en  deux  différentes  maisons 
appointiées  pour  eux  richement,  et  estoit  chose  merveil- 
leuse de  la  richesse  et  beauté  qui  là  se  monstroit  &  cause 
du  dauphin  qui  avecques  les  siens  s'en  esmerveilloit  tout, 
dont,  si  je  m'en  traveilloie  d'en  escrire,  ce  seroit  chose 
vaine  et  superflue,  par  quoy  je  m'en  passe  à  légier.  Pa-"- 
reillement  vueîl-je  faire  d'unes  joustes  que  le  conte  de 
Charrolois  avoit  fait  crier,  lui  quattrième  contre  tous  ve- 
nans,  lesquelles  joustes,  en  cas  de  pompes  et  de  riche 
arroiement  en  armes,  estoient  outrepasses,  car  de  trente- 
six  heaulmes  qui  y  venoient,  n'y  avoit  nul  qui  ne  fust 
baissé  *  de  soie,  de  veloux,  de  drap  d'or,  de  drap  d'argent, 
d'orfavrie,  de  martres  sebelines,  de  grosses  campanes  ' 

■  Baissé,  garni. 

-  Campanes,  clochettes. 

TUl.  III.  20 

dorées  et  blanches  et  de  tontes  somptueusités  pareiUes. 
Du  costé  du  dauphin  en  vint  quatre  moult  richement  en 
point  :  Tun  se  nommoit  George  de  la  Trémoulle,  seigneur 
de  Craon,  l'autre  le  seigneur  de  Cressol,  dauphinois,  et 
deux  autres  bien  gens  de  bien  qui  bien  s'y  monstrèrent. 
Ce  premier  soir,  la  ville  donna  le  banquet,  et  le  lendemain 
le  conte  de  Charrolois  en  donna  un  autre  de  moult  grant 
coust  et  de  grande  réputation,  et  en  tels  festiemens  et 
bonnes  chières  fit-on  passer  au  dauphin  son  temps  en 
Bruges  &  sa  première  venue,  qui  tous  les  jours  alloit 
chasser  et  voler,  et  aucuneffois  visiter  le  port  de  TEscluse, 
plein  de  navires'. 

CHAPITRE  LIX. 

Comment  le  roy  accorda  sa  fille  ati  roi  de  Hongrie. 

Ne  dttnora  guères  après  que  nouvelles  vinrent  à  court 
des  parties  d'Allemagne  qu'en  Hongrie  avoit  eu  treize 
hommes  qui  axroient  conspiré  en  la  mort  de  leur  roy  qui 
estoit  jeusne  encore  à  marier,  et  entre  ces  treize  y  avoit 
trois  évesques  qui  s  y  estoient  assentis,  mais  comme  Dieu 
ne  le  voulut  mie  perdre  encore  pour  celle  heure  d'alors, 
jà-soit-ce  que  non  longuement  depuis  il  vesqui,  l'un  des 
conspirateurs,  homme  séculier,  abhominant  l'horreur  du 


1  Le  daaphin  passa  plusieurs  semaines  h  Bruges  ;  il  cherchait  à  s'y 
faire  aimer  des  habitants  et  étudiait  avec  soin  leurs  mœurs  et  leurs 
institutions,  les  ressources  de  leur  commerce  et  les  richesses  de  leur 
ville.  Un  jour,  étant  monté  dans  un  petit  batelet  près  de  Bruges,  il 
tomba  h  l'eau  et  fiiillit  se  noyer  ;  un  autre  jour,  il  profita  d'une  partie 
de  chasse  pour  aller  visiter  le  port  de  l'Écluse,  encore  si  florissant 
alors,  que  parfois  Ton  y  voyait  aborder  dans  une  seule  journée  cent 
cinquante  navires. 

cas,  s  en  vint  au  roy ,  et  lui  dist  la  trayson  et  comment  lui- 
mesme  devoit  estre  l'un  des  exécuteurs.  Sy  lui  en  requist 
miséricorde,  laquelle  le  roy  lui  octroia  par  condition  qu'il 
nommeroit  les  personnes.  Sy  les  nomma  et  évesques  et 
tout.  Donc  ledit  roy,  après  avoir  fait  coupper  les  testes  à 
neuf  des  séculiers,  les  évesques  tint  en  prison  et  envoya 
vers  nostre  Saint-Père  Calixte  pour  savoir  comment  il  en 
devroit  ouvrer  à  l'exigent  du  cas,  duquel  envoy  ne  m^est 
apparu  depuis  comment  nostre  Saint-Père  en  ordonna,  ne 
comment  ledit  roy  aussi  en  besongna,  ou  par  mort  ou  par 
condempnation  à  chartre  perpétuelle. 

Pendant  toutevoies  que  ceste  mauvaise  trayson  se  mist 
sus  au  pays  de  Hongrie,  le  roy  des  Hongres,  nommé  Lan- 
celot,  qui,  passé  a  plusieurs  ans>  avoit  quis  l'alliance  aveuc 
le  roy  des  Francs,  en  ce  mesme  temps-cy  avoit  son  ambas^ 
sade  devers  ledit  roy  des  Francs  à  Saint-Priest  emprès 
Lyons  sur  le  Ronne,  à  laquelle,  après  longue  et  meure 
délibération  eue  dessus,  le  roy  accorda  ladite  alliance  par 
mariage  de  sa  fille  dame  Magdaleine  de  France  que  ledit 
roy  des  Hongres  devroit  avoir  &  femme  et  l'envoier  querre, 
quant  il  voudroit,  de  quoy  les  ambassadeurs  hongrois  firent 
grant  joye  et  se  tinrent  à  moult  honorés  en  leur  ambassade 
et  d'avoir  bien  besongné,  car  leur  sambloit  bien  que  leur 
querelle  alors  devoit  estre  beaucoup  avantagée  &  l'encôntre 
du  duc  de  Bourgongne,  lequel  longuement  avoit  détenu 
par  puissance  au  dit  roy  hongrois  la  ducié  de  Lucem- 
bourg.  Sy  leur  estoit  espoir  maintenant  de  la  pouvoir 
recouvrer  par  le  moien  de  ce  mariage,  car  autrement  n'y 
veoit  tour.  Ce  mariage  droit-cy  fut  accordé  grandement 
au  préjudice  du  duc  de  Bourgongne  et  tout  de  gré  et  vo- 
lenliers  pour  cause  que  l'héritier  de  France  s'estoit  allé 
rendre  &  luy  et  que  de  là  on  [ne]  le  pouvoit  retraire  par  nulle 


312  CHRONIQUE 

voye,  par  quoy  le  roy  des  Francs  pensa  que  c'estoit  un  per- 
sonnage fait  entre  eux  deux  et  lequel  il  imputa  au  dit  de 
Bourgongnë  en  fiction  et  malice.  Et  par  ainsi,  comme  il 
veoit  que  ledit  de  Bourgongne  lui  bailla  ceste  matière  de 
desplaisir,  pensa  de  lui  en  bailler  une  autre,  et  de  fait  lui 
bailla  ceste-icy  de  laquelle  grans  contes  se  feront  et  grandes 
rumeurs  et  murmures  viendront  et  disposemens  à  mes- 
chief.  En  quoy  Dieu  toutevoies  mist  ces  et  remède  contre 
les  proposemens  des  hommes  et  plus  tost  que  nul  enten- 
dement se  pust  comprendre,  comme  se  dira  en  la  déduc- 
tion de  la  matière  qui  est  dangereuse  et  pleine  de  neux  '. 
Toutevoies,  par  vertu  de  ce  mariage,  le  roy  devoit  en- 
prendre  la  querelle  du  roy  Lancelot  pour  le  pays  de 
Lucembourg,  et  de  fait,  comme  il  le  promist,  s'en  mist  en 
devoir  aussi  depuis,  bien  rigoreusement  et  par  voye  e&- 
trange,  et  dont  la  manière  du  faire  donna  cognoissance 
experte  que  hayne  y  avoit  plus  lieu  que  titre  honneste. 
A  peu  d'esploit  et  à  povre  gré  donques  les  ambassadeurs 
du  duc  de  Bourgongne  prirent  congé  du  roy  et  firent  leur 
retour  à  Bruges  là  où  ils  trouvèrent  leur  maistre.  Et  là 
venus,  lui  firent  recort  de  ce  que  trouvé  avoient,  qui  estoit 
'  povre  chose  et  de  petit  espoir,  car  le  roy  commençoit  à 
mettre  des  souppeçons  sur  le  duc  son  beau-frère  en  ceste 
matière,  et  lui  sambloit  que  le  retour  de  son  fils  devers  luy 
ne  tenoit  qu'à  luy,  et  que  pour  tant  les  belles  paroles  et 
grandes  excusations  dont  il  faisoit  user  à  ses  ambassadeurs, 
n'estoient  fors  que  couvertures  et  fictions  sans  effet  pour 
donner  abus.  Et  à  ceste  cause,  comme  avez  oy,  pour 
commencement  de  contrevenge ,  il  avoit  donné  ascout  au 
mariage  du  roy  Lancelot  et  y  avoit  mis  son  accort. 

»  Cf.  Jean  Chartier,  éd.  de  M.  Valletde  Virii^ille,  ni,  p.  74. 

CHAPITRE  LX. 

Comment  le  dauphin  enyoya  quérir  la  dauphine. 

Or  estoit  le  dauphin  à  Bruges  et  là  passoit  son  temps 
avec  la  fortune  povre  et  desprivé  de  tous  biens  et  n'avoit 
denier  vaillant  au  monde,  dont  il  se  pust  aidier,  sinon  en 
danger  d'autrui.  Avoit  laissé  en  Valentinois  son  espouse, 
la  fille  au  duc  de  Savoie,  non  encore  conjointe  à  luy  par 
lit,  laquelle  maintenant,  quant  se  vit  privé  de-  son  Dau- 
phine, savoit  bien  aussi  qu'elle  seroit  privée  de  sa  vie  et  de 
son  entretenir.  Sy  lui  en  fit  mal  et  désiroit  bien  à  y  pour- 
veoir,  et  communiquant  avecson'bel  oncle  de  ceste  matière 
conclurent  entre  eux  deux  de  l'envoyer  querre.  Car  jà 
estoit  devenue  de  eage  assez  pour  copulation  de  lit,  et  luy 
aussi  venu  trop  avant  sans  génération.  Sy  ordonna  le  dau- 
phin à  un  sien  escuier  nommé de  soy  traire 

vers  Valentinois  et  d'aller  quérir  ladite  dame,  et  lui  don- 
nant la  forme  et  règle  de  son  faire  sans  y  mettre  trèspas, 
le  fit  partir  prestement,  qui  sagement  et  bien  s'y  savoit  con- 
duire, mais  à  l'autre  costé,  le  duc  qui  tousjours  visoit  h 
bien  faire  et  à  vaincre  le  cœur  du  roy  en  humilité,  preste- 
ment aussi  et  d'une  traite  fit  monter  à  cheval  Toison-d'Or 
pour  retourner  arrière  devers  le  roy,  lui  dire  et  signifier 
les  causes  pour  lesquelles  son  fils  envoioit  quérir  sa  femme 
emprès  luy,  et  lui  prier  qu'en  ce  il  ne  voulsist  prendre,  ne 
avoir  aucune  ymagination  de  mal,  car  ne  le  faisoit  que 
pour  bien,  premièrement  pour  l'honneur  de  Dieu,  afin 
vivre  hors  de  péché  et  en  estât  de  mariage  ;  secondement 
en  espoir  et  pour  cause  d'avoir  génération  ;  tiercementpour 
avoir  compagnie  et  consolation  en  sa  longue  adversité  ; 

quartement  pour  cause  que  la  dame  estoit  jà  venue  tout 
avant  en  eage  propre  pour  porter  fruit,  dont  c'estoit  dam- 
mage  de  leur  séparation  de  si  loings;  quintement  pour  ce 
que  par  delà  où  il  Tavoit  laissée  et  pourvue  de  son  estât, 
elle"  estoit  caussée  et  frustrée  de  ce  dont  elle  devoit  vivre, 
car  n'avoit  pour  achatter  un  œuf  sinon  en  meroy.  Les- 
quelles choses  considérées  et  qui  estoient  véritables  et  rai- 
sonnables, prioit  le  duc  au  nom  du  dauphin  qu'il  plust  an 
roy  estre  content  que  ladite  dame  venist  devers  luy  et 
qu'en  son  passer  parmy  son  royaume,  il  ne  voulsist  mettre, 
ne  souffirir  mettre  empeschement.  Sy  prist  la  charge  de 
cecy  Toison-d'Or  comme  j'ay  dit  et  s'en  acquitta  bien,  et 
le  roy  aussi,  h  cause  que  raison  ne  lui  souffroit  point  à  y 
miettre  refus,  en  agréa  le  faire  assez  légèrement  et  peu  en 
fit  estime,  ne  en  bien,  ne  en  mal,  jà-soit-ce  que  l'on 
disoit  alors  que  si  ladite  dame  sa  belle-fille  se  f  ust  venue 
rendre  à  luy  et  le  venir  voir,  il  Teust  reçue  honorablement 
et  lui  eust  fait  des  biens,  mais  je  croy  que  ce  n  eussent  osé 
faire  ses  guideurs ,  car  n'en  avoient  point  de  charge,  mais 
peut-estre  deffense  tout  en  contraire. 

CHAPITRE  LXI. 

Comment  le  duc  mist  sa  main  sur  les  bancs  des  usuriers. 

En  ce  mesme  temps,  en  Bruges  *,  sur  la  fin  du  mois  de 
may,  advint  un  cas  estrange,  car  les  trois  tabliers  qui  te- 

*  Il  y  avait  à  Brugres,  aussi  bien  qu'à  Arras,  bon  nombre  d'usuriers. 
£n  1344,  la  veuve  d'un  usurier,  qui  voulait  se  remarier  et  qui  avait  été 
frappée  d'excommunication  comme  complice  de  son  premier  mari, 
(il  se  nommait  Jean  Pulsers),  fit  annoncer  dans  les  cinq  principales 
églises  de  Bruges  qu'elle  satisferait  à  toutes  les  réclamations  qui 
seraient  présentées.  Le  9  septembre  1445,  lo  duc  avait  confirmé  les 
privilèges  des  Lombards  à  Bruges. 


DE  CHASTELLAIN.  315 

noient  les  bancs  des  usures  piémontois,  s'en  fuirent  par 
nuyt,  et  chargeans  en  bouges  multitude  d'avoir,  s'en  allè- 
rent en  divers  li^ix  en  firanchise,  les  uns  tout  loings, 
autres  en  Valencines  et  ailleurs,  et  emportèrent  merveil- 
leuse chevance  des  marchans  et  boiurgeois  de  ladite  ville, 
dont  la  criée  devint  si  grande  que  nulle  onques  telle.  Sy 
est  vray  qu'à  ce  faire  les  avoit  menés  un  banquier  démo- 
rant  à  Louvain,  nommé  Berthélemieu,  piémontois  aussi, 
lequel  par  avoir  trop  embrassié  de  marchandises  en  Angle- 
terre, dont  la  fortune  ne  lui  disoit  pas  bien,  avoit  oestes 
gens-cy  enbrouUé  avecques  luy,  car  faisoient  tous  d'une 
commune  bourse,  dont  ledit  Berthélemieu,  Guidant  vui- 
dier  par  succession  de  temps  et  par  faire  finances  une 
après  autre,  chut  en  multitude  d'inconvéniens  et  de  plaies 
ingarissables,  et  finablement  lui  et  eux  furent  constrains 
de  lever  tout  et  de  eux  enfuir,  et  s'en  alla  ledit  Berthé- 
lemieu à  Venise,  et  les  autres  qui  mieux  mieux,  chascun 
où  il  pouvoit.  N'emportèrent  riens  toutevoies,  fors  qu'ar- 
gent contant,  et  ce  qu'avoient  de  bagues  et  de  joyaux 
appartenant  aux  bonnes  gens,  ce  laissèrent  en  leurs  mai- 
sons .  Sy  fit  le  duc  visiter  lesdites  maisons  et  mettre  tout 
par  inventaire  de  par  luy  afin  de  faire  recouvrer  à  chascun 
ce  qui  estoit  sien.  Mais  en  ce  faisant  fut  trouvé  que  plu- 
sieurs riches  bourgeois  de  la  ville  et  marchans  avoientmis 
argent  à  usure  avecques  eux,  ce  que  point  ne  dévoient, 
par  quoy  le  prince  confisqua  tout  à  luy,  et  en  furent  encore 
à  grand  amende.  Le  principal  de  ceste  gens,  nommé 
Anthoine  Masset,  s  enfuy  à  Valencines,  cuidaut  y  avoir 
sauveté,  mais  le  duc  sachant  ce,  le  fit  prendre  et  mettre  en 
main  seure  en  la  prison  de  la  ville,  disant  qu'il  ne  devoit 
joïr  de  nul  privilège  de  ladite  ville,  car  son  cas  n'estoit 
que  vray  larrecin  non  rémissible,  ne  deffensable  à  nulles 

bonnes  gens,  car  trop  touchoit  au  grief  de  la  chose  pu- 
blique. Depuis  fut  levé  de  la  prison  de  Valencines  et  mené 
en  prison  à  Bruges,  là  où  il  demora  par  longs  ans  jusqueB 
à  la  satisfaction  du  tout  &  aucuns  par  deniers,  &  autres 
par  appointement.  Sy  advint  qu'à  cause  de  ceste  faute 
commise  en  Bruges,  tous  les  bancs  des  usuriers  des  pays 
du  duc  rompirent,  et  y  mist  le  duc  sa  main  sus  comme 
forfais  et  les  composa,  car  tous  contribuoient  ensemble 
avecques  les  dessusdits  en  la  faute  commise.  Par  quoy 
tous  les  pays  et  les  bonnes  villes  furent  longuement  sans 
avoir  nuls  Lombars  pour  prester,  là  où  le  peuple  toute- 
voies,  selon  la  nature  de  luy  ancienne,  se  peut  mal  passer 
de  eux.  Et  par  ainsi,  le  duc  enfin  estoit  constraint  de  les 
y  remettre  par  la  nécessité  publique,  et  retournèrent  par- 
tout comme  devant. 

CHAPITRE  LXII. 

Comment  le  duc  pourrit  à  rencontre  de  ceux  d'Utrecht  et  aussy  à 
rencontre  des  Anglois. 

Avec  la  murmure  de  ces  banquiers  de  Bruges,  sourdit 
une  autre  en  Hollande  à  cause  de  ceuxd^Utrecht,  lesquels 
retournans  à  leur  nature  de  division  et  de  faveur  envers 
les  Brederodes,  formèrent  arrière  nouvelle  querelle  à  ren- 
contre de  leur  évesqueet  en  faveur  des  dessusdits,  lesquels 
se  plaignoient  dudit  évesque,  disans  que  n  avoit  point 
accompli,  ne  entretenu  lappointement  qui  avoit  esté  fait 
entre  luy  et  eux  par  son  père,  ne  payé  ce  qui  leur  avoit 
esté  ordonné  et  promis,  en  quoy  ils  se  tenoient  fort  agre- 
vés.  Sy  s'en  courcèrent  en  cœur  et  en  tinrent  moins  de 
conte.  Et  voiansque  le  duc  estoit  assez  enbesongné  ailleurs 

et  que  de  grant  temps  ne  repasseroit  la  mer  pour  leur 
cause,  pensèrent  bien  de  porter  leur  pan  à  rencontre  de 
leur  prélat  qui  n'estoit  point  homme  mondain,  ne  de  grant 
exploit.  Et  en  effet,  grand  murmure  et  rébellion  se  forma 
contre  luy,  jusques  à  soy  trouver  en  danger  de  sa  per- 
sonne un  jour  dedens  ladite  ville ,  si  à  haste  ne  s*en  fust 
fuy  à  Ammesfort,  une  sienne  ville,  prendre  là  sa  sauveté. 
Toutevoies,  le  duc  qui  encore  ne  voulut  décliner  vers  nulle 
des  parties,  sinon  en  la  raison  de  chascun,  et  veullant 
pourvoir  convenablement  en  Testrif ,  afin  de  non  souflWr 
sourdre  noise  en  ses  pays,  y  envoia  messire  Pierre  de 
Goux*,  chevalier  et  docteur  en  loix,  maistre  Anthoine 
Haneron',  messire  Josse  de  Halewin,  souverain  de  Flan- 
dres, joints  avecques  le  gouverneur  de  Hollande,  le  sei- 
gneur de  Lannoy,  pour  convenir  en  journée  avecques  eux 
à  La  Haye  pour  traiter  et  appointier  sur  leur  différent,  qui 
en  effet,  après  plusieurs  journées  tenues  riens  n'y  proufi- 
tèrent,  et  convint  nécessairement  en  la  parfin  que  le  duc 
y  envoiast  son  aisné  bastard  messire  Anthoine,  en  se- 
cours de  Tévesque,  atout  deux  cens  lances  et  les  archers, 
lesquels,  après  avoir  très-âprement  gale  lesdits  d'Utrecht 
et  mené  dure  guerre,  [firent  si  bien  qu'ils]  revinrent  à 
traité  et  y  firent  leurs  espées  plus  dé  vertu  que  les  langues 
des  clercs. 

A  l'autre  lez  et  tantost  après  ceste  ruse  faite,  convenoit- 
il  au  duc  pourveoir  en  la  frontière  des  Angles,  car  ceux 

>  Pierre  de  Qoux,  seigneur  de  Wedergrate,  conseUler  du  duo.  Il  de- 
vint, en  1465,  chancelier  de  Bourgogne.  Mort  le  4  avril  1471. 

*  Antoine  Hanneron.  Le  duc  le  nomma,  le  14  octobre  1438,  mattre 
d*école  de  ses  enfants  bfttards,  et,  le  21  mars  1440  (il  était  alors  prévôt 
de  Mons],  mattre  d'école  du  comte  de  Charolais.  Il  mourut,  le  40  dé- 
cembre 1490,  prévdt  de  Saint- Donat  de  Bruges  et  chancelier  do 
Flandre. 

de  Calais  tous  les  jours  par  terre  faisoient  choses  intolé- 
rables en  BouUenois,  prenoient  gens,  tuolent,  renchon- 
noient,  ammenoient  prisonniers,  fustoient'  maisons  et 
faisoient  multitude  de  dérisions  comme  en  pays  d'ennemy, 
qui  toutevoies  estoient  en  trêves  et  en  abstinences  avec- 
ques  le  duc  en  ses  pays.  Par  quoy,  vue  l'exaction  qui  ve- 
noit  de  leur  part  et  si  énorme,  il  convenoit  bien  que  le 
duc  y  pourvist  ains  tost  que  tard.  Et  comme  ceux  de 
Calais  faisoient  tous  maulx  par  terre,  par  mer  aussi  n*en 
firent  riens  moins  ceux  du  royaume  anglois,  car  prirent 
vasseaux  et  marchandises  et  desrobèrent  tout  le  monde, 
et  n'y  avoit  nul,  fust  Flameng  ou  HoUandois,  qui  après 
leur  dammage  reçu,  s'osast  venger  de  eux.  Ainsi  les  tenoit 
le  duc  subgès  et  craintis,  de  peur  que  guerre  n'en  ensievist 
toute  et  outre,  à  laquelle  ne  vouloit  condescendre  pour 
celle  heure,  car  ne  veoit  point  le  temps  disposé  à  ce  en 
son  bien.  Et  partant,  voiant  la  perte  et  destruction  d'au- 
cunes personnes  privées  estre  de  moindre  pois  que  la 
guerre  générale,  différa  du  tout  et  dissimula  sagement 
par  espoir  que  avoit  d  y  remédier  par  sens.  Car  se  doutoit 
bien  que  les  François  n  eussent  incité  les  Angles  à  le  qué- 
rir par  ce  party,  afin  de  le  bouter  en  guerre  contre  eux  et 
de  l'assaillir  par  leurs  ennemis  propres,  comme  vray  il 
estoît.  Sy  s'en  donna  garde  et  contrepensa  contre  eux.  Et 
en  effet,  envoia  le  conte  d'Estampes,  ensamble  le  bastard 
de  Bourgongne,  à  Saint-Omer  pour  tenir  parlement  avec- 
ques  le  conte  de  Warwyc,  capitaine  de  Calais,  et  y  allè- 
rent moult  bien  accompagnés  lesdits  seigneurs.  De  Saint- 
Omer  se  transportèrent  plus  avant  vers  Calais,  en  un 
plein  champ,  entre  Marque  et  Hoie,  auquel  lieu  vint  le 

•  Fustoient,  pillaient. 


DE  GHASTELLAIN.  519 

conte  de  Warwyc,  accompagné  de  ceux  de  la  garnison  de 
Calais,  hommes  d*armes  et  archers,  et  menoit  avecqaes 
luy  Heston,  un  viel  routier,  longuement  cognu  en 
France,  et  un  autre,  nommé  Andrieu  Trolop,  homme  de 
grant  nom  aussi.  Enmy  celuy  champ,  convinrent  ensem- 
ble les  deux  contes  à  cheval,  sans  onques  descendre,  et 
là,  après  leurs  salutations  faites,  parlementèrent  ensemble 
sur  les  matières  qui  leur  touchoient,  là  où  chascun  de  sa 
part  se  monstra  sage  et  bien  enclin  à  nourrir  paix  entre  les 
deux  parties,  sauves  toutevoies  les  argumens  et  les  répli- 
ques qui  moult  se  faisoient  de  Tun  costé  et  d'autre,  chas- 
cun pour  sa  justification.  Enfin  le  conte  angles  requist 
fort  au  conte  d'Estampes  de  descendre,  car  droit-là  emprès 
avoit  une  maison  gastée,  laquelle  il  avoit  fait  tendre  et 
mettre  à  point  très-richement  et  y  avoit  fait  appointier 
une  manière  de  festoy  bien  somptueux  pour  ledit  conte  ; 
mais  ledit  conte,  qui  plus  veoit  à  son  honneur  qu'à  boire, 
ne  mengier,  ne  descendi  onques,  car  craignoit  que  les 
Franchois  ne  venissent  par  entreprise  sur  lesdis  Angles 
faire  course  durant  ceste  convention,  laquelle  chose  lui 
pou  voit  tourner  à  blâme,  ce  lui  sambloit,  car  pourroit 
sambler  qu'il  en  eust  esté  consentant,  et  pour  ceste  cause 
se  Hntrïl  tondis  à  cheval,  luy  cinquantième  d'hommes 
d'armes  et  deux  cens  archers,  pour  aider  et  deffendre  les- 
dits  Angles,  si  besoin  faisoit.  Le  bastard  de  Bourgongne 
descendi  à  la  requeste  du  conte  angles  avecques  plusieurs 
nobles  hommes  qui  moult  grandement  furent  reçus,  et  de 
là,  après  avoir  pris  amiable  congé  l'un  de  l'autre,  le  conte 
de  Warwyc  enmena  avecques  luy  à  Calais  les  députés  qui 
estoient  commis  de  la  part  du  duc  de  Bourgongne  pour 
traiter  des  diflFérens  qui  estoient  entre  les  deux  parties  et 
y  furent  par  aucuns  jours  compétamment  labouralis,  et  le 

conte  d*Estampes  s'en  retourna  devers  son  oncle  le  duc, 
qui  moult  fit  belle  et  haute  relation  du  conte  angles 
comme  d'un  gentil  chevalier,  plein  de  sens  et  de  vertus, 
et  duquel  cy-après  se  feront  des  merveilleux  haulx  contes 
et  dignes  de  perpétuelle  mémoire  entre  les  hommes. 

CHAPITRE  LXIII. 
Comment  le  roy  de  Hong^rie  clama  la  duché  de  Lucemboui^. 

Or  estoit  le  roy  Lancelot  parvenu  à  l'alliance  du  roy 
franchoîs,  comme  avez  oy,  et  lui  estoit  accordée  madame 
Magdalaine  pour  avoir  à  femme.  Sy  s'en  tenoit  beaucoup 
plus  fort  ledit  jeusne  roy  pour  bouter  outre  la  querelle 
que  avoit  à  rencontre  du  duc  de  Bourgongne.  Sy  ne  s'ou- 
blia mie  guères  longuement  sans  descouvrir  le  courage 
que  lui  portoit,  pensant  soy  pouvoir  venger  de  lui  par  la 
main  maintenant  du  roy  son  beau-père,  et  de  fait  mist  sus 
une  ambassade  arrière  laquelle  il  tramist  devers  lui,  et 
vint  icelle  à  Lyon  sur  le  Ronne,et  là  venus  et  bien  reçus, 
vinrent  devant  le  roy  et  lui  firent  certaines  doléances  à 
rencontre  du  duc  de  Bourgongne  sur  trois  points,  dont  le 
premier  sy  estoit  que  ledit  duc  se  devoit  estre  obligié  dès 
alors  qu'il  estoit  à  Rainsebourg  pour  cuidier  trouver  l'em- 
pereur, de  faire  le  voyage  affirmativement  avec  le  roy 
Lancelot  à  l'encontre  du  Turcq,  et  qu'à  ceste  cause  ledit 
roy  Lancelot,  soy  affiant  aux  paroles  et  promesses  dudit 
duc,  devoit  avoir  porté  et  soustenu  plusieurs  grans  frais 
et  missions,  dont  il  demandoit  restitution  et  rembourse- 
ment; le  second  point  sy  estoit *.  Tiercement  et  pour 

*  Lacune  de  quelques  lignes. 

le  plus  principal  demandoit  les  terres  et  pays  de  Lucem- 
bourg  que  ledit  duc  torchonnièrement  '  lui  détenoit  et  en 
avoit  expuls  ses  gens  et  serviteurs  par  puissance,  le  conte 
de  Clicq  et  les  autres,  lequel  pays  estoit  et  devoit  estre 
son  propre  héritage,  et  pour  ceste  cause  il  requéroit  se- 
cours et  pourvision  par  la  main  du  roy  son  souverain  et 
dont  il  estoit  subject,  et  lui  sambloit  bien  que  par  lui  et 
par  son  aide,  il  en  pourroit  bien  avoir  raiëbn.  Le  roy  toute- 
voies,  qui  en  si  haute  matière  comme  ceste,  ne  pouvoit 
bonnement  et  honneur  sauve  donner  légière  response, 
considéré  aussi  la  difficulté  du  cas,  sagement  fit  respondre 
auxdits  ambassadeurs  que  temprement  il  envoieroit  de-^ 
vers  son  beau-frère  le  duc  de  Bourgongne,  son  ambassade, 
révesque  de  Constance  et  messire  Jehan  Boursier,  et  lors, 
aveuc  les  autres  matières,  leur  donroit  charge  de  ceste-icy 
et  en  feroit  après  à  lexpédient  du  cas  et  au  mieux  que 
pourroit.  De  quoy  eux  se  tinrent  à  bien  contens  à  celle 
fois,  et  leur  samblera  bien  que  finablement  par  tenir  celle 
voye,  ils  parviendroient  à  leurs  fins  qui  plus  leur  estoient 
loingtaines  que  ne  pensoient  et  plus  difficiles  aussi  beau- 
coup. 

Envers  ce  temps-cy,  la  veille  de  Saint-Pierre,  par  nuyt 
fit  le  feu  un  merveilleux  dammage  en  Durdrecht*,  et 
commençant  en  la  grande  esglise  qui  toute  fut  arse,  brûla 
toute  la  longue  rue  jusques  aux  fondemens,  en  nombre 
bien  de  cinq  à  six  cents  maisons,  qui  estoit  la  plus  belle 
rue  des  crestiens.  Nientmoins,  pour  ce  que  riches  gens 
sont  et  puissans,  refirent  ladite  ville  plus  belle  qu  onques 

*  Torchonnièrement,  iDjuBtement,  à  tort. 

*  La  ville  de  Dordrecbt  était  alors  fort  florissante.  «  Ceuls  de  Dour- 
«  drecht  se  réputent  en  Hollande  comme  (}and  en  Flandres  et  veullent, 
«  en  tontes  assemblées  où  ils  se  trouvent,  avoir  Tbonneur.  »  (Chron. 
mannsc.  de  La  Haye.) 

et  plus  magnifique.  De  ceste  ville  se  pourroient  dire  beau- 
coup de  hautes  besongnes»  mais  assez  en  y  a  escrit  du 
temps  que  le  duc  conquist  Hollande  en  son  moyen  et  à 
tant  m'en  déporte  droit-cy,  car  droit-là  s'en  treuve  la 
description  toute. 

CHAPITRE  LXIV. 
Comment  la  daupbine  se  mist  à  voie  pour  rejoindre  le  dauphin. 

Or  est  temps  de  faire  le  conte  du  bailli  des  Montagnes, 
,  lequel  venu  à  Grenoble  fit  recort  à  la  daupbine  de  ce 
qu  avoit  en  charge  et  que  son  mary  lui  mandoit  par  ses 
lettres.  Sy  fut  moult  bien  et  joyeusement  reçu,  et  ladite 
dame  tenant  secré  ce  que  mandé  lui  estoit,  se  disposa  à 
l'accomplir  sans  délay  y  prendre,  et  par  un  beau  matin 
bien  tempre,  monta  à  cheval,  le  seigneur  de  Chasteau- 
Neuf  et  trois  ou  quatre  femmes  en  sa  compagnie  avecques 
son  maistre  d'hostel,  et  en  celuy  estât  se  mist  en  chemin  au 
desceu  de  toutes  gens  autres.  Donc,  le  seigneur  de  Chas- 
tillon,  frère  au  conte  de  Laval  et  gouverneur  du  Daupbine, 
qui  se  tenoit  à  Grenoble,  oiant  dire  le  parlement  de  ceste 
dame,  si  en  subit  et  à  Temblée,  tout  confus  du  cas,  monta 
à  cheval  et  courrant  après  pour  la  rattaindre,  pensa  bien 
à  reprochier  durement  les  meneurs,  comme  cuidant  avoir 
esté  le  principal  du  monde,  par  qui  on  dust  avoir  fait  et 
laissé  et  à  qui  on  dust  avoir  pris  affinité,  car  estoit  de 
moult  haute  maison  et  de  grant  crédence  entour  du  père 
et  du  fils,  ce  cuidoit,  mais  le  fils  toutevoies  en  avoit  retiré 
son  amour  pour  cause  que  aucunement  il  s  estoit  tiré  de- 
vers la  partie  du  roy,  dont  il  estoit  mal  content  :  sy  estoit- 
il  gentil  chevalier  toutevoies  et  de  grant  réputation.  Or 

estoit  la  dauphine  eslongée  jà  bien  trois  lieues,  quant  ce 
bon  chevalier,  le  gouverneur,  la  rattaindy,  et  venu  près 
d'elle,  lui  va  dire  :  «  Madame  qu'est-cecy  ?  où  allez-vous? 
«  Est-ce  bien  fait  d'aller  ainsi  seulette  et  à  l'emblée,  et  ne 
«  savez  où?  Madame,  vous  me  faites  le  plus  confus  homme 
<  qui  onques  fust,  >  et  tournant  son  langage  sur  le  maistre 
d'hostel,  lui  dist  :  «  Et  vous,  maistre  d'hostel,  est-ce  bien 
c  fait  et  vous  samble-il  sens  de  mener  en  cest  estât  ma- 
«  dame  par  pays?  qui  vous  fait  si  hardy?  >  —  «  Déa, 
«  monseigneur,  ce  dist  lors  le  maistre  d'hostel,  je  ne  mène 
«  pas  madame,  mais  elle  me  mène  et  par  l'ordonnance  de 
«  monseigneur  son  mary.  Sy  est  bien  raison  que  je  la 
€  siève  et  que  là  où  elle  voist,  que  je  voise  avecques  elle, 
c  puisqu'ensi  lui  plaist.  »  La  dame  tiroit  tousjours  pays  et 
n'accoutoit  guères  aux  tenchons  ^  du  gouverneur ,  car 
savoit  bien  quel  chose  faire  lui  convenoit.  Le  gouverneur 
toutevoies  ignorant  le  secré  qui  avoit  esté  mandé  à  la 
dame,  chevauchoit  tousjours  avecques  elle  et  lui  remons- 
troit  beaucoup  de  choses,  mais  voiant  qu'à  riens  n'enten- 
doit  qu'à  tondis  tirer  avant,  lui  prioit  quelle  voulsist 
passer  par  devers  le  roy,  lequel  lui  feroit  grant  chière  et 
lui  donroit  beaucoup  et  largement  de  ses  biens,  car  jamais 
ne  Tavoit  vue.  Sy  se  présentoit  lui-mesme  à  l'amener 
jusques  devers  luy,  disant  qu'elle  feroit  œuvre  bonne  et 
qu'à  l'aventure  elle  seroit  et  pourroit  estre  cause  de  l'ap- 
paisement  du  roy  envers  son  mary,  par  ce  moien.  Mais  la 
noble  princesse  qui  estoit  sagement  introduite  de  ce  que 
faire  devoit  et  laisser,  ne  presta  guères  oreilles  à  ses  pa- 
roles, ains  en  esploitant  tousjours  son  erre,  se  deffit  de  lui 
doucement  et  lui  donna  bien  à  cognoistre  que  ce  qu'elle 

faisoit,  elle  le  faisoit  bien  avisée  et  bien  conseillée,  pt  veul- 
lant  obéir  au  commandement  de  son  seigneur,  ne  youlut 
en  riens  trespasser  aussi  les  points  de  son  ordonner,  mais 
tireroit  tant  et  si  longuement  avant  à  l'aide  de  Dieu  qu'elle 
se  rendroit  là  où  ordonné  lui  estoit,  et  de  fait  n*arresta 
point  jusques  elle  vint  en  l'hostel  du  prince  d'Orenges,  là 
où  elle  fut  hautement  reçue  et  traitée  à  son  appartenir, 
et  audit  lieu  trouva  le  seigneur  de  Montagu,  frère  du 
mar^schal  de  Bourgongne,  et  la  dame  de  Montagu,  sa 
femme,  cousine  prochaine  de  la  ducesse  de  Bourgongne, 
lesquels,  après  partir  dudit  hostel  du  prince,  la  convoièrent 
jusques  en  la  ville  de  Namur  et  de  là  jusqu'en  Brabant  en 
bel  et  noble  estât  pour  un  baron,  et  ainsi  arriva  ladite 
princesse  viennoise  en  la  ville  de  Namur,  là  où  son  mary 
le  dauphin  se  trouvera  en  son  arriver,  comme  cy-après  se 
dira  en  son  lieu. 

CHAPITRE  LXV. 

Comment  chascun  jour  coarroient  diverses  rumeurs  estrang^es. 

Le  dauphin  pour  celle  heure  et  le  duc  de  Bourgongne 
se  tenoient  à  Louvain,  et  là  chassoient  et  passoient  temps, 
car  estoit  la  droite  saison  des  cerfs  au  commencement  du 
mois  de  juillet  et  estoit  la  saison  moult  belle.  Or,  pour 
celuy  temps  d'alors  et  par  chascun  jour  courroient  diverses 
nouvelles  et  sauvages  par  pays  et  faisoit-on  des  estranges 
rapports  en  court,  tant  de  çà  comme  de  là,  de  quoy  chascun 
tousjours  avoit  l'oreille  au  vent,  et  ne  se  savoit  sur  quoy 
attendre  ou  à  la  paix  ou  à  la  guerre.  Car  onques  puis  celle 
heure  que  le  dauphin  entra  en  la  maison  de  Bourgongne, 
ne  cessèrent  gens  de  murmurer  et  de  faire  machinations 

espéciaîement  en  France  à  rencontre  de  ce  duc,  par  quoy 
luy  et  ceux  de  son  lez  se  dévoient  pourvoir  à  rencontre  et 
eux  armer  de  constance  et  de  sens  aussi,  car  estoit  le 
temps  bien  apparent  de  produire  dures  et  estranges  be- 
songnes  beaucoup  et  de  périlleuse  attente,  dont  il  ne  faillit 
point,  car  plus  alloit  avant  que  plus  tousjours  alloit  en 
fellissant  à  tous  lez,  huy  vers  France ,  demain  vers  An- 
gleterre, un  autre  jour  en  Hongrie.  Souverainement 
toutevoies  et  dont  plus  dépendoit,  c'estoit  en  France,  car 
de  là  pouvoient  venir  les  plaies  à  la  crestienté,  les  douleurs 
et  les  tribulations  en  la  chose  publique.  Aussi  véritable- 
ment là  se  congréoient  et  se  mettoient  sus  les  subtiles 
machinations  encontre  la  maison  de  Bourgongne  ;  là  se 
quéroient  les  moyens  pour  lui  contrarier  obliquement;  là 
se  traitoient  les  alliances  en  son  contraire  ;  là  soubtilloient 
les  esprits  et  veilloient  pour  trouver  voye  de  la  humilier 
et  pour  lui  retrencier  sa  corne,  et  tout  à  la  cause  du  dau- 
phin  qui  s'estoit  venu  retraire  droit-là,  jà-soit-ce  que  par 
avant  Taimoient  assez  peu.  Dont  ce  poise  moy  toutevoies 
que  la  pité  du  cas  me  constraint  d'en  escrire.  La  vérité 
estroite  me  doit  donner  plus  parement  et  excuse,  là  où 
équité  [plus]  que  partialité,  ne  haine  envers  nul,  accusation 
ne  repreuve,  car  quant  moy  tout  nouveau-né  au  monde  et 
non  aiant  affection,  ne  cause  d'en  avoir  envers  nul  plus 
çà  que  là,  mais  voiant  les  choses  qui  régnoient  et  qui  se 
présentoient  aux  yeux,  sy  m'eust  constraint  vérité  d'en 
escrire,  non  «par  intention  d'en  vouloir  donner  charge  à 
nul,  mais  par  compassion  en  la  povreté  des  hommes  qui  à 
si  povres  occasiqns  souvent  et  en  petites  meschancetés'sont 
impatiens  et  par  impatience  s'exposent  et  addonnent  à 
tant  de  haulx  et  mortels  dangiers,  à  tant  de  reprochables 
et  honteux proposemens, et  non  craignans  de  courcierDieu 

ponr  Tenir  à  rappâisement  de  leurs  cœors,  conteDS  aont 
de  mettre  tout  en  péri],  le  monde  et  les  hommes  en  brmnle: 
ce  que  je,  non  par  olr  dire,  mais  par  vraye  congnoissance 
da  cas,  hantant  les  divers  lieux  du  monde,  j'appris  lois 
et  le  bontay  en  mémoire. 

En  ce  mesme  mois  de  juillet  et  durant  que  ces  princes 
estoient  à  Louvain,  s'apparut  une  comète  arrière  qui  estoit 
de  couleur  triste  comme  de  souffre  ardant,  ne  portoit  pcnnt 
la  queue  longue,  mais  très-grand  et  laige  à  la  façon  d'une 
demie-molette  d'esperon  bien  drue  et  bien  houssue,  li^ 
quelle  sambloit  soy  tourner  vers  les  parties  orientales 
entre  orient  et  midy ,  de  laquelle  comète  furent  faits  divers 
jugemens,  et  donnoit  fraeur  à  beaucoup  de  gens,  car 
sambloit  estre  de  triste  interprétation  comme  elle  estoit 
de  couleur  triste.  Aucuns  astronomiens  secrètement  impu- 
tèrent l'influence  d'elle  tourner  sur  le  roy  françois  régnant 
lors,  disans  que  infailliblement  elle  l'entraineroit,  lequel 
toutevoies  vesquit  cinq  ans  depuis.  Mais  le  roy  Lancelot, 
roy  de  Hongrie,  iceluy  en  demy  an  après  ou  environ  fut 
avancié  de  mort,  bien  estrangement,  comme  se  dira  en  son 
lieu,  par  lequel,  si  vie  longue  lui  eust  esté  continuée, 
par  aventure  grans  maulx  fussent  avenus  et  grandes 
tribulations,  dont  Dieu  préserva  son  peuple. 

CHAPITRE  LXVl. 
Comment  le  dauphin  et  la  danphinc  allèrent  k  Geneppes. 

OY  savoit  le  dauphin  rapprochement  de  la  dauphine  sa 
femme,  et  lui  estoient  venues  nouvelles  que  temprement 
elle  seroit  à  Namur.  Sy  se  voulut  partir  de  Louvain  et  aller 
au-devant  d'elle  jusqu'en  ladite  ville  de  Namur  pour  la 

suraUendre  droit-là.  Sy  le  fit  ainsi  et  y  alla  avenc  son 
estât  tant  seulement,  sans  compagnie  autre,  excepté  que 
le  duc  et  son  fils  le  convolèrent  environ  une  lieue  et  là 
prirent  congé  et  se  dessevrèrent  d'ensamble,  et  le  duc 
retourna  arrière  à  Louvain  et  de  là  le  lendemain  se  parti 
lui  et  son  estât  et  se  tira  vers  Lille,  et  ne  s'entrevirent  de 
longs  jours  depuis  [le  duc  et]  le  dauphin,  car  ledit  dauphin 
tenoit  compagnie  à  sa  femme  que  jamais  encore  n'avoit 
cognue  par  lit.*  Sy,  coucha  avecques  elle  par  un  dimenche 
pour  la  première  nuyt  sans  faire  solempnité  aucune,  ne 
feste,  quelle  que  fust,  autre  que  l'ordinaire.  Donc,  pour 
cause  des  nouvelles  amours,  ils  firent  un  peu  de  séjour  en 
la  ville,  et  puis  après,  par  petites  journées,  allèrent  à 
Geneppes',  là  où  tout  estoit  appresté  pour  eux,  et  là  se 
tinrent  chassant  et  volant  et  faisant  grant  chière  jusques 
au  retour  du  duc  *,  et  s'accointa  ledit  dauphin  de  tous  les 
nobles  hommes,  barons  et  seigneurs  du  pays  ses  voisins, 
et  les  fit  venir  en  son  chasteau  de  Geneppes  devers  sa 
femme,  et  se  contint  privéement  aveuc  eux  *. 

1  Le  80  noTembre  1456,  le  duc  Philippe  fixa  à  deux  mUIe  liyres  par 
mois  la  pession  qu'il  faisait  au  dauphin  au  château  de  Genappe. 

>  «  Geueppe  est  une  place  plaisante  et  à  déduit  de  chiens  et  d'oi- 
«  seaux.  »  (Matthieu  d'Eseouchy,  cb.  CXX.)«  Le  dauphin  ftit  prince  et 
«  aima  chiens  et  oyseaux;  et  mesmes  où  il  sçavoit  nobles  hommes  de 
«  renommée,  il  les  achetoit  à  poix  d*or  et  avoit  très-bonne  condition. 
«  Mais  il  fut  homme  soupçonneux,  et  légèrement  attrayoit  gens  et  lé- 
«  gèrement  il  les  reboutoit  de  son  serTice  ;  mais  il  estoit  large  et  aban- 
m  donné,  et  entretenoit  par  sa  largesse  ceux  de  ses  serviteurs  dont  il 
a  se  Touloit  seryir  et  aux  autres  donnoit  congé  légèrement  et  leur 
«  donnoit  le  bond  à  la  guise  de  France.  »  (Olivier  de  la  Marche.) 

*  Ce  fut  à  Genappe  que  le  dauphin  se  plut  à  lutter  ayec  les  sires  de 
la  Roche,  de  Créquy,  de  Villiers,  de  Fiennes,  de  Lannoy,  de  Mériadec, 
le  prévôt  de  Watten  et  Tamman  de  Bruxelles,  à  qui  imiterait  le  mieux 
dans  leur  grâce  et  surtout  dans  leur  licence,  les  tableaux  du  Décamé- 
ron  de  Boccace.  Nous  ne  rappellerons  ici  les  Cent  nouvelles  nouvelles 
quo  pour  rechercher  ce  qui  y  rappelle  répoque  et  le  pays  où  elles 

Le  duc  pour  celuy  temps  ne  fît  guères  long  séjour  à 
Lille,  mais  tira  vers  Hesdin  pour  visiter  sa  maison,  un  des 
somptueux  ouvrages  de  la  terre.  Geste  maison  aimoit  fort 
le  duc  de  Bourgongne,  et  à  cause  du  lieu  qui  lui  plaisoit»  il 


furent  écrites.  A  ce  titre,  il  faut  citer  Us  Trois  danwiselles  de  Bialines, 
le  Beau  page  de  Bradant,  le  Docte  clerc  de  Lille,  VA  ubergeon  de  la  dame  du 
Hainaut.  La  Flandre  y  est  aussi  représentée,  notamment  par  «  le  conte 
«  du  cheTalier,  jeune  bruyant  jousteur,  danceur  et  bien  chantant,  • 
qui  échoua  dans  ses  amours  à  Maubeuge  ;  celle  du  gentilhomme  qui 
revêtit  sa  robe  sans  manches  pour  aller  recevoir  le  dernier  adieu  de  sa 
mère,  est  déjà  un  récit  plus  gr^ave  ;  enân,  il  en  est  un  qui,  tout  opposé 
aux  autres,  est  presque  une  leçon  de  morale  et  de  vertu.  Parmi  les 
chevaliers  flamands  qui  tombèrent  au  pouvoir  des  infidèles  à  la  fatale 
journée  de  Nlcopoli  et  qui  ne  périrent  point  sous  le  glaive  des  bour- 
reaux de  Bajazet,  la  plupart  payèrent  rançon;  mais  il  y  en  eut  toute- 
fois plusieurs  qui  n  échappèrent  aux  douleurs  du  martyre  que  pour 
être  condamnés  à  Tesclavage.  L'un  de  ceux-ci  fut  Nicolas  Uutenhove. 
Accablé  des  travaux  les  plus  rudes,  il  regrréttait  amèrement  sa  patrie 
et  sa  femme  «  qui  de  tout  son  cueur  Taymoit  et  prioit  Dieu  joumelle- 
«  ment  que  brief  le  peust  revoir  si  encores  il  estoit  vif,  et  que  s'il 
a  estoit  mort,  il  voulsist  par  sa  grâce  ses  péchés  pardonner  et  le 
«  mettre  au  nombre  des  glorieux  martyrs  qui,  pour  l'exaltation  de  la 
«  sainte  foy  catholique,  s'estoient  volontairement  ofl'erts  à  mort  eor- 
M  porelle.  »  Neuf  ans  s'étaient  écoulés  sans  qu'elle  eût  appris  quelque 
chose  du  sort  de  Nicolas  Uutenhove,  et  sa  famille  ne  cessait  de  lui 
représenter  qu'il  était  temps  de  mettre  un  terme  à  son  veuvage.  Elle 
n'y  consentit  qu'à  regret  et  bien  que  combattue  par  de  secrets  remords; 
en  effet,  elle  avait  à  peine  accepté  un  nouvel  époux  depuis  six  mois, 
lorsque  le  bruit  du  retour  de  Nicolas  Uutenhove,  qui  avait  été  racheté 
«  par  le  moyen  d'aulcuns  chrestiens  gentilshommes,  »  se  répandit  «  au 
«  pays  d'Artois  et  de  Picardie,  où  ses  verf  us  n'estoient  pas  moins  con- 
«  gneues  que  en  Flandres,  d'où  il  estoit  natif.  »  On  en  fut  bientôt  in- 
struit à  Gand,  et  dès  ce  moment,  sa  femme  refusa  toute  nourriture  ; 
ses  larmes  ne  cessaient  de  couler,  et  elle  expira  le  troisième  jour,  en 
protestant  que  si  elle  avait  été  trop  faible  h  repousser  des  obsessions 
funestes,  son  cœur,  du  moins,  n'avait  jamais  été  coupable.  L'auteur  de 
ce  récit,  qui  fait  oublier  tous  les  autres,  tant  il  est  simple  et  touchant, 
était  le  dauphin  Louis  de  France  ;  c'est  le  seul  titre  do  sa  reconnais- 
sance pour  un  pays  qui  lui  accorda  une  généreuse  hospitalité.  D'après 
l'épitaphe  placée  à  Bruges  sur  la  tombe  de  Nicolas  Uutenhove,  ce  ftit 
après  sept  ans  de  captivité  qu'il  rentra  en  Flandre.  11  mourut  fort  âgé, 
le  18  février  14OT  (v.  st.),  pendant  le  séjour  du  dauphin  à  Bruges. 

y  mist  avoir  moult  grant.  Sy  se  tint  droit-là  une  espasce, 
car  selong  les  affaires  que  avoit  et  veoit  apparoir  devant 
luy,  le  lieu  lui  estoit  tout  propre  pour  y  faire  séjour,  tant 
pour  France  comme  pour  Angleterre  et  autres  causes 
beaucoup,  auxqueUes  il  faisoit  bon  avoir  regard. 

CHAPITRE  LXVII. 

De  certaines  mutations  qui  se  firent  en  la  court  du  duc. 

Les  affaires  de  ce  duc  droit-cy  estoient  grans  en  ce 
temps,  et  avecques  ans  qui  lui  croissoient,lui  multiplioient 
matières  pesantes,  par  quoy  besoing  aussi  lui  eust  esté 
que  la  gravité  et  le  sens  de  sa  maison  fussent  doublés  aussi 
et  reconforciés  par  union  plus  qu'onques,  mais,  jà-soit-ce 
que....',  le  contraire  s'y  trouva  pour  celle  heure,  car  la 
division  qui  y  estoit  sourse  entre  ceux  de  Croy  et  le  chan- 
celier, s'esvigoroit  de  jour  en  jour,  et  se  trouva  ledit  chan- 
celier débouté  et  remis,  et  nouvelles  gens  mis  en  auctorité 
et  crédence,  par  quoy  tant  plus  s'y  devoit  noter  péril  jcomme 
mutation  est  plus  dangereuse  en  temps  de  grans  difficiles 
'  affaires,  car  vray  est  que  ce  chancelier  avoit  eu  grâce  par 
toute  France  qu'en  sens  n'âvoit  son  pareil,  ne  en  subtilité 
parfonde  nul  ne  le  passoit,  dont  en  effet  son  maistre  le 
duc  avoit  esté  assez  expert  par  longs  ans,  quant,  durant  le 
temps  de  sa  crédence  et  qu  avoit  eu  à  porter  le  fardeau 
de  la  guerre  contre  François  et  Angles  et  à  soy  chevir  de 
maintes  autres  besongnes  dures  et  difficiles,  tondis  en 
estoit  glorieusement  venu  à  chief ,  tondis  vaincu  et  vuidié 
à  bras  deseure,  et  là  où  effort  d'homme  n'eust  pu  attain- 

*  Cette  partie  de  la  phrase  paraît  incomplète. 

dre  par  armes,  par  sens  souventeffois  fit  ploier  envers  lay 
autrui  puissance,  et  tellement  qu  en  conduisant  son  maigtre 
le  plus  glorieux  régnant  de  la  terre,  se  fit  aussi,  desoubs 
son  èle,  le  plus  amendé  en  son  service.  Cestui  chancelier» 
jusques  à  llxeure  de  ceste  division  esmue,  soloit  tout  goa- 
vemer  tout  seul  et  à  par  luy  manier  et  porter  tout,  fust 
de  guerre,  fust  de  paix,  fust  en  fait  de  finances.  De  tout 
et  en  tout  le  duc  s'en  attendoit  à  luy  et  sur  luy  comme 
principal  reposoit,  et  n'y  avoit,  ne  office,  ne  bénéfice,  ne 
par  ville,  ne  par  champs,  en  tous  ses  pays»  ne  don,  ne 
enprunt  fait  qui  tout  par  luy  ne  se  fesist  et  conduisist  et  à 
luy  ne  r^pondist  comme  le  regardeur  sur  tout,  dont  avec- 
ques  l'honneur  de  la  crédence  et  que  tout  le  monde  Taou- 
roit,  il  avoit  tant  et  si  inestimable  proufit  à  tous  lez  qu*à 
bouche  ne  seroit  à  dire,  ne  à  conter,  ne  à  cœur  à  peine  à 
croire,  tant  estoit  esmerveillable.  Or  voulut  fortune  le  com- 
primer un  peu  et  en  ses  vieux  jours  lui  faire  sentir  traverse 
par  sa  loy  qui  est  telle  qu'à  nul  ne  veut  estre  estable  que 
au  moins  qu  elle  ne  Tenverse  et  face  cheoir  si  elle  peut,  ou 
qu'elle  ne  s'assaie  à  le  mettre  en  branle  là  où  les  aveugles 
descognus  sentent  le  coup,  et  les  sages  pourvus  de  vertu 
pardurent  maugré  elle.  Moult  estoit  sage  cest  homme 
droit-cy,  quant  au  regard  du  monde,  mais  sa  voye  ne 
sambloit  point  capter  les  deux  sapiences,  car  par  soy 
donner  trop  à  Tune  qui  estoit  caduque  et  fallible,  il  se 
sambloit  eslongier  de  la  plus  certaine  et  de  la  plus  mémo- 
riable,  et  messonnoit  tousjours  en  la  terre  comme  si  terre 
lui  eust  esté  perpétuelle,  là  où  son  sens  desvoia  et  Tabesti 
sa  prudence,  quant  ne  vouloit  mettre  mesure  et  terme  en 
ce,  dont  ses  longs  vieux  ans  lui  monstroient  le  prochain 
coppon.  Avoit  de  nature  que  nul  neust  voulu  souffrir 
régner  en  son  lieu  pour  soy  retraire  eu  sa  paix,  mais  con- 

tendoit  à  monter  tousjours  et  à  multiplier  jusqu^à  son  dar- 
renier  et  de  mourir  Tespée  an  poing,  triomphant  sur  for- 
tune ;  mais  fortune  à  douter  fait  :  voiant  son  ayeuglement, 
au  plus  estroit  point  de  sa  folie,  [fortune]  lui  monstra  son 
aveuglance,  car  à  l'heure  que  pluscuidoit  son  règne  estable 
et  enforcié,  le  mist  en  éversion  soudaine  et  toute  confuse, 
dont  ce  fut  dammage  certes,  quant  homme  de  telle  réputa- 
tion ne  prist  l'honneur  et  le  bon  bout  devers  luy,  comme 
d'avoir  entendu  à  accouronner  sa  prudence  par  vraie  lu- 
mière de  raison,  et  d'avoir  jugé  son  cas  quel  il  estoit  et 
comment  il  estoit  subject  à  fortune  comme  tous  autres  et 
dont  il  avoit  la  preuve  aux  yeux.  Car  certes,  si  devant  ce 
coup  et  de  luy-mesme  se  fust  retrait  une  fois  et  soy  voulu 
tenir  à  tant,  en  la  terre  n'avoit  homme  plus  honoré  de  luy , 
ne  qui  laissast  mémoire  après  luy  plus  recommendable, 
mais  l'envie  qu'avoit  de  régner  et  de  fortifier  ses  enfans 
par  voies  subtiles,  ne  le  souffrit  voir  goûte,  ne  cognoistre 
le  péril  de  sa  contendance,  car  en  effet  voiant  son  maistre 
devenir  viel  soubs  qui  tout  avoit  acquis,  et  approchier  le 
règne  d'un  jeusne,  soubs  qui  il  convenoit  vivre  ses  enfans, 
tendoit  à  fortifier  ses  dits  enfans  par  le  régnant  à  venir  et 
de  les  mettre  en  sa  grâce,  affin  de  les  faire  pardurer  par 
ce  moien  en  estât  et  chevance.  Mais  ce  faisoit,  vouloient 
dire  aucuns,  par  voie  et  manière  qui  ne  plaisoit  point  au 
duc,  car  lui  imputoit  aucunement  la  racine  du  discort 
enti-e  luy  et  son  fils,  qui  toute  fut  descouverte  maintenant 
en  la  question  de  ce  plat  \  dont  tant  de  maux  survinrent 
depuis.  Sy  en  print  le  duc  murmure  encontre  luy  et  diffi- 
dence,  et  retira  ses  bras  d'en  sus  de  ses  espaules,  comme 
non  plus  y  quérant  tel  repos  qu  il  soloit,  sinon  en  fait  de 

>  Sic.  Il  fuut  i)cut-Otrc  liro  ;  plait,  coutcstation. 

justice,  là  où  il  le  souffroit  pardurer  sa  vie  comme  chn- 
celier,  mais  en  autres  maniemens  de  ses  affaires,  non  pM 
ainsi  que  autreffois,  et  par  espécial  es  choses  privées  delt 
maison.  Mais,  quant  ambassades  de  France  ou  d*autre  lé- 
gion venoient  devers  luy,  il  s'en  aidoit  et  paroit,  donnaïkt 
à  entendre  à  chacun  que  ne  Tavoit  destitué,  ne  désap- 
pointé, ne  volenté  n'avoit  de  le  faire,  car  onquea  n'avoît 
encore  désappointé  homme,  ne  mis  en  confusion  :  sy  ne 
vouloit  mie  commencier  à  un  homme  de  telle  renommée 
et  qui  tant  avoit  conduit  de  hautes  et  de  glorieuses  -beson- 
gnes  qu'à  peine  en  terre  n'avoit  son  pareil. 

Or  estoit  en  ce  temps-cy  maistre  Jehan  Chievrot,  éves- 
que  de  Toumay,  devenu  tout  vieil,  et  par  impotence  et 
pesandeur  de  corps  s'estoit  retrait  à  Lille,  en  sa  maison» 
sans  plus  venir  à  court.  Sy  en  estoit  le  conseil  desgamy  de 
chief  et  n'avoit  à  nulluy  son  affuité*.  Car  comme  vous 
avez  oy,  le  chancelier  estoit  reculé,  et  besongnoit-on  peu 
devers  luy,  et  l'évesque  de  Tournay  n'y  pouvoit  entre-estre 
pour  cause  de  sa  viellesse.  Sy  convenoit  faire  un  chief  de 
conseil  nouvel  qui  suppléast  et  le  lieu  du  chancelier  et  de 
tout,  là  où  entre  plusieurs  haulx  et  notables  clercs,  par  la 
promotion  du  seigneur  de  Croy,  fut  mis  en  celle  autorité 
l'évesque  de  Toul,  celuy  qui  tant  avoit  fait  de  voiages  en 
Hongrie  et  Bohemme  pour  la  matère  de  la  foy,  et  iceluy 
évesque  de  là  en  avant  gouvernoit  tout  et  manioit  le  fait 
de  la  justice  et  des  finances  comme  homme  bien  actif  en 
toutes  choses  et  hardy  enprenant.  Sy  estoit  cest  évesque 
de  Toul,  abbé  de  Saint-Bertin,  moine  noir,  et  voloit  de  la 
main  du  seigneur  de  Croy  et  du  mareschal  de  Bourgon- 
gne,  et  commençoitle  monde  lors  à  devenir  tout  nouvel, 

'  AJTuité,  présence. 

tant  en  ftdt  de  personnes  nouyelles  comme  en  nouvelleté 
de  manières  de  faire,  tendantes  toutevoies  tontes  &  bien. 
Cestui  évesque  de  Toul  estoit  lorrain  ',  promu  &  son  com- 
mencement en  abbé  de  Saint-Tierry-lez-Rains,  et  attrait 
depuis  en  la  maison  du  duc  pensionnaire  de  son  conseil 
pour  ce  que  agréable  homme  estoit  et  doux  parlier,  et  à 
ceste  cause  le  duc,  par  diverses  fois,  Tenvoia  à  Rome,  là 
où  il  devint  évesque  de  Verdun,  et  depuis,  par  eschange, 
évesque  de  Toul  en  Lorraine.  Impétra  aussi  de  pouvoir 
tenir  en  .commande  l'abbaye  de  Saint-Bertiil,  à  quoy  il 
parvint  par  effort  et  main  ferme  du  duc  qui  le  confortoit 
contraire  le  gré  du  roy  et  de  tout  le  couvent  qui  avoit  fait 
eon  élection,  et  de  quoy  noises  et  questions  sourdirent  en 
ce  temps  d'alors,  en  apparence  de  grans  maux  ;  car  le  roy 
se  joignoit  avecques  l'eslu,  et  le  duc  avecques  l'impétrant 
constitué  par  nostre  Saint-Père,  et  tellement  que  à  main 
forte  et  armée  enfin  l'impétrant  fut  mis  en  possès  comme  il 
a  esté  conté  plus  au  long  en  l'année  là  où  il  sert  et  que  le 
cas  advint*.  Et  ainsi  donques,  estant  évesque  et  abbé,  fut 
envoyé  devers  l'empereur  Frédéric  le  Tiers,  pour  la  prise 
de  Constantinoble  tantost  en  la  fresche  perdition,  et  de- 
puis maintes  autrefois  en  Hongrie  et  Bohême,  vers  le  roy 
Lancelot  et  autres  princes  de  l'empire,  là  où  il  acquist  bon 
los.  Car  estoit  doux  homme  et  affable  et  entre  tous  les 
autres  de  la  génération  gallique  pour  un  clerc  et  prélat. 

>  Selon  d'autres  auteurs,  Guillaume  Pilastre  était  né  en  Bourgogme, 
vers  Tan  1400.  Il  fut  successivement  abbé  de  Saint-Tbierri  de  Reims 
et  de  Saint-Bertin,  évoque  de  Toul,  de  Verdun  et  do  Toumay,  prési- 
dent du  g^nd  conseil  et  chancelier  de  la  Toison  d'or.  l\  mourut  h 
Gand,  le  21  août  1473.  On  doit  à  Guillaume  Pilastre  une  chronique  de 
Prance  et  un  précieux  traité  sur  la  Toison  d'or. 

>  Guillaume  Pilastre  fut  mis  en  possession  de  l'abbaye  de  Saint- 
Berlin  par  le  duo  lui-mdme,  au  mois  d'avril  1451.  Ce  passage  de  la  chro- 
nique do  Chastellain  est  perdu. 

C^estoit  celuy  seul  qui  plus  laboroit  eu  ravancement  du 
saint  voiage,  car  le  duc  son  maistre,  qui  estoit  le  souverain 
susciteur  de  cecy,  en  mist  toute  la  sollicitude  en  sa  main, 
avecques  messire  Simon  de  Lalaing,  conj oings  ensamble. 
Sy  fut  dit  alors  et  sambloit  assez  vray  que  cest  évesque 
avoit  fort  le  cœur  à  ce  saint  voiage,  et  qu  en  ensievant  Tin- 
clination  du  duc  il  boutoit  fort  à  la  charrette  afin  qu*il  ge 
fist,  laquelle  chose  ne  lui  tourne  qu'à  los,  mais  en  fut 
obliquement  regardé  de  plusieurs  qui  plus  aimoient  le  non 
faire  pour  les  périls  et  pour  l'aise  de  leurs  vieux  jours. 
Toutevoies,  qu'envis  que  volontiers,  si  le  duc  eust  trouvé 
occasion  saine  et  confort  en  l'empire,  il  s'y  fust  emploie 
de  corps  et  de  puissance.  Mesme  cestui  évesque  avoit  £ait 
faire  son  hamois  complet  h  intention  d'y  aller  infaillible- 
ment, mais  quant  vint  que  l'autorité  de  la  court  lui  fut 
mise  entre  mains  avecques  les  grans  honneurs,  commença 
à  décliner  de  l'un  pour  l'autre  et  aggraver  plus  le  fait  et 
peser  que  par  avant.  Et  disoient  aucuns  que  cest  avance- 
ment lui  fut  mis  en  l'estours  tout  de  gré  et  à  ceste  cause, 
afin  que,  par  l'endormement  des  honneurs  mondains,  il 
laissast  couler  la  diligence  de  sa  poursieute.  Aussy  fit-il, 
car  tant  devint  enveloppé  depuis  d'honneurs  et  de  cré- 
dences  que  ses  mœurs  démonstroient  changement  de  con- 
ditions à  pleine  vue,  et  se  fit  fort  haïr  et  peu  amer  par  ses 
aigres  agues  paroles,  en  traitant  rudement  gens.  Devint 
depuis  évesque  de  Tournay,  en  déboutant  le  fils  du  duc  de 
Bourbon,  devint  chancelier  de  l'ordre  de  la  Toyson  d'or, 
et  lui  veilloit  fortune  à  tout  lez  comme  si  le  souhait  du 
monde  fust  pour  luy  seul.  Syn'en  parle  plus  droitKîy ,  pour 
cause  que  le  lieu  ne  le»  requiert  point ,  car  aprièmes  ne 
fait  .que  monter  en  l'eschelle,  mais  il  loist  bien  dire  qu'en 
ceste  nouvelle  mutation  se  mettoient  sus  beaucoup  de  nou- 

velletés,  car  par  lapercevance  qu'on  avoit  eue  de  Testât  de 
ce  duc  et  de  ses  pays  minés  grièvement  et  ployés  soubs  le 
règne  du  cbancelier,  les  nouveaux  entrans  en  règne,  con- 
tendans  au  remède,  soubtilloient  en  diverses  manières  de 
faire  utiles  et  convenables.  Créèrent  six  souverains  gou- 
vemeuTB  sur  le  fait  des  finances,  par  lesquels  tous  lesdits 
deniers  se  distribuoient,  mirent  sus  réformateurs  sur  tous 
les  pays  et  sur  toutes  gens  officiers,  et  d'iceux  faisoient 
retourner  milliers  par  grant  nombre,  trouvoient  toutes 
gens  sur  sermens  et  quérurent  les  fraudes  et  corruptions 
couvertes  en  mainte  personne,  là  où  de  tous  lez  on  tiroit 
argent.  Sy  n'y  avoit  ville,  ne  quartier  du  pays  là  où  réfor- 
mateurs ne  fussent  envoyés  pour  enquérir  de  Testât  et 
condition  de  diverses  personnes,  souverainement  officiers, 
pour  savoir  comment  et  en  quelle  manière  ils  avoient  ac- 
quis leur  cbevance,  et  comment  ils  avoient  usé  et  satisfait 
des  deniers  et  offices  qu'avoient  maniés,  là  où  plusieurs 
furent  rattains,  les  une  d'une  manière,  les  autres  d'une 
autre.  Gand,  Bruges,  tout  le  pays  du  Francq,  furent 
pleins  de  cestes  enquestes,  et  fut  trouvé  en  Gand  lors  et 
rattaint  merveilleuse  besongne  couverte  et  estrange,  dfe 
quoy  ne  veul  faire  mention.  Haynau  pareillement  avoit 
les  frères  enquesteurs.  Sy  avoient  Brabant  et  Artois,  Hol- 
lande, Zellande  et  Frise,  Bourgongne  pareillement,  la 
Haute  et  la  Basse,  là  où  plusieurs  plaintes  se  trouvèrent 
à  Tencontre  du  cbancelier,  car  tel  osoit  mordre  mainte- 
nant, qui  par  avant  n'eùst  osé  abaier.  Par  espécial,  à  Ten- 
contre du  cardinal  d'Othun  *,  furent  faites  doléances  plu- 
sieurs par  les  nobles  du  pays,  lesquels  il  avoit  voulu  tous 
asservir  à  sa  juridiction  ecclésiastique,  en  eux  soustraiant 

■  Jean  Itollin,  fils  du  chancelier  de  Bourgo^j^no,  6v^uc  d'abord  do 
Clnilons-sur-Suc^nc.  puisdAutun.  créé  cardinal  en  1418. 

leurs  droitures  et  appartenirs  et  diminuant  leur  seignou- 
rie  et  finablement  et  qui  estoit  le  plus  fort  la  seignourie 
mesme  du  prince.  Et  de  quoy  depuis  le  duc  bien  informé 
par  son  procureur  de  Bourgongne  et  autres,  fit  faire  une 
relation  bien  longue  à  Brusselles,  parla  bouche  de  maistre 
Jehan  Joart,  juge  de  Besançon,  à  rencontre  dudit  cardi- 
nal et  présens  ses  commis  et  députés  droit-là  pour  ceste 
cause,  et  leur  fit  remonstrer  toutes  les  aigreurs,  exactions 
qu'avoit  fait,  commis  et  longuement  continué  leur  dit 
maistre  le  cardinal,  en  grant  grief  et  préjudice  de  ses  no- 
bles et  subjets  et  mesmement  de  sa  propre  seignourie,  là 
où  le  duc  mesme  de  sa  bouche  dist  en  fin  à  haute  voix 
auxdits  envoies  droit-là  que  plus  ne  le  souffreroit,  ne  vou- 
droit  souffrir,  mais  y  mettroit  remède  tel  et  si  convenable 
comme  il  appartenoit  au  cas.  Fut  rattaint  aussi  et  mis 
avant  un  cas  de  meurtre  qui  avoit  esté  fait,  passé  a  longs 
ans,  et  lequel  on  imputoit  au  seigneur  de  Beauchamp, 
messire  Guillaume  Eollin,  fils  du  chancelier,  parce  que 
les  facteurs  estoient  atteins  et  mis  en  prison,  lesquels  se 
descoulpoient  sur  ledit  messire  Guillaume,  disans  que  ce 
avoient  fait  à  son  instance.  Donc  depuis,  ledit  messire 
Guillaume  fut  trait  en  court,  cité  de  comparoir  personelle- 
ment  sur  les  hautes  peines  et  en  eut  tribulation  beaucoup 
et  dangier,  car  grant  chose  en  sourdy,  dont  je  parleray 
après  en  lieu  autre.  Et  par  ainsi,  ceux  qui  guères  n'ai- 
moient  le  chancelier,  comme  le  mareschal  de  Bourgon- 
gne,  le  seigneur  de  Tlochefort  et  plusieurs  autres  de  l'ap- 
partenance du  seigneur  de  Pesmes*,  maintenant  quant 
virent  clameurs  et  doléances  sourdre,  puis  contre  le  père, 
puis  contre  les  enffans,  se  baignèrent  en  roses,  et  avecques 

'    Votj.  ci-dessus  p.  230,  note  1. 

ce  que  veoient  leur  charrette  branler  beaucoup  pour 
cheoir,  boutoient  quanque  pouvoient  aussy  en  leurs  tri- 
bulations dont  on  leur  donna  beaucoup  et  de  tien  aigres. 
Les  commissaires  en  Bourgongne,  pour  faire  réformation, 
furent  le  président  de  Bourgongne ,  messire  Jeffroy  de 
Toisy,  chevalier,  maistre  Jehan  de  Cluny,  maistre  des  re- 
questes,  avecques  aucuns  autres,  lequel  de  Cluny  jamais 
ne  retourna  depuis,  car  fut  enherbé  *  piteusement  et  dont 
ce  fut  un  dammage,  car  notable  honune  estoit  et  de  haut 
los  digne,  mais  droit-cy  ne  récite  les  causes,  ne  la  ma- 
nière de  sa  mort,  pour  ce  qu'autre  part  il  cherra  &  en  faire 
le  conte  plus  proprement. 

CHAPITRE  LXVIII. 

Comment  les  sena  monseigneiiT  do  Bourgongne  besongnièrent  avec 
les  Anglois,  et  comment  les  terres  da  comte  d'Eu  furent  saisies  en 
Picardie. 

Le  duc,  pour  ce  temps-cy,  se  tenoit  à  Hesdin  et  estoit 
sur  la  fin  d'esté  que  droit-là  estoit  venu  à  intention  d'aller 
visiter  ses  villes  sur  Somme,  ensamble  et  d'accouronner  les 
questions  et  débas  qui  estoient  entre  ceux  de  Calais  et  luy , 
là  où  messire  Jehan  de  Renty ,  chevalier  et  maistre  d'hostel 
du  duc,  messire  Loys  de  la  Viéville,  capitaine  de  Grave- 
Unes,  Guichart  de  Tinderonne,  capitaine  d'Ardre,  maistre 
Jehan  Pottel,  maistre  Gilbert,  maistre  des  requestes, 
estoient  envoies  et  laissés  du  conte  d'Estampes  pour  be- 
songner  en  ladite  matière,  lesquels  après  longs  jours 
demorés  en  ladite  ville  de  Calais,  trouvèrent  beaucoup 
de  questions  mal  appointables  parce  qu  elles  touchoient  à 

*  Bnhtrhé,  empoisonné. 

privées  perâonnes  tant  deçà  que  delà,  compagnonB  de 
guerre,  dont  Tun  se  doloit  de  lautre,  pour  cause  d'exac- 
tion et  de  fourfaity  et  avoient  des  prisonniers  d*un  costé 
et  d'autre ,  dont  si  Tun  le  vouloit  ravoir,  l'autre  ne  s'en 
vouloit  deffaire,  par  espécial  les  Angles  qui  fiers  sont  et 
mal  traitables  en  leur  fumier,  ne  à  dur,  ne  à  fort,  on  ne 
pouvoit  vaincre,  ne  ploier,  sinon  que  tout  venist  à  leur 
gré.  Mesme  le  conte  de  Warwyc,  leur  capitaine,  qui  y 
laboura  fort  pour  le  bien  de  la  paix,  ne  s'en  pot  onques 
cbevir.  Que  voulsissent  les  traitans  ou  non,  si  paix  von- 
loient  et  ces  désormais  de  débat,  il  leur  convenoit  accor- 
der leur  demande  et  passer  par  celuy  destroit,  ou  autre- 
ment allast  comme  il  pust,  on  y  labouroit  en  vain. 
Sy  virent  bien  les  dessusdits  commis  que  droit-là  battoient 
froit  fer,  et  qu'en  eux  n'estoit  point  de  traire  conclusion 
joieuse  de  cestes  gens,  là  où  les  matières  privées  et  de 
meschantes  personnes  empescboient  les  publiques  et  salu- 
taires entre  les  haulx  princes  et  leurs  pays,  car  trouvèrent 
tout  le  surplus  bien  disposé,  excepté  en  ces  menus  débas: 
là  se  deffioient.  Et  partant  eux,  non  aians  pouvoir,  ne 
vouloir  aussy  de  conclure  avec  eux  si  à  leur  avantage  et 
sans  avoir  pris  le  bon  avis  du  duc  et  du  conte  d'Estampes, 
prirent  congé  du  conte  angles ,  et,  lui  establissans  jour 
de  retour  en  brief,  partirent  de  Calais,  et  venus  à  Hesdin 
firent  recort  de  leurs  difficultés  trouvées,  lesquelles  oïes, 
le  duc  les  fit  mettre  en  conseil  pour  y  déterminer  dessus  à 
l'expédient  du  cas  et  du  temps  qui  pour  celle  heure  estoit 
moult  dangereux.  Quant  donques  cestes  difficultés  droît- 
cy  furent  mises  en  la  digestion  du  conseil,  là  où  on  con- 
sidéroit  que  ceste  rumeur  ne  dépendoit  que  de  débas  entre 
privées  personnes  et  pour  querelles  de  rudes  gens,  non 
dignes  que  pour  eux  on  maintenist  le  baston  roide,  et  que 

touchant  les  peraonnea  des  deux  princes,  le  roy  d'Angle- 
terre et  le  duc,  n'y  ayoit  riens  qui  ne  fnst  de  bon  espoir  et 
à  bonne  fin  ne  venist,  fut  conclu  certes  estre  plus  utile 
d'appointer  avecques  rudes  mécbans  gens  à  leur  avan- 
tage, qu'en  tenant  son  cœur  et  son  poing  fermé  entrer  en 
inconvénient  à  leur  cause,  considéré  que  par  sens  tondis 
on  vainct  puissance  et  que  reculer  arrière  pour  saillir 
plus  loings  est  œuvre  de  sage  homme.  Car  disoient,  avec 
ce,  que  jànsoit-ce  que  le  duc,  leur  prince  et  maistre,  n'es- 
toit  point  homme  pour  ploier,  ne  se  souffrir  fouler,  ains 
avoit  pouvoir  et  hardement  assez  pour  maintenir  l'estrif 
à  rencontre  d'un  roy  angles,  toutevoiea  sy  n'estoit-il  point 
heure  maintenant  d'entrer  en  celuy  destroit,  ne  de  soy 
consentir  à  guerre  aveuques  luy,  par  considération  des 
termes  que  lui  tenoient  les  François,  bien  sauvages  et 
estranges,  pour  le  recueil  du  dauphin.  Et  par  ainsi,  tout 
avisé  et  pesé,  fut  conclu  de  renvoier  les  dessusdits  commis 
k  Calais  arrière  pour  parfaire  ce  qui  est  oit  en  train,  en 
l'avantage  et  au  gré  desdits  querelans,  fust  perte,  fust 
gaigne,  fust  coust,  fust  acquest,  ne  pouvoit  chaloir,  mais 
que  paix  s'en  ensievist  en  seurté  confermée  jusques  à  une 
autre  journée  de  convention  plus  grande  qui  se  feroit  en 
octobre,  là  où  les  matières  se  traiteroient  touchant  les  deux 
princes  et  leurs  affaires  que  pouvoient  avoir  ensemble.  Et 
atout  ceste  charge  firent  leur  retour  vers  Calais  lesdits 
députés.  Et  prist  congé  messire  Jehan  de  Renty  au  duc 
jouant  à  la  paulme,  là  où  soy  tirant  un  peu  à  part  avecques 
le  chevalier  mesme  lui  dist  de  bouche  aucunes  manières 
et  termes  que  devoit  tenir  en  ce  cas,  et  vouloit  en  effet 
qu'ensi  en  fust. 

En  ceste  mesme  ville  de  Hesdin,  le  duc  estant  là,  il  fit 
mettre  en  sa  main  toutes  les  terres  et  seigneuries  que  tenoit 

le  conte  d'Eu  en  Picardie,  et  ce  à  cause  d'aucuns  mau- 
vais garssons  grant  nombre  eux  disans  à  luy ,  lesquels  par 
chascun  jour  venoient  traveillans  ses  subgets,  en  la  conté 
de  Boulongne,  soubs  ombre  de  faire  guerre  aux  Angles,  et 
passans  soubs  ceste  couleur  parmy  le  pays  Boulonnois 
firent  des  maux  intolérables  aux  habitans  d'iceluy,  car 
battoient,  tuoient,  ravissoient  à  force,  persécutoient  le 
peuple  par  tel  mauvaisté  et  traveil  que  nul  ennemy  mortel 
&  autre  n'en  pourroit  plus.  Sy  en  vinrent  les  plaintes  au 
duc  de  tant  de  lieux  et  par  tant  de  fois  que  constraint 
s'argua  et  s'avisa  de  remède,  et  fit  mettre  en  sa  main  tout 
ce  que  ledit  conte  tenoit  de  luy.  Lequel  adverty  du  cas 
s'en  donna  merveilles,  car  ne  pensoit  pourquoy.  Or  est 
ainsi  que  plusieurs  de  cestes  meschans  gens,  travailleurs 
du  peuple,  se  disoient  eslre  au  maistre  capitaine  dudit 
conte,  nomme  Robert  du  Quesnoy,  et  avoient  aucuns  de  eux 
lettres  et  céduUes  par  lesquelles  ledit  Eobert  les  sambloit 
avoer  et  estre  à  luy.  Sy  s  en  indigna  le  duc  contre  ledit 
Robert,  mais  désiroit  bien  d  en  savoir  le  vray,  premier 
qu'en  faire  fait.  Or  estoit-là  le  conte  d'Estampes,  nepveu 
du  conte  d'Eu,  qui  voioit  et  ooit  ce  démené.  Sy  manda  et 
fit  assavoir  à  son  oncle  le  courroux  que  le  duc  avoit  pris 
contre  luy  et  contre  Robert  du  Quesnoy  pour  les  torfais 
faits  en  son  pays  de  Boulonnois  par  ses  gens.  Sy  s'en  voulut 
parer  le  conte  d'Eu  et  prestement  envoya  à  Hesdin  ledit 
Robert  pour  soy  excuser  devers  le  duc  et  devers  son  con- 
seil comme  ignorans  de  tout  et  non  vueillans  souflFrir 
nulles  exactions  faire  sur  les  subgets  d'iceluy  duc,  ce 
disoit,  et  de  fait  ledit  Robert  se  présenta  au  conseil,  et 
droit-là,  après  avoir  oy  ce  qu'on  lui  imputoit,  s'excusa  gra- 
cieusement et  usa  de  beaux  mots,  disant  que  luy-mesme 
estoit  subget  du  duc,  né  de  la  conté  de  Boulongne,  et  qu'en 


DE  GHASTELLAIN.  341 

luy  n'avoit  ne  cœur,  ne  hardement  d'oser  faire,  ne  souf- 
frir entreprendre  riens  sur  un  tel  prince  comme  estoit  le 
duc  de  Bourgongne,  par  quoy  s'aucuns  mauvais  garssons 
avoient  riens  fait  ou  commis  soubs  son  nom  par  fausses 
lettres  ou  escrîts,  il  les  désavouoit  et  n'en  a  voit  onques 
riens  sçu ,  et  ne  savoit  comment ,  ne  par  quelle  manière 
ils  avoient  acquises  telles  lettres.  Sy  furent  ses  paroles 
reçues  pour  bien  agréables,  et  luy  doucement  arraisonné 
aussy,avecques  ce  qu  on  lui  dist  que  désormais  il  tenist  ses 
gens  et  les  gens  de  son  maistre  en  tel  règle  que  plus 
plaintes  n'en  venissent,  ou  autrement  le  duc  y  pourverroit 
par  manière  convenable  et  n'en  souffreroit  plus  ainsi  qu'il 
avoit  fait.  Sy  promist  ledit  Robert  de  le  faire  ainsi  et  de 
l'entretenir  bien,  et  par  ceste  manière  et  condition,  le  duc 
leva  sa  main  des  terres  du  contç  d'Eu  et  pareillement 
dudit  Robert,  et  atout  ceste  response  ledit  Robert  party 
de  Hesdin  en  la  compagnie  d'aucuns  gentilshommes 
venus  avecques  luy  pour  ceste  cause.  Or  advint  ainsi  que 
ledit  Robert  s'en  retournoit  vers  Abbeville,  lui  et  sa  com- 
pagnie, h  l'heure  quejàil  estoit  tard,  il  encoutra  aucuns 
des  fauconniers  du  duc  qui  venoient  de  l'esbat  avec  leurs 
oyseaux,  et  alors  demandant  auxdits  compagnons  à  qui 
ces  oyseaux  estoient,  et  respondans  qu'ils  appartenoient 
au  duc  de  Bourgongne,  lui  viôlentement  et  par  grant  fé- 
lonie en  prist  un  ou  deux  et  forcément  les  emporta,  di- 
sant que  s'ils  y  contredisoient,  il  leur  coupperoit  la  gorge, 
et  défait  les  emporta  et  usa  de  ceste  vilennie  en  récompense 
de  la  bonne  chière  qu'on  lui  avoit  faite,  et  monstroit  bien 
par  ses  faits  quel  estoit  son  courrage  par  dedens  et  quelle 
teneur  il  y  pouvoit  avoir  en  son  language.  Sy  en  fut-on 
le  soir  bien  esbay  en  court  et  peut-on  croire  que  le  duc  ne 
le  porta  pas  bien  aise.  Non  firent  maints  autres,  et  entre 
TOI.  m.  22 

les  autres,  qui  moult  en  fut  troublé,  ce  fut  le  conte  d'Eft- 
tampes,  nepyeu  du  conte  d*Eu,  en  faveur  et  pourclias  de 
qui  les  terres  avoient  esté  rendues  à  son  onde  et  à  Robert 
aussy  avec  son  beau  parler.  Donc,  quant  il  vist  ceste  £aute 
faite,  sy  s'en  tint  ledit  conte  d'Estampes,  ensamUe  le  sei- 
gneur de  Bocbefort,  tout  esvergondé,  et  n'y  savoient  quoy 
pensOT.  Le  duo  toutevoies  en  eust  bien  sçu  faire,  n  eust 
^tté  que  le  conte  d'Estampes  lui  pria  qu'il  lui  souffirist 
faire  l'enqueste  du  cas,  premier  qu'il  en  fist  nul  fait,  et 
ainsi  le  fit.  Ledit  Robert  aussi  renvoya  à  Hesdin  pour  soy 
parer  du  cas  et  pour  faire  son  exciisation  qui  n'estoit  pas 
si  clëre  comme  son  honneur  eust  bien  porté.  Toutevoiea, 
la  chose  fut  tellement  démenée  et  couverte  que  en  faveur 
du  conte  d'Estampes,  le  cas  en  fut  estaint  et  mis  en  oubly, 
et  cessèrent  les  gens  d'armes  du  conte  d'Eu  de  là  en  avant 
de  traveiller  plus  le  Boulonnois ,  pour  peur  de  mespren* 
dre  envers  leur  plus  fort. 

CHAPITRE  LXIX. 

Comment  le  roy  de  Castille  montra  gmnt  désir  de  rappaiaer  le  roj 
et  le  dauphin,  et  comment  le  conte  de  Saint -Pol  s  efforça  de  ren- 
trer en  la  grfice  du  duc  de  Bourgongne. 

Comme  nostre  présent  matière,  depuis  la  venue  du  dau- 
phin devers  son  bel  oncle  le  duc,  est  causée  beaucoup  sur 
lui  et  que  à  sa  cause  moult  de  manasces  et  de  turbalions 
sont  venues  au  lieu  de  son  repaire,  et  à  toute  la  crestienté 
occasion  aucunement  de  murmure  et  de  douleur,  pour 
ceste  cause,  comme  vers  ce  temps-cy  le  roy  de  Castille 
qui  perpétuellement  est  allié  avec  le  roy  franchois  et  frère 
d'armes  juré,  par  pité  et  compassion  de  ceste  doloreuse 

diffienlté  estant  entré  le  roy  et  son  fib  qui  jà  si  longue- 
ment ayoit  duré  au  grant  préjudice  et  dammage  de  la 
crestienté,  envoya  un  sien  noble  baron  de  sa  famille  et  de 
son  sang  devers  le  roy  estant  encore  à  Lyon  sur  le  Sonne, 
pour  trouver  aucun  bon  et  gracieux  moien  entre  lui  et  son 
fils,  et  lui  fît  signifier  par  icelui  que  ce  ne  fust  esté  que 
les  Sarrasins  avoient  mis  le  siège  devant  Cep  te*,  lui- 
mesme  y  fust  venu  en  personne  devers  lui  sur  espoir  de  les 
mettre  d'accort.  Et  cuidant  que  sa  bonne  intention  dust 
estre  agréable  au  roy,  avoit  chargé  à  cestui  noble  baron 
son  ambassadeur  de  soy  traire  et  transporter  devers  le 
dauphin  là  où  il  estoit  et  devers  le  duc  de  Bourgongne 
avec  ses  lettres  pour  leur  monstrer  la  grant  affection  que 
avoit  en  Tappaisement  de  leur  difficulté.  Mais  le  roy  sa- 
chant ce  et  non  content  de  son  tirer  là  envers,  lui  requist 
et  deffendi  qu*il  uy  allast  point,  et  ainsi  n'y  alla  point  de 
peur  de  lui  desplaire,  envoia  toutevoies  son  hérault  en  la 
court  du  duc  signifier  la  charge  et  bonne  intention  que 
avoit  eue ,  et  vint  icelui  à  Hesdin ,  où  je  mesme  parlay  à 
lui,  et  lors  dist  que  jà-soit-ce  que  son  maistre  n'y  ponvoit 
venir  ceste  fois,  temprement  toutevoies  le  roy  de  Castilie 
y  envoieroit  une  grande  et  haute  ambassade  devers  les 
deux  princes  le  dauphin  et  le  duc  pour  ceste  matière, 
laquelle  toutevoies  ne  vint  pas  et  n  y  fut  onques  vue,  ne 
sçay  par  quel  empeschement. 

Encore,  en  ceste  ville  de  Hesdin  et  tout  en  un  mesme 
temps  vint  messire  Gilles  de  Saint-Simon,  un  très-vaillant 
chevalier  et  sage,  de  par  messire  Artlius  de  Bretagne ,  con- 
nestable  de  France,  pour  le  fait  du  conte  de  Saint-Pol,  son 
beau-frère,  dont  il  avoit  espousé  la  sœur,  sa  tierce  femme, 

»  CeuUi. 

et  cela  à  cause,  comme  il  a  esté  dit  icy-dessus,  que  le  duc 
avoit  mis  à  sa  table  toutes  les  terres  que  ledit  conte  avoit 
en  Haynau,  le  terre  d'Enguien  et  autres  membres  de 
moult  grant  pris,  de  quoy  ledit  conte  se  tenoit  à  durement 
grevé,  car  estoit  une  des  belles  parties  et  des  grandes  de 
sou  avoir.  Sy  s'en  estoit  complaint  à  ceux-là  où  il  estoit 
allié,  à  messire  Cbarles  d'Anjou,  conte  du  Maine,  et  audit 
Arthus  de  Bretagne,  connestable,  lequel  soy  fiant  mieux 
du  duc  que  celui  du  Maine,  pour  cause  que  autreffois  il 
avoit  eue  espousée  la  sœur  du  duc,  la  ducesse  deGuienne, 
pour  sa  première  femme,  envoia  devers  luy  ce  noble  et 
sage  chevalier,  messire  Gilles,  sur  espoir  de  pouvoir  amen* 
der  le  fait  de  son  beau-frère  et  de  lui  impétrer  grâce  et 
déport.  Car  sentoit  bien  que  moult  estoit  indigné  le  duc 
à  rencontre  de  lui,  et  que  bon  besoing  avoit  d'un  procu- 
reur, jà-soit-ce  que  ledit  conte  de  Saint-Pol  assez  sobre- 
ment s'en  estoit  mis  en  devoir  pour  recouvrer  grâce,  ains 
pour  celui  temps  se  sambloit  vouloir  tenir  roide  aucune- 
ment sur  les  alliances  que  avoit  prises  avec  le  conte  du 
Maine  et  ailleurs,  dont  ne  faisoit  sens,  avec  plusieurs 
autres  choses  de  viel  temps  qui  donnoient  argu  et  despit 
au  duc,  et  lesquelles  il  lui  pensoit  rendre  en  temps  et  en 
lieu,  quant  le  cas  s'y  offreroit.  Or,  estoit  venu  ce  bon  che- 
valier de  par  le  connestable,  pensant  raddouber  tout,  et 
portant  lettres  de  crédence,  s'en  vint  vers  le  duc  qui  très- 
bénignement  le  reçut,  car  le  cognoissoit  très-bien  et  estoit 
son  homme  de  belle  terre  en  la  conté  d'Artois,  et  lors  après 
avoir  vu  les  lettres,  ledit  chevalier  exposa  sa  crédence  et 
commença  à  dire  comment  son  maistre  le  connestable,  par 
singulière  confidence  qu'il  avoit  en  lui,  Tenvoia  devers 
luy  pour  cause  que  avoit  oy  dire  et  le  savoit  bien  de  fait 
que  le  conte  de  Saint-Pol  son  beau-frère  estoit  mal  en  sa 

grâce  et  jà  avoit  esté  par  une  espace,  et  que  par  indigna- 
tion prise  à  rencontre  de  lui  avoit  mis  ses  terres  une  grant 
part  en  sa  main,  dont  ledit  de  Saint-Pol  estoit  plus  desplai- 
sant du  courroux  de  lui  son  prince  que  n'estoit  du  dam- 
mage  à  cause  de  la  main  mise.  Adjoustoit  avec  ce  ledit 
chevalier,  comment  ledit  conte  estoit  son  bon  et  humble 
subjet  qui  Tavoit  bien  et  grandement  servi  en  plusieurs 
divers  lieux,  et  encore  le  voudroit  faire  et  le  feroit  comme 
raison  le  donnoit,  et  d'abondant  il  estoit  son  povre  et 
humble  parent  et  dont  les  devanciers,  j)ère  et  oncle, 
l'avoient  léalement  servi  et  longuement  jusqu'à  la  mort. 
Et  pour  tant,  si  ledit  conte  avoit  fait  quelque  chose  à  ren- 
contre de  son  plaisir  par  jeunesse  ou  autrement,  lui  prioit 
chèrement  son  maistre  que  pour  l'amour  et  en  faveur  de 
lui,  il  le  voulsist  recevoir  en  grâce  et  le  remettre  en  la 
jouissance  du  sien  et  que  de  là  en  avant  au  plaisir  de  Dieu 
il  se  porteroit  tellement  envers  lui  qu'il  n  auroit  cause  de 
s'en  doloir,  avecques  plusieurs  autres  languages  bien 
doux,  dont  ledit  chevalier  estoit  plein,  car  estoit  un  des 
sachaus  hommes  de  France.  Et  alors  le  duc  qui  n'estoit 
mie  loiugs  de  son  sens,  mais  prest  en  ce  que  devoit  res- 
poudre,  commença  à  dire  :  «  Messire  Gilles,  pour  beau- 
«  frère  le  connestable,  je  voudroye  faire  beaucoup  et  y 
«  .suis  tenu,  car  je  l'ay  trouvé  bon  tousjours  et  amy  envers 
«  moy.  Sy  lui  voudroye  faire  le  pareil  là  où  il  me  seroit 
<•  ])ossible,  mais  quant  à  beau  cousin  de  Saint-Pol,  il  est 
«  mon  subjet,  mais  il  n'est  pas  mon  serviteur,  car  il  a 
c  pris  un  meilleur  et  plus  grant  maistre  que  moy,  dont 
a  il  a  fait  que  sage,  et  n'en  suis  point  courcié,  mais  pour 
0  un  subjet,  il  s'est  plusieurs  fois  porté  assez  hautaine  - 
«  ment  à  l'encontre  de  moy,  dont  il  se  fust  bien  passé  s'il 
•>  lui  eust  plu.  Il  a  refusé  mon  ordre  autreffois,  que  aussi 

«  bons  que  lui  et  meilleurs  beaucoup  ont  pris  et  porté  et 
«  portent  encore.  Il  est  monté  sur  son  grant  cheval  et  est 
<  un  haut  et  puissant  prince,  et  moy  qui  suis  un  compa- 
«  gnon,  je  iray  sur  mon  petit  chevalet  après,  le  mieux 
«  que  je  pourray.  >  —  «  Hal  déa,  ce  dist  le  chevalier  lors 
€  en  riant,  monseigneur,  vostre  petit  cheval  ira  bien  plus 
«  fort  que  le  sien  grant,  et  n'y  a  point  de  comparaison  de 
«  lui  à  vous,  et  fol  seroit  bien  s'il  lepensoit.  Aussi  certes, 
c  monseigneur,  il  s'en  garde  bien,  car  il  se  tient  humble 
«[  envers  vous  autant  qu'envers  le  roy  et  ne  fait  que  son 
«  devoir  :  aussi,  il  le  recognoit  bien.  Monseigneur,   il 
«  vous  a  bien  servi  en  vos  guerres  de  Gand  et  ailleurs,  et 
«  ses  devanciers  aussi  vous  ont  bien  et  léalment  servi  en 
«  tout  temps.  Monseigneur,  il  convient  que  vous  usez  de 
«  bonté  et  de  clémence  envers  lui,  au  moins  pour  l'amour 
«  de  ses  pères.  »  Dist  lors  le  duc  :  €  Les  pères  (que  Dien 
«f  ait),  bien  les  ay  aimés  et  [m'ont]  moult  bien  servi,  comme 
«t  bons  chevaliers,  et  si  beau  cousin  de  Saint-Pol  m'a  servi 
«  en  mes  guerres  contre  les  Gantois,  il  a  fait  autant  de  son 
«  profit  comme  de  son  devoir,  car  il  a  aidé  à  deffendre  et  à 
«  garantir  le  sien,  comme  qui  beaucoup  y  avoit  à  perdre, 
«  et  avoit  les  terres  beaucoup  et  maintes  qui  me  dévoient 
«  le  service.  S}^  ay  moins  cause  de  lui  en  savoir  grant  gré 
u  que  lui  cause  de  m  en  faire  repreuve.  »  Plusieurs  et 
longues  devises  y  avoit  entre  eux,  qui  toutes  tournèrent 
finablement  à  telle  conclusion  que  le  chevalier  sentoit  bien 
que  bien  peu  profiteroit  en  son  ambassade  et  que  le  courrage 
du  duc  estoit  durement  mu  sur  le  conte  de  Saint-Pol ,  et 
qu'à  grant  peine  s'amoUiroit-il,  si  ledit  conte  lui-mesme 
ne  se  mettoit  en  autres  devoirs  envers  lui  que  n  avoit  fait 
encore.  Sy  ne  l'osa  plus  presser  pour  celle  fois  et  le  laissa 
h  tant  jusques  à  l'heure  de  son  despescement  final,  là  où 

le  duc  le  contenta  gracieusement,  et  lui  dist  les  mots  de 
quoy  le  connestable  son  maistre  se  devroit  assez  tenir  pour 
content,  ce  lui  sambloit,  et  sur  ce  point,  prist  congé  mes- 
aire  Gilles  et  s'en  retourna  dont  il  estoit  venu  devers  son 
maistre. 

CHAPITRE  LXX. 

Comment  messire  Pierre  de  Brezé  prist  par  puissanoé  le  port  de 

Samwyo. 

Pour  satisfaire  à  chascun  en  la  qualité  de  son  vouloir, 
souverainement  les  nobles  et  vaillans  chevaliers  dont  les 
haulx  faits  donnent  les  hautes  renommées,  droit-cy  me 
semont  raison  que  je  ramentoive  une  haute  besongne 
qu'en  ce  temps-cy  fit  un  bien  renommé  chevalier  en  maint 
lieu  de  mes  escriptures  et  es  croniques  du  roy  aussi, 
nommé  messire  Pierre  de  Brezé,  angevin,  grant  sénéchal 
de  Normandie,  lequel  de  si  haut  èle  vo|a  longuement  en 
France  que  piéça  n'y  ot  son  pareil,  comme  les^^  escrits  le 
tesmoignent  assez  en  divers  lieux.  Cestui,  l'aigle  de  tous 
les  mondains  du  monde,  avecques  merveilles  de  vaillance, 
estoit  le  plus  bel  parlier  de  son  temps,  et  n'avoit  homme 
qu'il  n'endormist  en  son  langage*,  fût  ami  ou  ennemi, 
tellement  que  autreffois  là  où  espée  ne  pouvoit  donner 
vertu,  sa  langue  vainquoit  et  ammoUioit  les  puissans 
comme  en  Normandie  là  où  par  sens  et  par  subtil  langage, 
à  ses  propres  ennemis  les  Angles,  fit  rebouter  les  espées 
en  leur  fourreau,  lesquelles  après,  quant  les  cuidèrent  re- 
tirer dehors,  les  trouvèrent  toutes  destrempées  de  vertu  et 


'  Olivier  de  la  Marche  rend  le  même  témoignage  de  Téloquence  du 
sire  de  Brezé. 

le  trenchant  d*icelles  tout  rabattu  et  mal  mis.  Or  est  vray 
que  cestui  chevalier,  avec  ce  que  avoit  bien  sçu  mener 
les  Angles  par  paroles,  leur  estoit  mortel  ennemy  aussi 
et  très-aigre  en  fait,  et  veilloit  jour  et  nuyt  en  estudie  de 
les  pouvoir  grever,  car  jeusne  enfant  avoit  esté  nourry  en 
la  guerre  contre  eux  en  maint  dur  et  périlleux  chapplis,  tel 
fois  à  la  perte  de  ses  amis  et  parens,  tel  fois  estoit  aussi  à 
leur  perte  mesme  et  le  plus  souvent.  Et  comme  vous  avez 
bien  oy  que  le  roy  Tavoit  estably  capitaine  de  Bouen  et 
fait  sénéchal  de  Normandie,  par  le  moyen  de  quoy  il  lui 
convint  hanter  beaucoup  ledit  pays  et  y  tenir  demeure 
toute  quoye,  lui  à  ceste  cause  hantoit  les  mers  et  les  ports 
et  mesme  tenoit  navires  de  guerre  et  marchandes  aussi  sur 
la  mer,  par  lesquels  porta  moult  de  dammage  aux  Angles, 
tant  en  leurs  corps  comme  en  leurs  biens,  comme  droit  mor- 
tel ennemy  qui  ne  contendoit  à  riens  qu'à  les  faire  mou- 
voir et  susciter  contre  les  Franchois,  pensant  den  avoir 
bon  marché  quant  ils  s  y  trouveroient.  Car  en  cç  temps,  la 
France  estoit  toute  en  son  entier  et  en  fleur  de  régner,  et 
toutes  les  frontières  pourvues  et  garnies  de  gens  d'armes, 
par  quoy  ennemis  n  y  avoient  que  faire  alors,  tant  que 
celle  ordonnance  s'y  tenoit.  Sy  advint  qu'après  maintes 
longues  et  diverses  hataines'  faites  auxdits  Angles  comme 
leur  ennemy,  et  leur  gardant  une  pensée,  la  plus  fière  des 
autres,  messire  Robert  de  Flocques  dit  Flocquet  et  lui, 
ensemble  messire  Charles  de  Mares,  capitaine  de  Dieppe, 
ces  trois  ensemble,  conspirèrent  une  haute  emprise,  et 
non  descouvrans  à  nulluy  leur  intention,  firent  avitailler 
un  grant  nombre  de  navires  et  garnir  et  aff uster  merveil- 
leusement bien  de  toutes  choses  opportunes,  se  pourrirent 

'  Hataines,  querelles. 

de  gens  à  Tadvenant  de  ce  qu'il  leur  sambloit  estre  bon  et 
contrayrent  avec  eux  messire  Jehan  de  Lorraine,  un  gen- 
til vaillant  chevalier,  ensamble  le  bailly  de  Bouen,  mes- 
sire Guillaume  Cousînot*,  et  plusieurs  autres  chevaliers 
et  escuiers  des  garnisons  du  pays.  Comme  chascun  de  eux 
le  sénéchal  et  Flocquet  avoient  chascun  cent  lances  et  de 
bien  gens  de  bien,  lors  tout  ainsi  appresté  les  navires  et 
les  gens  prêts  pour  monter  en  mer,  à  Harfleur  là  où  tant 
estoit  venu  que  par  faute  de  navire  dont  on  ne  pouvoit 
finer  assez,  il  en  convint  beaucoup  demorer  à  terre,  envers 
le  mois  d  aoust  entrèrent  en  mer  hautainement  en  point 
et  en  fier  arroy  de  gens,  à  estandars  desploiés  qui  vantil- 
loient  en  Taer  et  à  trompettes  et  clairons  retentissans  sur 
reau,commesi  tous  eussent  esté  rois  et  empereurs.  A  peine, 
quant  Hercules  et  Jason  alloient  quérans  Tille  de  Colcos, 
navoient  plus  fier  appareil,  ne  contenement  que  ceste 
gens  dont  les  dois  et  les  ongles  ne  convoitoient  que  desci- 
rer peaux  d'Angles,  et  leurs  mains  remplir  de  rapines  et 
de  richesses  là  où  fort  avoient  Toeil.  Portoient  avecques 
eux  eschelles  et  tous  autres  engins  pour  prendre  villes, 
mais  n'y  avoit  nul  entre  eux,  sinon  les  trois,  qui  sçust  sur 
quoy  on  avoit  l'emprise ,  de  peur  que  les  nouvelles  ne 
courrussent  devant  eux,  et  par  ainsi  eux  contenans  tous  en- 
samble, qui  estoient  bien  cinq  mille  combattans,  et  montés 
jà  en  la  haute  mer,  alloient  vaucrans  par  icelle  comme  gens 
quérans  ne  savoit-on  quoy,  ne  où  ils  vouloient  descendre, 
vaucroient  aucuneffois  sur  celles  de  Hollande  et  Zélande, 
tellement  que  le  duc  commanda  à  toutes  villes  qui  avoient 
les  ports,  d'entendre  à  eux  et  d'y  avoir  l'œil,  car  ne  savoit 
s'ils  en  vouloient  à  lui  ou  non,  pour  cause  du  dauphin,  et 

■  Guillaume  Cousinot  Ait  fait  chovalier  en  1449,  à  la  prise  de  Rouen 
et  devint  alors  bailli  do  cette  ville. 


3d0  CHRONIQUE 

estoient  les  choses  entre  le  roy  et  luy  alors  si  estranges 
et  de  si  mauvaise  disposition,  que  ledit  duc  volant  ce  na- 
vire ainsi  vaucrer  devant  ses  pays  et  encore  à  tel  effort  et 
orgueil,  devoit  bien  faire  prendre  garde  à  leur  contendre 
et  à  la  fin  de  leur  emprise.  Or  est  vray  aussi  que  jà  avoit 
vni  ou  X  jours  paravant  que  une  petite  compagnie 
de  Bretons  avoit  fait  un  rapt  en  Angleterre  et  estoit 
entrée  en  un  havre  nommé  Samwyc  *,  là  où  elle  avoit  fait 
du  grant  dammage  aux  Angles,  mais  parce  que  lesdits 
Bretons  estoient  trop  faibles  et  non  en  nombre  pour  résis- 
ter à  la  commotion  desdits  Angles,  jà  s'estoient  retrais  en 
Bretagne  atout  leur  butin  qui  montoit  à  dix  ou  douze 
mille  escus.  De  quoy  les  Angles  tant  mus  et  despis  que 
plus  ne  pouvoient,  se  crucifioient  d'argu  et  de  leur  honte  ; 
donc  maintenant,  quant  ils  veoient  ceste  grant  flotte  vau- 
crant  arrière  devant  eux  et  que  le  sénéchal  de  Normandie 
en  estoit  chief,  l'homme  du  monde  dont  ils  cognoissoient 
les  arts  et  esprits  plus  à  craindre,  ne  sa-v oient  que  penser, 
ne  de  quel  costé  eux  garder,  ne  munir,  et  encore  tant 
moins  pour  cause  que  les  princes  d'iceluy  royaume  estoient 
en  division  l'un  contre  l'autre,  lun  avecque^  la  royne, 
l'autre  en  son  contraire,  par  quoy  l'un  des  partis  eust  bien 
voulu  voir  et  souflFrir  la  foule  de  l'autre,  posé  encore  que 
le  dammage  en  redondast  sur  le  commun  royaume  et  sur 
leur  propre  gloire.  Sy  convient  bien  noter  droit-cy  que 
ceste  emprise  qui  se  mist  sus  par  ce  séneschal  se  fit  à  cer- 
tain propos  et  en  entendement  avec  aucuns  Angles  qui 
s'en  Guidèrent  avancier  et  faire  prévaloir  leur  parti.  Car 
tout  l'espoir  et  le  fort  qu'attendoit  le  parti  de  la  royne, 
c'estoient  les  Franchois  dont  ce  séneschal  sur  tous  autres 

'  Sandwich. 

estoit  susciteur  et  conduiseur  de  Vœuvre,  tant  comme  bon 
et  léal  Franchois  héant  les  Angles,  comme  par  faveur  que 
avoît  à  la  maison  d'Anjou,  dont  ceste  royne  estoit  fille  ; 
car  lui  sambloit,  et  vray  fut,  que  posé  ores  que  sa  faveur 
portoit  avecques  Tune  part  des  Angles  pour  l'amour  de  la 
royne,  en  portant  toutevoies  ennemisté  à  l'autre,  tous- 
jours  adammageoit-il  ses  ennemis.  Et  par  ainsi,  comme 
ces  gens-oy  estoient  estoffés  d'eschelles  et  de  tout  ce  qui 
besongnoit  en  tel  cas,  fait  à  penser  que  leur  emprise 
devoit  estre  grande  et  de  couvert  entendement,  et  que,  si 
le  beau  se  fust  offert  pour  mettre  à  exécution  ce  que  qué- 
roient,  leur  descente  eust  esté  ailleurs  peut-estre  que  ne  la 
monstroient,  mais  vaucrans  longuement  par  mer,  sans 
esploit  et  que  vivres  commençoient  à  diminuer,  ne  virent 
plus  bel  qu'en  lieu  de  riens  faire  de  leur  désir,  procurer 
escandre  '  et  donmiage  à  la  nation  angloise,  de  quel  parti 
que  ce  fust,  et  d'y  laisser  enseigne  de  leur  venue.  Et  de 
fait  vinrent  riflans  devant  le  port  de  Samwyc  là  où 
avoient  esté  les  Bretons,  et  là  tous  d'un  commun  accort, 
descendirent  en  terre,  par  petis  bottekins  \  de  trois  à  quatre 
cents  hommes  d'armes  et  les  archers,  à  estandars  des- 
ployés,  et  commencèrent  à  marcher  en  avant  en  pays 
et  allans  toujours  devant  eux  en  belle  bataille.  Messire 
Jehan  de  Lorraine,  le  séneschal  et  Flocquet  avec  eux, 
mirent  à  feu  et  à  sang  tout  ce  qui  ne  se  pouvoit  enmener, 
ne  emporter,  vinrent  jusques  à  la  ville ,  la  prinrent  par 
puissance  et  entrèrent  dedens,  la  pillèrent  toute  et  la 
misrent  au  net,  y  tuèrent  grant  foison  d'honmies,  n'y 
meffirent  onques  ne  à  femmes,  ne  aux  églises,  par  édit 
qui  en  estoit  fait  sur  la  mort,  trouvèrent  tant  de  biens  et 

'  Bscandre,  déshonneur. 
'  BotteJiins,  nacelles. 

tant  en  prirent  et  emportèrent  avec  eux  en  leurs  bateaux 
que  l'estime  en  monta  bien  à  deux,  trois  cens  mille  escus, 
sans  le  damage  qu'ils  y  firent  d'autre  tant  et  plus,  et  trou- 
vèrent tant  de  biens  que  la  moitié  ne  s'en  pouvoit  en 
emporter.  Furent  dedens  la  ville  que  dedens  le  pays, 
entrans  et  saillans,  bien  par  l'espace  de  quatre  grosses 
heures,  vaillamment  eux  conduisant  et  bien  aviséement, 
jà-soit-ce  que  par  tourbes  çà  et  là  les  gens  du  pays  se 
cuidoient  assambler  pour  eux  deffendre,  mais  ne  purent 
onques  venir  à  multitude  qui  souffisist  à  les  grever,  parce 
que  les  Franchois  mesmes  les  tuoient  icy  et  là,  là  où  ils 
s'assambloient,  dont  le  nombre  monta  environ  à  quatre 
cens  morts  et  trois  cens  prisonniers,  lesquels  ils  emme- 
nèrent. Donc,  à  la  retraite,  les  Franchois  se  monstrèrent 
moult  asseurée  gens  et  pleins  de  valeur,  y  laissèrent  toute- 
voies  six  hommes  d'armes  qui  furent  tués.  Le  séneschal 
toutevoies,  adfin  que  les  Angles  ne  le  pussent  reprochier 
de  lâcheté,  demora  encore  six  grosses  heures  en  bataille 
devant  leur  havre  pour  voir  s'ils  le  voudroient  venir  com- 
battre, et  de  fait  envoia  en  terre  devers  eux  un  sien  pour- 
suivant pour  les  semondre  à  la  bataille ,  qui  onques  ne 
l'osèrent  accepter,  parce  que  leurs  ports  sont  loings  de 
l'un  l'autre  et  ne  purent  se  trouver  assarablés  si  tost.  Mais 
Angles,  mesmes  doubtans  que  ledit  séneschal  ne  s'en 
tenist  pas  encore  à  tant  et  qu'encore  il  avoit  autre  emprise 
sur  eux  plus  avant,  eux-mesmes  envolèrent  devers  lui  pour 
avoir  trêves  seulement  ce  jour  et  la  nuit  jusqu'au  lende- 
main, de  laquelle  chose  ledit  séneschal  plus  joieux  que 
de  tout  son  acquest,  comme  d'avoir  tant  vescu  que 
Angles  mesmes  en  leur  royaume  perplex  de  son  effort,  lui 
avoient  demandé  trêves,  respondy  que  onques  si  haut  hon- 
neur ne  lui  advint,  ne  si  honorées  trêves  ne  furent  don- 

nées  d'homme,  et  que  certainement  ils  les  auroit  [accordé] 
volentiers  et  les  leur  accorda,  disant  grant  mercis  au  roy 
d'Angleterre  de  l'honneur  que  fait  [avoit]  à  un  séneschal 
de  Normandie  de  lui  demander  trêves  en  son  propre  lieu. 

CHAPITRE  LXXI. 


Comment  messire  Jehan  de  Rebremette  fist  de  grans  exploix  contre  les 

Mores. 


Naguères  je  vous  parloie  comment  le  roy  de  Castille 
envoia  devers  le  roy  Charles  de  France  un  sien  baron  son 
parent  pour  mettre  accort  entre  le  roy  et  son  fils  le  dauphin, 
et  lui  avoit  fait  dire  que  ne  fust  que  Cepte  estoit  assiégée 
alors  des  roy  s  de  Fez  et  de  Bellemarin,  lui-mesme  en  per- 
sonne fust  venu  devers  luy  pour  y  trouver  moien.  Or  don- 
ques  puisque  [de]  cestes  paroles  il  appert  que  Cepte  estoit 
assiégée  en  ce  temps-cy  des  ennemis  de  la  foy,  il  en 
convient  donques  faire  un  peu  de  narration  puisque  la 
matière  s'y  oflFre,  car  est  ladite  ville  de  haulte  mémoire  et 
de  recommandation  digne  pour  le  salut  que  la  crestienté  y 
prend,  et  de  glorieuse  perpétuelle  louenge  pour  ceux  qui 
la  conquirent  et  aujourduy  gardent  contre  les  infidèles. 
Sy  est  vray  qu'en  ce  temps-cy  les  roys  de  Fez  et  de  Belle- 
marin  avoient  mis  leur  siège  bien  fort  et  bien  dru  devant 
ceste  ville  et  y  avoient  mené  quinze  mille  hommes  à  che- 
val et  quatre-vingt  mille  de  pié,  par  lesquels  ils  donnèrent 
tout  ce  que  porent  de  traveil  aux  assiégés  qui  vaillam- 
ment se  deflfendirent.  Mais  entre  les  autres  eflFors,  leur 
livrèrent  assault  mortel  et  horrible  par  trois  jours  durans 
l'un  après  l'autre,  là  où  Dieu ,  confortant  ses  champions, 
fit  tourner  le  dammage  en  leurs  personnes,  car  y  avoit 

multitude  de  morts  en  leur  ost  et  en  si  grant  nombre  que 
bel  n'y  avoient  que  le  retraire.  En  ceste  ville  de  Capte  dont 
cbief  et  capitaine  estoit  le  conte  de  Mirre,  un  des  vail* 
lans  chevaliers  des  Espagnes,  se  trouva  assiégé  un  cheva- 
lier du  pays  d'Artois ,  nommé  messire  Jehan  de  Rebre- 
mette*,  non  encore  devenu  chevalier,  mais  temprementle 
devint  depuis  comme  se  dira  en  son  lieu.  Cestui  de  Rebre- 
mette,  povre  gentilhomme,  mais  de  grant  cœur  et  quérant 
honneur  en  tous  lieux  périlleux  et  durs,  volontiers  se 
trouva  un  (et  envis  se  fust  tenu  darrière  là  où  autres  se 
fussent  avancés  en  bien  faire),  assiégé  comme  les  autres 
en  ceste  ville,  souvent  et  dru  quant  le  conte  capitaine  fit 
ses  sallies,  infailliblement  tondis  se  trouva  avecques  luy  et 
s'y  porta  moult  bien,  et  tant  y  fit  par  ses  vertus  que  gloire 
et  los  s'espandirent  sur  sa  personne,  et  en  firent  Portingar 
lois  bonne  estime.  Un  jour,  environ  un  mois  après  le  siège 
estant  retrait,  quatre  cents  Sarrasins  de  Thostel  du  roy  de 
Fez,  les  mieux  en  point  qui  y  fussent,  vinrent  courre 
devant  ladite  cité  et  à  telle  heure  qtie  ledit  conte  de 
Mirre ,  capitaine,  n  avoit  alors  avecques  luy  que  quatre- 
vingt-seize  chevaux  et  autant  d'hommes  de  fait.  Toute- 
voies,  voiant  la  saillie  sur  eux  estre  plus  honorable  que 
autrement ,  saillit  dehors  ledit  conte  avecques  le  nombre 
dessusdit,  et  là,  en  Taide  de  Dieu  et  en  la  peine  de  leurs 
bras,  oh  ledit  de  Rebremette,  ainsi  que  recordé  me  fut  par 
autres  qui  ce  virent,  se  vit  voir  et  sentir,  tant  fit  ledit  conte 
et  les  siens  que  Sarrazins  furent  desconfis  et  en  emmena 
partie  prisonniers  avecques  luy,  et  les  autres  qui  eschapper 
pouvoient  sans  mort,  se  sauvèrent  par  fuite  bien  confuse. 


^  Jean  de  Rebremette,  seigneur  de  Thihauville.  Il  était  attaché  à 
Antoine,  bâtard  de  Bourgogne.  Jacques  Duclercq  dit  qu'il  était  picard. 

Sy  continua  ledit  de  Bebremette  asaeaB  longuement  en  la 
frontière  de  Cepte  jusques  à  olr  nouvelles  que  le  roy  de 
CastiUe  vooloit  entrer  arrière  en  Grenade  à  effort  contre 
le  roy  dudit  lieu,  car  jà  longue  espasce  par  avant  lui  avoit 
mené  guerre,  et  lui  avoit  pris  des  villes  et  fait  grant  gast 
en  son  pays,  là  où  ledit  de  Bebremette  s'estoit  trouvé  par 
avant  et  avoit  esté  à  prendre  une  ville  d'assaut  nommée 
Cymame,  là  où  il  fut  le  premier  entrant.  Donques  mainte- 
nant, quant  vit  la  frontière  de  Cepte  estre  comme  à  repos 
et  relenquiédes  Affricans,  se  voulut  transporter  en  Castille 
arrière  pour  aller  en  Grenade,  et  de  fait  s'y  trouva  tempre 
et  de  beure  et  fut  reçu  à  saudée  avecques  ledit  roy,  lequel 
il  trouva  en  pays  d'ennemis  en  une  cité  nommée  Geen  *,  et 
avoit  avecques  luy  deux  mille  hommes  d'armes  et  trois 
raille  et  cinq  cens  gencttes*.  Sy  advint  que  le  roy  castil- 
lan, un  jour,  alla  monstrer  son  effort  devant  la  cité  de 
Grenade,  à  tel  beure  que  le  roy  de  Grenade  mesmes  pour 
deffendre  sa  seigneurie  s'estoit  mis  es  cbamps  devant  sa 
cité,  et  venant  au-devant  dudit  Castillan,  menoit  avecques 
luy  deux  mille  six  cents  chevaulx  et  trente  mille  arbales- 
triers,  qui  estoient  cacbiés  derrière  luy,  comme  en  enbuscbe, 
dedens  multitude  très-espesse  d'oliviers.  Sy  joingnirent 
les  deux  osts  royaux  près  de  l'un  l'autre  jusques  à  livrer 
escarmuce  très-dure  et  très-àpre  et  bien  par  l'espasse  d'une 
heure,  là  où  l'orgueil  à  deux  lez  estoit  grant.  Sy  advint, 
ainsi  que  la  retraite  s'en  fit  deçà  et  delà,  un  Sarrasin,  fier 
et  de  grant  monstre,  s'avança  entre  les  deux  batailles  et 
vint  semondre  aucuns  des  crestiens  pour  le  combattre  à 
outrance,  ne  lui  ehailloit  qui,  Sy  l'oyt  ledit  de  Bebremette, 


*  Jaen. 

•  Genetfes,  corps  de  cavalerie  légère,  armé  de  javelines. 

qui  tousjours  veilloit  pour  honneur  acquérir  et  souTerai- 
nement  en  cas  de  salut,  et  prestement  voiant  ce  Sarrasin 
requérir  bataille,  vint  au  roy  de  Castille,  monté  et  armé 
en  son  commun  usage,  lui  disant  :  t  Sire,  jà  a  grant  pièce 
€  que  j'ai,  par  vœu  publique,  entrepris  de  quérir  à  corn- 
€  battre  un  Sarrasin,  si  Dieu  me  vouloit  donner  ITieur  de 
«  le  trouver.  Sire,  j'ay  esté  autrefois  en  vostre  service 
«  contre  cestes  mesmes  gens,  là  où  vous  estes,  et  ne  lay 
«  pu  trouver.  Sy  ay  esté  depuis  en  AflFrique,  servir  le 
€  roy  de  Portugal  contre  le  roy  de  Fez  et  de  Bellemarin, 
€  et  ne  Tay  pu  trouver  à  ma  semonce.  Sire,  maintenant 
€  je  me  treuve  en  lieu  où  Sarrasin  mesmes  à  sa  requeste 
€  semont  un  crestien.  Sire,  je  vous  prie  qu'à  moy ,  un 
€  povre  aventurier  en  qui  n'a  que  perdre,  il  vous  plaise 
a  accorder  ceste  bataille,  et  jà-soit-ce  que  je  soie  le  moins 
«  digne  de  tout  vostre  ost  de  ce  faire,  au  ipoins  ay-je 
«  espoir  en  Dieu  que  toutevoies  je  ne  vous  y  feray  point 
«  de  honte.  »  Lors  respotidy  le  roy:  «  Mon  amy,  je  vous 
«  prise  en  vostre  bon  vouloir  et  m'est  iceluy  pour  gran- 
a  dément  recommandé,  mais  vous  estes  François  et  n'estes 
a  pas  appris,  me  douteroie,  de  la  manière  de  faire  des 
«  Sarrasins  de  pardechà  qui  chevauchent  h  la  gennette, 
a  et  est  leur  manière  fîère  et  moult  à  craindre  à  qui  ne  Ta 
«  apprise,  par  quoy  je  vous  conseilleroye  que  vous  laissis- 
«  siez  sa  présumption  passer  avecques  le  vent,  car  à  vous 
€  n'en  est  ne  plus,  ne  moins  autrement.  »  —  «  Ha!  Sire, 
«  ce  dist  Rebremette,  adonc  en  l'honneur  de  Dieu,  je  vous 
«  prie  que  le  Sarrasin  ne  s'en  voise  point  sans  que  je  le 
«  combatte.  Au  fort,  si  je  meurs,  vous  n'y  perdez  riens, 
^<  et  Dieu,  espoir*,  y  gagnera.  Pour  Dieu,  Sire,  souffrez  de 

'  Espoir,  jK»ut-Otre. 

«  moy .  •  —  c  Or  va  de  par  Dieu,  ce  dist  le  roy ,  qui  te  doint 
€  bonne  aventure  I  »  Et  à  ce  mat  Rebremette  tournant 
bride  vers  le  requérant,  fit  le  signe  de  la  croix,  et  mettant 
lance  en  arrest,  .vint  courant  vers  son  homme,  lequel  en 
dure  et  aigre  bataille  mist  à  mort  et  l'envoya  jus  de  son 
cheval,  couché  à  terre.  Et  ce  fait,  Rebremette  regraciant 
Dieu  de  sa  victoire,  prist  son  erre,  cuidant  tourner  devers 
son  maistre  le  roy  qui  Tattendoit  et  le  veoit  combattre. 
Donc,  ainsi  qu  il  cuidoit  retourner ,  oyt  crier  de  rechief 
une  voix  espoentablement  après  luy  comme  8*il  le  rappel- 
last.  Sy  se  tourna  arrière  ledit  Rebremette  et  vit  que  un 
autre  grant  et  puissant  Sarrasin  vint  criant  sur  luy  et 
soy  demanant  comme  si  lennemi  lui  fust  au  corps  et 
venoit  wayfant  et  le  menassant  comme  si  le  dust  avoir 
mengié  aux  dents.  Sy  commença  ledit  de  Rebremette  à 
varier  un  peu  pour  savoir  qu'il  estoit  de  faire,  mais  con- 
cluant brief  comme  le  cas  requéroit,  et  voiant  que  fuir  la 
bataille  lui  seroit  une  honte  perpétuelle ,  se  recommanda 
à  Dieu  arrière  la  seconde  fois,  et  venant  rencontrer  son 
homme  de  chocq  comme  deux  tours,  le  porta  &  terre  et 
luy  avecques,  et  fut  le  cheval  de  Rebremette  tué,  mais  ledit 
Rebremette,  visé  de  corps  et  desprit,  mais  non  grant 
homme,  prestement  se  leva  et  tint  le  Sarrasin  en  soubté 
dessoubs  luy,  là  où  finablement  le  tua  et  le  mist  à  mort,  et 
disoient  aucuns  lors,  qu'après  victoire  obtenue  il  lui  coupa 
la  teste  et  tout  h  pié  la  porta  en  sa  main  jusques  devant 
le  roy  en  sa  bataille,  auquel  il  en  fit  présent.  Sy  le  reçut 
le  roy  à  moult  grant  honneur  et  en  fit  de  haulx  contes  h 
sa  baronnie  qui  tout  samblablcment  le  glorifia  moult  en 
son  faire,  car  de  longs  ans  paravant  n  avoit  esté  vu  cas 
samblable,  ne  de  si  hauto  réputation  condigne;  mesmes 
b'eu  esmerveilloiont  les  voians.  Brief,  le  roy  le  remonta. 

rov.  III.  23 

honorablement  et  le  fit  chevalier  sur  la  place  en  latin,  lui 
donna  beaucoup  de  biens  et  lettres  publiques  à  tous  princes 
crestiens  de  sa  vaillance  vue  et  cognue,  et  en  signe  et  mé- 
moire perpétuelle  du  cas  lui  commanda  et  donna  à  porter 
en  tymbre  sur  ses  armes  un  bras  armé  tenant  une  espée 
et  sur  la  pointe  de  l'espée  une  teste  de  Sarrasin  coupée 
toute  sanglante  contre-bas.  En  quoy  il  peut  sambler  vray 
ce  que  aucuns  disoient  que  la  teste  lui  avoit  coupée  et 
portée  en  présent  audit  roy,  et  depuis  en  haut  lieu  dlion- 
neur  ay  vu  porter  audit  Rebremette  ledit  tymbre,  lequel 
lui  refrecissoit  sa  gloire  et  sa  bonne  aventure  en  la  bouche 
des  hommes,  là  t)ù  l'enseigne  a  esté  vue* . 

Ce  chevalier  droit-cy ,  après  avoir  esté  en  la  recouvranoe 
de  Normandie  avecques  le  roy  Charles,  pareillement  et  es 
guerres  gantoises  avec  le  duc  de  Bourgongne  son  prince» 
partit  de  l'hostel  dudit  duc ,  povre  escuier  et  quérant  ses 
aventures.  S'adressa  premier  es  Espagnes  saudoier  avec- 
ques le  roy  de  Castille  pour  aller  en  Grenade ,  de  là  en 
Cepte  pour  l'aider  à  deffendre  à  l'encontre  du  roy  de  Fez, 
et  depuis  arrière  la  seconde  fois  avecques  le  roy  de  Cas- 
tille là  où  il  acquist  cest  honneur  devant  Grenade,  dont  le 
nom  de  luy  fut  solempnisé  beaucoup  en  plusieurs  marches 
et  de  gens  de  diverses  nations  qui  s'y  trouvoient  à  l'heure 
quant  ceste  besongne  se  fist.  Par  quoy,  lui  retourné  es 
marches  dont  il  estoit,  et  par  espécial  en  court,  fut  honoré 
et  prisié,  et  reçu  à  l'advenant  de  son  mérir'.  Eut  toutevoies 
des  autres  honneurs  depuis  bien  grans,  et  desquels  se  fera 
le  conte,  quant  il  sera  heure  et  lieu  en  l'année  ensuivant. 


*  Chastellain  fait  ici  allusion  au  champ  clos  tenu  à  Valenciennes 
par  Jean  de  Rebremette,  le  14  décembre  1458.  [Vop,  Jacques  Duolercq, 
III,  40.) 

*  De  son  mérity  de  ce  qu'il  méritait. 


DE  CHASTBLLAIN.  359 

CHAPITRE  LXXII. 

De  dlTers  prodiges. 

Sy  laisse  à  plus  en  parler  maintenant  de  ce  chevalier 
pour  continuer  mes  autres  matières,  dont  une  moy  requé- 
rant que  je  ne  l'oublie,  se  présente  pour  avoir  avancement 
devant  autres  pour  cause  de  sa  condition  estrange  et  peu 
oye  semblable  jà-soit-ce  que  moy-mesme  mettant  amiration 
en  ce  qui  m'en  fut  dit,  n'en  appreuve  point  la  chose  comme 
[pour]  l'avoir  vue,  mais  tant  seulement  par  conte  et  rela- 
tion de  gens  de  bien.  Prenant  toutevoies  assez  pié  sur  cas 
samblables  dont  les  nobles  historiographes  romains  ont 
escrit  en  matière  de  prodige,  tant  plus  m'enhardis  droit-cy 
d'en  faire  narration,  quant  le  temps  les  a  produits  et  fait 
avenir,  ne  sçay  à  quelle  signifiance.  Il  est  vray  que  moy 
estant  à  Bouen  en  aucuns  affaires  de  mon  maistre  le  duc 
de  Bourgongne,  me  fut  certifié  par  gens  dignes  de  foy 
qu'en  une  villette  nommée  Velly,  en  Veuquesin',vers  la 
fin  de  may,  en  plein  cler  jour  fut  vue  sourdre  d'une  veine 
de  la  terre  une  flamme  de  feu  petite  en  son  naistre,  la- 
quelle en  sa  continuation  crpissoit  tousjours  et  montoit 
jusqu'au  ciel,  dont  la  grandeur  et  l'extension,  avecquesla 
clarté  qui  en  partoit,  estoit  si  merveilleuse  que  elle  estai- 
gnoit  celle  du  jour  et  sambloit  le  monde  estre  tout  tourné 
en  feu,  voire  à  ceux  qui  là  estoient  comprins  dedens.  Sy  en 
estoit  tellement  perplex  le  peuple  dudit  lieu  et  si  arrière 
de  sens  que  non  sachant  refuge  fors  seulement  à  Dieu, . 
tout  examiné,  s'enfuy  en  l'église,  cuidant  que  le  monde 

'  Veuqueiin,  Vexin. 

finast,  et  tant  se  monstra  entrepris  que  les  mères  mesmes 
abandonnèrent  leurs  enfans  au  bers  les  aucunes,  autres 
enprès  le  feu  en  l'âtre,  comme  si  riens  ne  leur  en  fust,  et 
s'enfuirent  comme  non  visans  qu'à  sauver  elles-mesmes, 
et  en  ceste  perplexité  se  rua  tout  le  monde  à  g'enoux  en 
celle  église,  criant  contre  le  ciel  et  orant  *  chacun  en  sa 
dévotion  qui  mieux  mieux,  sans  donner  entente,  ne  ascout 
l'un  à  l'autre.  Dont  il  advint  qu'en  regardant  contre-mont 
le  ciel,  oïrent  réallement  et  se  perçurent  d'un  merveilleux 
bruit  en  l'air  et  d'un  clicquetis  de  multitude  de  légions  de 
gens  armés,  comme  il  leur  sambloit  en  tournant  leur  ascout 
et  sentement  à  ce,  virent  avec  ce  visiblement  une  ou  plu- 
sieurs églises,  ce  leur  sambloit,  à  multitude  de  clochers  et  de 
tourelles  tournées  toutes  contre-bas,  ce  dessoubs  desseure, 
comme  si  elles  dussent  cheoir  et  périr,  et  eux  ainsi  enclos 
dedens  cestui  feu  sans  en  recevoir  aucun  mal,  demorèrent 
longuement  en  ceste  vision,  laquelle  soy  esvanouissant  et  le 
feu  pareillement,  se  retrouvèrent  arrière  en  la  clarté  natu- 
relle du  jour  comme  devant,  et  en  firent  leurs  contes  et 
leurs  amirations  merveilleuses  l'un  h  Tautre  et  publièrent 
par  toutes  terres  ce  qui  en  estoit  advenu.  Ainsi  me  fut-il 
relaté  pour  vray. 

Un  autre  prodige  encore  me  fut  raconté  audit  lieu,  qui 
en  ce  mesme  temps  devoit  estre  advenu  envers  la  cité  de 
Mens ,  et  disoit-l'on  que  vu  avoit  esté  en  Taer  deux  mer- 
veilleuses cohortes  de  gens  armés  combattans  lune  contre 
l'autre  par  toute  mortelle  ennemisté,  dont  en  continuant 
leur  bataille,  un  visiblement  abattu  chut  j.usques  sur  la 
terre ,  mais  non  y  faisant  repos  aucun ,  fust  prestement 
relevé  en l'aer  comme  par  avant,  etlorss'esvanouy  la  vision 

»  Orant,  priant. 

aux  regardans.  Le  tiers  prodige  encore  y  fat  adjousté  mer- 
veilleux, et  me  disoit-l'on  que  une  infinie  multitude  d'oy- 
»eaux  grans  et  blans  comme  cignes,  avoient  est^  vus  en 
Taer,  volans  très-haut,  et  sambloient  leurs  plumes  estre 
comme  escaîlles  argentées  et  reluisantes  comme  harnoys, 
ne  faisoient  toutevoies  nulle  noise,  ne  ne  portoient  signe 
nul  de  molesté  l'un  à  l'autre,  fors  que  toute  merveilleuse 
jocondité  plus  que  terrienne.  Lesquelles  choses,  si  vrayes 
furent,  je  n'asseure  point,  mais  très-bien  puis  certifier  que 
de  gens  notables  et  dignes  de  foy  me  furent  recordées  et 
acertenées  estre  véritables.  Sy  les  ay  mises,  non  pas  par 
nécessité  de  ma  matière,  mais  par  amiration  de  la  chose 
qui  moult  sonne  estrangement,  laquelle  toutevoies,  si  elle 
a  esté  advenue,  ne  peut  faillir  de  mistère  en  parfont  sens 
non  plus  que  de  tarde  créance  en  la  plus  part  des  lisans. 
ï)onc  et  pour  raffermer  la  possibilité  de  cestui  cas  par 
autre  cas  samblable  advenu  de  mon  sçu  jà  longuement 
par  avant  cestui,  maintenant  quant  je  m'en  recorde  et  que 
telles  choses  qui  ne  sont  point  de  l'essence  des  matières 
de  quoy  on  escrit ,  s'esvanouissent  souvent  des  mémoires 
humaines  et  ne  se  peuvent  toutes  réciter  en  leurs  propres 
lieux  et  heures,  quant  elles  eschéént,  pour  ce  que  mémoire 
est  là  vile,  il  me  souvient  comment  vers  l'an  XL VIII,  sur 
les  marches  de  Bretagne  sassamblèrent  deux  merveilleuses 
cohortes  d'oyseaux  en  bataille  l'une  contre  l'autre,  en  un 
beau  plein  champ,  dont  Tune  cohorte  sy  cstoient  tous 
gays  en  noml)re  de  huit  ou  dix  mille,  et  l'autre  sy  estoient 
toutes  pies  en  nombre  égal   aussi  préparées  à  bataille. 
Sy  vinrent  à  confliction  ensamble  ces  deux  espèces  d'oy- 
seaux et  combattirent  par  tel  haïr  et  si  longuement  qu'en 
mon  bon  retenir  toutes  les  pies  y  demorèrent  mortes  sur 
le  lieu  et  y  furent  trouvées  par  telle  multitude  que  les 

champs  en  estoient  tous  couverts,  laquelle  chose»  jftrsoit-ce 
que  eUe  soit  naturelle  et  que  par  envie  aucune  de  natme 
procédant  d'aucun  accident,  elles  pouvoient  avoir  fait  ceste 
congrégation  Tun  contre  Tautre,  toutevoies  pour  ce  que 
l'effet  en  est  estrange  et  non  advenu  autrefois  ailleurs,  il 
y  chiet  avoir  estrange ymagination  aussi,  et  ne  doit  faillir 
de  mistère,  quoy  qu  il  tarde  ou  court  ou  long,  quant  autre* 
fois  et  aux  Bomains  et  autres,  plusieurs  longs  événemens 
leur  ont  esté  préfigurés  soubs  couvertes  merveilleuses 
ostensions  non  bien  capables,  comme  droit-cy  peut  estre, 
là  où  le  temps  de  cestui  mon  présent  vivre  droit-cy  et  à 
ceste  heure  peut  donner  beaucoup  de  diverses  ymagina- 
tions  aux  cler  voians  et  faire  doubter  et  frémir  diverses  et 
sauvages  conséquences  en  temps  advenir. 

CHAPITRE  LXXIII. 

Comment  le  duc  visita  les  villes  de  la  Somme. 

Comme  en  plusieurs  lieux  icy-devant,jay  dit  que  le  duc 
Philippe  avoit  bien  à  regarder  devant  luy  et  de  soy  forti- 
fier de  sens  et  de  bon  avis  tous  les  jours  de  plus  en  plus, 
encore  présentement  suis-je  bien  constraint  d'en  escrire 
samblablement.  Car  de  tous  lez  du  monde  Tapprochoit-on 
par  samblances  de  mauvais  exemple,  huy  cy,  demain  là, 
et  sambloit  qu'on  lui  préparast  manasces  icy  par  gens 
d'armes,  là  par  journées  et  conventions  secrètes  que  au- 
cuns capitaines  et  chiefs  de  guerre  tenoient  entre  eux  à 
Paris  et  ailleurs ,  et  avec  ce  firent  approcher  leurs  gêna 
d'armes  près  de  ses  pays  le  plus  que  purent,  aucuns  sur 
les  frontières  de  Picardie,  autres  sur  les  marches  de  Bour- 
gongne,  à  Langres  et  ailleurs  en  assez  de  lieux ,  et  pour 

ce  que  cestee  manières  de  faire  estoien^M  de  mauvaise 
apparence,  et  que  le  duc  craignoit  que  le  peuple  des  villes 
sur  Somme  pouvoit  estre  variable  aucunement  et  non 
ferme  au  besoing,  jàrsoit-ce  que  leur  vie  estoit  pleine  de 
félicité  et  de  bonheur  emprès  ceux  du  royaume  leurs  voi- 
sins, le  dtic  pour  soy  monstrer  à  eux,  qui  de  long  temps 
ne  les  avoit  vus,  ne  visités,  se  disposa  de  les  aller  voir  et 
de  séjourner  un  peu  de  temps  avec  eux  pour  lesrenouveller 
en  leur  dilection  et  bonne  amour  envers  lui.  Et  de  fait  soy 
partant  de  Hesdin,  pour  la  première  devant  toutes  les 
autres,  alla  à  AbbeviUe,  là  où  joieusement  fut  reçu,  et 
vinrent  tous  les  grans  de  la  ville  et  les  officiers  au-devant 
de  lui  moult  notablement  bien  loings  enmy  les  champs 
et  là  lui  firent  la  révérence.  Sy  fit  celui  soir  le  duc  grant 
chère  et  lui  porta-l'on  les  présens  de  vins  largement.  Le 
lendemain  fit  convenir  devant  lui  tous  ceux  qui  estoient 
en  autorité  en  ladite  ville,  et  là  leur  remonstrant  toutes 
choses  qui  bien  séoient  à  estre  dites,  leur  interrogea  com- 
ment ils  estoient  disposés  envers  lui  et  si  leur  vouloir 
n'estoit  de  lui  estre  bons  et  léaux  subjès,  comme  il  leur 
avoit  esté  bon  protecteur  et  bon  prince,  qui  tousjours  les 
avoit  doucement  et  bénignement  traitié  et  non  usé  sur 
eux  de  nulles  choses  grièves,  ne  aigres,  leur  remonstrant 
aussy  comment  du  vieil  temps,  et  premier  que  ils  fussent 
à  lui,  tousjours  de  leur  franchise  et  bonne  amour ,  au 
temps  de  la  guerre,  ils  portoient  sa  querelle  et  lui  estoient 
fermes  et  favorables,  dont  maintenant  il  les  remercioit,  et 
alléguoit  que  par  plus  forte  raison ,  si  le  cas  y  eschéoit 
maintenant,  plus  dévoient  estre  affectés  à  lui,  car  il  estoit 
leur  prince  et  seigneur,  et  avoient  esté  donnés  à  lui  et 
transportés  de  la  main  royale  en  la  sienne.  De  laquelle 
chose,  jà-soit-ce  que  point  n'y  mettoit  dedeffiance,  désiroit 

bien  toutevoie^'en  avoir  leur  response  pour  celle  heure 
de  lors.  Sur  laquelle  demande,  quant  ce  vint  à  la  response 
rendre,  jà-soit-ce  que  aucuns  y  pouvoit  avoir  entre-deux 
couvertement  qui  avoient  divers  courages  ainsi  que  gens 
ont,  qui  toutevoies  n'avoientne  force,  ne  pouvoir,  tous  d'un 
commun  accord  respondirent très-affectueusement:  €  Mon- 
«  seigneur,  nous  vous  tenons  pour  nostre  seigneur  et  pour 
«  nostre  prince  et  vous  avons  trouvé  tel  et  si  bon,  grâce  à 
«  Dieu  et  à  vous,  que  nous  voulons  vivre  et  mourir 
«  avecques  vous,  et  n'est  difficulté  nulle  que  vous  y  doyez 
«  mettre,  car  nous  savons  bien  qu'en  ce  faisant  nous  nous 
«  acquittons  envers  Dieu  et  envers  droit,  et  le  devons  faire 
«  ainsi,  car  nous  avons  esté  donnés  et  transportés  en  vos 
«  mains  par  si  grande  et  mure  délibération  royale  que 
te  riens  n'est  qui  nous  puist  reprendre  de  nous  tenir  à 
«c  vous,  ne  qui  nous  doye  forcer  aussy,  ne  requérir  de 
«  faire  autrement.  Et  pourtant,  nostre  très- redoublé  sei- 
«  gneur,  nous  et  nostre  ville  et  tous  les  habitans,  grans 
«  et  petits,  nous  sommes  tous  à  vous  comme  raison  veut, 
«  et  n'est  riens,  ne  ne  sera,  si  Dieu  plaist,  qui  nous  dis- 
«  traye  de  vostre  amour  et  bonne  obéissance.  »  Sy  fut  le 
duc  très-bien  content  de  eux  et  les  en  remercia,  et  faisant 
bonne  et  joieuse  chère  avec  eux,  y  demora  une  espasce  de 
jours  et  de  là  tira  outre  et  s'en  alla  à  Amiens,  là  où  très- 
solempuellement  fut  reçu  aussy,  et,  comme  avoit  fait  inter- 
roger à  ceux  d'Abbeville,  pareillement  et  droit-là  aussi,  là 
où  la  response  fut  de  telle  substance  comme  l'autre  et 
d'aussy  bonne  efficace.  Là fist-il  sa  festede  Nostre-Dame  de 
la  my-aoust,  et  y  fust  joyeusement  reçu  et  festié  en  divers 
lieux.  Mais  après  cinq  ou  six  jours  y  avoir  séjourné,  pour 
ce  que  la  mortalité  y  estoit  grande  et  la  plus  subite  qui 
avoit  esté  vue  nulle  part  ailleurs,  fut  conseillé  de  s'en 

partir  plus  pour  sa  famille  que  pour  lui,  car  lui  ne  crai- 
gnoit  ne  mort,  ne  autre  rien  onques,  et  s'en  alla  de  là  à 
Péronne,  et  de  Péronne  à  Saint-Quentin ,  là  où  tout  par- 
tout se  monstra  à  son  peuple,  et  leur  renouvelloit  leurs 
amours  et  leurs  affections  à  sa  personne ,  par  pareilles 
paroles  comme  à  l'autre  part.  Lesquels  tous  par  considé- 
ration de  sa  bonté  et  de  sa  puissance  aussy  et  que  ils 
veoient  bien  qu'en  vivre  et  mourir  avecques  lui  et  en 
m^ntenir  sa  querelle  gisoit  tout  leur  bien  et  salut ,  et  en 
faisant  le  contraire ,  leur  mort  et  désertion,  comme  au- 
treffois  avoient  esté  bien  expers,  se  déclarèrent  tous  affec- 
tés à  lui  de  cœur  et  d'âme,  et  non-seulement  affectés, 
mais  constrains  de  raison  et  de  droit  de  faire  ainsi.  Et  par 
ainsi  le  duc,  après  avoir  fait  tout  celui  tour  sur  la  rivière 
de  Somme,  repassant  par  Cambray,  par  Valenciennes  et 
par  Mons,  se  rendy  à  Nivelles  en  Braibant  devers  le  dau- 
phin qui  demouroit  là  emprès,  et  là  firent  leurs  conjoïs- 
sances  toutes  nouvelles,  car  avoient  esté  dessevrés  d'en- 
samble  par  l'espasce  de  deux  mois  ou  mieux. 


CHAPITRE  LXXIV. 

Comment  les  Liégeois  se  mirent  en  armes. 

Pendant  ceste  Visitation  donques  que  le  duc  fit  de  ses 
villes  sur  Somme  et  que  le  regard  avoit  à  tourner  en 
beaucoup  de  lieux,  huy  en  France,  demain  en  Angleterre^ 
lui  vinrent  nouvelles  d'une  autre  ennemisté  arrière  toute 
soudaine,  et  lui  rapporta-l'on,  et  vray  fut,  que  les  Lié- 
geois avoient  mis  leurs  bannières  sur  le  marché  en  signe 
de  guerre  et  se  vouloient  mouvoir  contre  luy  et  invader 

son  pays  de  Haynau,  et  de  Tait  furent  esmus  et  se  coin* 

mençoient  à  lever  jà  en  grandes  tumultes  et  tourbes  de 

gens  comme  tous  effuriés  et  cela  à  cause  d'une  bonne  et 

belle  place  nommée  Fontaines  ',  ville  et  cbaateau,  laqaeDe 

lesdits  Liégeois  vouloient  maintenir  que  tenir  se  devoit  de 

Liège  et  ressortir  à  eux,  et  le  seigneur  du  lieu,  un  noble 

cl^evalier,  nommé  le  seigneur  de  Fontaines  »  subjet    et 

vassal  du  duc,  alléguoit  du  contraire,  et  ne  vouloit  nulle 

part  sortir  qu'en  Haynau,  dont  il  tenoit  souverainement  le 

chasteau,  content  aucunement  de  la  ville  que  ce   fost 

Liège.  Sy  en  avoit  la  question  long^mps  trainée  entre  les 

Liégeois  et  lui,  dont  finablement,  maintenant,  quant  n*en 

purent  avoir   fin,  délibérèrent  de  lavoir  au  baston  et 

conclurent  d'y  aller  mettre  le  siège.  Sy  en  fut  le  duc  ad- 

verti,  qui  ne  réputoit  à  guères  grant  chose  leur  manasae 

et  monstra  bien  que  ce  n'estoit  pas  le  plus  fort  de  son  seing 

que  de  résister  à  eux,  ains  dist  très-bien:  c  Plust  à  Dieu, 

«  quelque  affaire  que  j  aye  autre  part,  qu'ils  y  vinssent  en 

a  nombre  de  vingt  ou  de  tsente  mille  et  que  Dieu  me 

«  donnast  grâce  de  les  y  voir  à  Vœil,  pour  voir  lequel  de 

a  nous  deux  en  partiroit  à  mauvais  conte  !  Jay  bien  ail- 

tf  leurs  à  entendre,  mais  encore  laisseroie  tout  pour  les 

«  aller  combattre.  »  Sy  dist  au  seigneur  de  Fontaines  qui 

estoit  venu  à  conseil  à  lui  pour  savoir  ce  qu'il  auroit  à 

faire  en  cestui  cas  :  «  Sire  de  Fontaines ,  retoumez-vous- 

«  en  et  gardez  vostre  maison ,  et  si  effort  nul  vient  sur 

«  vous,  ne  vous  en  esmayez  ;  je  ne  vous  souffreray  guères 

«  longuement  en  ce  péril  que  je  ne  vous  en  délivre  à  Taide 

«  de  Dieu,  et  si  vous  n'estes  fort  assez  pour  garder  vostre 

«  lieu,  je  vous  ordonneray  gens  pour  vostre  renforcement 

»  FoDtaine-rÉvdque,  h  une  Houe  de  Cbarleroy . 

c  assez  bon  nombre.  »  Et  de  fait  ordonna  à  messire  Jac- 
ques, seigneur  de  Harcies,  un  très-vaillant  chevalier  et 
bailli  des  bois  de  Haynan,  de  soy  aller  bouter  en  Fontaines 
avecques  deux  cens  combattans,  avecques  le  seigneur  du 
lieu,  leur  commandant  la  garde  d'icelui,  et  que  au  rema- 
nant ne  se  soussiasâent  de  nulles  manasces,  quant  encore 
toute  la  puissance  de  Liège  se  trouveroit  devant  eux. 
Sy  alla  ledit  de  Harcîes  et  se  mist  sus  au  plus  bel  que 
pouvoit  et  s'attendy  à  l'aventure  du  romanant  très-bien 
reconforté  et  le  duc  pareillement.  Lequel  escrivy  à  l'é- 
vesque  de  Liège  son  nepveu  de  ceste  matière,  qui  grande- 
ment s'y  porta  bien  en  faveur  de  son  oncle  et  mist  grant 
peine  à  mettre  son  peuple  en  paix.  Et  le  ravoyant  dure- 
ment de  sa  folie,  lui  remonstra  la  maie  aventure  et  la 
maie  perdition  que  il  quéroit.  Pareillement  firent  les 
nobles  et  les  notables  du  pays,  lesquels  ne  vouloient  point 
avouer  le  peuple  en  ceste  folie,  et  ne  vouloient  entrer  en 
guerre,  ne  en  esjrif  encontre  le  duc  leur  voisin,  que  trop 
bien  avoieût  cognu  autreflFois.  Sy  leur  en  souvenoit 
encore  et  le  craignoient  et  ne  vouloient  que  vivre  en  paix 
avecques  lui.  Sy  porta  telle  vertu  le  conseil  de  l'évesque 
et  des  nobles  qu'enfin  toute  celle  effuriée  commune  qui 
s'estoit  ainsi  commue,  retira  ses  bannières  dedens  et  se 
remist  en  paix,  et  donna  repos  au  duc  aussy  en  celui  en- 
droit, qui  jà  estoit  pourvu  de  conseil  et  de  gens  pour  les 
aller  combattre  à  la  plus  grànt  joye  qu'il  eust  onques. 
Aucuns  toutevoies  pour  celui  temps  murmuroient,  disans 
que  ceste  commotion  des  Liégeois  avoit  esté  pratiquée  de 
main  costière  non  amie  au  duc  et  par  foraine  suggestion 
couverte,  pour  le  faire  entrer  en  inconvénient  et  en  tribu- 
lation  adfin  d'estre  tant  plus  foible  et  plus  empeschié  en 
autres  résistances ,  là  où  on  le  quéroit,  imaginant  que 


568  CHRONIQUE 

Franchôis  dévoient  avoir  pratiqué  cecy,  parce  que  autref- 
fois  avoient  voulu  faire  du  samblable  et  s'estoient  assajés 
souvent  de  les  faire  mouvoir  contre  le  duc  et  de  les  avoir 
de  leur  alliance  en  son  contraire. 


CHAPITRE  LXXV. 


Comment  les  ambaçsadeurs  du  roy  de  Hongrie  furent  de  rechef 
reçus  à  grant  honneur  en   France,  et  de  la  mort  dudit  roy. 


Matière  maintenant,  qui  digne  est  de  recort,  vient 
droit-cy,  c  est  du  roy  Lancelot,  roy  de  Hongrie  et  de 
Behaigne,  lequel,  comme  il  a  esté  dit  cy-devant  par  plu- 
sieurs diverses  fois,  avoit  envoie  ses  ambassadeurs  devers 
le  roy  pour  alliance  et  pour  renforcement  à  rencontre  du 
duc  de  Bourgongne  en  sa  querelle  de  Lucembourg,  comme 
dessus  est  faite  mention,  et  souverainen^ent  contendoit  à 
la  fille  du  roy,  dame  Magdaleine  de  France, 'pour  l'avoir 
en  mariage.  Sur  quoy  ledit  roy  h  la  darrenière  fois  que  les 
ambassadeurs  hongrois  furent  devers  lui  à  Lions  et  aiant 
assez  agréable  leur  demande ,  leur  respondit  que  quant 
ledit  roy  hongrois  euvoieroit  devers  lui  ambassade  niant 
plein  pouvoir  de  besongnier  en  ceste  matière,  volentiers 
il  y  entendroit,  et  cognoissoit  bien  que  sadite  fille  y  pour- 
roit  estre  bien  logée,  et  atout  celle  response  partirent  de 
lui  grandement  coutens ,  comme  il  a  esté  dit ,  et  tenoient 
le  mariage  comme  accordé,  et  errans  par  leurs  longues 
journées  et  loingtaines  marches  au  retour  devers  leur 
maistre  le  roy  Lancelot,  lui  firent  recort  de  ce  que  bcson- 
gné  avoient  avecques  le  roy  des  Francs,  qui  moult  se  tint 
à  reconsolé  de  leur  joyeux  rapport  et  délibéra  ]>ieii  en 

lui-mesme  de  parfaire  le  remanant  honorablement  puisque 
si  avant  en  estoit,  comme  il  fit  en  eflfet.  Car  tantost  pre- 
nant conseil  avecques  les  grans  de  son  royaume  sur  la 
manière  du  faire,  ordonna  un  arcevesque  chief  de  son 
ambassade  pour  tramettre  arrière  en  France  avecques 
autres  grans  seigneurs  grant  nombre,  de  trois  nations, 
dont  Tune  sy  estoit  de  Hongrie,  l'autre  de  Behaigne,  et  la 
tierce  d'Austrice,  entre  lesquels  y  avoit  aucuns  autres 
évesques  encore  pour  accompagner  Tarcevesque.  Etàiceluy 
arcevesque,  comme  cliief,  donna  tout  entier  et  plein  pou- 
voir de  l)esongner  en  la  matère  de  ce  mariage  avecques  le 
roy  des  Francs  et  en  toutes  autres  matères  collatérales 
touchant  le  duc  bourguignon,  sans  réserver  riens.  Et  fur- 
nissant  iceux  d'or  et  d'argent,  de  vassellemens  et  de  riches 
joyaux,  pour  donner  à  sa  noble  espouse  et  ailleurs,  les 
pourvoians  aussy  de  charroy  et  de  toutes  diverses  manières 
de  richesses  et  habillemens  de  drap  d'or  et  de  soye,  de 
riches  pennes  et  de  tout  ce  qui  pou  voit  donner  pompe  et 
parement,  avec  ce  que  les  seigneurs  de  eux-mesmes  estoient 
riches  et  puissans,  les  mist  sus  et  les  envoia  en  France  en 
très-haute  magnificence  et  pompe,  qui  tant  firent  et  si 
longuement  errèrent  par  les  champs,  que  jà  entrés  en 
France,  firent  leur  entrée  en  la  ville  de  Tours  en  Ton- 
raine  le  viir  de  décembre,  jour  de  Nostre-Dame,  l'an 
mil  CCCC  LVJJ,  en  nombre  environ  de  sept  cens  chevaux 
et  vingt-six  charriots  bien  richement  attelés  de  gros  roncins. 
Sy  avoit  en  leur  nombre  multitude  de  grans  seigneurs  des 
trois  nations,  dont  les  noms  sont  durs  à  nommer  à  ceux 
de  la  langue  françoise,  par  quoy  je  les  trespasse,  excepté 
que  le  seigneur  de  Bodemac,  contraire  du  duc  de  Bour- 
gongne  en  la  querelle  de  Lucembourg,  les  accompagnoit 
comme  un  des  principaux  moveurs  du  débat.   Pareille- 

ment  ât  le  prévost  de  Trêves  et  messire  Adam  de  Cu- 
tenem  avecqnes  bien  trente  gentilshommes  des  msrches 
d'Ardenney  qui  tous  entrèrent  en  moult  belle  ordonnanoe 
en  ladite  ville,  et  en  faisoit  bel  voir  Testât  et  le  contene- 
ment.  Car  tout  premier  allèrent  au  devant  de  eux  tout 
loings  hors  des  portes  les  prélats  de  diverses  esglises,  motik 
richement  en  point  et  accompagnés  à  leur  appartenir  « 
comme  Tarchevesque  de  Tours,  Tévesque  de  Coustancea, 
l'évesque  du  Mans  et  plusieurs  autres  prélas  et  gens 
d'esglise.  Après  allèrent  ceux  de  la  cité  de  Tourg,  noUes 
et  bourgeois ,  qui  firent  leur  route  à  par  eux,  et  tierce- 
ment  alla  après  le  chancelier  de  France,  messire  Gail- 
laume  Jouvenel,  avec  ceux  du  conseil  qui  fit  la  tierce 
route,  et  la  quatrième  route  et  la  darrenière  firent  les 
contes  de  Foix,  de  la  Marche,  de  Dunois,  Philippe  deSaToie, 
fils  du  duc  de  Savoie,  le  marquis  de  Saluce,  le  seigneur  de  la 
Tour,  le  séneschal  de  Normandie  et  grant  multitude  d'au- 
tres gentilshommes,  chevaliers  et  escuiers,  qui  tous  ne  se 
peuvent  nommer  et  lesquels  le  roy  avoit  fait  venir  là  pour 
parement.  Lors  toutes  cestes  gens  venus  jusques  auxdits 
ambassadeurs  qui  s'en  venoient  tousjours  avant,  là  se 
misrent  en  ordonnance,  et  s'avança  le  chancelier  du  roy 
et  bien  viegna  lesdis  ambassadeurs  très-révéramment  et  leur 
fit  une  oration  très-belle  en  latin,  et  leur  monstrant  chîère 
amiable,  les  reçut  à  grant  joye ,  et  pareillement  eux  à 
lui  et  aux  autres  monstrèrent  un  très-joieux  visage.  Lors 
chevauchèrent  ensamble  les  deux  archevesques  et  le  chan- 
celier de  France  avec  eux,  et  toute  autre  gens  d'esglise 
avecques  gens  d'esglises ,  chevaliers  avecques  chevaliers, 
seigneurs  avecques  seigneurs,  escuier  avec  escuier,  et  en 
cest  estât  entrèrent  à  Tours  dedens  la  ville  en  magnifique 
estât  bien  ordonné,  et  les  mena-l'on  jusques  à  leurs  logis  là 

où  le  festiement  leur  futfiiit  grant  et  la  Visitation  bien  soi- 
gneuse pourcauseque  de  prime  fiaoeils  ne  purent  aller  vers 
le  roy  lui  faire  les  honneurs  pour  ce  que  ledit  roy  estoit 
malade  et  l'avoit  esté  jà  une  pièce.  Sy  les  convint  bien 
séjourner  dix  jours  entiers,  premier  qu'ils  le  vissent,  ne 
la  royne  aussi,  ne  celle  pour  qui  ils  estoient  venus  de  si 
loings,  et  estoit  logé  le  roy,  ensamble  et  la  royne,  au 
Monstisemprès  Tours,  là  où  ils  se  logèrent  de  coustume  et 
de  tout  temps. 

Après  donques  ces  dix  jours  passés  et  que  le  roy  estoit 
revenu  à  lui  assez  bien,  le  xviii'  du  mois  de  décembre 
furent  menés  ces  ambassadeurs  hongrois  devers  le  roy,  à 
Monstis,  là  où  le  roy  estoit  assis  en  son  trône  reluisant 
d  or,  tout  adestré  des  princes  de  son  sang  grant  nombre  et 
d*autres  grans  seigneurs.  Et  lors  lesdits  ambassadeurs 
venus  devant  lui,  lui  firent  la  révérence  et  les  recomman- 
dations de  leur  roy,  le  roy  Lancelot,  lesquels  le  roy  reçut  à 
moult  agréables  et  les  bienviegna  très-humainement.  Et 
alors  Tarcevesque  hongrois,  chief  de  Tambassade,  com- 
mença à  faire  sa  proposition  en  latin,  toute  en  haut  et  en 
publique,  tendant  à  remonstrer  au  roy  la  grant  affinité 
de  lignage,  qui  estoit  entre  lui  et  le  roy  leur  maistre  le 
roy  Lancelot,  et  comment  de  tout  viel  temps  les  deux 
royaumes  de  Hongrie  et  de  Behaigneavoient  eu  tousjours 
une  singulière  amour  et  affection  à  la  très-crestienne  mai- 
son de  France,  pour  laquelle  refrescir  de  nouvel  et  reconso- 
lider par  nouvelle  considération,  leur  roy,  le  roy  Lancelot, 
désirant  ce  mesme  comme  ses  pères,  les  avoit  envoies  de- 
vers luy  pour  soy  y  obliger  et  lyer,  et  [les  avoit  chargés]  de 
lui  demander  sa  fille  en  mariage,  comme  par  avant  lui  avoit 
fait  toucher  par  autres  ses  ambassadeurs,  que  bien  avoit 
reçus  ;  et  pour  tant  venus  de  loingtaines  marches  devers 

lui  à  ceste  cause,  lui  requirent  ladite  dame  sa  fille  qui 
estoit  la  rien  du  monde  seule  par  qui  l'amour  entre  deux  si 
haulx  et  si  puissans  rois  pouvoit  estre  rejointe  et  renervée 
de  nouvel,  disant,  outre  ce,  que  quant  amour  et  considéra- 
tion auroit  entre  lui  et  leur  roy,  que  au  monde  n'avoit 
rien  nulle  qui  les  pust  nuire,  et  que  de  tout  temps  jusqu'à 
celuy  jour  les  rois  de  Hongrie  et  de  Behaigne  avoient 
esté  alliés  avecques  les  roys  françois,  et  encore  le  désiroit 
cestui  plus  que  nul  de  ses  devanciers,  et  dist  cestui  aroe- 
vesque  :  «  Sire  roy,  tu  es  la  colombe  de  la  crestienté«  et 
a  mon  souverain  seigneur  le  roy  Lancelot  en  est  Teseu; 

<  tu  es  la  trës-crestienne  maison,  et  mon  souverain  sd- 

<  gneur  en  est  la  muraille,  »  avecques  plusieurs  autres 
belles  allégations  sur  lesquelles  il  termina  bien  notable- 
ment et  en  grant  sentence  et  qui  moult  plurent  au  roy 
et  à  cbascun. 

Le  roy  donques  aiant  oy  ceste  belle  et  notable  proposi- 
tion, à  laquelle  il  seoit  bien  response  non  despourvue  de 
sens,  fit  respondre  par  son  chancelier  sur  les  points  et  les 
articles  qui  bien  avoient  esté  notés,  et  comme  ils  avoient 
esté  en  termes  moult  acceptables,  fit  faire  la  response  aussi 
la  plus  que  l'on  pouvoit  propre  à  l'amour  requise  ;  mais 
pour  ce  que  la  manière  de  l'alliance  requise  n'avoit  point 
esté  pleinement  conclute,  sur  quoy,  ne  comment,  le  roy 
leur  députa  aucuns  de  son  sang  et  de  son  conseil  les  plus 
grans  pour  communiquer  avecques  eux  sur  ceste  matière 
et  pour  finablement,  sans  nulle  contradiction,  venir  au 
parfait  du  mariage,  auquel  le  roy  estoit  enclin  si  bien 
comme  le  roy  Lancelot,  et  ne  désiroit  autre  chose  fors 
que  la  chose  se  fist.  Et  sur  ce  partirent  lesdits  ambassa- 
deurs du  Monstis,  allèrent  visiter  la  royne  et  la  fille  du 
roy,  dame  Magdaleine,  et  de  là  retournèrent  à  Tours  en 

leurs  hostels,  notablement  accompagnés,  manastrés'  ton- 
tevoies  de  beaucoup  de  haulx  et  de  grans  princes  d'estre 
festoyés  merveiUeusement,  comme  ils  avoient  entrepris 
tant  par  Tenhortement  du  roy,  comme  pour  leur  propre 
honneur,  dont  le  conte  de  Foix,  un  très-gentil  prince  et 
belle  personne,  estoit  celui  qui  premier  lavoit  entrepris  et 
qui  premier  aussi  le  mist  h  effet  devant  tous  les  autres 
de  France,  et  tellement  le  fist  que  à  lui  seul  en  demeure 
rhonneur.  Car  aux  autres,  fortune  n*estoit  pas  si  amie 
que  d'atteindre  jusqu'à  là,  parce  que,  premier  que  le  second 
y  pust  venir,  les  nouvelles  vinrent  de  la  mort  de  celui 
pour  qui  on  le  faisoit,  c'estoit  du  roy  Lancelot,  qui  autant 
de  cœurs  attrista  en  un  moment  de  heure  comme  il  en 
avoit  bouté  en  vaine  joye  en  trame  de  longs  ans.  Mais  ' 
conmie  il  ne  soufist  mie  dire  que  cestui  gentil  prince  le 
conte  de  Foix  fît  une  grant  et  hautaine  réception  à  cestes 
gens,  qui  ne  dit  emprès  la  manière  comment  et  en  quelle 
mode,  pour  tant,  pour  plus  ouvrir  la  hautesse  de  la  feste, 
je  vous  deviseray  droit-cy  ce  que  j'en  appris  de  Toison- 
d'Or,  roy  de  l'ordre  du  duc,  qui  pour  celui  temps  y  estoit 
et  yeoit  et  oyoît  tout  ce  qui  s'en  pouvoit  voir  et  oyr , 
comme  homme  notable  entre  les  autres  de  son  temps  et  de 
la  plus  grant  crédence  en  son  estât  qui  vesquit  lors*.  Sy 
est  vrai  que  le  xxii'  jour  de  décembre,  tous  ceux  de  l'am- 
bassade généralement  estoient  fait  convenir  en  un  lieu 
grant  et  spacieux  que  le  conte  de  Foix  avoit  retenu  et 
fait  mettre  à  point  pour  les  festoyer,  et  droit-là  avoit  fait 
dresser  plusieurs  tables  et  dressoirs,  avoit  fait  tendre  et 
décorer  chambres  et  salles  diversement  de  riches  draps  et 

>  Je  no  connais  pas  co  mot. 

=  Il  faut  noter  a\ec  soin  tout  ce  qui  rappelle  les  relations  de 
Chnstellaiu  et  de  Lefebvre-Saint-Remy. 

TOI.  m.  24 

de  tapisseries,  avoit  fait  et  donné  les  entremès  et  les  pom- 
peuses ostensions  diverses,  lesquelles  il  vouloit  mettre 
avant,  avoit  semons  toutes  les  perles  et  les  fleurs  des 
hommes  et  des  seigneurs  de  la  court,  dames  et  damoiseDes, 
et  tout  ce  que  pouvoit  sambler  estre  bel  et  séant  à  haute 
feste.  Donc  pour  venir  à  Teffet,  les  chiefs  de  Tambassade, 
l'arcevesque  et  tous  les  autres  seigneurs  hongres  et  be- 
haignois  estoient  assis  à  par  eux  à  haute  table  et  tant 
seulement  le  chancelier  de  France  emprës  eux,  dont  des 
mes,  ne  du  service,  ne  de  quelles  viandes  ils  furent  servis 
n'est  œuvre  d*en  faire  mention,  parce  que  la  narration  en 
est  inutile  et  que  chascun  peut  bien  savoir  que  toute 
abondance  y  estoit  en  tant  que  pour  argent  on  en  pust 
finer  ou  que  terre  en  pust  rendre  aux  hommes  recon- 
vrance.  A  l'autre  table  estoient  assis  les  autres  chevaliers 
et  escuiers  de  l'ambassade  en  nombre  environ  de  soissante 
personnes,  et  à  la  tierce  table  séoit  tout  au  plus  haut  bout 
la  damoiselle  de  Chastillon,  et  messire  Jaques  Trapt  em- 
près  elle,  la  damoiselle  de  Villequier,  le  conte  du  Maine, 
la  dame  de  Chastillon,  le  conte  de  Vendôme, «la  damoiselle 
de  Chasteaubrun,  la  damoiselle  de  Rony  et  plusieurs  au- 
tres. Aux  autres  tables  estoient  assis  toute  manière  de 
gens  de  l'ambassade,  clercs  et  gentilshopmes  et  gens 
d'esglise,  en  nombre  bien  de  deux  cens,  sans  Tévesque  de 
Passau,  qui  ne  sist  point  à  ce  disner,  ne  nul  de  ses  gens, 
pour  cause  qu'il  estoit  mal  disposé  et  estoit  fiévreux.  Le 
conte  de  Foix,  le  conte  de  la  Marche,  le  conte  de  Dunois, 
Philippe  de  Savoie,  le  marquis  de  Saluce,  le  seigneur  de 
la  Tour,  ni  le  grant  séneschal  de  Normandie,  le  seigneur 
de  Prie  et  plusieurs  autres  grans  seigneurs,  toutes  ces 
gens-cy  n  y  furent  point  assis  en  salle,  mais  allans  devant 
les  mots,  la  phispart  de  eux,  jusques  tout  fut  parservi,  fet] 

diânèrenten  unlieuàpart.  Mais  en  trespasflant  la  multitude 
des  viandes  délicatives»  convient  bien  dire  les  «itremets 
qui  y  estoient  entrelaciés  très-somptueux,  car  tout  pre- 
mier y  avoit  un  grant  chasteau  auquel  y  avoit  quatre  tou- 
relles et  au  milieu  une  tour  principale  à  quatre  fenestres 
et  à  chascune  fenestre  un  visage  de  damoiselle,  dont  la 
chevelure  pendoit  en  arrière  et  n'en  veoit-on  riens  que  le 
visage  et  les  cheveux.  Au  plus  haut  de  celle  maistresse 
tour  avoit  une  bannière  des  armes  du  roy  Lancelot,  et  à 
Tentour  des  tourelles  avoit  les  armes  des  ambassadeurs 
chiefs,  et  par  dedens  la  grosse  avoit  six  enfans  chantans 
par  tel  art  que  le  chant  sambloit  procéder  de  la  bouche  des 
damoiselles.  Le  second  entremets  sy  estoit  un  tigre  hideux 
en  son  samblant,  car  estoit  gros  et  court  et  avoit  teste  ter- 
rible à  denture  de  sengler,  et  en  icelle  deux  cornes 
courtes  et  agues  ;  sy  se  sambloit  ladite  beste  remuer  de 
par  elle  comme  s'elle  fust  en  vie,  jettoit  feu  par  la  geulle 
et  se  faisoit  regarder.  Le  troisième  entremets  sy  estoit  un 
grant  roc,  où  il  avoit  cincq  petis  enfans  habillés  comme 
enfans  sauvages,  qui  yssirent  du  roc  et  commencèrent  à 
danser  la  morisque.  Le  quatrième  entremets  estoit  un 
très-habile  escuier ,  qui  sambloit  estre  à  cheval ,  et  avoit 
fausses  jambes  par  dehors  si  bien  faites  à  mesure  que  elles 
sambloient  estre  les  propres  siennes  et  qu'il  séist  sur  un 
cheval  vif.  Estoient  lui  et  son  cheval  housses  très-bien,  et 
bondissoit  parmy  la  salle  et  tournoit  en  Taer  comme  feroit 
un  coursier,  et  lui  advenoit  très-bien  à  faire  son  person- 
nage, tenoit  en  sa  main  un  pot  paint  de  diverses  couleurs, 
et  d'icelui  yssoient  diverses  fleurs,  roses,  margrites,  vio- 
lettes, giroflées  et  autres  de  diverses  espèces,  dont  sur 
toutes  les  autres  y  avoit  une  fleur  de  lis  grande,  toute 
pleine  de  petits  lis,  et  l'assit  en  cest  estât  sur  la  grant 

table.  Après  cestui  entremets  fut  apporté  mistérieuflement 
un  paon  en  vie,  et  fut  apporté  à  la  grant  table  adfin  de 
faire  vouer  ceux  qui  vouer  voudroient.  Donc  à  ladite  gnjA 
table  n*y  avoit  nul  qui  vouast,  mais  très-bien  à  Tautre,  là 
où  estoient  assises  les  dames.  Là  y  avoit-il  deux  aeAgm&m 
allemans  qui  vouèrent,  dont  sy  estoit  messire   Jaques 
Strapt,  et  voua  que  pour  Tamour  ^e  la  damoiselle  de 
Villequier,  emprès  laquelle  il  estoit  assis,  jamais  il  ne  9R- 
roit  à  table,  ne  à  disner»  ne  à  souper,  jusques  à  ce  quH 
eust  fait  armes  pour  ITionneur  d'elle.  L'autre  chevalier  sy 
estoit  hongrois,  et  fit  vœu  aux  dames  et  au  paon  que  «n 
mois  après  que  arrivé  seroit  en  son  pays,  il  romproit  deux 
lances  à  fers  esmolus  pour  l'honneur  de  la  damoiselle  de 
Chasteaubrun,  ne  que  jamais  ne  se  vestiroit  que  de  noir 
jusques  il  eust  accompli  son  vœu  pour  l'amour  que  ladite 
damoiselle  en  estoit  vestue  pour  tout  icelui  jour.  Après 
donques  ces  vœux  faits,  furent  portés  aux  tables  grans 
plats  pleins  de  confites  et  d  espices  faites  en  diverses 
formes  de  bestes,  comme  de  cerfs,  de  bisses,  de  senglers, 
de  ours,  de  lyons,  de  lupars,  de  singes,  de  licornes,  de 
tigres  et  de  toutes  autres  bestes  estranges  ;  et  estoient  ces 
jJats  tous  armoriés  des  armes  de  ceux-là  où  on  les  asseoit. 
Sy  n'y  furent  mie  oubliés  les  héraulx  et  roys  d'armes, 
trompettes  et  ménestriers  et  toutes  telles  gens,  ains  y 
furent  les  dons  grans  et  larges  et  y  cria-l'on  :  «  Largesse!  » 
à  haute  voix.  Au  roy  d'armes  de  Hongrie  seul  et  à  par  lui, 
le  conte  de  Foix  lui  envoia  dix  aunes  de  veloux,  et  ce  fait, 
et  que  les  tables  estoient  levées,  on  commença  h  danser, 
mais  guères  longuement  ne  dura. 

Cestui  festiement,  qui  estoit  bel  et  somptueux,  fît  le 
conte  de  Foix  pour  commencement  de  bonne  chière  et  de 
révérence  à  la  seignourie  estrange  qui  là  estoit,  dont  par 

l'apparence  qui  droit<^  estoit  monstrée  en  commence- 
ment, Tyssue-  se  devoit  bien  attendre  moult  excellente,  si 
fortune  eust  esté  d'accord  avecq  leurs  proposemens.  Que 
nenny,  comme  apperra  tantost,  quant  sur  un  appareil  que 
avoit  fait  faire  messire  Charles  d'Anjou,  conte  du  Maine, 
pour  mettre  avant  le  troisième  jour  de  Noël,  le  plus  haut 
et  le  plus  cousteux  qui  onques  avoit  esté  vu  par  delà,  la 
propre  veille  de  Noël,  en  la  ville  de  Tours,  où  se  prépa- 
roient  les  hautes  et  diverses  richesses  nuptiales,  là  où  se 
machinoient  toutes  jocundités  et  exultations,  toutes  ef- 
âuences  et  plénitudes  de  bonnes  chiëres,  là  vinrent  nou- 
velles qui  tous  amortirent  ces  haulx  proposemens ,  qui 
subvertirent  [tous  ceux  qui]  toutes  cestes  hautes  extré- 
mités délibérèrent,  qui  attristèrent  les  cœurs,  qui  des- 
confirent les  vertus  et  les  pensemens,  et  en  lieu  de  joye 
espérée  et  promise,  portèrent  boisson  d'amertume  et  de 
désolation,  dont  depuis  le  roy  jusques  au  plus  povre  de 
son  Estât  convint  tous  les  cœurs  estre  abreuvés,  l'un  plus, 
Tautre  moins,  chascun  selon  sa  vocation  et  selon  Tintérest 
qu'il  y  pouvoit  avoir,  car  vinrent  certaines  lettres  aux 
seigneurs  les  ambassadeurs  comment  ils  ne  visassent  qu'à 
faire  brief  retour  et  que  à  leur  roy,  le  roy  Lancclot,  ne 
failloit  point  de  prouvision  de  femme,  car  jà  gisoit  rendu 
à  sa  sépulture,  et  lui  avoit  fait  mort  ses  nopces  darrenières, 
lorsque  fortune  à  sa  royale  jouvent  n  avoit  encore  con- 
sentu  les  premières.  Là  eust-on  vu  cœurs  souspirer  et 
gémir,  bouches  former  voix  lamenteuses,  yeux  fondre 
larmes,  mains  tordre  et  estraindre,  regards  jetter  en  terre 
et  muser,  et  toutes  chières  et  samblans  des  deux  sexes 
estre  surprins  comme  de  mort.  N'y  avoit  nul  à  qui  sens 
f  ust  souffisant  pour  conforter  autre,  ne  à  qui  entendement 
f ust  capable  de  sa  fortune,  ains  au  plus  cler  voiant  sam- 

bloit  sa  lumière  estre  ténèbres,  et  à  qui  plus  se  soloît 
réputer  heureux  en  ceste  alliance,  sambloit  jestre  une  dé- 
rision de  fortune  qui  lui  faisoit  la  moue,  comme  en  effist 
il  pouvoit  sambler  à  beaucoup  de  sages,  car  onques  je  croy 
n  a  esté  vu,  ne  oy  que  de  si  loingtaine  région  et  en  tel 
estât  une  si  grant  ambassade  soit  venue  nulle  part  pour 
quérir  femme,  là  où  en  traitant  le  mariage  on  annonçait 
la  mort  de  Tespoux,  encore  en  lieu  là  où  les  affections  des 
parties  ont  tant  porté  ardeur  pour  estre  conjoins,  dont 
maintenant  par  cestui  accident  furent  frustrés  de  leun 
secrètes  intentions,  et  voirement  estoit-ce  bien  un  cas  de 
grant  esbayssement  et  une  chose  de  merveilleuse  inter- 
prétation estrange,  considéré  encore  les  racines  en  quoy 
cestes  si  affectées  conjonctions  estoient  fondées,  dont  pins 
ne  me  vueil  eslargir  quant  au  présent,  mais  en  laisse  le 
secré  à  la  hautesse  divine  qui  juste  est  et  inrépréhensible 
en  ses  opérations,  et  ne  peut  nulluy  attaindre  à  Tinvesti- 
gation  des  causes,  pour  quoy  il  fait  ainsi  ou  ainsi,  sinon 
que  tout  il  fait  en  pois  et  en  mesure  et  en  équité  expé- 
dient à  humain  salut  par  sur  Tentendement  des  hommes. 
Mal  seroit  racontable  la  doloreuse  rabat-joie  que  là 
transmettoit  variable  fortune  entre  tant  de  haulx  hommes, 
princes  et  seigneurs,  et  comment  en  si  soudain  sursault 
fut  faite  si  amère  mutation  de  joye  en  dueil,  d'orgueil  en 
humilité,  et  de  haulx  présomptueux  proposemens  en  confu- 
sion de  courages,  car  si  les  richesses  et  les  pompes  qui  se 
préparoient  du  costé  des  François  estoient  grandes,  non 
moindres  estoient  celles  des  estrangiers  ambassadeurs,  que 
monstrer  pensoient  en  la  solempnité  de  fiansailles,  voire 
à  la  mode  de  leur  terre.  Car  estoient  merveilleusement 
furnis  de  tout  ce  qui  peut  décorer  corps  humain,  avoieut 
draps  d'or  et  de  soye  pleines  charriots,  perles  et  pierreries 

en  œuvre  et  dehors  œuvre,  chevaux  et  montures,  et  tout 
ce  qui  à  ce  duit,  vasselle  d'or  et  d'argent,  non-seulement 
pour  leur  indigence*,  mais  pour  en  donner  et  distribuer 
ailleurs  en  largesse.  Avoient  dons  pour  donner  à  la  royne, 
autres  pour  donner  à  l'espouse,  autres  pour  donner  aux 
dames  de  la  court,  et  de  l'argent  telle  quantité  que  plus 
tost  souhaits  leur  faillissent  que  biens  terriens,  qui  toute- 
voies  fut  réputé  à  riens,  tout  mis  à  povre  estimation  en 
un  moment,  et  de  quoy  diversement  pensoient  à  maintenir 
leur  joye,  diversement  leur  donnoit  confusion  et  mattise, 
dont,  et  si  la  cause  y  estoit  grande  envers  eux,  non  moin- 
dre certes  devoit-elle  estre  vers  les  François,  qui  les  uns 
et  les  autres  tous  deux  se  trouvèrent  moqués  de  fortune, 
eschamis  et  truffés  des  influences  de  là  sus ,  tout  ainsi 
comme  povres  misérables  gens  à  qui  n'a  que  perdre,  ne 
mesprendre,  et  de  qui,  ne  les  dieux  (par  manière  de  par- 
ler), ne  les  puissances  supérieures  ne  font  conte,  ne  estime 
mesme  par  la  miserableté  de  eux,  à  peines  ne  se  daignent 
embattre  entour  de  leurs  personnes,  quant  à  un  chétif  il 
n'y  a  que  prendre,  ne  que  tollir,  il  n'y  a  que  changer,  ne 
que  varier;  mais  à  l'entour  des  haulx  et  des  grans  à  qui 
les  yeux  sont  extollés  en  l'aer  et  ne  regardent  en  bas,  si 
petit  non,  se  confient  en  leurs  puissances  et  seignouries,  se 
fondeût  en  leur  félice  et  amie  fortune,  quant  celle  paril- 
leuse  moqueresse  mensongière  leur  peut  tourner  le  verroul 
de  sa  roue  et  faire  sentir  aucune  confusion,  de  ceux-là  elle 
se  rit,  de  ceux-là  elle  se  délice  et  dégoise,  et  quant  [elle]  les 
a  tous  enveloppés  d'adversités  et  d'obprobres,  lors  elle  s'en 
moque  et  les  monstre  au  doy,  lors,  en  repreuve  de  leur 
présomption  non  amesurée,  leur  fait  la  moue  de  dérision, 

*  Pour  leur  indigence^  pour  leurs  besoiius. 

onques  conspiration  par  envie ,  ne  machination  vicienae 
par  hayne,  ne  fanssaonquesfoy,  ne  serment,  nen'entreprist 
chose  plus  honneste  laissée  que  faite,  mist  tousjouni  Diea 
en  son  propos  ef  en  toutes  ses  œuvres,  et  soy  confiant  en 
équité  et  en  preudommie,  ne  craignoit  nulles  humaines 
machinations,  ne  nulles  terriennes  manasces,  et  surtout  et 
devant  tout  il  proposoit  le  fait  de  Dieu  devant  le  sien 
propre.  Par  quoy  donques,  pour  attester  le  hien  là  où  Di^i 
Ta  assis  et  là  où  le  monde  Ta  vu  et  cognu  tout  en  ap- 
pert, je  prononce  par  mes  escrits  et  certifie  ceste  mort  da 
roy  Lancelot  avoir  esté  amëre  au  duc  en  son  cœur  par 
vertu  de  charitahle  amour  et  de  noblesse  qui  estoit  en  loi, 
et  par  les  regrets  qui  sont  dessus  allégués,  nonobstant 
l'ennemisté  toutevoies  que  le  jeusne  défunt  lui  avoit  pro- 
posé de  mouvoir,  de  laquelle  ne  faisoit  guëres  grant 
pois. 

Et  comme  ceste  mort  de  son  cousin  estoit  au  duc  matère 
de  tristeur,  en  avoit  encore  une  autre  qui  lui  estoit  sam- 
blable  et  dont  il  avoit  reçu  les  nouvelles  qui  moult  lui 
estoient  dures,  c'estoit  dun  noble  jeusne  chevalier,  lun 
des  princes  du  monde  mieux  taillié  à  devenir  homme  de 
grant  los,  lequel  il  avoit  nourry  et  marié  à  la  fille  du  roy 
de  Cypre ,  messire  Jehan  de  Coymbre,  nepveu  de  la  du- 
chesse sa  femme,  né  de  Portingal.  Xîestui  noble  chevalier 
de  Tordre  de  la  Toison  d  or  fut  empoisonné  d'aucuns  gou- 
verneurs du  royaume  de  Cypre,  lesquels,  prenans  dueil  en 
sa  manière  •  de  gouverner  qui  estoit  vertueuse  et  utile 
audit  royaume,  conspirèrent  contre  lui  et  lui  brassèrent  la 
poison  de  sa  mort,  que  dammage  fut  la  plus  grand  de^ 
crestiens.  Car  de  mes  yeux  jusqu'à  celuy  jour,  n'avoie  vu 
homme  onques  plus  enclin  à  haute  disposition,  ne  à  haute 
vertu,  et  pour  tant  fortune  envieuse  d'un  tel  bien  futur  au 

riens,  ne  homme,  ne  femme,  jusques  il  seroit  heure  et 
conclu  par  les  seigneurs  du  sang,  lesquels  firent  faire  un 
très^bel  et  somptueux  service  en  Tesglise  de  Saint-Martin 
de  Tours,  le  xxix*  de  décembre,  là  où  furent  le  conte  du 
Maine,  le  conte  de  la  Marche ,  le  conte  de  Dunois,  le  fils 
du  duc  de  Savoye,  le  marquis  de  Saluce,  messire  Jacques 
de  Lucembourg,  le  seigneur  de  fiueil,  amiral  de  France, 
le  mareschal  de  Sainte-Treille,  le  seigneur  de  Mailly,  le 
seigneur  de  Prie  et  plusieurs  autres  grans  barons.  Le 
chancelier  de  France  y  estoit  aussy ,  ensamble  tous  ceux  du 
conseil,  et  [ce]  que  moult  piteux  faisoit  voir,  c'estoient  les 
ambassadeurs  tristes  et  desconfortés,  cuidans  estre  venus 
aux  nopces,  qui  se  trouvoient  maintenant  aux  obsèques,  et 
aians  robes  de  drap  d'or  pour  eux  parer,  ploroient  main- 
tenant soubs  un  noir  habit.  Moult  certes  estoit  piteuse  leur 
chiëre  et  moult  desconfortable  leur  contènement.  Sy  estoit- 
il  de  tous  les  autres.  L*évesque  de  Constances  chanta  la 
messe,  deux  cens  et  soixante  torches  y  avoit  pour  décora- 
tion du  service  et  mille  cierges  allumées.  Tous  estoient 
vestus  de  noir  les  porteurs  de  torches,  et  y  donna-l'on  pour 
Dieu  deux  cens  livres  tournois,  lequel  service  fait  à  l'ap- 
partenir d'un  tel  prince,  le  mieux  que  Ton  avoit  pu,  fut 
conclu  par  les  seigneurs  de  faire  savoir  au  roy  ceste  dou- 
loureuse aventure  et  de  la  lui  dire  ains  plus  tost  que  plus 
tard.  Car  jà  le  longuement  demorer  annuioit  à  ceux  de 
l'ambassade  qui  considéroient  eux  estre  venus  pour  nient 
et  moqués  de  fortune.  Sy  fut  avisé  que  messire  Pierre  de 
Breszé,  grant  séneschal  de  Normandie,  pour  ce  que  haut 
chevalier  estoit  et  homme  de  moult  bel  et  plaisant  lan- 
gage ,  diroit  les  mots,  car  il  savoit  manier  le  roy  mieux 
que  nul  autre.  Sy  lui  dit  l'aventuré  et  le  cas  advenu,  en 
quoy  le  roy  se  mua  très-fort.  Toutevoies  à  chief  de  pité 

regracia  Dieu,  et  le  mieux  que  put,  il  prist  patience  en  son 
adversité,  disant  que  puisqu  il  plaisoit  à  Dieu  qu'ensi  en 
fuBt,  force  lui  estoit  bien  de  le  tolérer  et  de  le  prendre  en 
gré.  Ceci  estoit  le  pénultime  jour  de  décembre,  que  le  roy 
reçut  ces  nouvelles,  et  pour  tant  que  lesdits  ambassadenn 
ne  quéroient  plus  guëres  séjourner  au  lieu  de  leur  telle 
tristeur,  et  que  la  demeure  désormais  leur  donnoit  annuy, 
ce  mesme  jour  allèrent  prendre  congé  à  la  royne  et  à  sa 
fille  dame  Magdaleine,  et  de  par  leur  roy  défunt  loi  firent 
présent  d*un  riche  collier,  d*un  dyamant  et  d*une  robe  de 
drap  d  or  à  la  façon  de  Hongrie.  Sy  fut  la  pité  grande  qui 
droit-là  fut  démenée  et  le  pleur  moult  desconfortable,  car 
ny  avoit  celle,  ni  celuy  qui  tous  ne  plorassent  et  mère  et 
fille  et  tous,  estranger  et  privé,  et  tout  ce  qui  estoit  à  Ten- 
tour.  Le  lendemain  qui  estoit  le  darrenier  jour  du  mois, 
j)our  consommer  tout,  allèrent  prendre  congé  au  roy,  là 
ou  arrière  il  y  avoit  nouvelle  plorerie  et  nouvel  dueil.  Pré- 
sentèrent au  roy  quatre  chevaux  blancs  qui  avoient  esté 
conquis  sur  le  Turc,  dont  sur  les  deux  avoit  pages  et  les 
deux  autres  menés  en  main,  couverts  de  drap  d'or  et  sellés 
h  la  mode  turquoise,  prirent  humblement  congé  et  à  trôs- 
grunt  et  dur  regret  Tun  de  Tautre,  dont  et,  si  le  congé 
prtîndre  estoit  piteux  à  oïr  et  h  voir  du  costé  des  Hongres, 
aussi  estoit-il  lamentable  aussi  et  plein  d'amertume  du 
(;osté  du  roy  qui  tout  se  paroffroit  à  eux  et  à  leurs  affaires 
vi  aux  affaires  du  deffunt,  tout  ainsi  comme  s'il  vivoit.  La- 
quelle chose  il  monstra  bien  depuis  et  temprement,  comme 
vous  orez,  plus  que  besoing  ne  faisoit  toutevoies,  et  leur 
donnant  vasselle  d'or  et  d'argent ,  draps  d'or  et  de  soye, 
<*hevaux  et  harnois,  coupes  d'or  pleines  d'escus,  montant 
tout  jus(iui's  bien  à  vingt-deux  mille  escus  ou  plus,  les 
«oiiunauda  à  Die»  i't  leur  donna  i^a  grâce  et  son  amour 

en  promesse  d'amisté  perpétuelle,  et  sur  ce  point  partirent 
et  se  remirent  en  retour  vers  leurs  pays. 

CHAPITRE  LXXVI. 

Comment  le  duc  de  Bourgon^e  apprist  à  grant  regret  la  mort  du  roy 
Lancelot  et  celle  de  messire  Jehan  de  Ck)ymbre. 

Geste  mort  du  roy  Lancelot  fut  annoncée  tantost  au  duc 
de  Bourgongne,  estant  en  sa  ville  de  Bruges  avecques  le 
dauphin  viennois,  lequel  duc,  jà-soit-ce  que  ledit  jeusne 
roy  lui  portast  ennemisté  pour  cause  du  pays  de  Lucem- 
bourg  duquel  il  se  disoit  héritier,  toutevoies  lui  desplut 
moult  son  trespas  et  oomplaignoit  durement  sa  mort,  pour 
cause  que  fils  estoit  de  son  cousin  germain  le  duc  de  Aus- 
trice,  eslu  empereur,  et  pour  cause  aussi  que  grant  dam- 
mage  estoit  de  perdre  un  tel  jeusne  prince  taillié  de 
pouvoir  faire  un  grant  bien  à  la  crestienté,  en  la  marche 
où  il  estoit,  disant  assez  de  fois  et  affermant  que  c*estoit 
dammage  de  sa  mort,  et  combien  que  pour  cause  de  Tenne- 
misté  il  sambleroit  que  aucunement  il  en  devoit  estre  aise, 
toutevoies,  obéissant  plus  à  nature  quà  courrage,  réalle- 
ment  il  en  futcourchié  en  cœur,  et  ne  lui  sambloit  pas  que, 
quant  il  eust  vescu  longuement,  que  son  ennemisté  lui  eust 
porté  tel  préjudice  que  sa  paix  en  dust  estre  amendrie, 
ne  sa  fortune,  sinon  parTalliance  du  roy  françois,  enquoy 
il  estoit  reconforté,  et  souverainement  en  cestui  endroit  là 
où  la  querelle  d*entre  eux  deux  ne  touchoit  de  riens  au  roy, 
sinon  par  volonté  plus  que  par  raison,  ainsi  que  Ton  quiert 
noises  souvent  volontaires  mais  non  pas  nécessaires.  Donc, 
et  ai  loisible  est  d'en  parler  par  manière  de  conjecture, 
ainsi  que  divers  entendemens  diverses  choses  conçoivent, 

sans  présumer  toutevoies  de  vouloir  trop  enfonser  les  secrets 
de  Dieu,  il  sambleroit  droit-cy,  comme  en  autres  lieux  ay 
parlé  en  termes  samblables,  que  ceste  mort  du  jeusne  roy 
ait  esté  faite  par  jugement  de  Dieu  pour  exempler  le  roy 
et  reprendre  en  son  chemin,  et  poin*  lui  oster  hors  des 
mains  ce  par  quoy  il  avoit  volenté  peut-estre  de  donner 
moleste  à  la  crestienté,  trayeU  et  inpugnation  à  ce  bon 
duc,  son  tant  léal  serviteur  et  parent,  son  tant  biunUe  ^ 
révérend  envers  lui,  son  tant  charitable  pardonneur  de  mal 
œuvre  jadis ,  son  tant  cordial  et  ardant  procureur  de  sa 
félicité,  laquelle  chose  ne  lui  eust  point  esté  honneste,  ne 
salutaire  et  moins  encore  agréable  à  Dieu,  et  pour  tant 
Dieu  pourvoiant  tousjours  au  salut  des  hommes  et  souvent 
malgré  eux,  et  voiant  les  humains  proposemens  qui  se 
font  maintesfois  en  vicieuses  passions,  lui  au  rebours  de 
leur  entendement  dispose  de  leurs  chemins  et  les  maine  à 
fins  contraires  de  leur  contendre,  comme  droit-cy  en  cestui 
événement  là  oh  onques  ceste  mort,  et  encore  en  tel  appro- 
che d  alliance  et  de  mariage  et  en  telle  extrémité  de  pompe, 
ne  fut  parmise,  ne  donnée  sans  grant  mistère,  auquel  les 
hommes  ne  peuvent  attaindreque  par  ymagination,  parce 
que  à  la  sainte  providence  de  Dieu  tant  seulement  en  ap- 
partient le  discerner  et  d'en  déterminer  le  secret. 

Le  duc  pour  ceste  mort  se  vesti  de  noir  et  tint  chambre 
par  aucuns  jours  sans  vuidier  dehors,  re menant  en  conte 
souvent  son  cousin  le  roy  deffunt  par  manière  de  com- 
plainte, là  où  se  monstra  prince  de  bonne  nature  et  de  bon 
sens,  car  ne  fut  onques  homme  qui  en  tirast  un  mot  autre 
que  honneste  et  de  grant  los  à  lui,  ne  en  quoy  on  pust 
percevoir  que  aise  fust  de  sa  mort,  dont  ce  que  pins  lui 
donnoit  cause  de  le  complaindre,  c*estoit  que  es  marches 
do  Levant,  là  où  ledit  roy  estoit  chief  et  le  plus  puissant,  il 

voioit  Tescu  et  la  protection  des  crestiens  estre  péry  et  les 
infidèles  pouvoir  invader  maintenant  le  pays  de  Honguerie 
et  les  terres  crestiennes  là  entour,  lesquelles  cestui  jouven- 
cel  son  cousin  qui  estoit  prince  de  courrage  et  de  grant 
venue  par  temps,  estoit  taillié  de  deffendre  et  de  garantir 
valeureusement,  qui  estoit  la  cho^  du  monde  que  plus  il 
désiroit  et  de  quoy  plus  lui  prenoit  pité,  quant  il  en  voioit 
le  rebours  et  qu«  les  aventures  du  monde  ne  se  vouloient 
tellement  accorder  ensamble  que  lui-mesme  encore  en  ses 
vieux  jours  ne  s'y  pouvoit  trouver  pour  aider  à  deflfendre 
la  foy  de  Dieu,  comme  largement  et  plus  que  prince  de 
son  temps,  tout  seul  s'y  estoit  offert  par  plusieurs  diverses 
fois,  là  où  onques  n'a  trouvé  secours ,  ne  confort,  ûe  en 
empereur,  ne  ailleurs,  par  plus  donner  entendement  et 
vacation  à  propre  fait  qu'à  celui  de  la  foy  publique,  ne  de 
Dieu,  comme  plus  à  plein  en  est  escrit  icy-dessus  en  divers 
lieux,  et  là  où  lui-mesme  se  transporta  embléement  jus- 
ques  sur  la  rivière  de  Dunoe,  à  intention  de  trouver  l'em- 
pereur et  de  tirer  outre  à  l'encontre  du  Turc,  premier  que 
jamais  retourner,  s'il  eust  trouvé  aucune  assistence ,  que 
nenny ,  ne  celle  fois,  ne  autre  là  où  à  plusieurs  fois  l'a  re- 
quise. Et  pour  tant  venant  à  la  mort  du  roy  Lancelot,  de 
laquelle  il  semonstroit  douloureux,  jà-soitrce  que  le  savoit 
son  ennemy,  toutevoi^s,  adfin  que  nul  ne  pense  qu'en  cela 
y  eust  ypocrisie,  ne  fiction,  je  vous  allègue  droit-cy  la 
cause  de  sa  douleur,  qui  est  de  grant  recommandation  en 
lui  et  véritable  aussi,  car  non-seulement  en  ce  cas  droit-cy 
il  s'est  monstre  vertueux  et  plein  de  fruits  nobles,  mais  en 
tous  autres  dès  le  commencement  de  sa  vie  et  de  son  régner 
il  s'est  trouvé  et  monstre  tel.  Ne  quist  onques  riens  à  fraude, 
ne  à  cautelle,  ne  fit  onques  injure,  ne  tort  à  nulluy,  ne 
menty  onques  sa  foy,  ne  à  Dieu,  ne  à  homme,  ne  prist 

onques  conspiration  par  envie ,  ne  machination  vicieiise 
par  hayne,  ne  faussa  onques  foy,  ne  serment,  nen'entreprist 
chose  plus  honneste  laissée  que  faite,  mist  tousjours  Dieu 
en  son  propos  ef  en  toutes  ses  œuvres,  et  soy  confiant  en 
équité  et  en  preudommie,  ne  craignoit  nulles  humaines 
machinations,  ne  nulles  terriennes  manasces,  et  surtout  et 
devant  tout  il  proposoit  le  fait  de  Dieu  devant  le  sien 
propre.  Par  quoy  donques,  pour  attester  le  hien  là  où  Diea 
Ta  assis  et  là  où  le  monde  l'a  vu  et  cognu  tout  en.  ap- 
pert, je  prononce  par  mes  escrits  et  certifie  caste  mort  da 
roy  Lancelot  avoir  esté  amëre  au  duc  en  son  cœur  par 
vertu  de  charitahle  amour  et  de  nohlesse  qui  estoit  en  lui, 
et  par  les  regrets  qui  sont  dessus  allégués,  nonobstant 
l'ennemisté  toutevoies  que  le  jeusne  défunt  lui  avoit  pro- 
posé de  mouvoir,  de  laquelle  ne  faisoit  guëres  grant 
pois. 

Et  comme  ceste  mort  de  son  cousin  estoit  au  duc  matëre 
de  tristeur,  en  avoit  encore  une  autre  qui  lui  estoit  sam- 
blable  et  dont  il  avoit  reçu  les  nouvelles  qui  moult  lui 
estoient  dures,  c'estoit  d'un  noble  jeusne  chevalier,  lun 
des  princes  du  monde  mieux  taillié  à  devenir  homme  de 
grant  los,  lequel  il  avoit  nourry  et  marié  à  la  fille  du  roy 
de  Cypre,  messire  Jelian  deCoymbre,  nepveu  de  la  du- 
chesse sa  femme,  né  de  Portingal.  Xîestui  noble  chevalier 
de  Tordre  de  la  Toison  d  or  fut  empoisonné  d'aucuns  gou- 
verneurs du  royaume  de  Cypre,  lesquels,  prenans  dueil  en 
sa  manière  de  gouverner  qui  estoit  vertueuse  et  utile 
audit  royaume,  conspirèrent  contre  lui  et  lui  brassèrent  la 
poison  de  sa  mort,  que  dammage  fut  la  plus  grand  des 
crestiens.  Car  de  mes  yeux  jusqu'à  celuy  jour,  n'avoie  vu 
homme  onques  plus  enclin  à  haute  disposition,  ne  à  haute 
vertu,  et  ]K)ur  tant  fortune  envieuse  d'un  tel  bien  futur  au 

monde  envenima  les  coeurs  d'aucuns  mauvais  pour  lui 
avancier  la  mort.  Disoient  aucuns  aussy  que  mesme  la 
mort  du  roy  Lancelot  avoit  esté  avancée  par  ceste  manière 
et  que  la  poison  à  lui  bailliée  estoit  de  telle  composition 
qu'elle  pouvoit  mettre  le  corps  en  telle  samblance  comme 
si  mort  fust  de  pestilence,  et  se  firent  à  cautelle  les  procu- 
reurs de  cestui  fait,  adfin  que  Ton  n'attribuast  point  sa 
mort  à  mauvaisté  d'homme,  mais  tant  seulement  à  œu* 
vre  de  nature  corrumpue  de  mauvais  aer.  Toutevoies  fust 
la  mort  naturelle  ou  violente,  pité  y  avoit  à  tout  lez  et 
grant  dammage  tant  en  Cypre  comme  en  Honguerie, 
quant  deux  si  haulx  princes  et  de  si  grande  attente  en  flo- 
rissant eage  estoient  prévenus  de  mort,  et  tout  en  un 
mesme  temps.  Sy  né  fut  mie  sans  mistëre  que  la  très- 
triste  et  sombre  commette  s'estoit  monstrée  en  la  saison 
devant,  quant  ces  deux-cy  tristement  et  confusément  le 
plus  que  l'on  oïst  onques,  ont  terminé  leurs  jours  par  mau- 
vaistié  procurée.  Furent  empoisonnés  aussy  cinq  gentils 
hommes  avecques  le  prince  d'Antioche,  messire  Jehan  de 
Coymbre,  qui  tous  moururent  avecques  luy,  en  grant  pleur 
et  regret  de  la  fille  du  roy  ,  qui  depuis  se  remaria  au  fils 
du  duc  de  Savoye. 

Gestes  doloreuses  nouvelles  venues  donques  d'un  lez  et 
d'autre,  le  duc  qui  onques  ne  se  trouva  lent  en  honneur, 
ne  endormi  en  devoir  faire,  fit  pour  chascun  de  ces  deux 
princes  un  moult  bel  et  dévot  service  en  l'esglise  Saint- 
Donas,  à  Bruges,  solempnel  et  moult  riche,  et  première- 
ment fit  faire  celui  du  roy  Lancelot,  son  cousin,  lequel 
avoit  sa  bière  la  plus  magnifique  qu'on  pouvoit  voir  et 
toute  telle  comme  à  hautesse  royal  appartient.  Estoit  le 
tombeau  tout  couvert  de  veloux  noir  estendu  et  traînant  à 
tout  lez,  avoit  couronne  au  chef  et  le  sceptre  aux  pies. 

multitude  innombrable  de  cierges  dessus  et  autour»  et  sur 
les  quatre  cornières  de  la  chapelle  qui  estoit  sur  luy,  avoit 
quatre  bannières  de  ses  armes  différentes,  dont  les  deux 
estoient  de  royaumes  et  les  deux  autres  non.  Le  duc  y  vint, 
vestu  de  dueil,  ensamble  son  fils  le  conte  de  Cbarolois,  le 
conte  d^Estampes,  messire  Adolf  de  Clèves  et  le  bastard 
de  Bourgongne  avecques  multitude  d'autres  chevaliers  et 
grans  seigneurs  sans  nombre.  Lequel  service  fait  pour  le 
roy  Lancelot,  dedens  cinq  ou  six  jours  après,  fit  faire  le 
service  du  prince  d*Antioche  arrière  en  la  meame  eag^lise  à 
nouveaux  frais  et  à  nouvelle  manière  autre,  tant  magni- 
fique comme  se  pouvoit  voir,  hormis  que  la  royauté  ny 
estoit  point  en  la  cérémonie  dlcelui,  et  portèrent  les 
princes  le  dueil  ceux-mesmes  de  l'autre  fois,  et  encore  d'a- 
bondant tous  les  chevaliers  de  l'ordre  y  furent  et  portèrent 
le  noir,  et  allèrent  à  l'offrande,  comme  faire  dévoient  pour 
leur  frère  d'ordre,  qui  moult  fut  durement  complaint  et 
ploré  par  eux  et  par  maints  autres,  hommes  et  femmes. 

CHAPITRE  LXXVII. 


Comment  les  matères  estoiont,  par  continuation,  aigres  et   péril- 
leuses entre  le  rov  et  le  duc. 


Peu  toutevoies  servent  plours  et  regrets  aux  trespassés, 
sinon  qu'en  ardeur  de  dévotion,  on  proufite  aux  Ames  là 
où  aux  corps  n'y  a  point  de  receuvre,  et  pour  tant  laissant 
h  la  mort  ceux  qui  y  sont  rendus,  continueray  ma  matère 
en  la  progression  du  temps  avecques  les  vives  personnes 
desquelles  me  convient  escrire  certes  à  aussi  graut  regret 
et  envis,  comme  en  vis  je  voy  les  matères  qui  se  présentent 
plaintives  de  leur  propre  infélicité  et  ne  cessent  de  hurter 

à  ma  plume  par  manière  de  ramentevance.  Car  certes 
après  cestes  choses-icy  advenues  et  qui  estoient  de  grant 
note,  plus  alloit  le  temps  avant,  que  plus  se  trouvoient  les 
matères  tondis  aigres  et  dangereuses  entre  ces  deux 
princes,  et  se  disposoient  leurs  questions  dures  et  ventil- 
leuses  plus  et  plus  à  fins  désespérables,  comme  droit-cy 
me  convient  relater  du  noble  et  digne  roy  françois,  la 
fleur  du  monde  en  toute  excellence,  lequel,  par  indigna- 
tion prise  à  rencontre  de  son  teau-frère  et  cousin  le  duc 
de  Bourgongne,  pour  cause  de  son  fils  le  dauphin,  main- 
tenant vient  faire  samblant  de  relever  les  querelles  du  roy 
Lancelot  mort,  à  rencontre  de  son  dit  cousin  vif,  et  aiant 
vu  lalliance  d'entre  eux  deux  estre  rompue  comme  par 
jugement  de  Dieu,  contend  à  la  bouter  outre,  ce  samble, 
et  de  la  continuer  en  présumption  humaine,  donnant  à 
cognoistre,  ce  sambleroit,  que  haine*  lui  firent  quérir 
l'alliance  vive,  lors  quant  à  la  morte  il  veut  donner  efficace 
nullement  excusable.  Et  ce  monstra-il  parce  que  tantost 
après  le  trespas  dudit  jeusne  roy,  [il]  mist  sus  un  de  ses 
escuiers  nommé  EoUin  Renault,  et  icelui  envoia  devers  le 
duc  à  Bruges  atout  unes  lettres  bien  estranges  et  assez 
minatoires  soubs  un  couvert  stile,  et  desquelles  beaucoup 
de  gens  de  bien  n'eussent  voulu  avoir  esté  les  porteurs. 
Toutevoies  cestui  RoUin  s'y  avança,  et  le  cognoissoit  le 
roy  tout  propre  pour  ce  faire,  car  le  sentoit  non  bien  en 
grâce  en  la  maison  du  duc  et  luy--mesme  estre  si  pré- 
sumptueux  que  de  n  y  accouter  rien,  et  pour  ce  comme  en 
matère  ruineuse,  il  l'évoqua  à  ce.  Aussy  certes  ledit  EoUin 
estoit  un  homme  plein  de  vanité,  de  petit  estocq  et  de  sobre 
vertu,  comme  plusieurs  en  ce  temps-là  autres  que  luy 

*  L*auteur  avait  écrit  d'abord  :  «  Aussi  se  doit-il  entendre  qu'envie 
«  et  haine  lui  firent  quérir,  ete.  » 

TOI.  m.  25 

trouvoient  approche  emprès  le  roy  plus  par  aveugle  fisr- 
tune  que  par  dignité  de  personne. 

Cestui  RoUin  donques  autrefFois  avoit  esté  bien  fosté 
et  reçu  en  la  maison  du  duc,  mais  rendant  mal  pour  Uen, 
usa  de  meschans  languages  depuis  sop  retour  en  l*ho8tel 
du  roy,  dont  moult  il  fut  à  blâmer,  car  en  luy-mesiiie  0 
redondoit.  Or  estoit-il  arrivé  à  Bruges  et  s'en  vint  devers 
le  duc  lui  faire  présent  de  ses  lettres,  lequel  accompagné 
de  princes  et  barons  grant  nombre  les  reçut  révéramment, 
mais  pour  ce  que  moult  estoient  longues  et  drues  d'escrî- 
ture,  les  bailla  à  son  chancelier,  et  appelant  le  seig^neur  de 
Croy  emprès,  les  fît  lire  toutes  au  long,  là  où  le  chancelier, 
en  les  lisant,  souvent  niqua  de  la  teste,  et  pointiant  sur  les 
articles  regarda  son  maistre  au  visage,  qui  talent  n'avoit 
d'en  rire,  jà-soit-ce  que  ledit  chancelier  par  fois  en  sourisl 
luy*mesme.  Sy  se  percevoit  bien  chascun  alors  au  sam- 
blant  qu'ils  monstroient  que  les  lettres  n  estoient  point  de 
bon  goust,  mais  aigres  et  de  dure  digestion.  Sy  s'en  com- 
mença à  lever  murmure  couverte  entre  les  barons,  mais 
ne  savoient  encore  quelle  chose  y  entendre,  sinon  que 
Rollin  fut  fort  regardé  et  convoie  de  mauvais  felles  yeux 
pour  cause  de  son  message.  Donc,  affinquela  vérité  appère 
de  la  lettre  et  que  sçue  en  soit  la  substance  et  le  contenu 
en  toute  génération  future,  droit-cy  je  lesay  mises  et  enre- 
gistrées en  vérification  de  la  matère  \  mais  non  en  charge 
aucune  de  nulle  personne,  dont  Dieu  me  deffende!. 

Gestes  lettres  droit-cy  donnoient  assez  merveilles  au  duc, 
et  de  la  manière  de  l'escrire  qui  estoit  estrange,  fut  mu 
plus  en  cœur  qu'en  samblant.  Disttoutevoies  à  son  chan- 
celier :  «  Je  ne  sçay  que  me  demande  le  roy ,  ne  qu'il  se 

*  Le  toxte  de  cette  lettre  manque  dans  notre  manuscrit. 

«  demande  lay-meeme  de  quérir  cegtes  questions  foraines 
«  contre  moy  et  lesquelles  ne  lui  compétent  en  riens , 
«  sinon  par  volenté  oblique.  Vraiement  toutevoies,  s'il  me 
«  quiert  par-là,  il  me  trouvera  par-çà.  Le  pays  de  Lucem- 
«  bourg  n'est  de  riens  subject  à  lui,  il  n'est  pas  de  son 

<  royaume,  et  sy  ny  a  ne  querelle,  ne  titre,  sinon 
«  celle  qu'il  a  prise  avecques  feu  beau  cousin  le  roy  Lan- 
«  celot,  duquel  lever  la  querelle,  maintenant  quant  il  est 
«  mort,  n'est  point  honneste,  ce  me  samble,  sinon  que 
€  volenté  le  meuve  sur  moy  plus  que  raison.  A  quoy  je  ne 
«  sauroye  que  dire,  sinon  que  je  deffendray  le  mien  et 
«  mettray  Dieu  et  mon  bon  droit  au  front  de  mes  enne- 
«  mis,  mais  je  voudroie  bien  qu'il  plust  au  roy  me  lais- 
«  ser  en  ma  paix  en  gardant  la  sienne,  car  sans  que  j'en- 
«  commence  jamais  contre  luy  (et  dont  Dieu  m'y  deflfende  !  ) 
€  je  deffendray,  assailly,  à  l'aide  de  Dieu,  mon  honneur 
€  et  ma  querelle.  »  Gestes  et  si  faites  paroles  dist-il  à  son 
chancelier  et  au  seigneur  de  Croy  en  basse  voix  à  part  au 
coing  d'une  fenestre,  là  où  se  tenoient  en  devises.  Donc  à 
chief  de  pièce  fit  appeler  Bollin,  lequel  approchié,  le  chan- 
celier lui  demanda  s'il  avoit  aucune  autre  charge  espé- 
ciale  pour  dire  au  duc,  et  il  respondy  que  nenny ,  excepté 
qu'il  prioit  que  temprement  et  tost  il  pust  estre  despes- 
chié.  Et  bien  ce  dist  le  chancelier  lors  :  «  Le  roy  escrit  à 
c  monseigneur  tout  à  plein  sur  le  fait  de  Lucembourg,  et 
«  de  l'alliance  faite  entre  lui  et  feù  le  roy  Lancelot,  que 

<  Dieu  absoille,  et  lui  signifie  beaucoup  de  choses  tou- 
c  chant  icelle  alliance.  Vos  lettres  ne  portent  nulle  cré- 
«  dence  sur  vous,  et  pour  tant  monseigneur  s'avisera  de 
«  respondre  au  roy  et  lui  respondra  aussi  par  escrit,  et 

<  serez  temprement  délivré.  >  Età  tant  se  recula  Bollin. 
Et  le  duc  appela  à  lui  les  contes  de  Charolois  et  d'Es- 


tampes,  messire  Adolf  de  dères,  le  seigneur  de  Lannoy, 
le  mareschal  de  Bourgongne,  le  seigneur  de  Bochefort, 
Tévesqae  de  Tool,  le  bastard  de  Boorgongne,  le  seigneur 
d'Auxy  et  aocnns  antres  grans  seigneurs  qui  y  boutèrent 
les  testes  pour  olr  les  nouvelles  portées  par  Bollin,  les- 
quelles oyes  et  divulguées  de  Fun  à  l'autre,  sourdi  tantoft 
une  grant  murmure  parmy  celle  salle,  et  se  conunençoient 
à  lever  beaucoup  de  diverses  languages  de  ceste  matère 
entre  les  nobles  hommes  à  qui  le  cas  sonnoit  estrange,  que 
le  roy  vouloit  lever  les  querelles  d'un  homme  mort,  avec 
lequel  encore  alliance  n  avoit  onques  esté  consonunée.  Sy 
8*en  donnoient  merveilles  maintes  gens  et  le  jugeoient  à 
une  ctiose  mal  séant  à  un  roy  de  France,  disans  :  €  Mal 
€  recognoit  les  amours  et  grans  services  que  lui  a  faits 
«  monseigneur  en  temps  passé,  car  quant  il  Tavoit  mis  les 
«  bras  à  deseure  en  son  royaume,  alors  ne  quéroit  qu'à 
«  lui  courir  sus.  Bien  a  esté  dit  mainteffois  que  ainsi  en 
«  yroit  :  par  Dieu,  jamais  bien  ne  nous  fera,  et  en  sont 
i  icy  bonnes  les  apparences.  Que  à  Dieu  plust  ores  que  les 
'«  choses  fussent  encore  en  leurs  vieux  termes!  L'orgueil 
a  ne  seroit  pas  en  François  si  grant  qu'il  est  ores.  Au 
«  moins,  si  fortune  leur  est  bonne,  qu'ils  nous  laissassent 
«  en  paix  avec  la  nostre,  qui  ne  leur  demandons  riens, 
a  Si  nous  avons  monseigneur  le  dauphin  cy-ens,  qui  sy 
«  est  venu  rendre  constraint,  que  ne  Tont-ils  gardé  mesme 
a  et  tenu  sans  eslonge!  Quel  bien  nous  en  est,  quel 
€  avancement,  ne  proufit  y  avons-nous?  Onques,  puis  que 
a  cy-ens  entra,  paix  ne  nous  fut,  ne  biens  ne  nous  vint, 
«  fors  tousjours  querelles  et  contentions  entre  le  roy  et 
«  monseigneur.  Mesmes  sommes  chus  en  division  cy-ens 
«  tantost  avecques  sa  venue.  De  lui  n'avons  ne  amour, 
»  ne  familiarité,  ne  de  ses  gens  avecques,  non  plus  que 

«  8  il  n*y  fust  point.  Mesmes,  il  deffent  à  ses  gens  le  con- 
«f  verser  avecques  nous,  qui  n'est  pas  bon  signe,  et  ne  les 

«  seuflFre  venir,  ne  à  joustes,  ne  à  festes  qui  de  nous  meu- 

«  vent.  Qu'en  pourrons-nous  dire,  ne  quel  chose  y  pou- 

«  vons-nous  entendre,  si  François  ont  dueil  qu'il  est  cy- 

«  ens?  Ce  nous  seroit  plus  grant  joye  qu'il  fust  devers  eux. 

a  Monseigneur  lui  fait  tout  l'honneur  et  l'amour  que  peut 

<  et  le  sert  et  complaist  jusqu'au  pié  baiser,  et  à  l'aven- 
«  ture,  quant  il  sera  au  deseur  une  fois  de  ses  besongnes, 

<  aussi  peu  le  recognoistra  que  son  père.  François  sont 
«  tous  tels,  il  n'y  convient  avoir  foy  nulle,  au  moins  en 
«  ceste  maison,  laquelle  ils  héent  plus  que  les  Sarrasins, 

<  dont  au  fort  il  fiant  estre  reconforté,  car  trop  plus  vaut 
H  estre  envié  que  plaint.  » 

Tels  et  si  faits  languages  se  proféroient  entre  plusieurs 
nobles  hommes  celui  soir,  jeusnes  et  vieux,  qui  moult 
s'esmerveilloient  de  castes  lettres  venues  portans  aucune- 
ment deffiance  couverte  et  manasce  d'ennemy,  laquelle, 
si  droit-cy  elle  se  donnoit  à  entendre  par  escrit,  premier 
que  trois  jours  passassent  elle  se  descouvrit  par  fait.  Car 
vint  messire  Robert  de  Flocques,  dit  Flocquet,  atout  un 
nombre  de  lances,  soy  bouter  en  Thionville,  et  là  reçu  à 
grant  joye  des  habitans  bouta  dehors  les  bannières  etl'es- 
tandart  du  roy,  comme  soy  déclairant  garde  et  deffendeur 
du  lieu  et  le  contrarieur  de  la  querelle  du  duc  en  Lucem- 
bourg,  et  non  content  ledit  Flocquet  d'avoir  bouté  dehors 
les  bannières  du  roy,  le  lendemain  vint  et  se  présenta 
devant  les  portes  deLucembourg,  lesquelles  trouva  closes, 
et  là  demanda  ouverture  de  par  le  roy,  usant  de  comman- 
dement [pour]  faire  ladite  ouverture  que  point  ne  firent 
toutevoies  les  gardans  et  n'y  accoutoient  en  riens,  mais 
tempre  sy  furent  portées  cestes  nouvelles  au  duc  à  Bruges, 


Ul  C1B«1QCI 

BûQin  eacf^re  esUnt  là ,  qm  Teott  bioi  maintmaat  que 
c'estoh  à  bon  escient,  et  que  paroles  et  manafices  ae  diqpo> 
soient  poor  Tenir  à  effet.  STfot  tantost  cooaetQé  en  ee  quû 
en  feroit,  et  nv  délibéra  goèreslcAgiiemait  dessus,  cardist 
que  de  celle  benre  qne  ceux  de  ThionTiBe,  tant,  ne  quant, 
loi  commenceroient  k  faire  traTeil,  ne  guerre  en  aon  pays, 
il  7  pourverroit  par  telle  Toye  comme  Q  appartenroit  aa 
cas,  et  n  en  demorroit  la  fonle  imponie  s'il  ponrait,  mais 
préférant  sens  encore  devant  léger  emprendre,  et  patieBoe 
devant  boollant  coorronx,  envoya  gens  et  prouviaÎGn  pour 
garder  Lucemboarg,  non  pas  à  intention  de  faire  guerre 
contre  le  roy,  mais  pour  la  deffendre  et  garantir  &  ren- 
contre de  tous  invadeors  qui  n  y  avoient  nol  titre.  Et  y 
fnst  envolé  le  seigneur  de  Benty ,  fils  du  seigneur  de  Croy 
aisné,  dont  messire  Guillaume  de  Saint-Sayne,  chevalier 
sage  et  vaillant,  lieutenant  de  Lucembourg,  deVbit  eatre 
conduiseur,  avec  Guillaume  de  Grevan,  un  très-vaillant 
escuier  aussi ,  lesquels  deux  y  avoient  demoré  avecques 
le  bastard  messire  Comille,  tué  en  la  bataille  de  Riple- 
monde;  et  connoissoient  les  affaires  du  pays  devant  tous 
autres. 

Or  faut  ainsy  entendre  que  cestes  gens  venus  à  Thion- 
ville  et  leurs  manières  de  faire  n  estoit  point  tant  pour 
faire  guerre  au  duc  de  Bourgongne  comme  pour  lui  don- 
ner occasion  mesme  de  guerre  mouvoir,  pensans  ceux  qui 
ainsi  la  voient  forgé,  quen  chaleur  et  mouvement  de 
sang,  il  se  mespasseroit  premier  sur  les  gens  du  roy,  et 
({u'alors  le  roy  qui  n  avoit  sçu  trouver  cause  légitime  pour 
lui  mouvoir  guerre,  maintenant  parvenu  à  ses  fins,  s'es- 
sourdroit  contre  lui  deffendant,  et  alors  avecques  juste 
titre  contre  luy  pour  mouvoir  guerre,  lui  imputeroit  Tin- 
fraction  de  la  paix  par  Tenvaye  première.  Laquelle  chose, 

si  ainsi  estoit  pourjettée  du  costé  des  François,  fut  bien 
entendue  aussi  du  costé  de  Bourgongne,  que  c*estoient  leurs 
fins  quises,  et  que  leur  manière  de  faire  n'estoit  que  un 
las  tendu  pour  les  traire  à  meschief.  Par  quoy,  'comme 
sages  et  clervoians,  ne  se  desmeurent  onques  toutevoies, 
et  se  contint  le  duc  sage  et  froit  et  ne  quéroit  point  à  soy 
mettre  en  l'avantage  de  vengeance  pour  mettre  autrui  en 
avantage  de  querelle.  Aussy  certes  toute  tolérance  et 
toute  expectation  débonnaire  estoient  en  luy  en  ceste 
matère>  par  le  regret  qu'il  faisoit  de  rentrer  arrière  en 
guerre  contre  le  roy,  dont  la  mort  lui  eust  esté  plus 
agréable ,  si  honneur  l'eust  pu  souffrir,  pour  cause  des 
maux  et  meschiefs  qui  en  ensieuvroientau  noble  royaume 
françois,  non  jamais  réparables,  ce  savoit  bien,  ne  termi- 
nables',  et  pour  tant  injurié  souvent  et  manascé,  quis 
par  devant  et  par  darrière  et  estocquié  à  tout  lez,  comme 
plusieurs  choses  icy-devant  escrites  ont  tesmoigné  assez, 
tousjours  dissimuloit  et  souffroit,  sur  espoir  que  Dieu 
pourverroit  en  tout  et  que  les  proposemens  du  roy  et  des 
hommes  se  changeroient  en  quelque  bon  ploy  meilleur  que 
les  apparences. 

Vers  ce  temps-cy  vinrent  nouvelles  à  Bruges  comment 
vers  Tille  de  Neigrepont,  parfont  dedens  la  mer,  s'estoit 
fendue  une  roche  du  tramblement  de  la  terre,  et  une  autre 
s'estoit  descouverte,  qui  rendoit  feu  et  âamme  par  telle 
abondance  que  l'eaue  de  là  entour  bien  par  la  distance  de 
cent  toises  bouUoit  et  se  tempestoit  de  la  force  du  feu,  et 
de  cela  estoient  venues  lettres  qui  affermoient  le  cas  estn^ 
vray  et  encore  durer  le  jour  de  leur  date  qui  estoit  en 
novembre  l'an  LVII. 

*  On  avait  écrit  d'abord  :  «  Ne  termioabics,  on  Tavantago  de  veu- 
«  çeancc.  pour  mettre  nu Itrui  on  avantage  de  querelle,  n 

CHAPITRE  LXXVIII. 


Comment  ceux  de  Gand  requirent  moult   humblement  le  duc  de 
Bourgongne  de  visiter  leur  Tille. 

Un  peu  maintenant  me  convient  délayer  droit^y  la  ma- 
tère  de  Lucembourg  pour  venir  à  celle  des  Gantois  qui  en 
ce  temps-cy  et  par  longues  et  diverses  instances  par  avant 
avoient  labouré  à  traire  le  duc  de  Bourgongne  leur  prince 
dedens  leur  ville  et  de  venir  voir  son  peuple  qui  lan- 
guissoit  au  cœur,  de  quoy  il  visitoit  toutes  les  villes 
ailleurs,  et  sa  chief-ville  de  toutes  les  autres  il  tenoit  en 
samblant  de  despection  et  la  fuioit  et  en  quéroit  l'eslonge 
passant  par  d'encosté.  Sy  en  fut  ledit  peuple  de  Gand  en 
dure  mérancolie,  et  avecques  cuisance  de  sa  plaie  et  ruyne 
passée  lui  estoit  une  nouvelle  douleur  ceste  fuite,  en 
laquelle  ne  savoient  quel  remède  y  mettre.  Sy  eu  furent 
envoiées  par  maintes  et  diverses  fois  plusieurs  notables 
personnes  de  ladite  ville  devers  le  duc,  lui  supplians  en 
toute  humilité  que  par  miséricorde  et  en  oubliance  des 
fautes  passées,  sa  bonté  le  souffrist  descendre  une  fois 
devers  eux  et  de  venir  visiter  sa  ville,  car  jà-soit-ce  que  sa 
paix  et  sa  grâce  leur  avoit  esté  donnée,  sy  sembloit-il 
parce  qu  il  la  fuioit  par  dehors  et  visitoit  toutes  autres, 
que  tousjours  il  avoit  un  relais  d'indignation  contre  elle 
qui  leur  estoit  cause  d'annuy,  et  comme  de  ceste  méran- 
colie des  Gantois  par  maintes  fois  avoit  esté  fait  remous- 
trance  au  duc  et  humble  instance  pour  le  fléchir  envers 
leur  prière  et  que  ledit  duc  tousjours  s'y  estoit  monstre 
froit  et  pesant  et  moult  tardif  à  y  respondre  à  leur  gré, 
maintenant  toutevoies  le  duc  estant  à  Bruges  et  Gantois 
peiisans  lors  par  importunes  et  continues  supplications; 

tant  hurter  et  buquier  que  lliuys  d*exaudition  leur  seroit 
ouverte  et  vainqueroient  et  amolliroient  son  courra^ , 
vinrent  arrière  en  moult  belle  et  notable  compagnie  à 
Bruges,  et  prenant  pour  advocat  l'héritier  de  France, 
auquel  se  joignoient  ensemble  Tévesque  de  Toul  qui  tout 
gouvemoit  lors,  le  mareschal  de  Bourgongne  et  le  sei- 
gneur de  Rochefort,  vinrent  renouveler  arrière  et  renfor- 
cier  leur  supplication,  et  présentans  grans  sommes  de 
deniers  aux  uns  et  aux  autres  pour  les  avoir  advocats, 
promirent  multitude  d'avoir  aussi  à  leur  prince  pour 
attaindre  à  leur  fin  quise.  Orestoit  ce  mareschal  de  Bour- 
gongne rhomme  du  monde  seul  que  Gantois  autreffois 
plus  avoient  hay\  mais  maintenant  par  subtilles  voyes 
qu'il  avoit  trouvées  entremy  eux  par  aucuns  de  la  ville 
mesme*,  dont  il  s'aidoit,  portoit  tout  le  fait  de  la  ville 
entre  ses  mains  et  faisoit  de  la  ville  ce  que  un  enfant  de 
sa  pilotte,  et  avoient  mis  Gantois  les  gouverneurs  tant  de 
crédence  en  luy  et  telle  pohye  que  •  riens  sans  luy  et  tout 

»  «  Et  disoit-on  que  le  maréchal  de  Bourgongne  avoit  beaucoup 
••  gagné  en  Flandres,  et  d'une  partie  de  son  gaing  avoit  fait  faire  plus 
••  de  mille  marcs  d'argent  de  riche  vaisselle,  et  combien  que  ledict  ma- 
»  réchal  eust  la  renommée  d'estre  moult  vaillant  homme  de  guerre, 
I'  toutefois  le  temps  durant  qu*il  avoit  esté  en  Flandre,  il  n  avoit  fait 
a  chose  qui  ftist  de  grande  mémoire,  sinon  qu  il  avoit  fait  ardoir  tout 
«  le  pays  d'entour  Gand.  »  (Jacques  Duclercq,  t.  II,  p.  45.)  Un  chroni- 
queur anonyme  ajoute  :  «  Le  marescal  de  Bourgongne,  qui  estoit  homme 
u  boiteux  et  contrefait,  commanda  que  tous  les  villages  et  maisons, 
M  estant  à  ciucq  lieuds  cntour  de  la  ville  do  Gand,  fussent  mis  en  feu 
a  et  flambe,  pour  lequel  commandement  furent  en  une  sepmaine  arses 
m  et  anéanties  plus  de  huit  mille  maisons,  et  ne  furent,  comme  on  di- 
a  soit,  oncques  gens  d'armes  vus  faire  tant  de  desrisions  que  ceulx 
«  dudit  marescal  faisoient,  car  ils  prenoient  hommes,  femmes  et  en- 
n  ftins  et  les  menoicnt  à  Courtray  et  à  Audenarde,  liés  comme  bestes 
«  et  les  vendoicnt  es  marchiés,  et  ceulx  que  ils  ne  povoient  vendre^ 
c  estoiont  par  oulx  noies,  pendus  ou  esgeullés.  » 

*  On  avait  ajouté  d*abord  :  u  Non  deg'rant  réputation.  » 

'  Pohjfe  {poUstas),  autorité. 

par  luy  vouloient  faire  et  user  devant  tout  autre.  Ama 
y  acqnist-il  de  l'avoir  moult  et  plus  que  de  los  eu  utiliti 
publique.  Ce  mareschal-cy  estoît  fort  accointé  et  privé  da 
dauphin.  Sy  le  prirent  lesdits  de  Gand  pour  estre  leur 
moyen  devers  luy  afin  d'avoir  sa  prière  pour  eux  envers 
le  duc,  car  savoient  bien  que  toute  chose  lui  estoit  pos- 
sible à  obtenir,  et  que  le  due,  leur  naturel  seigneur,  ne 
lui  voudroit  refuser  riens.  Sy  pensa  le  duc  et  savoit  làai 
que  Gantois  tendoient  à  venir  &  leurs  fins  par  ce  moieD, 
et  que  Théritier  de  France  se  devoit  mesler  de  leur  fidt, 
par  quoy  luy  désirant  avoir  le  gré  de  son  peuple  devant 
autre,  fit  dire  aux  Gantois  que  point  ne  se  traveillaaaent 
de  faire  nulluy  prier  pour  eux,  car  quant  voudroit  monstrer 
sa  bonté  et  clémence  envers  eux,  il  la  monstreroit  bien 
sans  que  autre  en  fust  moien  et  tout  &  point  et  à  heure, 
et  par  faire  autrement,  ils  se  reculeroient  plus  que  ne 
s  avanceroient.  Sy  connurent  bien  Gantois  le  signifiement 
de  tels  mots  et  s'en  déportèrent  doucement  en  attente  tous- 
jours  de  sa  grâce. 

Persévérèrent  toudis  toutevoies  lesdits  de  Gand  en  leur 
poursieute,  et  en  lieu  que  n'osoient  traveiller  leur  duc  et 
seigneur,  s  approchoient  de  leurs  médiateurs  et  à  iceux 
donnoient  presse,  jà-soit-ce  que  par  iceux  leur  furent 
donné  moult  de  répuises  et  mis  de  grans  dangiers  en  ce  que 
quéroient,  par  ce  que  sentu  avoient  autreffois  du  courrage 
du  maistre,  qui,  tel  fois  fut,  avoit  délibéré  de  [ne]  jamais 
y  entrer,  et  encore  s'y  monstra  ferment  dur  et  pesant,  par 
ce  qu'on  y  pouvoit  cognoistre.  Donc  Gantois  durement 
troublés  et  pleins  d'amertume  de  quoy  on  se  deflîoit  ainsi 
de  eux  et  que  tous  les  jours  on  leur  faisoit  les  argumens  et 
les  répreuves  de  diverses  choses,  là  où  toutevoies  n'avoit 
ne  fait ,  ne  effet,  tendans  à  parer  et  vuidier  telles  diffi- 

cultes  des  uns  et  des  autres,  respondirent  :  c  Comment, 
messdgneurs,  d'où  vient  que  vous  mettez  tant  de  doubte 
en  la  povre  commune  de  Gand,  ne  qu'en  icelui  peuple 
duBt  ayoir  mauvaise  machination  ou  fraude  à  ren- 
contre de  nostre  très-redoubté  seigneur  et  prince  qui  est 
la  seule  riens  à^  monde  que  plus  il  désire  à  voir  et  que 
plus  aime  du  parfont  de  son  &me?  Messeigneurs,  certes, 
c'est  une  peur  sans  racine,  et  jà-soit-ce  que  à  aucuns 
autres  non  cognoissans  la  ville  il  pourroit  sambler  que 
la  couleur  y  fust,  toutevoies  à  nous  autres,  qui  en 
sommes  et  cognoissons  les  natures  et  conditions  du 
peuple,  il  nous  samble  impossible  que  ce  advenir  pust, 
car  non  obstant  les  ruynes  passées,  sy  n'y  a-il  homme,  ne 
enfant,  ne  femme  aussi  qui  ne  vousist  ouvrir  son  ventre 
pour  luy  loger  ses  pies  ens,  et  qui  ne  cesse  de  crier  et 
de  souspirer  après  lui,  disans  :  c  HélasI  nous  avons 
paix  avecques  lui  en  samblant,  parce  que  sa  fureur  est 
passée  sur  nous,  mais  nous  ne  sommes  réconciliés  qu'à 
demy,  quant  en  tous  lieux  du  monde  il  nous  fait  et  nous 
monstre  souvenir  aucun  de  nos  mesfais.  Au  moins,  si 
une  fois  le  poyons  revoir  entremy  nous,  et  que  ceste 
grâce  nous  pust  estre  donnée  de  Dieu  et  de  lui,  alors 
aprièmes  seroient  nos  cœurs  à  leurs  paix,  alors  nous 
sambleroit-il  aprièmes  que  son  yre  fust  oubliée  et  pour- 
rions estre  asseurset  reconfortés,  mais  maintenant  nous 
vivons  en  tristeur,  et  en  languison  nostre  ville  chiet, 
et  périst  voiant  nos  yeux  et  la  fuit  chascun.  O  que  plust 
&  Dieu  que  sa  miséricorde  se  pust  ouvrir  envers  nous 
et  que  sa  hautesse  vousist  cognoistre  la  ferme  et  bonne 
amour  de  quoy  nous  l'aimons  !  Nous  savons  certainement, 
il  ouvreroit  de  pité  et  de  compassion  en  nous  et  ne  se 
souffreroit  entrer  en  nulle  peur,  ne  suspection  qui  venir 

0  pust  de  nostre  part;  car  jà-soit*ce  que  par  diverses  foi$f 

<  par  ci-devant,  par  mauvais  hommes  et  par  mauvais gOQ- 

R  vemement  le  peuple  gantois  a  esté  forcéement  mis  en 

«  desvoy,  converti  de  nature  d'aignel  en  condition  de  loup, 

a  onquestoutevoies  histoire  n'apprist,  ne  donna  à  entendre 

«  que  main  mist  en  luy,  ne  qu'il  le  pe{|sécutast  en  corps, 

«  mais  trop  bien  l'ont  fait  ceux  de  Brug'es.  »  —  t  Et 

«  vrayement,  ce  dirent  lors  les  ambassadeurs  gantois, 

«  messeigneurs,  ils  disent  vray,  onques  n'ont  esté  trouvés 

«  tels.  Et  nous  de  nous\  si  nous  n'estions  bons,  ne  son- 

a  fisans  assez  pour  plesgier  et  asseurer  de  nos  corps  une 

c  si  haute  et  si  noble  personne,  comme  est  celle  de  nostre 

0  très-redoubté  seigneur,  nous  y  metterions  cent  mille  àmeB 

«  et  cent  mille  corps  en  ostage*,  si  nous  les  avions;  mais  à 

ti  ce  faire  toute  nostre  ville  ne  souffiroit  mie,  ne  tout  ce 

'^  qui  est  dedens,  par  quoy  n'est  en  nostre  pouvoir  d'en 

a  faire  autre  certification  que  de  nostre  parole,  non  est-il 

«  en  celui  du  peuple,  lequel  se  crucifie  de  cestes  peurs  et 

«  suspections  et  font  en  toute  amertume,  de  quoy  ardant 

«  et  bruUant  en  amour,   on  le  tient  à  mauvais  et  à 

«  déceveux.  Messeigneurs,  la  ville  est  pesamment  chargée 

<^  et  a  porté  de  grans  fais,  vous  le  savez,  depuis  la  paix, 

«  d'avoir  payé  trois  cens  raille  couronnes  d'or,  tous  com- 

«  tans  en   un   an ,  mais  encore  n'y  a-il   celui  qui  ne 

«  vueille  bien  qu'il  lui  couste  du  sien  assez  et  qu'il  plaise 

u  h  mon  très-redoubté  seigneur  les  venir  esjoïr  et  leur 

«(  moustrer  sa  noble  personne.  Et  nous  samble,  si  à  cela 

«  lui  plaist  soy  humilier,  leur  réception  lui  sera  moult 

<(  agréable,  et  à  eux  de  longue  recommandation  et  mé- 

V   moire.  » 

'  Xous  de  nous,  nous,  en  ce  qui  nous  concerne. 

Belles  furent  les  paroles  de  ceste  gens  et  moult  humbles 
leurs  poursieutes,  mais  par  forme  de  réplique  respondy 
Tevesque  de  Toul,  disant  :  «  Messeigneurs  Gantois,  nous 
«  ymaginons  bien  que  moult  volentiers  verriez  monsei- 
a  gneur  en  vostre  ville,  et  n'est  de  merveilles,  car  ce  vous 
«  devroit  estre  grant  joye  et  grant  appaisement  de  cœur, 
«  après  tant  de  tribulations  portées.  Mais  ne  vous  esmayez 
«  si  monseigneur  et  nous  tous  y  mettons  difficulté,  en- 
a  tendu  que  les  choses  passées  sont  encore  fresches,  et 
«  n'y  a  que  quatre  ans  que  les  playes  en  saignoient  encore, 

<  par  quoy  elles  sont  plus  tendres  et  trop  de  plus  légier 
«  renovellables.  Déa,  nous  espérons  bien  que  vous  autres 
«  et  les  gens  de  bien  de  la  ville  n'y  entendez  riens  que 
Œ  leaulté  et  ne  voudriez  que  tout  bien,  mais  quelle  seurté 
«  peut-on  avoir  en  une  infinité  d'autres  rudes  et  mes- 
«  chans  gens,  mauvais  garssonsqui  n'ont  point  d'honneur 
a  en  eux,  ne  d'amour,  mais  ont  peut-estre  esté  contre 
«  monseigneur  en  batailles,  là  où,  eux  fuians  et  des- 

<  confis,  leurs  pères,  leurs  frères,  leurs  oncles,  leurs 
a  prochains  amis  et  parens  ont  esté  morts  et  tués,  ont 
«  perdu  granges  et  maisons  brûlées  dont  ils  sont  povres, 
«  perdu  leurs  bestes  et  leur  chattel,  dont  maintenant  par 

<  aventure ,  quant  verroien t  celuy  par  qui  ce  leur  auroit  esté 
«  fait  et  le  sauroient  estre  en  leur  las  et  en  leur  fort,  pen- 
«  sans  à  la  vengance  de  leur  annuy,  pourroient  faire  un 
«  assamblement  par  nuit,  et  à  l'heure  quant  lui  et  nous 
€  tous  ses  serviteurs  dormerions,  pourroient  venir  férir  des- 
«  sus  et  contendre  à  tuer  tout,  le  maistre  avec  sa  famille. 
«  Qui  est-ce  qui  scet  les  aventures,  ne  les  couvertes  yma- 
«  ginations  des  gens?  Bien  scay  que  bonnes  gens  ne  peu- 
«  sent  que  bien,  mais  en  contraire  les  mauvais  aussy  ne 
a  pensent  jamais  que  malice.  Or  est  tout  cler  qu'en  Gand 

«  a  beaucoup  de  mauvais  garsBons  et  de  rades  et  felleBoœun 
«  de  gens,  dont  il  peut  estre  que  vous  et  les  autres  gens 
«  de  bien  n'avez  point  de  cognoissance,  et  pour  tant  il  es 
<  fait  dangereux  respondre  puisqu'on  ne  les  cognoit.  Kj 
a  a  nul  de  nous  qui  ne  vousist  bien  que  la  chose  se  piut 
«  faire  à  l'honneur  de  monseigneur,  et  principalement  à 
«  sa  seurté,  et  savons  bien  qu'il  feroit  bien,   quant  il 
a  monstreroit  visage  de  miséricorde  et  de  clémence  à  scm 
-«  peuple  et  par  espécial  en  une  si  noble  et  puissant  ville, 
«  comme  est  Gand,  une  des  belles  et  des  puissantes  du 
«  monde,  dontpité  est  qu'ensi  se  gouverne  par  intervalles 
«  de  temps  ;  mais  nous  toutevoies,  par  les  dangiers  que 
a  nous  7  mettons,  ne  lui  osons  conseîllier  de  le  £Edre,  sans 
tt  avoir  plus  ample  certitude  du  cas  et  de  la  seurté  de  sa 
«  personne,  non  pas  qu'on  die  qu'il  laissast  à  j  aller  par 
«  cremeur  et  qu'il  ne  se  sçust  bien  garantir  à  rencontre 
<t  des  Gantois,  certes  sy  feroit,  mais  on  le  vous  signifie 
«  pour  ce  qu'en  forme  et  soubs  ombre  de  paix,  ainsi  que 
«  vous  désirez  qu'il  y  voise  et  que  la  chose  le  requiert 
«  aussi,  l'entrée  pourroit  estre  périlleuse  pour  lui  et  de 
«  mauvaise  attente  par  les  causes  alléguées.  » 

Bien  arguoit  l'évesque  de  Toul,  et  estoient  ses  alléga- 
tions apparentes  beaucoup,  jà-soit-ce  que  peu  difficiles  aux 
Gantois  pour  les  soudre,  ce  leur  sambloit,  car  y  avoit  deux 
gens  principaux  des  autres  qui  moult  bien  et  foncière- 
ment cognoissoient  le  fait  de  la  ville  et  toute  sa  disposi- 
tion, dont  l'un  sy  estoit  un  des  advocats  de  la  ville, 
notable  homme  et  bon  clerc,  nommé  maistre  Mathias 
Grootheere',  homme  de  bon  estât  en  la  ville,  et  un  autre 
nommé  Jehan  Stoppelaire  ',  bailli   du  vieux  bourg  et 

'  Mathya  de  Grootheere.  Memorien-boek  van  Oent,  1457. 
^  Jean  de  Stoppelaerc. 

bourgeois  notable  aussi.  Ces  deuz-cy  sacbans  cestes  peurs 
et  diffidences  non  avoir  lieu  et  beaucoup  de  choses  doubtées 
touchant  cestui  cas  estre  comme  non  possibles  à  advenir 
par  la  congnoissance  que  avoient  de  tout  le  commun, 
tant  des  plus  povres  comme  des  plus  riches,  et  aussi  bien 
des  mauvais  que  des  bons,  respondirent  arrière  :  c  Mes- 
«  seigneurs,  jà-soit-ce  qu'en  Gand  il  y  ait  multitude 
«  innombrable  de  peuple,' et  que  le  fait  de  la  ville  pour 

<  sa  grandeur  est  moult  dur  à  investiguer  à  gens  qui 
«  n'en  seroient  point  appris,  toutevoies  n'est-ce  pas  dure 
«  chose  à  nous  autres,  ne  cas  obscur  de  le  savoir  faire, 
«  mais  gist  en  pratique  trèa-clère  et  très-experte  jusques 
a  à  cognoistre  tous  ceux  qui  sont  bons  et  mauvais  et  qui 
«  pourroient  riens  mettre  avant  ou  non,  car  posé  ores  que 
c  peuple  nous  soit  très-grant,  n'est  pas  la  multitude 
«  d'icelui  pourtant  confusion  au  pays  en  fait  de  le  cog- 

<  noistre,  ains  sont  tous  nombres  et  cognus  jusques  au 
«  fons  du  courrage  par  ceux  qui  en  sont  chiefs  et  qui  les 
a  conduisent  comme  doyens  et  jurés,  pourvoieurs,  con- 
«  nestables,  centeniers  et  diseniers,  par  les  diverses  paro- 
tf  ches  et  rues,  tant  au  membre  des  mestiers  comme  en 
«  celuy  des  tisserans,  et  au  regard  du  membre  des  bour- 
«  geois,  qu'en  celui  ne  soit  cognue  la  faculté  desadhérans, 
«  certes  sy  est,  car  les  bourgeois  et  notables  de  la  ville 
<c  contraient  ^  tout  ce  membre  à  eux  parce  que  cremus  sont 
<i  et  doubtés  et  sont  de  puissance  et  de  lignage,  et  toute 
«  la  sieute  de  tout  le  menu  peuple  qui  est  compris  dedens, 
«  n'oseroit  trespasser  leur  gré,  ne  leur  édit,  comme 
«  assez  sommes  experts  de  ce  comment  il  en  va.  Et 
«  pour  tant,  nous  qui  avons  l'expérience  de  la  ville  et  du 

*  Contraient  [contrahunt],  attirent. 

tf  peuple  par  les  rapports  des  chiefis,  chaacun  en  son 
v(  chascun,  jusques  aux  distinctes  personnes  par  nom  et 
«  surnom,  quels  et  quels  ils  sont,  et  que  nous-mesiDeB 
u  avons  vu  et  voions  tous  les  jours  les  clameurs  et  Is- 
u  mentations  que  tout  le  monde  fait  pour  voir  et  avoir 
a  emprès  eux  une  fois  devant  leur  mort   la  noble  pw- 
«  sonne  de  leur  prince,  envers  qui  se  sentent  estre  meffius, 
«  certes,  nous  pouvons  bien  asseuréement  parler  pour  eox 
«  et  estre  procureur  de  ce  que  nous  requérons,  car  non 
u  tant  seulement  devez  craindre  que  aux  Gantois  renoa- 
^  vellent  leurs  playea  en  voiant  leur  prince  estre  en  leur 
«  fort,  mais  craignent  mesmes  les  povres  g'ens  que  son 
a  noble  courrage  ne  se  renflambe  de  nouvel  sur  eux,  quant 
«  les  verra  en  ses  yeux,  là  où  tant  se  trouveront  vergon- 
«  deux,   que   les  yeux  baisseront   en    terre    avec  !« 
«  genoux,  et  de  joye  que  auront  en  cœur,  respandront 
a  larmes,  preuves  de  leur  amour,  comme   mainteffoiâ 
v(  encore  font,  lui  absent,  quant  ils  en  parlent.  Que  pensez- 
u  vous  que  ce  soit  de  eux?  Ce  ne  sont  que  povres  ])reî  is 
u  et  les  plus  simples  amies  gens  de  tout  le  monde,  lorsque 
u  retournés  sont  de  leur  desvoy,  et   mesme    battus   et 
a  persécutés,  privés  de  pères  et  de  mères,  de  femmes  et 
«  d'enfans  et  de  tous  autres  lûens,  s'accusent  en  leurs 
<'  meffais  et  se  eoiulempnent  et  reijuièrent  mesmes  raeroy. 
'  Donques,  ce  n'est  ])as  signe  qu'en  tel  peuple  y  peut  avoir 
«  fraude  ou  malice,  quant  nous  savons  et  maintenons  que 
«  ce  que  nous  disons  est  vray,  et  le  pouvons  dire  et  maiu- 
««  tenir  et  le  faire  bon  sur  nos  vit^s  et  sur  nos  Ames  où 
<.  que  besoing  sera.  » 

«  Vrayement,  cedist  le  maresclial  de  Bourgongnealcjrs, 
'i  uiesseigneurs,  par  ry-devant  vous  ay  esté  dur  ennemy 
«'  autreffois,  et  vous  eusse  porté  dammage,  sijVusse  pu. 

«  beaucoup,  mais  ne  fus  onques  si  enclin  &  vous  faire 
«  guerre  que  aujourd'huy  ne  le  soye  autant  en  vostre  bien, 
€  et  voudroye  que  ce  que  vous  désirez  fust  ores  à  Thon- 
«  neur  et  bien  de  monseigneur,  mais  vous  savez  que 
«  autreffois  vous  lui  avez  fait  presse  de  cecy  et  lavez  fait 
«  humblement  requérir  qu'à  cecy  voulsist  entendre,  mais 
«  onques  ne  l'avons  sentu  bien  disposé  à  ce  faire,  mais 
«  s'y  est  monstre  froit,  et  pour  tant  dangier  est  pour  nous 
a  de  l'en  traveillier,  si  la  volenté  ne  lui  vient  de  propre 
a  estomac.  Toute  voies,  vous  avez  requis  à  monseigneur 
«  le  dauphin  qu'il  lui  plaise  estre  vostre  advocat,  celui  y 
«  peut  beaucoup,  et  nous  autres,  nous  vous  y  aiderons 
«  volontiers  de  nostre  pouvoir.  »  Sy  advint  que  le  duc  à 
tous  lez  se  trouva  tant  approchié  de  requéreurs  que  fina- 
blement  il  s'y  accorda,  et.se  offrit  le  dauphin  mesme 
d'aller  en  personne  avecques  lui  faire  son  entrée  en  Gand, 
là  où  jamais  n'avoit  esté.  De  laquelle  chose  toutevoies  le 
duc  faisoit  difficulté  pour  cause  que  ceux  qui  toutes  choses 
interprettent  en  mal,  pourroient  dire  qu'il  l'auroit  mené  en 
dangier  de  sa  vie  en  une  ville  de  tel  renom,  jà-soit-ce  que 
grant  joye  eust  esté  au  duc  de  l'y  voir  et  de  lui  monstrer 
un  si  beau  joyau  de  ville.  Et  pour  tant  désirant  sagement 
ouvrer  en  tout,  envoya  l'évesque  de  Toul  et  son  mareschal 
de  Bourgongne  en  Gand  pratiquer  avecques  Gantois  sur 
le  lieu  mesme  les  manières  du  faire  et  pour  aviser  sur  tout 
ce  qui  seroit  besoing  tant  pour  les  seurtés  des  deux  per- 
sonnes comme  pour  les  conditions  d'aucuns  cas  particu- 
liers qui  se  traitoient  touchant  finances.  Et  y  allèrent  les 
deux  seigneurs  dessusdits  et  y  demorèrent  par  aucuns 
jours,  et  trouvèrent  les  choses  toutes  en  si  bon  estât  que 
riens  n'y  veoient  de  diffidence,  ne  cause  nulle  y  faire  dan- 
gier, et  encore  d'abondant  la  ville  offroit  à  donner  au  duc 
TOM.  m.  26 

pour  sa  part  vingt  mille  lyons  d'or  et  au  dauphin  une 
autre  part  grande,  sans  les  joyaux  apprestés  pour  luy,  et 
à  l'évesque,  au  seigneur  de  Croy  et  au  mareschal  de  Bout- 
gongne  leur  part  à  par  eux,  qui  tout  montoit  à  grant 
avoir  et  à  si  haute  somme  que  c'est  merveilles  où  Fargent 
se  pouvoit  prendre,  vue  la  ruyne  qui  avoit  esté  entre  eux 
et  trois  cent  mille  escus  que  payés  avoient  au  duc  par 
traitié  de  la  paix  :  toûtevoîes  tout  s'y  trouva  et  encore  plus 
grant  chose  depuis. 

Or,  s'estoit  encline  le  duc  envers  Gantois,  et  samhleroit 
que  la  presse  du  dauphin  y  eust  fait  le  fait,  ou  convoitîâe, 
mais  sauf  l'honneur  des  entendans  ainsi,  ce  ne  fit  ne  pour 
un ,  ne  pour  autre,  mais  par  un  seul  regard  qu'il  avoit, 
c'estoit  qu'il  veoit  apparence  de  guerre  et  de  tribnlatiim 
que  François  lui  pourroient  mouvoir,  et  pour  tant,  pre- 
mier que  soy  trouver  là,  jugea  en  luy-mesme  estre  utile 
de  voir  son  peuple  et  d'avoir  leurs  cœurs  et  leurs  amours 
envers  lui,  et  souverainement  de  ceste  ville  qui  est  la  sou- 
veraine dont  on  peut  traire  conseil,  confort,  cremeur  et 
grant  fait  plus  que  de  nulle  autre,  et  comme  la  vue  et 
la  Visitation  est  la  chose  du  monde  qui  plus  attrait  peuple 
en  faveur,  pour  tant  sentant  en  luy-mesme  que  l'heure 
y  estoit  propre  maintenant,  délibéra  volentiers  de  y  aller, 
car  de  tout  temps  du  monde  avoit  aimé  Gantois  sur  tous 
autres  et  encore  les  aimoit  non  obstant  quelque  guerre 
qu'il  eust  eue  contre  eux ,  car  il  y  avoit  esté  nourry 
jeusne  enfant  et  parcru  tout  homme,  et  y  avoit  reçu 
plusieurs  et  maintes  singulières  amours  et  gratuités. 

CHAPITRE  LXXIX. 


Comment  le  dauphin  ne  vonlat  aller  ^à  Gand,  et  des  propos  qui 
courroient  sur  ceste  matière. 


Ce  fut  par  un  mois  de  mars  en  quaremme  que  cest 
appointement  se  fit  entre  le  duc  et  sa  bonne  ville  de 
Gandet  que  le  jour  fust  establi  pour  faire  son  entrée  en 
ladite  ville  jeudy  prochain  après  Pasques  vi'  d'avril,  et  sur 
cela  demora  leur  conclusion  fermée  entre  eux,  et  firent 
Gantois  grant  appareil  et  bien  riche  pour  faire  leur  ré- 
ception magnifique  comme  ils  sont  gensdegrant  courrage 
et  de  grant  pouvoir.  Or  advint  qu'après  ceste  conclusion 
prise  et  que  Gantois  faisoient  de  grans  apprests,  le  xxvii*  • 
de  mars  en  la  sepmaine  peneuse,  en  Gand  et  tout  à  l'envi- 
ron  de  la  ville  et  non  ailleurs  fit  un  grant  tramblement 
de  terre  qui  beaucoup  espoéntoit  cœurs  et  leur  donnoit 
diverses  ymaginatîons,  et  encore  d'abondant,  pour  plus 
croistre  peur,  en  l'abbaye  de  Saint-Pierre ,  saint  Bertoul 
gisant  en  son  fiertre  estonna  tout  le  couvent  par  force  de 
buquier,  lequel  saint  quant  il  ce  fait  donne  signe  d'aucun 
grand  avènement  future  Sy  buqua  ledit  saint  moult  dru 
et  moult  fort,  et  tout  sur  le  temps  correspondant  au  tram- 
blement, par  quoy  si  le  tramblement  de  terre  donna  [à] 
ymaginer  diverses  choses,  sy  fit  cestui  saint  aussi,  et  en 
volèrent  les  nouvelles  par  toutes  terres  et  villes  et  tant  plus 
pour  ce  que  le  duc  devoit  là  faire  son  entrée  temprement. 

*  Selon  une  ancienne  tradition,  tontes  les  fois  que  quelque  grand 
événement  devait  s'accomplir,  on  entendait  saint  Bertulf  s  agiter  vio- 
lemment dans  son  tombeau. 

Sy  ne  seroient  à  dire  les  diverses  interprétations  qui  en 
furent  faites.  Disoit  Tun  :  c  C'est  un  mauvais  si^e  et  une 
«  chose  qui  fait  bien  à  craindre,  quant  cestes  deux  choses- 
«  icy  correspondent  l'une  à  l'autre  et  sur  le  temps  de  cestc 
«  entrée.  »  Autres  disoient  :  «  Ce  n'est  pas  de  merveilles 
a  si  Ton  a  fait  grant  difficulté  d'y  aller,  et  vrayement  je 
<  tiens  plus  à  saiges  ceux  qui  s'y  sont  monstres  froids  que 
«  ceux  qui  en  ont  fait  le  pourchas.  »  Autres  disoieut  : 
«  Regardez  le  dangier  que  c'est  d'aller  mener  ces  deux 
«  princes  entre  ces  vilains  mutins  pour  les  faire  tuer  tous* 
«  deux,  et  tous  nous  autres.  Par  la  mort  digne,  si  j'estoye 
«  que  de  eux,  jamais  n'y  mettroye  pié.  »  Aucuns  disoient 
mille  autres  choses,  chacun  selon  son  ymagination. 

Or  approchoit  le  jour  que  l'entrée  se  devoit  faire  et 
faisoient  Gantois  leur  appareil  tousjours  et  y  alloieut  plu- 
sieurs gens  de  la  court  voiries  apprestemens,  entre  lesquels 
en  y  avoit  d'aucuns  de  l'hostel  du  dauphin  qui*  y  estoient 
allés  aussy.  Or  faisoient  Gantois  barrer  toutes  les  rues  à 
double  renc  et  à  deux  lez  depuis  la  porte  jusques  à  l'entrée 
de  la  maison  du  duc  affin  que  les  petites  rues  et  les  rues 
croisées  fussent  closes  pour  non  donner  voye  à  chevaux  par 
ailleurs  que  par  les  rues  aornées.  S}'^  prirent  les  gens  du 
dauphin  qui  point  n'entendoient  le  mistère,  h  mettre  yma- 
gination en  cecy,  et  pensans  que  cela  se  fist  h  cautelle  et  à 
mauvaisté,  battant  retournèrent  vers  leur  maistre  à  Bruges, 
et  lui  annonçans  ce  qu  avoient  vu,  lui  conseillèrent  que 
jamais  n'y  allast,  car  se  doutoient  de  maie  mesure  et  de 
])éril  de  mort  en  soy  y  trouver ,  et  joignans  le  tramble- 
ment  de  terre  et  le  frapper  du  saint  avecques  cestui  barre- 
ineiit  des  rues  de  fort  gros  marrien,  boutèrent  telle  peur 
vu  la  teste  du  dauphin  que  tout  le  monde  de  là  en  avant 
lie  Vy  tnist  sru  mener.  Mesmes  requist  à  son  oncle  par 

fortes  instances  et  lui  conseilla  de  n'y  aller  point,  disant 
que  sa  vie  y  pendoit  et  de  tous  les  siens.  Donc  et  pour  le 
rompre  en  cecy,  lui  dist  outre  ce  :  «  Beaux  oncles,  c'est 
«  grant  folie  à  vous  de  vous  vouloir  aller  bouter  entre 
«  ces  vilains.  Ce  poise  moy  que  je  vous  en  requis  onques. 
«  C'est  une  mauvaise  nation  ;  ils  sont  autreffois  venus  en 
«  bataille  contre  vous,  sept  ^  huit  fois,  à  bannières  des- 
«  ploiées  et  ont  cachié  à  vous  tuer.  Or  regardez  quelle 
«  fiance  vous  voulez  prendre  entre  telles  gens  qui  vous 
«  peuvent  garder  une  pensée  pour  eux  se  venger  de  vous. 
«  Je  vous  prie,  beaux  oncles,  que  n'y  alliez  point  au 
«  moins  que  vous  ne  fassiez  bien  enquérir  premier  du 
«  secré.  »  —  «  Déa,  monseigneur,  ce  dit  le  duc  lors, 
«  j'ay  promis  d'y  aller;  sy  feroie  mal  de  y  faillir,  court 
«  ou  long.  Mais  au  regard  de  vous,  dont  la  personne 
«  touche  à  trop,  je  suis  bien  aise  que  la  faim  vous  en  est 
<  passée  dey  aller,  jà-soit-ce  que  je  vousy  verroie  vo- 
«  lentiers  à  vostre  bien.  Toutevoies  espoir  ne  m'est  point, 
<i  selon  la  relation  qu'on  m'en  a  faite,  que  mal  y  doibt 
«  avoir,  ne  qu'il  y  soit  pourjetté,  car  l'évesque  de  Toul  et 
«  mon  mareschal  y  ont  esté  longûemisnt  avec  eux  et  n'y 
«  entendent  que  bien.  Envis,  toutevoies,  je  me  bouteroie 
«  sciemment  en  dangier,  et  pour  tant,  pour  savoir  com- 
«  ment  il  en  va,  je  y  renvoieray  le  mareschal  arrière  visi- 
«  ter  tout  et  diflFéreray  le  Jour  jusques  à  une  autre  fois.  » 
Or  estoit-il  le  mardy  de  Pasques  que  ce  conseil  se  mua 
subitement.  Le  dauphin  nullement  ne  vouloit  aller  à  Gand 
pour  cause  des  estranges  rapports  qu'on  lui  en  avoit  fait. 
Sy  vinrent,  celuy  jour  mesme,  les  nouvelles  à  Gand  que  la 
journée  estoit,  rompue  et  que  le  duc  ne  bougeroit  de  Bruges 
d'une  espace.  Sy  oyst-on  merveilleuse  murmure  en  Gand, 
femmes  ethomm.es  eux  démener  et  débattre  par  trouppées 

et  lever  beaucoup  de  divers  languages,  disans  :  t  Et  dont 
«  nous  vient  cecy?  Qui  nous  a  brassé  cestui  breuvage? 
«  Que  maudite  en  soit  Tâme,  si  voir  ne  dit  M  Comment  donc 
«  sommes-nous  traités?  Sommes-nous  gens  de  malice  et 
«  de  mauvais  aguet  pour  faire  venir  le  fils  d'un  roy  de 
«  France  en  nostre  ville,  ensemble  nostre  naturel  prince 
a  et  seigneur,  soubs  ombre  de  paix,  et  de  leur  vouloir 
«  faire  révérence  et  solempnité,  et  puis  les  tuer  et  mur- 
«  drir?  Qui  veut  dire  cecy?  Gantois  ont-ils  appris  à  estre 
«  tels?  A  esté  vu  ou  oy  depuis  leur  première  habitation 
«  en  cestui  lieu  qu'onques  fissent  une  telle  trayson?  Certes 
«  nenny  et  ne  sera  trouvé  jamais.  Que  maudite  soit  Tàme 
«  de  celui  qui  Ta  mis  avant!  Sus,  sus,  envoions  vers 
«  lui  et  que  Ton  sache  quelle  chose  il  y  a.  •  En  cest  estât 
fut  le  peuple  esmu  le  plus  terriblement  que  l'on  vit 
onques,  et  craignoient  fort  les  gouverneurs  de  la  ville,  et 
par  espécial  ceux  qui  s  estoient  mellés  de  cette  poursieute, 
que  le  sort  mauvais  n'en  chust  sur  eux  et  que  le  peuple 
ne  leur  fist  comparer  ceste  faute.  Sy  montèrent  à  cheval 
prestement  avec  aucuns  autres  députés,  et  toute  nuit  ne 
cessèrent  d'aller  jusques  estre  le  matin  bien  tempre  à 
Bruges,  là  où  ils  s'allèrent  présenter  à  Tévesque  de  Toul, 
comme  au  chef  du  conseil,  au  seigneur  de  Croy  et  au 
mareschal  de  Bourgongne,  et  là  remonstrèrent  les  dou- 
leurs et  clameurs  qui  estoient  en  Gand,  de  cestes  nou- 
velles et  du  changement  de  la  conclusion,  et  remonstrans 
les  grans  maux  et  inconvéniens  qui  en  pourroient  naistre,  * 
si  la  faute  y  estoit,  prièrent  humblement  qu'il  leur  plust  à 
remonstrer  au  duc  leur  tribulation  de  cœur  en  cestui  cas, 
et  l'acertener  fiablement  et  sur  leurs  corps  et  sur  leurs 

'  Si  voir  ne  dit,  s'il  ne  dit  pas  la  vérité. 

âmes,  que  de  danger  n'y  avoit  point,  ne  intention,  ne  pen- 
sement  qui  onques  f ust,  mais  estoient  fausses  mauvaises 
bourdes  semées,  et  que  tout  ce  qui  y  avoit  esté  fait  de 
barres  et  de  charpentage,  avoit  esté  fait  pour  tendre  les 
rues  magnifiquement  de  draps  et  d'armoiries  et  mettre 
luminaires  dessus  et  non  pas  à  nulle  autre  fin,  comme  le 
cas  se  prouvoit  de  lui-mesme  à  qui  le  voudroit  aller  visiter. 
Sy  en  firent  lesdits  seigneurs  leur  devoir,  et  y  fut  envoie 
le  mareschal  de  Bourgongne  pour  visiter  tout  et  pour 
voir  ce  qui  en  éstoit,  lequel  retourné  à  Bruges,  fit  le 
recort  qu'il  n'y  avoit  que  tout  bien  et  que  de  danger  n'y 
avoit  point,  mais  lui  avoit-on  fait  grant  honneur  et  grant 
chière.  Sy  en  fut  le  duc  assez  à  sa  paix,  qui  onques  n'avoit 
eu  peur  de  riens,  non  avoit-il  icy  et  remist  la  journée 
jusques  au  jour  de  Saint-George,  mais  onques  le  dauphin 
ne  se  voulut  changier  de  son  opinion,  tant  l'avoit  peur 
ahers*  et  ne  l'eust  sçu  asseurer  langue  d'homme. 

Gestes  gens  gantois  donques  revenus  à  Bruges  si  has- 
tivement,  furent  renvoies  à  Gand  pour  mettre  le  peuple 
en  sa  paix  et  pour  le  reconsoler  tout  de  nouvel.  Sy  le  firent 
ainsi,  et  se  pacifia  très-bien  ledit  peuple,  et  par  argu 
encore  qu'il  prist  en  tels  mauvais  parlers  s'encouragea  tant 
plus  en  bien  faire  et  de  croistre  et  doubler  la  richesse  et 
solempnité  par  missions  merveilleuses  qui  point  ne  s'y 
espargnoient,  car  avoient  encore  quinze  jours  de  terme  v» 
dedens  lesquels  ils  avoient  loisir  largement  pour  faire 
hautes  besongnes. 

»  Ahers,  saisi. 

CHAPITRE  LXXX. 

Comment  le  duc  fat  solempnement  reça  à  Gand. 

Or  vint  le  jour  assigné,  et  party  le  duc  de  Bruges  par 
un  samedy  et  alla  gésir  à  Heclo'  en  my-voye,  et  le  lende- 
main, par  un  beau  dimence,  moult  cler  et  attrempé,  après 
sa  messe  et  avoir  disné  légièrement,  monta  à  cheval  el 
se  mist  en  chemin,  tousjours  tirant  vers  sa  ville,  là  où 
infinité  de  peuple  avoit  par  les  champs  et  par  les  che- 
mins là  où  il  passoit.  Tous  variés  et  portans  hagages 
allèrent  devant  prendre  les  logis  de  leurs  maistres,  et  ne 
demora  riens  entour  de  la  personne  du  prince  que  nobles 
hommes  et  environ  deux  cens  archers^  vestus  de  ses  palle- 
tos,  aucuns  de  brigandines,  aucuns  point,  mais  tous  sal- 
lades  en  teste,  et  Tare  et  la  trousse,  bien  montés  et  gente- 
ment  en  point.  Y  avoit  de  grans  seigneurs  à  Tentour  de  lui 
grant  nombre,  comme  le  conte  d'Estampes,  messire^Adolf 
de  Clèves,le  bastard  de  Bourgongne,  le  seigneur  de  Croy, 
son  frère  messire  Jehan,  le  mareschal  de  Bourgongne,  le 
seigneur  d'Antoing,  le  seigneur  de  Créqui,  le  seigneur  de 
Lalaing,  messire  Simon  de  Lalaing,  messire  Sanse  de  La- 
laing,  beaucoup  de  grans  barons  deBrabantet  de  Haynau, 
de  Hollande  une  quantité,  de  Picardie  aussi  grant  foison, 
et  toute  la  fleur  de  la  chevalerie  de  Flandres.  N'y  avoit 
nuls  prestres,  neprélas  en  celle  route,  ne  clercs,  ne  secré- 
taires. Tous  estoient  allés  devant  en  la  ville  voir  et  visiter 
les  mistères  et  lesdivers  personnages  qui  y  estoient  et  dont 
los  somptuosités  et  les  magnificences  estoient  grandes  et 

'  Eocloo. 

ni  richesse.  Avoit  làemprès  une  maison  toute  couverte,  toit, 
muraille,  huis  et  fenestres  jusques  en  terre,  d*or  reluisant, 
et  depuis  le  haut  jusques  en  bas  toute  pleine  de  torches  ver- 
des.  La  boucherie  qui  est  grande  et  spacieuse,  estoit  tant 
pleine  de  torches  que  l'on  ne  vit  onques  telle  chose  ;  tout  le 
marché  du  poisson,  tant  décoré  et  tant  plein  de  riches  pare- 
menset  de  personnages  et  de  torches  que  à  dur  se  pourroit 
réciter  tout  sinon  en  gros  ;  tout  le  marché  du  Vendredi  pa- 
reillement et  si  bien  là  où  on  ne  passoit  point  que  là  où  on 
passoit;  le  beaufroy,  plein  de  torches  allumées,  lequel  se 
voioit  bien  par  nuit  en  aucuns  endroits  de  cinq  et  de  six 
lieues  loings,  et  sambloitestretout  en  feu  par  la  hauteur  et 
grosseur  de  lui,  car  est  un  gros  ancien  édifice,  et  y  avoit 
feu  dessus  allumé  toute  la  nuit  et  trois  jours  après  et  tout 
partout  ailleurs  ;  et  en  cest  estât  trouvant  tousjours  plus 
et  plus  de  merveilles  et  de  hautes  solempnités  qui  ne  sont 
point  à  escrire  de  légier  et  dont  trop  eu  avoit ,  vint  jus- 
ques à  son  hostel  là  où  il  descendy  et  se  trouva  à  sa  paix  et 
h  son  aise  et  fit  moult  grant  chière  celui  soir,  et  vinrent 
arrière  les  seigneurs  de  la  ville  lui  faire  les  présens  de  vins 
et  d'autres  gratuités  bien  honnestes.  Celle  nuyt  fit-on  tout 
au  long  de  la  ville  les  plus  somptueux  feux  qui  onques 
avoient  esté  vus  jusques  à  ce  jour,  et  se  continuèrent  les 
allumeries  des  torches  tout  partout  jusques  au  jour,  et  ]jd 
lendemain  par  renvy  l'un  sur  l'autre  encore  en  celuy- 
mesme  estât,  et  le  tiers  et  le  quart  jour  jusques  au  ven- 
dredi que  tousjours  faisoient  festes  et  alumeries  les  mestiers 
l'un  contre  l'autre,  les  rues  et  voisinages  pareillement  par 
renvy  l'un  sur  l'autre  et  tousjours  tables  mises  en  pleines 
mes,  vins  et  viandes  dessus  à  tous  venans  comme  si  riens 
no  coustassent,  et  chantoient  et  dansoiont  femmes  et  hom- 
mes, jouoiont  jou\  de  personnages,  et  faisoient  de  la  nuyt 

armoiédes  armes  de  tous  les  chevaliers  de  Tordre,  qui  moult 
estoit  riche  chose  à  voir  et  de  grant  labeur  en  la  manière 
que  faite  estoit,  ettousjours  passant  outre  et  trouvant  per- 
sonnages et  solempnités  dé  plus  en  plus  fort,  trouva  ce  qui 
ne  seroit  point  à  dire  sans  y  mettre  grant  temps  et  grans 
languages,  car  y  avoit  choses  merveilleuses  et  non  jamais 
vues  ailleurs,  bien  entendu  toutevoies  que  toutes  les  fe- 
nestres  estoient  pleinas  de  dames  et  de  damoiselles  par 
tant  et  tel  nombre  que  l'œil  à  peine  pouvoit  mettre  choix: 
entre  elles,  tant  en  y  avoit  et  de  si  drues.  On  vint  à  passer 
après  un  grant  pont  au  travers  de  la  rivière  du  Lis  emprès 
la  boucherie  là  où  on  trouva  les  chevaliers  de  mer,  qa- 
geans  en  Teaue  et  combattans  l'un  contre  l'autre,  les 
seraines  de  mer  pareillement,  toutes  nues  et  échevelées 
ainsi  comme  on  les  peint,  et  au  droit  milieu  de  la  rivière 
une  grant  nef  richement  estoffée  par  en  bas  de  tapisserie 
et  de  tous  paremens  dTiostel,  un  haut  dressoer  eslevé  sur 
le  chasteau  d'arrière,  plein  de  riche  vaisselle,  et  devant 
icelui  nombre  d'aucunes  belles  pucelles  qui  faisoient  leur 
personnage  aux  passans.  Ladite  nef  par  dehors  estoit  toute 
couverte  de  vert  drap,  et  au  fons  du  bateau  par  dehors  tout 
à  l'entour  avoit  assis  deux  cens  torches  toutes  allumées  qui 
ardoient  en  l'eaue,  et  sur  le  bort  dlcelui  autant  pareille- 
ment qu'on  y  en  pouvoit  planter.  Le  mast  estoit  dressé 
tout  au  milieu  atout  sa  hune,  dont  le  cordage  estoit  rem- 
ply  de  torches  tout  partout,  et  la  hune  tant  pleine  que 
ce  sambloient  estoiles  du  ciel,  et  avoit  au  milieu  de  ce 
mast  pendu  un  escu  armoyé  des  armes  du  duc  et  celui 
tant  plein  de  torches  pareillement  que  tout  le  bateau  sam- 
Moit  estre  on  feu.  Avoit  trompettes  et  clairons  dedens  qui 
faisoient  retentir  la  rivière  par  merveilleuse  mélodie. 
Hrief  uncpies  telle  nef  n'avoit  esté  vue,  ni  de  telle  mission. 

ni  richesse.  Avoit  làemprès  une  maison  toute  couverte,  toit, 
muraille,  huis  et  fenestres  jusques  en  terre,  d'or  reluisant, 
et  depuis  le  haut  jusques  en  bas  toute  pleine  de  torches  ver- 
des.  La  boucherie  qui  est  grande  et  spacieuse,  estoit  tant 
pleine  de  torches  que  Ton  ne  vit  onques  telle  chose  ;  tout  le 
marché  du  poisson,  tant  décoré  et  tant  plein  de  riches  pare- 
menset  de  personnages  et  de  torches  que  à  dur  se  pourroit 
réciter  tout  sinon  en  gros  ;  tout  le  marché  du  Vendredi  pa- 
reillement et  si  bien  là  où  on  ne  passoit  point  que  là  où  on 
passoit;  le  Keaufroy,  plein  de  torches  allumées,  lequel  se 
voioit  bien  par  nuit  en  aucuns  endroits  de  cinq  et  de  six 
lieues  loings,  et  sambloitestre  tout  en  feu  par  la  hauteur  et 
grosseur  de  lui,  car  est  un  gros  ancien  édifice,  et  y  avoit 
feu  dessus  allumé  toute  la  nuit  et  trois  jours  après  et  tout 
partout  ailleurs;  et  en  cest  estât  trouvant  tousjours  plus 
et  plus  de  merveilles  et  de  hautes  solempnités  qui  ne  sont 
point  à  escrire  de  légier  et  dont  trop  en  avoit,  vint  jus- 
ques à  son  hostel  là  où  il  descendy  et  se  trouva  à  sa  paix  et 
à  son  aise  et  fit  moult  grant  chière  celui  soir,  et  vinrent 
arrière  les  seigneurs  de  la  ville  lui  faire  les  présens  de  vins 
et  d'autres  gratuités  bien  honnestes.  Celle  nuyt  fit-on  tout 
au  long  de  la  ville  les  plus  somptueux  feux  qui  onques 
avoient  esté  vus  jusques  à  ce  jour,  et  se  continuèrent  les 
allumeries  des  torches  tout  partout  jusques  au  jour,  et  ]fi 
lendemain  par  renvy  l'un  sur  l'autre  encore  en  celuy- 
mesme  estât,  et  le  tiers  et  le  quart  jour  jusques  au  ven- 
dredi que  tousjours faisoient  festes  et  alumeries les  mestiers 
l'un  contre  l'autre,  les  rues  et  voisinages  pareillement  par 
renvy  l'un  sur  l'autre  et  tousjours  tables  mises  en  pleines 
rues,  vins  et  viandes  dessus  à  tous  venans  comme  si  riens 
ne  coustassent,  et  chantoient  et  dansoient  femmes  et  hom- 
mes, jouoient  jeux  de  personnages,  et  faisoient  de  la  nuyt 

jour  et  le  jour  exploitèrent  en  celuy-mesme  usage.  Tous 
vivres  estoient  mis  au  plus  bas  marchié  qu'on  les  ponvoit 
estabUr,  nul  si  hardy  de  les  enchérir  d'un  denier,  m  qui  à 
homme  de  court  must  noise,  ni  question  sur  peine  de 
mort.  Velà  la  trayson  et  le  malice  que  Gantois  machi- 
noient  à  rencontre  de  leur  prince,  qui  toumoit  en  telle 
jocundité  et  en  telle  amour  et  honneur.  Le  mareschal  du 
dauphin ,  nommé  le  bastard  d'Ermignac,  estoit  toujours 
emprès  le  duc  à  l'heure  de  son  entrée,  et  l'avoit  là  envoie 
le  dauphin  son  maistre  pourvoir  tout  avec  aucuns  antres 
seigneurs  et  gentilshommes  de  son  hostel,  mais  celui  et 
iceux  tous  s'esmerveiUèrent  et  se  signèrent  du  grant  et 
merveilleux  fait  de  ceste  entrée  et  de  la  très-merveilleuse 
richesse  et  puissance  de  ceste  ville,  disans  qu'en  tout  le 
monde  n'avoit  esté  vu  tel  cas,  ne  telle  pompe,  ne  telle 
excellence  pour  une  ville  qui  estoit  l'outrepasse  de  toutes 
les  autres.  Sy  fut  le  duc  celle  première  nuyt  si  asseuré  et 
si  à  sa  paix  d'estre  là  que  lui  troisième  ou  quatrième  alla 
voir  et  visiter  les  feux  et  les  festes  tout  partout,  dont  le 
peuple  se  laissa  cheoir  en  terre  de  joie  et  baisoit  les  mar- 
ches de  ses  pies,  lui  souhaidant  à  haute  voix  toutes  les 
joies  et  prospérités  des  cieux  et  toutes  les  félicités  que 
Dieu  donne  aux  hommes,  et  fut  festoie  en  divers  lieux  à 
souper,  et  une  fois  entre  les  autres  en  Thostel  de  la  ville  le 
plus  excellentement  qu'onques  prince  fut  en  lieu  où  il  se 
trouvast,  entremy  toutes  les  dames  de  la  ville,  dont  le 
nombre  n'a  point  de  conte,  et  là  se  firent  les  entremets  de 
diverse  manière,  tant  beaux  et  tant  riches  qu'onques  jus- 
qu'à ce  jour  n  avoient  esté  vus  paraux  pour  mission  de 
ville'. 

*  Cf.  la  relation  fort  détaillée  donnée  par  Jean  Chartier,  t.  III. 
p.  80,  et  celle  du  continuateur  de  Monstrelet,  p.  75,  v**. 

CHAPITRE  LXXXL 


Comment  le  duc  de  Boar^ngne  fut  ajourné  h  estre  à  une  journée 
h  Montargis. 


Le  duc,  soy  trouvant  en  Taer  de  sa  nourriture',  fit 
bonne  chiëre  en  ceste  ville  de  Gand,  comme  si  jamais 
n  eust  eu  débat  avec  elle  et  s'y  trouva  moult  à  sa  paix  et 
à  son  aise,  ne  fust  un  seigneur  du  parlement  qui  survint, 
qui  moult  troubla  la  court  et  fit  murmurer  multitude  de 
gens,  car  en  pleine  salle  là  où  avoit  noblesse  de  tous  pays, 
vint  adjoumer  de  par  le  roy  la  personne  du  duc  comme 
doien  des  pairs  et  double  pair  de  France  pour  comparoir  à 
une  journée  establie  à  Montargis  au  prochain  mois  de 
juin  où  tous  les  pairs  se  dévoient  trouver,  principalement 
pour  le  fait  du  duc  d'Alenchon  qui  avoit  esté  prisonnier 
par  Fespasce  jà  de  trois  ans.  Sy  en  voulut  le  roy  faire  une 
fin  maintenant  et  en  avoir  la  sentence  de  ses  pairs,  et 
disoit-1-on  que  là  devoit  tenir  le  lit  de  justice  pour  faire 
droit  à  tout  le  monde,  tant  au  grand  comme  au  petit,  et 
oïr  toutes  les  plaintes  et  doléances  de  son  royaume.  Sy  ne 
fut  pas  le  duc  bien  content  de  cestui  adjournement  parce 
que  ce  lui  sambloit  estre  une  manière  d'argu  et  de  despit, 
fait  plus  par  malice  que  par  nécessité.  Car  aussi  sa  per- 
sonne, par  vertu  de  la  paix  d'Arras,  estoit  et  devoit  de- 
meurer exempte  à  tousjours  tant  qu'il  vivroît,  et  ne  pouvoit 
le  roy,  ne  ne  devoit  le  traveiller,  ne  faire  semondre  person- 
nellement en  quelque  manière  que  ce  fust,  ne  tant  fust  le 
oas  grant,  et  pour  tant  lui  sonna  cestui  adjournement 

»  CVst-ù-dire  :  \h  où  il  avait  été  élevé. 

estrange  et  de  moult  dure  interprétation,  tant  pour  la 

manière  du  faire  qui  passoit  la  forme  de  la  paix,  comme 

pour  ce  qu'encore  le  jour  fut  pris  de  si  près  qu'il  sambloit 

qu'on  le  vouloit  prendre  au  despourvu  et  à  pié  levé  et  le 

faire  haster  tout  ainsy  qu'on  feroit  un  homme  de  peu  de 

poix.  Et  pour  tant  lui  pensant  à  tout  et  aiant  souvenance 

de  diverses  rudesses  et  hautaines  que  les  seigneurs  du 

parlement  lui  avoient  faites  autreffois  et  encore  faisoient 

tous  les  jours,  demanda  à  l'adjoumant  :  «  Et  vous,  mais- 

€  tre,  etc.*.  »  Et  en  outre  considérant  que  guères  n'estoit 

bien  voulu  par  delà  d'aucuns  des  plus  prochains  du  roy  pour 

cause  du  dauphin  et  qu'à  ceste  cause  se  pouvoient  forgier 

diverses  cauteleuses  voies  et  malices  à  rencontre  de  sa 

personne,  demanda  à  l'adjoumant  :  t  Avez-vous  charge  de 

€  la  propre  bouche  du  roy  d'estre  venu  droit-cy?»  — 

«  Oy,  monseigneur,  ce  dist-il  alors.  »  —  Et  voire  ;  mais 

«  avez-vous  bien  entendu  que  vous  me  devez  adjoumer 

€  en  propre  personne,  et  le  vous  a  commandé  monsei- 

«  gneur  le  roy  de  le  faire  ainsi?  »  —  «  Certes,  ce  dist-il, 

«  monseigneur,  oy.  Le  roy  le  m'a  commandé  de  bouche 

«  propre  et  m'a  dit  cestes  mesmes  paroles,  et  pour  tant  je 

t  vous  supplie  très-humblement  qu'il  vous  plaise  à  moy 

Œ  pardonner,  car  d'autrui  main  ne  l'eusse  osé  empren- 

«  dre.  »  —  «  Vrayement,  ce  dist  lors  le  djic,  ce  poise 

«  moy  donques  que  le  roy  ne  le  m'a  fait  savoir  plus  tost 

«  et  de  plus  longue  main,  car  le  jour  est  bien  brief,  et 

«  d'aller  en  une  telle  assemblée  là  où  il  doit  avoir  tous  ses 

a  pairs ,  il  siet  bien  de  l'accompagner  à  son  appartenir. 

«  Je  ne  vis  onques  le  roy  ;  sy  voudroye  aller  devers  lui 

«  bien  accompagné  et  le  mieux  que  je  pourroye:  donc,  si 

*  Les  paroles  prononcées  par  le  duc  sont  omises. 

«  plus  tost  lui  eust  plu  le  me  faire  savoir,  peut-estre  que 
c  mieux  y  fusse  allé  eu  point  que  ne  pourray  maintenant. 
«  Mais  puisqu'il  lui  plaist  que  ainsi  en  soit,  je  me  dis- 
«  poseray  à  y  aller  le  mieux  que  je  pourray.  •  Lors  se 
contretint  le  duc  un  peu,  et  à  chief  de  pièce  tournant  sa 
parole  vers  Tadjoumant,  commença  à  parler  des  seigneurs 
du  parlement  dont  il  lui-mesme  à  qui  il  parloit  en  estoit 
un,  et  lui  va  dire  :  «  Quant  est  au  roy,  je  ne  me  plaings 
«  point  de  lui  et  est  mon  espoir  en  lui  de  tout  bien,  mais 
«  de  vous  autres  (ceux  du  parlement)  je  me  plaings  à 
a  Dieu  et  au  monde  des  torfais,  injures  et  rudesses  que 
«  vous  m'avez  fait  et  faites  tous  les  jours,  tant  en  mon 
«  honneur  comme  en  mes  seigneuries,  voluntairement  et 
€  par  haine  :  donc,  mon  intention  n'est  point  de  le  souflfrir 
a  plus,  mais  m'en  vengeray  une  fois  si  je  puis,  et  prie  à 
«  Dieu  qu'il  me  doint  tant  vivre  que  j'en  puisse  prendre 
«  vengeance  à  l'appétit  de  mon  cœur.  Je  ne  le  dis  pas 
«.  droit-cy  que  je  ne  vueiUe  bien  qu'il  leur  soit  rapporté, 
«  car  vous-mesme  voqs  en  estes,  et  à  ceste  cause  le  vous 
«  dis.  »  Le  povre  homme  estoit  durement  perplex  et  ne 
fut  onques  si  confus  comme  se  trouvoit  lors.  Volentiers 
toutevoies  se  fust  paré  envers  lui,  et  y  mettoit  peine 
par  gracieux  parler  beaucoup  et  vouloit  excuser  ceux  du 
parlement  en  général,  mais  n'y  pou  voit  riens.  Fut  toute- 
voies  bien  recueilly  et  gracieusement  traité  de  chascun  et 
fut  festié  en  deux  ou  trois  lieux  par  Tévesque  de  Toul  et 
ailleurs ,  et  puis  prist  congé  et  party  au  bout  de  trois 
jours  après  son  exploit  fait. 

Or  estoit-il  sept  ou  huit  jours  en  may ,  et  n'y  avoit  mais 
que  trois  sepmaines  de  cy  au  terme  establi  à  Montargis 
que  le  duc  devoit  estre  là,  qui  sambloit  estre  une  moult 
cstraiige  chose  de  vouloir  haster  ainsi  un  tel  prince,  un 

duc  de  si  grant  pois  comme  de  le  faire  passer  ses  bonnes* 
par  commandement  et  si  loings  hors  du  sien  et  en  si  court 
terme.  Sy  fut  avisé  d'envoier  Toyson-d'Or  à  toute  haste 
jour  et  nuyt  devers  le  roy  pour  savoir  de  cest  adjoume- 
ment  quel  chose  en  estoit  et  si  le  roy  le  voudroit  continner 
en  estât.  Donc,  pour  ce  qu'il  y  séoit  user  de  paroles  sub- 
stancieuses  et  sages,  furent  au  dit  Toyson-d'Or  données  ses 
instructions  et  ses  manières  de  parler  à  la  bouche  meame 
du  roy  sur  ceste  matière,  dont  les  principaux  estoient 
remonstrances  qui  se  dévoient  faire  au  roy  comment  la 
personne  de  son  cousin  et  beau- frère  n  estoit  point  subjecte 
à  nul  de  ses  adjournemens  tant  qu'il  vivroit  et  ne  devoit 
comparoir  nulle  part  à  ses  mandements  sinon  de  son 
plaisir,  ains  par  vertu  de  la  paix  faite  entre  eux  deux, 
devoit  demorer  et  estoit  exempt  de  telles  hauteurs  sur  luy 
«t  espéroit  que  le  roy  ne  voudroit  enfraindre  icelle,  car 
luy  aussi  de  sa  personne  ne  le  voudroit  souffrir.  [Cela] 
fut  dit  aussy  à  Toyson-d'Or ,  [et]  si  d'aventure  le  roy 
vouloit  persévérer  en  la  journée  establie  et  avoir  emprès 
luy,  comment  que  fust,  le  duc  doien  des  pairs,  sans  lui 
donner  déport,  [il]  avoit  charge  de  remonstrer  au  roy 
touchant  ce  cas  comment  le  jour  estoit  bien  court  pour 
luy  prince  de  tel  pois  pour  aller  si  loings  et  souveraine- 
ment devers  luy  que  jamais  n'avoit  vu,  et  que  avec  ce, 
il  avoit  des  grans  et  pesans  pays  et  de  grans  affaires  en 
yceux,  auxquels  il  lui  convenoit  entendre  et  avoir  l'œil , 
et  n'estoit  pas  son  mouvement  si  légier  comme  de  beau- 
coup d'autres ,  et  pour  tant  désirant  bien  faire  partout  et 
soy  trouver  devers  lui  bien  accompagné  pour  lui  faire 
honneur  et  service,  lui  prioit  qu'il  lui  plust  avoir  regard 

»  Bonnes,  bornes,  frontières. 

à  tout  et  soy  déporter  de  son  aller  là,  ou  lui  donner 
jour  convenable  de  soy  préparer  à  l'exigent  de  la  matière. 
Donc,  qui  lui  demanderoit  sur  ce  point  quelle  compagnie 
il  y  voudroit  mener,  le  duc  mesme  et  de  propre  bouche  lui 
commanda  à  dire  qu'il  y  mèneroit  quarante  mille  com- 
battans  pour  servir  le  roy,  si  besoing  en  avoit,  et  jamais 
n'y  entreroit  à  moins. 

Atout  ceste  charge  que  avez  oye,  se  party  Toyson-d'Or 
de  Gand,  ferrant  battant,  hastivement,  et  lui  furent  bail- 
liés  trois  chevaucheurs  de  l'escuerie  pour  aller  avecques 
lui,  adfin  d'en  renvoyer  un  après  autre  selon  les  nouvelles 
que  trouveroit  par  chemin  ou  fust  par  devers  le  roy 
mesme  ou  ailleurs.  Sy  diligenta  ses  journées  ledit  Toison- 
d'Or  et  en  briefs  jours  arriva  devers  le  roy,  à  qui  il  fit  dé- 
claration de  sa  charge,  et  finablement,  pour  faire  brief 
conte,  se  tint  content  le  roy  que  le  duc  n^  se  traveillast 
point  pour  ceste  journée,  mais  lui  prioit  bien  qu'il  y  voul- 
sist  envoyer  notable  ambassade  en  ce  lieu,  qui  pust  pré- 
senter sa  personne  et  décorer  la  congrégation  des  pers  de 
France,  et  à  tant  s'en  tenroit  à  content.  Sy  plut  moult 
bien  ceste  response  à  Toyson-d'Or,  qui  prestement  la  fit 
savoir  au  duc  son  maistre,  venu  jà  jusques  à  Lille  pour 
soy  mettre  sus. 

CHAPITRE  LXXXII. 

Comment  se  continua  la  procédare  encontre  le  dac  d'Alençon, 
et  comment  le  roy  restoit  enaigry  contre  le  duc. 

Or  estoit  ceste  journée  de  Montargis  mise  sus  comme  j'ay 
dit  pour  le  duc  d'Alençon  prisonnier,  et  en  après  pour  le 
conte  d'Ermignac  tenant  prison  à  Paris,  et  pensoit  [le  roy] 

TOM.  ni.  27 

que  droiirlà  fust  esté  forgiée  entre  eux  deux  ceste  malvaigtié 
présente  et  consentie  d*estre  mise  sus.  Donc,  pour  venir  à 
la  pugnition  et  à  Tattainte  du  cas,  avoit  ffidt  garder  cestes 
gens'  par  Tespasce  de  deux  ou  de  trois  ans,  sans  les  faire 
mourir,  sur  espoir  de  venir  finablement  à  la  descouverte 
de  ce  qu*il  doubtoit,  par  gehines  et  interrogations  estroites, 
lesquelles  adès  sur  rapprochement  de  ceste  journée  leur 
furent  bailliées  bien  agues,  leur  mettant  en  terme  formée- 
ment  les  deux  princes  dessus  dits  si  consentans  estoient 
ou  avoient  esté  en  Tentreprendre  de  leur  maistre,  ne  en 
luy  donner  faveur,  ne  port  en  ceste  matère,  là  où  lea 
povres  durement  traveilliés,  présens  évesques  et  autres 
seigneurs  notables  à  ce  commis,  prirent  sur  leur  mort  et 
tourments,  quonques  n'y  avoient  esté  ne  oys,  ne  appelés, 
et  qu'onques  de  leur  malice  et  mauvais  proupos  de  leur 
inaistre  n'avoient  ne  cognu,  ne  consentu  point,  ne  article, 
et  que  tout  ce  qui  avoit  esté  fait,  dit,  mis  sus  et  promis, 
avoit  esté  sans  leur  sçu  et  aveu  et  en  estoient  nets  et  inno- 
cens,  et  de  ce  faisoient  protestation  devant  Dieu  et  les 
hommes  qu  ensi  en  estoit  et  que  à  tort  on  les  tourmentoit 
à  ceste  cause.  De  cecy  fut  fait  recort  au  roy  qui  bien  au- 
trement eust  cuidié  par  avant,  car  y  avoit  tenu  véhémente 
soupçon.'  Sy  en  estoit  mieux  à  sa  paix  maintenant,  mais 
pour  ce  que  la  journée  estoit  assise,  ne  la  vouloit  rom- 
pre pour  tant  ;  mais  en  faisant  courre  sentence  sur  le  duc 
d*Alençon  qui  estoit  son  compère  et  son  sang ,  peusoit  et 
tendoit  à  donner  fréeur  au  duc  de  Bourgongne  lequel  il 
maintenoit  à  son  rebelle.  De  laquelle  chose  mise  en  la 

*  Il  y  a  évidemment  des  lacunes  dans  ce  chapitre.  Il  s'agit  ici,  je 
pense,  de  certains  agents  secrets  qui  avaient  été  arrêtés  porteurs  de 
lettres  relatives  h  un  projet  d'invasion  des  Anglais  en  France.  On 
accusait  le  duc  d'Alençon  de  le  favoriser. 

congrégation  des  pairs,  il  espéroit  conseil  et  remède,  et  là 
où,  si  ledit  de  Bourgongne  eust  esté  attaint  coupable 
avec  celuy  d'Alençon*,  il  eust  mis  sus  le  lit  de  justice 
pour  en  faire  condempnation  comme  de  l'autre. 

Et  pour  ce  que  les  nouvelles  estoient  espandues  partout 
et  venues  mesmes  jusques  au  roy  que  le  duc  de  Bourgon- 
gne devoit  avoir  dit  que  jamais  n  entreroit  à  ceste  journée 
sinon  que  accompagné  fust  de  quarante  mille  combat- 
tans,  lesquels  il  y  mèneroit,  le  roy,  veuillant  pourvoir  à 
rencontre  et  pensant  à  lui  fortraire  partie  de  son  nombre,  fit 
faire  ban  et  arrière-ban  prestement  sur  tout  son  royaume, 
et  mesme  au  pays  et  es  villes  engagiées  sur  Somme,  fit 
crier  et  commander  de  par  lui  que  tout  ce  qui  pourroit 
porter  armes,  se  mist  sus,  et  ne  servist  nulle  part  au  monde 
que  devers  lui,  que  faire  ne  devoit  toutevoies  en  observant 
en  sa  vertu  le  transport  de  dites  terres  et  les  conditions  de 
la  paix,  par  lesquelles  le  duc  avoit  tous  les  services  des 
nobles  et  des  peuples,  avecques  toutes  juridictions,  profits 
et  émoluments  seigneurieux,  tels  comme  au  roy  apparte- 
noient,  réservé  seulement  la  souveraineté.  Mais  le  duc  à 
lautre  lez,  sentant  ce  et  non  aiant  encore  reçu  nouvelles 
de  Toyson-d'Or  si  aller  lui  conviendroit  à  la  journée  ou 
non,  prestement  aussi  fit  crier  ban  et  arrière-ban  parlons 
ses  pays  et  par  toutes  ses  bonnes  villes,  et  fit  un  merveil- 
leusement grant  appareil  soudain  pour  soy  trouver  prest, 
non  pas  tant  seulement  pour  aller  à  Montargis,  mais  pour 
deffendre  ses  pays  et  résister  à  toute  armée  contraire,  en 

*  L'inventaire  du  Trésor  des  Chartes  mentionne  des  lettres  saisies  et 
remises  au  roi,  qui  faisaient  peser  sur  le  duc  de  Bourgogne  le  soupçon 
d'avoir  promis  son  concours  au  roi  d'Angleterre  dans  les  desseins  diri- 
gés contre  Charles  YII.  Malgré  les  recherches  prescrites  par  M.  le 
comte  de  Laborde,  ces  documents  n'ont  pas  été  retrouvés  aux  Archives 
de  l'empire. 

quoy  les  seigneurs  et  nobles  hommes  du  party  du  duc 

s*effbrcërent  fort  à  eux  mettre  en  point  et  soustinrent  de 

grans  frais  à  ceste  cause.  Beaucoup  en  y  avoit,  l'un  plus, 

l'autre  moins^  selon  les  personnes  et  les  facultés,  et  n'y 

avoit  autre  apparence  que  de  guerre  et  d'aller  sur  les 

champs.  Sy  vist-on  gens  enbesongnés  à  tous  lez,  et  les 

povres  gens  des  champs  estre  esbahis  et  perplex,    car 

doubtoient  rencheoir  arrière  en  leurs  vielles  pestilences. 

Or  s'estoit  le  duc  party  de  Gand  et  s'en  estoit  venu  à 

Lille  pourvoir  là  à  ses  affaires  à  l'opportunité  du  temps, 

lequel  il  eust  mieux  aimé  autre,  ce  disoit,  s'il  eust  plu  à 

Dieu ,  mais  ne  pouvoit  plus  longuement  vivre  en  paix, 

que  ses  ennemis  le  déporteroient  de  traveil,  et  pour  tant, 

puisqu'à  la  guerre  il  falloit  venir  et  que  les  menasces  lui 

annonçoient  vexation,  il  se  convenoit  bien  pourvoir  de 

deffence,  ce  lui  sambloit.  Complaignoit  toutevoies  en  son 

cœur  entre  Dieu  et  lui  l'infortune  de  cestui  royaume  qui 

ne  se  pouvoit  souffrir  en  paix  et  que  les  princes  de  celuy, 

pleins  de  gloire  et  de  félicité  de  nouvel  acquises,  quéroient 

à  rencheoir  arrière  en  leur  povreté  et  obprobre.  Sy  dist 

alors  au  seigneur  de  Croy  et  à  aucuns  autres,  un  soir 

estant  en  son  privé  :  «  Ne  sçay,  ce  dist,  que  le  roy  me 

«  demande,  ne  qui  lui  meut  d  estre  ennemy  à  lui-mesme, 

«  et  de  faire  de  ses  amis  et  serviteurs  ses  ennemis,  avoir 

«  paix  et  gloire  à  abondance  et  de  quérir  soin  et  affliction 

«  de  cœur  et  clameurs  et  tribulations  contre  sa  personne, 

«  car  si  paix  ne  lui  est  une  précieuse  chose  et  moult  déli- 

«  table,  à  moy  ne  peut  avoir  guerre  qu'elle  ne  lui  soit 

«  anuuieuse,  et  ne  m'ostera  rien  de  ma  félicité,  que  je  ne 

«  lui  face  un  grant  escart  en  la  sienne.  Dieu  lui  doint  bon 

«  conseil  et  à  moy  bien  ouvrer,  mais  s  il  me  constraint  h 

«  ce  que  ne  vouldroie,  je  lui  monstreray  par  effet  ce 

«  qu'il  portera  envis,  car  je  luy  mèneray  quarante  mille 
«  combattans  en  barbe  paies  pour  trois  mois,  et  puis  après 
«  paies  pour  trois  ans,  si  besoing  fait,  sans  faire  enga- 
«  gement,  ne  emprunt,  combien  que  je  Taimeroye  mieux 
«  emploier  ailleurs.  >  En  maints  et  divers  ploys  fut  mis 
cest  adjournement,  et  puis  après,  cestui  mandement  fait 
sur  tout  le  royaume  encore  es  villes  engagiées,  que  point 
faire  ne  sedevoit.  Sy  voulut  le  duc  tenir  parlement  de  ceste 
matère  avecques  ses  nobles  les  plus  principaux  et  avecq 
ses  chiefs  de  guerre,  pour  avoir  avis  et  bonne  délibération 
sur  tout,  et  furent  à  cestui  conseil  appelles  tant  seulement 
gens  qui  pouvoient  faire  et  conseillier,  comme  princes  et 
barons  et  gens  expers  de  guerre,  sans  y  avoir  clercs  nuls. 
Le  duc  y  estoit  en  propre  personne,  le  conte  son  fils,  le 
conte  d'Estampes,  messire  Adolf  de  Clèves,  le  bastard  de 
Bourgongne,  le  seigneur  de  Croy  et  son  frère  messire 
Jehan,  le  mareschal  de  Bourgongne,  le  seigneur  de  Cré- 
qui,  le  seigneur  de  Habourdin,  messire  Simon  de  Lalaing, 
le  seigneur  d'Auxy ,  le  seigneur  de  Miraumont,  le  seigneur 
d'Arcy  et  plusieurs  autres  grans  seigneurs  de  Picardie 
et  d'ailleurs,  et  lors  fit  mettre  le  duc  en  question  devant 
lui  ceste  matière  pour  avoir  Tavis  et  l'opinion  de  chascun, 
car  leur  faisoit  monstrer  apparence  de  beaucoup  d'affaires 
à  advenir,  èsquels  il  se  faisoit  bon  pourvoir  tempre  et  de 
heure  prévenir,  premier  que  estre  prévenu,  et  pour  tant 
fit  interroger  aux  tins  et  aux  autres  leurs  avis,  et  pre- 
mier à  ceux  qui  plus  avoient  vu  en  leur  temps,  les  anciens, 
dont  les  déterminations  furent  diverses  et  de  grant  poix, 
comme  le  cas  le  requéroit  bien,  et  y  monstra  chascun  ce 
qu'en  lui  avoit  de  sens,  tellement  que  le  sort  de  respondre 
chut  à  son  tour  sur  le  conte  de  Charolois  qui  longuement 
et  à  grant  dur  avoit  porté  beaucoup  de  rudesses  faites  à 


4i6  CHRONIQUE 

son  père  du  costé  de  France,  dont  maintenant  estoit  ques- 
tion, et  à  ceste  cause  estoit  peu  affecté  à  Tamour  des 
François.  Sy  fut  interrogé  de  son  avis,  lequel,  après 
aucun  refus  fondé  sur  sa  jeunesse  et  avoir  peu  vu,  com- 
mença à  dire  :  c  Certes,  ce  dist,  je  suis  bien  jeune  et  ne 
«  vis  onques  riens.  Sy  me  duit  mal  d'en  parler  beaucoup, 
«  car  ce  m'est  la  plus  grant  matère  qui  onques  vint  de- 
«  vaut  moy,  et  la  plus  à  peser.  Le  roy  est  puissant  à  mer- 
«  veilles  et  est  de  grant  conduite,  et  n'y  a  roy  au  monde 
«  aujourd'huy  qui  tant  face  à  craindre.  Sy  n'en  sauroie 
<  que  dire,  qui  bien  y  seist,  mais  s'il  plaist  à  monseigneur 
«  moy  enyoier  en  France  et  que  besoin  le  constrainde  à 
«  ce,  je  iray,  atout  ce  qu'il  lui  plaira  moy  donner  de 
«  gens,  jusques  devant  Paris,  et  de  là  jamais  ne  retour- 
«  neray  devers  luy  que  je  n*aye  traversé  premier  le 
«  royaume  de  l'un  bout  jusqu'à  l'autre,  et  m'en  advien- 
«  gne  ce  qui  plaira  à  Dieu  !  »  Sy  en  commença  le  duc  à 
rire  d'un  bon  cœur,  et  lui  plut  moult  le  haut  et  bon  cou- 
rage de  son  fils,  et  tous  les  autres  seigneurs  d'emprès, 
rians  de  son  bon  vouloir,  len  prisèrent  moult  aussy,  et 
leur  fut  une  grant  joye  de  Toir  tel.  Sy  faut  entendre  que 
jà-soit-ce  que  le  conte  de  Charolois  fust  de  lamaisonde 
France  si  prochain  et  du  noble  tronc  des  fleurs  de  lis, 
toutevoies  par  la  haine  et  envie  que  voioit  François  avoir 
encontre  son  père  et  que  pleins  d'orgueil  et  de  descon- 
gnoissance  estoient  ingrats  et  variables,  déclinoit  plus  à 
l'amour  des  Englès  beaucoup,  et  ce  fit-il  aucunement  en 
faveur  de  sa  mère  la  duchesse  qui  tel  l'a  voit  nourry,  et 
laquelle  aussy  fut  fille  d  une  des  filles  de  Lencastre. 

CHAPITRE  LXXXIII. 

Comment  le  duo  envoya  ses  députés  à  Montargis,  et  comment  il  eut 
certains  secrets  entendements  avec  les  Anglois. 


Sur  ce  pendant,  ToiBon-d*Or  retourna  de  devers  le  roy 
et  rapporta  ce  qui  est  dit  devant,  que  le  roy  se  tenoit  à 
content  que  le  duc  y  envoiast  son  ambassade,  et  pour 
tant  le  duc  délibérant  sur  celle,  y  envoia  messîre  Jehan 
de  Croy  et  messire  Simon  de  Lalaing,  deux  bons  cheva- 
liers qui  jà  souvent  y  avoient  esté  et  y  estoient  bien  co- 
gnus,  ensemble  avecques  eux  maistre  Jehan  L*Orfèvre, 
président  de  Lucembourg  et  Toyson-d'Or  ,  et  pleins 
d'instructions  et  de  grans  avisemens  sur  diverses  matëres 
comme  à  une  telle  convention  appartenoit,  et  que  le  lit 
de  justice  se  devoit  mettre  sus  comme  on  disoit,  partirent, 
moult  hautement  accompagnés  de  nobles  honmies,  de  la 
ville  de  Brusselles,  et  continuans  leurs  journées  allèrent 
tout  droit  à  Paris  là  où  depuis  séjournèrent,  que  droit-là, 
que  à  Melun,  par  l'espasce  Men  de  deux  mois  entiers  que 
tondis  la  journée  se  prolongeoit  de  terme  en  terme  à  leur 
très-grant  annuy  et  desplaisir,  et  ne  sebougeoit  le  roy  des 
Monstis  emprès  Tours,  sans  faire  samblant  de  la  journée, 
ne  de  leur  ambassade,  non  plus  que  s*onques  n'en  eust  esté 
mention  faite,  et  sambloit  à  aucuns  que  le  roy  variast 
encore  en  tenir  la  convention  ou  non,  et  du  lieu  et  du  jour, 
comme  si  riens  ne  lui  en  fust. 

Or  sur  ce  mesme  temps  estoient  allés  à  Calais  le  conte 
d'Estampes,  Tévesque  de  Toul,  le  mareschal  de  Boufgon- 
gne,  tenir  un  parlement  avecques  les  Angles,  le  conte  de 
Varvyc  et  aucuns  autres,  pour  la  rénovation  des  trêves 

entre  le  roy  angles  et  le  duc,  avecques  aucuns  autres 
secrets  entendemens  qu'ils  avoient  ensemble  sur  autres 
grandes  matères  particulières,  dont  il  peut  estre  que 
hautes  merveilleuses  fins  sont  vuidées  depuis,  comme 
cy-après  apperra,  et  pour  tant  le  roy  sachant  ceste  con- 
vention estre  à  Calais,  dont  la  peur  lui  gisoit  en  cœur  et 
ne  savoit  quel  chose  on  y  brassoit,  différoit  de  sa  journée 
tenir  le  plus  longuement  que  pouvoit,  et  de  fait  pour  en 
apprendre  aucunes  certainetés  envoia  gens  par  mer  et  par 
terre  en  Flandre  et  en  Angleterre,  mesmes  les  uns  publi- 
quement, les  autres  en  habit  dissimulé,  pour  en  faire 
enqueste,  dont  un  roy  d'armes  nommé  Normandie  en 
estoit  un  et  fut  trouvé  iceluy  conmie  espie  entour  de  Boup- 
bourg  et  de  Gravelingne*,  repairant  droit-là  en  guise  de 
marchant  sans  amal'  et  sans  nom,  tout  au  long  du  temps 
que  le  conte  d'Estampes  et  les  autres  se  tenoient  audit 
Calais.  Sy  fut  cognu  en  fin  et  décelé,  et  fut  visitée  sa 
boiste,  là  où  on  trouva  diverses  lettres  dedens,  non  bien 
saines  pour  lui,  et  examiné  du  conte  d'Estampes  et  des 
autres,  et  trouvé  plein  de  malice  et  de  cas  répugnans  à 
ToAS^ce  d'armes,  fut  envoie  prisonnier  au  chasteau  de  Lille, 
là  où  détenu  fut  par  aucun  temps  et  depuis  laissé  aller 
pour  tel  qu'il  estoit.  Et  pour  tant,  comme  dit  est,  que  le  roy 
avoit  peur  de  cestui  parlement  tenu  à  Calais  et  qu'encore 
iceluy  *  se  tenoit  de  la  partie  du  duc  d'York,  qui  plus  se 
déclinoit  vers  Bourgongne  que  vers  France  et  tenoit  la 
bende  contraire  de  la  royne ,  pour  ceste  cause  différoit  le 
roy  sa  convention,  avecques  une  autre  cause  aussy  qui  y 
estoit,  c'estoit  que  le  dauphin  et  le  duc  de  Bourgongne 

'  Gravelines. 

*  Je  ne  comprends  pas  ce  mot. 

*  Le  comte  do  Warwick  ? 

n*estoient  de  riens  trouvés  coupables  avecques  le  duc  d'A- 
lençon,  comme  on  cuidoit  au  jour  de  radjournement,  qui 
estoit  la  matère  principale  sur  quoy  on  vôuloit  mettre  sus 
le. lit  de  justice,  et  par  ainsi  demorèrent  ces  dits  seigneurs 
&  Paris  abandonnés  et  faisant  bonne' chiëre  constrainte, 
et  ne  savoient  sur  quelle  attente. 

CHAPITRE  LXXXIV. 

Comment  révesqne  de  Meaux,  estant  au  point  de  la  mort,  advisa  les 
ambassadeurs  bourguignons. 

'  Or  advint,  et  comme  Dieu  veut  reconforter  tousjours 
les  innocens  et  les  préaviser  de  contraires  machinations  et 
esclandres  forgées  contre  eux,  que  un  qui  estoit  évesque 
de  Meaux*  et  avoit  esté  de  par  le  roy  à  l'examination  du 
duc  d'Alençon  prisonnier,  vint  à  gésir  au  lit  de  la  mort,  et 
sentant  en  lui-mesme  que  jamais  n*en  releveroit  et  que  de 
riens  ne  lui  estoit  besoin  désormais  que  fors  de  penser  à 
son  âme  et  de  réclamer  la  grâce  du  roy  souverain,  là  où 
Tamour  des  roy  s  du  monde  ne  lui  estoit  riens,  cestui 
inspiré  de  Dieu  et  pensant  aux  espouventables  matères  qui 
estoient  entre  mains  et  desquelles  tant  de  douleurs  et  de 
tribulations  pourroient  naistre  prochainement,  et  aiant  vu 
aussi  et  cognu  les  malices  des  hommes  et  comment  cœurs 
envieux  et  désordonnés  préposoient  l'accomplissement  de 
leur  désir  devant  paix  et  salut,  s^avisa  de  vouloir  descou- 

*  D*après  le  Gàllia  christiana,  Jean  Lemeunier,  né  à  Amiens,  d'abord 
prieur  de  Saint-Éloi  à  Paris,  puis  évoque  de  Moaux,  mourut  le 
22  juin  1458.  Jacques  Diiclercq  se  borne  à  dire  :  a  En  ce  temps  aussy ,  en 
«  la  ville  de  Paris,  mourut  Jehan,  évesque  de  Meaulx,  moine;  et  avoit 
«  esté  abbé  de  Saint-Omer,  et  estoit  natif  d'entour  Aire  en  Artois.  » 

vrir  aucuns  des  secrets  de  celui  temps  et  de  les  faire  savoir 
à  ceux  à  qui  elles  touohoient,  non  craignant  en  celle 
heure  manasce  de  roy,  ni  indignation  d*empereur,  fors 
seulement  le  roy  de  là-haut,  là  où  il  convenoit  s'allsr 
rendre,  et  de  fait  mit  à  effet  son  bon  vouloir  et  prestement 
envoia  prier  aux  ambassadeurs  du  duc  que,  toutes  autres 
choses  laissées,  venissent  devers  lui  au  lit  de  sa  langueur, 
ou  au  moins  Tun  de  eux,  pour  aucunes  grandes  et  hautes 
matères  desquelles  désiroit  moult  à  parler  à  eux  et  qui 
moult  touchoient  à  leur  maistre.  Sy  ne  s'oublièrent  point 
lesdits  seigneurs,  mais  pour  mieux  faire  y  envoièrent 
maistre  Jehan  L'Orfèvre  tout  seul  comme  clerc  avecques 
clerc,  lequel  venu  jusqu'à  lui,  et  après  les  salutations 
faites ,  Tévesque  lui  commença  à  dire  :  «  Vous ,  messei- 
«  gneurs  les  ambassadeurs  de  monseigneur  de  Bourgon- 
«  gne,  vous  allez  et  estes  semons  d'aller  en  une  journée, 
«  dont  ne  savez  sur  quoy  se  doit  faire  l'assamblement, 
«  ne  quel  chose  s  y  devra  traitier  ou  en  vostre  contraire 
«  ou  en  vostre  bien;  par  quoy,  pour  vous  donner  courrage 
a  et  advertissement  sur  quoy  vous  vous  pourrez  fonder, 
«  tant  en  conduite  comme  en  response,  je  vous  descouvre- 
«  ray  ce  de  quoy  ma  conscience  m'accuse,  et  juge  estre 
«  bon  de  le  vous  dire,  non  pas  par  fraude,  ni  malice 
a  envers  nul,  ni  par  cremeur,  ni  faveur  que  j'aye  au 
VI  monde  qui  riens  ne  m'est  à  ceste  heure,  mais  pour 
a  servir  seulement  les  justes  et  les  preudhommes  en  les 
a  préavisant  de  leur  contraire.  Il  est  vray  que  n'y  a  guères 
«  de  temps,  j'ay  esté  là  où  on  a  examiné  dix  ou  douze 
«  des  gens  du  duc  d'Alençon  et  interrogé  très-estroit  pour 
'(  savoir  si  monseigneur  le  dauphin  et  monseigneur  de 
«  Bourgongne  cstoient  de  riens  consentans,  ni  adbérans 
«  aux  entreprises  de  leur   maistre  ,  mais  lesdits    gens 

«  approchés  diversement  de  tous  costés  et  par  beau  et  par 
«  laid  et  par  tout  ce  qu'on  a  pu  faire,  onques  n'a-on  trouvé 
«  en  eux  chose  qui  touchast  à  l'honneur  des  deux  princes 
«  dessudits,  mais  les  ont  prononciés  et  pris  sur  leur  vie 
«  et  sur  leur  mort  que  de  eux  ne  savoient  riens  et  n'en 
«  ont  onques  oy  parier  qu'en  tout  honneur  et  tout  bien , 
«  et  les  affermoient  justes  et  innocens  touchant  cestui  cas  ; 
«  et  pour  tant  vous,  les  seigneurs  de  l'ambassade,  qui  avez 
«  ce  pié  maintenant  et  ne  saviez  point  par  avant  quel 
«  chose  on  vouloità  vos  maistres,  maintenant  vous  pouvez 
«  estre  plus  asseurés,  car  jusques  icy  on  vous  a  tenu  Ion- 
«  guement  en  suspection  avecques  le  duc  d'Alençon  et  ses 
«  entreprises,  de  quoy  vous  devez  estre  grandement  joyeux 
«  que  leur  innocence  en  est  sçue,  et  pour  tant  je  vous  prie, 
«  soyez  sages  et  vous  réconfortez  en  Dieu,  lequel  de  grâce 
t  pourra  pourvoir  en  tout  quant  lui  plaira,  comme  bien 
«  feroit  besoin,  et  au  surplus  quant  vous  vous  trouverez 
«  devers  les  deux  seigneurs  vos  maistres,  recommandez- 
«  leur,  je  vous  prie,mapovre  âme,  car  au  regard  du  corps, 
«  jamais  n'en  tireront  service  que  cestui  que  je  requiers 
Œ  Dieu  qu'il  leur  vaille,  et  à  moy  puist-il  estre  rendu  à 
«  telle  intention  comme  je  le  fais  à  bonne  fin!  » 

Cestui  évesque  de  tout  temps  avoit  aimé  le  dauphin  et 
en  son  couvert  courrage  lui  porta  faveur.  Sy  ne  voulut 
point  partir  de  ce  monde  qu'il  ne  le  préavisast  premier  du 
dangier  en  quoy  il  estoit,  ensamble  et  le  bon  duc,  lequel 
avoit  considéré  longuement  estre  preudhonmie  et  prince 
de  vérité  et  de  foy,  par  quoy  conscience  l'accusoit  tant 
plus  de  faire  ce  personnage  adfîn  de  lui  donner  aide  et 
confort  en  sa  preudhommie  comme  il  eschiet  souvent  que 
Dieu  seuffre  aux  bons  porter  adversités  et  tribulations 
pour  esprouver  leurs  vertus,  lesquelles  par  trop  amie  for- 

tune  aucuneflfois  s'endorment  en  abondance  de  délices, 
dont,  après  longues  impugnations  toutevoieset  constans 
enduremens,  tousjours  les  fait  apparoir  enfin  vainceors 
de  leur  contraire.  Aussi,  comme  plus  seuffire  le  bon  en  son 
innocence,  tant  plus  tire  mérite  le  souffrant ,  et  comme 
plus  est  une  querelle  purgée  par  adversité  estroite,  tant 
plus  en  l'appreuve  de  son  équité  se  treuve  esclarcie  de 
gloire  plus  ample.  Moult  remercioit  doucement  maistre 
Jehan  L*Orfèvre  ce  bon  prélat,  et  après  aucunes  belles 
paroles  servantes  au  lieu  et  au  cas,  le  recommanda  à  la 
mercy  de  Dieu  et  prist  congé.  Et  retourné  devers  ses  gens 
leur  conta  ce  que  avoit  appris,  qui  moûlt  en  furent  joyeux 
et  en  louèrent  Nostre-Seigneur,  car  leur  estoit  un  grant 
fondement  désormais  pour  eux  trouver  à  la  journée  qu  ils 
attendoient  et  en  laquelle  jamais  n'eussent  pensé  qu'on  y 
eust  voulu  traire  leur  maistre  au  moins  par  tels  termes,  ni 
par  telles  suspections,  et  pour  tant  leur  estoit-ce  un  grant 
réconfort  avoir  sçu  cecy .  Sy  s'avisèrent  que  bon  seroit  de 
le  faire  savoir  à  leurs  maistres  le  daupbin  et  le  duc,  et 
comment  on  les  avoit  cuidié  traire  en  cause  crimineuse  et 
de  grant  charge  en  leur  honneur,  avecques  le  duc  d'Alen- 
çon,  et  que  pour  tant  prissent*  et  sur  la  manière  de  soy  y 
conduire  au  surplus.  Sy  le  firent  ainsy  et  envoièrent  de- 
vers eux  un  propre  message.  Lesquels,  quant  virent  ces 
nouvelles,  s'en  donnèrent  assez  merveilles,  et  par  espécial 
le  duc,  qui  au  monde  riens  n'aimoit  tant  que  honneur  et 
netteté,  preudhommie  et  léaulté  de  cœur,  et  onques  ne 
consenty,nine  forgea  fraude,  nimeschanté,  ni  nulle  quel- 
conque chose  de  reproche,  et  toutevoies  veoit  maintenant 
que  le  contraire  on  tenoit  en  lui,  et  quéroit-on  en  son  jar- 

'  Lisez  :  et  que  jwur  tant  jrrissent  avis  sur  leur  fait  et  sur  la  manière 
de  soy  y  conduire. 

din  ce  qu*onques  nature,  ne  fortune  n'y  plantèrent.  Sy  lui 
fit  mal,  et  non  pas  de  merveilles,  quant  encore  celui  du 
monde  envers  qui  il  avoit  tenu  sa  foy  et  son  honneur  plus 
entiers  et  encore  vouloit  tousjours,  et  en  qui  plus  avoit 
ouvré  vertueusement  et  en  preudhomme,  tenoit  en  lui  et 
alloit  quérant  ce  qu  onques  n  y  trouva  homme ,  mais 
louant  Dieu  de  tout,  prist  en  gré  sa  fortune,  non  soy  des- 
mouvant pour  tant  de  bien  faire  tousjours  ,  mais  de 
constantement  persévérer  en  son  vieux  ploy  que  d'enfance 
avoit  pris ,  espérant  par  iceluy  venir  à  la  grâce  de  Dieu, 
vaincre  et  surmonter  ses  contraires  et  acquérir  au  monde 
félicité  et  bonne  renommée,  comme  certes  il  fit  ;  et  comme 
il  désira,  ainsi  l'obtint,  car  tel  estoit  son  cœur  comme  ses 
oeuvres,  et  telle  sa  renommée  comme  ses  mérites. 


CHAPITRE  LXXXV. 


Comment  les  ambassadeurs  bourguignons  se  tenoient  h  Vendomme,  ot 
d'un  cas  criminel  qui  advint  dans  le  BoUenois. 


Deux,  trois  mois  passèrent  que  ces  seigneurs,  messire 
Jehan  de  Croy  et  messire  Simon,  ne  firent  riens  fors  perdre 
temps  et  despendre  argent  grandement  à  leur  annuy  et 
par  quoy  souvent  furent  mus,  par  espécial  messire  Jehan 
de  Croy,  de  eux  retourner  au  pays,  comme  il  estoit  un 
chevalier  de  grant  cœur  et  ne  portoit  pas  bien  aise 
rudesse,  ne  estrangeté  faite  à  son  maistre  et  en  enduroit 
envis,  jà-soit-ce  que  raison  arrière  le  remist  en  patience 
pour  honneur  et  pour  tout.  Mais  trop  passoit  règle  certes 
leur  expectation  et  encore  que  plus  estoit,  non  pouvoir 
approchier  le  roy  de  cinquante  lieues,  par  quoy  ce  ne 

leur  sambloit  estre  que  ime  dérision  faite  à  leur  maistre  et 
à  eux  par  despit.  Enfin  toutevoies  furent  fait  approchier 
petit  à  petit,  et  furent  fait  venir  à  Vendomme,  là  où  la 
journée  estoit  establie  de  Tassamblement,  et  là,  jà-soit-ce 
que  guëres  ne  fussent  bien  reçus,  ne  bienvieng^és, 
furent  toutevoies  honorablement  et  bien  logés  et  en  lieu 
notable  autant  ou  plus  que  nuls  en  toute  la  ville  après  le 
roy ,  là  où  je  les  laisse  jusques  à  revenir  à  eux  quant  il  sera 
temps,  et  me  tourne  à  faire  un  conte  d*un  vilain  meurtre 
fait  en  cestui  temps  en  Bollenois,  le  plus  criminel  dont 
il  soit  mémoire,  ne  en  livre,  ne  en  recort  d*homme. 

Sy  est  vray  que  au  dit  pays  de  Bollenois  avoit  un 
homme  censier  qui  avoit  une  seule  fille  héritière,  belle  fille 
assez  et  mariable,  et  avoit  esté  celle  fille  poursievie  long- 
temps d'un  gentil  compagnon  du  pays,  de  Taccort  assez  et 
du  consentement  du  père  et  de  la  fille,  car  ne  tendoit  qu'à 
honneur,  et  comme  tousjours  les  pères  ne  sont  pas  tous 
légièrement  consentans  les  mariages  de  leurs  enfans  et 
encore  quant  n'en  ont  que  un  tout  seul,  cestui  mariage 
traîna  un  peu  longuement,  et  demora  le  compagnon  en  la 
grâce  de  l'attente  de  Dieu  et  du  père  jusqu'à  leur  bon 
plaisir.  Or  advint  que  un  autre  compagnon  de  guerre  con- 
tendoit  à  venir  à  la  fourcourse  de  ceste  fille  par  l'aide  d'un 
chevalier  du  pays,  lequel  il  servoit,  nommé  le  seigneur  de 
Ron,et  estoit  ce  chevalier  au  conte  de  Saint-Pol,  encore  en 
la  maie  grâce  du  duc.  Sy  tint  fort  la  main  ce  chevalier 
au  mariage  de  son  serviteur  et  caichoit  fort  à  l'avancier 
en  iceluy,  tant  par  prière  et  presse  comme  par  force  et  par 
manasce,  laqxielle  chose  avisant  et  aimant  mieux  à  choisir 
de  deux  maux  le  moins  pire,  que  soy  accorder  au  plus 
dangereux,  considérant  aussy  la  longue  poursieute  hon- 
neste  de  l'un,  dont  il  cognoissoit  les  mœurs  et  conditions. 

ensamble  sa  parenté  et  son  avoir,  délibéra  d'en  faire  une 
fin  et  de  lui  donner  ses  amours  pour  rompre  la  broce  à 
Tautre  et  Toccasion  de  son  poursievir,  et  comme  il  le 
délibéra,  idnsi  le  fit  et  les  fit  fiancer  Tun  l'autre  attendans 
le  jour  de  leur  nopces  prochainement.  Sy  le  sçut  cestui 
compagnon  de  guerre  et  en  fut  durement  courchié,  mais 
voiant  que  ne  pouvoit  attaindre  à  la  fille,  pensoit  bien  de 
s  en  venger  sur  son  adversaire  et  lui  faire  bien  chèrement 
acheter  l'avantage  qu'il  en  avoit  sur  lui.  Sy  entra  le  déable 
au  cœur  de  cestui  et  lui  donna  volenté  cruelle  et  la  plus 
inhumaine  des  autres,  et  voulut  ainsi  la  malheureuse  aven- 
ture de  tous  deux,  que  ainsi  que  l'un  plein  de  venin  et  du 
conseil  de  l'ennemy  un  jour  avoit  mis  embusche  et  aguet 
sur  l'autre,  le  trouva  allant  vers  l'hostel  de  la  fille  sa 
fiancée  sur  le  droit  terme  des  espousailles,  et  lors  escrié  à 
la  mort  fut  adhers  prestement  et  abbatu  à  terre,  dont  pour 

commencement  de  sa  cruauté  luy  couppa  le  en  bas 

rez-à-rez  du  ventre;  pour  seconde  playe  lui  couppèrent  les 
talons  par  avis  fait,  tiercement  lui  couppèrent  les  jarrets, 
après  lui  fendirent  la  bouche  jusques  aux  oreilles,  de  là 
vinrent  aux  mains  et  les  couppèrent  toutes  jus,  et  visans  à 
toutes  choses  inhumaines  pour  faire  plus  cruelles  leurs 
vengeances,  lui  fendirent  le  ventre,  et  non  contens  de  ce, 
tirèrent  dehors  toutes  ses  parf ondes  entrailles,  et  les 
meltans  dessoubs  sa  teste,  luy  dirent  :  t  Vecy  l'oreillier 
«  de  tes  nopces,  va  et  sy  l'espouse,  »  et  avec  le  mot,  pour 
consommer,  tout  lui  crevèrent' les  yeux  et  le  laissèrent  en 
cest  estât.  Sy  ne  fut  mie  cestui  cas  tant  seulement  horrible 
en  l'avoir  vu  et  o'ir  conter,  quant  l'escrire  tant  seulement 
et  fermer  les  inhumains  termes,  me  donnent  horreur  en 
leur  son,  car  n'est  venu  samblable  onques  devant  moy , 
ne  cas  nul  si  diabolique. 

Cestui  horrible  fait  fut  annoncé  en  court,  et  vinrent 
les  amis  du  martir  faire  leurs  plaintes  au  duc,  lui  requérant 
justice.  Sy  en  fut  le  duc  durement  esmerveillé,  et  avec 
abhomination  du  fait  lui  ^rist  une  merveilleuse  com- 
passion du  corps  du  meurtry.  Sy  ordonna  tantost  deux 
gentilshommes,  enfans  bastars  de  messire  Jehan  bastard 
de  Renty,  chevalier,  avec  aucuns  archers  de  son  corps, 
d'aller  en  Bollenois  prendre  ces  vilains  et  inhumains  fac- 
teurs, lesquels,  exécutans  le  commandement  du  duc,  en 
prirent  aucuns,  et  furent  exécutés  par  mort.  Lors,  quant 
les  autres  non  pris  encore  virent  leurs  compagnons  estre 
justiciés,  pensans  que  ce  mesme  feroit-on  de  leurs  corps, 
se  mitent  sus  en  simulation  d'Angles  et  vinrent  rencon- 
trer ces  deux  gentilshommes,  dont  dessus  est  parlé,  avec 
aucuns  de  leurs  archers,  et  feignans  estre  Angles  et 
d'enseigne  et  de  parole,  les  escrièrent  :  t  A  la  mort!  » 
Or  estoient-ils  grant  route,  et  les  gentilshommes  n'estoient 
que  cincq  ou  six,  par  quoy  n  avoient  point  de  jeu  party  et 
ne  leur  sambloit  point  que  nullement  pussent  résister 
contre  les  autres.  Sy  se  trayrent  en  une  maison  qui  estoit 
là  près,  pensans  y  avoir  sauvement,  ce  que  non,  car  estoit 
trop  faible  et  mal  deffensable,  et  furent  durement  assaillis. 
Se  revengèrent  toutevoies  vaillanmient  les  deux  frères 
avec  les  autres,  tant  que  pouvoir  leur  pouvoit  servir,  mais 
non  voians  remède  autre  contre  la  mort  que  de  eux  rendre, 
se  rendirent  et  prièrent  qu'on  les  vousist  recevoir  leurs 
vies  sauves,  car  ils  estoient  gentilshommes,  ce  disoient. 
Sy  leur  promirent  ceux  de  dehors  de  les  recevoir  sauves 
et  non  leur  meffaire  riens.  Sy  y  vinrent  à  leur  doloreuse 
heure,  car  tout  aussi  tost  furent  perciés  de  vouges*  de 

*  Vougcs,  espèce  de  glaive  ;  selon  d'autres,  armo  en  forme  de  fau- 
cille. 

part  en  part,  et  leur  conppa-on  les  gorges  à  tous  quant 
qu'ils  estoient.  Sy  ne  cuidoit-on  autrement  que  ce  fussent 
Angles  de  Calais  ou  de  Guines  parce  qu'ils  ne  parloient 
riens  que  angles  et  portoient  la  croix  rouge.  Or  sont-ils 
tous  duis  du  langage  dUglès  en  BouUenois  parce  que 
tous  les  jours  repairent  ensamble  les  Angles  et  eux.  Or 
furent  prestement  portées  en  court  cestes  nouvelles  et  que 
les  Angles  avoient  tué  ces  deux  gentilshommes  bastars, 
ensamble  et  les  autres  archers  du  duc.  Sy  en  fut  le  duc 
durement  à  ire  et  espéroit  bien  à  y  remédier  temprement 
par  manière  appartenant,  mais,  premier  que  fait  en 
advenist,  les  Angles,  aians  entendu  le  cas  et  comment  ceste 
besongne  avoit  esté  faite  faintement  et  sur  leur  taille, 
envoièrent  à  toute  haste  devers  le  duc  un  héraut  lui  signi- 
fier que  véritablement  ce  qui  avoit  esté  commis  et  fait 
nouvellement  sur  ces  gens,  n'avoit  esté  fait,  ne  propétré 
par  nul  des  leurs,  ne  n  avoit  onques  esté  pensé,  ne  pour- 
jetté  entre  eux,  mais  si  riens  estoit  advenu,  c'estoit  à  leur 
desçu  et  à  leur  désaveu,  et  avoit  esté  fait  par  fainte  et 
mauvaise  simulation  soubs  leur  ombre,  et  prioient  pour 
tant  au  duc  qu'il  se  vousist  bien  informer  du  cas,  premier 
qu'il  en  fust  autrement  fait,  car  eux  s'en  tenoient  pure- 
ment innocens.  Sy  s'en  tint  le  duc  assez  h  content,  mais  no 
pouvoit  ymaginer  qui  ce  pouvoit  avoir  fait  donc,  jusques 
un  peu  après  que  la  chose  fut  sçue  toute  au  cler  que  les 
gens  du  seigneur  de  Ron  le  dévoient  ^voir  fait  par  revenge 
de  ceux  qui  avoient  esté  pris  pour  ce  vilain  meurtre.  Or  se 
tenoit  le  seigneur  de  Bon  h  Chasteler  et  estoit  au  conte  de 
Saint-Pol,  fort  françois,  et  avoit  devers  le  roy  grandes 
alliances  et  faveurs,  et  donnant  support  et  retraite  à  son 
serviteur  le  seigneur  de  Bon  avecques  les  facteurs  du 
vilain  meurtre,  leur  fit  avoir  rémission  du  roy  et  les  sous- 

tint,  ce  difloit-ron,  emprës  Ini,  comme  ^ni  ne  s*OBOîent 
trouyer  nulle  part  es  pays  dn  duc.  Sy  le  sçnt  le  dnc,  etlny 
fat  dit  comment  par  Taide  du  conte  de  Saint-Pol,  le  aeî- 
gneurdeSon  et  les  autres  cruenxmeprtriosavoient  obtenu 
rémission  d*im  si  vilain  cas,  leqael  ne  se  ponvoit  {Sure, 
ce  savoit  bien,  sans  donner  faux  à  entendre.  Car  jamais 
prince  crestien  bien  informé  ne  l'eost  fait,  et  pour  tant  le 
duc  non  tenant  conte,  en  cest  endroit,  de  rémission  du 
roy,  non  de  tous  les  rois  et  empereurs  du  monde,  donna 
mandement  exprès  de  prendre  le  seigneur  de  Bon,  ensam- 
ble  tous  les  facteurs  où  qu'on  les  pust  attaindre,  mesme  snr 
Tautel  de  Dieu  s'ils  y  estoient,  et  qu'après  on  en  fist  exé- 
cution, telle  que  justice  requerroit,  selong  le  cas,  pensant 
faire  à  Dieu  un  grant  sacrifice,  quant  si  inhumaine  et 
cruelle  gens  feroit  mettre  à  fin,  qui  de  nulle  puissance 
terrienne,  ne  [de]  dignité  d'esglise  dévoient  avoir  ga- 
rantise. 

CHAPITRE  LXXXVI. 


Comment  plusieurs  hauts  seigneurs  enhortèrent  le  roj  à  ne  pas 
combattre  le  duc  de  Bourgong^ne. 


Retournant  donques  à  nostre  matière  laissée  qui  est 
ruineuse  à  tous  lez  et  odieuse  d  un  costé  et  d'autre,  me 
recorde  maintenant .  que  bon  seroit  d'éclairer  maintes 
diverses  altergations  et  controversies  qui  estoient  à  l'entour 
du  roy,  entre  les  princes  et  seigneurs  du  sang,  touchant 
cestes  rancunes  sourses  entre  le  roy  et  le  duc,  par  lesquelles 
grans  et  horribles  maux  pouvoient  ensievir  s'elles  se  con- 
tinuoient,  car  jà-soit-ce  que  tous  fussent  du  party  du  roy 
et  favorisans  comme  au  chief  et  maistre  de  tous,  n'estoient 

point  toutevoies  tous  consentans  à  la  guerre,  ne  en  volenté 
d'ensievir  les  mouvemens  d'iceluy,  ceux  par  espécial  qui 
seroient  contre  honneur  et  salut,  mais  considérans  que 
aucuns  en  y  avoit  qui  Tincitèrent  à  mouvoir  guerre  contre 
le  duc  de  Bourgongne  pour  cause  du  dauphin  son  fils  et 
que  de  soyy  estoit  assez  enclin  par  samblant',  toutevoies 
baudement  lui  donnèrent  à  cognoistre  et  lui  dirent  que 
jour  de  leur  vie,  pour  chose  encore  que  avoient  vue,  ne  lui 
feroient  ne  secours,  ne  confort  pour  mener  ceste  guerre, 
entendu  que  eux-mesmes  et  à  sa  requeste  et  ordonnance 
avoient  esté  iceux  qui  avoient  juré  la  paix  entre  eux  deux 
et  avoient  esté  procureurs  d*icelle  en  son  nom,  par  quoy,  si 
eux-mesmes  la  rompoient  ou  donnoient  conseil  à  rencon- 
tre, ils  se  tiendroient  à  deshonnorés  et  pires  que  Sarrasins, 
sans  la  malédiction  encore  qui  en  cherroit  sur  le  royaume, 
qui  jamais  ne  seroit  réparée.  De  ceste  opinion  fut  messire 
Artus  de  Bretagne,  connestable  de  France  et  depuis  duc 
des  Bretons,  lequel,  avec  le  duc  de  Bourbon  trespassé  nou- 
vellement, avoit  esté  jureur  et  procureur  de  ladite  paix 
et  la  désiroit  à  tenir  toute  sa  vie.  Pareillement  fît  le  duc 
de  Bourbon,  mais  estoit  ores  allé  de  vie  à  trespas,  sy  n'en 
fit,  ne  ne  dist  riens,  mais  le  duc  de  Bourbon  son  fils, 
lequel  estoit  nepveu  du  duc  de  Bourgongne  et  beau-fpôre 
au  conte  de  Charrolois.  Oestui-là  aussy,  pour  bien  que  le 
roy  lui  sçust  faire,  ce  disoit,  n'aideroit,  ne  ne  conforteroit 
le  roy  à  rencontre  de  son  oncle,  non  obstant  qu'il  avoit  sa 

*  «  Et  sembloit  au  roy  que  ce  qui  tenoit  le  daupbiu  si  longuement  a 
«  retourner  estoit  par  enhort  et  por  le  conseil  d*autruy.  Et  en  soy- 
«  mesme,  quand  il  estoit  en  son  privé,  il  disoit  que  le  duc  de  Bour- 
«  gongne  le  tenait  en  ces  termes,  et  délibéra  en  son  privé  oonseU,  de 
«  mettre  sus  toute  sa  puissance,  en  intention  de  vouloir  tirer  ôs  pays 
«  du(Mt  duc  de  Bourgongne,  pour  par  sa  puissance  réduire  son  fils  en 
«  son  obéissance.  »  (Mattbieu  d'Escoucby,  ch.  CXXI.) 

fille  espousée.  Le  duc  d*Orliens  aussy,  qui  sa  vie  et  sa 
délivrance  tenoit  du  duc  de  Bourgongne  et  estoit  son  firère 
d'ordre ,  avoit  espousé  sa  niepce  et  le  tenoit  pour  père  et 
fondement  de  son  bien,  prince  plein  dlionneur,  charita- 
ble et  preud*homme.  Iceluj  pour  gagner  un  royaume,  ne 
se  fust  ployé  aussi  en  son  contraire.  Le  conte  de  Nevers, 
cousin  germain  du  duc  et  lequel  avoit  le  conte  d'Estampes 
son  frère  emprès  lui  en  haut  règne,  cestui  aussi  pour  nulle 
rien  qui  advenir  pust,  ne  se  fermeroit'  contraire,  ce  dist,  de 
son  oncle,  mais  se  vint  retraire  en  son  pays  de  Rételois, 
attendant  là  toutes  nouvelles,  et  de  là  ne  bougea  onc  jus- 
ques  avoir  vu  la  termiimtion.  Et  par  ainsy  le  roy,  jà-soit- 
ce  que  tous  lui  fussent  serviteurs  et  favorables,  ne  lœ 
trouva  mie  tous  toutevoies  de  légère  volenté  en  toutes  ses 
intentions,  ains  précisément  lui  en  couppèrent  la  broche  et 
lui  certifièrent  que  jà  ne  le  serviroient  en  cestui  endroit  et 
que  plus  seroit  son  honneur  et  salut  de  le  laisser  que  de 
Temprendre,  mais  les  autres  qui  estoient  de  la  bende  con- 
traire et  ne  craignoient  riens  tant  que  cheoir  une  fois  en 
la  main  du  dauphin  qui  les  héoit  et  lequel  par  la  main  de 
ce  duc  pourroit  venir,  ce  pensoient,  au-dessus  de  ses  inten- 
tions, conseilloient  plustost  la  guerre  que  la  paix,  par 
espoir  qu  avoient  que  par  icelle  voye  feroient  retourner  le 
dauphin  devers  son  père  et  de  leur  parti,  et  puis  après 
ravoir  recouvré,  pensoient  par  le  moyen  du  roy  venir  à  sa 
grâce  et  mercy,  dont  maintenant  ils  estoient  tout  hors 
d'espoir.  Sy  convient  bien  noter  droit-cy  que  ceste  haine 
du  costé  des  François  ne  mouvoit  point  tant  à  la  cause  du 
dauphin  eslongnié  de  eux  et  de  leurs  mains,  comme  d'un 
despit  qu'a  voient  que  le  duc  de  Bourgongne,  avecques  sa 

»  Ne  se  fermeroit,  ne  se  déclarerait. 

roideur  et  puissance  anciennes,  s'estoit  renforcié  encore 
au  double  par  ceste  retraite,  et  que  luy  dont  on  avoit  dueil 
de  si  haut  régner,  règneroit  maintenant  plus  fort  et  plus 
fier  que  ne  fit  onques.  Par  quoy,  et  afin  que  cela  n'avenist 
et  que  celle  corne  lui  pust  estre  rompue,  tempre  et  de 
heure  tendoient  à  prévenir  sur  ses  mains,  premier  qu'estre 
prévenu  mesmes  des  siennes.  Car  à  vray  dire,  riens  ne 
leur  estoit  tant  dur,  ne  tant  aigre  conmie  de  le  voir  en  sa 
gloire  et  roideur,  qui  passoit  toute  autre,  et  partant  voyans 
que  par  nuls  moiens  ne  pou  voient  traire  leur  héritier  hors 
de  ses  mains,  jugoient  licite  de  le  quérir  par  rigueur  et  par 
main  forte  et  hautaine,  ou  si  non  et  que  ledit  dauphin 
vousist  persévérer  l'adjoint  du  lieu  où  il  estoit  et  au  des- 
plusir  du  roy  et  de  eux  tous,  arguoient  raisonnable  et 
chose  de  faire  aussy ,  de  déshériter  et  désappointier  le  dau- 
phin de  sa  succession  à  cause  de  désobéissance  et  de  créer 
et  constituer  Charles,  le  maisné  fils,  successeur  de  la  cou- 
ronne, soubs  lequel  leur  espoir  estoit  de  eux  couvrir  et  sau- 
ver, et  de  fortraire  par  ce  moien  au  duc  de  Bourgongne 
l'attente  que  pourroit  avoir  en  l'autre.  Cestes  choses-cy, 
posé  que  point  ne  sortirent  à  effet,  churent  toutevoies 
en  devises  de  maintes  bouches  qui  ce  craignoient  et  qui 
autrement  ne  pensoient  fors  que  ainsi  se  fist. 

CHAPITRE  LXXXVII. 

Comment  le  duc  chent  en  grïèYe  maladie. 

Combien  que  manasces  de  guerre  et  de  tribulations  se 
monstroient  partout  et  les  craignoit-on  prochainement 
advenir,  ne  laissa  point  le  duc  pour  tant  à  faire  bonne 
chière,  comme  de  tout  temps  avoit  esté  le  plus  reconforté 

du  monde  et  qui  en  temps  de  besoin  estroit  pourveoit  par 
eetroit  remède  le  mieux  que  pouvoit,  et  en  cas  impossible 
de  le  faire  autre,  porta  patiemment  ce  qui  estoit  néces- 
saire, avoit  coutume  de  fuir  mérancolie  et  toutes  pcear 
sions  de  courroux,  parce  que  les  sentoit  ennemies  de  vie 
humaine  et  aveugleresses  de  raison,  par  lesquelles  lliamme 
devient  tout  inutile  à  soy-mesme  et  tout  inapt  à  bien  fidre. 
Sy  advint  un  jour  qui  estoit  bel  et  cler,  qu'en  00  mois  de 
juin,  sur  une  vesprée,  il  fît  une  partie  à  la  paume,  et  de 
fait  joua  par  une  bonne  espasce  de  temps  de  bon  hait,  soy 
donnant  largement  traveil  et  plus  qu'à  luy  ne  séoit,  car 
8*eschauffa  plus  que  par  coustume.  Donc  après,  par  non 
prendre  garde  de  luy  et  par  froid  pris,  il  cheut  en  une 
fîèvre  et  en  porta  trois  ou  quatre  excès  bien  aspres.  Se- 
couru toutevoies  par  ses  phisiciens,  fut  mis  hors  de  fièvre 
par  aucuns  jours  et  le  cuidoit-on  garir,  mais  non  bien 
affrancy  ou  par  mauvaise  gouverne  rechupt  arrière  en 
plus  dure  que  devant  par  un  samedi  xvii»  de  juin,  et  tel- 
lement qu'en  iceluy  excès  qui  dura  trente-six  heures  sans 
respit,  tout  le  monde  lescria mourant,  car  n avoit  en  lui 
sens  nul,  ne  cognoissance,  par  la  longue  continuation  et 
durté  de  l'excès.  Sy  estoit  la  clameur  piteuse  à  oyr  partout, 
et  alloient  serviteurs  criaus  et  battans  leurs  mains  de  des- 
confort, comme  qui  avoit  ce  don  de  Dieu  qu  en  la  terre 
11  avoit  liomrae  mieux  aimé  de  luy,  ne  plus  regretté  et 
plaint  en  maladie. 

Or  estoit  party  de  Brusselles  ce  mesme  jour  le  seigneur 
de  Croy  et  s'en  estoit  allé  à  Nostre-Dame  de  Hal  en  pèle- 
rinage, par  vœu  que  avoit  fait  pour  son  maistre,  lequel  il 
peusoit  gary,  mais  un  sien  escuier,  voyant  le  soudain 
danger  de  mort  survenu  arrière,  ferrant  battant,  courut 
nprès  lui  au  dit  Hal,  et  là  venu,  lui  dist  si  jamais  vouloit 

voir  son  maistre  en  bien,  que  à  tuer  cheval  il  retournast  à 
Brusselles  hastivement  et  qu'à  grant  peine  y  viendroit-il 
jamais  à  temps.  Lors  vist-on  un  merveilleux  dueil  en  ce 
chevalier,  lequel  s'avisant  de  mander  le  pareil  aussi  à  la 
duchesse,  envoia  à  tuer  cheval  devers  elle,  lui  mandant 
Textrémité  de  son  mary  et  que  si  jamais  le  désiroit  à  voir 
vif,  que  elle  se  hastast  outre-orègle,  et  à  tant  monta  à  che- 
val et  s*en  alla  tout  d'une  course  jusques  à  Brusselles,  là 
où  il  y  a  trois  lieues,  et  n'y  mist  que  une  heure,  lors  trouva 
son  maistre  qui  n'avoit  ne  sens,  ne  parole,  ne  signe  pohr 
y  espérer  vie.  Sy  en  estoit  la  pité  grande  à  Tentour  de  luy 
en  toutes  conditions  d'hommes.  Après  toutevoiesles  trente- 
six  heures  passées  que  tousjours  on  le  jugeoit  mourant. 
Dieu  le  fit  revenir  à  lui  et  lui  restitua  parole,  et  de  là  en 
avant,  par  le  curieux  soin  des  phisiciens,  fut  tellement 
secouru  que  peu  à  peu  recouvra  sa  santé.  Et  arriva  la  du- 
chesse devers  lui,  estant  moult  faible  encore,  laquelle  ne 
l'avoit  vu  depuis  l'heure  que  s'estoit  courchié  à  son  fils  en 
son  oratoire,  et  s'estoit  absentée  de  lui  à  ceste  cause  et 
t^ue  au  bois  de  Nieppe,  car  moult  s'estoit  indigné  contre 
elle  parce  qu'il  lui  imputoit  qu'elle  avoit  esté  cause  de  la 
rébellion  de  son  fils.  Sy  fut  leur  raBsamblement  piteux 
droit-cy,  par  espécial  de  la  dame  qui  fléchie  en  terre  de- 
vant lui,  ploroit  et  lamentoit  son  mal,  et  se  monstra  toute 
curieuse  de  sa  garison,  comme  qui  estoit  la  plus  supella- 
tive  en  œuvres  de  charité  qui  vesquit  lors,  comme  ses  œu- 
vres ailleurs  tesmoignent  assez  au  lieu  de  sa  demeure  au 
bois  dessusdit,  là  où  par  humilité  non  vue  pareille,  curoit 
et  soUicitoit  toutes  manières  de  gens  malades  de  propres 
mains,  et  les  baignoit  et  remuoit  leurs  plaies  sans  en  re- 
fuser nulles,  les  revestoit  persévéramment  de  draps  que 
mesme  fit  faire,  leur  donnoit  argent  et  viande  et  les  admi- 

nîstroit  comme  une  povre  femme,  et  tellement  que  de 
toutes  terres  les  povres  et  malades  s'y  assembloient  et  n* y 
estoit  refusé  nul.  Sy  n'ay  mie  dît  sans  cause  qu'elle  estoit 
charitable  et  curieuse  envers  son  mary,  quant  envers  toute 
autre  créature  se  trouva  telle,  mais  jalousie  que  longue- 
ment avoit  portée  en  son  mary,  dont  il  se  tanna,  avoit  esté 
matère  de  séparation  entre  eux  deux,  avecques  le  discort 
de  son  fils  contre  luy,  dont  il  luy  imputa  charge. 

CHAPITRE  LXXXVIII. 

Comment  le  roy  Ait  ausoy  darement  malade. 

Geste  maladie  du  duc,  de  laquelle  aucuns  le  disoient 
mort,  s'espandit  par  toutes  terres,  et  en  reçurent  les  loin- 
taines marches  et  régions  les  nouvelles  dont  les  aucuns  le 
plaignoient  et  y  mettoient  regret,  autres  par  envie  de  son 
haut  régner  s'en  trouvoient  bien  aises,  souverainement 
aucuns  de  la  région  de  France  et  d'emprès  le  roy,  ceux-là 
en  avoient  joye,  car  n'avoient  que  peur  de  la  faute.  Or, 
convient-il  entendre  droit-cy  estre  advenu  un  haut  juge- 
ment de  Dieu  et  tout  fait  à  la  ligne  d'équité  pour  cause 
d'aucunes  choses  passées,  lesquelles  il  sied  renouveller 
icy ,  car  vous  peut  assez  souvenir  par  la  narration  que  j'en 
ay  faite  *  qu'en  l'hiver  passé  le  roy  avoit  esté  malade  dure- 
ment et  lui  attribuoit-on  mal  incurable  en  une  jamT^  qui 
toudis  couloit  et  rendoit  matères  incessamment,  qui  le 
mettoit  à  fin.  Sy  couroit  la  voix  par  diverses  terres  que 
dedens  terme  préfix  et  par  jugement  d'astronomie  il  de- 
voit  mourir  et  ne  passeroit  point  le  mois  de  mars.  Donc, 

'  Voi/ez  ci-dessus,  p.  380. 

comme*  le  dauphin  qui  avoit  des  amis  par  delà  qui  l'en 
avertissoienty  s'y  attendoit  dessus  et  ascoutoit,  car  dru  et 
souvent  lui  fut  mandé  qu'il  approchast  les  marches  de 
France  peu  à  peu  pour  estre  tant  plus  près  et  afin  que  tant 
plus  tost  et  h  moins  d'encombre  il  se  pust  Faire  couronner, 
espérans  de  pouvoir  plus  gagner  en  luy  entrant  en  règne 
que  perdre  en  la  termination  du  père.  Sy  furent  cestes 
nouvelles  communes  au  dauphin  et  au  duc,  et  sambloit 
que  ledit  duc  eust  eu  joye  aucunement  avecques  le  dau- 
phin de  la  mort  de  son  père,  là  où  le  fils  faisoit  plus  à  blâ- 
mer que  luy.  Sy  y  peut-il  et  de  fait  y  a  raisonnable  excuse 
par  laquelle  il  se  peut  honorablement  parer,  car  tout  cler 
est  que  le  roy,  mesmes  en  ce  temps-là  (et  de  long  temps 
par  avant  l'avoit  goûté),  le  tint  à  suspect  et  à  subrepteur 
de  son  fils,  et  à  ceste  cause  et  pour  luy  retrencier  sa  cou- 
ronne, quist  toutes  les  voies  et  moiens  que  pouvoit  pour 
le  restraindre,  tant  par  propre  puissance  comme  par  al- 
liances quises  à  tout  lez,  en  Allemagne,  en  Angleterre,  en 
Denemarche,  en  Liège  et  partout  ailleurs,  comme  contre 
l'ennemy  de  la  couronne,  qui  toutevoies  estoit  autant  léal 
et  preudhomme  chevalier  comme  nul  qui  vesquit  lors. 
Lesquelles  choses  considérées,  avecques  ce  que  chascun 
se  voit  envis  fouler  mal  voulu  et  tenu  à  suspect  sans 
cause,  non  merveilles  si  le  duc  droit-cy  oiant  dire  que 
son  traveilleur  et  son  haineux  tendoit  à  la  fin  de  sa  vie, 
s'il  s'en  passa  à  peu  de  courroux,  quant  par  mettre  son  fils 
en  possès  de  la  couronne  après  son  trespas,  il  espéroit 
vivre  en  paix  avecques  luy  en  récompense  de  tout  ser- 
vice. Et  certes,  si  guerres  et  tribulations  sont  fuyes  et 
hayes  de  ceux  qui  aiment  paix,  il  ne  peut  donques  que 

■  Le  mot  :  comme  somble  indiquer  uno  phrase  principale  qui  n'existe 
pas. 

ceux  qui  les  quiërent,  ne  procurent  en  autruy  dammage, 
ne  seroient  peu  aimés  aussy  et  non  plaints  en  leur  décès, 
car  n*y  a  loy,  ni  de  nature,  ni  de  raison,  qui  8*y  oppose. 
Aussi  la  joye  n* agissoit  pas  en  cuidier  avoir  perdu  son  en- 
nemy ,  mais  en  espoir  d'avoir  recouvré  un  amy  permanable 
et  paisible.  En  quoy  et  dauphin  et  duc  de  Bourgongne 
furent  trompés  tous  deux,  car  vesqui  le  roy  encore  longs 
jours  depuis  en  haut  règne.  Sy  ramaine  cecy  en  conte 
droit-cy,  là  où  le  duc  est  malade,  pour  ce  que  j'ay  dit 
qu'il  samble  que  droit-cy  ait  eu  xin  vray  jugement  de 
Dieu,  en  ce  que  comme  le  duc  sambloit  avoir  fait  feste  de 
la  mort  du  roy  en  l'hiver  devant,  vint  l'occasion  tantost 
en  l'esté  après,  qui  de  cas  semblable  pouvoit  donner  joye 
au  roy  comme  d'estre  quitte  d'un  si  roide  duc,  et  toute- 
voies  tous  deux  furent  moqués  en  leur  espoir  et  payés  de 
samblable  folie  l'un  comme  l'autre. 

En  caste  folle  et  légière  joye  entre  ces  princes  de  la 
mort  de  l'un  l'autre,  avoient  grant  coulpe  aucuns  repai- 
rans  emprès  eux  astronomiens,  dont  le  roy  de  tout  temps 
avoit  esté  sorty  et  les  créoit  fort,  pareillement  et  son  fils 
le  dauphin  non  moins.  Donc,  comme  de  long  temps  il  avoit 
eu  désir  de  régner  et  d'avoir  couronne  en  teste  et  encore 
plus  maintenant  pour  cause  que  son  père  lui  tenoit  la 
main  roide,  quant  ce  vint  que  le  mal  de  la  jambe  lui  estoit 
pris  et  duquel  on  le  jugeoit  en  péril,  fit  à  tout  lez  calculer 
sur  le  mal  de  son  père  pour  savoir  s'il  en  pourroit  eschap- 
per  sans  mort'.  En  quoy  plusieurs  laborans  rapportèrent 

'  Louis  XI  eut  de  fréquents  rapports  avec  des  astrologues.  Jean  Col- 
loman,  qui  gagna,  dit-on,  la  lèpre  pour  avoir  trop  regardé  la  lune,  en- 
seigna à  Louis  XI  «  le  grand  almanac.  »  Simon  de  Phares,  qui  ouvrit  à 
Lyon  une  école  d'astrologie,  cherchait  pour  lui  des  simples  en  Savoie. 
On  sait  qu'il  fit  d'Angelo  Catto,  qui  quitta  pour  lui  le  prince  de  Tarente, 
un  archevêque  de  Vienne,  haut  et  puissant  seigneur,  auquel  Philippe 

par  jugement  et  certifièrent  que  non,  et  mirent  terme 
préfix  dedens  lequel  les  influences  de  là  sus  démonstroient 
sa  fin.  Sy  le  certifièrent  si  très  àFestroit,  et  tant  et  tellement 

de  Comminet  dédia  fort  homblemant  ses  mémoiTeB.  Dès  le  mois  d'avril 
1454,  Louis  XI.  alors  dauphin,  s'était  adressé  à  Jean  de  Wesel,  pro> 
fesseur  à  TUniversité  de  Louvain,  &  la  fois  philosophe  et  astrologue, 
qui  oomposa,  à  sa  prière,  Thoroscope  suirant  : 

Jttdicium  super  conjunctionibus  Satumi  et  Martis,  et  ejusdem 
Satumi  cum  love, 

Prœlia  magnatum  video  cum  sanguinis  undis 
Et  terras  vacuafi  populls,  combustaque  régna, 
Bellaque  longœva,  gladiatorumque  Airorem. 
Castra,  domusque  ruent,  et  erunt  sine  civibus  urbes, 
Inque  locis  multis  tellus  inarata  manebit. 
Strages  nobiUum  âet,  procerumque  ruina. 
Fraus  erit  inter  eos  ;  confUsio  magna  sequetur 
Regnis  etpopulis,  et  erit  mutatio  regum. 
Lœvam  dextra  timet,  septentrio  prœvaiet  austro. 
Mercurialis  herus  gradatim  régna  subibit 
Rex  novus  et  Liban!  cedros  supereminet  omnes; 
Justltiœ  cupidus  rectœ,  non  devius  illi, 
Mutabitque  ûdem  regni  dum  sceptra  tenebit. 
Rex  et  gens  et  lox  mutantur  ordine  miro. 
Terrœ  motus  erit  in  multis  partibus  orbis 
Et  peregrinorum  turbas  Europa  movebit. 
Lingua  prophotarum  populos  terrebit  et  urbes. 
Magna  videbuntur  cœlestibus  insita  signa. 
Nascentur  soctœ,  ritus  novus  inde  sequetur. 
Per  diversa  loca,  populi  dissensio  flet, 
Teutonicusque  fùror  sectam  fabricabit,  et  illas 
Qaudebit  proprias  effùndere  sangruinis  undas. 
Terra  famem  sterilis  pariet,  caritura  bonorum. 
Naufragium  magnum  patientur  in  œquore  navos  ; 
Implebuntur  agri  validis  torrentlbus  undis, 
Et  labor  assiduus  f^ustrabitur  agricolarum. 
Ventorum  rabies  vastabit  flamine  terras. 
Tempora  ventura  pejora  prioribus  instant, 
8ed  mundi  regnum  melius  post  ista  sequetur. 
Lustra  ducenta  quinqaagintaque  trina, 
Postquam  torrena  conjuncta  fuero  supemis, 
Hœc  data  indicia  prœscntia  cnrmina  monstront. 

y  adjousta  foy  le  dauphin,  qu'à  peine  lui  sambloit  la  cho6e 
estre  de  nécessité  qu  ensi  se  fist,  et  sambloit  languir  en 
l'expectation  de  Ilieure  promise,  tellement  que  toutes 
oreilles  en  estoient  pleines  et  tous  les  pays  embus  de  ceste 
mort  future.  En  quoy  plusieurs  bl&moient  le  dauphin  et 
lui  imputoient  à  mauvais  sang  sa  manière  de  fiEÛre  et  de 
soy  esjoïr  ainsi  en  la  mort  de  son  père  publiquement  et 
comme  tout  desnaturé,  et  en  fut  tenu  moins  de  bien  de 
luy  entre  tous  les  bons  et  mesmement  dedens  le  courage 
du  duc,  qui  en  cela  et  en  autre  chose  mist  grant  note, 
comme  cy-après  se  trouvera  assez  que  ce  ne  fut  mie  sans 
cause.  De  ceste  manière  de  faire  et  de  croire  follement  en 
tels  pronostiqueurs  n'estoit  point  usager  le  duc,  car  en 
toutes  choses  se  monstra  homme  de  léalle  entière  foy  en- 
vers Dieu,  sans  enquérir  ;riens  de  ses  secrets,  fust  de  mort, 
fust  de  vie,  comme  qui  à  luy  et  en  luy  s*attendoit  de  tout 
son  fait,  non  obstant  que  sa  maison  pour  tant  n'en  estoit 
point  desgarnie ,  ne  que  les  autres  amis ,  en  y  avoit  de 
bien  souffisans*,  et  entre  les  autres  un  qui  estoit  prévost  de 
Wates  \  d'emprès  Saint-Omer,  grant  clerc  et  moult  expert 
en  la  science,  et  lequel,  avecques  les  autres,  s'accordoit 

En  1432,  Jean  de  Wesel  offrait  au  duc  de  Bourgogne  de  grands  et 
petits  almanachs.  Vingt-sept  ans  après,  en  1459,  on  rencontre  la  men- 
tion du  grand  almanacli  qu'il  rédigeait  chaque  année,  en  y  indiquant 
«  les  jours  esleus.  »  (Registres  de  la  chambre  des  comptes,  cités  par 
^r.  Pincliart.)On  conserve  à  la  bibliothèque  de  Bâle  un  traité  de  Jean 
do  Woscl,  mUtnlé:  Bxerciiium  mctaphysicum  site  quœstiones  in  XII  li- 
er os  Metaphysicorum  Aristoteîis. 

*  C'ost-ti-dire  :  Les  astrologues  ne  faisaient  pas  plus  défaut  que 
tout  autre  genre  d'amis  ou  de  courtisans. 

*  Claude  de  Messey,  prévôt  deWatten.  Dans  son  horoscope  de  Charles 
le  Hardi,  il  avait  annoncé  que  ce  prince  serait  exposé  aux  coups  les  plus 
rudes  do  la  fortune.  Il  fut  l'un  des  autours  du  recueil  de  contes  licen- 
cieux composés  à  Gcnappo  sous  le  titre  des  Cent  nouvelles  fwnvelUs. 
Claude  do  Messev  avait  épousé  une  nièce  du  chancelier  Hugonet 

en  la  mort  du  roy.  Mais  le  duc  volant  le  cas  non  estre  hon- 
neste  de  béer  si  publiquement  sur  la  mort  d'un  homme, 
et  par  espécial  du  fils  au  père,  couvertement  abhomina  le 
cas,  et  soy  attendant  à  ce  que  Dieu  en  feroit  avenir,  com- 
plut à  son  hoste  le  dauphin  en  paroles  ce  qu'il  put,  soy 
apprestant  à  la  nécessité  de  la  besongne  pour  quant  ce 
viendroit  à  faire.  Et  par  ainsi,  pressé  tous  les  jours  et 
estonné  de  la  peu  louable  défiance  du  fils  auquel  il  conve- 
noit  complaire,  il  convenoit  que  ce  duc-cy  portast  charge 
aucunement  de  sa  folie,  en  laquelle  le  duc  ne  Tosa 
rompre,  car  cognoissoit  le  duc  clairement  que  de  riens 
ne  vouloit  estre  appris,  ni  repris,  mais  se  fioit  de  son 
propre  sens,  et  de  propre  teste  vouloit  ouvrer  sans  autre, 
et  le  duc  par  révérence  de  sa  hautesse  lui  souffroit  dire 
et  faire.  Donques  cestes  manières  de  gens  qui  présument 
des  secrets  de  Dieu  qui  desvoient  les  princes  et  les  dé- 
çoivent, et  lesquels  aussy  sont  deffendus  par  exprès 
en  la  loy  de  Moïse  au  peuple  dlsraël,  furent  cause,  comme 
j'ay  dit  en  ceste  erreur  maintenue,  et  à  ambedeux  le  père 
et  le  fils  firent  mettre  la  fiance  que  dévoient  avoir  en 
Dieu,  en  jugement  et  certification  d'homme.  Donc,  si  le 
père  de  tout  temps  en  avoit  usé  et  y  appliqué  foy,  par  vray 
jugement  de  Dieu  donc,  il  vouloit  bien  que  de  la  créance 
que  son  fils  y  mettoit  aussi ,  il  reçust  desplaisance,  quant 
par  promissions  menteresses,  il  attendoit  sa  mort,  et  ainsi 
il  convient  dire  que  le  père  en  ce  mesme  en  quoy  il  met- 
toit  foj'  envers  autruy,  en  ce  mesme  son  fils  lui  procura 
dueil  par  fermement  comme  luy  s'y  attendre*. 

Or  n'estoit  point  mort  le  roy  alors  quant  son  fils  y  avoit 
Tespoir,  et  pareillement  le  duc  ne  mourut  point  aussi  h 

'  Ccst-à-diro  :  on  y  ajoutant  foi,  comme  son  père  lai-môme. 

ceste  fois  quant  François  le  désiroient,  mais  y  et  entre  eux 
depuis  longuement  diverses  questions  et  difficultés  moolt 
dangereuses  et  dont  les  fins  ne  tiroient  qu*à  tribulation; 
car  le  roy,  depuis  ceste  maladie  et  de  par  avant  encore, 
s'estoit  fortifié  à  tous  lez  des  princeâ  et  roys  crestiena  par 
alliance,  mesme  des  peuples  et  communes  voisines  du 
duc,  en  son  contraire.  Par  quoy ,  comme  cela  lui  estoit  évi- 
dent signe  de  future  ennemisté,  lui  estoit  cause  aussi  de 
soy  pourvoir  à  rencontre  et  de  machiner  en  sa  deffense, 
jà-soit-il  que  tondis  il  recula  l'estrif,  toléra  manasces,  dis- 
simula courroux,  pesa  les  dangers,  craignoit  [lésion  de] 
propre  honneur,  et  en  la  haute  roiale  majesté  dont  il  estoit 
du  bourgeon,  ne  voulut  main  mettre  qtie  par  sens,  par 
révérence  et  cremeur,  et  finablement  à  tout  rompre  par 
évidente  constrainte  nécessité  non  plus  supportable,  car  là 
gist  le  point  en  quel  loy  nulle,  ni  d'honneur,  ni  de  nature, 
ne  met  obstacle  que  faire  ne  se  doye. 

CHAPITRE  LXXXIX. 


Comment  le  duc  assembla  les  estais  de  Brabant  et  flst  grant  accueil  aux 
contes  d'Eu  et  de  Nevers. 


Comme  le  duc  fut  gary  et  revenu  en  bon  point,  et 
que  sentoit  voler  plusieurs  nouvelles  estranges  contre 
luy,  tant  à  cause  de  la  convention  establie  à  Vendôme 
comme  par  autres  voies  et  manières  tenues  et  quises 
de  mauvais  espoir,  le  duc  déKbera  son  partement  de 
Brusselles  et  d  aller  visiter  ses  autres  pays,  mais  avant  ce 
faire  fit  convenir  les  estats  de  Brabant  audit  lieu,  et  droit 
là  assemblés,  leur  fit  remonstrer  comment  par  la  disposi- 
tion des  matères  et  des  choses  qui  alors  pendoient  entre  le 

roy  et  luy,  il  estoit  apparence  de  tribulation  en  ses  pays, 
par  quoy  luy  vueillant  estre  vray  berger  de  son  peuple  et 
le  garantir  de  la  rapine  des  loups,  requéroit,  pour  la  part 
qui  leur  en  pouvoit  compéter,  secours  et  confort  de  leurs 
mains,  en  deffension  tant  de  leur  héritage  et  pays  comme 
de  sa  personne.  Et  en  ce  ne  requéroit  point  d'argent,  ni 
finance,  mais  service  corporel  et  main  mise  par  multitude 
de  personnes  quant  ce  feroit  besoin.  Et  en  effet  leur  requist 
service  de  six  sepmaines  à  leurs  despens ,  est  assavoir  les 
nobles  en  leur  estât  dû,  les  bonnes  villes  en  leur  manière 
de  faire  aussi,  avecques  leurs  connestables  et  sermens  et 
avecques  leur  artillerie ,  et  les  gens  d'esglise ,  abbés  et 
chanoines,  en  contribution  de  deniers  pour  payement  des 
saudées,  car  touchoit  la  chose  à  nécessité  publique,  ce 
faisoit  dire,  et  à  la  tuition  du  pays ,  par  quoy  demander  le 
pouvoit  et  eux  le  dévoient  faire.  Laquelle  demande  faite 
et  bien  digérée,  entre  eux  fut  libéralement  octroyée,  et  lui 
promirent  Brabansons  service  et  assistance  envers  tous  et 
à  toute  heure,  de  grant  cœur,  dont  il  les  mercioit,  et  à  tant 
les  laissa ,  et  dressant  de  là  vers  Gand,  alla  faire  à  Saint- 
Adrien  *  son  offrande  par  promesse  à  luy  faite  en  sa  mala- 
die, et  delà  s'en  vint  à  Gand,  là  où  arrière  fit  assambler  les 
estats  du  pays  et  les  quatre  membres  et  leur  fit  pareille 
demande  comme  à  Bmsselles,  laquelle  libéralement  lui  fut 
octroyée,  et  séjournant  là  par  aucun  petit  temps  par  con- 
seil de  ses  médecins  pour  Taer  qui  lui  estoit  propre,  y 
reprît  force  et  vigueur  primitives,  car  nourry  y  avoît 
esté  enfant.  Donc  après,  tendant  à  aller  en  Artois,  alla  par 
Lille,  là  où  les  contes  de  Nevers  et  d'Eu  venoient  devers 
luy  avecques  leurs  femmes  auxquelles  il  fit  une  grant 

'  Célèbre  abbaye,  sitaée  à  Grammont. 

chiëre,  souverainement  à  la  contesse  de  Nevers  »  fille  au 
conte  de  la  Breth  \  nouvellement  mariée  à  son  nepveu, 
dont  de  leur  f estiement  et  réception  siet  bien  d'en  faire  un 
petit  conte. 

Vray  est  que  le  conte  de  Nevers,  marié  nouvellement  à 
la  fille  d*Alebreth,  avoit  esté  j&  par  longs  ans  que  n'avoit 
vu  son  oncle  le  duc,  lequel  autrefois  avoit  traité  le  mariage 
entre  la  fille  du  roy  Renier  et  luy ,  depuis  royne  d'Angle- 
terre, comme  ailleurs  a  esté  narré  en  son  lieu,  donc  parce 
que  le  parfaire  s'en  rompoit  par  messire  Pierre  de  Bresse 
et  que  ledit  Nevers  estoit  venu  j&  &  hault  eage  sans  femme, 
s'estoit  condescendu  et  par  l'aggréement  de  son  oncle  en 
l'alliance  de  ceste  maison  d'Alebreth,  par  quoy  après  ces 
nopces  faites  &  Nevers ,  conclu  &  venir  voir  le  duc  son 
oncle  et  son  cbief,  et  passant  parmy  la  conté  d'Eu,  vint 
visiter  aussi  son  autre  oncle  de  par  mère  le  conte  du  lien 
qui  grant  chière  lui  fit,  et  à  cbief*  de  cincq  ou  six  jours  que 
repairier  vouloit  devers  le  duc,  ledit  conte  d'Eu  avecques 
sa  femme,  fille  du  seigneur  d'Antoing,  le  voulut  accompa- 
gner jusques  à  Lille,  et  en  effet  les  deux  contes,  avecques 
leurs  femmes,  moult  hautement  accompagnés  de  belles 
nobles  gens  de  deux  sexes,  arrivèrent  à  Lille  comme  au 
mois  d*aoust,  là  où  hautement  furent  reçus,  et  en  fit  le  duc 
grant  feste,  souverainement  pour  cause  de  la  nouvelle 
mariée  qui  moult  belle  dame  estoit  et  très-himiaine.  Sy 
quéroit  fort  le  duc  à  lui  complaire  en  toute  grant  chière. 
Pareillement  firent  le  conte  de  Charrolois,  le  conte  d'Es- 
tampes, messire  Adolf  de  Clèves  et  les  autres  princes  et 
barons  en  tout  ce  qui  estoit  possible.  Et  en  effet  ledit  de 
Charrolois  à  la  cause  des  dames  fit  crier  un  toumoy  &  faire 

'  Lisez:  d'Albret. 
*  A  chiefde,  après. 

en  harnais  de  guerre  et  &  blanches  espées  rabbatues,  dont 
luy  en  personne  avecques  un  nombre  de  chevaliers  ses 
complices  fut  chief,  et  le  fit  et  bouta  oultre  vaillamment, 
comme  bon  chevalier  plein  de  pris  et  de  raddeur,  et  estoit 
moult  noble  chose  et  moult  belle  d*en  voir  le  fier  et  le 
riche  arroy  tant  de  l'une  partie  que  de  l'autre,  car  moult 
de  nobles  et  de  vaillans  hommes  s'y  assayèrent,  qui  en 
emportèrent  los  et  grant  bruit.  Tous  eux  communément 
d'un  costé  et  d'autre  estoient  housses  et  couverts  richement 
ou  de  drap  d'or  ou  d'argent,  ou  d'orfaverie  et  de  brodure 
ou  de  matres  sebelines  ou  de  veloux ,  et  tous  les  moindres, 
de  draps  de  soye  de  toutes  façons,  dont  la  multitude  estoit 
grande.  Là  estoit  le  bastard  de  Bourgongne,  messire 
Anthoine,  en  moult  fier  et  pompeux  arroy,  pareillement 
messire  Adolf  de  Clèves,  chevalier  de  haut  pris,  les  deux 
frères  de  Toulongeon  aussy  moult  recommandables,  le 
bastard  de  Brabant,  messire  Anthoine,  Philippe  de  Bour- 
bon, le  bastard  de  Comminges,  messire  Philippe  de  Croy, 
messire  Philippe  Pot  et  multitude  d'autres  qui  tous  et  bien 
firent  et  richement  se  monstrèrent  et  tellement  que  les 
dames  qui  de  France  estoient  venues  et  avoient  vu  beau- 
coup d'honneurs  et  de  biens  ailleurs,  ce  disoient,  et  beau- 
coup de  gens  de  grant  entremise,  mais  onques  n'avoient  vu 
jusqu'à  celle  heure  chose  qui  approchast  ceste,  ni  qui  tant 
fust  de  pris,  ni  de  mémoire  pour  aussi  peu  de  heure,  car 
certes,  sans  eontendre  en  la  mort  de  l'un  l'autre  et  sans  férir 
d'estocq,  nuls  plus  beaux  coups,  ni  plus  horribles  ne  se 
firent  en  bataille  mortelle  comme  droit-cy  se  trouvèrent,  là 
où  salades  et  armes  furent  froissies,  gardes  abbattues, 
cuiraches  desclouées  et  malmises,  et  par  impétueux  orgueil 
et  force  de  corps  cohortes  rompues  et  esparpillées,  comme 
en  mortel  encontre.  Du  festoy  en  autre  manière  me  convient 

faire  mentiaii,  comme  des  banqueta  et  richaBBOupeis,  maû 
en  unes  danses  qui  se  firent  un  soir,  est  vny  que  deux 
chevaliers,  compagnons  d'armes,  se  vinrent  préeenter  aux 
deux  princesses  droit-là  assemblées,  et  venus  devant  oDei 
en  grant  révérence,  leur  requirent  que  pour  rhaimeur  de 
noblesse  et  de  chevalerie  il  leur  plust,  du  gré  et  ccM&sento- 
ment  de  leurs  maris,  leur  attacher  à  chascun  l'enseigne 
d'une  emprise  qu'avoient  mise  sus  pour  faire  aimee,  car 
alléguoient  d*en  avoir  obtenu  congié  du  duc  leur  maistre 
et  de  leurs  maris,  siques  pnoient  humblement  pour  leur 
gr&ce  envers  eux  et  pour  en  avoir  l'honneur.  Sy  reçurent 
les  dames  leur  requeste  agréable,  et  ^i  l'honneur  et  par 
révérence  du  duc  à  qui  tous  deux  estoient  et  par  congié 
de  leurs  maris,  leur  attachant  leur  emprise,  dont  Time 
fut  un  gant  noir,  lachié  d'une  chaînette  d'or  qui  tournât 
autour  du  bras  senestre,  atout  une  verge  d'or  pendant 
au-dessoubs  de  la  main,  Tautre  estoit  un  ceuvre-dbief  do 
plaisance,  brodé  de  lettres  d  or  couvertes,  attaché  pareil* 
lement  au  bras  senestre.  Laquelle  chose  faite,  fut  publié 
prestement  à  haute  voix  par  un  roj  d'armes  que  dedans 
certain  jour  nommé  les  dessusdits  chevaliers  déclarerdent 
par  leurs  chapitres  la  manière  et  condition  des  armes  par 
eux  emprises  et  icelles  feroient  signifier  es  lieux  et  places 
là  où  désiroient  avoir  à  faire  à  lexigent  et  convenaUelé 
du  cas  et  de  leur  propre  honneur.  Sy  en  firent  les  dessus- 
dits  chevaliers  depuis  bon  et  léal  devoir,  baillèrent  leurs 
chapitres  et  les  envoièrent  en  Angleterre.  Mais  par  les 
tribulations  des  guerres  qui  en  ce  temps-là  sounloient  au 
roy  Henry,  par  le  duc  d'York  et  ses  adhérans,  ledit  roy 
ne  voulut  onques  souffrir  sortira  effectlesdites  armes,  ains 
faisoit  dire  aux  requis  ses  subjets  que  assez  les  avoit  à 
emploier  ailleurs  et  en  choses  plus  nécessaires,  comme  en 

deffendre  son  royaume  et  sa  couronne  contre  ses  insurec- 
teurs.  Et  partant  les  dessusdits  chevaliers  qui  n'avoient 
l'œil  nulle  part  que  droit-là,  ne  purent  attaindre  à  leurs  fins» 
et  passa  le  terme  qu'avoient  mis  à  {lorter  leur  emprise,  et 
par  honneur  la  mirent  jus  comme  la  prirent*  Qui  donques 
demanderoit  le  nom  d'iceux,  Tun  sy  fut  messire  Philippe 
Pot,  natif  de  Bourgongnei  chevalier  de  bon  los,  et  l'autre 
estoit  messire  Pierre  Vast*,  espagnol,  celuy  qui  combatty 
le  conte  de  Chamy,  au  pas  dehors  Dijon*,  et  lequel  par 
avant  avoit  combattu  aussy  messire  Sichart  de  Woede* 
ville',  à  Londres  en  Angleterre,  chevalier  aussi  de  bonne 
estoffe.  Or  vint  le  jour  que  partir  vouloient  ces  dames  de 
Lille  et  aller  voir  la  contesse  d'Estampes  qui  se  tenoit  à 
Englemonstier,  emprës  Courtray.  Sy  partirent  ensamble 
et  leurs  maris  et  le  duc  les  convoia.  Sy  advint  que  ainsy 
que  jà  avoient  les  plains  champs  ouverts  à  tous  lez  et  qu*à 
riens  ne  pensoient  fors  à  aller  leur  chemin,  deux  compa- 
gnies de  gentilshommes,  chevaliers  et  escuiers,  s'estoient 
embuschiés  par  au  travers  où  dévoient  passer.  Tune  çà, 
l'autre  là,  comme  tenans  l'un  sur  l'autre.  Donc,  quant  ce 
vint  que  les  dames  vinrent  à  celuy  endroit,  de  riens  aver- 
ties, lesdites  embûches  partirent,  menans  grant  noise,  et 
comme  si  de  mort  haïssent  l'un  l'autre,  vinrent  devant  la 
face  des  dames  férir  et  hurter  ensamble  moult  fièrement 
et  y  firent  moult  d'armes  et  de  grans  samblans  de  gens  de 
bien  autant  que  ce  fust  esté  pour  leurs  vies.  Sy  s'en  espou- 
ventèrent  les  dames  au  commencement,  car  cuidoient  vé- 

*  Pierre  Vast  (Vasque  de  SaaTedra)  fat  oonseiUer  et  chambellan 
da  duc  de  Bourgogne. 

>  n  i^agit  ici  du  pas  d'armes  qui  eut  lieu  en  1448  à  Tarbra  de  Char- 
lemagne  entre  Dijon  et  Auxcmne. 

>  Richard  de  Woodwille,  comte  de  Rivers.  Sa  fille  épousa  le  due  de 
Bedfbrd. 

ritablement  que  ce  fussent  ennemis,  mais  averties  du  cas 
par  le  duc  et  autres,  le  tournèrent  à  risée  et  en  louèrent 
moult  l'œuvre,  car  moult  estoit  bel  aussi  et  de  fier  arroy. 
Sy  fut  chief  de  cecy'et  entrepreneur  le  bastard  de  Corn- 
minges,  fils  du  conte  de  Comminges,  gentil  escuier,  en 
qui  beaucoup  avoit  de  hauts  biens. 

CHAPITRE  XC. 

Ck>mment  mesaire  Gnillanme  RoUin,  fils  au  obanoeUer  de  BoargODgae, 
se  trouYa  reproohié  de  yilain  &it. 

Vers  ce  temps-cy  se  trouva  moult  vexé  le  chancelier  de 
Bourgongne,  messire  Nicholas  Bollin,  et  comme  depuis 
l'advénement  de  la  division  entre  le  duc  et  son  fils,  qui 
movoit  &  sa  cause,  avoit  esté  traversé  tousjours  et  reculé 
d'autorité,  et  non  pas  tant  seulement  reculé,  mais  accueilli 
et  attrait  en  diverses  causes  moult  dures,  maintenant  pour 
le  mener  &  confusion,  fut  approchié  en  son  fils  messire 
Guillaume  RoUin,  chevalier,  à  quel  le  marissal  de  Bour- 
gongne, par  accusation  tirée  du  pays,  imputa  meurtre, 
voire  le  donna  à  cognoistre  en  court,  et  ce  à  cause  d'un 
marchant  d'Othun*,  drapier,  qui  avoit  une  moult  belle 
femme,  de  laquelle,  par  commune  renommée,  ledit  mes- 
sire Guillame  estoit  accointé  par  amoureuse  privauté.  Sy 
advint,  comme  les  aventures  portent,  que  cestui  marchand 
une  fois  s  en  alla  en  ses  affaires,  et  emprist  un  chemin  dont 
jamais  ne  retourna,  car  fut  meurdry  piteusement  et  trouvé 
depuis,  mais  n'en  furent  point  attains  les  facteurs,  au 
moins  que  longs  ans  ne  fussent  passés  premier.  Donc , 
parce  que  avez  oy  que  depuis  la  mutation  venue  en  court  à 

»  Autun. 

rencontre  du  chancelier  et  que  tous  les  païs  du  duc 
furent  submis  &  réformation  et  &  enqueste  des  excès, 
advint  que  un  gentilhomme  du  pays,  surnommé  de  Di- 
goine,  estoit  accusé  en  ce  meurdre  comme  facteur,  parquoy 
saisy  au  corps  et  mis  en  prison ,  fut  son  cas  annoncié  en 
court.  Or  advint  que  ce  gentilhomme  droit-cy,  soy  voyant 
en  ce  danger  et  soy  cuidant  nettoyer  par  autrui  drapeau, 
promptement  s^alla  déposer  sur  messire  Guillame  Roi- 
lin,  disant  que  ce  qu'en  estoit  fait,  il  l'avoit  fait  faire,  et 
luf  en  mist  le  fardeau  sur  les  espaules,  par  l'espoir  qu'a- 
voit  en  l'autorité  et  puissance  du  père.  Quant  donques 
ceste  criminelle  œuvre  se  trouva  imputée  à  messire  Guil- 
lame, lequel  durant  le  haut  règne  du  père  avait  fait  mou- 
rir piteusement  dedens  la  prison  le  seigneur  de  Pesmes, 
parent  &  tous  les  grans  de  Bourgongne  (et  qu'onques  nul, 
tant  fust  grant,  ne  s'en  estoit  osé  venger  par  cremeur  du 
régnant),  maintenant,  quant  trouvèrent  ce  titre  pour  lui 
donner  enverse,  moult  furent  aises  ses  parens;  et  entre 
les  autres  le  marissal  de  Bourgongne,  qui  moult  avoit  la 
chose  à  cœur,  s'y  monstra  fort  aigre  et  tendoit  à  toutes 
fins  de  faire  comparoir  en  court  personnellement  ledit 
messire  Guillame,  lequel  fut  adjoumé  en  eflFet  pour  y  com- 
paroir^ mais  iceluy ,  jVoyant  le  reculement  de  son  père,  la 
forte  ennemie  main  aussi  de  ses  contraires,  tendans  à  sa. 
désertion,  différa  son  venir  en  court,  et  recula  de  tout  sens 
tant  et  si  longuement  que  pouvoit  et  s'en  alla  tenir  en 
Bourbonnois,  là  où  il  estoit  aUié  en  haut  lieu,  et  le  rema- 
nant laissa  en  la  main  de  son  père  pour  le  deffendre,  car 
espéroit  bien  que  par  le  haut  sens  d'icelui  il  en  vuideroit 
à  son  honneur  et  en  seroit  relevé  et  paré  tost  ou  tard,  et 
en  effet,  ycelui  messire  Guillame  manda  à  son  père  et 
lui  fit  à  savoir  son  innocence  droit-cy,  disant  qu'onques  ne 

TaToit  pensé,  ne  eonaentu  h  faire,  et  que  ce  qne  l'autre  Fen 
avoit  enconlpé,  il  en  avoit  faussement  menti,  et  n*en  fut 
onques  riens,  mais  qui  pris  estoit  et  aToit  confessé  le  cas, 
celui  estoit  meurdrier  par  la  confessicm  de  sa  bonebe  et 
devoit  estre  exécuté  comme  meurdrier,  car  la  joatice  en 
seroit  belle,  ce  disoit,  mais  luy  qui  estent  un  èheralier 
dlionneur,  ne  devoit  porter  cbarge  &  la  dépoeitieii  d^a 
bomme  infâme,  car  le  cas  en  serdt  piteux.  Sy  se  fonda 
le  père  fermement  sur  ces  mois  et  de  tous  sens  labovra 
pour  deffendre  son  fils.  Tel  fois  fut  à  toute  extrémité  de 
puissance  et  d'aigreur,  car  tousjours  voulut-on  avoir  son 
fila  comparant  en  court,  lequel,  par  peurqu'avœt  duma- 
rissal  et  des  amis  du  seigneur  de  Pesmes,  ne  s'y  osa  trou- 
ver, avecques  ce  qu'il  veoit  clèr^nent  que  le  père  et  luy 
tous  deux  et  toute  leur  maison  on  qu^it  à  déserta  et 
confondre,  et  par  ainsi  vouloit  laisser  couler  leur  j»e- 
mière  aigreur,  pensant  par  intervalle  de  temps  après  pou- 
voir vaincre  par  sens  et  par  termes  de  justice,  là  où  son 
père  Taideroit  à  mettre.  Sy  en  souflErirent  depuis  maint 
anuuy  et  longue  tribulation,  et  comment  que  fust,  on 
voulut  déclarer  fugitif  le  fils  accusé  et  mettre  le  sien  en 
confiscation  parce  qu'il  n'osa  comparoir  et  qu'en  son 
absenter  et  fuir  de  la  court,  il  donna  soupçon  en  lui  de  la 
coulpe.  Toutevoies  ne  purent  onques  encore  tant  fiiire  les 
accusans  que  le  deffendeur  père  ne  prévalust  par  sens  et 
qu'il  ne  trouvast  autant  de  cbevilles  pour  estouper  comme 
les  autres  pertuis  pour  lui  donner  playe,  et  tellement  les 
cbaria  mesmes  qu'enfin  seurement  et  sauvement  le  fils 
pou  voit  comparoir  en  court  pour  soy  justifier  et  sans  met- 
tre main  à  luy,  non  obstant  toutes  puissances  et  macbi- 
nations  des  autres  en  son  contraire. 

Droit- cy  avoit  une  matère  obscure,  laquelle  posé  que 

fust  cognue  du  costé  du  prisonnier  facteur,  ne  gisoit  tou- 
tevoies  en  nulle  preuve  à  rencontre  du  chevalier  accusé, 
tant  seulement  de  l'avoir  fait  faire.  Donc,  et  pour  ce  que 
ycelui  nioit  tousjours  le  cas  et  contredisoit  Taccusant, 
ledit  accusant  se  présenta  à  entrer  en  gage  contre  lui  et 
de  le  combattre  sur  ceste  querelle,  sur  quoy  Taccusé,  re- 
culant arrière  de  toute  sa  force,  respondit  que  ce  n*estoit 
pas  cas  appartenant,  ni  à  consentir  à  nul  prince,  que  un 
chevalier  d'honneur  et  de  bonne  famé,  tel  comme  il  estoit, 
dust  combattre  un  meurdrier,  ni  que  un  meurdrier  dust 
trouver  tel  support,  ni  faveur  que  pour  appeler  un  autre 
net  homme  en  gage,  ains  le  devroit-on,  cy  pris,  1&  pendu, 
faire  combattre  au  gibet,  sans  terme,  ni  heure  de  respit, 
car  est  tout  cler,  ce  disoit,  que  un  homme  crimineux  qui 
a  déservi  mort  et  a  perdu  l'honneur  de  ce  monde,  ne  lui 
chault  en  quel  péril  il  mette  autrui.  Mais,  s'il  avenoit  que 
aucun  chevalier,  noble  homme  non  infâme,  le  voulsist 
accuser  ou  riens  maintenir  sur  luy,  qui  fust  contre  hon- 
neur, volentiers  et  libéralement  promettoit  d'y  vouloir 
respondre  et  de  soy  en  nettoier  de  son  corps  devant  son 
prince,  là  où  onques  homme  ne  comparut,  qui  en  voulut 
faire  fait,  autre  que  le  prisonnier  qui  n'estoit  point  accep- 
table pour  ce  faire,  tant  pour  sa  p^)pre  confession,  pour 
laquelle  il  estoit  meurdrier,  homme  infâme,  tant  aussy 
pour  ce  que  un  tel  crime  ne  doit  pas  demorer  impugny  et 
estre  mis  en  la  fortune  du  gage.  Sy  pourchassèrent  dure- 
ment sa  mort  le  chancelier  et  son  fils  et  ne  contendirent 
h  fin  autre,  fors  que  pendu  fust  et  estranglé  le  plus  tost 
qu'on  pourroit,  et  de  fait  tant  firent  que  la  court,  pressée 
de  faire  justice  selon  la  cogno}ssance  eue  du  cas,  com- 
manda à  pendre  et  à  mettre  à  fin  cestui  meurtrier,  et  ainsi 
fui  fnit. 

CHAPITRE  XCI. 

Comment  il  fat  procédé  contre  les  boute-fena  en  Flandres 
et  en  Brabant. 

Pendant  ce  temps  que  le  duc  encore  se  tenoit  à  Lille, 
fut  trouvée  et  mise  sus  en  Brusselles  une  trèa-liorriUe 
manière  de  justicier  les  boutefeus,  dont  il  en  y  avoit  mul- 
titude au  pays.  Sy  en  convient  conter  la  cause  pour  quoy 
et  la  manière  de  faire.  Il  est  vray  qu'es  pays  de  Flandres 
et  de  Brabant  et  es  marches  là  entour,  a  multitude  de 
jeunes  gens  buiseux,  non  quérans  à  ouvrer,  ni  faire  la» 
beurs,  mais  vivent  sur  povres  pécheresses  femmes,  et  tous 
les  jours  résidamment  sont  en  tavernes  et  en  bordeaux, 
comme  pleins  de  mauvais  vices  et  prests  à  toute  mau- 
vaisté  faire  qui  les  y  veut  semondre,  ne  craignent  ni 
Dieu,  ni  homme,  et  de  nul  meffaire,  tant  pust-il  estre 
horrible,  ne  leurprent  pité,  tuent  gens  pour  argent  comme 
bouchiers,  deviennent  bringanset  meurdriersde  bois,  bou- 
tent le  feu  es  maisons  des  povres  gens  des  villages  et  les 
brûlent,  femmes  et  enfans,en  leur  lit,  quant  ne  se  veulent 
composer  à  eux.  Desquelles  choses  toutevoies,  jà-soit-il 
que  ils  savent  bien  que  une  fois  en  devront  mourir,  toute- 
voies  parce  que  un  coup  d  espée  qui  passe  parmi  le  col, 
leur  samble  une  chose  légère,  n'en  redoutent  point  le  pas- 
sage et  le  réputent  à  nient,  et  mesme  en  faisoient  leurs 
gaberies  pour  ce  temps-icy.  Sy  en  fut  justice  avertie  en 
Brusselles,  qui  volentiers  y  remédiast  par  telle  manière 
que  le  povre  peuple  des  champs  demorast  en  paix  et  que 
l'exécution  de  telles  gens'fust  autrement  redoublée  que 
jusques  à  ores.  Sy  pensèrent  Brussellois  dy  pourvoir  au- 

trement,  si  le  cas  y  eschéoit,  et  que  sur  le  coup  d'une 
espée  on  ne  s*enliardieroit  point  si  fort  comme  on  avoit 
fait,  ains  les  feroient  aussi  horriblement  punir,  comme 
horriblement  et  sans  nulle  pité  se  donnoient  à  meffaire. 
Sy  advint  que  un  beau  jeusne  compagnon,  de  l'eage  de 
vingt  ans,  fut  pris  pour  boutefeu,  par  quoy  justice,  pour 
donner  miroer  et  exemple  à  tous  autres  de  cas  saipablable, 
fit  mettre  une  estache  ènmy  le  marché  et  à  ycelle  fit  lier 
le  povre  pécheur  d'une  chaîne  qui  couroit  autour  de  Tes- 
tache  d'un  gros  anneau  et  encoUoit  ledit  povre  pécheur 
par  le  faux  du  corps,  et  avoit  celle  chaîne  trois  pies  de 
long  entre  l'estache  et  lui,  et  pouvoit  tournoyer  atout  tout 
à  l'entour,  et  puis  tout  en  la  rondeur  de  l'estache,  six  pies 
arrière,  avoit  grant  nombre  de  fagots  et  de  paille  parmy 
avecques  poudre  de  canon,  et  droit-là,  après  le  povre  pé- 
cheur estre  confès  et  bien  instruit  de  son  salut,  et  premier 
qu'on  y  bouta  le  feu,  commença  à  parler  moult  piteuse- 
ment et  en  dure  lamentation  envers  le  peuple,  disant  : 
€  0  vous  toutes  jeusnes  gens,  mirez-vous  droit-cy,  pre- 
c  nez  exemple  à  moy  qui,  en  mon  bel  jeusne  eage,  par  en- 
«  sievir  mauvaises  femmes  et  mauvaises  compagnies,  suis 
€  venu  à  ceste  horrible  mort.  0 1  je  vous  prie,  prègne- 
c  vous  pité  de  moy^  et  af&n  qu'il  ne  vous  mesviègne 
c  comme  à  moi,  prenez  pité  de  vous-mesmes  et  vous  gar- 
«  dez  de  meflFaire.  Bien  chîer  aujourd'hui  m'est  vendu  le 
c  coup  d'espée  dont  moy  et  autres  nous  sommes  farsé 
c  maintes  fois.  Donc,  je  requiers  à  Dieu  pour  gr&ce  et  mi- 
«  séricorde  en  ma  dure  mort.  »  Telles  et  samblables  pa- 
roles disoit  maintes,  et  tellement  fit  attendrir  les  cœurs 
que  tout  le  monde  fondoit  en  larmes  de  compassion.  Fina- 
blement  le  feu  fut  bouté  partout  et  commença  la  flambe  à 
monter  horrible,  et  le  povre  pécheur,  du  premier  coup 

que  senti  le  feu,  criant  lamentablement  sur  la  nûsôriooide 
de  Dieu,  fit  un  saut  ou  deux,  dont  du  troisième  il  chej,  el 
demora  pendant  en  la  chaîne,  criant  sur  Dieu  et  sa  glo- 
rieuse mère  jusqu  à  rendre  l'&me,  et  fut  sa  fin  recommin- 
dée  la  plus  belle  que  l'on  avoit  onques  vue. 

CHAPITRE  XCII. 
D'une  emprise  d'annes  que  flst  messire  Charles  de  Moull^m. 

Or  avoit  le  duc  fait  ses  demandes  en  Flandres  et  en 
Brabant  sur  la  provision  de  ses  pays  à  rencontre  dn  roy, 
si  à  guerre  venoit,  et  considérant  que  nécessairement  il 
falloit  pourvoir  en  Picardie  plus  que  ailleurs  pour  cause 
que  plus  près  gisoit  du  péril,  partit  de  Lille  et  vint  à  Arras 
là  où  il  fit  convenir  les  trois  estats  du  pays,  et  y  ceux  ai»am- 
blés,  fit  faire  la  relation  par  messire  Pierre  de  Goulx,  che- 
valier ,  les  exhortant  et  admonestant  du  mesme  que  les 
autres  pays  avoient  accordé,  lesquels,  après  avoir  conçu  la 
chose,  n'y  mirent  contradiction  nulle,  ains  volontiers  et 
libéralement  s'y  accordèrent  trèstous.  Sy  advint  que  le 
mesme  jour  que  se  tenoit  ceste  assamblée  en  la  grant 
salle  d' Arras,  là  où  avoit  multitude  de  nobles  hommes, 
chevaliers  et  escuiers ,  foison  de  prélas  et  autres  gens  de 
bonnes  villes,  entra  en  la  court  et  monta  contre-mont  de 
la  salle,  un  More  accompagné  de  deux  oflGiciers  d*armes, 
un  roy  d'armes  et  un  hérault,  et  venu  jusqu'à  la  personne 
du  duc  qui  là  estoit  entremy  une  grant  multitude  de 
barons  de  divers  pays,  lesdits  ofBciers,  pour  et  au  nom 
du  More,  demandèrent  congié  de  desployer  une  emprise 
que  portoit  ledit  More ,  et  en  demandant  ycelui  congié, 
lui  présentèrent  unes  lettres  de  par  celui  qui  le  More 

envoyoit,  entendu  toutevoies  que  le  duc  estoit  adverti 
premier  de  la  venue  dudit  More  et  du  mistëre  qui  là  se 
devoit  faire.  Sy  prist  le  duc  lesdites  lettres  et  les  fit  lire 
devant  lui,  et  puis  après  ycelles  lues,  demanda  le  contenu 
d'aucuns  chapitres  que  lesdits  officiers  portoient  touchant 
Temprise  et  la  signifiance  du  cas,  lesquels  ils  baillèrent 
aussy ,  et  iceux  vus  et  visités ,  le  duc  donna  congié  au 
More  de  desployer  son  emprise ,  lequel  More  estoit  vestu 
d'une  robe  de  soye  longue  jusqu'aux  pies,  avoit  la  teste  nue 
et  sur  ycelle  avoit  un  chapelet  de  belles  fleurs  avecques 
un  riche  volet  qui  le  couvroit  jusques  &  terre,  et  là  vinrent 
toucher  plusieurs  haulx  et  nobles  seigneurs,  princes, 
chevaliers  et  escuiers,  gens  de  haute  façon,  sur  con- 
dition de  paraccomplir  le  contenu  des  chapitres  de  celui 
qui  là  avoit  envoyé  son  More,  et  fut  chief  et  le  pre- 
mier des  touchansmessireÂdolf  de  Clèves  jusqu'au  nombre 
de  douze  qui  touchèrent  avecques  lui,  comme  Adrien  de 
Borssele,  messire  Philippe  de  Lalaing,  messire  Claude  de 
Toulongeon,  Aymar  Bouton,  messire  Philippe,  bastard 
de  Brabant,  messire  Loys  de  Contay,  messire  Ânthoine 
bastard  de  Brabant,  Philippe  de  Bourbon,  Philippe  de 
Poitiers,  Pierre  de  Cressi  et  un  chevalier  d'Allemagne 
nommé  messire  Henri  Sasse,  et  ces  douze  droit-cy  ayans 
touché  à  l'emprise  que  portoit  le  More,  ne  voulut  pas  le  duc 
[que]  plus  avant  touchast  nuUui,  pour  cause  que  l'emprise 
ne  portoit  que  joustes  à  roches,  lesquelles  il  convenoit  faire 
devant  les  dames  qui  n'estoient  point  droit-là,  maisestoient 
à  Quesnoy  en  Haynau  là  où  elles  faisoient  résidence.  Sy 
voulut  le  duc  en  faveur  de  l'entreprenant  qui  estoit  estran- 
gier  et  homme  de  grant  los,  que  le  remanant  du  mistère  se 
parfist  devant  lesdites  dames,  là  où  les  joustes  se  feroient, 
et  que  là  vinssent  toucher  devant  elles  tous  ceux  qui 

voudroient,  et  pour  tant  s'en  tinrent  à  tant  droit-là  tous 
chevaliers  et  escuiers,  dont  beaucoup  en  y  avoit  qui  y 
vouloient  toucher,  plus  toutevoies  par  faveur  et  amour 
de  l'entreprenant  pour  lui  faire  cest  honneur  que  pour 
grant  faim  de  la  jouste  qui  ne  leur  estoit  pas  chose  nou- 
velle, mais  eussent  mieux  aimé  avoir  touché  à  bon  proufit 
pour  faire  armes,  car  à  ce  estoient  duis  tous  la  plus 
part. 

A  qui  demanderoit  donques  qui  estoit  cestui  entrepre- 
nant qui  en  ceste  convention  de  tant  de  nobles  gens  envoia 
son  More,  ne  pour  quel  cause,  je  responderoye  que  c'estoît 
un  noble  escuier  de  la  maison  du  dauphin,  homme  de 
vertu  et  de  grant  fait,  nommé  Guillaume  de  MouUon,  dont 
yci- dessus  a  esté  faite  claire  narration  quant  il  tenoit  à 
Grenoble  contre  le  roy  de  par  son  maistre  et  depuis  le  mist 
en  la  main  du  roy  par  l'ordonnance  de  son  maistre  aussi*. 
Sy  estoit  venu  cestui  Guillaume  par  le  mand  du  dauphin 
devers  luy  en  Flandres.  Et  là  venu,  comme  dune  fleur 
d'homme  et  parement  sur  tous  autres,  en  fist  grant  feste, 
et  mesmes  en  fit  beaucoup  de  contes  à  son  oncle  le  duc 
par  manière  de  le  loer ,  lequel  moult  le  prisa  aussy ,  car 
estoit  belle  personne  et  de  bel  samblant  entre  mille  autres. 
Sy  advint  qu  après  avoir  séjourné  un  an  ou  environ  em- 
près  son  maistre  qu  envies  se  dressèrent  contre  luy ,  et 
comme  princes  aucuns  sont  muables  et  de  légère  créance, 
le  dauphin  son  maistre  se  commença  à  refroidir  envers 
luy  et  à  estre  ingrat  de  ses  bons  services  passés  et  telle- 
ment qu  enfin  lui  fit  dire  qu'il  s  en  retournast  en  sa  maison 
et  que  droit-là  lui  ordonneroit  pension  de  six  cens  francs 
par  an,  mais  par  deçà  ne  le  vouloit  plus  entretenir.  Sy 

»  Voyez  ci-dessus,  p.  227. 

prifit  ledit  Guillaume  un  argu  en  son  cœur  bien  amer,  et 
lui  desplut  durement  ceste  manière  de  faire,  qui  par  l'es- 
pasce  de  quatorze  ou  quinze  ans  Tavoit  servi  en  f roit  et  en 
chaut,  despendu  grant  avoir  et  usé  ses  jours,  et  puis 
avoir  indignation  en  la  fin  et  congié  pour  tous  payemens, 
dont  &  bien  dur  porta  la  patience,  monstrant  toute  voies 
courrage  et  que  Ton  ne  pust  penser  que  par  aucune 
faute  commise  il  futconstraint  de  8*en  partir.  Tantost  après 
ces,  paroles  reçues  du  bastard  d'Ermignac  qui  lui  dist  les 
paroles,  se  housa  et  mist  Tespée  au  costé,  et  chevaux 
prests  pour  monter,  vint  en  la  chambre  de  son  maistre 
prendre  congié  &  lui ,  usant  de  paroles  non  pas  d'homme 
esbahi,  mais  honorables  et  sages,  comme  bien  faire  savoit, 
et  s'en  alla  en  cest  estât. 

Or  avoit  en  singulière  recommandation  la  maison  du 
duc  pour  cause  des  honneurs  et  gloires  qu*avoit  vu  en  ycelle 
plus  que  onques  ailleurs,  et  du  maistre  qui  estoit  l'outre- 
passe du  monde.  Sy  lui  vint  à  grant)  annuy  si  d'une  si 
haute  et  si  noble  maison  il  partoit  sans  avoir  aucune  plus 
grant  habitude  avecque  elle  que  encore  n'avoit  eue,  car 
posé  que  avoit  esté  longuement  de  séjour  au  pays  emprès 
son  maistre,  sy  n  y  avoit-il  point  eu  le  repaire,  ni  la  con- 
versation avecques  les  nobles  de  Thostel  si  avant  comme  il 
désiroit  bien,  car  n  avoit  point  plu  &  son  maistre  que  luy, 
ni  autre  de  ses  gens,  ils  presissent  grande  hantise,  et  pour 
tant  pensant  en  lui-mesme  que  tant  plus  honorablement 
ne  pourroit  venir  à  ses  fins  que  par  faire  aucune  chose 
nouvel,  s'avisa  de  venir  à  Arras  deversleduc  et  de  lui  conter 
son  aventure,  comment  son  maistre  l'avoit  abandonné  et 
que  pour  tant  lui  qui  ne  vouloit  point  partir  de  ses  pays 
sans  lui  dire  adieu,  venoit  prendre  congié  &  lui,  le  remer- 
cier des  honneurs  et  biens  que  faits  lui  avoit,  mais  pour  ce 

que  la  rien  du  monde*  que  plus  dédroit,  c^estoit  d*aT0ir 
accointance  à  la  haute  noblesse  et  chevalerie  de  sa  maison, 
lui  prioit  humhl^nent  que  de  grâce  il  lui  souffiriat  Mit 
une  joyeuseté  en  sa  dite  maison  pour  laisser  au  moins 
mémoire  aucune  de  sa  povre  personne  entre  tant  ^de  han- 
tes et  de  fameuses  gens  comme  estoient  les  siens.  Sy  le  fan 
agréa  le  duc  très-libéralement  et  lui  promist  honneur  ^ 
toute  bonne  chière,  comme  cy-après  orez,  et  de  fait  après 
l'emprise  touchée  lui  assigna  jour  pour  commencer  /Km 
pas  en  la  ville  du  Quesnoy»  au  premier  jour  d'octobre,  là 
où  lu|-mesme  seroit  en  persoime,  comme  il  fat,  et  j  fat 
la  feste  moult  grande  et  moult  riche. 

Je  ne  devise  riens  des  lettres  portées  au  duc  par  ledit 
More,  ni  du  contenu  des  chapitres  pour  ce  que  ce  ne  furent 
que  joustes  et  que  telles  joyeusetés  ne  requièrent  point 
telle  glorification,  comme  font  les  armes,  là  où  sont  les 
honneurs  avecques  les  périls,  mais  tant  seulement,  quant 
ce  viendra  au  jour  que  le  duc  lui  establit  et  là  où  se  fera 
la  feste  en  sa  faveur  et  Tassamblée  des  hautes  dames  et 
princesses,  là  vous  deviseray  par  un  abrégié  la  manière 
de  ladite  feste,  avecques  ce  qu'il  cherra  de  gloire  et  de 
bon  los  aux  jousteurs. 

CHAPITRE  XCm. 

De  l'assemblée  qni  se  flst  à  Vendomme. 

Jusqu'à  celui  jour  me  déporterai  de  ceste  matère  pour 
parler  maintenant  d'une  plus  nécessaire  et  de  plus  grant 
fait;  c'est  de  l'assamblée  que  le  roy  avoit  fait  venir  à 

'  la  rien  du  monde,  la  chose  du  monde. 

Vendomme,  là  oh  estoient  tous  les  princes  de  France, 
ensamble  Fambassade  du  duc  de  Bourgongne,  messire 
Jehan  de  Croy,  messire  Simon  de  Lalaing,  le  président 
de  Lucembourg  et  Toison-d*Or,  pour  et  au  nom  de  leur 
maistre,  à  qui  moult  anoioit  de  leur  si  longue  demeure.  Sy 
fit-il  bien  à  eux,  car  avoient  jà  esté  dehors  Tespasse  bien 
près  de  quatre  mois  sans  riens  besongnier.  Or  estoient 
venus  à  Vendomme  là  où  estoient  tous  les  pairs  de  France 
ayecques  leur  roy.  Y  estoient  aussi  tous  ceux  du  parlement 
du  plus  grant  jusqu'au  meûdre,  et  n'estoit  remès  en  Paris 
un  seul  clerc,  ni  autre  officier  qui  appartenist  audit  par- 
lement, que  tous  ne  fussent  droit*cy  à  Vendomme,  et  cessa 
ledit  parlement  et  toutes  actions  de  justice  en  Paris,  tant 
que  ceste  congrégation  droit-cy  dura  et  estoit  en  estre.  Y 
estoient  aussi  tous  les  haulx  et  grans  barons,  évesques  et 
prélats  du  royaume  de  par  delà,  ensamble  toutes  condi- 
tions de  gens  autres  qui  y  estoient  venus  pour  voir  Teffet 
et  l'accusation  de  la  journée  qui  là  se  devoit  tenir  et  pour 
quoy  les  pairs  y  avoient  esté  mandés,  pensant  que  ce  de- 
voit estre  quelque  chose  de  grant  et  d'espécial,  comme  de 
fidt  estoit  et  comme  se  dira  tantost  mais  que  ces  cheva- 
liers du  duc  ambassadeurs  ayent  esté  reçus  en  audience 
devant  le  roy  sur  la  matère  à  eux  enchargée ,  comme 
raison  le  veut,  lesquels  ayant  fait  savoir  au  roy  leur 
venue,  lui  firent  prier  qu'ils  se  pussent  présenter  pour  et 
au  nom  de  leur  maistre  à  la  journée  mandée,  lesquels  y 
furent  reçus,  présent  le  roy  et  son  conseil,  et  fut  leur 
présentation  tenue  à  bonne,  mais  à  coup  les  fit-on  retraire 
et  vuidier,  ni  onques  puis  n'y  furent  vus,  ni  appelés.  Que 
vous  feroie-je  long  conte  de  beaucoup  de  choses  non 
nécessaires,  comme  de  leur  réception  et  festiement  qui 
estoit  bien  sobre?  Ces  chevaliers-cy  procuroient  soigneu- 

semeot  pour  estre  oys  et  pour  venir  devant  le  roy.  Sy  les 
fist  venir  le  rqy,  et  aooostoyé  de  plnsiears  hanbc  et  grans 
princes  de  son  sang,  ensamUe  de  cenx  de  son  crainl, 
leur  donna  aodience,  là  où  après  les  révérences  faîtes, 
ensamble  les  recommandations  appartenantes,  le  président 
de  Lncembonrg ,  maistre  Jehan  L'Orfèvre,  par  charge  et 
ordonnance  des  denx  chevaliers,  à  grant  reSus  tontevoies 
et  bien  envis,  fit  la  proposition  qni  leur  estoit  enjointe,  et 
faisant  ses  préamboles  les  pins  humbles  et  les  mieux 
causés  que  pouvoit,  vint  cheoir  aux  points  de  leur  matère 
là  où  ils  tendoient,c*estoit  sur  le  duc  d'Âlençon  pour  lequel 
principalement  ceste  convention  des  pairs  se  tenoit,  et 
commença  ledit  président  à  dire  ainsy  : 

c  Nostre  souverain  seigneur,  combien  que  vostre  trte- 

<  humble  et  très-obéyssant  serviteur  et  parent,  monseî- 
€  gneur  le  duc  de  Bourgongne  cognoisse  vostre  bonté 

<  estre  tant  encline  à  grâce,  que  nul  besoin  ne  fait  de 
«  l'exciter,  ne  esmouvoir,  toutevoies  sy  lui  a-il  samblé  et 
«  samble  qu'il  ne  se  acquiteroit  point  envers  monseigneur 
a  d'Alençon,  duquel  il  est  prochain  parent,  s'il  ne  s'em- 
a  ploioit  à  ce  que  vostre  miséricorde  lui  fust  impétrée  à 
«  son  grant  et  très-extrême  besoin  maintenant,  et  pour 
«  ceste  cause  autrefFois  par  mon  très-honoré  seigneur, 
«  monsieur  de  Cymay  cy  présent,  et  depuis  par  révérend 
«  père  en  Dieu  monsieur  de  Coustances  qui  là  est,  vous  a 
«  fait  très-humblement  supplier  que  le  fait  de  monsieur 
«  d'Alençon,  il  vous  plust  de  vostre  très-noble  grâce 
«  avoir  pour  recommandé,  et  présentement  sachant  que 
«  journée  se  tenoit  et  servoit  pour  ceste  cause,  nous  a 
«  commandé  et  ordonné  le  faire  de  rechief,  et  à  ceste 
«  fois  vous  dire  et  remonstrer  aucunes  choses,  lesquelles 
«  exposer  il  a  plu  à  messieurs  qui  droit-cy  sont,  à  moy 

«  chargier  comme  tout  le  mendre  et  le  plus  insuf&sant, 
«  ce  que  j'ai  intentioii  de  faire  toutevoies  à  leur  comman- 
«  dément  le  mieux  que  pourray,  soubs  tousjours  vostre 
«  bénigne  supportance  et  correction. 

«  Premièrement,  Sire,  monseigneur.de  Bourgongne 
«  vous  fait  supplier  le  plus  humblement  que  faire  peut 
«  que  ne  prenez  à  desplaisance,  si  présentement  et  autref- 
c  fois  il  vous  requiert  et  a  requis  de  grâce  pour  monsieur 
«  d'Alençon,  car  Dieu  lui  est  tesmoin  qu'il  est  amère- 
«  ment  desplaisant  que  monseigneur  d'Alençon  ait  pré- 
«  sumé  faire  chose  que  faire  ne  dust,  et  ce  qu'il  a  fait,  il 
«  le  fait  seulement  pour  se  mettre  en  son  devoir  et  se 
«  acquiter  en  ce  en  quoy  nature  l'oblige  comme  parent 
«  envers  monseigneur  d'Alençon.  Donc,  pour  venir  au 
a  point  de  nostre  charge  principal,  il  samble  à  monsei- 
«  gneur  de  Bourgongne,  Sire,  et  tousjours  à  vostre  bonne 
«  correction,  que  vostre  très-noble  cœur  peut  raisonable- 
«  ment  estre  mu  à  faire  grâce  et  estendre  vostre  miséri- 
«  corde  sur  monseigneur  d'Alençon  pour  quatre  consi- 

<  dérations,  la  première  pour  la  hauteur  et  sublimité  de 
€  Testât  de  vostre  dignité  et  majesté  royale,  comme  le  roy 
<c  des  roys  et  seigneur  des  seigneurs,  nostre  benoît  sauveur 
«  Jhésu-Crist,  fontaine  de  miséricorde  et  de  grâce,  com- 
a  mande  à  tous,  et  singulièrement  aux  princes,  miséri- 
a  corde,  disant  :  «  Soyez  miséricors  comme  est  vostre 
«  père,  >  et  ce  mesme  est  signifié  en  la  loy  justinienne,  là 
«  où  il  est  dit  :  «  Si  nous  ne  sommes  miséricors  aux  subjès 

<  de  nostre  empire,  nous  ne  sommes  pas  dignes  que  Dieu 

<  nous  soit  miséricors  aussi,  >  et  ailleurs  du  mesme  :  «  Riens 
«  n'est  tant  propre  à  prince  que  humanité,  par  laquelle  il 
«  est  ymitateur  de  son  créateur.  »  Oyez,  Sire,  ce  qui  est 
«  escrit  au  Décret:  «  0  princes,  ce  dist-il,  fuyez  la  sentence 

n  et  ravis  de  ceux  qui  dient  que  miséricorde  ne  se  fééei  > 
«  car  telle  sentence  ne  fait  pas  tant  seulement  à  non  tenir, 
c  mais  à  non  oyr  par  deux  raisons,  Tune  est  touchée  et 
«  alléguée  là  où  il  est  escrit  :  c  Miséricorde  est  plus  grant 
«  chose  que  nulle  oblation^  ne  sacrifice,  »  Tautre  met  le 
«  décret  là  où  il  est  dit  :  <  Cil  qui  devient  miséricordieux, 
«  devient  Jhésù-Crist.  »  Ayez  en  mémoire,  Sire,  (se  qui  est 
c  escrit  es  Proverbes,  là  où  le  sage  dit  :  c  Miséricorde  et 
«  vérité  sont  les  vertus  qui  conservent  et  gardent  le  roy , 
€  et  est  clémence  la  puissance  de  son  thrône.  »  Pour  ceste 
<  cause  donques  les  doit  le  roy  avoir  tousjours  en  son  cœur 
«  et  en  sa  bouche,  car  par  elle  il  acquerra  grftce  devant 
«  Dieu  et  devant  les  hommes.  Policratum,  en  son  nr  livre 
«  au  vir  chapitre,  parle  de  Trajan  en  ceste  manière  :  Tra- 
«  jan,  le  meilleur  empereur  des  payons,  fut  clément  envers 
«  tous,  peu  rigoureux  à  savoir  à  ceux  auxquels  euat  esté 
«  vice  de  pardonner.  »  Cestui  empereur  fut  celui  qui,  selon 
«  les  histoires,  pour  sa  justice  fut  tiré  hors  des  enfers  aux 
a  prières  de  saint  Grégoire  et  baptisé  trois  cens  ans  après 
«  sa  mort,  et  dit  Policratum  au  mesme  lieu  que  telle  fut  sa 
a  clémence  et  de  si  grant  pris  que  onc  en  son  temps  ne  vou- 
«  lut  faire  mourir  noble  homme,  non  obstantque  plusieurs 
a  furent  trouvés  avoir  conspiré  contre  lui,  mais  laboura  à 
«  les  réduire  à  lui  par  amour  et  douceur.  Sire,  le  bon  Se- 
a  nèque,  entre  les  vertus  dues  aux  princes,  met  pour  la 
«  principale  estre  ceste  noble  clémence  dont  mention  est. 
«  Et  Virgile,  le  roy  des  poètes  latins,  veullant  exauchier 
a  Énée,  le  loue,  entre  autres  cbosesrecommandables,  avoir 
«  esté  glorieux  par  pité.  Et  si  Caton  est  en  la  mémoire  des 
«  hommes  pour  sévérité  et  rigueur  de  justice,  encore  est 
«  plus  César  pour  sa  miséricorde,  de  qui  on  list  que  onc  à 
c  homme  qui  pardon  lui  requist,  pardon  ne  lui  refusa. 

«  La  seconde  considération  sy  est  pour  la  prochaineté 
«  du  sang,  Sire,  et  du  lignage  qui  est  entre  vous  etmon- 
«  seigneur  d'Alençon.  Geste  prochaineté,  Sire,  elle  est 
«  notoire,  et  n'est  besoin  que  je  la  récite,  mais  un  seul 
«  point  y  veux  renouveller,  c'est  qu'il  est  descendu  d'un 
<  seul  frère  de  roy  dont  vous  estes  parti.  Valère,  en  son 
«  iv'  livre  de  pité  envers  ses  parens,  dist  ainsi  :  t  La  pre- 
€  mière  et  très-bonne  nature  des  choses,  qui  est  maîtresse 
«  de  pité,  a  par  sa  propre  vertu  et  puissance  mis  es  cœurs 
«  de  ceux  qui  sont  parens  amour  et  charité  qui  les  cons- 
ul traignent  sans  aide  de  pardes  ou  d'escriptures  à  avoir 
€  miséricorde  l'un  de  l'autre,  »  et  pour  confermer  ce,  dist- 
«  il  droit-là  mesmes  :  €  Pité  fait  à  recommander,  quant  on 
€  en  use  envers  ses  parens.  »  Est  escrit  aussi  au  Décret  que 
«  le  premier  degré  de  miséricorde  est  à  ses  parens  et  dit 
«  la  loy  que  la  prochaineté  de  sang  fait  la  présumption 
«  de  pité.  Ce  considérant,  le  Sage  dit  :  «  Si  tu  vois  aucun 
^  tirer  son  espée  sur  son  parent,  n'ayez  pour  ce  doubte, 
«  cap  enfin  il  recognoistra  son  amy.  t  Sire,  monseigneur 
«  de  Bourgongne  a  ceste  espérance  que,  si  l'espée  de 
c  justice  estoit  dehors  la  gaine  et  baillée  en  la  main  de 
«  l'exécuteur  pour  férir  le  coup,  que  la  feriez  remettre  et 
«  rebouter  en  son  lieu  et  qu'en  conclusion  vous  recognois- 
«  triez  vostre  sang  et  vostre  parent. 

«  La  tierce  considération,  Sire ,  sy  est  pour  les  bons 
«  services  fidts  à  vous  et  à  vos  nobles  progéniteurs  par 
€  les  devanciers  de  monseigneur  d'Alençon  et  par  lui- 
€  mesme  en  propre  personne  et  par  ceux  qu'encore  peu- 
«  vent  et  pourront  encore  faire  ses  enfans.  Son  viel  ayeul 
«  mourut  en  la  bataille  de  Cressy,  son  grant-père  fut 
€  ostagier  en  Angleterre  pour  le  roy  pris  à  Poitiers,  son 
«  père  fina  ses  jours  en  la  bataille  d'Asincourt,  lui-mesme 

«  fut  trouvé  en  la  bataille  de  Verneul  entre  les  morts  et  de 

€  là  mené  prisonnier  en  Angleterre.  Ck)nunent  il  en  est 

«  vnidié,  Sire,  vous  le  savez,  ce  a  esté  par  finance  prise 

<  à  ce  peu  dliiretage  qui  lui  estoit  demoré  hors  des  mains 

c  de  vos  anchiens  anemis.  Il  aima  mieux.  Sire,  à  ainsi  en 

«  partir  que  d'être  quitte  et  ravoir  ses  terres  franches  et 

€  plusieurs  biens  que  on  lui  promettoit  [s'il  vouloit]  faire 

€  contre  sa  loyauté.  Au  regard  des  enfans.  Sire,  selon 

«  Testât  de  leur  innocence,  ils  offrent  jà  leur  sang  à  res- 

€  pandre  en  ensievant  la  noble  trace  de  leurs  prédécesseurs. 

€  Plusieurs  histoires  se-  pourroient  ramener  à  conte 

«  pour  monstrer  que  les  mérites  et  bienfaits  des  pères  ont 

«  proufité  atix  enfans,  et  la  pité  des  enfans  aux  pères, 

«  mais  je  m'en  passerai  de  deux  bien  brèves  récitées  par 

«  Valère,  en  son  vm*  livre,  au  titre  :  In/ames  reiy  etc, 

«  Émilus  Scaurus  fut  accusé  du  crismed'avcrir  exactionné 

«  induement  le  peuple.  Jà-soit-ce  que  n'eust  aucune  def- 

«  fense  au   contraire,    toutevoies,  grâce  lui   fut   faite 

a  pour  deux  causes,  Tune  pour  son  ancienne  foiblesse, 

0  Tautre  pour  la  récente  mémoire  du  bienfait  de  son 

«  père.  Servius  Gabba  pareillement  fut  accusé  d'avoir 

«  fait  mourir  sans  cause  plusieurs  des  subjès  des   Bo- 

a  mains  en  Espagne,  qui  pour  toutes  excusations  ne  dist 

«  autre  chose  sinon  qu'il  recommandoit  son  fils  qui  estoit 

«  parent  du  très-noble  Gallus,  à  laquelle  voix  fut  faite 

«  grftce,  non  pas  à  son  fils,  mais  à  lui-mesme.  Sire,  mon- 

«  seigneur  d'Alençon  n  est-il  d  ancienne  noblesse,  ne  sont 

«  les  bienfaits  et  services,  non  pas  de  son  père,  mais  de 

«  trois  ses  pères  récens  et  nouveaux?  Ne  sont  ses  enfans, 

«  parons  du  très-noble  Gallus?  c'est  de  vous,  Sire,  qui 

«  estes  la  lumière  des  roys  et  la  fleur  de  toute  noblesse 

0  nu-<lcssusde  tous  ceux  qui  vivent,  certes  oy. 

«  La  quarte  et  darrenière  considération  est  pour  la 
«  personne  de  monsieur  d'Alençon.  Sire,  ceux  qui  ont 
a  hanté  et  conversé  souvent  avecques  lui,  peuvent  avoir 
a  assez  cognoissance  et  par  son  langage  et  par  sa  con-» 
«  duite,,  qu'en  lui  a  eu  tousjours  plus  de  légiereté  et  sim- 
«  plesse  que  grant  activité,  ni  malice.  A  gens  de  celle 
«  condition.  Sire,  la  loy  est  plus  douce  et  moins  rigou- 
«  reuse  que  à  autres,  et  d'autre  part,  Sire,  si  par  quelque 
«  soudaine  mérancolie,  monseigneur  d'Âlençon  avoit  pré- 
a  sumé  et  contendu  à  faire  chose  à  vous  préjudiciable, 
€  toutevoies  l'effet  là,  Dieu  mercy,  ne  s'est  point  ensievy. 
«  N'entendez  pas,  Sire,  que  monseigneur  de  Bourgongne 
a  veuille  dire  qu'en  vos  délits  il  conviègne  le  œuvre  estre 
«  consommé  avant  que  le  délit  soit  ferme,  car  il  scet  et 
€  cognoit  que  en  pluseurs  crymes  et  singulièrement  en 
«  celuy  dont  par  renommée  on  charge  monsieur  d'Alen- 
a  çon,  il  est  autrement  et  que  la  volenté  fait  à  punir 
«  comme  l'effet,  selong  qu'il  est  noté  en  la  loy  :  Si  quis 
«  Tion  dicat^  etc.;  mais  entend  monseigneur  de  Bourgon- 
«  gne  seulement  par  ce  monstrer  que  grâce  se  y  peut 
«  mieux  monstrer  et  seoir  que  si  la  chose  fust  parvenue  à 
«  son  effet  et  que  danger  s'en  fust  ensievy,  mesmement 
«  que  auparavant  de  la  consommation  de  la  chose,  mon- 
€  seigneur  d'Alençon  se  eust  pu  de  soy-mesme  retraire  et 
€  repentir,  ce  qui  est  vraysamblable  qu'il  eust  fait.  Pour 
€  ces  considérations.  Sire,  et  en  ensievant  ce  que  autre- 
«  fois  vous  en  a  esté  requis  et  supplié  de  la  part  et  au 
«  nom  de  monseigneur  de  Bourgongne,  de  rechief  il  vous 
€  supplie  en  telle  humilité  de  cœur  que  plus  peut,  que 
€  vostre  noble  plaisir  soit  extendre  les  yeux  de  vostre 
«  très-ample  et  tendre  miséricorde  sur  monseigneur  d'A- 
«  lençon  et  envers  sa  maison,  lui  pardonner,  remettre  et 

«  abolir  tout  ce  qu*il  peut  avoir  mespris,  meffait  et  of- 
«  fensé  à  rencontre  de  vous,  et  lui  garder  son  honneur, 
«  sans  lequel  nul  cœur  de  noble  homme  ne  peut  vivre. 
«  Sire,  privés  et  estrangers,  subjës  et  voisins,  amis  et 
a  ennemis,  cognoissent  par  expérience  vostre  clémence, 
€  vostre  humanité  et  miséricorde.  Pour  Dieu,  Sire,  n'en 
€  vueillez  séclure  et  déboutter  vostre  très-humble  parent, 
«  mais  faites  que  aveuc  les  autres  il  puisse  dire  ce  qui  est 
•  escrit  par  David  :  Miserieoriias  Domini  in  atemum 
«  eantabo  ;  «  A  tousjours  et  à  jamais  je  chanteray  les 
«  miséricordes  de  mon  roy,  de  mon  sire  et  seigneur.  »  Et 
<  en  ce  faisant.  Sire,  miséricorde  et  clémence  divine  vous 
«  rendront  fruit  et  guerdon  en  vos  estroits  besoings  ail- 
«  leurs,  et  monseigneur  de  Bourgongne,  vostre  humble 
«.serviteur  et  parent,  vous  en  rendra gr&ces  et  louenges, 
«  et  aveuc  les  autres  appartenances  de  vos  maintes  bontés 
<{  reçues  en  lui  et  autre  part  apparues,  se  tiendra  tant 
«  plus  estroitement  obligé  encore  envers  vous*.  » 

A  caste  proposition  que  fit  maistre  Jehan  l'Orfèvre,  pré- 
sident de  Lucembourg,  dont  multitude  gens  assistans  lar- 
moioient  par  pité  du  cas  et  de  son  bel  parler,  furent  em- 
près  le  roy,  le  duc  de  Bourbon,  le  conte  d'Angolemme,  les 
contes  d'Eu,  deFoix,  de  Dunoiset  de  La  Marche,  ensamble 
pluseurs  autres  grans  barons  et  seigneurs,  avecques  ceux 
du  conseil  et  du  parlement  grant  nombre,  et  droit-là  Té- 
vesque  de  Constances,  par  charge  et  ordonnance  du  roy 
qui  avoit  tenu  conseil  sur  les  points  dessus  allégués,  pro- 
féra la  response  sur  yceux,  qui  estoit  telle  : 

«  Le  roy  a  oy  et  bien  entendu  ce  que  lui  avez  remonstré 
«  de  par  monseigneur  de  Bourgongne,  et  en  substance 

•  Cf.  Jacques  Duclercq,  llï,  37.  Cette  harangue  fut  prononcée  lo 
1 1  septembre  1458. 

tmdez  exhorter  le  roy  à  ce  qu'il  soit  piteux  et  miséri- 
cors  envers  monseigneur  d*Âlençon,  pour  quatre  consi- 
dérations. 

c  La  première  pour  Tautorité  de  sa  majesté  royale,  la 
seconde  pour  ce  qu'il  est  son  parent,  la  tierce  pour  les 
services  faits  au  roy  par  ses  devanciers,  la  quatrisme 
pour  la  simplesse  de  sa  personne  et  que  le  cas  n'est 
point  advenu.  Le  roy  vous  fait  dire  que,  au  regard  du 
premier,  à  cause  de  sa  dignité  royale,  il  est  tenu  de 
faire  justice,  car  par  justice  régnent  les  roy  s.  Per  me 
reges  régnant,  item  Regnabit  tex  et  faciet  judicium  et 
justitiam,  car,  n'estoit  la  bonne  justice  des  roy  s  et  des 
princes,  les  royaumes  et  seigneuries  ne  seroient  que 
laronnières. 

c  Quant  au  second ,  si  monseigneur  d'Âlençon  est  pa- 
rent du  roy,  d'autant  est-il  plus  tenu  au  bien  de  lui  et 
de  son  royaume,  et  tant  plus  a  offensé  de  faire  ce  qu'il 
a  fait,  et  comme  les  enfans  sont  tenus  au  bien  et  à  la 
conservation  de  leur  père  et  de  sa  maison,  aussi  sont 
tous  les  parens  du  roy,  lesquels  ont  réduction  à  lui 
comme  les  enfans  au  père.  En  tant  qu'il  toucbe  les  ser- 
vices faits  par  les  devanciers  de  monseigneur  d'Alençon, 
monseigneur  d'Alençon  ne  les  a  pas  ensievy,  ne  fait 
comme  ils  ont,  et  comme  le  fils  ne  doit  porter  le  meffait 
du  père,  ne  lui  doit  profiter  aussy  son  bienfait  quant  il 
forligne. 

«  Au  regard  du  darrenier,  touchant  la  personne  du 
duc  d'Alençon,  il  a  bien  monstre  qu'il  n'est  pas  sage, 
mais  qu'il  soit  simple  ainsi  que  bien  avez  dit  et  que 
bien  est  apparu,  et  que  par  grant  malice  et  subtilité  il 
a  voulu  procéder  en  ceste  matère,  et  ce  voit-on  clère- 
ment  par  son  procès,  et  a  esté  le  délit  parfait,  accompli 

€  et  consommé  en  tant  qne  la  chose  le  regardoit,  pour  ce 
€  n'est-U  point  demoré  en  simple  pensée,  ne  cogitation, 
«  mais  a  procédé  à  accomplir  la  chose  si  avant  qu'il  la 
«  pu  mener,  et  n*a  pas  tenu  à  lui  que  elle  n*ait  sorti  son 
€  effet,  par  quoy  il  est  digne  de  pugnition  comme  du  cas 
c  advenu,  selon  qu'il  est  escrit  lege  cogitationis  ;  ce  que 
«  je  vous  dis,  non  pas  pour  le  cas  particulier  duquel  je  ne 
«  voudroye  parler,  mais  seulement  pour  monstrer  que  la 
«  loy  le  veut  et  ordonne  ainsi. 

«  Donc,  pour  conclusion,  le  roy  vous  fait  dire  qu'il  fera 
«  en  ceste  matère  par  Tavis  des  princes  de  son  sang  et 
c  autres,  ceux  de  son  parlement  et  de  son  conseil,  qui 
«  sont  emprès  lui,  et  aveuc  lesquels  il  eust  bien  désiré 
a  que  monseigneur  de  Bourgongne  eust  esté  pour  avoir 
«  son  bon  conseil,  tant  que  monseigneur  de  Bourgongne 
«  et  tout  le  monde  en  devront  estre  contens*.  » 

A  ceste  journée  ne  comparu  point  et  ne  se  voulut  mons- 
trer le  duc  de  Bretagne,  connestable  de  France,  pour 
nulles  fins,  car  estoit  oncle  du  duc  d'Alençon,  fils  de  sa 
sœur  et'  ne  voulut  pas  entre-estre*  à  son  jugement,  lequel 
il  craignoit  fort  et  se  doutoit  bien  d'une  piteuse  sentence. 


CHAPITRE  XCIV. 

Comment  le  roi  pronuncia  la  sentence  du  duc  d'Alençon. 

Or  vint  le  jour  que  le  roy  vouloit  aller  avant  en  beson- 
gne  et  faire  fin  de  ce  qui  longuement  avoit  traîné.  Sy  fut 

'  Cf.   Jacques   Duclercq,  III,  37.  et  le   ms.   de   la   Mbl.   imp.   d*^ 
Paris,  suppl.  fr.,292. 
'  Bntre^stre  [in  ter  esse),  assister. 


DE  CHASTELLAIN.  477 

la  salle  où  estoit  le  roy  assis,  parée  richement  et  ordonnée 
de  bancs  et  de  sièges  couverts  de  fleurs  de  lis,  là  où  estoient 
assis  par  ordre  et  par  degré  prochain  du  roy,  monseigneur 
Charles  de  France,  et  entre  celui  monseigneur  Charles 
et  le  roy  avoit  un  siège  vuide  député  pour  Taisné  fils 
du  roy,  le  dauphin,  lequel  n'y  estoit  point.  Après  furent 
les  autres  ducs  et  contes,  ainsi  que  aller  dévoient  par  ordre 
en  leur  pairie,  puis  les  évesques  et  les  prélas,  le  chance- 
lier de  France  assis  aux  pies  du  roy,  puis  tous  ceux  du 
parlement  en  leur  lieu  député  et  tout  ce  qui  en  dépendoit, 
maistres  des  requestes,  advocats,  secrétaires,  multitude  de 
haulx  et  nobles  barons  en  leur  renc  aussi,  comme  les  deux 
marissaulx  de  France,  l'amiral,  le  grant  séneschal  de 
Normandie,  le  seigneur  de  Torcy,  le  conte  de  Dampmar- 
tin  et  plusieurs  autres  semblables  à  yceux,  dont  trop  est 
grant  le  nombre  pour  nommer.  Estoit  aussi  la  salle  ou- 
verte et  abandonnée  à  tout  le  monde  pour  y  entrer  et  pour 
oïr  la  sentence  du  roy.  Les  deux  chevaliers  qui  estoient 
envoyés  droit-là  du  duc  de  Bourgongne  et  pouvoient  pré- 
senter sa  personne  comme  double  pair  de  France  et  doyen 
des  pairs,  premier  duc,  premier  conte,  et  quil'estoit  d'an- 
cesserie  et  par  dignité  de  ses  pays  naturellement,  non  pas 
par  don  du  roy,  ne  par  exercer  roflS.ce  accidentalement 
comme  faisoient  les  autres,  ceux-là  n'y  furent  ne  voqués, 
ne  appelés,  ne  pour  lui,  ne  pour  eux,  non  plus  que  de  lui 
riens  ne  fust,  et  n'y  avoit  siège  réservé  pour  luy,  ne  aucune 
mention  faite.  Furent  toutevoies  advertis  lesdits  cheva- 
liers mais  non  mandés,  que  s'il  leur  eust  plu  à  y  venir,  on 
leur  eust  baiUié  siège  appartenant,  mais  jamais  n'y  fus- 
sent allés  par  pité  que  avoient  du  cas  ;  et  pour  ce  que  le 
duc  d'Alençon,  sur  qui  la  journée  setenoit,  estoit  de  l'ordre 
de  la  Toison  d'Or,  sy  n'y  eussent  point  voulu  entre-estre. 

ains  leur  estoit  une  dure  douleur  et  trëa-amère  d*en  eetre 
encore  si  près,  et  sur  toute  rien  autre,  de  quoy  il  s'estoit 
ainsi  meffait  en  son  honneur,  car  de  tout  temps,  on  avoit 
appris  à  donner  Tordre  de  la  Toison  aux  plus  nets  et  les 
plus  honorables  chevaliers  que  on  savoit  et  en  quels  on 
savoit  moins  de  reproche.  Et  pour  tant  leur  faisoit  bien 
mal  que  le  reproche  avoit  esté  trouvé  en  leur  religion,  sur 
un  si  haut  et  si  noble  prince  dont  ils  se  tenoient  à  parés 
avecques  autres  grans  princes  qui  en  estoient.  Toute- 
voies,  non  obstant  la  présentation  faite  auxdits  cheraliers 
pour  leur  donner  siège,  lesquels  par  samblant  on  ne  qué- 
roit  point  à  les  y  avoir,  aussi  en  vérité  en  nulle  des  con- 
clusions des  pairs,  ne  en  riens  de  leur  secret  ne  furent 
onques  mandés,  ne  appelés,  par  quoy  il  samble  qu'on  avoit 
singulière  indignation  contre  eux  à  cause  de  leur  maistre. 
Le  roy  donques  assis  triumphamment  en  la  manière  devi- 
sée,  qui  moult  estoit  belle  chose  à  voir,  et  là  où  tout  le 
monde  se  disposa  à  silence,  le  chancelier  de  France  soy 
levant  sur  pies  et  tournant  le  visage  devers  le  roy,  lequel 
il  révérendoit  le  genoul  en  terre,  et  puis  retournant  le 
viaire  à  tout  le  monde,  commença  à  pronuncier  la  sen- 
tence droit-cy  escrite  en  la  propre  et  mesme  forme 
comme  il  la  pronunça  : 

«  Charles,  par  la  grâce  de  Dieu,  roy  de  France,  etc., 
«  Comme  nous  duement  informés  que  Jehan,  duc  d'Alen- 
«  çon,  pair  de  France,  avoit  conduit  et  mené  et  fait 
«  conduire  et  mener  plusieurs  traités  et  appointemens 
<  avecques  nos  anciens  anemis  le  roy  et  ceux  de  son 
«•  royaume  d'Angleterre*,  etc.,  savoir  faisons  que  vues  et 

'  L'auteur  a  omis  ici  le  long  exposé  des  trahisons  du  duc  d'Alençoo. 
Nous  le  reproduirons  d'après  le  ms.  1278  (suppl.  français)  de  la  Biblio- 
thèque impériale  de  Paris  : 

*  Par  devant  nous  séans  en  nostre  dite  court'  garnie  de  pers  a  esté 

«  visitées  par  nous  et  nostre  court  garnie  de  pairs  et  d'au- 

«  très  à  ce  appelles,  les  charges,  informations  et  confron- 

«  tations  des  tesmoings,  faites  à  rencontre  dudit  Jehan 

«  d'Alençon ,  ensemhle  ses  confessions  et  auti'es  choses 


amené  ledit  d'Alenehon,  leqael  a  dit  et  confessé  de  sa  fiance  et  libé- 
ralle  Youlenté  qne  après  que  le  seigneur  de  Tallebot  ot  prins  Bourdiaux, 
ung  nommé  Jacques  Hair,  anglois,  serviteur  d'un  nommé  Rioart 
WideTille,  cheyalier,  aussy  anglois,  vint  à  sauf-conduit  à  Alanchon, 
et  parla  audit  d*Alanchon  an  secret  du  fait  du  mariage  de  la  fille  dudit 
d*Allenohon,  avecq  le  frère  du  duc  d*Ioro,  et  que  tant  pour  le  fait  dudit 
mariage  comme  aussy  pour  toutes  autres  chosses  qu'ils  vodroient  faire 
savoir  les  ungs  aux  autres,  luy  et  ledit  Jacques  Hair  eslirent  enseigne 
de  prendre  le  ponlce  de  la  main  de  celuy  auquel  le  messaige  de  Tune 
desdites  parties  se  adrècheroit ,  et  que  environ  le  mois  d'aoust,  Tan 
que  on  disoit  mil  lui"  lv,  ledit  d*Alenchon  envola  quérir  ung  nommé 
Thomas  Gallet,  prebtre,  demorant  à  Domptfront,  et  luy  fist  faire  ser- 
ment d'estre  secret,  et  après  luy  dist  qu'il  le  voloit  envoler  en  Angle- 
tierre,  et  le  tint  par  aucun  temps  à  ceste  cause,  et  le  mena  avecq  luy  à 
la  Flesche,  et  que  lors  sourvint  audit  lieu  de  la  Flesche  ung  nommé 
Huntiton,  anglois,  héranlt  d'Angletierre,  auquel  il  se  découvrit  et  luy 
bailla  charge  d'aller  en  Angletierre  pour  amonnester  et  exorter  de  par 
luy  nosdits  anemis  à  venir  et  descendre  en  nostre  paTs  de  Normandie, 
en  leur  mandant  qu'ils  fuissent  d'accort  de  par  Dieu  ou  de  par  le 
diable  et  qu'ils  pensassent  en  autres  chosses  et  qu'il  seroit  heure  de 
bouter  avant,  et  que  oneques  ils  n'avoient  eu  si  biau  faire  qu'Us  avoient 
lors,  et  qu'il  estoit  tamps  ou  jamais,  et  que'nous  estions  loins,  et  nostre 
armée  en  trois  parties,  l'une  en  Arminacq,  l'autre  en  Guienne,  et 
lautre  pour  aller  contre  nostre  très-chier  et  trôs-amé  fils  le  Dauphin 
de  Vienne,  et  que  les  nobles,  les  bonnes  villes  et  le  peuple  en  tous  estas 
eitoient  si  maloontens  que  plus  ne  povoient ,  et  que  ledit  d'Alenchon 
meismement  estoit  si  maloontent  que  plus  n'en  povoit,  et  que  si  nos- 
dits ennemis  se  vouloient  aidier,  il  leur  aideroit  de  plasches,  d'artiUerie 
et  de  tout  son  povoir ,  et  qu'il  avolt  assés  d'artUlerie  pour  combattre 
X  mU  hommes  aux  champs  pour  ung  jour,  et  que  nosdits  anemis 
menassent  le  roy  d' Angletierre  à  xxx  ou  xl  mil  hommes  pour  com- 
battre  du  moins,  et  qu'il  n'avoit  en  nostredit  paTs  de  Normandie  que 
ung  de  nos  chefë  de  g^uerre  et  iin«lanches,  et  qu'ils  auroient  oonquesté 
grant  partie  du  paTs  avant  que  puissions  mettre  remède  ;  et  oonsiUoit  à 
nosdits  anemis  que  le  roy  d' Angletierre  après  sa  descente  feist  crier  à 
son  de  trompe  et  sur  paine  dç  la  hard  que  nul  ne  fust  si  hardi  de 
prendre  aucune  chosse  sur  les  labourreux  et  gens  du  plat  païs  sans 
paier,  et  que  chascun  peult  demorer  paisiblement  en  ses  biens  et  héri- 

«  contenues  au  procès  bien  au  long ,  et  à  très-grande  et 
n  mûre  délibération,  et  considéré  ce  qui  faisoit  &  consi- 
«  dérer  en  ceste  partie,  nous,  par  l'advis  et  délibération 
«  de  nostre  dite  court  garnie  comme  dessus ,  avons  dit  et 


taiges,  et  si  aucuns  faisoient  le  contraire,  que  incontinent  pugnition 
'  fust  faite  ;  aussy  que  le  roy  d'Angleterre  révosquast  les  dons  fais  par 
son  père  et  par  luy  et  pardonnast  à  tout  le  monde  de  tout  le  tamps 
passé,  et  procédast  comme  en  oonqueste  nouvelle;  aussy  que  nosdits 
ennemis  fissent  leur  descente  en  pluiseurs  paTs,  c'est  assavoir  le  roy 
d' Angleterre  et  le  ducq  dlorcq  en  Basse-Normandie,  et  le  due  de 
Bouguingan  à  Calais,  pour  venir  par  Picardie  et  le  pats  de  Caux,  et 
que  si  nous  volions  aller  èsdites  marches  pour  deffendre  ledit  paTi, 
ceulx  de  Guienne,  lesquels,  comme  disoit  ledit  d'Alenchon,  estoient 
malcontens,  si  nosdits  anemis  leur  vouloient  donner  ung  peu  d*aide, 
se  pouroient  mettre  sus  et  rebeller  contre  nous,  et  que  en  brief  nous 
perderons  tout  le  paTs  par  delà  ;  en  outre  que  nosdits  anemis  feissent 
savoir  audit  d*Alenchon  leur  descente  trois  mois  devant  icelle  descente, 
afin  qu'il  peust  pourveoir  à  ses  plaches,  et  que  nous  puissions  fkire  à 
nostre  plaisir  et  que,  après  leur  descente,  ils  envoiassent  Hontiton  par 
devers  luy,  pour  luy  dire  quels  gens  y  seroient  et  leur  intencion,  affin 
qu'il  avisas t  qu'il  auroit  à  faire  pour  soy  conduire  avecq  eulx  ;  en 
oultre  plus,  leur  manda  par  ledit  Hontiton  qu'ils  amenassent  le  plus 
d'ordonnanches  qu'il  pouroient  et  luy  feissent  délivrer  h  Bruges  ou 
ailleurs  xx  mil  escus,  en  tout  le  moins  promtement  dix  mil  escus,  et 
ung  mois  après  le  sourplus,  pour  luy  aidier  à  paier  ungne  partie  de  ses 
gens  qu'il  metteroit  en  ses  plaches  et  pour  faire  son  artillerie,  et  aussy 
donna  charge  audit  Hontiton  de  dire  auxdits  anemis  qu'ils  le  trouve- 
roient  après  leur  descente  h  Alanchon  ou  à  Domptfront  et  partie  de 
son  artillerie,  et  promist  et  jura  ledit  d'Alanchon  es  mains  dudit 
Hontiton,  hérault  dessus-dit  qu'il  tendroit  à  nosdits  anemis  tout  ce 
qu'il  promettoit,  et  aussi  fist  jurer  et  promettre  audit  Hontiton  de  dire 
les  chosses  dessus  dictes  audit  ducq  d'Iorc  et  audit  Richar  Wideville 
et  Jaques  Hair,  et  qui  ne  le  diroit.  ne  révéleroit  à  autres  qu'à  eulx,  et 
pour  certifier  et  approuver  lesdites  chosses,  ledit  d'Alanchon  envoia 
avecq  ledit  Hontiton  ung  nommé  Poneuse,  son  poursiévant,  et  lov 
donna  charge  de  ratifier  et  approuver  tout  che  qu'il  avoit  donné  en 
charge  audit  Hontiton  de  dire  à  nosdits  anemis.  et  que  au  parlement 
dudit  Hontiton  ledit  d'Alanchon  luy  bailla  (lettres)  de  créance  adré- 
chant  audit  ducq  dlorcq.  Disant  avecq  ce  nostre  dit  neveu  qu'il  estoit 
bion  recors  en  général  qu'il  avoit  baillié  audit  Hontiton  toutes  leurs 
pervasions  et  couleurs  tant  d'artillierie  que  d'autres  chosses  qu'il  peut 
avoir  pour  parvenir  à  ses  fins  ,  et  après,  pour  exécuter  ce  que  dit  eet. 

«  déclaré,  disons  et  déclarons  par  arrest  ledit  d*Alençou 
«  estre  crimineux  de  crisme  de  lèse-majesté,  et  comme  tel, 
«  l'avons  privé  et  débouté,  privons  et  déboutons  de  Thon- 
«  neur  et  dignité  de  parrie  de  France  et  autres  ses  digni- 


avoir  envoie  ledit  Hontiton  et  Poneuse  en  Angletierre,  disant  aussy 
ledit  d'Alanchon  que  certain  tamps  après  il  avoit  envolé  ledit  Thomas 
Gallet,  prebtre,  en  Angletierre,  et  luy  avoit  donné  [lettres]  et  chargiéde 
dire  audit  duc  dlorcrq  ou  audit  Richar  Wideville,  de  par  luy,  auxdites 
enseignes  du  poulce,  Testât  de  nostre  paTs  et  les  charges  de  nostre  penple 
et  de  amener  nosdits  anemis  le  plus  (tost)  que  pouroient,  à  descendre 
en  ce  royaulme  en  la  plus  grant  compagnie  qu*ils  pourroient,  et  qu'ils 
estoient  meschans  s'ils  ne  s'avanchoient  de  venir,  et  qu'ils  n'avoient 
eu  oncques  si  biau  faire  à  concquérir  le  paTs ,  qu'ils  avoient  lors  ;  et 
que  s'ils  estoient  xx  mil  hommes  de  pardechà,  ils  auroient  oonquesté 
grant  partie  du  paTs  avant  que  puissions  pourveoir,  et  que  aussy  nous 
estions  loins  jà  partis  de  Berry  pour  aller  sur  nostredit  fils  le  Daulphin 
et  que  au  paTs  n'avoit  aucuns  gens  d'armes,  et  estoit  tout  le  peuple  mal 
content,  et  que  à  icelle  heure  estoit  tamps  que  venissent  ou  jamais,  et 
avecq  ce  que,  quant  ils  voudroient,  qu'ils  amenassent  le  plus  de  gens 
qu*U8  pourroient,  et  que  il  leur  dist  que  ledit  d'Alanchon  estoit  fort 
eebahi  qu'il  n'avoit  eu  aucunes  nouvelles  d'eulx,  ne  de  son  dit  pour- 
siévant,  et  qu'ils  le  luy  renvoiassent  et  feissent  savoir  de  leurs  nou- 
velles, et  qu'il  leur  dist  branchement  que  che  ne  seroit  riens  de  leur 
fait,  ne  de  leur  entreprinse  s'ils  ne  monstroient  aultrement  qu'ils  voul- 
Bissent  besongnier  ;  aussy  qu'il  leur  parlast  desdits  xx  mil  escus  dont 
il  avoit  donné  charge  audit  Hontiton  ;  et  avecq  ce  qu'il  chargea  audit 
Thomas  Gallet  de  dire  audit  duc  d'Iorc  que  sur  tous  les  seigneurs  de 
pardech^  il  estoit  le  mieux  amé  en  Normandie,  et  estoit  celui  pour  qui 
les  gens  du  paTs  feroient  le  plus;  et  chargea  en  oultre  audit  Gallet 
qu'il  dist  ausdits  Anglois  que  après  leur  descente  ils  feissent  les  ordon- 
nances, cris  et  publicacions,  telles  qu'il  avoit  dites  et  déclarées  audit 
Hontiton,  et  que  si  on  parloit  audit  Gallet  du  mariage  de  la  fille  de 
nostre  dit  neveu  avecq  le  fils  aîné  du  ducq  d'Iorcq,  il  dist  de  la  fille  che 
qu'il  en  savoitet  avoit  veu,  et  qu'il  bailla  audit  Gallet,  pour  porter,  cer- 
taines lettres  contenant  la  fourme  qui  s'ensieut:  Seigneurs,  je  me 
recommande  à  vous  et  vous  prie  que  en  toute  haste  me  fâchiez  savoir 
de  vos  nouvelles,  et  pensez  de  moy ,  car  il  est  tamps  ;  et  pour  Dieu 
metez  diligence  en  vostre  fait,  et  vous  acquitez  à  cheste  fois  ;  car  trop 
anuie  qui  atent;  et  en  toute  haste  envolez  argent,  car  vostre  fait  m'a 
chier  cousté.  Je  prie  à  Dieu  que  vous  doinst  che  que  vous  désirez.  Es- 
cript  uài  suprà  et  dessoubs,  le  tout  vostre.  Disoit  en  oultre  que  ung 
peu  devant  Noël  ensiévant  il  envoia  ung  nommé  Pierre  Fortin  à 

«  tés  et  prérogatives,  et  l'avons  condempné  et  condemp- 

a  nons  à  recepvoir  mort  et  estre  exécuté  par  justice,  et 

«  avecques  ce  avons  déclaré  et  déclarons  tous  et  chas- 

<  cuns  les  biens  dudit  d'Alençon  estre  confisqués  et  à 


Calais,  et  lui  donna  charge  de  parler  ansdites  enseignes  dn  ponlce 
ausdits  Wideville  et  Jacques  Hair,  et  savoir  d^enlx  si'ils  aToient  eu 
aucunes  nouvelles  desdits  Poneuse  et  Thomas  GaUet.  Onltre  dist  et 
confessa  que  entre  ladite  feste  de  Noël  et  TÉpiphanie  au  dit  an  ledit 
Poneuse  revint  par  devers  luy  et  luy  fist  ledit  Poneuse  son  report 
appart  dudit  Grallet,  par  lequel  il  lui  dist  que  le  duoq  dloroq  et  le 
chancelier  d'Angletierre  le  merohioient  dé  son  bon  vouUoir  et  que  le 
parlement  d'Angletierre  n^estoit  point  encore  assamblé,  ne  le  roy  d'An- 
gletierre  en  estât  de  luy  faire  response  flnable;  mais  que  brief  oa 
tendroit  parlement  et  besogneroit  lors  si  bien  que  ledit  d*A]ancbon  eo 
seroit  contant,  et  que  nosdits  anemis  leur  fesissent  savoir  de  leurs 
nouvelles  par  ledit  Wideville,  dedens  quarrème  lors  après  ensiévant, 
et  que  nosdits  anemis  ou  aucun  d'eux  avoient  baisié  les  armes  ou  le 
singne  des  lettres  dudit  d'Alanchon,  lesquelles  portoit  ledit  Poneuse 
son  poursiévant  pour  llionneur  dudit  d'Alanchon  ;  disant  aussy  que 
ledit  Gallet  jmr  son  rapport  luy  avoit  dit  que  le  ducq  d'Iorc  se  reeom- 
mandoit  à  lui  de  son  bon  voulloir  et  aussy  le  prioit  que  longtamps  le 
volsist  continuer,  et  que  avant  que  il  fuist  le  mois  de  septembre  en- 
siévant,  ledit  ducq  accompagné  des  plus  grans  seigneurs  d*Angletierre 
descendroient  en  nostre  paYs  de  Normandie  à  si  grant  et  bonne  puis- 
sanche  que  ledit  d'Alanchon  en  devroit  estre  contant,  aussy  que  nostre 
dit  neveu  trouvast  moien  de  recouvrer  aucune  place  ou  port  de  mer 
pour  la  descente  de  nosdits  anemis,  et  qu'il  leur  fist  savoir  si  nostre 
dit  fils  le  dauphin  yroit  point  en  Normandie,  et  que  autre  et  samblable 
response  avoit  fait  audit  Thomas  Gallet  ledit  chancelier  d'Angletierre, 
pour  la  dire  et  faire  savoir  audit  d' Alenchon  ;  et  oultre  plus  dist  et 
confessa  que  incontinent  après  le  retour  desdits  Poneuse  et  Thomas 
Gallet,  il  renvoia  en  Angletierre  ung  nommé  mestre  Émon  GaUet, 
après  che  qu'il  ot  prins  de  luy  serment  sur  le  livre  de  tenir  les  chosscs 
secrettes,  et  qu'il  bailla  audit  Gallet  ungnes  lettres  adréchans  audit  duc 
d'Iorc,  signées  de  son  vray  signe  et  de  son  nom  Jehan,  lequel  il  avoit 
trancbié  en  quarré  et  bailla  audit  Gallet....  Aussy  disoit  qu'il  avoit 
donné  charge  audit  Gallet  de  savoir  la  response  dudit  mariage  et  des 
autres  choses  qu'il  leur  avoit  fait  savoir  par  lesdits  Hontiton,  Poneuse 
et  Gallet,  et  de  leur  dire  qu'il  estoit  tamps  de  besoigncr  s'ils  vouloient 
riens  bien  faire,  et  qu'il  voudroit  qu'ils  fussent  deschendus  ainsy  que 
mouches  ou  gresle,  et  qu'il  estoit  achertené  que  nous  niions  sus  nostre 
(lit  fils  le  daulphin,  et  qu'il  se  tenoit  seur  d'avoir  du  retour  des  nos- 

c  nous  compéter  et  appartenir,  sauf  toutevoies  réservé  à 
c  nous  de  faire  et  ordonner  sur  le  tout  ainsi  que  bon  nous 
«  samblera. 

c  £t  déclare  le  roy  son  plaisir  estre  tel,  c'est  à  savoir 


ches,  et  qiM  si  Us  venoient  et  prenoient  appointement  avecq  luy ,  ledit 
d'Alenchon  lear  aideroit  de  ses  plaohes,  de  son  artUlerie  et  de  tout 
ctae  qa*aa  monde  leur  seroit  possible»  et  qn'ils  ne  faUlissent  point  à 
Tenir,  et  aussy  qu^il  ne  eust  point  de  fkulte  que  ne  luy  fussent  déUvrés 
lesdits  XX"  escus,  disant  oultre  que  environ  Pasques  lors  prochain 
ensievant)  pour  che  qu*il  s^esmerreiUoit  fort  de  che  que  ledit  Gallet 
n*estoit  enoores  retourné  d*Bngletierre ,  U  renvoia  ledit  Fortin  audit 
lien  de  Calais  et  lui  donna  charge  de  jmrler  ausdits  Anglois  aux  en- 
seignes que  dessus  et  de  leur  demander  slls  Toudroient  riens  ou  non. 
Bn  oultre  plus  dist  et  confessa  que  environ  Quasimodo  ensievant,  ledit 
Qallet  retourna  d' Angleterre  par  devers  luy  et  lui  apporta  lettres  du 
roy  d*Angletierre,  signées,  comme  disoit  ledit  Gallet,  de  la  main  dlceluy 
roy  d'Angletierre,  c^est  assavoir  Henry,  et  que  lesdites  lettres  oonte-r 
noit  ce  que  s^ensieut  :  «  Trôs-ohier  cousin,  nous  vous  merchions  du 
a  bon  voulloir  que  avez  à  nous,  nous  avoirons  nostres  fhcteurs  au  pre- 
«  mier  jour  d*aoust  à  Bruges  pour  le  fait  des  trièves  d*entre  nous  et 
a  beau  cousin  de  Bourgongne,  et  que  là  se  trouvent  aussy  vos  facteurs 
«  pour  appointer  de  toutes  chosses  et  feront  tant,  si  Dieux  plest,  que 
«  vous  seres  bien  contens.  »  Bt  oultre  disoit  que  ledit  Gallet  avoit  dit 
que  le  roy  d^Angletierre  avoit  recueilli  le  gouvernement  et  que  le  duc 
dlorc  estoit  allé  en  Galles,  et  que  à  ceste  cause  ledit  GaUet  s'estoit 
adréohié  au  roy  d'Angleterre  et  luy  avoit  dit  le  voulloir  et  intention 
dudit  d*Alenchon,  dont  il  le  merchioit,  et  lui  flst  savoir  par  lui  qu'il 
envoirait  ses  ambassadeurs  audit  lieu  de  Bruges,  selon  le  contenu 
es  dites  lettres,  et  que  ledit  d'Alenchon  y  envoiast  samblablement  et 
que  lesdits  ambassadeurs  apporteraient  ensamble  lesdits  xx*  escus,  et 
aussy  d'en  bailler  sellés  et  de  toutes  autres  chosses.  Dist  aussy  et 
confessa  ledit  d'Alenchon  que  tant  pour  oe  que  le  jour  dessusdit  au- 
quel nosdits  anemis  lui  dévoient  envoler  lesditz  xx"*  escus,  luy  estoit 
loncq,  que  aussy  que  pour  che  que  il  désiroit  savoir  Tissue  de  son 
appointement  avecq  nosdits  anemis,  il  renvoiaderechief  ledit  Gallet  en 
Angletierre,  afin  de  faire  avanchier  ledit  argent  et  aussy  pour  recou- 
vrer un  saulf-conduit  pour  ung  de  ses  gens  duquel  saulf-conduit  le 
nom  devoit  estre  en  blanoq,  afin  qu'il  peuist  envoler  aucun  homme 
pour  besongnier  avecq  lesdits  Anglois  là  où  mestier  eust  esté  et  passer 
ses  appointemens,  et  que  en  oultre  il  dist  audit  Gallet  qu'il  ne  savoit 
queUes  les  fortunes  de  la  g^uerre  serolent,  et  qu*il  vouldroit  bien  avoir 
quelque  retraict  en  Angleterre  si  le  cas  avenoit  qu'il  se  retralst  par 

€  que  aa  regard  de  la  personne  de  messire  Jehan  d*Alen- 
€  çon  il  plaist  an  roy  que  Fexécntion  dlcelle  soit  différée» 
€  et  la  diffère  le  roy  jusqnes  à  son  bon  plaisir,  et  qnant 
«  aux  biens  qui  furent  et  appartinrent  audit  d'Alençon, 


delà  et  qu'il  loi  pariast  de  la  duché  de  Bettefori,  de  la  duché  de  Ro- 
chestre,  et  des  terres  que  leadita  setgnears  desdites  terres  tenoient  en 
leur  Tirant,  afin  qall  en  ftast  parié  an  roy  d'Angletierre,  et  que  an 
partement  dadit  Gallet  fl  Inj  bailla  nngnes  lettres  adréchans  andii 
dnc  dlorc  en  cheste  fourme  :  «  Seigneur ,  je  me  recommande  à  tous, 
m  et  me  donne  grant  menreille  que  n  aj  eu  autrement  nourelles  de 
«  TOUS  par  che  porteur,  et  tous  prie  que  m'en  fâchiez  saToir  hrief,  et 
m  le  Touliez  croire  de  ce  qu'il  tous  dira  par  moy.  »  Et  oultre  escripi 
autres  lettres  à  maistre  Louis  Gallet  demorant  en  Angletierre  et  père 
dndit  mestre  Émond,  contenant  que  ledit  d*Alenchon  le  merchioit  de 
sa  bonne  Toullenté  qu*il  SToit  à  lo y  ainsi  qu'il  aToit  seu  par  son  fils  el 
qu*îl  adrechast  tousjours  les  matières.  Disoit  outre  que  ainssy  que  lui 
et  ledit  mestre  Émond  deTisoient  des  matières,  ledit  mestre  6moDd 
dist  que  l^ntention  desdits  Ajoglois  estoit  que  le  duc  d*Exetre  et  le 
frère  du  sire  de  Tallebot  descenderoient  en  Guienne,  atout  x  on  xn" 
combatans,  et  le  doc  de  Boucguyngam  et  le  comte  de  Willébi  et  dTn- 
churt  (?;  descenderoient  à  Calais  et  vendroient  par  Picardie  à  x  ou  xn" 
combatans  et  que  le  roy  d'Angletierre  et  le  duc  d'Iorc  et  autres  des- 
chenderoient  en  nostre  paTs  de  Normandie.  Outre  plus  dist  et  confessa 
ledit  d'Allençon  avoit  parlé  à  Formon,  son  varlet  de  chambre,  afin  que 
ledit  Formon  fust  de  son  alliance  touchant  le  fait  desdits  Anglois.  eu 
oultre  lui  avoir  donné  charge  de  savoir  comment  notre  place  de  Grant- 
ville  estoit  remparée  et  si  elle  estoit  bien  fortifiée  et  quelles  réparations 
on  y  avoit  faictes,  et  en  espécial  du  costé  où  elle  avoit  esté  autrefois 
prinse,  et  que  s'il  se  ftist  joint  avecq  lesdits  Anglois,  comme  il  espéroit 
qu'il  se  fesist.  il  eut  bien  voUut  trouver  manière  par  quelque  moyen 
que  che  eust  esté  de  bailler  ladite  plache  de  Grantville  et  toutes  les  au- 
tres pîaches  qu'il  lui  eust  esté  possible  auxdits  Anglois  qu'il  eust  peu. 
Disant  en  oultre  ledit  d'Alenchon  qu'il  a  esté  meu  de  faire  exciter  et 
esmouvoir  par  lesdits  messages  lesdits  Anglois  à  venir  et  deschendre 
en  ce  royaume  à  la  sugestion  d'un  nommé  Mathieu,  prebtre,  duquel  ne 
savoit  le  nom,  qui  se  disoit  estre  du  paVs  de  Lyonnois  et  serviteur  du 
bastart  d  Ermignac,  lequel,  comme  disoit  iceluy  d'Alenchon,  luy  avoit 
aporté  lettre  contenant  créance  sur  le  porteur  de  par  nostre  fils  ledit 
daulphin  et  aussy  de  par  ledit  bastart  d'Erminacq,  enquelles  lettres  de 
nostre  dit  fils  ledit  d'Alençon,  ainsy  que  disoit,  faisoit  doubte  pour  ce 
qu'elles  nestoient  pas  en  la  fourme  selon  laquelle  nostredit  fils  avoit 
acoufetumé  lui  escripre,  et  aussi  faisoit  doubte  en  la  signature  desdites 

«  jà-soit-ce  que  les  enfans  d'icelui  d'Alençon  ,  selon 
«  droit,  raison  et  les  usages  gardés  en  tel  cas,  dussent 
«  estre  privés  et  déboutés  de  tous  biens,  honneurs  et  pré- 
«  rogatives  et  vivre  en  tel  povreté  et  mendicité  que  ce 
«  fust  exemple  aux  autres,  toutevoies  en  ramembrance 
«  des  services  des  prédécesseurs  dudit  d'Alençon  faits  aux 
«  prédécesseurs  du  roy  et  à  la  chose  publique  du  royaume, 
«  espérant  aussi  que  lesdits  enfans  se  conduiront  et  gou- 
«  verneront  envers  le  roy  comme  bons,  vrays  et  léaux 

lettres,  sur  laqueUe  chosse  et  à  sa  requeste  [comme]  eussent  esté  exa- 
minés par  aucuns  nos  commissaires,  pluiseurs  tesmoings  nommés 
par  ledit  d^Alencbon  et  les  serviteurs  de  son  hostel,  comment  ils  avoient 
.  veu  ledit  prebtre,  et  aussi  eust  esté  examiné  ledit  maistre  ÉmondGal- 

\  let,  avecq  lequel  ledit  d'Alenchon  se  disoit  avoir  bien  amplement  com- 

\  muniqué  [sur]  tout  le  fait  dudit  prebtre,  et  lequel  Gallet  eust  esté  sur 
\  ce  confroncté  avecq  ledit  d*Alencbon,  aussy  eussent  esté  sur.  cbe  in- 
^  terrogés  lesdits  messagiers  et  autres  complices  dudit  d'Alencbon,  les- 
quels, comme  il  estoit  asseuré,  dévoient  savoir  de  ladite  matièro,  au 
cas  que  ce  fust  chosse  vraie,  par  tous  lesquels  tesmoings  n*eu8t  esté 
trouvé  aucune  cbosso  de  ce  que  dit  est  en  ceste  partie  par  ledit  d*Alen- 
chon,  anchois  avoient  dépossé  pluiseurs  chosses  qui  donnèrent  plui- 
seurs présomptions  au  contraire,  et  en  oultre  disoit  ledit  d'Alenchon 
que  oncques  il  n'eust  lettre  de  nostredit  âls  et  ne  oy  parler  de  ladite 
matière  de  par  lui  à  aultre  que  audit  Matieu,  et  ne  savoît  encores  s'il 
le  disoit  de  lui-mesme  ou  par  qui  il  le  disoit,  et  que  ledit  d*Alenchon 
n*avoit  oncques  veu  povoir,  ne  instruction  do  nostredit  ûls  touchant 
icelle  matière,  et  sur  ce  et  aultres  choses  eussent  esté  faictes  audit 
d^Alençon  aucunes  remonstrances  par  lesquelles  eust  appris  que  c'estoit 
chosse  controuvée  par  lui  pour  soy  cuider  couvrir  et  donner  coulleur 
à  sa  charge,  auxquelles  remonstrances  ou  à  la  pluspart  d'icelles  ledit 
d'Âlenchon  eust  dit  qu'il  n'y  sauroit  que  respondre  ou  autres  paroUes 
d'un  tel  effect,  outre  plus,  icelui  d'Alcnchon,  en  parlant  dudit  prebtre 
et  en  respondant  auxdites  remonstrances  et  aussy  aux  interroga- 
tions qui  sur  ce  luy  avoient  esté  faictes,  eust  esté  vacillant  et  variant 
en  pluiseurs  points  et  articles,  comme  tout  che  apert  bien  et  ample- 
ment par  ledit  procès,  par  quoy ,  ne  par  quelle  chosse  qui  eust  esté  dicte 
par  ledit  d'Alenchon,  ne  déposée  par  lesdits  tesmoings  sur  ce  exa- 
minés à  sa  requeste,  ne  autrement  par  chosse  contenue  audit  procès, 
n'a  esté  trouvé  chosse  par  quoy  nous  et  nostredite  court  devons  tenir, 
ne  tenons  nostredit  fils,  ne  aussy  ledit  bastard  d'Erminacq  aucunement 
chargiés  envers  nous  et  justice.  » 

TOI.    Ifl.  31 

Bubjets  doivent  faire  envers  leur  souverain  seigneur,  et 
en  faveur  et  contemplation  des  requestes  sur  ce  faites 
au  roy  par  monseigneur  le  duc  de  Bretagne,  oncle 
dudit  d'Âlençon,  le  roi  de  sa  grftce,  en  modérant  la 
confiscation  et  forfaiture  dessus  déclarées,  veut,  déclare 
et  lui  plaist  que  en  tant  qu'il  touche  les  biens  meubles 
qui  furent  audit  d'Alençon,  ils  soient  et  demeurent  à  la 
femme  et  enfans  d'icelui,  réservé  au  roy  l'artillerie, 
harnois  et  autres  habiUemens  de  guerre.  Et  au  regard 
des  terres,  seigneuries  et  biens  immeubles,  le  roy,  en 
modérant  comme  dessus,  retient  à  lui  les  villes,  chastel, 
chastellenie  et  viconté  d'Alençon ,  les  ville ,  chastel , 
chastellenîe  de  Donfront  et  aussi  ceux  de  Vemeuil  tant 
deçà  que  delà  la  rivière  d'Orne,  avecqUes  les  apparte- 
nances, appendances  et  dépendances  desdites  villes, 
dbasteaux  et  chastellenies  et  vicontés ,  lesquels  dès  à 
présent  le  roy  uûist  et  adjoint  et  incorpore  au  patrimoine 
et  au  domaine  de  son  royaume,  et  avecques  ce  le  roy 
a  retenu  et  retient  à  lui  le  surplus  des  chasteaux  et 
chastellenies,  terres,  vicontés  et  seigneuries,  rentes, 
revenues,  possessions  et  biens  immeubles  qui  furent 
du  ducié  d'Alençon,adjacences  et  appartenances  d'icelui 
ducié,  ensemble  tous  droits,  noms,  raisons  et  actions 
qui  furent  ou  pourroient  eschoir,  avenir ,  compéter  et 
appartenir  audit  d'Alençon  à  cause  dudit  ducié,  tant  en 
propriété  et  possession  comme  autrement,  et  tous  autres 
droits  et  seigneuries  qui  font  partie  de  la  couronne  et 
appanage  de  France  où  qu'ils  soyent,  réservé  la  conté 
du  Perche  dont  cy-après  sera  faite  mention,  pour  en  faire 
et  ordonner  par  le  roy  à  son  bon  plaisir.  Et  aussi  a 
retenu  et  retient  le  roy  le  chastel,  chastellenie,  terre  et 
seigneurie  de  Saint-Blanchay ,  en  Touraine,  ensemble  le 

c  paiage  que  ledit  d'Alençon  avoit  et  prenoit  sur  les  ponst 
«  de  Tours  et  autres  rentes,  fiefs  et  revenues  que  ycelui 
«  d'Alençon  tenoit  et  avoit  en  ladite  ville  et  chastéllenie  de 
«  Tours,  pour  en  faire  et  ordonner  comme  dessus.  Et 
«  samblablement  a  réservé  le  roy  à  lui  les  fois  et  homma- 
«  ges,  droits,  devoirs  et  recognoissances  qui  compétent  et 
«  appartiennent  audit  d'Alençon  à  cause  de  la  conté  du 
«  Perche  sur  et  pour  raison  des  terres  et  seigneuries  de 
«  Nogent-le-Rotrou ,  ses  appartenances  et  dépendances 
«  et  autres  terres  appartenant  à  monseigneur  le  conte  du 
<t  Maine  à  cause  de  madame  la  contesse  sa  feiûme. 

t  Et  au  regard  des  autres  terres  et  seigneuries  et  biens 

<  meubles  qui  furent  et  appartinrent  audit  d'Alençon,  le 
«  roy  les  laisse  et  veut  qu'ils  soient  et  demeurent  auxdits 
«  enfans  dudit  d'Alençon,  ainsi  et  par  la  manière  qui  s'en- 
«  fiieut,  c'est  assavoir  laconté,  terre  et  seigneurie  du  Perche 
t  pour  en  joyr  à  un  seul  fils  dudit  messire  Jehan  d'Alençon 
€  et  par  ses  hoirs  masles,  descendans  de  son  corps  et  de 
€  loyal  mariage,  sans  toutevoies  aucune  dignité  ou  préro- 
«  gative  de  parrie.  Et  quant  au  surplus  des  autres  terres  et 
«  seigneuries  qui  furent  et  appartinrent  audit  d'Alençon, 
«  le  roy  les  laisse  et  veut  qu'elles  soient  et  demeurent 
«  auxdits  enfans  d'icelui  d'Alençon,  tant  masles  que  fe- 
€  melles,  pour  en  jo'îr  et  user  par  lesdits  enfans  soubs  la 
€  main  du  roy,  jusques  à  ce  que  eux  et  chacun  de  eux 

<  soient  en  eage,  et  après  qu'ils  seront  eagiés,  par  leurs 
«  mains  comme  de  leur  propre  chose,  et  par  leurs  hoirs 
«  descendans  de  leurs  corps  en  loyal  mariage,  le  tout 
<c  selong  les  coustumes  du  pays  où  lesdites  terres  et  sei* 
«  gneurres  sont  situées  et  assises*.  > 

'  Cf.  Jean  Cbartier,  t.  III,  p.  91.  Le  mémoire  de  Pierre  Dupuy  sur 


488  CHRONIQUE 

Geste  très-amère  sentence  pour  le  duc  d'Alençon  et  ses 
bienveillans  fut  donnée  telle  que  avez  oye,  à  Vendomme, 

le *  ,  présent  le  roy  et  ses  pairs,  et  la 

court  garnie  de  tout  ce  qui  appartenoit,  et  en  fut  la  copie 
distribuée  à  toute  qualité  de  gens  dont  ne  fait  mie  à  doub- 
ter  que  tantost  les  nouvelles  n'en  venissent  audit  duc 
d*Alençon,  lequel  estoit  en  son  logis  en  la  ville,  et  à  celle 
heure  séoit  à  table  et  disnoit.  Sy  y  vint  un  qui  avoit  esté 
à  la  sentence  rendre,  auquel  prestement  ledit  d'Alençon 
demanda  quelles  nouvelles,  et  respondit  l'autre  :  t  Mon- 
c  seigneur,  prenez  vostre  patience  en  Dieu  et  le  remer- 
c  ciez  :  vous  estes  jugié  à  mort.  »  Lors  se  leva  de  table 
atout  le  mot,€t  joignant  les  mains  vers  le  ciel,  dist  tantost 
en  Bouspirant  :  t  Loué  soit  Dieu,  mon  créateur  de  tout,  et 
«  puisque  mourir  en  convient,  j'aime  autant  tost  que  tard 
«  et  prenray  en  gré  la  mort.  »  Grosses  larmes  lui  par- 
toyent  des  yeux,  et  estoit  une  chose  lamenteuse  de  voir  sa 
chière,  et  n'y  avoit  nul  emprès  qui  n'en  plorast  et  con- 
dolust  aveuc  lui,  et  non  merveilles  comme  de  voir  un  si 
haut  et  si  noble  prince,  de  la  vraye  estraction  des  fleurs 
de  lis  et  de  la  royale  sève  si  prochain,  estre  encourru  en  si 
obprobrieuse  et  confuse  sentence  que  de  devoir  mourir  et 
estre  exécuté  par  justice,  au  droit  nombril  et  giron  de  ses 
amis,  en  la  vue  de  sa  femme  et  de  ses  enfans,  de  ses  subjès 
et  vassaux  et  de  tout  son  peuple,  et  aveuc  ce  estre  privé 
de  toute  dignité  et  prérogative  appartenant  à  prince, 
privé,  aussi  toute  sa  génération,  de  terre  et  de  seigneurie 


le  procès  du  duc  d'Alençon  est  fort  incomplet.  Je  citerai  ici  comme 
sources  h  consulter,  les  mss.  de  la  bibl.  imp.  de  Paris,  1278,  4930, 
5738,  10319V  Le  ms.  1104  (Colbert,  7357»)  renferme  le  discours  du  duc 
d'Orléans  en  faveur  du  duc  d'Alençon. 
*  Ajoutez  :  le  10  octobre  1458. 

perpétuellement,  et  que  plus  lui  estoit  dur,  c  estoit  que 
après  estre  quitte  de  sa  maleurée  vie  en  sa  personne,  il 
laisseroit  une  triste  confuse  renommée  en  ses  enfans,  ce 
sa  voit  bien.  0  noble  royal  bourgeon,  noble  jadis  branche 
produite  d'un  si  cler  et  précieux  tronc,  que  les  cieux  so- 
loient  regarder  par  faveur  et  terre  et  hommes  honorer  et 
encliner  par  révérence,  et  maintenant  avironné  de  la 
bruyne  de  confusion,  vois  pervertir  ta  fortune,  tourner  en 
autre  condition  ton  estât,  et  fouUer  aux  pies  et  injurier  ta 
noble  personne  !  0  et  comme  dur  et  amer  glaive  y  a  en 
ton  courage,  comme  aigre  et  ague  la  pointe  de  ceste  in- 
félicité, de  ceste  intolérable  misère,  tu  qui  as  esté  né  et 
produit  au  monde  resplendissant,  rayant  glorieusement 
de  clarté  royale,  bersé  et  enveloppé  en  fleurs  de  lis  d'or, 
vestu  et  emmantelé  de  samblable  femme*,  nourry  en 
chambre  odorant,  mis  à  cheval  en  apprest  de  prince, 
chaint  d'espée  ducal,  tymbré  de  la  figure  du  ciel  donné 
à  tes  pères,  doué  de  terres  et  possessions  plusieurs  et  com- 
mis en  gouvernement  de  haulx  vassaux  et  divers  peuples, 
et  maintenant  en  déclin  de  tes  jours  et  après  avoir  eu  re- 
paire au  thrône  de  tes  glorieux  pères,  tu  te  vois  dénué  de 
tout,  privé  d'honneur  et  de  bon  nom,  et  délenqui  à  for- 
tune pour  te  fouler  aux  pies,  et  entré  en  la  confusion  la 
plus  extrême  de  sa  puissance,  non  pas  par  fortune  com- 
mune, mais  par  fortune  de  toutes  la  plus  felle,  portant 
mille  queues,  poignantes,  et  laquelle  impareille  à  toute 
autre  en  felleté,  fa  rendu  mille  queues  poignantes  plus 
amèrement  que  la  mort!  0  povre  duc,  povre  haut  maleu- 
reux  homme,  et  où  t'a-elle  mené  maintenant  celle  sauvage 
fortune,  et  où  te  ont  mené  tes  povres  légièretés  vicieuses, 

»  Femme,  pour  fcnnc,  (vcnne  ou  venelj  ?  vôtcment,  étoffe  ? 

auxquelles  par  trop  tu  t'es  ployé  jeusne,  et  par  lesquelles 
attaintes  en  toy  et  réprouvées  tu  te  vois  en  ceste  calamité, 
en  ceste  si  très-confuse  et  scandaleuse  yssue  de  jours, 
comme  de  te  sçavoir  estre  privé  de  toute  dignité  pater- 
nelle, de  toute  possession  et  seigneurie,  et  condempné  à 
honteuse  mort  en  publique  en  confusion  de  tes  parents  ! 
Certes  droit-cy  ne  reste  riens  qui  désormais  te  puisse  pres- 
ter  los,  sinon  que  ta  fortune  te  soit  un  resconfort  de  mort 
briefve  et  que  ta  mort  te  rende  patience  tranquille,  et  ta 
patience  monstrée,  rémission  de  tes  péchiés  par  mérite 
que  Dieu  t'ottroye. 

Moult  estoient  dures  et  amères  ces  nouvelles  à  beau- 
coup de  gens,  par  espécial  aux  serviteurs  de  ce  duc  con- 
dempné, qui  tout  pleins  de  honte,  alloient  fondans  en  terre 
d'annuy.  Donc,  qui  amèrement  y  condolurent,  ce  furent 
ces  deux  chevaliers  venus  à  ceste  journée*. 

«  Ici  s'arrêtait  probablement  le  livre  IV.  Il  y  a  lieu  de  croire  que 
le  livre  V ,  totalement  perdu ,  s'étendait  du  mois-  d'octobre  1458  au 
mois  de  juillet  14GI.  Parmi  les  principaux  événements  qui  y  étaient 
retracés,  il  faut  citer  (j'emprunte  ce  résumé  à  Jacques  Duclercq) 
«  l'ambassade  d'Engleterre  qui  vint  vers  le  duc  de  Bourgon^e,  l'obéis- 
«  sance  que  le  duc  envoya  rendre  au  pape  Plus,  l'ambassade  qu'il 
«  envoya  au  concile  de  Mantua,  la  prise  du  vidame  d'Amiens,  la 
«  naissance  du  fils  du  Dauphin  à  Genappe,  l'expédition  envoyée  en 
«  Gueldres  pour  aider  le  flls  du  duc  de  Gueldres  contre  sou  père,  les 
M  guerres  de  la  royne  d'Engleterre  (Marguerite  d'Anjou)  contre  le  duc 
o  d'Yorc,  l'ambassade  du  cardinal  de  Constances  vers  le  duc  de  Bour- 
«  gongne,  la  condamnation  du  comte  d'Armig^nac  qui  vint  à  refuge 
«  chez  lo  duc  de  Bourgongne,  les  plaintes  du  comte  de  Charolois 
i«  contre  le  seigneur  de  Croy,  la  feste  de  la  Toison  à  Saint-Omer  ,  la 
«  mort  de  Charles,  roy  de  France,  septiesme  du  nom.  » 

